
Ellen Wbite 


Kuningas, vaimulikkond ja aadel pidi alistuma hullunud ja erutatud rahva metsikustele. 
Kuninga hukkamine vaid suurendas pööbli kättemaksuhimu ja need, kes isevalitseja 
surma-otsusele alla kirjutasid, järgnesid talle varsti tapalavale. Otsustati tappa kõik, 
keda kahtlustati vaenus revolutsiooni vastu. Vanglad olid tulvil ja vangide üldarv ulatus 
teatud ajal isegi kahesaja tuhandeni. Kõigis kuningriigi linnades toimusid kohutavad 
stseenid. Üks revolutsiooniline partei sõdis teise vastu ja kogu Prantsusmaa muutus 
kirgede meelevalda paisatud tohutuks lahinguväljaks. ,.Pariisis järgnes üks mäss 
teisele Linnakodanikud jagunesid erakondadesse, kelle ainsaks eesmärgiks paistis 
olevat üksteise hävitamine.“ Lisaks kõigile hädadele haarati Prantsusmaa veel 
kauakestvasse ja hävitavesse sõtta Euroopa suurriikidega. ,,Riik oli krahhi äärei, 
sõjavägi nõudis juba ammu saamata jäänud palka, pariislased nälgisid, provintse 
laastasid röövsalgad ning kõlvatus ja anarhia hävitasid kultuuri peaaegu täielikult.“ (SV 
209.3) 

Eessõna 


Rahvusvaheline New Covenant Publications ühendab lugeja jumaliku plaaniga, 
mis seob taeva ja maa ning tugevdab armastuse seaduse püsivust. Logo, lepinguga 
laegas tähistab Kristuse Jeesuse ja Tema rahva vahelist lähedust ja Jumala seaduse 
keskset kohta. Nagu on kirjutatud: ,,See on leping, mille ma teen Iisraeli kojaga, 
ütleb Issand: ma panen oma seaduse nende sisemistesse osadesse ja kirjutan selle 
nende südamesse ning nad on minu rahvas ja ma olen nende jumal. ” (Jeremija 31: 
31-33; Heebrealastele 8: 8-10). Tõepoolest, uus leping tõendab lunastust, mis on 
puhkenud vaibumata ja verega suletud. 


Lugematute sajandite jooksul on paljud kannatanud räsitavat vaeva ja arusaamatut 
rõhumist, mille eesmärk on kustutada tõde. Eriti pimedal ajal oli see valgus 
inimlike traditsioonide ja populaarse teadmatuse tõttu suuresti varjatud, sest 
maailma elanikud olid tarkust põlganud ja lepingust üle astunud. Kompromissi 
leidmine vohavate pahedega kutsus esile sellise ohjeldamatu degeneratsiooni ja 
kuratliku ebainimlikkuse nuhtluse, et paljud elud ohverdati ebaõiglaselt, keeldudes 
südametunnistuse vabadust loovutamast. Sellegipoolest taaselustati kaotatud 
teadmised, eriti reformatsiooni ajal. 


16. sajandi reformatsiooni ajastu kutsus esile tõe, fundamentaalsete muutuste ja 
sellest tuleneva turbulentsi, nagu kajastub ka vastureformatsioonis. Selle mahu 
kaudu saab aga selle ainulaadse revolutsiooni vaieldamatu tähtsuse reformaatorite 
ja teiste julgete pioneeride vaatenurgast uuesti teada. Nende arvates, saab aru 
laastavatest lahingutest, mis on sellise fenomenaalse vastupanu ja üleloomulike 
sekkumiste põhjused. 


Meie moto: ,,Reformeeritud raamatud, ümberkujundatud mõtted“ rõhutab kriitilisel 
ajastul komponeeritud kirjanduse erilist žanrit ja selle mõju. See kajastab ka 
isikliku reformatsiooni, uuestisünni ja ümberkujundamise pakilisust. Kuna 
Gutenbergi trükikoda koos tõlkebürooga levitas reformitud usu põhimõtteid umbes 
500 aastat tagasi, siis digitaliseeritud ajakirjandus ja veebimeedia vahendab tõe 
valgust viimastel aegadel kõigis keeltes. 

PEATÜKK 1— MAAILMALÕPU ENNUSTUS 


»Kui sina teaksid sellel päeval, mis sinu rahule tarvis läheb! Ent nüüd on see pandud 
varjule sinu silmade eest. Sest päevad tulevad sinu peale, mil su vaenlased teevad sinu 
ümber valli ja piiravad sind ja vaevavad sind kõikepidi. Ja lõhuvad sind maha maatasa ja su 
lapsed sinu sees ega jäta kivi kivi peale, seepärast et sa ei ole tundnud oma 
armukutsumisaega!“ (Luuka 19, 42-44). (SV 9.2) 


Jeesus seisis Õlimäe harjal ja silmitses Jeruusalemma. Tema ees avanes kaunis ja rahulik 
vaade. Oli paasapüha aeg ning Jaakobi lapsed olid kõikidelt maadelt kogunenud 
Jeruusalemma, et pühitseda seda rahvuslikku püha. Keset aedu, viinamägesid ja haljaid 
nõlvu, mis olid üle külvatud palverändurite telkidega, kerkisid astmelised künkad, toredad 
lossid ja Iisraeli pealinna massiivsed kaitsevallid. Siioni tütar näis uhkelt ütlevat: ,,Ma istun 
kui kuninganna ja ei näe kurvastust“. Ta näis pidavat end sama armastatuks ja taeva poolt 
soosituks kui aastasadu varem, mil kuninglik laulja laulis: ,,Kaunisti tõuseb kõrgele kogu 
maa rõõm, Siioni mägi... suure Kuninga linn!“ (Laul 48,3). Õlimäel seisja nägi templi 
suurepäraseid hooneid otsekui peo peal. Loojuva päikese kiired panid särama templi 
lumivalged marmormüürid ning helkisid kuldseil väravail ja tornidel. Seal seisis ilu täius“, 
juutide uhkus. Ükski iisraellane ei suutnud seda kõike vaadelda ilma imetluse ja 
rõõmuvärinata! (SV 9.3) 


Jeesuse meeled olid vallatud aga hoopis teistsugustest mõtetest. ,,Kui ta lähemale jõudis 
ja linna nägi, nuttis ta tema pärast“ (Luuka 19,41). Keset üldist rõõmu, mis saatis Tema 
võidukat saabumist, just neil päevil, kui palmioksad lehvisid ja rõõmsad hosiannad künkalt 
vastu kajasid ning tuhanded hääled Teda kuningaks kuulutasid, valdas maailma Lunastajat 
ootamatu, mõistatuslik kurbus. Tema, Jumala Poeg, Iisraeli tõotatud Messias, kelle võim oli 
võitnud surma ja toonud selle vangid hauast välja, vaias pisaraid, mitte hariliku kurbuse, 
vaid kibeda, lämmatava hingevalu pärast. (SV 10.1) 


Jeesus ei nutnud enda pärast, kuigi Ta teadis hästi, kuhu Tema tee viis. Tema ees oli 
Ketsemani, läheneva hingevõitluse paik. Nähtav oli ka Lammastevärav. Juba sajandeid oli 
läbi selle värava viidud ohvriloomi ja see pidi avanema Temagi ees, kui Teda ,.tallena 
viiakse tappa“ (Jes. 53,7). Kolgata, ristilöömise koht, polnud sealt kaugel. Rajale, mida 
mööda Kristusel peagi astuma tuli hakata, et oma elu patu eest ohvriks anda, pidi langema 
kohutav pimedus. Ometi ei tumestanud eelseisvad sündmused sel hetkel Jeesuse 
ennastsalgavat meelt. Ka mitte eelaimdus oma üliinimlikust ahastusest. Jeesus nuttis 
hukkumisele määratud tuhandete pärast Jeruusalemmas; nende pimeduse — ja 
südamekõvaduse pärast, keda Ta oli tulnud õnnistama ja päästma. (SV 10.2) 


Jeesuse pilgule avanes valitud rahva rohkem kui tuhandeaastane ajalugu, täis Jumala 
erilist heatahtlikkust ja kaitsvat hoolitsust. Veidi eemal kõrgus Moria mägi, kus tõotuse poeg 
— ohver, kes ei tõrkunud vastu — oli lamanud seotuna altaril — sümbolina Jumala Poja 

ohvrist (1. Moos. 22,9). Sellel mäel kinnitati usuisale õnnistuse leping — auline tõotus 
Messiast (1. Moos. 22, 16-18). Sellel mäel olid Ornani rehealuselt taeva poole tõusnud 
ohvritule leegid hävitusingli mõõga kõrvale pööranud (1. Aja. 21) — sobiva võrdlusena 
Õnnistegija ohvrist ja vahetalitusest patuste heaks. Jumal oli austanud Jeruusalemma 
rohkem kui ühtki teist paika maa peal. Issand oli ,,valinud Siioni ja ihaldanud teda enesele 
eluasemeks“ (Laul 132,13). Aastasadu olid pühad prohvetid selle linna tänavail 
hoiatuskuulutust = kuulutanud. Jeruusalemma templis olid preestrid kõigutanud 
suitsutusrohupanne ja healõhnaline suits oli koos palvetega Jumala ette tõusnud. Igal päeval 
ohverdati seal tallede verd, mis osutas Jumala Tallele. Just seal oli Jehoova ilmutanud oma 
ligiolekut armu-aujärje kohal pilvekujulises aupaistuses. Sealsamas oli ka see paik, kuhu oli 
toetunud imepärane sümbol, maad ja taevast ühendav redel (1. Moos. 18,12; Joh. 1,51), 
mida mõõda Jumala inglid üles ja alla käisid ja mis avas inimestele tee kõige pühamasse 
paika. Kui Iisraeli rahvas oleks taevale ustavaks jäänud, oleks Jeruusalemm Jumala poolt 
valitud linnana igavesti püsinud (Jer. 17, 21-25). Kuid ärataganemine ja vastuhakk 
märgistasid selle soositud rahva ajalugu. Valitud rahvas oli taeva armule vastu pannud, oma 
eesõigusi kuritarvitanud ja soodsate võimaluste suhtes hoolimatu olnud. (SV 10.3) 


Kuigi iisraellased ,,pilkasid Jumala käskjalgu, põlgasid tema sõnu ja tegid nalja tema 
prohvetitega“ (2. Aja 36,16), oli Tema ennast neile siiski näidanud halastaja ja armulise 
Jumalana, pikameelsena ning rikkana heldusest ja tõest“ (2. Moos. 34,6). Nende korduvast 
vastupanust hoolimata oli Tema arm neid ikka kutsunud. Ta oli neid armastanud hellemalt 
kui isa oma poega., läkitanud korduvalt nende juurde oma käskjalgu hoiatussõnumitega, sest 
ta tahtis säästa, ,,oma rahvast ja oma eluaset“ (2. Aja 36,15). Kui kõik manitsused, palved ja 
noomitused olid jäänud tulemuseta, saatis Ta neile taeva suurima anni; tegelikult kinkis 
Jumal neile kogu taeva selles ühes Annis. (SV 11.1) 


Jumala Poeg saadeti isiklikult paadunud linna veenma. Kristus oli see, kes oli toonud 
Lisraeli kui viinapuu Egiptusest välja (Laul 80,9). Tema käsi oli pillutanud paganad nende 
teelt. Ta oli neid istutanud ,, viljakale mäenõlvakule“ (Jes 5,1). Tema kaitsev hool oli olnud 
nende ümber otsekui tara. Tema teenrid olid saadetud seda harima. ,,Kas oleks olnud vaja 
teha mu viinamäega veel midagi“, hüüdis Ta, ,,mida ma olin jätnud tegemata?“ (Jes. 5, 1-4). 
Kuigi see kandis ootustevastaselt heade kobarate asemel roiskunud kobaraid, lootis Ta ikka 
veel tõsiselt, et see kord ometi viljakaks osutub. Seepärast tuli Ta ise oma viinamäele, et 
seda, kui vähegi võimalik hävingust päästa. Ta kaevas oma viinapuu ümber, lõikas selle oksi 
ja hoolitses selle eest. Ta oli väsimatu oma jõupingutustes päästa viinapuu, mille Ta ise oli 
istutanud. (SV 11.2) 


Kolm aastat oli valguse ja au Issand eriliselt tegutsenud oma rahva seas. Ta ,,käis mööda 
maad ja tegi head ning parandas kõiki, kelle üle kurat oli saanud võimuse“. Ta paran-das 
murtud südameid, vabastas vange, andis pimedaile nägemise, pani jalutud käima ja kurdid 
kuulma, puhastas pidalitõbiseid, äratas üles surnuid ja kuulutas vaestele armuöpetust (Ap. t. 


10,38; Luuka 4,18; Matt. 11,15). Kõigile inimklassidele võrdväärselt oli kõlanud tema 

armastav kutse: ,,Tuige minu juurde kõik, kes olete vaevatud ja koormatud, ja mina annan 
teile hingamise!“ (Matt. 11,28). (SV 12.1) 


Kuigi Jeesuse headusele vastati halvaga ja armastusele vihaga (Laul 109,5), oli Ta 
järjekindlalt jätkanud oma armastusteenistust. Kunagi polnud Ta lükanud tagasi neid, kes 
Tema armu otsisid. Kodutu rändurina, kelle igapäevaseks osaks oli teotus ja puudus, oli Ta 
elanud selleks, et teenida inimesi, kergendada nende häda ja paluda neid vastu võtta elu and. 
Armulained põrganud tagasi tõrksailt südameilt, veeresid nende poole uue võimsama, kaasa 
tundvama ja kirjeldamatu armastuse voona. Iisrael oli aga hüljanud oma parima Sõbra ja 
ainsa Aitaja. Tema armurikkaid manitsusi põlati, Tema nõuanded tõrjuti ja hoiatuste üle 
naerdi. (SV 12.2) 


Lootuse ja andestuse aeg oli lõpule jõudmas. Jumala viha karikas, mille väljavalamist oli 
nii kaua edasi lükatud, oli peaaegu täis. Pilved, mida see rahvas ärataganemise ja vastuhaku 
aegadel oma pea kohale oli kogunud, näisid nüüd hirmuäratavalt süngeina, valmis süüdlaste 
peale paiskuma. Selle ainsa aga, kes neid ähvardavast saatusest päästa võis, olid nad ära 
põlanud, häbistanud ja hüljanud ning valmistusid Teda peagi risti lööma. Kristuse 
ohvrisurmaga Kolgatal pidi Iisraeli kui Jumala poolt soositud ja õnnistatud rahva aeg 
jõudma lõpule. Isegi ühe hinge kaotus on õnnetus, mis kaalub üles kõik maailma aarded. 
Kuid nüüd, kui Kristus vaatles Jeruusalemma, möödus Ta silme eest terve linna, kogu rahva 
saatus, selle linna, selle rahva oma, kes kord oli olnud Jumala valitud rahvas, Tema 
silmatera. (SV 12.3) 


Prohvetid olid nutnud Iisraeli ärataganemise ja kohutava hävituse pärast, mille 
põhjustasid nende patud. Jeremia oli soovinud, et tema silmad oleksid pisarate allikad, et 
võida nutta päevad ja ööd oma rahva tütre mahalöõduid, Issanda karja, kes oli vangi viidud 
(Jer. 9,1.13.17). Milline võis olla aga Jeesuse valu, kelle prohvetlik pilk haaras mitte ainult 
aastaid, vaid ajastuid! Ta nägi hävitusinglit löögiks tõstetud mõõgaga linna kohal, mis nii 
kaua oli olnud Jehoova eluasemeks. Olimäe nõlvalt, samast paigast, kus hiljem seisis Titus 
ja tema armee, silmitses Jeesus oru vastasnõlva pühi õuesid ja sammaskäike ning pisaraist 
looritatud silmade ette kirkis kohutav vaatepilt. Ta nägi, kuidas ümber linnamüüride 
koondus vaenuvägi. Ta kuulis rünnakule asuvate väehulkade sammude kaja. Ta kuulis 
ümberpiiratud linnas leiva järele kisendavate emade ja laste kaebeid. Ta nägi selle linna 
püha ja kaunist tempilt, paleesid ja torne leekidemöllus ning hiljem vaid suitsevaid 
ahervaremeid. (SV 12.4) 


Vaadates edasi tulevikku, nägi Jeesus lepingurahvast kõigisse maadesse laiali pillatuna 
otsekui laevariismed tühjal rannal. Selle rahva peale peatselt langevas karistuses nägi Ta 
esimest sõõmu vihakarikast, mille see rahvas lõplikus kohtus põhjani tühjendama peab. 
Jumalik kaastunne ja õrn armastus leidsid väljenduse kurbades sõnades: ,,Jeruusalemm, 
Jeruusalemm, kes sa tapad prohveteid ja viskad kividega surnuks need, kes sinu juurde on 
läkitatud. Kui mitu korda olen ma tahtnud su lapsi koguda, otsekui kana kogub oma poegi 

tiibade alla — ja teie ei ole tahtnud.“ (Matt. 23,37). Oh oleksid sina, eelistatuim kõigist 
rahvastest, tundnud oma katseaega ja seda, mis sinu rahuks vajalik on! Ma olen hoidnud 
tagasi kohtuinglit, olen sind meeleparandusele kutsunud, kuid asjatult. Sa oled põlanud ja 
hüljanud Jumala sulaseid, Tema saadikuid ja prohveteid, kuid vähe veel — sa oled 
sedasama teinud oma Lunastajaga, Iisraeli Pühaga. Kui sind hävitatakse, siis on see üksnes 
su enese süü. , Teie ei taha tulla minu juurde, et te saaksite elu“ (Joh. 5,40). (SV 13.1) 


Kristus nägi Jeruusalemmas sümbolit maailmast, mis on mähkunud uskmatusse ja 
vastuhakku ning ruttab vastu Jumala õiglasele kohtule. Langenud inimkonna hädad, mis 
rõhusid Ta hinge, pigistasid Ta huulilt välja selle kibeda hüüde. Jeesus nägi patu jälgi 
inimeste viletsuse, pisarate ja verevalamiste kujul ning Tema südant liigutas piiritu 
kaastunne piinatute ja kannatajate vastu sellel maal. Ta igatses neid kõiki päästa, kuid isegi 
Tema käel ei olnud lubatud peatada inimlike hädade tulva. Vähesed tahtsid otsida oma 
ainsat Abiallikat. Ta oli valmis surema, et anda kõigile võimalus pääseda, kuid ainult 
vähesed tulid Tema juurde, et elu saada. (SV 13.2) 


Taeva Majesteet pisarais! Igavese Jumala Poeg hingevaevas, ahastuse koorma all! Kogu 
taevas oli hämmastuses. See pih väljendab patu äärmist patusust ja näitab, kuivõrd raske 
ülesanne on isegi jumaliku väe jaoks kõrvaldada Jumala kasust üleastumise tagajärjed 
inimhingest. Vaadates ajas ettepoole, viimasele põlvkonnale, nägi Jeesus, et samasugune 
ärataganemine, mis tõi hävingu Jeruusalemmale, valitseb maailma. Juutide suurim patt oli 
Kristuse hülgamine. Kristliku maailma suurimaks patuks kujuneb Jumala käsu, Jumala 
taevast ja maad hõlmava valitsuse aluse hülgamine. Jehoova eeskirjad tühistatakse. Miljonid 
Saatana poolt aheldatud, patu vangid, kes on mõistetud kannatama teist surma, ei taha 
kuulda tõesõnu oma armuajal. Kohutav pimedus! Meeletu sõgedus! (SV 13.3) 


Kaks päeva enne paasapüha, kui Kristus lahkus viimast korda templist, kus Ta oli 
paljastanud Juudi ülemate silmakirjalikkuse, läks Ta oma jüngritega jälle Õlimäele ja. istus 
koos nendega haljale mäenõlvale. Veel kord silmitses Ta linna müüre, torne ja paleesid. 
Veel kord peatus Tema pilk templil, mille pimestav hiilgus kroonis püha mäge nagu kaunis 
diadeem. (SV 14.1) 


Juba tuhat aastat tagasi oli Laulja ülistanud Jumala poolehoidu Iisraeli suhtes, mis 
väljendus selles, et Ta tegi nende püha maja oma eluasemeks. ,,Saalemis on tema elamu ja 
tema eluase on Siionis!“ (Laul 76,3). ,,Ent Juuda suguharu valis ta enesele, Siioni mäe, mida 
ta armastab. Ja tema ehitas oma pühamu nagu taeva kõrguse“ (Laul 18,68.69). (SV 14.2) 


Esimene tempel oli ehitatud Iisraeli ajaloo hiilgeajal. Kuningas Taavet oli kogunud selle 
tarvis suurel hulgal kallihinnalisi varandusi, hoone projekti andis aga jumalik inspiratsioon 
(1. Aja 28,12.19). Ehitustöö oli lõpetanud Saalomon, Iisraeli targim valitseja. Valminud 
tempel oli suursuguseim hoone, mida maailm kunagi oli näinud. Siiski oli Issand teise 
templi kohta prohvet Haggai kaudu öelnud: ,,Selle viimase koja au peab suurem olema kui 


esimese koja au... Ja mina tahan panna kõik paganad värisema, et nemad tulevad selle 

juurde, keda kõik paganad igatsevad ja tahan selle koja täita auga, ütleb vägede Jehoova“ 
(Haggai 2,9.7). (SV 14.3) 


Pärast seda, kui Nebukadnetsar oli templi hävitanud, ehitas rahvas, kes inimeapikkusest 
vangipõlvest taas oma laastatud ja peaaegu tühjale kodumaale tagasi pöördus, selle uuesti 
üles. Seda umbes 500 aastat enne Kristuse sündimist. Tagasipöördunud rahva hulgas oli 
eakaid inimesi, kes olid näinud Saalomoni templi hiilgust. Nemad nutsid siis, kui uuele 
hoonele alus pandi, sest see oli kehvem kui eelmine. Prohvet kirjeldab mõjuvalt sel ajal 
valitsenud tundeid: ,,Kes on teie seast üle jäänud, kes seda koda näinud tema endises aus? 
Kuidas näete te nüüd seda? Eks see ole kui ei midagi teie meelest, selle esimese vastu?“ 
(Haggai 2,3; Esra 3.12). Siis antigi tõotus, et selle viimase koja au pidi olema suurem 
esimese omast. (SV 14.4) 


Teist templit ei saanud oma hiilguselt võrrelda esimesega, samuti ei olnud see pühitsetud 
selliste Jumala kohaloleku nähtavate märkidega, mis kuulusid esimese templi juurde. Selle 
templi sisseõnnistamisel ei toimunud mingisugust üleloomuliku väe avaldumist. 
Vastvalminud pühamut ei täitnud aupilv. Taevast ei langenud tuld, et süüdata altarile 
asetatud ohvrilooma. Kõige pühamas paigas keerubite vahel polnud näha Jumala auhiilgust; 
sealt puudus seaduselaegas, armuaujärg ja käsulauad. Taevast ei kostnud häält, mis oleks 
küsivatele preestritele teatanud Jumala tahet. (SV 15.1) 


Aastasadu olid juudid püüdnud asjatult näidata, et prohvet Haggai kaudu antud Jumala 
tõotused olid täitunud, ent uhkus ja uskumatus pimestasid nende meeli nii, et nad ei 
mõistnud prohveti sõnade tõelist tähendust. Teist templit ei austanud Jehoova aupilv, vaid 
Jeesuse isiklik kohalviibimine, Tema ligidus, kelles elas Jumaluse täius ihulikult ning kes oli 
lihas avalikuks saanud Jumal. Kui Naatsareti Mees pühadel õuedel õpetas ja haigeid 
parandas, siis oligi See, keda kõik rahvad ootasid, oma templisse tulnud. (SV 15.2) 


Kristuse kohalolekuga, ja ainult sellega, ületas teine tempel au poolest esimese. Iisrael oli 
aga keeldunud vastu võtmast taevast pakutud Andi. Koos alandliku Õpetajaga, kes sel 
päeval templi kullatud väravast välja astus, kadus pühakojast igaveseks ka Jumala au. 
Niiviisi täitusid juba Päästja sõnad: ,,Teie koda peab teile tühjaks jäetama“ (Matt. 
23,38). (SV 15.3) 


Kristuse ettekuulutus templi mahakiskumise kohta oli täitnud jüngrid aukartuse ja 
imestusega ning nad soovisid Tema sõnade tähendust täielikumalt mõista. Eks oldud ju 
enam kui nelikümmend aastat kulutatud suuri summasid, palju tööd ja arhitektide osavust, et 
suurendada templi hiilgust. Heroodes Suur oli templi jaoks heldekäeliselt jaganud nii 
Rooma rikkusi kui juutide aardeid. Maailmariigi valitsejad isiklikult olid rikastanud seda 
oma annetustega. Templi tarvis olid Roomast kohale toodud massiivsed, lausa 
muinasjutuliste mõõtmetega valgest marmorist plokid. Neile juhtisidki jüngrid oma Õpetaja 
tähelepanu, öeldes: ,,Ennäe millised kivid ja millised hooned need on!“ (Mark. 13,1). (SV 
15.4) 

Nende sõnade peale andis Jeesus pühaliku ja üllatava vastuse: ,,Tõesti ma ütlen teile, siin 
ei jäeta kivi kivi peale, mida maha ei kistaks!“ (Mat. 24,2). (SV 16.1) 


Jeruusalemma hävitamise seostasid jüngrid Kristuse tulekuga ajalikus aus, et istuda 
ülemaailmse kuningriigi troonile, karistada juute, kes polnud meelt parandanud ja vabastada 
nende rahvas Rooma ikkest. Jeesus oli neile rääkinud, et Ta tuleb kord tagasi. Seepärast 
mõtlesid nad nüüd, kui Jeesus kõneles Jeruusalemma tabavast karistusest, just sellisele 
tulekule. Kogunenud Õlimäel Jeesuse ümber, küsisid nad: ,,Ütle meile, millal see kõik 
sünnib ja mis on su tulemise ja maailma-ajastu lõpetuse tunnus?“ (Matt. 24,3). (SV 16.2) 


Tulevik jäi jüngrite eest armulikult varjatuks. Kui nad oleksid tol ajal täielikult mõistnud 
kahte kohutavat tõsiasja — Päästja kannatusi ja surma ning nende pealinna ja templi 
hävitamist — oleks neid täitnud kohutav hirm. Kristus rääkis neile eelolevatest sündmustest 
laiemas plaanis; neist asjust, mis toimuvad enne ajastute lõppu. Tema sõnu ei mõistetud 
tookord täielikult, kuid nende tähendus pidi selguma siis, kui Jumala rahval selle arusaamise 
järele vajadus tekib. Kristuse poolt antud prohvetikuulutuse tähendus oli kahekordne: See 
kõneles Jeruusalemma hävitamisest, kuid esitas ühtlasi ka maailma ajaloo viimse suure 
päeva kohutavaid sündmusi. (SV 16.3) 


Jeesus rääkis jüngritele nuhtlustest, mis pidid peagi ärataganenud Iisraeli tabama. Eriliselt 
rõhutas Ta õiglast karistust, mille nad Messia hülgamise ja risti löömisega esile kutsusid. 
Kohutavale lõpule pidid eelnema kindlad märgid, ent ikkagi pidi see tund saabuma 
ootamatult ja kiiresti. Jeesus hoiatas oma järelkäijaid: ,,Kui te siis näete pühas paigas seisvat 
hävituse koletist, millest on rääkinud prohvet Taaniel — kes seda loeb, see pangu tähele — 
siis põgenegu need, kes on Juudamaal, mägedele“ (Matt. 24,15.16; Luuka 21,20.21). Kui 
paganliku Rooma lippe pidi nähtama lehvimas pühal pinnal, mõnesaja meetri kaugusel linna 
müürist, siis tuli Kristuse järelkäijatel linnast põgeneda, et pääseda. Kui see hoiatav märk 
ilmuma pidi, ei tohtinud ükski, kes tahtis pääseda, viivitada. Kogu Juudamaal ja 
Jeruusalemmas tuli kohe kuuletuda põgenemissignaalile. See, kes juhtus parajasti olema 
oma maja katusel, ei tohtinud minna alla majja, isegi mitte oma väärtuslikemate aarete 
järele. Neil, kes töötasid sel ajal põllul või viinamäel, ei olnud lubatud aega kulutada selleks, 
et minna üleriiete järele, mis olid päeva palavuse pärast seljast maha heidetud. Et üldine 
häving neid ei tabaks, ei tohtinud nad hetkegi viivitada. (SV 16.4) 


Herodese valitsuse ajal oli Jeruusalemma suurejooneliselt kaunistatud ja tunduval määral 
ka kindlustatud. Lisaks looduslikult kaitstud asendile muudeti linn uute tornide, müüride ja 
kindlustuste rajamisega ilmselt võitmatuks. Seda, kes neil päevil julges avalikult ennustada 
selle linna hävitamist, peeti nii nagu omal ajal Noad hirmujuttude hullunud levitajaks. 
Kristus oli öelnud: ,, Taevas ja maa hävivad, aga minu sõnad ei hävi mitte!“ (Matt. 24,35). 
Jeruusalemm ale kuulutati karistust tema pattude pärast. Manitsustest hoolimata pitseeris 
linn kangekaelse uskmatusega oma saatuse. (SV 17.1) 

Prohvet Miika kaudu teatas Issand: ,, Kuulge ometi seda, Jaakobi soo peamehed ja Iisraeli 
soo juhid, kes põlgate õigust ja väänate kõveraks kõik, mis on õige, kes ehitate Siionit 
verega ja Jeruusalemma ülekohtuga! Tema peamehed mõistavad kohut meelehea eest, tema 
preestrid õpetavad tasu eest ja tema prohvetid ennustavad raha eest! Ometi toetuvad nad 
Jehoovale, öeldes: ,,Eks ole Jehoova meie keskel? Ei tule meile õnnetust!“ (Miika 3, 9- 
11). €SV 17.2) 


Need sõnad kirjeldavad tabavalt Jeruusalemma rikutud ja eneseõigeid elanikke. Samal 
ajal, kui nad väitsid end hoolega pidavat Jumala käsu nõudeid, eksisid nad tegelikult 
käsuõpetuse kõikide põhimõtete vastu. Nad vihkasid Kristust sellepärast, et Tema puhtus ja 
pühadus paljastas nende jumalakartmatuse. Nad süüdistasid Teda kõigis neid tabanud 
hädades. Kuigi nad teadsid, et Jeesus oli patuta, kinnitasid nad ometi, et Tema surm on 
vajalik nende kui rahvuse julgeoleku pärast. ,, Kui me ta nõnda jätame“, ütlesid juutide 
ülemad, ,,usuvad kõik temasse, siis tulevad roomlased ja võtavad ära meie paiga ja rahva!“ 
(Joh. 11,48). Nad arutlesid nii: Kui Kristus teelt kõrvaldada, oleks veel võimalik, et neist 
kord tugev ja üksmeelne rahvas saaks. Nad ühinesid oma ülempreestri otsusega: parem on, 
et üks inimene sureb, kui et kogu rahvas hukkub. (SV 17.3) 


Selliselt ehitasid juutide ülemad üles ,,Siioni verega ja Jeruusalemma ülekohtuga“ (Miika 
3,10). Samal ajal, kui nad tapsid oma Päästja, kes noomis nende patte, pidasid nad en-did 
endastmõistetavalt Jumala poolt armastatud rahvaks ja lootsid, et Tema nad vaenlase käest 
päästab. ,,Teie pärast,“ jätkas prohvet, ,,küntakse siis Siion põlluks, Jeruusalemm saab 
kivivaremeks ja templimägi metsaseks künkaks!“ (Miika 3,12). (SV 17.4) 


Möödus veel peaaegu nelikümmend aastat päevast, kui Jeesus oli kuulutanud ette 
Jeruumasemma rasket saatust. Kogu selle aja lükkas Jumal edasi kohtuotsuse täideviimist 
selle linna ja rahva üle. Imeline oli Jumala kannatlikkus evangeeliumi põlgajate ja Tema 
Poja mõrvarite suhtes. Tähendamissõna viljatust puust esitas kujukalt viisi, kuidas Jumal 
kohtles juuda rahvast. Juba oli antud käsk: ,,Raiu ta maha! Miks ta maad raiskab?“ (Luuka 
13,7), kuid jumalik arm säästis teda veel mõneks ajaks. Juutide seas oli veel. palju neid, kes 
ei teadnud midagi Kristuse olemusest ja tööst. Ka lapsed polnud saanud kasutada kõiki 
võimalusi või polnud veel võtnud vastu valgust, mille nende vanemad olid hüljanud. Jumal 
tahtis neid valgustada apostlite ja nende kaaslaste kuulutuse kaudu. Neile anti võimalus 
mõista, kuidas prohvetikuulutused olid täitunud mitte ainult Kristuse sündimises ja elus, 
vaid ka Tema surmas ja ülestõusmises. Lapsi ei mõistetud süüdi vanemate pattude pärast, 
kuid ka järeltulijad ise, mõistnud seda valgust, mis nende vanematele oli antud, hülgasid 
nende põlvkonnale antud suurema arusaamise, said nad oma vanemate pattude osalisteks ja 
täitsid oma kurjuse mõõdu. (SV 18.1) 


Jumala pikkmeel Jeruusalemma suhtes ainult kinnitas juute nende kangekaelsuses. Oma 
põlguse ja vaenulikkusega Jeesuse jüngrite vastu heitsid nad ära viimase armupakkumise 

ning kaotasid Jumala kaitse. Jumal ei piiranud enam kauem Saatana ja tema inglite võimu 
ning rahvas jäeti nende endi poolt valitud juhi kontrolli alla. (SV 18.2) 


Juudid lükkasid põlglikult tagasi Kristuse armu, mis andnuks neile jõu võita kurjad ajed. 
Need võtsid nüüd võimust ja Saatan õhutas lõkkele kõige metsikumaid ja madalamaid kirgi. 
Inimesed ei allunud enam mõistusele, nad sõgestusid, aetuna ihadest ja pimedast raevust. 
Oma kurjuses muutusid nad saatanlikeks. Perekondades ja kogu rahva hulgas tervikuna 
lokkas umbusaldus, viha, põlgus, tüli, mäss, tapmine. Miski polnud enam püha. Sõbrad ja 
sugulased reetsid üksteist. Vanemad tapsid oma lapsi ja lapsed vanemaid. Rahva valitsejail 
ei jätkunud jõudu iseenesegi üle valitsemiseks. Oh-jeldamatud kired muutsid nad 
türannideks. Juudid olid kiitnud heaks valetunnistuse, et mõista surma süütu Jumala Poeg. 
Nüüd ohustasid valesüüdistused neid endid. Oma tegevusega olid nad juba ammu öelnud: 
»Jätke meid rahule Iisraeli Pühaga!“ (Jes. 30,11). Nüüd oli nende soov täitunud. 
Jumalakartus ei rikkunud enam nende rahu. Saatan oli rahva eesotsas ja käsutas nii 
kõrgemaid tsiviilkui ka religioosseid juhte. (SV 18.3) 


Vahetevahel ühinesid vastaserakonnad, et riisuda ja piinata oma õnnetuid ohvreid; mõne 
aja pärast aga tapsid jälle halastamatult üksteist. Nende kohutav tapahimu ei vaibunud isegi 
templi pühal pinnal. Altari ees kummardunud palvetajatele tungiti külmavereliselt kallale ja 
pühamu rüvetati tapetute laipadega. Meeletus sõgeduses ja Jumalat teotavas jultumuses 
teatasid selle põrgulise tegevuse õhutajad avalikult, et nad ei karda Jeruusalemma 
hävitamist, sest see on Jumala enda linn. Oma mõju veel kindlamaks maksmapanemiseks 
ostsid nad ära valeprohveteid ja käskisid neil kuulutada, et rahvas peab ootama vabastamist 
Jumala poolt. Niiviisi kuulutati isegi veel siis, kui Rooma leegionid juba templit piirasid. 
Kuni lõpuni sisendati rahvale usku, et Kõigekõrgem astub vahele ja hävitab vaenlase. Kuid 
Iisrael oli ülbelt loobunud jumalikust kaitsest ja nüüd oli abitu, Õnnetu Jeruusalemm! 
Lõhestatud sisemistest tülidest, tänavad värvunud elanike verega, kes surid oma 
suguvendade käe läbi, sel ajal, kui võõrad väed purustasid kindlustusi ja tapsid nende 
sõjamehi. (SV 19.1) 


Kõik, mida Jeesus Jeruusalemma kohta oli ette öelnud, täitus täht-tähelt. Juudid said oma 
nahal tunda Jeesuse hoiatussõnades peitunud tõde: ,,Missuguse mõõduga te mõõdate, 
niisugusega mõõdetakse ka teile: (Matt, 7,2). (SV 19.2) 


Ilmusid märgid ja imed, mis ennustasid õnnetust ja hävingut. Kesköösel nähti 
üleloomulikku valgust templi ja altari kohal. Päikese loojangul joonistusid pilvedesse 
rünnakuks valmistuvad sõdurid ja sõjavankrid, Oösel templis teenivaid preestreid kohutasid 
salapärased hääled: maa värises ja kuuldus hulga rahva hüüd: ,, Lähme siit ära!“ Keskööl 
avas nähtamatu käsi suure idapoolse värava, mis oli nii raske, et paarkümmend meest seda 
vaevalt liigutada suutsid. Värav oli suletud tohutu suurte rauast poomidega, mis omakorda 
olid sügavalt kinnitatud massiivsesse kivisillutisse (Milman ,,The History of the Jews“ k. 
13). (SV 19.3) 

Seitse aastat kõndis Jeruusalemma tänavail mees, kes kuulutas linna peale tulevaid 
hädasid. Päeval ja öösel esitas ta poollauldes oma metsikut kaebelaulu: ,,Hääl idast, hääl 
läänest, hääl neljast tuulest, hääl Jeruusalemma ja templi vastu, hääl peigmehe ja pruudi 
vastu, hääl kogu rahva vastu!“ (samas) See imelik mees vahistati, teda peksti, kuid tema 
huulilt ei tulnud ainustki kaebust. Solvamisele ja sõimule vastas ta ainult: ,, Häda, häda 
Jeruusalemmale!“ Häda, häda selle elanikele!“ Tema hoiatushüüd lakkas alles siis, kui ta 
tapeti linna vallutamisel, millest ta oli kõnelnud. (SV 19.4) 


Jeruusalemma hävitamise ajal ei hukkunud ühtegi kristlast. Kristus oli jüngreid hoiatanud 
ja kõik, kes Tema sõnu uskusid, jälgisid tõotatud märke. ,, Aga kui te näete Jeruusalemma 
olevat sõjaväe poolt ümber piiratud,“ ütles Jeesus, ,,siis tundke, et ta hävitus on ligidal! Siis 
põgenegu need, kes on Jüdamaal, mägedele ja need, kes on linnas, mingu välja, ja kes on 
maal, ärgu mingu linna!“ (Luuka 21, 20-21). (SV 20.1) 


Roomlased piirasid Cestiuse juhtimisel linna ümber, kuid just siis kui kõik näis olevat 
soodne viivitamatuks rünnakuks, loobusid nad ootamatult pealetungist. Ümberpiiratud, kes 
olid juba igasuguse lootuse kaotanud, kavatsesid just alla anda, kui Rooma väepealik äkki 
ilma vähimagi nähtava põhjuseta oma väed linna alt ära viis. Jumala armurikas hoolitsus oli 
juhtinud sündmusi oma rahva kasuks. Ootavatele kristlastele oli antud tõotatud märk ja nüüd 
kingiti kõigile soovijatele võimalus Kristuse käsu järgi toimides pääseda. Sündmusi juhiti 
nii, et roomlased ega juudid ei takistanud kristlaste põgenemist. Peale Cestiuse 
tagasitõmbumist sööstsid juudid Jeruusalemmast välja, järele taganenud vaenlasele. Kuna 
mõlemad väed olid ametis oma eesmärkidega, avanes kristlastel soodne võimalus linnast 
lahkuda. Kogu maa oli sel hetkel puhastatud vaenlastest, kes võinuks neid kinni pidada. 
Jeruusalemma piiramise eel olid juudid kogunenud lehtmajade püha pühitsemiseks pealinna. 
Nüüd oli kristlastel võimalik kogu maal takistamatult põgeneda. Viivitamatult pagesid nad 
kindlasse kohta — Pella linna Perea maal teiselpool Jordanit. (SV 20.2) 


Juutide sõjajõud tungisid Cestiust jälitades tema järelvägedele kallale sellise raevuga, 
nagu kavatseksid neid täielikult hävitada. Roomlased taganesid suurte kaotustega. Juutide 
pool ei kandnud peaaegu üldse kaotusi. Juubeldades pöördusid nad koos sõjasaagiga 
Jeruusalemma tagasi. See näiv edu tõi neile tegelikult ainult halba, sest see õhutas nende 
kangekaelset vastupanu roomlastele ja tõi kirjeldamatu viletsuse hukkamõistetud 
linnale. (SV 20.3) 


Jeruusalemm sattus kohutavasse olukorda siis, kui Titus mõne aja pärast uuesti linna 
ümber piiras. Rooma väed jõudsid linna alla paasapüha ajal, mil selle müüride vahele olid 
kogunenud miljonid juudid. Pealinna toiduvarud, mis kokkuhoidliku tarvitamise korral 
võinuks aastaid elanike vajadusi rahuldada, olid selleks ajaks juba omavahel võitlevate 
parteide kadeduse ja kättemaksuhimu tõttu hävitatud ja nüüd tuli üle elada nälgimise kõiki 
koledusi. Uks mõõt nisu müüdi talendi eest. Näljapiinad olid nii tugevad, et paljud närisid 
vööde ja sandaalide nahka ning kilpide nahkkatteid. Paljud inimesed hiilisid öösel linnast 

välja, et korjata väljaspool linnamüüri metsikult kasvavaid taimi. Paljud neist langesid 
vaenlase kätte ja piinati surnuks. Teistelt, kes eluga tagasi tulid, rööviti tihti ära see, mida 
nad elu kaalule pannes olid kogunud. Võimukandjad tarvitasid kõige ebainimlikumaid 
piinamisviise, et alamailt välja pigistada needki viimased vähesed toidupalad, mis võisid 
olla ära peidetud. Selliste koledustega said sageli hakkama need, kes ise olid hästi toidetud, 
kuid kes tahtsid toiduaineid tuleviku tarbeks kokku kuhjata. (SV 20.4) 


Tuhanded surid nälga ja katku kätte. Inimlikkus näis olevat kadunud. Mehed röövisid 
oma naisi ja naised mehi. Lapsi nähti kiskumas toitu oma hallipäiste vanemate suust. 
Prohveti küsimus: ,, Kas naine unustab oma lapsukese?“ sai selle hukksmõistetud linna 
müüride vahel vastuse: ,, Kaastundlike naiste käed keetsid oma lapsi; need olid neile roaks su 
rahva tütre hävingus!“ (Jes. 49,15; Nutul. 4,10). (SV 21.1) 


Veel kord tõdenes hoiatav, neljateistkümne sajandi eest antud prohvetikuulutus: ,,Su 
keskel olev õrn ja hellitatud naine, kes oma õrnuses ja hellitatuses ei ole katsunud jalataldagi 
maha panna, vaatab kurjalt mehele oma süles ja oma pojale ja oma tütrele... ja laste pärast, 
kelle ta sünnitab, sest ta tahab ise neid salaja süüa täielikus puuduses piiramisel ja 
kitsikuses, kui su vaenlane sind ahistab su väravais!“ (5. Moos. 28,56.57). (SV 21.2) 


Rooma juhid püüdsid juute hirmuga täita, et neid sel teel alistuma sundida. Vange, kes 
vastu hakkasid, peksti, piinati ja löödi linna müüride ees risti. Selliselt tapeti iga päev sadu 
inimesi. Selline jõledus kestis seni, kuni Joosafati org ja Kolgata rammitti nii tihedalt riste 
täis, et nende vahel sai vaevu liikuda. Niisugusel kohutaval moel langes rahva peale needus, 
mille nad Pilaatuse kohtujärje ees olid välja karjunud: ,, Tema veri tulgu meie peale ja meie 
laste peale!“ (Matt. 27,25). (SV 21.3) 


Titus oleks meeleldi teinud lõpu sellele jubedusele ja säästnud Jeruusalemma täielikust 
hävingust. Nähes orgudes laipade hunnikuid, valdas teda jälestus. Võlutuna vaatles ta 
Õlimäelt suursugust templit. Ta keelas selle ainsatki kivi purustada. Enne kindluse 
vallutamist pöördus Rooma väeülem Juuda juhtide poole tõsise üleskutsega anda alla, et ta 
ei peaks nende püha paika verega rüvetama, kuid juhul, kui nad siiski kavatsevad võidelda, 
tulgu nad välja mingisse teise paika. Sel viisil tahtsid roomlased säästa templi pühadust 
Josephus ise püüdis oma kaasmaalasi tungivalt veenda, et, nad alistuksid ja päästaksid 
niiviisi endid, oma linna ja ju-malakummardamise paiga. Tema sõnadele vastati kibedate 
sajatustega. Teda, nende viimast inimlikku vahetalitajat loobiti mõistatuslikkusele 
manitsemise eest viskeodadega. Juudid olid hüljanud Jumala Poja nõuded ja nüüd muutis 
noomitus ja palve neid veel otsusekindlamaks. Tituse jõupingutused säästa tempel jäid 
viljatuks. Keegi, kes oli temast suurem, oli öelnud, et sellele hoonele ei jäeta üht kivi teise 
pea-le. (SV 21.4) 


Juuda juhtide sõge kangekaelsus ja ümberpiiratud linnas toimuvad hirmsad kuriteod 
äratasid roomlaste jälestust ja meelepaha. Lõpuks otsustas Titus templi tormijooksuga 


vallutada. Ometi käskis ta templit, kui võimalik, hävituse eest hoida, kuid tema käsust ei 

hoolitud. Ühel ööl, kui väepealik oli läinud oma telki magama, tungisid juudid templist välja 
ja ründasid Rooma sõdureid. Käsivõitluse käigus viskas üks sõdur tulelondi templi eeskoja 
aknaavast sisse. Hetke pärast oli pühakoda seedripuuga vooderdatud ruumid leekides. Titus 
tormas oma kindralitest ja leegionäridest saadetuna kohale ja nõudis, et sõdurid tule 
summutaksid, kuid keegi ei pööranud tema käsule tähelepanu. Vihast vallatult viskasid 
sõdurid tulelonte templi juurde kuuluvatesse ruumidesse ja tapsid mõõgaga suurel arvul 
neid, kes seal varjupaika olid otsinud. Veri voolas ojana templi treppidest alla. Paljud 
tuhanded juudid hukkusid. Üle lahingukära oli kuulda hüüdeid: ,,Ikabod!“ — au on 
lahkunud! (SV 22.1) 


»Litus nägi, et sõdurite raevu oli võimatu pidurdada. Ta astus koos ohvitseridega 
templisse ja vaatas pühakoja sisemust. Selle suurejoonelisus täitis roomlasi imestusega. 
Kuna leegid ei olnud veel püha paigani tunginud, tegi Titus viimase jõupingutuse seda 
päästa: tormanud templiõue, õhutas ta sõdureid uuesti tulekahju edasist levikut peatama. 
Liberalis, pealik saja üle, püüdis oma ametikepiga alluvaid kuulekusele sundida, kuid 
meeletus juutidevastases vihas ja rahuldamatus saagihimus hajus lugupidamine isegi keisri 
vastu. Sõdurid nägid enda ümber helkivat kulda, mis leekidemöllus pimestavalt säras. Nad 
oletasid, et pühamusse on kuhjatud loendamatuid aardeid. Üks. sõduritest torkas põleva 
tõrviku läbi ukseprao ja otsekohe oli kogu hoone leekides. Pimestav tull ja suits sundisid 
ohvitsere taanduma, ja suurepärane hoone jäeti saatuse hoolde. fSV 22.2) 


See oli roomiastegi jaoks kohutav vaatepilt, seda enam juutidele! Kogu püha mägi 
lõõmas vulkaanina. Üksteise järel langesid hooned raksatades sisse ja tulepõrgu neelas nad. 
Seedripuust katused olid otsekui leegitsevad parukad. Kullatud tornitipud hõõgusid punaselt 
nagu kuumaksaetud orad. Väravatornidelt tõusid üles kõrged tule, ja suitsusambad. Leegid 
heitsid valgust naabruskonna küngastele. Tumedad inimestekobarad jälgisid ängistavas 
õuduses seda hävingut. Ülemise linnaosa müürid ja kõrgendikud olid rahvast täis; paljud 
olid ahastusest ja meeleheitest kaamed, teised mõttetust kättemaksuhimust lõhkemas. Edasi- 
tagasi jooksvate Rooma sõdurite hüüded ja leekides hukkuvate vastupanijate karjed 
segunesid tule mühina ja kokkuvarisevate talade raginaga. Kõrgemaltele paikadele 
kogunenud inimeste kaebekisa kajas vastu mägedelt. Müüridelt kostus karjeid ja hala. Need, 
kes olid nälga suremas, võtsid kokku viimase jõu, et valada oma lohutamatu kurvastus ja 
ahastus valukisasse. (SV 23.1) 


Veresaun linnas oli kohutavam kui linnamüüride taga toimunu. Mehed ja naised, vanad ja 
noored, lihtrahvas ja preestrid, nii need, kes vastu hakkasid kui ka need, kes armu palusid, 
löödi halastamatult maha. Tapetute arv ületas tapjate arvu. Sõduritel tuli ronida üle laipade 
hunnikute, et jätkata oma metsikut tööd.“ (Milman ,,The History of the Jews“ k. 16). (SV 
23.21 


Pärast templi hävitamist langes kogu linn peagi roomlaste kätte. Juuda juhid jätsid maha 
oma võitmatud kindlusetornid ja Titus leidis need eest tühjadena. Ta vaatles neid häm- 

mastuses, ning pidi tunnistama, et Jumal oli need tema kätte andnud, sest mitte mingi 
sõjariist, ükskõik kui võimas, poleks suutnud purustada selliseid tohutuid kindlusemüüre. 
Nii linn kui tempel tehti maatasa ja paik, kus pühamu oli seisnud, künti ,.põlluks“ (Jer. 
26,18). Piiramise ja sellele järgnenud veresauna ajal hukkus üle miljoni inimese. Ellujäänud 
võeti kaasa vangidena, müüdi orjadeks või viidi Rooma vallutaja võidupidustuste 
kaunistamiseks, amfiteatris metsloomade ette viskamiseks või üle maa kodutute ränduritena 
laiali pillutamiseks. (SV 23.3) 


Juudid olid ise endale ahelad sepistanud. Nad olid ise täitnud oma kättemaksukarika. 
Selle täieliku hävituse näol, mis neid kui rahvast tabas, ja hädades, mida nad laiali 
pillutatuna kogesid, lõikasid nad tegelikult seda, mida nad ise olid külvanud. Prohvet ütles: 
»»Mina hävitan sind, Iisrael! Kuigi minus oli su abi!“ ,,Sest sa oled komistanud omaenese süü 
läbi!“ (Hoos. 13,9; 14,2). Juutide kannatustest räägitakse sageli kui Jumalast saadetud 
karistusest. Nii püüab suur petja varjata oma tööd. Tegelikult põhjustasid juudid ise 
jumaliku kaitse eemaldamise sellega, et nad põlgasid järjekindlalt Jumala armastust ja 
halastust. Saatanale anti lihtsalt luba nendega toimida nii nagu ta soovis. Kohutav julmus, 
mis Jeruusalemma hävitamisel ilmnes, demonstreeris kujukalt saatana kättemaksuhimulist 
võimu nende üle, kes alistuvad tema juhtimisele. €SV 23.4) 


Me ei suuda mõista, kui palju võlgneme Kristusele rahu ja kaitse eest, mida omame. 
Jumala tõkestav käsi hoiab, et inimsugu täielikult Saatana voli alla ei satu. Sõnakuulmatuil 
ja tänamatuil on palju põhjust Jumalale tänulik olla Tema armulikkuse ja kannatlikkuse eest; 
selle eest, et Ta ohjeldab veel Saatana õelat, kuritahtlikku võimu. Kuid siis, kui inimesed 
ületavad jumaliku kannatlikkuse piiri, see tõke kõrvaldatakse. Jumal ei saada patusele tema 
üleastumise pärast karistust. Ta laseb lihtsalt jumaliku armu põlgajatel lõigata seda, mida 
nad ise on külvanud. Iga põlatud valguskiir, iga tähelepanemata jäetud või hüljatud hoiatus, 
iga hellitatud kirg, iga Jumala käsust üleastumine on seeme, mille külvile järgneb 
paratamatult lõikus. Kui patustaja seisab püsivalt vastu Jumala Vaimule, lahkub Jumala 
Vaim lõpuks sellise inimese juurest ning siis ei ole tal enam kaitset Saatana kurjuse ja 
vaenulikkuse vastu ega jõudu kontrollida oma hinge patuseid kalduvusi. Jeruusalemma 
hävitamine on tõsine ja pühalik hoiatus kõigile, kes jumaliku armu pakkumisse 
kergemeelselt suhtuvad ja halastaja Jumala manitsusi kuulda ei võta. Jumal on selle 
ajaloosündmuse kaudu andnud veenvaima tõendi sellest, et Ta vihkab pattu ja et süüdlasi 
tabab kindel karistus. (SV 24.1) 


Meie Päästja prohvetlik ettekuulutus Jeruusalemma tabanud hävituskohtust täitub veel 
kord ja sellisel määral, millest eelpooltoodu oli vaid ähmane vari. Jumalale kord eraldatud 
linna saatuses võime me näha maailma saatust, kes on hüljanud Jumala armu ja tallanud 
Tema käsud jalge alla. Sünged on inimsoo hädade aruanded, mille tunnistajateks meie maa 
on olnud ülekohtu pikkade sajandite vältel. Süda tõmbub sellele mõeldes kokku ja meel 
tõrgub. Jumaliku autoriteedi hülgamisel on olnud kohutavad tagajärjed. Prohvetlikud 


ettekuulutused kõnelevad aga veel süngematest piltidest tulevikus. Minevikukroonika — see 

on pikk rida rahutusi, kokkupõrkeid ja mässe, ,,iga sõjakäras sõtkutud saabas ja veres 
veeretatud vammus“ (Jes. 9,4). Ometi on see kõik tühine selle päeva koledustega võrreldes, 
mil Jumala ohjeldav Vaim patustest täielikult eemaldub; päevaga, mil Tema ei taltsuta enam 
inimlikke kirgi ja saatanlikku viha. Siis näeb maailm selgemini kui kunagi varem Saatana 
võimuiha tagajärgi. (SV 24.2) 


Sellel päeval aga, nii nagu toona Jeruusalemma hävitamise ajal, päästetakse Jumala 
rahvas — igaüks ,,kes on eluks kirja pandud“ (Jes. 4,3). Kristus ütles, et Ta tuleb teist kor- 
da, et koguda ustavad enese juurde. ,,Ja siis hakkavad kõik rahva suguvõsad maa peal 
halisema ja näevad Inimese Poja tulevat taeva pilvedel suure väe ja auhiilgusega. Ja ta 
läkitab oma inglid suure pasunahäälega ja nad koguvad kokku ta äravalitud neljast tuulest, 
ühest taeva otsast teise“ (Matt. 24,30.31). Siis hävitatakse need, kes ei ole tõe sõna kuulda 
võtnud. Tema ,,suu vaimuga“ ja Tema tuleku auhiilgusega (2. Tess. 2,8). Nagu Iisraeli 
rahvas vanasti, nii hävitavad jumalakartmatud end ise. Nad langevad oma ülekohtu läbi. 
Jumalakartmatu elu on viinud nad Jumalast eraldumisele ja nende olemus on kurjusest 
niivõrd moondunud, et Jumala au avaldumine osutub nende jaoks hävitavaks tu-leks. (SV 
25.1) 


Inimesed valvaku, et nad ei jätaks tähele panemata Kristuse sõnades leiduvat õpetust. Nii, 
nagu Ta hoiatas jüngreid Jeruusalemma hävitamise eest ja andis neile märgi hävingu 
saabumisest, et nad võiksid põgeneda, nii on Ta hoiatanud maailma lõpliku hävituspäeva 
eest ja andnud märgid selle lähenemisest, et kõik, kes soovivad, võiksid pääseda pakku. 
Jeesus ütleb: ,,Ja päikeses, kuus ja tähtedes on ennustusmärke ja maa peal on rahvastel 
ahastus“ (Luuka 21,25; Matt. 24,29; Mark. 13, 24—26; Ilm. 6, 12-17). Need, kes panevad 
tähele Tema tulekule eelnevaid ajamärke, teadku, ,,et see on ligi, ukse ees“ (Matt. 24,33). 
»Nõnda valvake!“ (Mark. 13,35). Need on Jeesuse manitsussõnad. Neid, kes panevad 
hoiatust tähele, et jäeta teadmatusse, ,,et see päev“ neid ,,ei saaks haarata kui varas“. Neile 
aga, kes ei valva, tuleb Issanda päev ,,nagu varas öösel“ (1. Tess. 5,2-5). (SV 25.2) 


Tänapäeva maailm ei ole sugugi vastuvõtlikum meie aja jaoks kõlavale kuulutusele kui 
seda olid omaaja juudid Jeruusalemma hävitamise kuulutusele. Issanda päev — ükskõik, 
millal see tuleb — tuleb uskumatutele ikkagi ootamatult. Kui elu jätkub oma muutumatus 
rutiinis, kui inimesed on andunud lõbutsemisele, äritsemisele ja rahategemisele, kui 
vaimulikud juhid ülistavad maailma progressi ja teadust ning rahvas uneleb petlikus 
julgeolekus, siis tabab ootamatu häving hooletuid ja uskumatuid, , ja nad ei pääse mitte 
pakku“ (1, Tess. 5,3). (SV 25.3) 

PEATÜKK 2— TAGAKIUSAMISE TULEKAHJUD 


Kui Jeesus kõneles jüngritele Jeruusalemma saatusest ja Tema teise tulemisega 
seonduvatest sündmustest, märkis Ta ära ka need olukorrad, mis pidid tabama Jumala 
rahvast nimetatud kahe suure sündmuse vahelisel perioodil. Kristuse tulek toob pääste 
Jumala rahvale, Õlimäelt nägi Jeesuse jumalik pilk torme, mis olid valmis sööstma 
apostelliku koguduse peale. Ajas veel kaugemale ette vaadates nägi Tema silm laastavat 
raju. mille raev oli suunatud Tema järelkäijate vastu. Nappide, kuid paljutähendavate 
sõnadega kirjeldas Jeesus seda, kuidas selle maailma vägevad kohtlevad Jumala kogudust 
(Matt. 24,9.21.22). Kristuse järelkäijatel tuli astuda samasugust alanduse, teotuse ja 
kannatuse rada, mida käis nende Meister. Vaenulikkus, millega koheldi maailma Lunastajat, 
pidi saama osaks kõigile, kes usuvad Tema nimesse. (SV 26.1) 


Varajase koguduse ajalugu tunnistas Päästja sõnade täitumisest. Maa ja sügavuse võimud 
astusid Kristuse vastu. Pimeduse vürst nägi, et evangeeliumi võidu korral kistakse maha 
tema paganlikud templid ja altarid. Seepärast koondas ta oma jõud kristluse hävitamiseks. 
Puhkes tagakiusamine. Kristlastelt võeti ära nende vara ja nad aeti välja kodudest. Nad 
talusid ,,palju kannatamiste võitlust“ (Heebr. 10,32). Nad ,,said kogeda pilget ja rooska, 
peale selle ahelaid ja vangitorni“ (Heebr. 11,36). Suured hulgad pitseerisid oma tunnistuse 
verega. Ülikuid ja orje, rikkaid ja vaeseid, õpetatuid ja harimatuid tapeti ühtviisi 
armutult. (SV 26.2) 


Tagakiusamised, mis algasid keiser Nero valitsuse ajal ligikaudu siis, kui Paulus 
märtrisurma suri, jätkusid suurema või väiksema ägedusega sajandeid. Kristlasi süüdistati 
kõige kohutavamates kuritegudes ja peeti suurte õnnetuste — nälja, katku ja maavärisemise 
— põhjustajaks. Kuna nad langesid üldise põlguse ja kahtlustuse alla, olid äraandjad valmis 
tasu eest kergesti valet tunnistama. Kristlased tembeldati mässajateks, religiooni vaenlasteks 
ja ühiskonna paheks. Paljud neist heideti kiskjate ette või põletati elavalt amfiteatrites. 
Mõned löödi risti, teised kaeti metsloomide nahkadega ja tõugati areenile koertele lõhki 
kiskuda. Kristlaste piinad said pidustuste peamiseks meelelahutuseks. Suured rahvahulgad 
nautisid veriseid vaatepilte ning tervitasid märtrite surmavalu naeru ja aplausiga. (SV 26.3) 


Kristuse järelkäijaid jälitati otsekui röövloomi. Nad olid sunnitud pugema tühjadesse ja 
üksildastesse paikadesse. ,,Puuduses, viletsuses, kurja kannatades, nemad, kellede väärt 
maailm ei olnud. Nad eksisid ümber kõrbetes ja mägedel ja koobastes ja maa-aukudes“ 
(Heebr. 11,37.38). Tuhandetele pakkusid varju katakombid. Pealinna suurte ehituste tarvis 
hangiti materjali maa-alustest kaevandustest. Nii olid Rooma linna alla kaljudesse 
moodustunud pikad käigud. Pimedate tunnelite keerukas võrgustik ulatus mitmeid 
kilomeetreid väljaspoole linnamüüri. Nendes maa-alustes pelgupaikades leidsid Kristuse 
kahtlusalused ja pagendatud järelkäijad endale kodu. Siia matsid nad ka oma surnud. Kui 
Eluandja äratab kord üles need, kes on võidelnud head usuvõitlemist, siis astuvad paljud 
märtrid välja Rooma pimedatest koobas-test. (SV 27.1) 

Ka kõige ägedamatel vaenuaegadel hoidsid Jeesuse tunnistajad oma usu puhtana. Kuigi 
neilt oli võetud õigus inimese kombel elada, röövitud isegi päikesevalgus, ja kuigi nad olid 
sunnitud rajama endale kodu pimedasse, kuid sõbralikku maapõue, ei kaevelnud nad 
raskuste üle. Sõnadega, mis olid täis usku, kannatlikkust ja lootust julgustasid nad üksteist 
puuduses ja kannatustes. Kõigi maiste hüvede kaotus ei suutnud neid sundida lobuma oma 
usust Kristusesse. Katsumused ja tagakiusamised viisid neid veelgi lähemale tõotatud 
puhkusele ja tasule. (SV 27.2) 


Juba vanal ajal olid Jumala sulased lasknud end tõe nimel pigem ,,piinata ega võtnud 
vastu vabastamist, et saaksid parema ülestõusmise osalisteks“ (Heebr. 11,35). Niiviisi 
toimisid ka paljud kristlased. Nad tuletasid meelde oma Õpetaja üleskutset olla rõõmsad siis, 
kui neid Kristuse pärast taga kiusatakse, sest nende palk taevas saab olema suur. Nad 
rõõmustasid, et neid arvati väärilisteks tõe eest kannatama. Praksuvate leekide keskelt tõusid 
üles võidulaulud. Vaadates usus taeva poole, nägid nad Kristust ja ingleid, kes neid sügava 
huviga jälgisid ja nende usukindluse üle rõõmu tundsid. Hääl Jumala troonilt julgustas neid: 
»» Ole ustav surmani, siis ma annan sulle elukrooni!“ (Ilm. 2,10). (SV 27.3) 


Asjatud olid Saatana jõupingutused Kristuse kogudust vägivallaga hävitada. Suur võitlus, 
milles Jeesuse jüngrid oma elu andsid, ei lakanud, kui ustavad lipukandjad vahipostil 
langesid. Surm tähendas neile võitu. Jumala töölised tapeti, kuid Tema töö läks edasi. 
Evangeeliumi levik jätkus ja selle poolehoidjate arv kasvas pidevalt. Kristuse järelkäijad 
jõudsid aladele, mis olid ligipääsmatud isegi Rooma ,.pistrikele“. Üks kristlane, kes noomis 
paganlikke valitsejaid kristlaste tagakiusamise pärast, ütles: ,,Te võite meid tappa, piinata, 
hukka mõista... Teie ülekohus tõendab meie süütust. Teie kurjus ei too teile kasu.“ , Mida 
rohkem te meid maha niidate, seda rohkem meid saab; kristlaste veri on seeme“ (Tertullian 
»»Apology“ ptk. 50). (SV 28.1) 


Tuhendeid vangistati ja tapeti, kuid nende asemele astusid uued. Need, kes surid 
märtrisurma, said tunnustuse Kristuselt. Nad olid võidelnud head usuvõitlemist; Kristuse 
teisel tulekul saavad nad aukrooni. Kannatused, mida kristlased talusid, tõid neid lähemale 
üksteisele ja oma Lunastajale. Elavate kristlaste eeskuju ja surmaminejate tunnistused 
andsid tõele niisuguse veenvuse, et seal, kus seda kõige vähem oodati, jätsid Saatana alamad 
tema teenimise ja tulid Kristuse lipu alla. (SV 28.2) 


Seepärast kavandas Saatan nüüd edu tagamiseks teist teed. Ta heiskas oma lipu kristlikus 
koguduses. Ta teadis, et siis, kui Kristuse järelkäijad õnnestub pettusega suunata Jumalale 
sõnakuulmatuse teele, kaob nende tugevus, kindlus ja püsivus ning nad on talle kergeks 
saagiks. (SV 28.3) 


Suur vaenlane püüdis kavalusega saavutada seda, mida tal ei õnnestunud teostada 
vägivallaga. Tagakiusamine lõppes. Saatan asendas verevalamise maise heaolu ja ilmaliku 
au hädaohtlike ahvatlustega. Ebajumalakummardajad võtsid kristlikust usust üht-teist 


omaks, kuid hülgasid ülejäänud olulise tähtsusega tõed. Nad kinnitasid, et on võtnud vastu 

Jeesuse kui Jumala Poja ning usu Tema surma ja ülestõusmisesse, kuid neil puudus 
patutundmine ja seega ka vajadus meeleparanduse ning südame uuenduse järele. Teinud 
niiviisi mõned omapoolsed järeleandmised, õhutasid nad kristlasi samuti toimima. (SV 
28.4) 


Kogudust ähvardas tõsine oht. Sellega võrreldes olid vangistus, tuleriidad, piinamised ja 
mõõk olnud õnnistused. Osa kristlasi jäid kindlaks oma usu põhimõtetele. Nad keeldusid 
igasugusest kompromissist. Teised olid mõnede põhimõtete loovutamise poolt ja kiitsid 
heaks ühinemise nendega, kes kristluse vaid osaliselt vastu olid võtnud. Nad väitsid, et 
koostöö võib aidata poolel teel olijail täielikult pöörduda. See aeg oli Kristuse ustavatele 
järelkäijatele rängaks ahastuseajaks. Teeseldud kristluse kuue all poetas Saatan end 
kavalasti kogudusse, et rikkuda usku ja kõrvaldada tõesõna. (SV 29.1) 


Suurem osa kristlasi soostus viimaks mõõdupuud madaldama ja paganluse ning kristluse 
vahel sõlmiti liit. Kuigi ebajumalakummardajad tunnistasid end pöördunuiks ja ühinesid 
kirikuga, hoidsid nad endiselt kõvasti kinni ebajumalateenistusest. Ebajumalate kujud 
asendati lihtsalt Jeesuse ja Maarja ning pühakute kujudega. Ebajumalateenistuse ,.roiskunud 
haputaigen“, mis selliselt kogudusse toodi, alustas oma hävi-tavat toimet. Segased õpetused, 
ebausukombed ja paganlikud tseremooniad poogiti kristliku usu külge. Sedamööda, kuidas 
Jeesuse järelekäijad segunesid ebajumalakummardajatega, kaotas kristlik kogudus puhtuse 
ja jõu. (SV 29.2) 


Alati on need, kes tunnistavad end kristlasteks, jagunenud kahte leeri. Sel ajal, kui ühed 
õpivad hoolikalt tundma Õnnistegija elu ja püüavad tõsiselt oma elu jumaliku Eeskujuga 
kooskõlastada, ei pööra teised selgetele ja praktilisse ellu puutuvatele tõdedele, mis neile 
vigu näitaksid, tähelepanu. Isegi parimail päevil ei koosnenud kogudus ainult õigetest, 
puhastest ja siiratest liikmetest. Päästja õpetas, et neid, kes naudivad pattu, ei tohi kogudusse 
võtta; küll aga võttis Ta ise vastu neid, keile iseloom on rikutud. Ta andis neile niiviisi 
võimaluse kuulda Tema Õpetusi ja näha Tema eeskuju, et selle varal oma vigu tunda ja neid 
parandada. Kaheteistkümne jüngri hulgas oli samuti reetur. Juudas võeti jüngriks hoolimata 
tema iseloomu vigadest, lootuses, et ta Kristuse õpetuse ja eeskuju kaudu õpib tundma Õiget 
iseloomu, hakkab nägema oma vigu, parandab meelt ja jumaliku armu abiga puhastab oma 
hinge ,,tõe sõnakuulmises“. Ent Juudas ei kõndinud selles valguses, mis nii armulikult tema 
teele paistis. Pidev patu hellitamine andis Saatanale võimaluse teda veelgi enam kiusata. 
Tema halvad iseloomuomadused kogusid jõudu. Juudas lubas eneses valitseda pimedusel. 
Ta vihastas, kui tema vigu noomitti ja niiviisi toimides laskis ta end tasapisi juhtida teele, 
mis viis Õpetaja reetmiseni. Sama-moodi vihkavad kõik, kes jumalakartlikkuse katte all 
kurja armastavad, õigeid, kes nende patuse eluviisi taunimisega nende rahu rikuvad. Kui 
avaneb soodne võimalus, reedavad nad Juuda kombel need, kes neile head soovisid. (SV 
29.3) 

Apostlite ajal oli koguduses ka selliseid inimesi, kes tunnistasid end jumalakartlikeks, 
kuid südames hellitasid pattu. Ananiase ja Safiira petlikkus ilmnes soovis jätta mulje, nagu 
andnuksid nad Jumala töö kasutusse kogu raha, kuigi osa jäeti endale. Tõe Vaim ilmutas 
apostlitele teesklejate tõelise meelsuse ja Jumala karistuse kaudu vabastati kogudus sel-lest 
häbiplekist. Selline ilmne tõend Kristuse kõikenägeva Vaimu olemasolust hirmutas 
kogudusse astunud silmakirjatsejaid ja üleastujaid. Nad ei julgenud jääda kauaks nende 
hulka, kes olid eluviisi ja meelelaadi poolest Kristuse tõelised esindajad. Ajal, mil kristlasi 
tabasid katsumused ja tagakiusamised, soovisid Kristuse jüngriks saada ainult need, kes olid 
tõe pärast valmis kõigeks. Sellepärast jäi kogudus tagakiusamiste ajal võrdlemisi puhtaks. 
Niipea aga, kui vaen lakkas, ühines kogudusega neid, kes ei olnud lõpuni siirad ja 
pühendunud. Tee Saatana kannakinnitamiseks oli avatud. (SV 30.1) 


Valguse Vürstil ja pimeduse vürstil ei ole midagi ühist. Samuti ei saa nende järelkäijate 
vahel olla midagi ühist. Kui kristlased nõustusid ühinema nendega, kes ütlesid paganlusest 
lahti ainult pooleldi, astusid nad teele, mis viis nad tõest üha kaugemale. Saatan juubeldas. 
Tal õnnestus petta nii paljusid Kristuse järelkäijaid. Viivitamata suurendas ta mõjuvõimu 
kompromissile läinute üle ja õhutas neid Jumalale ikkagi ustavaks jäänud kaaskristlasi 
vaenama. Kõige paremini oskasid usule vastu töötada just need, kes kunagi ise selle toetajad 
olid olnud. Langenud kristlased asusid koos oma poolpaganlike kaaslastega ründama 
Kristuse õpetuse kõige tähtsamaid tõdesid. (SV 30.2) 


Need, kes tahtsid jääda ustavaks, pidid meeleheitlikult võitlema, et kindlaks jääda 
olukorras, kus ülekohus imbus preestrirüü katte all kogudusse. Piiblit ei peetud enam usu 
ainsaks juhtnööriks, õpetus usuvabadusest tembeldati ketserluseks ja selle kaitsjaid kiusati 
taga. (SV 30.3) 


Pärast pikka ja ägedat võitlust otsustasid vähesed ustavad katkestada ühenduse langenud 
kirikuga, kuna kirik keeldus loobumast valeõpetustest ja ebajumalateenistusest. Nad 
mõistsid, et eraldumine oli hädavajalik, kuid nad tahtsid jääda Jumala Sõnale kuulekaiks. 
Nad ei võinud enam kauem taluda eksiõpetusi, mis ohustasid nende endist usku ja selle 
kaudu ka nende laste ja lastelaste oma. Rahu ja üksmeele saavutamiseks olid nad valmis 
tegema järeleandmisi sinnamaani, mis oli kooskõlas Jumala seadusega, kuid isegi rahu 
nimel ei saanud nad ohverdada põhimõtteid. Kui üksmeelt ei olnud võimalik saavutada 
teistmoodi, kui ainult tõest ja õiglusest taganemisega, siis oli parem juba lahkuminek või 
isegi võitlus. (SV 30.4) 


Nii koguduse kui maailma jaoks on tarvis, et Jumala rahva südames elustuksid taas need 
põhimõtted, millest juhindusid omaaja ustavad inimesed. Rahutukstegev ükskõiksus valitseb 
õpetuste suhtes, mis moodustavad kristliku usu tugisambad. Süveneb arvamus, et need ei 
omagi olulist tähtsust. Sellist usulist mandumist soodustab Saatan. Tuhanded, kes end 
kaasajal Kristuse järelkäijateks tunnistavad, võtavad meeleldi omaks valeõpetused ja 

hukutavad pettekujutlused, mille vastu möödunud aegade ustavad Jumala lapsed oma elu 
kaalule pannes võitlesid. (SV 31.1) 


Esimesed kristlased olid tõesti Jumala omandrahvas. Nende laitmatu elu ja vankumatu 
usk häiris alalise etteheitena silmakirjatsejate ja patustajate rahu. Olgugi, et neid oli vähe, et 
nad olid ilma varanduseta, seltskondliku positsioonita ja tiitliteta, olid tõekandjad ikkagi 
hirmuks patustajaile kõikjal, kus nende õpetust ja iseloomu tunti. Seepärast vihkasid 
üleastujad neid samuti nagu Kain Aabelit. Samal põhjusel, miks Kain tappis Aabeli, tapsid 
Jumala rahvast need, kes tahtsid vabaneda Jumala Vaimu mõjust. Samal põhjusel hülgasid 
juudid Õnnistegija ja lõid Ta risti. Tema iseloomu puhtus ja pühadus oli alaliseks etteheiteks 
nende omakasupüüdlikkusele ja kõlbelisele laostumisele. Kristuse päevist tänaseni on Tema 
ustavad järelkäijad äratanud vihkamist ja vastuseisu neis, kes patuteed armastavad ja sellel 
käivad. (SV 31.2) 


Kuidas võib siis avangeeliumi nimetada rahukuulutuseks? Kui Jesaja kuulutas ette 
Messia sündi, nimetas ta Teda ,,Rahuvürstiks“. Kui inglid kuulutasid karjastele, et Kristus 
on sündinud, laulsid nad Petlemma väljade kohal: ,, Au olgu Jumalale kõrgel ja maa peal 
rahu inimeste seas, kellest temal on hea meel!“ (Luuka 2,14). Näib, nagu oleksid need 
ettekuulutused vastuolus Kristuse sõnadega: ,,Ma ei ole tulnud tooma rahu, vaid mõõka!“ 
(Matt. 10,34). Õigesti mõistetuna on mõlemad väited täielikus kooskõlas. Evangeelium on 
rahukuulutus. Kristlus on süsteem, mis, kui see vastu võetakse ja seda järgitakse, toob rahu, 
üksmeele ja õnne tervesse maailma. Kristuse usk ühendab südamlikus vendluses kõiki, kes 
selle õpetused omaks võtavad. Jeesuse ülesanne oli lepitada inimesed Jumalaga ja selle 
kaudu inimesed üksteisega. Maailm on aga suures ulatuses Saatana, Kristuse kibedaima 
vaenlase, mõju all. Evangeelium esitab põhimõtteid, mis on täielikus vastuolus Saatana 
juhtimise all olevate inimeste soovidega ning tekitab neis mässumeele. Nad vihkavad 
puhtust, mis paljastab ja taunib nende patte. Seetõttu vaenavad ja hävitavad nad neid, kes 
Jumala pühi ja õigeid nõudmisi esitavad. Kuna Jumala Sõna aulised tõed kutsuvad esile vih- 
kamist ja võitlust, nimetatakse evangeeliumi ka mõõgaks. (SV 31.3) 


Salapärane jumalik juhtimine, mis lubab õigetel kannatada tagakiusamisi õelate käe läbi, 
on viinud paljusid usus nõrku suurde segadusse. Mõned on isegi valmis loobuma usaldusest 
Jumalasse, selle pärast, et Ta lubab kõige alatumatel inimestel elus hästi edasi jõuda — ning 
vaevata ja piinata halastamatult inimkonna parimaid ja puhtamaid esindajaid. Küsitakse, 
kuidas võib Jumal, kes on õiglane ja armuline ja võimu poolest piiramatu, sellist ülekohut ja 
rõhumist lubada. See on küsimus, millega meil ei tule tegelda. Jumal on andnud meile oma 
armastuse kohta rikkalikud tõendid. Meie ei tohi kahelda Tema headuses, sellepärast, et me 
ei suuda mõista Tema jumalikku juhtimist. Nähes ette kahtlusi, mis võisid tõusta Tema 
jüngrite hinges katsumuste ja pimeduse aegadel, ütles Päästja neile: ,, Pidage meeles seda 
sõna, mis ma teile olen öelnud: ,,Ei ole ori suurem oma isandast! On nemad mind taga 
kiusanud, siis nad kiusavad teidki taga““ (Joh. 15,20). Jeesus kannatab meie pärast rohkem 

kui ükski Tema järelkäija õelate kurjuse läbi kannatada võib. Need, kes peavad taluma piina 
ja märtrisurma, kogevad lihtsalt seda, mida Jumala Poegki. (SV 32.1) 


»Issand ei viivita tõotust täitmast“ (2. Peetr. 3,9). Ta ei unusta ega jäta oma lapsi. Jumal 
lubab õelatel paljastada oma tõelise olemuse selleks, et kõigil oleks mõistetav selge vahe. 
Õiged viib ta läbi sulatusahju aga selleks, et nad saaksid puhtaks ja nende eeskuju veenaks 
teisi usu ja jumalakartuse tõelises olemuses ning nende järjekindlus mõistaks hukka 
jumalakartmatud ja uskmatud. (SV 32.2) 


Jumal lubab õelatel hästi elada ja ka oma vaenulikkust Tema vastu demonstreerida, et 
siis, kui nad on täitnud oma kurjuse mõõdu, avalduks Jumala õiglus ja armulikkus. Kiiresti 
läheneb kurjuse lõpliku kaotamise päev, päev, mil kõik, kes on pidevalt Jumala käsust üle 
astunud, ja Tema rahvast vaevanud, saavad oma tegudele vastava palga. See on päev, mil 
iga julm ja ebaõiglane tegu tasutakse nii, nagu oleks see tehtud Kristusele enesele. (SV 
32.3) 


Tegelikult peaks üks palju tähtsam küsimus haarama tänapäeva kirikute tähelepanu. 
Apostel Paulus väidab, et kõiki, ,,kes tahavad elada jumalakartlikult Kristuses Jeesuses, 
kiusatakse taga“ (2. Tim. 3,12). Millest see tuleneb, et tagakiusamine on suurel määral 
vaibunud? Ainus põhjus on selles, et kirik on kohandunud maailma nõuetega ega kutsu 
seepärast esile vastuseisu. Tänapäeva religioonil ei ole enam sellist puhtust ja pühadust, mis 
iseloomustas kristlaste usku Kristuse ja apostlite päevil. Sellepärast ongi nii palju 
kompromisse patuga; sellepärast suhtutakse Jumala Sõna suurtesse tõdedesse nii 
ükskõikselt. Koguduses on väga vähe elavat jumalakartust ja see on põhjuseks, miks 
religioon on maailmas näiliselt populaarne. Las toimuda algkoguduse usu ja väe 
taaselustumine, ja kohe virgub ka tagakiusamisvaim ning lööb lõkkele vaenulõõm. (SV 
33.1) 

PEATÜKK 3 — VAIMULIKU PIMEDUSE AJASTU 


Oma teises kirjas tessalooniklastele kõneles Paulus suurest äralangemisest, mis järgneb 
paavsti võimuletulekule. Ta kuulutas, et Issanda ,,päev ei tule mitte enne, kui on tulnud 
ärataganemine ja saanud avalikuks ülekohtu inimene, hukatuse poeg, kes paneb vastu ja 
tõstab enese üle kõige, mida nimetatakse Jumalaks või jumalateenistuseks, nii et ta istub 
Jumala templisse ja ütleb enese olevat Jumala“ (2. Tess. 2,3.4). Veel enam, Paulus hoiatab 
oma vendi, et ,,ülekohtu saladus on juba mõjumas“ (s. 7). Juba tollal nägi ta, kuidas 
kogudusse hiilisid eksiõpetused, mis valmistasid teed paavstlusele. (SV 33.2) 


Vähehaaval, esialgu salaja ja vaikselt, seejärel üha avalikumalt sedavõrd, kuidas 
inimmeeled ähmastusid, jätkas ,,ülekohtu saladus“ oma salakavalat, pühadustteotavat tööd. 
Pea-aegu märkamatult leidsid paganlikud kombed tee kristlikku kogudusse. Koguduse vastu 
suunatud ägedad tagakiusamised ohjeldasid teatud ajaks kristlaste sarnastumist maailmaga. 
Kui tagakiusamine lõppes ja kristlusele avanesid kuningate õukondade ja paleede uksed, 
tõrjus paganlike preestrite ja valitsejate toredus kogudusest välja Kristuse ja Tema apostlite 
alandliku lihtsuse. Jumala nõudmised asendati inimlike õpetuste ja traditsioonidega. 
Neljanda sajandi algul, kui keiser Konstantinus ristiusku pöördus, seda tõsi küll ainult nime 
poolest, tungis koos võidurõõmuga kogudusse õiguse rüüsse maskeeritud ilmalikkus. 
Laostumine süvenes kiiresti. Näiliselt võidetud paganlus oli saanud võitjaks. Selle vaim 
juhtis kogudust. Kristuse järelkäijate usu ja jumalateenistusega ühendati paganlikud 
õpetused, kombed ja ebausk. (SV 33.3) 


Paganluse ja ristiusu vahelise kompromissi tulemusena kujunes välja prohvetlikult 
ennustatud ,.ülekohtu inimene“, ,,kes paneb vastu ja tõstab enese üle“ Jumala. See vale usu 
hiiglaslik süsteem sai Saatana võimu meistriteoseks, näiteks soovist hõivata Jumala troon, et 
valitseda maailma oma tahte kohaselt. (SV 34.1) 


Kord püüdis Saatan astuda sobingusse Kristusega. Ta tuli kõrbes Jumala Poja juurde 
kiusamismõtetega. Näidanud Jeesusele maailma kuningriike ja nende au, pakkus ta seda 
kõike Taile tingimusel, et Jeesus tunnistab pimeduse vürsti ülemvõimu. Kristus noomis 
jultunud kiusajat ja sundis teda taganema. Suurem edu saatis Saatanat siis, kui ta tuli sama- 
suguse ahvatlusega inimese juurde. Maise au ja kasu kindlustamise nimel hakkas kogudus 
otsima maailma võimukandjate poolehoidu ja toetust. Hüljanud selliselt Kristuse, asus 
kogudus koostöösse Saatana esindajaga, Rooma piiskopiga. (SV 34.2) 


Rooma kiriku üks peamisi õpetusi ütleb, et paavst on Kristuse ülemaailmse koguduse 
nähtav pea, kellele kuulub kõrgeim võim kõikide piiskoppide ja preestrite üle kogu 
maailmas. Veelgi enam — paavstile on omistatud Jumala nimi, Teda on nimetatud ,, Issand 
Jumal paavst“ (vt. lisa) ja kuulutatud eksimatuks. Ta nõuab, et kõik inimesed teda austaksid. 
Sama nõude, mille Saatan esitas Kristusele kõrbes, esitab ta Rooma kiriku kaudu ning 
suured hulgad on valmis talle austust osutama. (SV 34.3) 

Need aga. kes kardavad ja austavad Jumalat, löövad selle väljakutsuva häbematuse tagasi 
Kristuse sõnadega: ,,Sina pead Issandat, oma Jumalat kummardama ja ükspäinis Teda 
teenima“ (Luuka 4.8). Jumal pole oma Sõnas mitte kunagi esitanud korraldust määrata mõni 
inimene koguduse üle valitsema. Õpetus paavstlikust ülemvalitsusest on Pühakirjaga selges 
vastuolus. Paavsti võim Kristuse koguduse üle saab olla ainult valega endale haaratud 
võim. (SV 34.4) 


Katoliku kirik on läbi aegade süüdistanud protestante ketserluses ja tahtlikus eraldumises 
õigest kirikust. Nimetatud süüdistused käivad tegelikult tema enda kohta. Just paavstlus 
langetas Kristuse lipu ja lahkus ,,pühadele kord antud“ usust (Juuda 3). (SV 35.1) 


Saatan teadis hästi, et Pühakiri avab inimeste silmad nägema tema pettusi ja annab jõu 
tema mõjule vastu seista. Pühakirja sõnadega lõi maailma Lunastaja ise tagasi kiusaja 
rünnakud, vastates: ,,Kirjutatud on.“ Vaenlase igale ettepanekule vastandas Issand Sõna, 
tarkuse ja väe. Et võimu inimeste üle säilitada ja paavsti juhtpositsiooni kinnitada, pidi 
Saatan rahvast Pühakirja suhtes teadmatuses hoidma. Piibel ülistab Jumalat ja näitab 
surelikele inimestele kätte nende koha, sellepärast tuli pühi tõdesid varjata ja maha suruda. 
Niisuguse suuna võttiski Rooma katoliku kirik. Piibli levitamine jäi sajandeiks keelu alla. 
Rahval keelati selle lugemine ja kodus hoidmine. Põhimõttelagedad preestrid ja prelaadid 
tõlgendasid Piibli õpetusi meelevaldselt. Nii hakati paavsti viimaks peaaegu üldiselt pidama 
Jumala maapealseks asemikuks, kellele kuulus võim kiriku ja riigi üle. (SV 35.2) 


Kõrvaldanud õiguse mõõdupuu, võis saatan tegutseda just nii nagu tahtis. 
Prohvetikuulutuses oli öeldud, et paavst ,,püüab muuta aegu ja seadusi“ (Taan. 7,25). Seda 
ta viivitamata tegigi. Et pakkuda paganlusest pöördunuile midagi ebajumalate 
kummardamise asemele ja seadustada niiviisi nende vormilist pöördumist kristlusesse, võeti 
kristlikus jumalateenistuses tasapisi kasutusele kujude ja reliikviate austamine. Viimaks 
kinnitati selline ebajumalateenistuslik süsteem üldise kirikukogu dekreediga (vt. lisa). Et 
pühenduseteotust sellisel kujul lõpuni viia, julges katoliku kirik Jumala käsust välja jätta 
teise käsu, mis keelas kujude kummardamise. Et käskusid oleks endiselt kümme, jagati 
kümnes käsk kaheks. (SV 35.3) 


Selline järeleandmine paganlusele avas tee Jumala käsuõpetuse edasisele eiramisele. 
Pühitsematute kirikujuhtide vahendusel võltsis Saatan ka neljanda käsu; heitnud kõrvale 
senise hingamispäeva, päeva, mida Jumal oli õnnistanud ja pühitsenud (1. Moos. 2,2.3), 
asendas ta selle paganate pidupäevaga, auväärse päikese päevaga“. Esimestel sajanditel 
pidasid kõik kristlased pühaks nädala seitsmendat päeva. Nad kaitsesid südilt Jumala au ja 
võitlesid ennastsalgavalt Jumala muutumatute eeskirjade pühaduse eest. Saatan tegutses 
oma eesmärgi läbi surumiseks väga kavalasti. Et rahva tähelepanu suunata nädala esimesele 
päevale, muudeti see Kristuse ülestõusmise auks pidupäevaks, puhkepäevaks, mil ka 
jumalateenistust peeti, kuigi hingamispäev oli endiselt püha. (SV 35.4) 

Et valmistada teed oma plaanide teostamiseks, oli Saatan enne Kristuse esimest tulekut 
viinud juutide juhid nii kaugele, et nad koormasid hingamispäeva kõige rangemate nõuega 
ja muutsid selle raskeks ikkeks. Nüüd kasutas Saatan ära omal ajal sisendatud 
väärarusaamad, et tembeldada hingamispäev põlastusväärseks juutide korralduseks. Kuna 
kristlased pidasid pühapäeva rõõmsaks pidupäevaks, mõjutas Saatan neid hingamispäevast 
tegema paastu ja nukruse päeva. Nii süvenes vaen judaismi vastu. (SV 36.1) 


Neljanda sajandi algul andis keiser Konstantinus korralduse muuta pühapäev rahva 
üldiseks pidupäevaks kogu Rooma impeeriumis (vt. lisa). Päikese päeva austasid nii tema 
paganlikud alamad kui ka kristlased. Keiser püüdis paganluse ja kristluse vastukäivust 
kaotada. Tema suunda toetasid kirikujuhid, kes auahnusest ja võimuihast ajendatuna ihkasid 
kiriku au ja hiilgust suurendada paganate massilise pöördumise arvel. Seda eesmärki teenis 
hästi ühine püha päev. Kuigi paljud jumalakartlikud kristlased hakkasid pühapäeva teatud 
määral pühaks pidama, austasid nad siiski õiget hingamispäeva kui Issanda püha ja 
pühitsesid seda vastavalt neljandale käsule. (SV 36.2) 


Feapetja ei olnud oma tööd veel lõpetanud. Ta otsustas koondada kogu kristliku maailma 
oma lipu alla ja valitseda seda oma asevalitseja, uhke paavsti kaudu, kes väitis end olevat 
Kristuse esindaja. Saatan saavutas oma eesmärgi pooleldipöördunud paganate, kõrgemate 
vaimulike auahnuse ja maailma armastavate kirikutegelaste abil. Aeg-ajalt peeti suuri 
kirikukogusid, millest võtsid osa kogu maailma kirikute aukandjad. Peaaegu igal kontsiilil 
vajutati Jumala poolt sisse seatud hingamispäeva veidi madalamale ja kergitati samavõrra 
pühapäeva. Nii jõuti lõpuks paganliku püha kui jumaliku korralduse austamiseni; Piibli 
hingamispäev aga nimetati judaismi igandiks ja selle pühitsejad kuulutati neetuiks. (SV 
36.3) 


Suurel usust taganejal oli õnnestunud ülendada end ,,üle kõige, rnida nimetatakse 
Jumalaks või jumalateenistuseks“ (2. Tess. 2,4), Ta julges muuta selle jumalikus 
seadusandluses oleva ainsa käsu, mis juhtis inimesed eksimatult tõelise ja elava Jumala 
juurde. Neljas käsk näitas Jumalat taeva ja maa Loojana ja eristab Teda kõigist 
väärjumalaist. Loomistöö mälestusena pühitseti seitsmes päev puhkepäevaks inimesele. 
Selle päeva seadis Jumal selleks, et alati hoida inimeste silme ees elavat Jumalat kui 
eluallikat, keda tuleb austada ja teenida. Saatana eesmärgiks on lahutada inimesed Jumalast 
ja ustavusest Tema käskudele. Seepärast suunab ta oma jõupingutused eriliselt selle käsu 
vastu, mis osutab Jumalale kui kõige Loojale. (SV 36.4) 


Protestandid väidavad kaasajal, et Kristuse ülestõusmine nädala esimesel päeval muutis 
pühapäeva kristlikuks hingamispäevaks, Pühakiri ei tõenda seda. Niisugust au ei ole andnud 
sellele päevale ei Kristus ega Tema apostlid. Pühapäeva pidamine kristliku korraldusena on 
saanud alguse ,,seadusetuse saladusest“ (2. Tess. 2,7 RV), mille mõju oli tunda juba Pauluse 
ajal. Millal ja kus on Issand omaks kuulutanud selle paavstluse sünnitise? Mis seadustab 
muudatuse, mida Pühakiri ei kinnita? (SV 37.1) 


27 


Vaimne Lugu Kahest Linnast 


Kuuendal sajandil oli paavstlus juba kindlalt juurdunud. Tema troon asus impeeriumi 
pealinnas ja Rooma piiskop kuulutati kogu kiriku peaks. Paganlus loovutas koha 
paavstlusele. Lendav madu oli andnud metsalisele ,,oma väe ja oma aujärje ja suure võimu“ 
(Ilm. 13,2). (Vt. lisa). Nüüd algasid Taanieli ja Ilmutuseraamatu prohvetikuulutustes 
ennustatud 1260 paavtliku rõhumise aastat (Taan. 7,25; Ilm. 13, 5-7). Kristlasi sunniti 
valima: kas loobuda puhtast usust ja tunnustada paavstlikke tseremooniaid ja 
jumaiateenistusviise või vaevelda vrngikongis, surra piinapingil, tuleriidal ja tapalaval. 
Täitusid Jeesuse sõnad: ,,Ka teie vanemad ja vennad ja sugulased ning sõbrad annavad teid 
ära ja surmavad mõned teie seast; ja teid vihatakse kõikide poolt minu nime pärast“ (Luuka 
21, 16.17). Ustavaid hakati taga kiusama suurema ägedusega kui kunagi varem. Kogu 
maailm muutus üheks suureks lahinguväljaks. Sadu aastaid pidi Kristuse kogudus otsima 
varjupaika kõrvalistes ja üksildastes paikades. Prohvet ütleb: ,,Ja naine põgenes kõrbe, kus 
temal oli Jumalast valmistatud ase, et teda seal toidetaks tuhat kakssada kuuskümmend 
päeva“ (Ilm. 12,6). (SV 37.2) 


Rooma katoliku kiriku võimuletulekuga algas pimeduse ajastu. Sedamööda, kuidas 
kasvas kiriku võim, süvenes pimedus. Selle asemel, et uskuda Kristust, usu tegelikku alust, 
usuti Rooma paavsti. Selle asemel, et oodata pattude andestamist ja igavest pääsemist 
Jumalalt, vaatas rahvas paavstile ning tema poolt ametisse nimetatud preestritele ja pre- 
laatidele. Rahvale õpetati, et paavst on nende maine vahemees ja Jumalale läheneda tohib 
ainult tema kaudu. Paavst oli neile Jumala asemik ja seepärast tuli temale tingimusteta 
kuuletuda. Kõrvalekaldumine paavsti nõudmistest oli küllaldaseks põhjuseks, et eksijat nii 
füüsiliselt kui hingeliselt kõige karmimalt karistada. Nii pöörati inimesed ära Jumalast ning 
suunati ekslike, puudulike ja patuste inimeste juurde, tegelikult pimeduse vürsti enese 
juurde, kes inimeste kaudu oma plaane teostas. Patt maskeeriti pühadusega. Kui Pühakiri 
lämmatatakse ja inimene hakkab ennast Jumalast kõrgemaks pidama, siis ei saagi ilmneda 
muu, kui pettus, vale ja alatu ülekohus. Inimlike seaduste ja traditsioonide ülistamisega 
kaasneb kõlbeline laostumine. See järgneb alati Jumala käskude hülgamisele. (SV 37.3) 


Need oli Kristuse kogudusele ohtlikud päevad. Ustavaid tõekandjaid oli tõesti vähe. 
Vahel näis, et vale ja ebausk olid vallutanud kõik ning õige usk pidi maa pealt kaduma. 
Evangeeliumi asemele tõusid välise jumalateenistuse vormid, mis järjest karmimalt rahvast 
koormasid. (SV 38.1) 


Lisaks sellele, et inimesi õpetati vaatama paavstile kui vahemehele, õpetati rahvast 
lootma omaenese tegudele kui pattude lepitusvahendile. Pikkade palverännakute, 
enesepiitsutamise, reliikviate kummardamise, kirikute, kabelite ja altarite ehitamise, kirikule 
suurte summade maksmise ja muu sellise kaudu loodeti vaigistada Jumala viha ja 
kindlustada Tema poolehoidu, just nagu oleks Jumal inimene, keda võib vihastada iga 
pisiasjaga või lepitada andide ja patukahetsustoimingutega! (SV 38.2) 

Kiriku juhtide seas valitsevatest pahedest hoolimata näis kiriku mõju pidevalt kasvavat, 
Kaheksanda sajandi lõpul tulid paavsti pooldajad lagedale väitega nagu oleksid Rooma 
piiskopid omanud ristikoguduse algpäevil samasugust vaimulikku võimu, nagu nüüd. Selle 
väite kinnitamiseks tuli esitada mingi tõendus. Ja see esitati. Mungad võltsisid vanu käsi- 
kirju. Teatati, et on leitud kirikukogude senini tähelepanuta jäänud kirjad, mis kinnitasid 
paavsti ülemvõimu juba kristluse varastel aegadel. Tõe hüljanud kirik võttis need võltsingud 
meelsasti vastu (vt. lisa). (SV 38.3) 


Vähesed ustavad, kes toetusid õigele alusele, olid hämmas 


tuses. Nende tööd takistas kõnts, mida valeopetajad üles keerutasid. Mitmed olid isegi 
valmis ütlema nii nagu ehitajad Jeruusalemma müüril Nehemja ajal: ,, Kandja ramm raugeb, 
prügi on palju — meil pole jaksu ehitada müüri!“ (Nehemja 4,4). Väsinud pidevast 
võitlusest tagakiusamise, pettuse, üle kohtu ja igasuguste Saatana poolt välja mõeldud 
takistuste vastu, muutusid mõned ustavad tõekandjad araks, Rahu, omanduse ja elu 
säilitamise nimel lahkusid nad tõeliselt aluselt. Teised, kartmata vaenlaste vastuseisu, 
teatasid julgelt: ,, Arge kartke neid! Mõelge suurele ja kardetavale Issandale!“ (Nehemja 
4,8). Nad jätkasid tööd, ,. igaüks tema mõõk vööl“ (Es. 6,17). (SV 38.4) 


Vihkamise ja tõele vastupanu vaim on ajendanud Jumala vaenlasi igal ajastul ning alati 
on Jumala sulastelt nõutud valvsust ja ustavust. Kristuse sõnad esimestele jüngritele: ,, Mida 
ma ütlen teile, ütlen kõigile: Valvake!“ (Mark. 13,37), on kehtivad Tema järelkäijatele 
aegade lõpuni. (SV 39.1) 


Pimedus tihenes. Ebajumalateenistus muutus järjest üldisemaks. Kujude ees põletati 
küünlaid ja nende poole palvetati. Valitsesid kõige mõttetumad ebausuga seotud kombed. 
Inimesed olid kõigest sellest niivõrd haaratud, et mõistus näis olevat täiesti uinunud. Kuna 
piiskopid ja preestrid olid ise lõbuarmastavad, lihtsameelsed ja kõlvatud, oli loomulik, et 
neilt juhatust otsiv rahvas vajus teadmatusse ja pahedesse. (SV 39.2) 


Uus samm paavsti omavolitsemise teel astuti üheteistkümnendal sajandil, kui paavst 
Gregorius VII kuulutas avalikult, et Rooma katoliku kirik on täiuslik. Tema läkituses öeldi, 
et kirik ei ole kunagi eksinud ja vastavalt Pühakirjale, ei eksi ka tulevikus. Mitte ükski 
Pühakirja tõend ei kinnitanud seda ütlust. See uhke paavst teatas, et tal on võim kõrvaldada 
valitsejaid. Keegi ei tohi muuta ühtki tema otsust; temal on võim muuta kõikide teiste 
otsuseid (vt. lisa). (SV 39.3) 


Viis, kuidas Gregorius VII kohtles Saksa keisrit Heinrich TV, t, on ilmekas näide 
ilmeksimatuse kaitsja julmast iseloomust. Kuna Saksa valitseja julges eirata paavsti 
autoriteeti, pandi ta kiriku vande alla ja tõugati troonilt. Näinud ära, et paavsti käskkiri 
süvendas vürstide reetlikkust ja ähvardust, mis võis puhkeda mässuks, mõistis keiser 
Heinrich TV, et Roomaga on vaja rahu taastada. Oma naise ja ühe ustava teenri saatel ületas 
ta südatalvel Alpid, et end paavsti ees alandada. Jõudnud lossi, kus paavst Gregorius VII 

parajasti asus, sai ta korralduse oodata ainsagi ihukaitsjata ühes välimises õues. Talve 
tugevas pakases, katmata peaga, paljajalu ja patukahetsusrüüs ootas kerser seal paavsti 
vastuvõttu. Alles pärast seda, kui Heinrich oli kolm päeva paastunud ja oma patud pihtinud, 
suvatses paavst taile andestada. Sedagi tingimusel, et keiser ei asu troonile ilma paavsti 
eriloata. Võidurõõmus Gregorius hooples, et tema kohus on kuningate uhkust alandada. (SV 
39.4) 


Kuivõrd silmatorkav oli vahe kõrgi paavsti ülbe uhkuse ja Kristuse alandlikkuse ning 
lahkuse vahel! Kristus, kes oli valmis iga inimese südame ukse taga ootama ja sisse laskmist 
paluma, et tuua andestust ja rahu, õpetas oma jüngritele: ,,Kes iial teie seast tahab olla ülem, 
see olgu teie sulane“ (Matt. 20,27 v. t). (SV 40.1) 


Järgnevad sajandid tunnistasid Rooma katoliku kiriku poolt sisse toodud eksiõpetuste 
süvenemist. Juba enne paavstluse võimuletulekut äratasid paganlike filosoofide õpetused 
koguduses tähelepanu ja avaldasid teatud mõju. Paljud, kes end pöördunuks tunnistasid, 
juhindusid tegelikult endiselt paganliku mõtteteaduse õpetustest. Nad viljelesid neid edasi 
ise ja surusid peale ka teistele. Sel viisil liideti kristlusega ohtlikud eksiõpetused, millest 
väljapaistvaim oli usk hinge surematusesse ja teadvuse olemasolusse peale surma. See 
õpetus sai aluseks Rooma katoliku kiriku uskumusele palvetada pühakute ja neitsi Maarja 
poole. Sellest lähtus ka eksiopetus patuste igavesest piinast, mis juba varakult lülitati 
katoliku kiriku uskumustesse. (SV 40.2) 


Nii valmistati tee veel ühele paganlikule väljamõeldisele, mida Rooma kirik nimetas 
puhastustuleks ja kasutas ebausklike rahvahulkade hirmutamiseks. Selle õpetuse kohaselt 
asus kuskil üks piinapaik, kus nende hinged, kes ei olnud ära teeninud igavest hukatust, 
pidid kandma karistust oma pattude eest seni kuni nad paturüvedusest vabanesid ja taevasse 
said (vt. lisa). (SV 40.3) 


Et kirikule pooldajate hirmu ja pattude arvel kasu tuua, oli vaja veel üht väljamõeldist. 
Nii ilmus õpetus pattude andestamisest. Kõigile, kes olid valmis osa võtma paavsti sõnadest, 
et laiendada tema maise võimu piirkonda, karistada tema vaenlasi ja hävitada neid, kes 
julgesid eitada paavsti vaimulikku ülemvalitsust, tõotati mineviku, oleviku ja isegi tuleviku 
pattude täielikku andestamist ning kõigist ärateenitud piinadest ja nuhtlustest vabanemist, 
Õpetati sedagi, et kirikule raha maksmise kaudu saab patune end oma pattudest vabaks osta 
ja oma sõprade hinged piinavate leekide käest päästa. Selliste vahenditega täitis Rooma 
kirik oma varakambrid ja toetas nende suurejoonelist, luksuslikku ja ebavooruslikku elu, kes 
nimetavad end selle Kristuse esindajaiks, kel ei olnud kohta, kuhu panna oma pea (vt. 
lisa). (SV 40.4) 


Piibellik püha-õhtusöömaaja korraldus asendati ebajumalateenistusliku missa ohvriga. 
Paavstlikud preestrid väitsid, et nad muudavad tavalise leiva ja viina tõeliseks ,,Kristuse 
ihuks ja vereks“ — ja seda oma mõttetute rituaalide abil! (Kardinal Wisemen — ,,The Real 

Scripture“, loeng 8, osa 3, par. 26). Pühadustteotava jultumusega väitsid nad avalikult, et 
neil on võim ,, luua Jumal — kõikide Looja“. Kristlastelt nõuti surmanuhtluse ähvardusel 
poolehoidu sellele kohutavale, Jumalat teotavale eksiõpetusele. Paljud, kes sellest keeldusid, 
hukati tuleriidal (vt. lisa). (SV 41.1) 


Kolmeteistkümnendal sajandil loodi paavstluse kõige kohutavam võitlusvahend — 
inkvisitsioon. Pimeduse vürst tegutses paavstliku preesterkonna käe läbi. Salajastel 
nõupidamistel juhtisid Saatan ja tema inglid kokkutulnute meeli. Nende seas seisis aga 
nähtamatuna Jumala ingel, kes kirjutas kohutavat aruannet nõupidamise ülekohtustest 
otsustest ja verdtarretumapanevatest tegudest. ,,Suur Babülon“ oli ,, joobunud pühade 
verest“. Miljonite märtrite purustatud ja moonutatud kehad otsekui kisendasid Jumala 
kättemaksu järele. (SV 41.2) 


Paavstlus oli saanud maailma vägivallavalitsejaks. Kuningad ja keisrid alistusid paavsti 
seadlustele. Inimeste saatus nii selles elus kui ka igavikus näis olenevat temast. Aastasadu 
tunnustati Rooma katoliku kiriku õpetusi kõhklematult, selle kombeid täideti hardunult ja 
selle pühi peeti üle maa. Vaimulikkonda austati ja toetati heldekäeliselt. Rooma kirik oli sel 
ajal oma au, hiilguse ja võimu tipul. (SV 41.3) 


»Paavstluse keskpäev oli maailma kesköö“ (J. A. Wylie — ,,The History of 
Protestantism“ k. 1. ptk. 4). Pühakiri oli peaaegu tundmatu — mitte ainult rahvale, vaid ka 
preestritele. Nagu omaaja variserid, nii vihkasid paavstlikud juhid valgust, mis oleks 
paljastanud nende patud. Kõrvaldanud Jumala käsu, õigluse mõõdupuu, nautisid nad 
piiramatut võimu ja andusid ohjeldamatult pahedele. Lokkasid pettus, ahnus ja kõlvatus. 
Inimesed ei kohkunud tagasi ühegi kuriteo eest, kui selle kaudu avanes tee rikkusele või 
positsioonile. Paavstide ja prelaatide lossid olid kõige alatuma liiderlikkuse paigad. Mõned 
»»pühad isad“ olid süüdi nii kohutavates kurite gudes, et isegi ilmalikud valitsejad nõudsid 
nende kõrvaldamist troonilt. Aastasadu ei tehtud Euroopas mingeid edusam me teaduses, 
kunstis ega hariduses. Kristlikku maailma oli tabanud kõlbeline ja vaimne halvatus. (SV 
41.4) 


Maailma olukord Rooma katoliku kiriku võimu all tõendas prohvet Hoosea sõnu: ,,Mu 
rahvas hukkub tarkuse puudusel, et sa põlgad tarkust, siis põlgan mina sind ... Ja et sa oled 
unustanud oma Jumala käsuõpetuse, siis unustan minagi su lapsed!“ ,, Maal ei ole tõsidust, 
armastust ega ka mitte Jumala tundmist. Sajatatakse ja valetatakse, tapetakse ja varastatakse, 
rikutakse abielu ja murtakse sisse ning veresüü järgneb veresüüle!“ (Hoos. 4,6.1.2). Sellised 
olid Jumala Sõna hülgamise tagajärjed. (SV 42.1) 


31 


Vaimne Lugu Kahest Linnast 


PEATÜKK 4—VALDESLASED 


Pimedus, mis kattis maad paavsti ülemvõimu pikal perioodil, ei suutnud tõe valgust siiski 
täielikult kustutada. Ikka leidus Jumala tunnistajaid, kes pidasid kalliks usku Kristusesse kui 
ainsasse vahemehesse inimese ja Jumala vahel; mehi, kes tunnistasid Piiblit elu ainsaks 
juhtnööriks ja pidasid õiget hingamispäeva. Pole võimalik lõpuni mõista seda, kui palju 
võlgneb maailm nendele meestele. Neid tembeldati ketsereiks, nende põhimõtteid rünnati, 
iseloomu mustati, kirjutisi konfiskeeriti, võltsiti või moonutati. Ja hoolimata kõigest sellest 
jäid nad kindlaiks ning säilitasid sajandeid puhta usu püha pärandina järeltulevatele 
põlvedele. (SV 42.2) 


Jumala rahva ajalugu Rooma katoliku kiriku ülemvalitsuse pimedal ajal on kirja pandud 
taevas. Inimeste kroonikais see peaaegu puudub, välja arvatud katked tagakiusajate 
süüdistustest. Rooma katoliku kirik tavatses hävitada iga jälje, mis osutas lahkarvamusele 
kiriku õpetuste ja määruste suhtes. Püüti hävitada kõik ketserlik, olgu siis inimesed või kir- 
jutised. Kahtlus ja küsimused paavstlike dogmade autoriteetsuse suhtes moodustasid piisava 
süütõendi, et inimest hukata, oli ta siis rikas või vaene, ülik või alamrahva esindaja. 
Katoliku kirik püüdis hävitada ka aruanded julmuse kohta teisitimõtlejate suhtes. Paavstlike 
kirikukogude dekreetide põhjal kuulusid sellised kirjeldusi sisaldavad raamatud ja kirjutised 
põletamisele. Enne trükikunsti leiutamist oli raamatuid vähe ja neid oli raske säilitada, 
seepärast oli Rooma kirikul oma plaani kerge teostada. (SV 42.3) 


Ükski kogudus Rooma võimupiirkonnas ei saanud kaua tunda südametunnistuse 
vabadust. Sedamööda, kuidas paavst lus kosus, sirutas ta välja oma käe, et haarata kõrist 
kõigil, kes keeldusid tunnustamast tema valitsust. Kogudus koguduse järel andis alla. (SV 
43.1) 


Suurbritannias oli algkristlus juurdunud juba väga varakult. Evangeelium, mille britid 
esimestel sajanditel omaks olid võtnud, polnud veel Rooma ärataganemisest rikutud. 
Paganlike keisrite vaenutegevus, mis ulatus isegi nende kaugete randadeni, oli ainsaks 
»»helduseks“, mida Britannia esimesed kogudused Roomalt tunda said. Paljud kristlased, kes 
tagakiusamise eest Inglismaalt põgenesid, leidsid varjupaiga Sotimaal. Sealt kanti tõde edasi 
Iirimaale ja kõigis neis paigus võeti see rõõmuga vastu. (SV 43.2) 


Kui saksid Britanniasse tungisid, pääses võimule paganlus. Kuna võitjad ei tahtnud, et 
orjad neid õpetaksid, olid kristlased sunnitud taanduma mägedesse ja asustamata 
rabanõmmedele. Valgus, mis ajutiselt vaka alla jäi, põles siiski edasi. Sajand hiljem lõi see 
Sotimaal särama heledusega, mis paistis kaugetele maadele. Iirimaalt olid pärit vaga 
Columba ja tema kaastöölised, kes koondasid hajutatud usklikud üksikule Iona saarele ja 
muutsid selle misjonitöö keskuseks. Nende evangelistide hulgas oli mees, kes pidas 
piibellikku hingamispäeva ja nii levis seegi tõde rahva hulgas. Iona saarel asutati kool, kust 

läksid välja misjonärid mitte ainult Sotija Inglismaale, vaid ka Saksamaale, Šveitsi ja isegi 
Itaaliasse. (SV 43.3) 


Juba oli Rooma kirik pööranud tähelepanu Britanniale ja otsustanud selle hõivata. 
Kuuendal sajandil võtsid Rooma misjonärid ette paganaist saksid ümber pöörata. Uhked 
barbarid võtsid neid meeleldi vastu ja paljud tuhanded nõustusid astuma Rooma usku. Mõne 
aja pärast puutusid paavsti võimukandjad ja nende vastpöördunud kokku ka algkristlastega. 
Ilmsiks tuli silmatorkav erinevus. Algkristlased olid lihtsad, alandlikud, Pühakirja-kohase 
iseloomu, tõekspidamiste ja kommetega. Paavsti järgijaile oli seevastu omane ülemeelikus, 
ebausk ja toretsemine. Rooma kiriku saadikud nõudsid, et sealsed kristlikud kogudused 
tunnistaksid paavsti ülemvõimu. Britid vastasid rahumeelselt, et nad armastavad kõiki 
inimesi, aga kuna paavstil ei ole õigust ülemvõimule koguduses, siis kuuletuvad nad talle 
täpselt samamoodi, nagu igale Kristust tunnistavale inimesele. Korduvalt püüti neid võita 
Rooma kiriku poolele. Alandlikud kristlased, hämmastunud paavsti saadikute uhkusest, 
vastasid kindlalt, et nad ei tunne ühtki teist õpetajat peale Kristuse. Paavstluse tõelist vaimu 
peegeldas Rooma kirikujuhtide vastus: ,,Kui te ei võta vastu vendi, kes toovad teile rahu, siis 
tuleb teil vastu võtta vaenlasi, kes toovad teile sõja. Kui te ei ühine meiega, et näidata 
saksidele eluteed, siis peate te meilt vastu võtma surmahoobi“ (J. H. Merle D*'Aubigne — 
History of the Reformation of the Sixteenth Century, 17. k. 2. ptk). See ei olnud tühipaljas 
ähvardus. Piibelliku usu tunnistajate suhtes rakendati vägivalda, salanõu ja pettust, kuni 
Britannia kogudused olid hävitatud või sunnitud paavsti võimule alistuma. (SV 43.4) 


Maades väljaspool Rooma võimupiirkonda eksisteeris palju sajandeid kristlikke 
kogudusi, kes jäid peaaegu täiesti rikkumatuks paavsti õpetusest. Sellised kristlased elasid 
paganlikus keskkonnas, mis aja jooksul neile ka teatavat mõju avaldas, kuid nad pidasid 
Piiblit ikkagi usu ainsaks juhtnööriks ja olid ustavad selle tõdedele. Need kristlased uskusid 
Jumala käsu püsivusse ja pühitsesid neljanda käsu hingamispäeva. Kogudusi, kes pidasid 
kinni Piibli usust, leidus KeskAafrikas ja armeenlaste hulgas Aasias. (SV 44.1) 


Nende esiridades, kes seisid vastu paavstivõimu rünnakutele, olid valdeslased. Just sellel 
maal, kuhu paavstlus oli püstitanud oma trooni, oli vastuseis valeõpetustele ja rikutusele 
kõige järjekindlam. Sajandeid säilitasid Piemont*i kogudused oma sõltumatuse, kuid lõpuks 
tuli aeg, mil Rooma kirik nõudis nende alistumist. Pärast tagajärjetut võitlust hirmuvalitsuse 
vastu tunnistasid nende koguduste juhid vastumeelselt selle võimu üleolekut, keda kogu 
maailm austas. Oli siiski neid, kes keeldusid tunnustamast paavsti või prelaadi autoriteeti. 
Nad otsustasid jääda ustavaks Jumalale ning säilitada usu puhtus ja lihtsus. Toimus 
eraldumine. Need, kes pidasid ustavalt kinni endisest usust, tõmbusid avalikkusest tagasi. 
Mõned, jätnud maha kodused Alpid, heiskasid tõelipu võõrastes maades, teised taandusid 
mägedevahelistesse kaljukindlustustesse ja säilitasid sel kombel vabaduse Jumalat 
teenida. (SV 44.2) 

Usk, mida valdeslastest kristlased aastasadu tunnistasid ja õpetasid, erines suuresti 
Rooma kiriku poolt esitatud valeõpetusest. Nende usutunnistus rajanes Jumala Sõnale, 
ristiusu õigele õpetusele. Need alandlikud talupojad, kes kõrvalistes vajupaikades oma 
igapäevast rasket tööd tegid, ei olnud ise loonud enda jaoks tõde, mis oli vastuolus langenud 
kiriku eksiõpetustega. Nende usk ei olnud uus usk, vaid isade pärand. Valdeslased võitlesid 
apostelliku koguduse usu eest, ,,pühadele kord antud usu“ eest (Juuda 3). Mitte maailma 
suures pealinnas trooniv uhke preestrivalitsus, vaid ,,kõrbekogudus“ oli Kristuse tõeline 
kogudus, tõeaarete hoidja, mida Jumal oli usaldanud oma rahva kätte maailmale 
edasiandmiseks. (SV 45.1) 


Üks peapõhjus, mis viis tõelise koguduse eraldumiseni Rooma kirikust, oli valitseva usu 
põlgus Piibli hingamispäeva vastu. Paavstlus tallas jalge alla tõe, nagu kuulutas ette 
prohvetikuulutus. Alati, kui ülistatakse inimeste traditsioone ja kombeid, tallatakse põrmu 
Jumala käsk. Paavstluse võimu alla olevaid kogudusi sunniti varakult austama päikesepäeva 
kui Issanda püha päeva. Keset valitsevat eksiõpetust ja ebausku leidus ka Jumala tõelise 
rahva hulgas neid, kes segadusse viiduna keeldusid tööst pühapäeval, kuigi pidasid 
hingamispäeva. See muidugi ei rahuldanud paavsti võimukandjaid. Nende eesmärgiks ei 
olnud panna inimesi lihtsalt pühapäeva pühitsema, vaid muuta hingamispäev tavaliseks 
argipäevaks. Seepärast toimisid nad karmilt nende suhtes, kes julgesid hingamispäeva 
austada. Et Jumala käske üldse pidada, tuli ustavatel põgeneda maadest, kus valitses Rooma 
võim. (SV 45.2) 


Valdeslased olid ühed esimestest Euroopas, kes hankisid endale Piibli (vt. lisa). Sadu 
aastaid enne reformatsiooni oli neil juba olemas emakeelne, käsitsi kirjutatud Piibel. Nende 
käes oli võltsimatu tõde ja just see asjaolu tõi kaasa erilise põlguse ja tagakiusamise. 
Valdeslased väitsid, et katoliku kirik oligi Ilmutuse raamatus nimetatud Baabülon ning 
seisid oma elu hinnaga vastu selle rikutusele. Kuigi pika tagakiusamise survel mõned 
järeleandmisi tegid ning vähehaaval oma usu erilistest põhimõtetest loobuma hakkasid, 
hoidsid teised tõest kindlalt kinni. Läbi pimeduse ja ärataganemise aegade oli valdeslasi, kes 
ei tunnustanud Rooma kiriku ülemvõimu, põlgasid kujude kummardamist kui 
ebajumalateenistust ja pidasid õigeks hingamispäeva. Vastuseisu kõige vihasemates 
tormides säilitasid nad oma usu. Kuigi neid täksiti savoialaste odadega ja põletati Rooma 
tuleriitadel, seisid nad vankumatult Jumala Sõna ja Tema au eest. (SV 45.3) 


Kõrged mäed on alati pakkunud pelgupaika tagakiusatutele ja rõhututele. Mägedes 
leidsid varju ka valdeslased. Koopapimeduses leegitses tõe valgus. Tuhande aasta jooksul 
säilitati sel teel algse usu puhtus. (SV 46.1) 


Jumal andis oma rahvale suursuguse pühapaiga, mis oli nende hoolde usaldatud ülevate 
tõdede vääriline. Neile, ustavatele pagulastele olid mäed Jumala muutumatu õiguse 
sümboliks. Nad juhtisid oma laste tähelepanu kaljuseintele, mis kõrgusid nende ümber 
muutumatus majesteetlikkuses ja kõnelesid neile Jumalast, kelle juures ei olnud muutust ega 

va-hetuse varju; Temast, kelle sõna oli sama püsiv nagu need iidsed mäed. Mäed olid 
otsekui igipüsivuse sümboliks, millekski, mida ainult kõikvõimsa Jumala käsi nihutada võis. 
Samasugune lugu, kõnelesid vanemad lastele, oli Jumala käsuseadusega, Tema valitsuse 
alusega taevas ja maa peal. Inimese käsivars võis ulatuda ligimeseni ja hävitada tema elu, 
kuid nii nagu inimkäsi ei olnud võimeline tõstma mägesid asemeilt ja neid merre heitma, nii 
ei olnud inimesel võimu muuta Jehoova käsuõpetust ega hävitada ainustki ustavatele antud 
tõotust. Ustavuses taeva seadustele pidid Jumala teenrid olema sama kindlad kui 
kaljud. (SV 46.2) 


Mäed, mis ümbritsesid valdeslaste vaikseid orge, olid Jumala loova jõu alalised 
tunnistajad ja Tema kaitsva hoole kindlad tõendid. Usurändurid õppisid armastama Jehoova 
kohaloleku vaikivaid sümboleid. Nad ei nurisenud oma raske saatuse pärast. Keset mägede 
vaikust polnud nad kunagi üksi. Valdeslased tänasid Jumalat, et Ta oli kinkinud neile 
pelgupaiga inimeste viha ja kurjuse eest. Nad rõõmustasid selle üle, et neil oli vabadus 
Jumalat teenida. Vaenlaste poolt jälitatuna leidsid nad sageli kaitset mägestikes. Nii 
mõneltki kõrgelt kaljult kõlas nende ülistuslaul Jumalale ja Rooma sõjaväed ei suutnud 
nende tänu vaikima panna. (SV 46.3) 


Kristuse järelkäijate vagadus oli puhas, lihtne ja harras. Tõe põhimõtteid hindasid nad 
kõrgemalt kui maid, maju, sõpru ja sugulasi või isegi oma elu. Tõsidusega püüdsid nad neid 
põhimõtteid noortesse istutada. Juba päris varasest lapseeast peale õpetati noortele Pühakirja 
ja Jumala käsu nõuete pühakspidamist. Piibli ärakirju oli vähe, seepärast õpiti neid kalleid 
sõnu pähe. Paljud olid võimelised peast tsiteerima pikki lõike nii Vanast kui Uuest 
Testamendist. Selliselt seondusid mõtted Jumalast ülevate looduspiltide ja igapäevase elu 
tagasihoidlike õnnistustega. Väikesed lapsed õppisid tänulikkusega mõtlema Jumalale kui 
kõige heade andide ja abi. Andjale. Vanemate õrn ja armastav kiindumus oma las-tesse ei 
välistanud tarkust arendada neis enesesalgamist. Nende ees oli elu täis katsumusi ja raskusi, 
võib-olla ka märtrisurma. Neid õpetati juba lapseeast peale raskusi taluma ja sõna kuulma, 
kuid seejuures iseseisvalt mõtlema ja tegutsema. Juba õige varakult õpetati neile 
vastutustunnet, ettevaatlikkust kõnes ja oskust vaikida. Üks vaenlase kuuldes öeldud 
mõtlematu sõna võis viia ohtu mitte ainult rääkija, vaid ka sadade vendade elu, sest saaki 
Jälitavate huntide kombel püüdsid tõe vaelased tabada neid, kes julgesid taotleda 
usuvabadust. (SV 46.4) 


Valdeslased ohverdasid tõe pärast maise heaolu. Püsiva ja kannatliku tööga hankisid nad 
igapäevast leiba. Iga viljelemiseks vähegi kõlblik maalapp mägede vahel hariti hoolikalt 
üles. Orud ja väheviljakad mäekingud muudeti viljakandvaiks. Valdeslaste lapsed said oma 
vanemailt ainsa pärandina ellu kaasa õppetunnid kokkuhoiust ja enesesalgamisest, 
mõistmise, et elu on kool, mida Jumal kasutab inimese kasvatamiseks ja arendamiseks. Neid 
õpetati eluvajadusi rahuldama ainult isikliku töö, ettenägelikkuse, hoole ja usu kaudu. 
Selliste omaduste arendamine nõudis vaeva ja raskusi, kuid oli kasulik inimesele tema 

hooletusse ka mõistuse arendamist. Lastele õpetati, et kõik nende võimed kuuluvad 
Jumalale ja neid kõiki tuleb kasutada ning arendada Tema teenistuseks. (SV 47.1) 


Valdeslaste kogudused sarnanesid puhtuse ja lihtsuse poolest -apostliteaegsele 
kogudusele. Paavsti ja prelaatide ülemvalitsust hüljates pidasid nad Piiblit ainsaks, 
kõrgeimaks ja eksimatuks autoriteediks. Nende koguduste juhid ei olnud Rooma kõrkide 
preestrite sarnased, vaid järgisid Meistri eeskuju, kes ei ,,tulnud, et teda teenitaks, vaid 
teenima“. Nad toitsid Jumala karja ja juhtisid seda Tema Püha Sõna ,. haljastele aasadele“ 
ning ,,elustavatele allikatele“. Kaugel neist paigust, kus uhkeldasid suursugused kirikud ja 
avarad katedraalid, kogunesid valdeslased mägede varju, Alpide orgudesse või ohu puhul 
mõnesse kaljukindlusesse, et kuulata tõe sõnu Kristuse sulaste suust, Õpetajad ei piirdunud 
ainult evangeeliumi jutlustamisega, vaid külastasid ka haigeid, õpetasid lapsi, manitsesid 
eksinuid ja tegid kõik, et lahendada vaidlusküsimusi, kasvatada üksmeelt ja vennalikku 
armastust. Rahulikul ajal said nad ülalpidamise inimeste vabatahtlike annetuste näol, kuid 
nii, nagu Paulus oli olnud telgitegija, õppis igaüks neistki ära mõne ameti, millega vajaduse 
korral elatist teenida. (SV 47.2) 


Noored said juhatust koguduse õpetajatelt. Kuigi pöörati tähelepanu ka üldharivatele 
teadmistele, oli Piibli uurimine peamiseks õppeaineks. Matteuse ja Johannese 
evangeeliumid Õpiti pähe, samuti paljud epistlid. Noori rakendati ka Piibli ärakirjade 
valmistamisel. Mõned ärakirjad sisaldasid terve Piibli, teised ainult lühikesi väljavõtteid, 
millele need, kes olid suutelised Pühakirja tõlgitsema, lisasid servale mõned lihtsad 
seletused. Nii säilitati tõe aardeid, mida püüdsid varjata need, kes tahtsid end tõsta üle 
Jumala. (SV 48.1) 


Kannatlikult ja väsimatult, vahel sügavais ja pimedais koopais tõrviku valgel, tehti 
Pühakirjast ärakirju — salm salmi ja peatükk peatüki järel. Jumala ilmutatud tahe sädeles 
puhta kullana, mille hiilgusele, selgusele ja väärtusele andsid kaalu raskused, mida mõistsid 
ainult need, kes sellest tööst osa võtsid. Taevainglid ümbritsesid neid ustavaid töölisi. (SV 
48.2) 


Saatan oli õhutanud paavstlikke preestreid tõesõna eksiõpetuste ja ebausuga kinni katma, 
kuid hoolimata sellest säilis see imelisel viisil rikkumatuna läbi kõikide pimedate aegade. 
See oli ilmne Jumala hoolitsus. Inimesed on ikka nimetanud Piiblit vastukäivaks raamatuks 
ja varjutanud selle õpetuste selgust ja lihtsust, kuid nii nagu Noa laev lainetava sügavuse 
kohal, nii on ka Jumala Sõna elanud üle hukutavad tormid. Nii nagu maapõue peidetud 
rikkalike kullaja hõbedasoonteni jõudmiseks tuleb sügavalt kaevata, nii sisaldab ka Pühakiri 
tõeaardeid, mida omandavad ainult tõsised, alandlikud ja paluvad otsijad. Jumala plaani 
kohaselt pidi Piibel saama õpperaamatuks kogu inimkonnale kõigil aegadel ja inimese igas 
eaperioodis. Jumal ilmutab inimestele ennast oma Sõna kaudu. Iga tõde avab Pühakirja 
Autori iseloomu uudsest küljest. Piibli uurimine on vahend, mille kaudu Jumal saab inimese 

tuua Endaga lähemasse kokkupuutesse ja selgitada oma tahet. See on sidekanal Jumala ja 
inimese vahel. (SV 48.3) 


Kuigi valdeslased pidasid jumalakartust tarkuse alguseks, mõistsid nad sedagi, et 
mõistuse avardamiseks ja erksa arusaamise omandamiseks on tähtis tunda ilma ja inimesi 
ning nende igapäevast elu. Valdeslaste mägedes asuvatest koolidest lähetati mõned noored 
Prantsusmaa ja Itaalia õppeasutustesse, kus neil olid õppimiseks, arutlusteks ja 
tähelepanekuteks avaramad võimalused kui kodustes Alpides. Need noored olid välja 
pandud suurtele kiusatustele. Nad nägid pahesid ja kohtusid Saatana kavalate tööriistadega, 
kes sundisid neile peale kõige osavamalt väljamõeldud eksiõpetusi ja salakavalaid pettusi. 
Juba lapsepõlvest peale oli neid kõigeks selleks ette valmistatud. (SV 48.4) 


Koolides, kuhu valdeslasnoored õppima läksid, ei saanud kellelegi oma südamemõtteid 
usaldada. Nende rõivad olid valmistatud selliselt, et nende all võis varjata suurimat aaret, 
Pühakirja kallist käsikirja. Seda kuude ja aastate töö vilja kandsid nad endaga kaasas ja 
avasid kõikjal, kus seda vastuseisu äratamata teha sai. Nad otsisid inimesi, kelle süda näis 
tõe vastuvõtmiseks avatuna. Emarüpest alates olid valdeslased oma lapsi selle eesmärgi 
nimel kasvatanud. Noored mõistsid neile pandud ülesannet ja täitsid seda ustavalt. Neis 
õppeasutustes võideti sel viisil inimesi õigele usule ja sageli märgati, et tõe põhimõtted 
mõjutasid kogu kooli. Paavsti võimukandjad ei suutnud ka kõige peenema uurimise käigus 
avastada nõndanimetatud ,,rikkuva eksiõpetuse“ allikat. (SV 49.1) 


Kristuse vaim on misjonivaim. Uuendatud südame esimene soov on ka teisi Päästja 
juurde tuua. Selline oli valdeslastest kristlaste tunnetus. Nad mõistsid, et Jumal nõuab neilt 
rohkem kui lihtsalt tõe puhtuse säilitamist oma koguduses. Valdeslased tajusid neil lasuvat 
püha vastutust ja kohustust valgustada neid, kes olid pimeduses. Jumala Sõna võimsa väega 
püüdsid nad Rooma kiriku ahelaid purustada. Valdeslastest vaimulikud said misjonär- 
jutlustaja väljaõppe. Igaühelt, kes soovis saada jutlustajaks, nõuti esmalt kolme-aastast 
töötamist evangelistina mõnel misjonipõllul; alles siis anti tema hoolde kogudus 
kodupiirkonnas. Enesesalgamist ja ohvrit nõudev teenistus väljaspool pani proovile ustavuse 
ning oli sobivaks ettevalmistuseks koguduse karjase ametiks noil rasketel aegadel. Noortel, 
kes pühasse ametisse õnnistati, puudus väljavaade maisele rikkusele ja aule. Nad nägid enda 
ees elu täis vaeva ja ohte. Võimalik, et neid ootas märtrisurm. Misjonärid läksid välja 
kahekaupa, nagu Jeesus oli oma jüngrid välja saatnud. Noorega paaris läks eakam, 
kogemustega mees, kes noort juhendas ja tema väljaõppe eest vastutas. Noorem pidi 
arvestama vanema juhendamisega. Nad ei töötanud alati üheskoos, kuid kohtusid sageli, et 
koos palvetada, nõu pidada ja teineteist usus kinnitada. (SV 49.2) 


Sellised misjonärid ei saanud end esitleda inimestele evangelistidena, sest siis oleks 
nende töö kindlasti ebaõnnestunud. Iga evangeeliumikuulutaja õppis ära mingi ameti ja nii 
tegid nad misjonäritööd ilmaliku elukutse varjus. Harilikult valisid nad ärimehe või 
rändkaupmehe ameti. Nad tõid kaasa siidkangaid, ehteid ja muid kaupu, mida tol ajal oli 

võimalik hankida ainult kaugetelt turgudelt. Kaupmeestena olid valdeslased teretulnud seal, 
kus neid misjonäridena oleks põlatud (Wylie 1. kd. ptk. 7). Nende süda kõneles pidevalt 
palves Jumalaga, et saada tarkust, kuidas esitada aaret, mis oli kallim kui kuld ja kalliskivid. 
Nad kandsid salaja kaasas ärakirju Piiblist või selle osadest, ja seal kus vähegi võimalik, 
juhtisid nad oma ostjate tähelepanu nendele käsikirjadele. Sa-geli äratati selliselt huvi 
Jumala Sõna lugemise vastu ja rõõmuga jäeti ärakirjad neile, kes neid soovisid. (SV 50.1) 


Valdeslastest misjonäride töö algas nende oma mägede vahelistes orgudes ja tasandikel, 
kuid levis sealt edasi kaugetesse piirkondadesse. Sarnaselt Suurele Õpetajale käisid nad 
lihtsais ja pikast teest tolmunud riietes läbi suuri linnu ja kaugeid maid. Läbitud teele jäid 
maha vastrajatud kogudused ja märtrite veri tunnistas tõest. Issanda päev ilmutab selle 
rikkaliku hingedesaagi, mis koguti nende ustavate meeste tööga. Varjatult ja vaikselt tegi 
Jumala Sõna endale teed läba maailma ning inimeste kodudes ja südames võeti see rõõmuga 
vastu. (SV 50.2) 


Valdeslaste jaoks polnud Pühakiri lihtsalt aruanne sellest, kuidas Jumal inimestega 
minevikus suhtles või käesoleva ajs kohustustest loetelu, vaid eriliselt, ka teadaanne 
tulevaste ohtude ja õndsuse kohta. Nad uskusid, et kõigi asjade lõpp on ligidal. Kuna nad 
uurisid Piiblit palve ja pisaratega, siis puudutasid hinnalised tõed neid sügavalt ja nad 
tundsid ko-hustust Piibli päästvad põhimõtted ka teistele teatavaks teha. Need andunud 
kristlased nägid pühadel lehekülgedel ilmutatud lunastusplaani ja leidsid lohutuse, lootuse ja 
rahu usus Jeesusesse. Nad tundsid igatsust valgustada ka nende teed, kes kõndisid paavstlike 
eksituste pimeduses. (SV 50.3) 


Valdeslased nägid, et suured hulgad püüdsid asjatult leida andestust enesepiinamise 
kaudu. Õpetatud lootma oma headele tegudele kui päästevahendile, toetus inimene tegelikult 
iseendale ja kuna ta mõtted tegelesid oma patususega, tundis vaeseke end Jumala 
vihaalusena. Ta vaevas oma ihu ja hinge, kuid ei leidnud rahu. Nii aheldasid Rooma 
katoliku kiriku õpetused kohusetundlikke hingi. Tuhanded inimesed jätsid maha oma sõbrad 
ja sugulased ning veetsid elu kloostrikongides. Korduvate paastumiste, julmade 
enesepiitsutamiste ja öiste valvamiste kaudu, mil lömitati piinarikaste tundide kaupa sünge 
eluaseme külmal ja niiskel kivipõrandal, lõputute palverännakute, alandavate patukahetsuste 
ja kohutavate piinamiste kaudu taotlesid tuhanded hingerahu. Rõhutud patutundest ja 
alalisest hirmust Jumala kättemaksu pärast, kannatasid paljud seni, kuni nõrkesid ja ilma 
vähimagi lootuskiireta hauda varisesid. (SV 50.4) 


Valdeslased igatsesid murda neile nälgivatele hingedele eluleiba, avada Jumala tõotustes 
peituva rahukuulutuse ja juhtida nende tähelepanu Kristusele kui päästmise ainsale 
lootusele, Õpetust, et head teod võivad lunastada Jumala käsust üleastumise, pidasid nad 
rängaks valeõpetuseks. Inimlikele teenetele toetumine takistab nägemast Jumala ääretut 
armastust. Kristus suri ohvrina inimeste eest, just selle pärast, et langenud inimkond ei 
suuda Jumala ees teha midagi enda heaks. Ristilöödud ja ülestõusnud Päästja teened on 

kristliku usu alus. Inimhinge sõltuvus Kristusest on sama reaalne ja ühendus Temaga peab 
olema niisama tihe kui liikmete ühtekuuluvus kehaga ja okste ühendus viinapuuga. (SV 
51.1) 


Paavstid ja preestrid õpetasid, et Jumala ja Kristuse iseloom on vali, sünge ja 
eemaletõukav, Öeldi, et Päästja kaastundetuse pärast pidid patused inimesed kasutama 
preestrite ja pühakute vahetalitust. Need, kelle meeli oli valgustanud Jumala Sõna, igatsesid 
pöörata eksijate tähelepanu Jeesusele kui kaastundlikule ja armastavale Lunastajale, kes 
käed avali kutsub kõiki nende patukoorma, mure ja raskustega enda juurde. Nad tahtsid 
kõrvaldada tõkked, mida Saatan oli püstitanud selleks, et inimesed ei näeks tõotusi ega 
julgeks kahetseva meelsusega tulla otse Jumala juurde andestust ja rahu saama. (SV 51.2) 


Innukalt avas valdeslasest misjonär otsivale hingele evangeeliumi kalleid tõdesid. 
Aupaklikult käsitles ta hoolikalt kirjutatud Pühakirja osi. Tema suurim rõõm oli anda lootust 
tundlikule, patust rõhutud hingele, kes oli senini pidanud Jumalat kättemaksuhimuliseks, 
kohut ihkavaks olevuseks. Värisevail huulil, pisarsilmil ja sageli põlvedel avas ta oma 
vendadele kalleid tõotusi, mis kõnelesid patuse ainsast lootusest. Sel viisil läbistas tõe 
valgus nii mõnegi tumenenud mõistuse ja hajutas sünged pilved, et Õiguse Päikese 
tervendavad kiired südames paistma said hakata. Sageli loeti mõnda kirjaosa mitu korda üle, 
sest kuulaja palus seda korrata, et veenduda, kas ta õigesti kuulis. Eriti innukalt sooviti järg - 
miste sõnade kordamist: ,, Jeesuse Kristuse, Tema Poja veri puhastab meid kõigest patust“ 
(1. Joh, 1,7). ,, Nõnda nagu Mooses kõrbes mao ülendas, nõnda ülendatakse Inimese Poeg, et 
igaühel, kes usub temasse, oleks igavene elu!“ (Joh. 3,14.15). (SV 51.3) 


Paljud hakkasid nägema Rooma kiriku nõuete ekslikkusi. Nad mõistsid, et inimeste ja 
pühakute vahetalitus patuse eest on asjatu. Kui inimeste meeli valgustas tõeline valgus, 
hüüdsid nad rõõmuga: ,,Kristus on minu preeter! Tema veri on minu ohver, Tema altar on 
minu pihitool!“ Nad toetusid täielikult Kristuse teenetele, korrates sõnu: ,,Ilma usuta ei või 
ükski olla Jumalale meelepärane!“ (Heebr. 11,6). ,,Ei ole antud taeva all inimestele ühtki 
muud nime, kelles meid päästetakse!“ (Ap. t. 4,12). (SV 52.1) 


Kinnitus Päästja armastusest näis mõnele vaesele, vintsutatud hingele olevat üle 
mõistmise. Nii suur oli kergendus, mille see tõi. Üle muserdatud hinge voolas selline 
valgusvoog. et tundus nagu oleks taevas avanenud. Usaldavalt panid nad käed Kristuse kätte 
ja jalad igavesele Kaljule. Kartus surma ees põgenes. Nüüd ei kartnud nad sattuda vanglasse 
või tuleriidale, kui niiviisi tuli austada oma Lunastaja nime. (SV 52.2) 


Vahel loeti ja seletati Jumala Sõna ühele ainsale hingele, vahel väikesele salgale, kes 
igatses valguse ja tõe järele. Sageli veedeti Kirja uurides terve öö. Kuulajate imestus ja 
imetlus oli nii suur. et kuulutaja pidi lugemise iga natukese aja tagant katkestama, et 
kuulajad suudaksid päästesõnumiga sammu pidada. Sageli küsiti: , Kas Jumal võtab tõesti 
minu ohvri vastu? Kas Ta suhtub minusse armulikult? Kas Ta andestab minule?“ Vastuseks 

loeti: , Tulge minu juurde kõik, kes olete vaevatud ja koormatud ja mina annan teile 
hingamise!“ (Matt. 11.28). (SV 52.3) 


Usk haaras kinni tõotusest ja hing hõiskas: ,,Enam pole vaja teha pikki palverännakuid, ei 
mingeid vaevarikkaid teekondi pühakute haudade juurde. Ma võin tulla Jeesuse juurde just 
sellisena nagu olen — patune ja pühitsemata — ja Ta ei tõuka eemale pattu kahetsevat 
palujat!“ ,,Sinu patud on sulle andeks antud“ — minu, isegi minu patud võidakse 
andestada!“ (SV 52.4) 





Pühalik rõõm täitis südameid ning Jeesuse nime ülistati kiitude ja tänuga. Need 
õnnelikud hinged pöördusid tagasi oma koju, et levitada valgust ja rääkida teistele nii nagu 
nad oskasid sellest tõelisest ja elavast Teest. Pühakirjas olev imeline ja pühalik vägi rääkis 
otseselt nende südamele, kes igatsesid tõe järele. See oli Jumala hääl. mis pani kuulajad 
uskuma. (SV 52.5) 


Tõekuulutaja lahkus, kuid tema alandlikkus, siirus, tõsidus ja tuline innukus jäid 
paljudele kõneaineks, Tihtipeale polnud kuulajad küsinudki, kust ta tuli või kuhu ta läks. 
Nad olid esmalt niivõrd imestunud ning hiljem nii tänulikud ja rõõmsad, et neil ei tulnud 
mõttessegi seda pärida. Kui nad palusid kuulajal jääda kauemaks nende külaliseks, ütles ta 
enamasti, et peab minema otsima kadunud lambaid. ,,Võibolla oli ta ingel taevast?“ arutlesid 
paljud. Tihtipeale ei nähtud tõekuulutajat enam kunagi. Ta rändas teistesse maadesse või 
vaevles mõnes tundmatus vangikongis; võib-olla aga pleekisid ta luud seal, kus ta tõde 
tunnistades hukkus. Ometi jäid hävimatuks sõnad, mis temast maha olid jäänud ja need 
tegid oma tööd inimeste südames. Nende õnnistatud vilja võib lõplikult näha alles 
kohtupäeval. (SV 53.1) 


Valdeslastest misjonärid tungisid Saatana kuningriiki ja pimeduse võimud tõmbusid 
pingule. Kurjuse vürst jälgis iga jõupingutust, mis tehti tõe levitamiseks. Vastukaaluks 
äratas ta oma pooldajates hirmu ja vaenu. Paavstlikud juhid nägid tagasihoidlike 
rändjutlustajate tegevuses tõsist ohtu oma tööle, Kui tõe valgusel takistamatult paista lasta, 
mõistsid nad, siis hajuvad rahvast ümbritsevad tumedad pettusepilved. Tõe valgus suunab 
inimeste tähelepanu ainuüksi Jumalale ja Rooma kirik kaotab oma võimu. (SV 53.2) 


Selle rahva olemasolu, kes pidas kinni algristikoguduse usust, tunnistas juba ise Rooma 
kiriku langusest ning äratas kõige kibedamat viha ja tagakiusamist. Vankumatu austus 
Pühakirja vastu oli solvang, mida Rooma kirik ei suutnud taluda. Paavstlus otsustas tõelised 
kristlased maa pealt hävitada. Nii algasid kohutavaimad ristiretked Jumala rahva vastu 
nende mägisel kodumaal. Inkvisiitorid jälitasid valdeslasi kõikjal ja tihtipeale langes süütu 
Aabel mõrtsukast Kaini käe läbi. (SV 53.3) 


Korduvalt rüüstati valdeslaste viljakaid maid, nende elamud ja palvelad tehti maatasa. 
Paigad, kus olid asunud süütu ja tööka rahva õitvad põllud ja kodud, muudeti kõnnumaaks. 
Nagu näljane kiskja muutub verd haistes veelgi raevukamaks, nii kasvas paavsti 

võimukandjate viha oma ohvrite kannatusi nähes. Puhta usu tunnistajaid jälitati mägedes jä 
varitseti orgudes; (SV 53.4) 


Selle põlatud rahva moraali kohta ei saanud esitada ainsatki süüdistust. Isegi vaenlased 
pidid tunnustama nende rahunõudlikkust, tasadust ja vagadust. Ainus süü oli see, et nad ei 
teeninud Jumalat paavsti tahte kohaselt. Sellise ,,kuriteo“ pärast tuli neil taluda kõige 
kohutavamaid solvanguid ja piinamisi, mida inimesed ja deemonid välja mõelda 
suutsid. (SV 54.1) 


Kuna Rooma kirik oli juba kord otsustanud selle põlatud usulahu täiesti välja juurida, siis 
mõistis paavst nad oma käskkirjaga hukka kui ketserid ja määras hävitamisele (vt. lisa). 
Neid ei süüdistatud jõudeelamises, ebaaususes ega korratuses, vaid teatati, et neil on 
vagaduse ja pühaduse nägu, mis ,,õige karja lambaid“ eksitab. Seepärast käskis paavst ,selle 
kuritahtliku ja vastiku usulahu lömastada“, nagu mürkmao, kui nad ,,oma väiteid tagasi ei 
võta“ (Wylie 16. k. 1. ptk). Kas võis see kõrk valitseja mõelda, et tal tuleb neid sõnu veel 
kunagi meenutada? Kas ta teadis siis, et need taevastesse raamatutesse üles kirjutatud sõnad 
tunnistavad kord Jumala kohtus tema vastu! ,, Mida te iganes olete teinud ühele nende mu 
vähemate vendade seast“, ütles Jeesus, ,,seda te olete minule teinud!“ (Matt. 25,40). €SV 
54.2) 


Kõnealune bulla kutsus kõiki kiriku liikmeid ühinema ristisõjas ketserluse vastu. Et 
õhutada inimesi sellele hirmsale ettevõtmisele, lubas paavst oma käskkirjaga vabastada kõik 
ristisõjas osalejad kõikidest kiriklikest karistustest, nii ametlikest kui isiklikest ja 
igasugustest vannetest, mida nad olid andnud. Ta tunnistas seaduslikuks nende õiguse 
igasugusele ebaseaduslikult omandatud varandusele ja tõotas neile ketseri tapmise eest 
kõikide pattude andestuse“. See bulla ,tühistas kõik lepingud, mis tõid kasu valdeslastele, 
käskis nende teenijail neid maha jätta, keelas ketsereile igasuguse abi andmise ja volitas 
ükskõik keda nende vara omastama“ (Wylie 10. k. 1. ptk.). (SV 54.3) 


Paavsti määrus ilmutas selgesti teda tegelikult juhtivat vaimu. See oli lendava mao 
möirgamine, mitte Kristuse hääl. (SV 54.4) 


Paavstlikud võimukandjad ei soovinud juhinduda Jumala käsu nõudmistest. Nad 
koostasid eeskirju, mis neile sobisid ja miile järgi nad kõiki elama sundisid. Leidsid aset 
kõige kohutavamad draamad. Kõlvatud, pühadustteotavad preestrid ja paavstid järgisid 
stsenaariumi, mille Saatan neile ette kirjutas. Nende südames ei olnud kohta halastusele. 
Sama vaim, mis lõi risti Kristuse ja tappis apostlid; meelsus, mis verejanulise Nero 
tolleaegsete ustavate vastu üles ässitas, üritas nüüd lõplikult vabastada maa neist, keda 
Jumal armastas. (SV 54.5) 


Paljude sajandite jooksul talus Jumala rahvas tagakiusamisi kannatlikkuse ja 
vastupidavusega, mis nende Lunastajat austas. Vaatamata ristisõdadele ja ebainimlikule 
veresaunale, jätkati misjonäride väljasaatmist. Neid jälitati ja tapeti, kuid nende veri kastis 

külvatud seemet ja see kandis vilja. Nii olid valdeslased Jumala tunnistajaiks juba sajandeid 
enne Lutheri sündi. Paljudesse maadesse hajutatutena külvasid nad reformatsiooni seemet, 
mis tärkas Wyclifi ajal, kasvas ja juurdus sügavalt Lutheri päevil ning levib edasi nende 
vahendusel, kes on samuti tahtlikud kõike kannatama ,,Jumala sõna ja Jeesuse Kristuse 
tunnistuse pärast“ (Ilm. 1,9). kuni maailma ajastu lõpuni. (SV 55.1) 

PEATÜKK 5—JOHN WYCLIF 


Kuigi enne Reformatsiooni oli väga vähe Piibli ärakirju, ei lasknud Jumal oma Sõnal 
täielikult hävida ega selle tõdedel igavesti peidetuks jääda. Jumala jaoks ei olnud Tõesõna 
või oma sulaste ahelaist vabastamine probleemiks. Tema Vaimu mõjutusel hakkasid 
inimesed nüüd mitmetes Euroopa maades otsima tõde nagu peidetud varandust. Jumala 
eriline juhtimine suunas tõeotsijad edasi Pühakirja juurde. Selle pühi lehekülgi uuriti suure 
huviga, hing nälgimas valguse järele. Kuigi tollal ei mõistetud selgesti veel kogu Jumala 
plaani, tajusid uurijad ometi paljusid kaua varjusolnud tõdesid. Taeva saadikutena asusid 
need mehed purustama eksituse ja ebausu ahelaid ning pakkuma kaua orjuses olnud 
inimestele vabadust. (SV 55.2) 


Kui valdeslaste käes olevad Piibli käsikirjad välja arvata, oli Jumala Sõna pikka aega 
kättesaadav ainult õpetlastele arusaadavas keeles. Oli saabunud aeg Piibli tõlkimiseks ja 
emakeelsena inimeste kätte andmiseks. Maailma kesköö oli möödas. Pimeduse tunnid 
jõudsid lõpule ja paljudes maades võis aimata saabuvat koitu. (SV 55.3) 


Neljateistkümnendal sajandil tõusis Inglismaal ,,Reformatsiooni koidutäht“. John Wyclif 
oli usupuhastuse eelkäija mitte ainult Inglismaal, vaid kogu kristlikus maailmas. Tema 
võimas protest Rooma kiriku vastu ei pidanud enam iial vaikima. Nii algas üksikisikuid, 
kogudusi ja rahvaid vabastav võitlus. (SV 56.1) 


Wyclif sai hea hariduse. Tema jaoks oli Issanda kartus tarkuse algus. Ülikoolis oli ta 
tuntud kui sügavalt jumalakartlik ja märkimisväärsete talentide ning põhjalike teadmistega 
noormees. Teadmisjanuline nagu ta oli, püüdis ta pilku heita igasse ainevaldkonda. Ta õppis 
skolastilist filosoofiat, kirikuseadusi ja tsiviilõigust, eriti oma kodumaa oma. Need 
teadmised leidsid rakendust tema hilisemates töödes. Tolleaegse spekulatiivse filosoofia 
põhjalik tundmine võimaldas Wyclifil paljastada usulisi eksitusi. Riigi tsiviilja kiriklike 
seaduste tundmine võimaldas tal astuda võitlusse kodanliku ja usulise vabaduse eest. 
Koolitarkuse omandamise kõrval oli ta õppinud hindama ka Jumala Sõna väärtusi. Wyclif 
tundis õpetlaste taktikat. Tema andekus, autoriteetsus ja laialdaste teadmiste põhjalikkus 
äratasid sõprade ja isegi vaenlaste lugupidamise. Wyclifi poolehoidjad nägid 
rahuldustundega, et nende eestvõitleja oli vaimuinimeste hulgas väljapaistev isiksus. 
Vaenlased ei saanud aga rõhuda Wyclifi teadmatusele või märkustele, et usupuhastust 
alavääristada. (SV 56.2) 


Juba ülikooliajal alustas Wyclif Pühakirja uurimist. Noil aegadel, mil Piibel oli 
kättesaadav ainult vanades keeltes, võisid vähesed leida tee tõe allika juurde. Harimatutele 
rah-vamassidele jäi see suletuks. Niisiis avas haridus Wyclifile tee usupuhastustööle. 
Õpetatud mehed uurisid Pühakirja ja leidsid, et selles esitati suurt tõde Jumala vabast 
armust. Nende õpetuste kaudu levis teadmine Jumalast kui armastavast isast. (SV 56.3) 


43 


Vaimne Lugu Kahest Linnast 


Kui Wyclifi tähelepanu köitis Pühakiri, hakkas ta seda uurima temale omase 
põhjalikkusega. Siiani oli ta tundnud puudust millestki olulisest, mida polnud rahuldanud ei 
õpingud ega kiriklikud õpetused. Jumala Sõnas leidis Wyclif otsitu. Neil lehekülgedel 
avanes talle lunastusplaan ja Kristus kui inimese ainus Eestkostja. Ta andis end Kristuse 
teenistusse ja otsustas kuulutada tõdesid, mida oli leidnud. (SV 56.4) 


Nagu hilisemad reformaatorid, ei mõistnud ka Wyclif oma tegevuse alguses, milline saab 
olema lõpptulemus. Tal polnud hoopiski plaanis hakata Rooma vastu võitlema, kuid 
andumine tõele viis teda paratamatult kokkupõrkesse valeõpetustega. 


Mida selgemini ta nägi paavstluse eksitusi, seda innukamalt õpetas ta Piibli õpetusi. See 
ustav mees mõistis, et Rooma kirik oli inimlike traditsioonide nimel hüljanud umala Sõna 
Kartmatult süüdistas ta vaimulikkonda Pühakirjast loobumi ses ja nõudis, et Piibel rahva 
kätte antaks ja selle autoriteet kirikus taastataks. Wyclif oli võimekas ja innukas õpetaja 
ning kõneosav jutlustaja. Tema igapäevane elu tunnistas tõdedest, mida ta õpetas. Wyclifi 
teadmised Pühakirja kohta, taibukus, elu puhtus, kõikumatu julgus ja õiglus võitsid üldsuse 
lugupidamise ja usalduse. Rooma kirikus valitsevat ülekohut nähes ei olnud paljud rahul 
senise usuga ja tervitasid varjamatu rõõmuga Wyclifi poolt esile toodud tõdesid. Paavstlikud 
juhid täitusid aga raevuga reformaatori vastu, kes omas neist suuremat mõju. (SV 56.5) 


Wyclif oli eksituste paljastajana väga teravapilguline. Ta ründas julgesti Rooma poolt 
kehtestatud pettusi, Õukonna vaimulikuna võttis ta kindla seisukoha maksude maksmise 
vastu, mida paavst Inglise kuningalt nõudis. Ta näitas, et võim, mille paavst endale ilmalike 
valitsejate üle oli võtnud, oli vastuolus mõistuse ja Jumala Sõnaga. Paavsti nõudmised olid 
juba äratanud rahva juhtide meelepaha ja seda kergemini avaldasid Wyclifi õpetused neile 
mõju. Kuningas ja aadlikud leidsid üksmeelselt, et paavstil polnud õigust taotleda ilmalikku 
võimu ja keeldusid talle makse maksmast. Nii anti paavstluse ülemvõimule Inglismaal 
mõjuv löök. (SV 57.1) 


Teine pahe, mille vastu reformaator pikka ja otsustavat võitlust pidas, oli kerjusmunkade 
ordu. Inglismaa kubises kerjusmunkadest, kes takistasid rahva arengut ja heaolu. Nende 
laastav mõju ulatus tööstusesse, kasvatusse ja kõlblusesse. Munkade jõudeelu ja kerjamine 
olid rahvale ühtlasi raskeks materiaalseks koormaks, kuid veel halvem oli see, et nende 
eeskuju tekitas põlgust töö vastu. Noorsugu oli moraalselt laostunud ja rikutud. 
Kerjusmunkade mõjul astusid paljud kloostritesse ja pühendusid mungaelule isegi vastu 
vanemate teadmist ja tahtmist. Üks Rooma kirikuisadest kuulutas mungaseisuse kõrgemaks 
laste kohustustest vanemate vastu, üteldes: ,,Kuigi su isa heidaks nuttes ja leinates sinu ukse 
ette ning ema näiteks sulle keha, mis sind on sünnitanud, ja rindu, mis sind on imetanud, 
tuleb sinul tallata need jalge alla ja minna edasi Kristuse juurde.“ Sellise ,,koletu 
ebainimlikkusega“ — nagu Luther seda hiljem nimetas — ,,mis meenutab rohkem hunti või 
hirmuvalitsejat kui kristla-sest inimest, pöörati laste südamed vanemate vastu“ 
(Barnes Seers ,,The Life of Luther“ ik. 69, 70). Paavstlikud juhid muutsid omaaja variseride 

sarnaselt Jumala käsu oma traditsioonidega kehtetuks. Nad võtsid vanematelt poegade ja 
tütarde toetuse. Suur osa üliõpilasigi vaimustus munkade petli-kest ahvatlustest ning astus 
ordusse. Paljud kahetsesid hiljem seda sammu ning mõistsid, et nad olid laastanud enda elu 
ja kurvastanud vanemaid, kuid kord juba sellesse võrku langenuina oli neil võimatu 
vabaneda. Paljud vanemad, kes kartsid munkade mõju, ei saatnudki oma lapsi õppima. 
Suurtes õppekeskustes vähenes üliõpilaste arv märkimisväärselt. Koolid kiratsesid, 
harimatus kasvas. (SV 57.2) 


Paavst andis munkadele õiguse võtta vastu pihtimusi ja andestada patte. Selline õigus 
vallandas ahelreaktsiooni; mungad, kes olid väga kasumaiad, olid raha nimel valmis 
andestama igasuguseid jõledusi. Kergelt saadav andestus aga soodustas ülekohtu kiiret 
kasvu. Vahendid, millega oleks saanud leevendada haigete ja vaeste kannatusi, rändasid 
munkade taskutesse, kes inimestelt ähvarduste abil armuande välja pressisid. Neid, kes 
keeldusid ordule annetamast, süüdistati jumalakartuses. Mungad kuulutasid end küll 
vaesteks, kuid tegelikult suurenes nende varandus pidevalt. Nende suurejooneliste ehitiste ja 
rikkaliku toidulaua kõrval paistis rahva kasvav viletsus seda enam välja. Olles ise hõivatud 
varanduse kogumisest ja lõbutsemisest, saatsid mungad rahvast vaimulikult juhendama 
harimatuid mehi, kes suutsid jutustada ainult kahtlase väärtusega lugusid, legende ja 
naljajutte ning lõbustasid sel viisil rahvast ja mähkisid neid veelgi enam munkade võrku. Nii 
siis säilitasid mungad mõju ebausklike rahvahulkade üle ja veensid rahvast selles, et paavsti 
ülemvõimu tunnustamine, pühakute austamine ja ordu heaks annetamine kindlustab neile 
koha taevas. (SV 58.1) 


Õpetatud ja jumalakartlikud mehed nägid vaeva, et mungaordudes uuendusi läbi viia, 
kuid selgepilguline Wyclif tabas otse kurja juurt, kui ta väitis, et see süsteem iseenesest oli 
väär ja tuli kaotada. Tekkisid vaidlused ja kokkupõrked. Kui mungad käisid mööda maad ja 
müüsid paavsti poolt antud pattude andestuse kirju, lõid paljud kahtlema, kas raha eest ikka 
saab patud andeks ning kas ei peaks Rooma paavsti asemel siiski Jumalalt andestust otsima 
(vt. lisa). Paljusid muutis rahutuks munkade saagiahnus, mis näis täitmatuna. ,, Rooma 
mungad ja preestrid“, ütlesid inimesed, ,,söövad meid nagu vähktõbi, Jumal peab meid 
päästma või muidu rahvas hukkub“ (D*Aubigne k. 17, ptk. 7). (SV 58.2) 


Kerjusmungad kaitsesid ennast küll väitega, et Jeesus ja Tema jüngrid elasid ka rahva 
armuandidest, kuid see seletus töötas pigem nende enda kahjuks, sest mitmeid ajendas see 
Piibli poole pöörduma, et kõiges ise veenduda. Sellist asja soovis Rooma küll kõige vähem. 
Inimeste mõtted suunata Tõe Allika juurde, mida kavakindlalt varjati — oo ei! (SV 59.1) 


Wyclis kirjutas kerjusmunkade vastaseid kirjutisi ja levitas neid. Ta tegi seda pigem 
soovist juhtida inimesed Piibli õpetuste juurde kui et astuda munkadega vaidlusse. Ta väitis, 
et paavstile ega ühelegi preestrile ei olnud antud võimu patte andestada või kedagi needuse 
alla panna ning et ükski needus ei tähendanud midagi siis, kui Jumal asjaosalist hukka ei 
mõistnud. Paremini ei oleks Wyclif saanudki ümber lükata seda vaimuliku ja inimliku 

valitsuse hiigelehitust, mille oli püstitanud paavst ja millega ta hoidis kammitsais miljonite 
hinge ja ihu. (SV 59.2) 


Mõne aja pärast kutsuti Wyclif kaitsma Inglise kuningakoja õigusi Rooma sissetungide 
vastu ja kuninga suursaadikuna veetis ta kaks aastat Madalmaades, kus pidas läbirääkimisi 
paavsti esindajatega. Seal puutus ta kokku vaimulikega Prantsusmaalt, Itaaliast ja 
Hispaaniast ning tal oli võimalus tutvuda nende seisukohtadega ja kuulda asju, mis 
Inglismaal oleks talle teadmata jäänud. Wyclif nägi neil aastatel palju seda, mis andis ainet 
tema hilisemateks töödeks. Paavsti õukonna esindajate kaudu õppis ta tundma 
preestrivalitsuse tõelist iseloomu ja eesmärke. Wyclif pöördus tagasi Inglismaale, et korrata 
oma varasemat õpetust avalikumalt ja veendunumalt. Ta näitas, et Rooma kummardas 
tegelikult ahnust, uhkust ja pettust. (SV 59.3) 


Ühes oma traktaadis kirjutas Wyclif paavsti ja tema maksukogujate kohta: , Nad võtavad 
meie maalt vaeste inimeste elatusvahendid ja igal aastal mitu tuhat marka kuninga rahast 
sakramentide ja vaimulike vajaduste tarvis ning kulutavad selle kirikuametitega 
hangeldamise ja neetud eksiõpetuste peale. Sel moel sunnivad nad kogu kristlaskonda valet 
soosima ja säilitama. Kui meie riigil oleks hiigelsuur mägi kulda ja keegi peale uhke 
preestrist maksukoguja sellest midagi ei võtaks, siis oleks see mägi ikkagi varsti laiali 
kantud, sest paavst pumpab meie maa rahast tühjaks ja annab vastu ainult Jumala needuse 
vaimulikuseisusega äritsemise pärast“ (John Lewis ,,History of the Life and Sufferings of J. 
Wyclif*, Ik. 37). (SV 59.4) 


Varsti pärast Inglismaale tagasipöördumist määras kuningas Wyclifi Lutterworthi 
koguduse pastoriks, See tegu tõendas, et vähemalt valitseja ei pahandanud tema otsekohese 
kõne pärast, Wyclifi mõju oli tunda nii õukonnas kui rahva uskumuste kujunemises. (SV 
59.5) 


Peagi tabas Wyclifi paavsti ,.piksenool“. Inglismaale saadeti kolm paavsti bullat: 
ülikoolile, kuningale ja prelaatidele, käsuga viivitamatult ja otsustavalt keteserluse õpetaja 
vaikima panna (August Neander ,,General History of the Christian Religion and Church“ 
per. 6, sekts. 2, osa 1, $ 8, vt. ka lisa). Enne käskkirjade saabumist olid piiskopid juba 
kutsunud Wpyclifi ülekuulamisele. Kaks riigi kõige võimukamat vürsti läks temaga kohtusse 
kaasa. Rahvas tungles ümber hoone ja pressis sisse ning hirmutas kohtunikke niivõrd, et 
kohtuprotsess ajutiselt katkestati ja Wyclifil lubati minna rahus oma teed. Vähe aja pärast 
suri Edward III, keda prelaadid olid püüdnud reformaatori vastu üles kihutada. Kuningriigi 
valitsejaks sai Wyclifi soosija. (SV 60.1) 


Paavsti bullad kutsusid kogu Inglismaal üles ketseri vangistamisele. See kõik viitas 
otseselt tuleriidale. Näis, et Wyclif langeb peagi Rooma kättemaksu ohvriks. Kuid Tema, 
kes vanasti oma sulasele ütles: , Ära karda ... mina olen sulle kilbiks“ (1. Moos. 15,1), 
sirutas välja käe, et kaitsta oma sulast. Surm tabas mitte reformaatorit, vaid paavsti, kes 

tema hukkamist ihkas. Gregorius XI suri ja vaimulikud, kes olid kogunenud Wyclifi üle 
kohut mõistma, läksid laiali. (SV 60.2) 


Jumala eelhoolitsus juhtis sündmuste kulgu nii, et usupuhastus sai arenguvõimaluse. 
Gregoriuse surmale järgnes võitlus paavsti trooni pärast. Kaks omavahel võistlevat paavsti, 
kes mõlemad tunnistasid end eksimatuks, nõudsid kumbki rahva poolehoidu endale (vt. 
lisa). Mõlemad ähvardasid oma vastaseid kirikuvannetega ja tõotasid poolehoidjatele tasu 
taevas. Selline olukord nõrgestas tublisti paavsti võimu. Võistlevad pooled olid ametis 
teineteise ründamisega ning Wyclif võis mõni aeg hinge tõmmata. Sel ajal kui paavstid 
pommittasid üksteist needuste ja vastastikuste süüdistustega ja saatsid inimesi surma oma 
vastuoluliste nõudmiste toetamise nimel ning uüjutasid kiriku üle kuritegude ja 
skandaalidega, tegutses Lutterworthi kihelkonna vaikusesse tagasi tõmbunud usupuhastaja 
usinalt, et juhtida inimesi võistlevate paavstide juurest Jeesuse, Rahuvürsti juurde. 
Kirikulõhe koos sellega kaasneva võitluse ja kõlbelise laostumisega võimaldas inimestel 
näha paavstluse tõelist olemust ja valmistas teed usupuhastusele. Ühes oma traktaadis (,,On 
the Schism of the Popes“) palus Wyclif rahval mõelda, kas ei olnud võistlevatel preestritel 
isegi õigus, kui nad nimetasid teineteist Kristuse vastaseks. ,,Jumal“, ütles ta, ,,ei tahtnud 
kauem kannatada, et Saatan valitseks ainult ühe sellise preestri kaudu, vaid ... Ta jagas 
võimu kahe vahel, et inimesed võiksid kergemini neid mõlemaid Kristuse nimel võita.“ (R. 
Vaughan ,.Life and Opinions of John de Wycliffe k. 2, Ik. 6). (SV 60.3) 


Wyclif jutlustas evangeeliumi vaestele. Rahuldamata valguse levimisega ainult oma 
Lutterworthi kihelkonna tagasihoidlikes kodudes, soovis Wyclif kanda seda Inglismaa 
igasse ossa. Selleks koondas ta kokku grupi jutlustajaid — lihtsaid, pühendunud mehi. kes 
tõde armastasid ja kelle kõige suurem soov oli seda teistega jagada. Need mehed jagunesid 
laiali üle maa, õpetasid turuplatsidel, suurte linnade tänavail ja külavaheteil; nad otsisid üles 
vanu, haigeid ja vaeseid ning kuulutasid neile rõõmusõnumit Jumala armust. (SV 61.1) 


Oxfordi teoloogiaprofessorina jutlustas Wyclif Jumala Sõna ülikooli aulas. Sellise ustava 
tõe kuulutamise eest hakkasid õpilased kutsuma teda ,,evangeeliumi doktoriks“. Oma 
suurimaks kohustuseks pidas ta siiski Pühakirja tõlkimist inglise keelde. Teoses ,,On the 
Truth and Meaning of Scripture“ väljendas ta soovi anda igale inimesele Inglismaal 
võimalus lugeda Jumala imelistest asjadest oma emakeeles. (SV 61.2) 


Wyclifi töö katkes ootamatult. Kuigi ta polnud veel kuuekümnenegi, olid pingutav töö, 
õppimine ja vaenlaste rünnakud laastanud ta tervise. Reformaatorit tabas kardetav haigus. 
See teade valmistas munkadele suurt rõõmu. Nad mõtlesid. et Wyclif palub nüüd kirikult 
andestust ning ruttasid patutunnistust kuulama. Nelja vaimuliku ordu esindajad koos nelja 
riigiametnikuga kogunesid nende arvates sureva mehe ümber. ,,Sul on surm huulil“, ütlesid 
nad, ,,tunnista oma eksimused ja võta meie juuresolekul tagasi kõik, millega oled kirikut 
solvanud.“ Reformaator kuulas vaikides ja palus siis abilisel teda pisut kergitada. Üksisilmi 
külalistele otsa vaadates, sõnas Wyclif häälega, mille kindlus ja tugevus vastaseid sageli 

värisema oli pannud: ,,Ma ei sure, vaid elan ja kuulutan edasi munkade kuritegusid“ 
(D*Aubigne, k. 17, ptk. 7). Hämmastunult ja alandatult lahkusid mungad kiirus-tades 
toast. (SV 61.3) 


Wyclifi sõnad täitusid. Ta elas, et anda oma kaasmaalaste kätte kõikidest relvadest kõige 
võimsam — Piibel, taevast määratud vahend rahva vabastamiseks ja evangeliseerimiseks. 
Selle töö sooritamiseks tuli ületada palju takistusi. Wyclifi nõrgestas haigus; ta teadis, et 
töötamiseks oli jäänud vähe aastaid. Ta nägi vastupanu, kuid hoolimata sellest läks ta 
Jumala Sõna tõotustest julgustatuna kartmatult edasi. Jumal oli oma erilise hoolitsuse kaudu 
hoidnud tema vaimujõudu ja andnud rikkalikke kogemusi selle suure töö tarvis. Ajal, mil 
kogu kristlik maailm oli täidetud rahutusega, võis reformaator Lutterworth'i kiriklas 
pühenduda ümberringi märatsevale tormile vaatamata oma pühale tööle. (SV 61.4) 


Lõpuks sai töö tehtud. Piibli esimene ingliskeelne tõlge oli valmis. Jumala Sõna avanes 
Inglismaa ees. Nüüd ei kartnud reformaator enam vanglat ega tuleriita. Ta oli andnud inglise 
rahva kätte valguse, mis pidi jääma kustutamatuks. Andnud oma maa rahvale Piibli, oli 
Wyclif teinud teadmatuse ja pahede ahela purustamises ning maa vabastamise ja õilis- 
tamise heaks rohkem kui suutis teha ka kõige hiilgavam võit lahinguväljal. (SV 62.1) 


Kuna trükikunsti veel ei tuntud, oli Piibli käsikirjade paljundamine aeglane ja 
vaevanõudev töö. Nõudmine Piibli järele oli nii suur, et paljud pühendusid vabatahtlikult 
selle ümberkirjutamisele, ja ikkagi ei suudetud soovijaid päriselt rahuldada. Jõukamad 
soovisid tervet Piiblit. Teised ostsid ainult mõne osa. Tihti muretseti Piibli ärakiri mitme 
pere peale. Nii leidis Wyclifi Piibel peagi tee inimeste kodudesse. (SV 62.2) 


Pühakirja üleskutsed äratasid inimesi paavstlike dogmade uimusest. Wyclif õpetas 
protestantismile omaseid õpetusi — pääsemist usu läbi Kristusesse ja Pühakirja eksimatust. 
Jutlustajad, kes välja saadeti, levitasid Piiblit ja reformaatori kirjutisi sellise innuga, et 
peaaegu pool inglise rahvast võttis vastu uuendatud usu. (SV 62.3) 


Piibli ilmumine äratas kirikuvõimudes hirmu. See tunnistaja oli Wyclifist võimsam ja 
tegi nad relvituks. Tollal puudus Inglismaal seadus, mis oleks Piibli keelatud raamatuks 
kuulutanud, sest Piiblit ei olnud kunagi veel rahva keeles olnud. Hiljem anti sellised 
seadused välja ja nende täitmist nõuti karmilt. Vahepeal aga, vaatamata preestrite 
vastupanule, oli soodne võimalus Jumala Sõna levitamiseks. (SV 62.4) 


Paavsti poolehoidjad otsustasid reformaatori hääle vaikima panna. Wyclif kutsuti järjest 
kolme kohtu ette, kuid tulemusteta. Asi algas sellega, et üks piiskoppide sinod kuulutas tema 
tööd ketserlikeks, ja võitnud enda poole noore ku ninga Richard II, laskis väljastada 
kuningliku dekreedi, mis määras vanglakaristuse kõigile, kes pooldasid keelatud 
õpetusi. (SV 62.5) 

Wyclif kaebas kirikukogu otsuse edasi parlamenti. Kartmatult süüdistas ta 
paavstivalitsust rahvusliku nõukogu ees ja nõudis kiriku poolt heakskiidetud ebaõigluse 
tühistamist. Veenvalt kirjeldas ta paavstivõimu omavoli ja rikutust. (SV 63.1) 


Tema vaenlased olid segaduses. Wyclifi mõned sõbrad ja poolehoidjad olid surve tõttu 
teinud järeleandmisi. Eeldati, et ka reformaator ise — eakas, üksik sõpradeta mees, alistub 
krooni ja mitra ühendatud ülemvõimule, kuid võta näpust. Parlament, mõjutatud Wyclifi 
mõjukaist sõnadest, tühistas tagakiusamise kohta väljastatud edikti ja reformaator oli jälle 
vabaduses. (SV 63.2) 


Veel kolmandat korda viidi see ustav tunnistaja ülekuulamisele ja nüüd juba kuningriigi 
kõrgeima kirikukohtu ette. Paavsti pooldajad olid veendunud, et see organ juba ketserlust ei 
soosi ning lõpuks ometi võidab Rooma ja lõpetab reformaatori tegevuse. Nende plaanide 
õnnestumise korral oleks Wyclif pidanud oma õpetustest kas lahti ütlema või kohtukojast 
tuleriidale astuma. (SV 63.3) 


Wyclif ei taganenud oma õpetusest ega tahtnud silmakirjatseda. Kartmatult kaitses ta 
tõde ja vastas tagakiusajate süüdistustele. Unustanud enese, oma seisuse ja käesoleva 
olukorra, suunas ta kuulajate mõtted jumalikule kohtule ja kaalus nende targutusi ja pettusi 
igavese tõe kaaludel. Kohturuumis oli tunda Püha Vaimu väge. Kuulajaid valdas ot-sekui 
lummus. Reformaatori sõnad tungisid nagu nooled Issanda nooletupest läbi nende südame. 
Süüdistuse, et ta on ketser, paiskas Wyclif veenva jõuga nende endi peale tagasi. Miks, küsis 
ta, julgevad nad levitada oma pettust? Kas nad kauplevad Jumala armuga kasusaamise 
pärast? (SV 63.4) 


Lõpuks ütles ta: ,, Mõelge ise, kellega te võitlete? Kas ühe vana mehega, kes on haua 
äärel? Ei! Tõega! Tõega, mis on teist tugevam ja võidab teid“ (Wyclifk. 2, ptk. 13). Öelnud 
nii, lahkus Wyclif kohtusaalist ja ükski vaenlane ei püüdnud teda takistada. (SV 63.5) 


Wyclifi töö oli peaaegu tehtud. Tõe lipp, mida ta nii kaua oli kandnud, pidi varsti tema 
käest langema. Kuid veel kord tuli tal evangeeliumi eest seista. Tõde pidi kõlama otse 
eksituste kantsis endas, Wyclif kutsuti Rooma, ülekuulamisele paavstliku tribunali ette. kus 
nii tihti oli valatud pühade verd. Reformaator mõistis ähvardava ohu suurust, kuid otsustas 
siiski minna. Just siis aga tabas teda ootamatu halvatus, mis tõmbas reisile kriipsu peale. 
Kuigi Roomas pidi tema hääl jääma kuulmata, oli võimalus rääkida kirja kaudu ja ta 
otsustas seda teha. Oma kiriklas kirjutas reformaator paavstile kirja, mis viisakalt aupakliku 
ja kristlikult mee-lestatuna oli terav etteheide paavstitrooni uhkusele ja toredusele. (SV 
63.6) 


»Ma olen tõesti rõõmus,“ kirjutas Wyclif, ,,et mul on võimalus teada anda ja seletada 
igaühele usku mida kalliks pean, ja seda eriti Rooma piiskopile, Omades siirast usku nagu 
ma eeldan, on ta kindlasti valmis kinnitama usku, mida mina pean terveks ja õigeks, või siis 
näitama ära, kus ma eksin. (SV 64.1) 

Esiteks arvan ma, et Kristuse evangeeliumis on kokku võetud kogu Jumala käsk. Ma 
arvan, et Rooma piiskop — kuna ta on Kristuse asemik maa peal — on esimesena 
kohustatud alluma sellele käsule, sest suurus Kristuse jüngrite seas ei seisne maises 
väärikuses ega aus, vaid Kristuse elu ja käitumise ustavas järgimises. Loobunud igasugusest 
ilmalikust võimust ja aust, jäi Kristus oma maises elus kõige vaesemaks inimeseks. (SV 
64.2) 


Ühelgi usklikul ei tule jargida paavsti ega ühtki püha meest, välja arvatud neis asjus, 
milles nad ise Issandat Jeesust Kristust järgivad. Ka Peetrus ja Sebedeuse pojad eksisid, kui 
nad looteid ilmalikku au Kristuse jälgedes käimise asemel. Sellepärast ei või me nimetatud 
eksitustes nende järel käia... (SV 64.3) 


Paavst peaks jätma kõik maised valdused ja valitsuse ilmalikele võimudele ning õhutama 
selleks ka kogu oma vaimulikkonda, sest nii õpetasid Kristus ja apostlid. (SV 64.4) 


Kui ma olen nendes punktides eksinud, olen ma kõige alandlikumalt valmis laskma end 
karistada ja minema kasvõi surma, kui see vajalik peaks olema. Kui ma võiksin tegutseda 
oma Soovi ja tehte kohaselt, ilmuksin kindlasti Rooma piiskopi ette. kuid Issand on näinud 
minu osaks haiguse, mis muudab selle võimatuks ja Ta on õpetanud mind olema 
sõnakuulelik ennemini Jumalale kui inimestele.“ (SV 64.5) 


Lõpetuseks ütles Wyclif: ,,Palugem Jumalat, et ta ärataks meie paavsti, Urban VI, et ta 
koos oma vaimulikkonnaga järgiks Jeesust Kristust elus ja käitumises; et nad rahvast 
mõjukalt õpetaksid ja rahvas omakorda neid ustavalt järgiks“ (John Foxe ,, Acts and 
Monuments“ k. 3 Ik. 45,50). (SV 64.6) 


Selliselt esitss Wyclif paavstile ja tema kardinalidele Kristuse tasadust ja alandlikkust, 
näidates ühtlasi kogu kristlikule maailmale kontrasti vaimulikkonna ja Issanda vahel, kelle 
esindajaiks nad endid nimetasid. (SV 65.1) 


Wyclif arvas, et selle avalduse peab ta kinni maksma oma eluga. Kuningas, paavst ja 
piiskopid võtsid ühise seisukoha tema vastu ja näis olevat kindel, et vähemalt mõne kuu 
pärast tuleb tal tuleriidale minna, kuid ta ei kartnud. ,,Miks te räägite märtrikrooni otsimisest 
kaugetelt maadelt,“ ütles ta. ,, Kuulutage vaid kõikidele piiskoppidele Kristuse evangeeliumi 
ja märtri saatus on teie. Miks?! Kas ma peaksin elama ja vaikima? Ei iialgi! Lööge, ma 
ootan seda!“ (D*Aubigne k. 17, ptk. 8). (SV 65.2) 


Veelkord varjas Jumal oma teenrit. Mees, kes oli surma ähvardusel kogu elu kindlalt tõde 
kaitsnud, ei pidanud langema vaenlaste viha ohvriks. Wyclif polnud püüdnud kunagi ennast 
ise varjata, kuid Jumal varjas teda. Nüüd, mil vaenlased ema saagis kindlad olid, pani Jumal 
ta varjule sinna, kuhu nende käsi enam ei ulatanud. Lutterworth'i kirikus 
pühaõhtusöömaaega välja jagama hakates kukkus Wyclif halvatusest tabatuna maha ja suri 
peagi. (SV 65.3) 

Jumal oli määranud Wpyclifile töö, pannud tõesõna tema suhu ja teinud kaitse tema 
ümber, et see sõna võiks jõuda inimesteni. Tema elu hoiti ja tema tegevust pikendati seni. 
kuni reformatsiooni suurele tööle sai alus pandud. (SV 65.4) 


Wyclif astus esile pimeda ajastu hämarusest Tal ei olnud eelkäijaid, kelle tööle tuginedes 
vormida oma reformide süsteemi. Ristija Johannese sarnaselt tõusis ta teostama erilist tööd. 
Wyclif oli uue ajastu kuulutaja. Tema poolt esitatud tõe süsteemis ilmnes selline kooskõla ja 
täiuslikkus, mida hilisemad reformaatorid ei ületanudMõned neist ei suutnud isegi sada 
aastat hiljem sinnamaani jõuda. Nii avar ja sügav cli alus, nii kindel ja hea toestik, et neil, 
kes pärast teda tulid, ei olnud vaja teha ümberehitusi (SV 65.5) 


Wyclifi poolt algatatud suure liikumise algus oli piibellik. See liikumine pidi vabastama 
südametunnistuse ja mõistuse ning päästma valla rahvad, keda Rooma nii kaua oli ohja-dest 
juhtinud. Piiblist sai alguse õnnistusvool, mis neljateistkümnendast sajandist alates on 
vcolanud läbi aegade. Wyclif võttis kõhklematus usus vastu Pühakirja kui Püha Vaimu poolt 
sisendatud Jumala tahte ilmutuse ja usu ning elu täiusliku juhtnööri, Teda oli õpetatud 
uskuma Rooma kirikusse kui jumalikku ja eksimatusse autoriteeti ning aukartusega 
tunnustama tuhande aasta jooksul loodud õpetusi ja kombeid. Wyclif pöördus aga kõigest 
sellest hoolimata Jumala Sõna poole. See oli autoriteet, mille tunnustamiseks ta rahvast 
tungivalt üles kutsus. Paavsti kaudu kõneleva kiriku asemel kuulutas ta ainuõigeks 
autoriteediks Jumala hääle, mis kõlas Tema Sõnas. Ta õpetas veendunult, et Piibel on 
Jumala tahte täiuslik ilmutus ning et Püha Vaim on selle ainus tõlgendaja ja et iga inimene 
peab Piibli õpetusi ise hoolikalt uurima. Nii suunas ta inimeste mõtted paavstilt ja Rooma 
kirikult Jumala Sõnale. (SV 65.6) 


Wyclif oli üks suurim reformaator. Mõistuse avaruse, mõtte selguse, tõele rajamise ja 
selle julge kaitsmise poolest võib teda kõrvutada vähestega nendest, kes tulid pärast teda. 
Elu puhtus, väsimatu usinus töös ja õppimises, äraostmatu ausus ja Kristusele omane 
armastus ning ustavus oma vaimulikutöös iseloomustasid esimest reformaatorit. Selline ta 
oli keset vaimset pimedust ja moraalset rikutust. (SV 66.1) 


Wyclifi iseloom on tõendiks Pühakirja kasvatavast ja ümbermuutvast väest. Piibel muutis 
ta niisuguseks, nagu ta oli. Püüe mõista jumalikke tõdesid annab värskuse ja jõu kõikidele 
võimetele. See avardab mõistust, teritab arusaamist ja arendab otsustusvõimet. Piibli 
uurimine õilistab mõtteid, tundeid ja püüdlusi rohkem kui mingi muu õppimine. See annab 
eesmargikindluse, juiguse ja meelekindluse. See õilistab iselocmu ja pühitseb hinge. Tõeline 
ja harras Pühakirja uurim ne viib inimesi otsesesse ühendusse Jumala ääretu mõistusega ja 
annab maailmale tugeva, aktiivse mõtlemisvõimega pohimottekmolaid mehi. Neld omadusi 
ei suuda anda parimgi inimtarkusel baseeruv kasvatus. ,,Kui su sõnad avanevad“, ütleb 
Leulja, ,,annavad nad valgust, tehes arukaks kohtlasi“ (Laul 119,130). (SV 66.2) 


Teatud aja jooksul jätkus Wyclifi poolt õpetatud tõdede levik. Tema järelkäijad, keda 
tunti wycliflaste ja lollardide nime all, käisid Inglismaa risti ja põiki läbi ning viisid 

evangeeliumi valgust ka teistesse maadesse. Pärast oma juhi surma tegutsesid sõnumiviijad 
veel suurema agarusega. Suured hulgad kogunesid nende õpetust kuulama. 
Ümberpöördunute hulgas olid mõned aadlikud ja isegi kuninganna. Paljude“ paikades 
toimus rahva tavades märkimisväärne muutus ja ja Rocma kirikule omased 
ebajumalateenistuslikud sümbolid viidi kirikutest välja. Varsti aga puhkes halastamatu 
tagakiusamistorm nende vastu, kes julgesid Piiblist juhinduda. Inglismaa valitsejad, kes 
tahtsid tugevdada oma võimu Rooma kiriku toetuse kaudu, olid valmis ohverdama 
reformaatoreid. Esmakordselt Inglismaa ajaloos määrati evangeeliumi jüngrid seadusega 
surma tuleriidal. Märter järgnes märtrile. Põletatud ja piinatud tõekaitsjate hüüdeid kuulas 
vaid Issand Sebaot. Tembeldatud kiriku vaenlasteks ja riigi reetjateks, jätkasid nad 
jälitamisest hoolimata jutlustamist salajastes kohtades. Parimal juhul leidsid nad varju 
vaeste inimeste tagasihoidlikes kodudes, kuid sageli varjusid koobastesse — ja 
mägedesse. (SV 66.3) 


Ägedale tagakiusamisele vaatamata jätkus sajandeid rahulik, andunud, tõsine ja kannatlik 
vastupanu valitsevale usulisele rikutusele. Tolleaegsed kristlased tundsid tõde küll vaid 
osaliselt, kuid nad olid õppinud armastama Jumala Sõna, sellele kuuletuma ja selle pärast 
kannatama. Nagu jüngrid apostlite päevil, ohverdasid paljud oma maise vara Kristuse töö 
heaks. Need, kel oli võimalik elada oma kodus, varjasid hea meelega oma pagendatud 
vendi. Kui nad aga kodust välja aeti, võtsid nad hüljatu osa rõõmuga vastu. Ja ikkagi ostsid 
tuhanded tagakiusajate meeletust vihast hirmutatutena endale vabaduse usust loobumise 
hinnaga. Nad väljusid vanglaist patukahetsusrüüs, et kõigile oma ususalgamist näidata. 
Samas polnud väike ka nende arv, kes vangikongis kartmatult tõest tunnistasid. 
Tõekuulutajate hulgas oli lihtsate ja alamasse rahvaklassi kuuluvate inimeste kõrval ka 
aadlisoost mehi. Nad kannatasid ,,Lollardi tornis“ piinamisi ja tuleleeke, kuid olid siiski 
rõõmsad, et neid arvati väärt osa saama ,, Tema kannatustest“. (SV 67.1) 


Paavsti käsilastel ei õnnestunud kätte maksta Wyclifile tema elu ajal, seepärast ei saanud 
nad rahu nii kaua, kui ta keha rahulikult hauas puhkas. Konstantsi kirikukogu määruse 
põhjal kaevati rohkem kui nelikümmend aastat pärast Wyclifi surma tema luud hauast välja, 
põletati avalikult ning tuhk visati lähedasse ojja. ,,See oja“, ütleb üks vana kirjanik, ,,viis 
tema tuha Avonisse, Avon Severnisse, Severn merekitsustesse ja need — suurde ookeani. 
Nii sümboliseerib Wyclifi tuhk tema õpetusi, mida nüüd levitatakse kogu maailmas.“ (T. 
Fuller ,,church History of Britain* k. 4 ost 2, 8 54). Vaevalt võisid Wyclifi vaenlased mõista 
selle õela teo tähenduslikkust. (SV 67.2) 


Wyclifi kirjutised viisid Jan Hussi Böönimaal nii kaugele, et ta loobus paljudest Rooma 
kiriku eksiõpetustest ja alustas usupuhastustööd. Nii külvati tõe seeme neis kahes, üksteisest 
nii kaugel avasuvas maas. Böönimaalt levis usupuhastus teistesse maadesse. Inimesed juhiti 
kaua unustuses olnud Jumala S na juurde. Jumal valmistas oma käega teed suurele 
reformatsioonile. (SV 67.3) 

PEATÜKK 6— JÕE TŠEMPIONID 


Böönimaale oli evangeelium toodud juba varakult, üheksandal sajandil. Piibel oli tõlgitud 
rahva keelde ning avalikud jumalateenistused toimusid samuti emakeeles. Kuid sedamööda, 
kuidas kasvas paavsti võim, ähmastus Jumala Sõna. Gregorius VII, kes oli enda peale 
võtnud kuningate uhkuse alandamise, ihkas allutada endale ka rahvaid. Seda eesmärki 
silmas pidades andis ta välja bulla, mis keelas avalike jumalateenistuste läbiviimise böömi 
keeles. Paavst kuulutas, et ,,Kõigeväelisele meeldib, kui Teda teenitakse tund-matus keeles 
ja selle eeskirja rikkumine on juba sünnitanud palju pahesid ja eksiõpetusi“. (Wylie, b. 3; ch. 
D). (SV 68.1) 


Niisiis otsustas Fooma Jumala Sõna valguse kustutada ja rahva pimeduste jätta. Kuid 
Jumalal olid oma plaanid. Paljud valdeslased ja albilased, kes tagakiusamiste tõttu pidid 
oma kodud Prantsusmaal ja Itaalias maha jätma, põgenesid Böönimaale. Kuigi nad kartsid 
avalikult õpetada, töötasid nad innukalt salajas. Nii säilis õige usk läbi sajandite. (SV 68.2) 


Juba enne Hus'i oli Böömimaal mehi, kes mõistsid kiriku rikutuse ja rahva kõlvatuse 
avalikult hukka. Nende tegevus äratas laialdast huvi, kuid tekitas ka paavsti käsilastes 
hirmu. Evangeeliumi kuulutajaid hakati taga kiusama. Metsades ja mägedes, kus nad olid 
sunnitud oma jumalateenistusi pidama, varitsesid neid sõdurid. Paljud surmati. Mõne aja 
pärast anti välja käskkiri, mille kohaselt kõik, kes erinesid Rooma poolt ettekirjutatud 
jumalateenistuse tavadest, pidid leidma otsa tuleriidal. Hoolimata kõigest uskusid kristlased, 
kes tõele ustavuse nimel pidid jätma elu, õigluse võidusse. Uks neist, kes õpetas, et lunastust 
võib leida vaid usu kaudu ristilöödud Päästjasse, ütles surres: ,, Praegu võidavad meid tõe 
vaenlased, kuid nii ei jää see igavesti! Lihtrahva hulgast tõuseb mees, ilma mõõga ja 
võimuta, keda nad ei ole võimelised võitma“. (Ibid. b. 3, ch. 1). Lutheri aeg oli veel 
kaugel ees, kuid juba tõusis mees, kelle Rooma-vastased tunnistused pidid panema rahvad 
liikuma. (SV 68.3) 


Jan Hus pärines alamrahva hulgast. Ta jäi isa surma tõttu varakult orvuks. Tema 
jumalakartlik ema, kes pidas haridust ja jumalakartust kõige väärtuslikumaks varanduseks, 
püüdis pojale tagada just seda pärandust. Hus õppis maakcnnakoolis ja siirdus siis Praha 
ülikooli. Vaese poisina jäi ta kooli ülalpidamisele. Kui nad koos emaga esimest korda 
Prahale liginesid, põlvitas vaene lesk isata noormehe kõrval ning palus pojale õnnistust 
Taevaselt Isalt. Vaevalt aimas ema, kuidas tema palvele vastatakse. (SV 69.1) 


Ülikoolis paistis Hus peagi silma väsimatu usinusega; üldise lugupidamise pälvis tema 
laitmatu elu ja sõbralik ning meeldiv käitumine. Jan Hus oli Rooma kiriku siiras pooldaja ja 
nende vaimsete õnnistuste tõsine otsija, mida kirik tõotas. Ühel pühal maksis ta ära oma 
viimased mündid ning ühines rongkäiguga, et saada osa pattude andestusest. Pärast ülikooli 
lõpetrmist sai temast preester, ning võitnud kiiresti üldise tunnustuse, võeti ta kuninglikku 
õukonda. Hus nimetati professoriks ja hiljem Praha ülikooli rektoriks. Väheste aastatega oli 

silmapaistmatust ülalpeetavast saanud maa uhkus ja tema nimi oli kuulus kogu 
Euroopas. (SV 69.2) 


Hus alustas reformatsiooni üsna iseäralikul tööpõllul. Mõned aastad pärast 
preestriseisusesse astumist määrati ta Betlema kabeli jutlustajaks. Selle kabeli asutaja oli 
pidanud Pühakirja kuulutamist rahva keeles väga vajalikuks asjaks. Rooma vastuseisust 
hoolimata oli emakeelseid jutlusi Böömimaal ikka veel peetud. Siiski ei teadnud rahvas 
Piiblist suurt midagi ning moraal oli kõigis rahvakihtides äärmiselt madal. Väsimatult asus 
Hus esinevate pahede vastu võitlema. Jumala Sõna abil soovis ta inimesi tõe ja puhtuse 
põhimõtete üle mõtlema panna. (SV 69.3) 


Uks Praha elanik, Hieronymus, kellest hiljem sai Husi lähedane sõber, oli Inglismaalt 
kaasa toonud Wyclifi kirjatööd. Wyclifi õpetuste kaudu äratust saanud Inglismaa 
kuninganna oli ühtlasi Böömimaa printsess, ning temalgi oli oma osa selles, et reformaatori 
õpetused leviksid kodumaal laialdaselt. Hus luges Wyclifi töid huviga. Ta uskus, et nende 
autor oli tõsine kristlane, ning tundis ka ise poolehoidu uuenduse suhtes, mida Wyclif 
kaitses. Enese teadmata oli Hus astunud teele, mis viis teda Roomast kaugemale. (SV 69.4) 


Just sel ajal saabus Prahasse kaks võõrast Inglismaalt — õpetatud mehed, kes olid võtnud 
vastu evangeeliumi valguse ning tulid seda nüüd omakorda jagama. Nad asusid avalikult 
paavsti ülemvõimu ründama, kuid valitsusvõimud sun-disid nad peagi vaikima. Mehed 
otsustasid kuulutamist jätkata teisel viisil. Kuna nad mõlemad oskasid maalida, kasutasid 
nad nüüd oma kunstnikuannet. Ühte käidavasse paika maalisid nad kaks pilti. Üks kujutas 
Kristuse sisenemist Jeruusalemma, ,.tasane ja emaeesli seljas“ (Matt. 21,5) nagu Ta oli, 
ssatjaiks paljajalu ja reisist kulunud riideis jüngrid. Teine pilt kujutas paavstlikku rongkäiku; 
uhkeis rõivais paavst oma kolmekordse krooniga suurejooneliselt kaunistatud hobuse seljas, 
ees trompetipuhujad ning järel kardinalide ja ülempreestrite pimestav paraad. (SV 69.5) 


See oli jutlus, mis köitis kõikide tähelepanu. Suured hulgad käisid kahte maali vaatamas 
ja mõistsid neis sisalduvat õpetust. Paljusid mõjutas sügavalt kontrast Kristuse alandlikkuse 
ja end Tema teenriks nimetava paavsti uhkuse vahel. Kuna Prahas tousis suur ärevus, leidsid 
võcrad mõne aja möödudes, et julgeoleku huvides on parem linnast lahkuda, kuid 
õppetundi, mille nad olid andnud, ei unustatud. Need pildid jätsid Husile sügava mulje ning 
juhtisid teda Piibli ja Wyclifi tööde sügavamale uurimisele. Kuigi ta polnud veel valmis 
kõiki Wyclifi poolt esitatud seisukohti vastu võtma, nägi ta palju selgemini paavstluse 
tõelist olemust. Veel agaramalt hakkas ta hukka mõistma vaimulikkonna uh-kust, auahnust 
ja rikutust. (SV 70.1) 


Valgus kandus Böömimaalt Saksamaale, sest rahutused Rraha ülikoolis põhjustasid 
tuhandete saksa üliõpilaste lahkumise. Paljud neist olid oma esimesed teadmised Piibli 
kohta saanud Husilt, ning pöördunud koju tagasi, levitasid nüüd evangeeliumi ka oma 
kodumaal. (SV 70.2) 

Teated Praha ,,ususegadusest“ jõudsid Rooma ja Hus sai käsu paavsti ette ilmuda. 
Kuuletuda tähendas minna kindlasse surma. Böömimaa kuningas ja kuninganna, ülikool, 
aadelkonna esindajaa ja riigiametnikud palusid paavsti, et Husil lubatakse jääda Prahasse ja 
vastata Roomale esindaja kaudu. Vastusena sellele palvele asus paavst Husi tagakiusama 
ning pani kogu Praha linna kirikuvande alla. (SV 70.3) 


Tollal tekitas niisugune otsus üleüldist õudust. Tseremooniad, mis kirikuvandega 
kaasnesid, olid osavalt suunatud rahva hirmutunde pihta. Paavstile vaadati kui Jumala 
esindajale, kelle käes olid taeva ja põrgu võtmed ja kellele kuulus võim nii ajalike kui 
vaimulike kohtuotsuste üle. Usuti, et taevaväravad sulgusid kirikuvande alla pandud maa 
ees ja kõik surnud jäid ilma õndsuse eluasemeist seni, kuni paavst kõrvaldas karistuse. Selle 
kchutava õnnetuse märgiks katkestati kõik religioossed teenistused. Kirikud suleti, abielud 
õnnistati sisse surnuaedadel, surnuid ei võinud sängitada pühitsetud maamulda, vaid tuli 
matta ilma matusetalituseta kas kraavidesse või põldudele. Selliste mõjusate vahendite abil 
püüdis rooma-katoliku kirik vägistada inimeste südametunnistust. (SV 70.4) 


Praha linn kees rahutustest. Suur osa inimesi süüdistas kõiges selles Husi ja nõudis et ta 
antaks Roomale välja. Tormi vaigistamiseks varjus reformaator mõneks ajaks oma 
kodukülla. Sõpradele, kes olid jäänud Prahasse, kirjutas ta: ,, Kui ma teie hulgast ära läksin, 
siis sellepärast, et järgida Jeesuse Kristuse õpetusi ja eeskuju ning mitte anda haiglase 
kujutlusvõimega inimestele põhjust arvata nagu oleksin mina vagade kannatuste ja 
tagakiusamiste põhjustajaks. Ma tulin ära, kuna mõistsin, et jumalavallatud preestrid võivad 
Jumala Sõna kuulutamise ära keelata teie seas tükiks ajaks, kuid ma ei lahkunud teie seast, 
et eitada jumalikku tõde, mille eest olen Jumala abiga valmis surema“. (Bonnechose, «The 
Reformes*s Before the Reformation», kd. 1, Ik. 87). Hus ei loobunud tööst, vaid reisis 
ümberkaudsetes maades ja kuulutas huvitatud rahvahulkadele. Nii aitasid abinõud, millega 
paavst evangeeliumi maha suruda püüdis, hoopiski kaasa selle laiemale levikule. ,,Sest me ei 
suuda midagi tõe vastu, vaid üksnes tõe poolt!“ 2. Kor. 13,8. (SV 71.1) 


Husi hinges käis sel eluperioodil valulik võitlus. Ehkki kirik puüdls ieda ahvardusiega 
võita, ei olnud ta kiriku autoriteedile veel ka selga pööranud. Rooma kirik oli tema jaoks 
ikka veel Kristuse pruut ning paavst Jumala esindaja ja asemik. Hus oli siiani võidelnud 
võimu kuritarvitamise, mitte aga põhimõtte enda vastu. See kõik põhjustas kohutava 
vastuolu mõistuse, veendumuste ja südametunnistuse nõudmiste vahel. Kui kirik oli õiglane 
ja ilmeksimatu, nagu Hus uskus, miks ta siis tundis eneses sundi selle nõudmistele vastu 
hakata? Miks talle näis, et kiriku nõudmistele kuuletumine oli sama, mis teha pattu? Ja siiski 
— kuidas võis olla sõnakuulmatu ilmeksimatu võimu vastu? See oli probleem, mida Hus ei 
suutnud lahendada, kahtlus, mis piinas teda pidevalt Ta mõistis, et ainus järeldus, mille ta 
siit teha vois, oli tõdemus, et preesterkond oli langenud ja kasutas oma ametivõimu 
ebaseacuslikult nagu kord Kristuse ajalgi. See mõistmine viis Husi Pühakirja kui elu ainsa 
Juhtnööri tunnustamiseni. Ka teistele tuli kuulutada veendumust, et südametunnistust on 

õigus valitseda ainult Jumala Sõnal, mitte aga sellel, mida räägib kirik oma preesterkonna 
kaudu.“ (Wyclie, kd. 3, ptk. 2). (SV 71.2) 


Kui ärevus Prahas aegapidi vaibus, pöördus Hus tagasi oma Betiema kabensse, et jatkata 
veel suurema agaruse ja julgusega Jumala Sõna kuulutamist. Tema vaenlased olid aktiivsed 
ja mõjukad, kuid kuninganna ja paljud aadlikud olid tema sõbrad ning suur hulk rahvast 
tema poolt. Inimesed, kes võrdlesid Husi puhtaid ja õilistavaid õpetusi ja elu paavsti 
pooldajate dogmadega, nende ahnuse, prassimise ja liiderlikkusega, pidasid auasjaks olla 
Husi poolel. (SV 72.1) 


Senimaani oil Hus seisnud oma töös üksinda, kuid nüüd ühines usupuhastusega 
Hieronymus, kes Inglismaal viibimise ajal oli võtnud vastu Wyclifi (suri 1384. a.) õpetused. 
Siitpeale olid Hus ja Hieronymus lahutamatud elus ja surmas. Hieronymus oli silmapaistvalt 
andekas, kõneosav ja haritud; tähendab omadustega, mis võitsid laialdase populaarsuse; 
kuid omaduste poolest, mis määrasid iseloomu teelise tugevuse, oli Hus suurem. Tema 
rahulik otsustusvõime ohjeldas Hieronymuse impulsiivset iselocmu. Hieronymus aga hindas 
tõeliselt Husi väärtust ja tema nõuandeid. Nende ühendatud töö tõttu levis usupuhastus 
kiiremini. (SV 72.2) 


Jumal valgustas eriliselt nende meeste meeli Kooma kiriku eksituste suhtes, kuid ei 
andnud neile kogu valgust, mis maailm pidi saama. Nende kaudu juhtis Jumal inimesi välja 
Rooma pimedusest. Jumal viis neid edasi samm-sammult, sedavõrd, kuidas nad suutsid 
minna. Nad ei oleks suutnud kogu valgust korraga vastu võtta just nii nagu kaua pimeduses 
viibinu ei talu korraga keskpäevase päikese heledust ja pöördub sellest ära. Sellepärast 
ilmutas Jumal oma sõnumiviijatele tõdesid vähehaaval, sedamööda kuidas rahvas oli valmis 
vastu võtma. Järgmised ustavad töölised pidid järgnevatel sajanditel juhtima rahvast 
usupuhastuse teel edasi. (SV 72.3) 


Lõhe kirikus süvenes. Kolm paavsti võitlesid ülemvõimu pärast ja nende võimuahnus 
täitis maa kuritegude ja rahutustega. Rahuldumata vastastikuse kirikuvande alla panemisega, 
hakkasid võimule pürgijad varuma relvi ja värbama sõdureid. Loomulikult oli selleks vaja 
raha ja seepärast maksustati kiriku anded, ametid ja õnnistused (vt. lisamärkuse Ik. 59 
kohta). Juhtide eeskuju järgides kasutasid ka preestrid simooniat (kiriklike ametite 
omandamist või jagamist raha eest — tõlk.) ja sõjapidamist selleks, et võitlejaid alandada ja 
ema võimu tugevdada. Uha otsekohesemalt võitles Hus religiooni nime all toimuva 
jumalateotuse vastu. Husi toetav rahvas süüdistas avahkult hooma juhte kristlaskonna 
viletsuses... (SV 72.4) 


Jälle näis Praha seisvat verise võitluse äärel ja nii nagu muiste, süüdistati ka nüüd Jumala 
sulast selles, et ta saatis , Iisraeli õnnetusse“ (1. Kun. 18,17). Linn pandi uuesti kiri-kuvande 
alla ja Hus taandus oma kodukülla. Lõppes ustav teenistus armsas Betlema kabelis. Jäi anda 
veel kuulutus kogu kristlaskonnale, enne kui tõele kindlaksjäämise eest elu jätta tuli. (SV 
13.13 

Konstantsis kutsuti kokku üldine kirikukogu, et leida ravimit pahedele, mis laostasid 
Euroopat. Selle kutsus keiser Sigismundi soovil kokku Johannes XXIII, kes oli üks kolmest 
võistlevast paavstist. Paavst Johannese jaoks oli kukkutulek ebameeldiv, sest tema iseloom 
ja tegutsemisviis ei kannatanud järeleuurimist isegi prelaatide poolt, kes olid niisama lo- 
devate kommetega nagu kogu tolle aja vaimulikkend. Siiski ei söandanud ta Sigismundi 
tahtele vastu hakata (vt. lisa). (SV 73.2) 


Kirikukogu kokkukutsumisega loodeti kaotada kirikulõhe ja juurida välja ketserlus. 
Seepärast kutsuti sinna ka kaks ülejäänud paavsti ning uute vaadete peamine propageerija 
Jan Hus. Paavstid ei võtnud julgeolekut silmas pidades sellest isiklikult osa. Neid 
vahendasid saadikud. Paavst Johannes kui kirikukogu kokkukutsuja, saabus kohale halbade 
aimdustega. Ta kahtlustas keisrit tema vastu suunatud salaplaanis ja kartis arupärimist 
kuritegude kohta, mis olid viinud paavstikrooni halba kuulsusesse. Siiski sisenes ta 
Konstantsi suure pidulikkusega. Teda saatsid kõrgeimad vaimulikud ja õukendlastest 
kaaskond. Linnarahvas eesotsas vaimulikkonna ja kõrgete aukandjatega tuli teda tervitama. 
Paavsti pea kohal hoiti kuldset baldahhiini, mida kandsid neli kõr-geimat riigiametnikku. 
Suur saatjaskond käis tema ees ja kardinalide ning aadlike toretsevad riided sisendasid 
rahvale aukartust. (SV 73.3) 


Samal ajal jõudis linna üks rändur. Hus oli teadlik teda ähvardavatest chtudest. Ta oli 
jätnud sõpradega hüvasti nii, nagu ei kohtaks ta neid enam kunagi. Hus tundis, et seekord 
viib tee tuleriidale. Vaatamata sellele, et ta oli saanud kaitsekirja Böömimaa kuningalt ja 
keiser Sigismundilt endalt, valmistas ta üsna tõenäoliselt surmaks. (SV 73.4) 


Ühes kirjas oma Praha sõpradele teatas ta: ,, Minu vennad, ... ma lahkun kuninga 
kaitsekirjaga, et kohata oma arvukaid surelikke vaenlasi... Ma loodan kõikvõimsale 
Jumalale ja oma Päästjale. Ma usun kindlasti, et Tema kuuleb teie innukaid palveid ja annab 
mulle ettevaatlikkust ja tarkust julgelt tunnistada ning kingib mulle oma Püha Vaimu, kes 
mind kinnitab seisma jääma Tema tõe eest kiusatustes, vangistuses ja kui see on hädavajalik 
— ka julmas surmas. Jeesus Kristus kannatas oma armsate eest ja meiegi ei pea tagasi 
kohkuma siis, kui meil tuleb kõike seda taluda. Tema on Jumal ja meie Tema loodud; Tema 
on Issand ja meie Tema sulased; Tema on maailma Looja ja meie oleme põlastusväärsed 
surelikud, ja ometi Ta kannatas! Miks ei peaks meiegi kannatama, kuna kannatus on meie 
puhastamiseks? Niisiis, armsad, kui minu surm Teda austab, siis paluge, et see võiks 
saabuda ruttu ja Ta teeks mind võimeliseks koiki hädasid kindlalt taluma. Kui aga on parem, 
et ma pöördun tagasi teie juurde, siis palugem Jumalat, et ma võiksin tulla häbiplekita; et ma 
ei varjaks ühtki osakest evangeeliumi tõest ja jätaksin oma vendadele ülla eeskuju. 
Sellepärast ei näegi te mind enam Prahas. Kui aga kõikvõimas Jumal peaks heaks arvama 
mind teile tagasi anda, siis läheme edasi vankumatu julgusega Tema käsu tunnetamises ja 
armastuses! (Bonnechose I kd. Ik. 147.148). (SV 73.5) 

Teises kirjas, mis oli saadetud ühele evangeeliumi valguse vastu võtnud preestrile, 
kirjutas Hus avameelselt oma vigadest. Ta heitis endale ette armastust ,,kallite riiete 
kandmise“ vastu ja aja raiskamist tühiste asjade peale. Siis lisas ta järgmised liigutavad 
manitsused: ,,Täitku sinu meeli Jumala au ja hingede päästmine, mitte aga tulud ega 
auastmed. Hoia, et sa oma kodu ei ehi enam kui oma hinge. Üle kõige hoolitse vaimuliku 
kasvamise eest. Ole vaestega suheldes väga alandlik ja ära raiska oma varandust 
sööminguteks. Kui sa oma elu ei paranda ja kõigest üleliigsest ei hoidu, siis kardan, et ka 
sind karistatakse sama karmilt nagu mind... Sa tunned minu Õpetust, sest sa oled minu 
juhtnööre lapsepõlvest alates hinnanud, sellepärast ei tarvitse ma sellest sulle enam 
kirjutada. Kuid ma palun sind pühalikult meie Issanda armu nimel, et sa ei jäljendaks mind 
üheski tühises edevuses, millesse sa nägid mind langevat.“ Kirjaümbrikule lisas ta märkuse: 
»Minu sõber, ma vannutan sind, et sa ei avaks seda pitserit enne, kui oled saanud kindla 
teate minu surma kohta“ (samas, 1 kd. Ik. 148,149). (SV 74.1) 


Teekonnal nägi Hus oma õpetuse levimise vilju ja tema suhtes tuntavat poolehoidu. 
Inimesed kogunesid teda tervitama ja mõnestki linnast läbiminekul saatsid teda linna 
kõrgemad isandad. (SV 74.2) 


Konstantsi jõudnud, tõotati talle tagada täielik puutumatus. Keisri kaitsekirjale lisati 
paavstlik isiklik lubadus seda teha. Hoolimata nendest mitmekordsetest kinnitustest 
arreteeriti usupuhastaja paavsti ja kardinalide korraldusel üsna pea ning pisteti jäledasse 
vangikongi. Hiljem viidi ta üle tugevasse kindlusesse teiselpool Reini. Reetlikkus ei toonud 
paavstile vähimatki kasu — ka tema toimetati varsti pärast Husi samasse vanglasse (samas, 1 
kd. Ik. 247). Kirikukogu süüdistas teda mõrvale, simooniale ja abielurikkumisele lisaks nii 
jälkides ,,pattudes, mida on häbi nimetada“. Paavstilt võeti ära kroon ja ta heideti vanglasse. 
Kõrvaldati ka ülejäänud kaks ülemvõimule pürgijat ning valiti täiesti uus paavst. (SV 75.1) 


Kuigi paavst oli süüdi suuremates kuritegudes kui Hus talle kunagi süüks oli arvanud ja 
milles reformatsiooni nõudnud, tungis sama kirikukogu, kes kõrvaldas ametist paavsti, 
kallale ka usupuhastajale. Husi vangistamisest tõusis Böömimaal suur pahameeletorm. 
Võimukad aadlikud saatsid kirikukogule tõsiseid protestikirju. Keiser, kes ei tahtnud murda 
oma kaitsekirja, oli Husi kohtulikule vastutusele võtmise vastu, kuid usupuhastaja vaenlased 
tegutsesid kuritahtlikult ja otsusekindlalt. Nad kasutasid ära keisri eelarvamused, tema 
arglikkuse, kiriku suhtes ilmutatud agaruse ning tõid väite tõestuseks, ,,ketseritega ja 
ketserluses kahtlustatutega ei ole vaja tseremoonitseda, isegi siis, kui nad on varustatud 
keisri ja kuningate kaitsekirjadega“ ette igasuguseid argumente (Jacgues Lanfand, ,,History 
of the Cauncil of Constance“ 1 kd. Ik. 516). Nii surusid nad oma tahte läbi.. (SV 75.2) 


Maa-aluse Vangikongi rõskes ja läppunud õhus oli Hus jäänud palavikku, mis oleks ta 
peaaegu hauda viinud. Lõpuks toodi ta kurnatud mehena kirikukogu ette. Ahelais seisis Hus 
keisri ees, kellel tema enda kord öeldud sõnade järgi ali au reformaatorit kaitsta. Pika 
ülekuulamise kestel säilitas usupuhastaja kindlalt tee ning avaldas kiriku ja riigi aukandjate 

ees pühalikku ja õiget protesti paavstluse kõlvatuse vastu. Kui tal lõpuks valida kästi — kas 
võtta oma õpetused tagasi, või minna surma, valis ta märtri saatuse. (SV 75.3) 


Jumala arm kinnitas teda. Kannatusrikaste nädalate kestel enne lõpliku kohtuotsuse 
langetamist täitis tema hinge taevane rahu. Sõbrale teatas ta: ,,Kirjutan seda kirja vanglas 
aheldatud kätega, oodates homme oma surmaotsust... Kui me jälle kohtume Jeesuse Kristuse 
abiga tulevases õnnelikus eius, saate te teada, kui aimulikult suhtus Jumal minusse ja kui 
hellalt Ta toetas mind minu kiusatustes ja kannatustes“ (Bonnechose II kd. Ik. 67). (SV 
75.4) 


Maa-aluse vangikongi sünguses nägi ta ette puhta usu võidukäiku. Ühel päeval nägi ta 
vaimusilmas kabelit Prahas, kus ta oli evangeeliumi kuulutanud ning seda, kuidas paavst ja 
piiskopid kraapisid maha selle seintelt maalitud Kristuse pilte. ,,See nägemus tegi Husile 
hingevalu, kuid järgmisel päeval kerkis tema silme ette pilt samast kabelist, kus nüüd paljud 
kunstnikud mahakustutatud maalid veel eredamates värvides taastasid ja hulka uusi juurde 
maalisd. Seda teinud, hüüdsid nad ümbritsevale tohutule rahvahulgale: ,,Tulgu nüüd paavst 
ja piiskopid! Neid pilte ei hävita nad enam kunagi!“ Selle unenäo kohta sõnas usupuhastaja: 
»»Olen veendunud, et Kristuse isikut ei kõrvaldata inimeste silme eest kunagi. Vaenlased on 
soovinud Teda hävitada, kuid minust palju paremad jutlustajad vajutavad Kristuse kuju 
kõikidesse südametesse“ (D*Aubigne I kd. ptk. 6). (SV 76.1) 


Viimast korda toodi Hus kirikukogu ette. See oli suur ja hiilgav kuulajaskond — keiser, 
riigi printsid, vürstid, kuninglikud saadikud, kardinalid, piiskopid ja preestrid, ning tohutu 
rahvahulk, kes oli tulnud päevasündmusi jälgima. Kristliku maailma kõikidest osadest olid 
kohal esindajad, et olla tunnistajaks esimesele suurele ohvrile südametunnistuse vabaduse 
eest peetavas võitluses. (SV 76.2) 


Lõpliku otsusena keeldus Hus lahti ütlemast oma õpetusest. Suunanud läbitungiv pilgu 
monarhile, kes oli oma sõna nii häbiväärselt murdnud, sõnas ta: ,,Ma ilmusin selle 
kirikukogu ette oma vabal tahtel ja riigi kaitsel ning uskusin siinoleva keisri sõna“ 
(Bonnechose, TI kd. Ik. 83). Sügav puna valgus üle Sigismundi näo ja kogu rahvahulga 
silmad pöördusid temale. (SV 76.3) 


Peale surmaotsuse väljakuulutamist algas alandamise tseremoonia. Piiskopid panid 
vangile selga preesterlikud riided. Selle peale ütles Hus: ,,Meie Issandale Jeesusele 
Kristusele pandi Tema häbistamiseks selga valge mantel, kui Heroodes saatis ta Pilaatuse 
ette“ (samas, II kd. Ik. 86). Veel kord manitseti teda oma õpetusest loobuma, kuid Hus 
pöördus rahva poole sõnadega: ,,Milliste silmadega peaksin ma siis vaatama taevast? Kuldas 
julgeksin ma seista nence rahvahulkace ees, kellele olen kuulutanud puhast evangeeliumi? 
Ei, ma hindan nende lunastust rohkem kui seda viletsat ihu, mis nüüd on surma määratud!“ 
Seejärel hakati talt ükshaaval kõrvaldama kiriklikke rõivaid ning iga riidetüki puhul lausus 
erinev piiskop needuse. Lõpuks ,,panid nad talle pähe kübara, jubedaid deemonikujutisi täis 


joonistatud püramiidikujulise paberist mitra, mille esiküljele oli silmatorkavalt kirjutatud 

sõna ,,Ülemketser“. Hus ütles: ,, Suurima rõõmuga kannan ma seda häbistavat krooni Sinu 
pärast, oo Jeesus, kes Sa minu eest kandsid okaskrooni!“ (SV 76.4) 


Kui teda selliselt oli ,,austatud“, ütlesid prelaadid: , Nüüd me anname Sinu hinge üle 
kuradile“. ,,Ja mina,“ ütles Hus silmi taeva poole tõstes, ,,annan oma vaimu Sinu kätte, oo 
Issand Jeesus, sest Sina oled mind lunastanud!“ (Wylie, III kd, 7. ptk.). (SV 77.1) 


Seejärel viidi Hus määratu rongkäigu saatel hukkamispaigale. Sajad võimukandjad, 
preestrid ja piiskopid ning Konstanzi elanikud kogunesid ümber tuleriida. Kui Hus oli posti 
külge seotud ja valmistuti tuld süütama, manitseti märtrit veel kord eksitusest loobuma. 
»Millistest eksitustest ma pean loobuma!“ küsis Hus. ,,Ma ei tunne ennast milleski süüdi Ma 
kutsun Jumalat tunnistajaks, et kõik mis ma olen kirju-tanud ja jutlustanud, olen ma teinud 
eesmärgiga päästa hingi patust ja hukatusest. Selle nimel olen ma valmis suurima rõõmuga 
kinnitama tõde, mida olen kuulutanud oma verega“ (samas, III kd. 7. ptk.). Kui leegid 
kõrgemaks tõusid, hakkas Jumala ustav sõnumiviija laulma: ,,Jeesus, Taaveti Poeg, heida 
armu mu peale!“, kuni tema hääl igaveseks vaikis. (SV 77.2) 


Isegi vaenlasi hämmastas selle mehe käitumine. Üks agar paavsti pooldaja kirjutas Husi 
ja peagi talle järgnenud Hiercnymuse märtrisurma kohta: ,, Mõlemad käitusid kindlameelselt, 
kui nende viimane tund lähenes. Nad valmistusid tulesurmaks nagu pulmapeoks. Nad ei 
toonud kuuldavale valukisa. Kui leegid tõusid, hakkasid nad laulma kiidulaule ja tulemüra ei 
suutnud nende laulu summutada! (samas, III kd. 7. ptk.). (SV 77.3) 


Kui Husi keha oli täielikult ära põlenud, koguti tuhk koos mullaga, millele see oli 
langenud, kokku ja visati Reini jõkke, mis kandis selle ockeani. Ketserluse välja juurimise 
asemel osutus see külviks ning tuhk, mis sel päeval merre rändas, sai seemneks, mis 
kõikidesse maadesse puistatuna pidi kandma rikkalikult vilja tõe tunnistajate näol. Sõnad, 
mida kõneldi Konstanzi kiriku saalis, jäid kõlama läbi ajastute. Husi ei ole enam, kuid tõde, 
miile eest ta suri, ei saadud lämmatada. Tema vankumatu usk ja eeskuju julgustasid paljusid 
tõele kindlaks jääma ja piinadele ning surmale näkku vaatama. Tema hukkumine paljastas 
kogu maailmale Rooma kohutava julmuse. Tõe vaenlased edendasid enese teadmata seda, 
mida nad hävitada püüdsid. (SV 77.4) 


Ometi kerkis Konstanzis varsti veel üks tuleriit. Veel ühe tõekuulutaja veri tunnistas 
tõest. Enne kui Hus oli asunud Konstanzi poole teele, oli Hieronymus hüvastijätul teda 
julgustanud ja püsivusele õhutanud ning kinnitanud, et Husi ähvardava ohu korral, ruttab ta 
talle appi. Kuulnud Husi vangistusest, valmistus ustav sõber otsekohe oma lubadust täitma. 
Ilma kaitsekirjata, ainult ühe kaaslase saatel, asus Hieronymus teele. Konstanzis selgus, et 
Husi päästmiseks polnud võimalik midagi teha ning et temagi elu oli hädaohus. Ta põgenes 
linnast, kuid vahistati koduteel ja toodi sõduritesalga valve all Kõnstanzi tagasi. Esimesel 
kirikukogu koosolekul püüdis ta vastata tõstatatud süüdistustele, kuid teda katkestati kisaga: 
»Tuleriidale! Tulle!“ (Bonnechose I kd. Ik. 234). Hieronymus heideti maa-alusesse 


vangikongi ja aheldati asendisse, mis põhjustas talle suuri kannatusi. Teda toideti vee ja 
61 


Vaimne Lugu Kahest Linnast 


leivaga. Mõne kuu pärast tõid vangipõlve julmused Hieronymusele haiguse, mis ohustas ta 
elu. Vaenlased hakkasid kartma, et ta pääseb nende käest ning kohtlesid teda mõnevõrra 
paremini, kuid jätsid ta siiski terveks aas-taks vangi. (SV 78.1) 


Husi surm ei andnud oodatud tulemusi. Kaitsekirja kuritarvitrmine oli tõstnud 
pahameeletormi. Kõike seda arvestades otsustas kirikukogu põletamise asemel sundida 
Hieronymust oma seisukohti valeks tunnistama. Ta toodi nõukogu ette ja anti valida, kas 
öelda lahti oma tõekspidamistest või surra tuleriidal. Vangistuse alguses oleks surm olnud 
hirmsate kannatustega võrreldes arm. Nüüd aga, haigusest ja piinadest nõrgana, ängistuses 
ja teadmatuses, lahutatud sõpradest ja masendatud Husi surmast, lõi Hieronymuse meele- 
kindlus kõikuma ning ta oli nõus kirikukogule alistuma. Ta kohustus ustavaks jääma 
katoliku usule ja tunnustama kirikukogu tegevust WyclifP'i ja Hus'i õpetuste 
hukkamõistmisel, välja arvatud ,,pühad tõed“, mida nad olid õpetanud (samas, II kd. Ik. 
141). (SV 78.2) 


Sellise keskteega püüdis Hieronymus vaigistada südametunnistuse häält ja vältida 
surmamõistmist; kuid vangikongi üksilduses mõistis ta selgesti, mida oli teinud. Ta kõrvutas 
oma salgamist Husi julguse ja ustavusega. Ta mõtles Issandale, keda ta oli tõotanud teenida 
ja kes tema pärast talus ristisurma. Enne ususalgamist oli ta kõigis kannatustes leidnud 
lohutust kindlast teadmisest, et Jumal oli temaga, kuid nüüd närisid hinge kahetsus ja 
kahtlused. Hieronymus teadis, et Pooma polnud leppinud veel sellega. Tee, millele ta oli 
asunud, pidi lõppema alles täielikus ususalgamises. Hieronymus otsustas kindlalt, et ta ei 
salga oma Issandat lühiajalistest kannatustest pääsemise nimel. (SV 78.3) 


Varsti kutsuti ta uuesti kirikukogu ette. Tema alistumine polnud kohtumõistjaid 
rahuldanud. Nende verejanu, mida Husi surm oli üles kütnud, nõudis uusi ohvreid. Elu tagas 
vaid täielik tõest loobumine. Hieronymus otsustas oma usku tunnistada ja järgneda märtrist 
vennale. (SV 79.1) 


Ta võttis oma varasema salgamise tagasi ja nõudis enne surma võimalust end kaitsta. 
Kartes tema sõnade mõju, tahtsid prelaadid lubada tal öelda ainult seda, kas ta kinnitab või 
eitab esitatud süüdistusi. Hieronymus protesteeris sellise ebaõigluse vastu. ,,Teie olete mind 
kolmsada nelikümmend päeva hoidnud kohutavas vanglas,“ ütles ta, ,,keset mustust, 
vastikust, lehka ja äärmist puudust. Nüüd olete te toonud mu kohtu ette ja kuulate minu 
vaenlasi, aga mitte mind... Kui te olete tõesti targad mehed ja maailma valgus, siis vaadake, 
et te ei patusta õigluse vastu! Mina olen ainult nõrk surelik. Minu elu on vähetähtis. Ja kui 
ma manitsen teid, et te ei teeks ebaõiget kohtuotsust, siis ma räägin rohkem teie kui enda 
pärast!“ (samas, II kd. Ik. 146, 147). (SV 79.2) 


Lõpuks tema palve rahuldati. Kohtunike juuresolekul põlvitas Hieronymus ja palus, et 
Jumala Vaim juhiks tema mõtteid ja s nu, et ta ei räägiks midagi sellist, m s oleks tõe vastu 
ega austaks Issandat. Sel päeval täitus tema elus jüngritele antud teotus: ,,Ja teid viiakse 


minu pärast ka maavalitsejate ja kuningate ette... ja kui nad teid annavad kohtu kätte, siis 

ärge muretsege, kuidas või mida rääkida, sest teile antakse sel tunnil see, mida teil tuleb 
rääkida. Sest teie ei ole need, kes kõnelevad, vaid see on teie Isa Vaim, kes kõ-neleb teie 
sees.“ (Matt. 10,18-20). (SV 79.3) 


Hiercnymuse sõnad äratasid ka vaenlastes hämmastust ja imetlust. Terve aasta oli ta 
olnud vangla müüride vahel, kus polnud võimalust lugeda ega isegi näha. Ta oli talunud 
suuri kannatusi ja vaimset ängistust. Ometi oli tema argumentides selline selgus ja jõud 
nagu oleks ta kogu selle aja uurinud segamatult Piiblit. Ta juhtis oma kuulajate tähelepanu 
mitmele pühale mehele, keda ebaõiglased kohtunikud olid hukka mõistnud. Peaaegu igas 
põlvkonnas leidus inimene, kes püüdis õilistada oma aja rahvast, kuid keda mõnitati ja 
hukati. Hiljem selgus küll, et need mehed olid väärt austamist. Ka Kristus ise mõisteti 
ebaõiglase kohtu poolt hukka kui kurjategija. (SV 79.4) 


Nõrkusehetkel oli Hieronymus olnud nõus Husi surmaotsusega. Nüüd avaldas ta 
kahetsust ja tunnistas märtri süütust ja pühadust. ,,Ma tundsin teda siis, kui olin veel laps,“ 
ütles ta. ,,Ta oli kõige suurepärasem mees, õiglane ja püha. Hoolimata sellest ta hukati... Ka 
mina olen valmis surema — ma ei kohku tagasi piinade ees, mida minu vaenlased ja 
valetunnistajad mulle valmistavad. Ühel päeval peavad nad pettustest aru anuma suure 
Jumala ees, keda milleski ei saa petta“ (Bonnechose, II kd. Ik. 151). (SV 80.1) 


Süüdistades ennast, et ta oli tõde salanud, jätkas Hieronymus: ,,Kõigist pattudest, mida 
olen teinud oma noorusest alates, ei koorma ükski mu südant nii raskelt ega põhjusta nii 
kibedat kahetsust, kui see, mis ma tegin selles saatuslikus paigas, kui ma kiitsin heaks 
ülekohtuse otsuse Wyclifi ja püha märtri Jan Husi suhtes, kes oli minu õpetaja ja sõber. Jah! 
Ma tunnistan seda südamest ja teatan jälestusega, et ma värisesin häbi pärast, kui ma 
surmahirmus mõistsin hukka nende õpetused. Sellepärast ma palun härdalt: ... Kõikväeline 
Jumal, anna andeks minu patud, ja eriti see, kõigist kõige jäledani!“ Kohtumõistjate poole 
pöördudes ütles ta kindlalt: ,, Teie mõistsite hukka Wyclifi ja Jan Husi mitte kiriku õpetuste 
vääramise pärast, vaid lihtsalt sellepärast, et nad häbimärgistasid vaimulikkonna skandaale, 
nende toredust, uhkust ja kõiki prelaatide ja preestrite pahesid. See, mida nemad on 
kinnitanud ja mis on ümberlükkamatu, seda mõtlen ja väidan ka mina!“ (SV 80.2) 


Hieronymuse kõne katkestati. Prelaadid karjusid raevust värisedes: ,,Millist tõendit meil 
veel vaja on? Me näeme oma silmadega kõige kangekaelsemat ketserit!“ (SV 80.3) 


Laskmata end ähvardustest kõigutada, hüüdi6 Hieronymus: ,,Mis!? Kas te arvate, et ma 
kardan surra? Te olete mind hoidnud terve aasta vangikongis, mis on palju koledam kui 
surm! Te olete mind kohelnud palju julmemalt kui türklast, juuti või paganat ja minu liha on 
otseses mõttes luudel ära mädanenud! Ometi ma ei kaeba, sest see ei sobi mehele, kel on 
süda ja hing. Ma võin imestada ühe kristlase vastu osutatud sellise barbaarsuse üle“ (samas, 
II kd. Ik. 151-153). (SV 80.4) 

Jälle puhkes raevutorm ja Hieronymus kihutati vanglasse. Siiski oli kokkutulnute hulgas 
neid, kellele tema sõnad jätsid sügava mulje ja kes soovisid tema elu päästa. Hieronymust 
külastasid kiriku aukandjad ja palusid tal kirikukogule alistuda. Talle lubati tasuks kõige 
hiilgavamaid väljavaateid, kuid ta jäi vankumatuks nagu tema Issand, kes keeldus maailma 
aust. (SV 80.5) 


»Tõendage mulle Pühakirjaga, et ma olen eksituses,“ ütles ta, ,ia ma loobun 
sellest!“ (SV 81.1) 


»Pühakirjaga!“ hüüatas üks ,,heasoovija“. ,, Kas iga asja peab siis selle järgi otsustama? 
Kas võib seda mõista, enne kui kirik on seda tõlgendanud?“ (SV 81.2) 


»Kas inimeste traditsioone peab rohkem uskuma kui meie Päästja sõnu?“ vastas 
Hieronymus. ,,Paulus ei manitsenud neid, keVele ta kirjutas, et nad võtaksid kuulda inimeste 
traditsioone, vaid ütles: ,, Uurige Pühakirja!“ (SV 81.3) 


»»Ketser!“ oli vastus. ,, Ma kahetsen, et olen sind nii kaua palunud. Ma näen, et sind ajab 
taga kurat!“ (Wylie, III kd. ptk. 10). (SV 81.4) 


Varsti pärast seda langetati Hieronymusele surmaotsus. Ta viidi samasse paika, kus oli 
jätnud elu Hus. Ta läks oma teed lauldes, näol rõõm ja rahu. Tema pilk püsis Kristusel ja 
surm ei kohutanud teda. Kui timukas astus tuleriida süütamiseks tema selja taha, hüüdis 
märter: ,,Tule julgelt ettepoole ja süüta tuli minu silma alll Kui ma kardaksin, siis ma ei 
seisaks siin!“ (SV 81.5) 


Kui leegid tõusid Hironymuse ümber, kõlasid tema huulilt palvesõnad: ,, Issand, 
Kõigeväeline Isa, ole mulle armuline ja anna endeks minu patud! Sa tead, et ma olen sinu 
tõde ikka armastanud!“ (Bonnechose, II kd. Ik. 168). Tema hääl vaikis, kuid huuled liikusid 
palves edasi. Kui tuli oli oma töö teinud, korjati märtri tuhk koos mullaga kokku ja visati 
Feini jõkke nagu kord Husi oma. (SV 81.6) 


Nii hukkusid Jumala ustavad valgusekandjad, ku* nende poolt kuulutatud tõdede valgust, 
nende kangelasliku eeskuju valgust ei saadud summutada. Inimestel oleks õnnestunud 
pigem päike tema teel tagasi pöörata kui et takistada selle päeva koitu, mis pidi maailmale 
saabuma. (SV 81.7) 


Husi hukkamine vallandas Böömimaal pahameele ja hirmulaine. Rahvas mõistis, et 
usupuhastaja oli langenud paavsti õeluse ja keisri reetlikkuse ohvriks. Teati, et Hus cli olnud 
ustav tõe õpetaja. Surmaotsuse langetanud kirikukogu süü“ distati mõrtsukatöös. 
Reformaatori õpetused tõmbasid seega rahva tähelepanu rohkem kui kunagi varem. Paavsti 
ediktide järgi tilli Wyclifi kirjatööd tules hävitada. Säilinud käsikirjad otsiti nüüd 
peidukohtadest välja ja hakati uurima koos Piibli või Piibli osadega, mida inimesed endale 
muretseda said. Selliselt jõudsid paljud reformeeritud usuni. (SV 81.8) 

Husi õpetuste võidukäiku nähes ei vaadanud paavstlus seda sugugi rahulikult pealt. 
Paavst ja keiser ühinesid, et äratusliikumist pidurdada. Sigismundi armee marssis 
Böömimaale. (SV 82.1) 


Böömlaste juhiks sai Jan Zižka, kes varsti peale sõja puhkemist jäi täiesti pimedaks, kuid 
oli siiski üks tolle aja osavamaid väejuhte. Asetanud lootuse Jumala abile ja veendunud oma 
ettevõtte õigsuses, lõi rahvas tagasi võimsad armeed. Korduvalt formeeris keiser värskeid 
väesalku, et rünnata Böömimaad, kuid alati tabas neid ebaõnn. Hussiidid ei kartnud surma ja 
keegi ei suutnud neid võita. (SV 82.2) 


Mõni aasta pärast sõja algust suri vapper Zižka. Tema asemele tõusis Prokop, 
samasugune osav ja vapper väejuht ja mõnes suhtes isegi võimekam. (SV 82.3) 


Kui bröömlaste vaenlased kuulsid, et pime väejuht oli surnud, otsustasid nad võimalust 
kasutada ja oma eelmised kaotused tasa teha. Paavst kuulutas hussiitide vastu välja uue 
ristisõja ja määratu suured väed asusid pealetungile, kuid said jälle lüüa. Kuulutati välja 
järgmine ristisõda. Kõigis Euroopa katoliiklikes maades koguti mehi, raha ja sõjavarustust. 
Suured hulgad kogunesid paavsti lipu alla, et ometi kord hävitada hussiitlikud ketserid. 
Kindlad võidule, tungis tchutu vägi Böömimaale. Sõjaväed lähenesid teineteisele, kuni neid 
lahutas vaid jõgi. ,,Ristisõdijate jõud olid suures ülekaalus, kuid selle asemel, et söösta üle 
jõe ja astuda võitlusse hussiitidega, keda nad nii kaugelt olid tulnud tapma, vaatasid nad 
paigale tardunuina üksisilmi oma vastaseid“ (Wylie, III kd. ptk. 17). Äkki haaras sõjaväge 
salapärane hirm. Ilma ainsagi mõõgahcobita lagunes võimas armee laiali ja põgenes 
kabuhirmus minema. Põgenikke jälitav hussiitide sõjavägi lõi suure hulga neist maha. 
Võitjate kätte langes tohutu sõjasaak. (SV 82.4) 


Mõne aasta pärast, uue paavsti ajal, võeti ette veel üks ristisõda. Nagu varemgi, koguti 
mehi ja vahendeid Euroopa kõigist paavstlikest maadest. Mehi meelitati kokku kõige 
suurepärasemate lubadustega. Igale ristisõdijale tõotati kõige hirmsamate kuritegude 
täielikku andestamist. Sõjas surmasaam'ne nidi kindlustama rikkaliku tasu taevas, 
ellujäämine aga maise au ja rikkuse. Jälle koguti suur sõjavägi ning tungiti Bröömimaale. 
Hussiitide väed taandusid ja sissetungijad liikusid aina sügavamale sisemaale. Võit näis 
olevat kergelt käes. Viimaks Prokopi väed peatusid, rivistusid ümber ja valmistusid 
pealetungiks. Mõistnud, et nad arvestustega eksisid, jäid ristisõdijad laagrisse ja ootasid 
rünnakut. Juba oli kuulda kaitseväe lähenemist, kuid enne veel, kui hussiidid nähtavale 
ilmusid, sattusid ristisõdijad paanikasse. Vürstid, väejuhid ja lihtsõdurid viskasid relvad 
põõsasse ja põgenesid suunda valimata. Asjatult püüdis sissetungi juhtinud paavsti saadik 
korrastada hirmunud ja paanikasse sattunud vägesid. Kõigist jõupingutustest hoolimata 
tõmbas põgenike vool teda ennastki kaasa. Kaotus oli täielik. Jällegi langes võitjate kätte 
tohutu sõjasaak. Nii taandus teist korda suur sõjavägi, keda olid võitlusse saatnud kõige 
võimsamad Euroopa rahvad; vaprad, lahinguks väljaõpetatud ja varustatud sõjamehed 
põgenesid ainsagi mõõgalöögita väikese ja nõrga rahva kaitsjate ees. Siin avaldus jumalik 

vägi. Ristisõdijaid haaras üle-loomulik hirm. Tema, kes hävitas vaarao sõjaväed Punases 
meres, kes ajas midjani väed põgenema Giideoni ja tema kolmesaja mehe ees, kes hävitas 
ühel ööl uhke Assüüria sõ-javäe, oli jälle välja sirutanud oma käe, et rõhujate võimu 
vähendada. (SV 82.5) 


»»Seal valdab neid hirm, 

kus ei ole hirmu põhjust 

rest Jumal pillab laiali selle luud. 

kes seab leeri sinu vastu! 

Sa saadad nad häbisse, 

sest Jumal on nad hüljanud!“ (Laul 53,6) (SV 83.1) 


Kaotanud lootuse võita jõuga, kasutasid paavsti võimukandjad lõpuks diplomaatiat. 
Loodi kompromiss, mis näiliselt andis böömlastele südametunnistuse vabaduse, kuid 
tegelikult allutas nad Rooma võimule. Böömlased esitasid Roomale rahu sõlmimise 
tingimuseks neli punkti. Nõuti Piibli vaba kasutamist; terve koguduse õigust võtta osa 
pühaõhtusöömaaja leivast ja viinast, emakeelse jumalateenistuse õigust ning vaimulike 
väljalülitamist kõigist ilmalikest ametitest ja võimust. Sellega seoses nõuti ka tsiviilkohtute 
õigust vaimulikkonna ja lihtinimeste üle võrdväärselt kohut mõista. Lõpuks ,,nõustus“ 
paavst hussiitide nelja punkti vastu võtma, kuid tingimusel, et õigus nende seletamiseks, s. 
0. nende täpse tähenduse määratlemiseks jääb kontsiilile — teiste sõnadega, paavstile ja 
keisrile.“ (Wylie III kd. ptk. 18). Sellistel tingimustel nõustuti kokkuleppega ja Rooma 
saavutas silmakirjatsemise ja pettusega selle, mis tal ebaõnnestus jõuga. Kuna Fooma 
tõlgendas hussiitide punkte oma tahtmist mööda, võis nende tähendust väänata nii, kuidas 
soovi oli. (SV 83.2) 


Suur osa böömlasi, kes mõistsid ohtu vabadusele, ei olnud kokkuleppega nõus. Rahva 
enda keskel tõusid lahkhelid ja tülic, mis viisid võitluse ja verevalamiseni. Selles võitluses 
langes õilis Prokop, ja Böömimaa kaotas vabaduse. (SV 84.1) 


Sigismund, Husi ja Hieronymuse reetja, sai nüüd Böömi kuningaks. Hoolimata vandest 
toetada böömlaste õigusi, asus ta paavstluse poolele. Koostöö Roomaga tõi aga vähe kasu. 
Kakskümmend aastat oli ta elanud pinge ja ohu all. Pikkade viljatute võitluste tõttu olid 
tema väed kahanenud ja riigikassa tühjenenud. Aasta hiljem ta suri, jätnud kuningriigi 
kodusõja piirile ja pärandanud järeltulijatele ebaaususega määritud nime. (SV 84.2) 


Fahutused, võitlused ja verevalamine venisid pikale. Jälle tungisid võõrad väed 
Böömimaale, kus jätkusid sisemised lahkhelid. Neid, kes jäid ustavaks evangeeliumile, 
kiusati ägedalt taga. Usust taganejad asusid lepinguvahekorda Roomaga ja mattusid 
eksiõpetustesse, need aga, kes pidasid ustavalt kinni algsest usust, ühinesid omaette 
koguduseks, nime-ga ,,Böömi vennad“. See tegu ärritas paavstluse pooldajaid, kuid ,, Böömi 
vennad“ jäid kindlaks. Olles sunnitud otsima pelgupaika metsast ja koobastest, kogunesid 


nad seal ühiselt Jumala Sõna lugema ja Teda teenima. (SV 84.3) 

Käskjalgade kaudu, keda nad salaja mitmetesse maadesse saatsid, kuulsid nad siin ja seal 
hajali asuvatest tõetunnistajatest, sellistest nagu nad isegi. Saadi kuulda, et Alpi mägeces oli 
vana kogudus, kes toetus Pühakirjale ja protesteeris Fooma ebajumalateenistusliku 
kõlvatuse vastu“ (Wylie, III kd. ptk. 19). €SV 84.4) 


See valmistas suurt rõõmu ning kohe loodi kirjavahetus valdeslastest kristlastega. (SV 
84.5) 


Böömlased jäid evangeeliumile ustavaks. Kõige pimedamal tunnil pöörasid nad silmad 
horisondi poole nagu inimesed, kes ootavad hommikut. ,,Nende liisk langes kurjadele 
päeva-dele, kuid... nad pidasid meeles sõnu, mida esmalt väljendas Hus ja kordas 
Hieronymus, et möödub sajand, enne, kui saabub päev. Need sõnad tähendasid taboriitidele 
(hussiitideie) sedasama, mida tähendasid Joosepi sõnad suguharudele orjuse kojas — ,, Mina 
suren, aga Jumal hoolitseb kindlasti teie eest ja viib teid siit välja“ (samas, III kd. ptk. 
19). ,,Viieteistkümnenda sajandi lõpp tunnistab aeglasest, kuid kindlast koguduste kasvust. 
Kuigi teisitimõtlejaid ei jäetud hoopiski mitte rahule, oli siiski suhteliselt vaikne aeg. 
Kuueteistkümnenda sajandi algul ulatus koguduste arv Böömimaal ja Määrimaal 
kahesajani.“ (Ezra Hall Gillett, ,, Life and Ti-mes of Jan Hus“, II kd., Ik. 570). (SV 84.6) 


»Nii suur oli ülejäänute hulk, kes tule ja mõõga hävitavast raevust pääsedes võis näha 
selle päeva koitu, mida Hus oli ette kuulutanud“. (Wylie, III kd. ptk. 19). (SV 85.1) 

PEATÜKK 7—REVOLUTSIOON PUHKEB 


Nende seas, keda kutsuti kogudust paavstluse pimedusest puhtama uru juurde juhtima, oli 
esirinnas Martin Luther. Ta oli innukas, tuline ja pühendunud mees, kes tunnistas ainsaks 
kartuseks jumalakartust ja usu ainsaks aluseks Pühakirja. Tema läbi teostas Jumal suure töö 
koguduse usu puhastamiseks ja maailma valgustamiseks. (SV 85.2) 


Nagu esimesed evangeeliumikuulutajad üldse, nii pärines ka Luther alamrahva hulgast. 
Tema esimesed eluaastad möödusid saksa talupoja tagasihoidlikus kodus. Isa teenis raha 
raske kaevuritööga ja säästis münte selleks, et anda pojale hea haridus. Isa soovis koolitada 
poega juristiks, kuid Jumala plaani kohaselt pidi temast saama selle suure templi 
ehitusmeister, mis sajandite jooksul nii aeglaselt kerkis. Eluraskused, puudus ja range 
distsipliin olid kooliks, kus lõputu Tarkus valmistas Lutherit ette tema elu tähtsaks 
ülesandeks, (SV 85.3) 


Lutheri isa cli elujõuline, toimekas ning tugeva iseloomuga mees; aus, täpne ja 
otsekchene. Ta toimis just nii nagu tundis õige olevat ega muretsenud tagajärgede pärast. 
Tarmukas meel pani teda umbusaldusega suhtuma munkadesse. Selleptrast on isa väga 
pahane, kui Martin temalt nõu küsimata kloostrisse astus. Alles kahe aasta pärast leppis ta 
pojaga ära, kuid ei muutnud oma seisukohta. (SV 85.4) 


Lutheri vanemad hoolitsesid väga oma laste hariduse ja kasvatuse eest. Nad püüdsid 
arendada neis Jumala tundmist ja kristlikke voorusi. Isa palvetas sageli poja kuuldes, et laps 
meenutaks ikka Issanda nime ja ühel päeval aitaks edasi viia Tema tõde. Nii palju kui nende 
kitsas majanduslik olukord lubas, kasutasid vanemad agaralt kõiki võimalusi. et anda lastele 
morralset ja intellektuaalset õpetust. Nad pingutasid tõsiselt ja püsivalt, et valmistada oma 
lapsi ette jumalakartlikuks eluks. Iselocmu sirgjoonelisus ja kindlus sundis neid mõnikord 
olema liigagi kannid, kuid poeg tunnistas hiljem, et kuigi nad mõnes suhtes olid eksinud, 
hindas ta vanematekodu rangust pigem positiivseks. (SV 85.5) 


Koolis, kuhu poiss juba üsna noorelt saadeti, koheldi teda karmuse ja isegi vägivallaga. 
Vanemad olid ikka nii vaesed, et kodust teise linna õppima läinud poiss pidi mõnda aega 
majast majja laulmas käimisega leiba teenima. Sageli kannatas ta nälga. Need sünged 
ebausuga segatud kujutlused, mis tollal religioonis valitsesid, täitsid nooruki hirmuga, 
Õhtuti heitis ta magama, kurva südamega, mõtles värisedes tumedale tulevikule ja tundis 
alalist hirmu teadmisest, et Jumal oli leppimatu kohtumõistja ja halastamatu hirmuva- 
litseja, (SV 86.1) 


Hoolimata nii paljudest arakstegevatest asjaoludest püüdles Luther eesmärgi poole, mis 
tema hinge oli kütkestanud. Ja janunes teadmiste järele ning tema tõsine ja praktiline meel 
igatses midagi sügavat ja kasulikku. (SV 86.2) 

Erfurti ülikooli astumise ajaks — Luther oli siis kaheksateistkümne aastane, olid 
majanduslikud olukorrad muutunud soodssmaks kui kunagi varem, sest vanemad olid 
kokkuhoid-likkuse ja töökusega saavutanud tagasihoidliku varanduse ja voisia nüüd poega 
toetaoa. Tarkade sopraoe mõju oli mingil määral vähendanud ka nooruki varasema 
kasvatuse süngeid tagajärgi. Väljavaated olid helged. Luther asus uurima parimaid autoreid, 
et nende mõttekäikude varal omandada tarkusi. Juba oma endiste õpetajate karmi distsipliini 
all oli ta andnud lootusi saada väljapaistvaks meheks; ning soodsates tingimustes arenes ta 
mõistus nüüd kiiresti Hea mälu, elava kujutlusvõime, ergu mõistuse ja raugematu usinusega 
jõudis ta varsti kaaslaste hulgas esirinda. Vaimne töö arendas ja virgutas tema mõistust ning 
valmistas teda ette eluvõitluseks. (SV 86.3) 


Lutheri südames elas jumalakartus, mis muutis ta eesmärgikindlaks ja alandlikuks. 
Luther tajus alalist sõltuvust Jumala abist ega alustanud ühtki päeva ilma palveta. Tema 
süda anus pidevalt juhtimist ja toetust. Sageli ütles ta: , Hoolas palvetamine on parem kui 
pool päeva õppimist“ (D*Aubigne, 2. kd. ptk. 2). (SV 86.4) 


Uhel päeval ülikooli raamatukogus kirjutisi uurides avastas Luther seal ladinakeelse 
Piibli. Sellist raamatut polnud ta kunagi varem näinud. Ta isegi ei teadnud sellise teose 
olemasolust. Ta oli kuulnud evangeeliumide ja epistlite osasid, mida avalikel 
jumalateenistustel rahvale loeti ning oli arvanud, et see oligi Piibel. Nüüd hoidis ta esimest 
korda käes tervet Jumala Sõna. Imestunud aukartusega keeras ta pühi lehti. Põksuva 
südamega luges Luther elusõnu, vahepeal peatudes, et õhata: ,,00, et Jumal annaks mulle 
sellise raamatu!“ (samas, kd. 2, ptk. 2). Taeva inglid olid tema kõrval ja valguskiired Jumala 
troonilt heitsid sära tõe aaretele. Ta oli alati kartnud Jumala ees eksida, kuid nüüd haaras 
teda varasemast palju sügavam veendumus, et ta on patune. (SV 86.5) 


Tõsine soov vabaneda patust ja leida rahu Jumalaga viis Lutheri lõpuks kloostrisse. 
Vastselt mungalt nõuti kõige alandavamat tööd ja ka majast majja kerjamas käimist. Ta oli 
selles eas, kus inimene kõige agaramalt püüab teiste tähelepanu ja tunnustust ning need 
alandavad ülesanded haavasid sügavalt tema tundeid. Ometi uskus ta, et seda kõike oli vaja 
tema pattude pärast. (SV 87.1) 


Iga momendi, mis ta sai oma päevaste kohustuste kõrvalt kokku hoida, kasutas ta 
õppimiseks. Tihti kulus selle peale une ja kasina toidu söömiseks ette nähtud aeg. Kõige 
suuremat rõõmu valmistas talle Jumala S na uurimine. Luther oli leidnud kloostri seina 
külge aheldatud Piibli ja selle juures käis ta üsna sageli. Mida enam ta oma patusüüd tundma 
õppis, seda enam püüdis ta oma tegude kaudu saavutada andeksandmist ja rahu. Luther 
püüdis karmi paastumise, valvamiste ja lihasuretamise abil suruda alla oma olemuse 
pahesid, millest mungaelu ei olnud teda vabastanud. Ta ei kohkunud tagasi ühegi ohvri ees, 
mis näis lisavat õigust seista Jumala ees õigeksmõistetud südamega. ,,Ma olin tõepoolest üks 
vaga munk“, ütles ta hiljem, ,,ja järgisin oma ordu eeskirju täpsemalt, kui ma oskan seda 
väljendada. Kui üldse mõni munk peaks taevasse saama oma tegude läbi, siis oleks kindlasti 

minul selleks õigus ... Kui see oleks veel edasi kestnud, oleksin ma lihasuretamisega enda 
tapnud.“ (samas, 2. kd. ptk. 3). Sellise piinarikka enesekasvatuse tulemusena kaotas Luther 
füüsilise jõu ja kannatas minestushcogude all. Neist tagajärgedest ei paranenud ta päriselt 
elu lõpuni. Kõigile jõupingutustele vaatamata ei leidnud ta räsitud hing rahu. Luther jõudis 
meeleheite piirini; talle näis, et kõik on kadunud. Just siis saatis Jumal talle sügavalt uskliku 
Staupitzi isikus sõbra ja abimehe, kes avas noormehele Jumala Sõna ja palus tal lakata 
mõtlemast enesele ja karistusele, mida toob kaasa Jumala käsust üleastumine. Ta käskis 
usaldada Jeesust, patteandestavat Päästjat. ,,Enesepiinamise asemel anna end Lunastaja 
kätte, raja oma lootus Jeesusele, Tema elu õigusele, Tema surma kaudu tagatud lepitusele. 
Võta kuulda Jumala Poega. Ta sai inimeseks, et kinnitada sulle Jumala poolehoidu. Armasta 
Teda, kes on sind enne armastanud.“ (samas, kd. 2, ptk. 4). Nii rääkis see tõsine mees. Tema 
sõnad jätsid Lutheri hinge sügava jälje. Peale mõningast võitlust ammuse mõttesuunaga 
eneses, oli ta viimaks võimeline mõistma tõde, mis tõi hingerahu. (SV 87.2) 


Luther pühitseti preestriks ja kutsuti kloostrist Wittenbergi Ülikooli professoriks. Sel 
perioodil hõivas tema huvi Pühakirja uurimine algkeeles. Ta hakkas kõnelema Piiblist ning 
avas kuulajate jaoks vaimustavad sõnumid Taaveti Lauluraamatus, evangeeliumides ja 
epistlites. Staupitz, tema sõber ja ülemus, soovitas tal tungivalt minna kantslisse ja jutiustaca 
Jumala Sõna. Luther kõhkles, sest ta tundis end väärituna kõnelema rahvale Kristuse 
asemel. Alles pärast pikki võitlusi nõustus ta sõbra tõsiste palvetega. Ta tundis Pühakirja 
hästi, ja Jumala arm hingas tema peal. Lutheri kõnecsavus kütkestas kuulajaid, selgus ja 
vägi, millega ta tõde esitas, veenis neid ja tema tulisus liigutas südameid. (SV 88.1) 


Luther oli endiselt paavstikiriku ustav poeg. Ta ei mõelnudki, et see võiks teisiti olla. 
Aastaid oli ta soovinud külastada Rooma. Nüüd asus ta teele, teadmata, et jumalikul 
juhtivusel olid selle teekonna suhtes oma plaanid. Rändur leidis peavarju teeäärsetes 
kloostrites. Ühes kloostris Itaalias hämmastas öömajalist sealne jõukus, toredus ja luksus. 
Muinasjutuliste sissetulekute arvel elasid mungad suurejoonelistes tubades, kandsid kõige 
uhkemaid ja kallemaid riideid ning prassisid küllusliku laua ääres. Valusa arusaamatusega 


kõrvutas Luther sellega enda mungaelu enesesalgamist ja vaeva. (SV 88.2) 


Viimaks silmas ta kauguses seitsmel künkal asuvat linna. Sügava aukartusega langes ta 
silmili maha ja hüüatas: ,,Püha Rooma, ma tervitan sind!“ (samas, 2. kd. ptk. 6). Ta si-senes 
linna, külastas kirikuid, kuulas imelisi lugusid, mida preestrid ja mungad rääkisid ning täitis 
kõik nõutavad tseremooniad. Kõikjal nägi ta vaatepilti, mis tekitas temas hämmastust ja 
hirmu. Luther nägi, et vaimulikkonna kõikidel tasanditel valitses ülekohus. Ta kuulis 
sündsusetut nalja prelaatide suust n'ng jälgis jubedustundega kohutavaid pühaduseteotusi, 
mida pandi toime isegi missade ajal. Munkade ja eraisikutega seltsices puutus ta kokku 
priiskamise ja liiderlikkusega. Kõikjal, kuhu silm ulatus, nägi ta pühaduse asemel teotust. 
Luther kirjutas: ,,Keegi ei oska ette kujutada, milliseid patte ja nurjatuid tegusid sooritatakse 
Roomas. Seda peab ise nägema ja kuulma, et uskuda. See sunnib ütlema ,,Kui põrgu cn 

olemas, siis on Rooma ehitatud selle peale. Siin on kuristik, kust väljuvad igasugused patud“ 
(samas, 2. kd. ptk. 6). (SV 88.3) 


Oma viimases läkituses oli paavst tõotanud pattude kustutamist kõigile, kes olid valmis 
minema põlvedel ,. Pilaatuse treppi“ mööda üles. Räägitakse, et sellest trepist olevat meie 
Päästja alla tulnud, kui ta lahkus Rooma kohtukojast. Ime läbi olevat see Jeruusalemmast 
Rooma toodud. Luther ronis ühel päeval parajasti härdalt seda treppi mööda ülespoole, kui 
talle järsku tundus, nagu ütelnuks piksemürina sarnane hääl: ,Õige elab usust!“ (Rooma 
1,17). Ta hüppas jalule ja ruttas heitunult sealt minema. See kirjakoht jäi Lutheri jaoks kogu 
eluks mõjusaks. Sellest hetkest peale mõistis ta selgemini, kui petlik on toetuda pääsemiseks 
oma tegudele ja kui vajalik on vankumatu usk Kristuse teenetesse. Tema silmad avanesid 
paavstluse pettustele, et mitte kunagi enam neile sulguda. Kui Luther Roomast lahkus, 
lahkus ta sealt kogu südamega. Sellest peale hakkas laienema lõhe, mis viis igasuguse 
ühenduse katkestamiseni paavstliku kirikuga. (SV 89.1) 


Peale Roomast tagasitulekut sai Luther Wittenbergi Ülikooli juurde teoloogiadoktoriks. 
Nüüd võis ta rohkem kui kunagi varem pühenduda Pühakirjale, mida ta armastas. Luther oli 
pühalikult tõotanud kõik oma elupäevad hoolsalt uurida ja ustavalt jutlustada ainult Jumala 
Sõna. Ta ei olnud lihtsalt munk või õpetaja, vaid Piibli tõe autoriteetne kuulutaja. Luther 
kutsuti karjaseks, et ta toidaks Jumala karja, kes nälgis ja janunes tõe järele. Ta kuulutas 
kindlalt, et kristlased ei peaks tunnustama ühtegi teist õpetust peale nende, mis toetuvad 
Pühakirjale. Need sõnad olid suunatud paavstliku valitsuse aluste pihta ning sisaldasid 
usupuhastuse põhiprintsiipi. (SV 89.2) 


Luther mõistis ohtu, mis peitus inimlike teooriate seadmises kõrgemaks Jumala Sõnast. 
Ta ründas kartmatult skolastikute kavalat uskmatust ja võitles filosoofia ning teoloogia 
vastu, mis nii kaua oli säilitanud valitseva mõju rahva üle. Luther paljastas uurimusi, mis 
polnud lihtsalt väärtusetud, vaid ka hukutavad, ja püüdis oma kuulajaid suunata filosoofide 
ja teoloogide eksiõpetustelt igavese tõe juurde, mida olid kuulutanud prohvetid ja 
apostlid. (SV 89.3) 


Tõe järgi janunevate hulkade jaoks oli see kallis sõnum, mida nad senini veel kuulnud 
polnud. Rõõmusõnumid Päästja armastusest, andestuse tõotus ja rahu Tema lepitava 
vere läbi rõõmustasid kuulajaid ja sisendasid neisse lootust. Wittenbergis süüdati valgus, 
mille kiired pidid tungima kõige kaugematessegi paikadesse ja mille sära muutuma ajapikku 
üha heledamaks. (SV 89.4) 


Valgus ja pimedus ei sobi kokku. Tõe ja eksituse vahel käib leppimatu võitlus, Ühte 
kaitsta ja toetada tähendab teist rünnata ning ümber lükata. Meie Issand kuulutas: ,,Ma ei ole 
tulnud tooma rahu, vaid mõõka“ (Matt. 10,34). Mini aasta peale reformatsiooni algust ütles 
Luther: ,,Jumal ainult ei juhi, vaid ka lunastab mind. Ma ei ole enda peremees. Ma soovin 
elada rahus, kuid mind paisatakse võitluse keerisesse.“ (D'Aubigne, 5. kd. ptk. 2). Oli 
tulnud aeg avalikuks väljaastumiseks. (SV 90.1) 

Katoliku kirik oli muutnud Jumala armu kaubaartikliks. Rahavahetajate lauad (Matt. 
21,12) seisid altarite kõrval nmg õhk kajas ostjate ja müüjate hüüdeist. Ettekäändel, et Püha 
Peetruse kiriku ehitamine Roomas vajas palju raha, müütati paavsti volitusel avalikult 
indulgentse (patukustutuse kirju). Tempel Jumala kummardamiseks kavatseti ehitada üles 
ebaõigluse hinnaga, selle nurgakivi pidi paigaldatema ülekohtu palgaga! Kuid just need 
abinõud, mis võeti tarvitusele Rooma hiilguse suurendamiseks, kutsusid esile paavstluse 
kõige otsustavamate ja edukamate vaenlaste kõige kibedama vastupanu ja viisid võitlusele, 
mis raputas paavstitrooni ja kõigutas kolmekordset krooni paavsti peas. (SV 90.2) 


Tetzel, ametnik, kelle ülesandeks oli juhtida indulgentside müümist Saksamaal, oli süüdi 
kõige alatumates pattudes ühiskonna ja Jumala käskude vastu. Põigelnud kõrvale 
karistusest, oli ta nüüd astunud paavsti kasuahnete ja jõhkralt hoolimatute plaanide 
teenistusse. Jultunult kordas ta kõige silmatorkavamaid valesid ja jutustas harimatule, 
kergeuskli-kule rahvale imelisi lugusid. Kui inimeste käes oleks olnud Jumala Sõna, ei oleks 
saadud neid niiviisi petta. Sellepärast ei antudki Piiblit rahva kätte. Jumalike tõdede suhtes 
teadmatuses hoidmisega säilitas paavst kontrolli inimeste üle ja suurendas auahnete juhtide 
kasumeid. (Vt John C. L. Gieseler, ,, A Compendium of Ecclesiastical History“ per. 4, sec. 1, 
par. 5). (SV 90.3) 


Kui Tetzel saabus mõnda linna, kuulutas käskjalg tema ees: ,,Jumala ja püha Isa arm on 
teie väravais!“ (D.Aubigne 3. kd. ptk. 1). ning rahvas tervitas seda Jumalat teotavat 
teesklejat nii, nagu oleks ta Jumal ise, kes tuleb taevast. See häbitu kaubitsemine toimus 
kirikus, ja Tetzel, astunud kantslisse, ülistas idulgentse kui kõige väärtuslikumat Jumala 
andi. Ta kuulutas, et temalt ostetud lunastuskirjade kaudu andestatakse ostjale ka need 
patud, mida ta tulevikus veel teha soovib, ja kõike seda isegi ilma patukahetsuseta (samas, 3. 
kd. ptk. 1). Veel enam: Tetzel kinnitas kuulajatele, et indulgentsidel on jõud päästa ka 
surnuid; et just sellel momendil, kui raha kolksatab vastu tema kasti põhja, pääseb hing, 
kelle eest on makstud, puhastustulest ja läheb taevasse* Vt. K. R. Hagembach ,,History of 
the Reformation“, 1. kd. Ik. 96). (SV 90.4) 


Kui nõid Siimon pakkus apostlitele raha, et saada väge imede tegemiseks, ütleb Peetrus: 
»»Kadugu su raha sinuga tükkis, et sa mõtled Jumala andi saada raha eest!“ (Ap. t. 8, 20). 
Tetzeli pakkumise võtsid aga tuhanded inimesed innukalt vastu. Kuld ja hõbe voolas tema 
kassasse. Päästmist, mida sai osta raha eest, oli patusel palju meeldivam vastu võtta kui 
päästmist, mis nõudis kahetsust, usku ja pingutusi, et patule vastu seista ja seda võita. (Vt. 
lisamärkus Ik. 59 kohta). (SV 91.1) 


Sellise ,,andestuse“ vastu võitlesid haritud jumalakartlikud mehed ja neid oli palju, kes ei 
uskunud väidetesse, mis olid ilmses vastu-olus mõistuse ja Pühakirjaga. Ükski prelaat ei 
julgenud tõsta häält sellise häbitu äritsemise vastu, kuid inimesed muutusid rahutuks ja 
paljud küsisid tõsiselt, kas Jumal ei hakka juba mingil viisil oma kogudust puhastama. (SV 
91.24 

Kuigi Luther oli endiselt väga agar paavstluse pooldaja, täitis indulgentsikaupmeeste 
Jumalat teotav jultumus teda pahameelega. Paljua tema koguduse liikmed olid ostnud 
selliseid pattude endestuse kirju ja tulid seejärel hingekarjase juurde, et lugeda üles rida 
tehtud patte ja saada neile andestust mitte patukahetsuse ja meeleparanduse, vaid inaulgentsi 
tõttu. Luther keeldus selliselt patte kustutatuks kinnitamast ja hoiatas, et siis, kui nad ei 
kahetse ja elu ei muuda, lähevad nad hukka. Segadusse viiduna läksid mitmed Tetzelile 
kaebama, et pihiisa ei arvestanud raha eest saadud tunnistustega ning mõned nõudsid isegi 
oma raha tagasi. Tetzel läks raevu. Ta tõi kuuldavale kõige kohutavamaid vandesõnu, laskis 
süüdata väljakutel lõkked ja teatas, et ,,ta on saanud paavstilt käsu põletada kõik ketserid, 
kes julgevad vastu sõdida tema kõige pühamatele indulgentsidele* (D* Aubigne, 3. kd. ptk. 
4). (SV 91.3) 


Nüüd astus Luther julgelt esile. Kantslist kuuldi tema tõsist, pühalikult hoiatavat häält. Ta 
näitas rahvale patu tõelist olemust ja õpetas, et inimesel on võimatu oma tegudega 
vähendada süüd või hoiduda karistusest. Patust ei päästa miski muu, kui ainult patukahetsus 
Jumala ees ja usk Kris-tusesse. Kristuse armu ei saa osta, see on vaba and. Luther palus 
inimesi, et nad ei ostaks indulgentse, vaid vaataksid urus ristilöödud Päästjale. Ta jutustas 
oma valusat kogemust ajal, mil ta püüdis alandumise ja enesepiinamise kaudu asjatult 
kindlustada endale paastmist. Ta kinnitas kuulajatele, et rahu ja rõõm tuli alles siis, kui ta 
pööras pilgu eneselt ja vaatas Kristusele. (SV 91.4) 


Kuna Tetzel jätkas oma Jumalat teotavat äri, otsustas Luther protesteerida veel 
silmatorkavamal viisil. Varsti avanes selleks võimalus. Vittenbergi lossikirikus oli palju 
reliikviaid, mida teatud pühade ajal rahvale näidati. Kohaletulijatele tõõtati pattude täielikku 
andestust ja muidugi vooris rahvast sinna palju kokku. Lähenes neist pühadest mõjusaim — 
kõigi pühakute püha. Päev enne püha, kui rahvast oli juba palju kokku tulnud, naelutas 
Luther kiriku uksele paberi, millele ta oli kirjutanud üheksakümmend viis indulgentside 
vastu suunatud väidet. Luther teatas, et on valmis neid teese järgmisel päeval ülikoolis kõigi 
ees kaitsma. (SV 92.1) 


Need laused köitsid rahvahulkade tähelepanu. Neid loeti korduvalt ja neist kõneldi 
kõikjal. Ülikoolis ja kogu linnas tõusis suur ärevus. Lutheri teesid näitasid, et ükski inimene, 
ka mitte paavst, ei omanud õigust patte andeks anda ja neist tulenevaid tagajärgi kõrvaldada; 
et kogu senine süsteem oli kometimäng, saatanlik kaval võte, mille kaudu pressiti rahvalt 
välja raha ja viidi hakatusse hinged, kes ebausklikult valeõpetusi usaldasid. Luther näitas 
selgesti, et Kristuse evangeelium on koguduse kõige väärtuslikum aare ning sel-les 
ilmutatud Jumala arm arvatakse vaba annina osaks kõigile, kes otsivad seda patukahetsuse 
ja usu läbi. (SV 92.2) 


Lutheri teesid kutsusid vastasleeri üles diskussiooniks, kuid ükski ei söandanud 
väljakutset vastu võtta. Küsimused, mis ta oli tõstatanud, levisid mõne päevaga ü*.e kogu 
Saksa-maa ja mõne nädala pärast kõlasid need kristliku maailma kõigis osades. Paljud 

paavstluse andunud pooldajad, kes olid näinud kirikus levivat jumalakartmatust ja selle 
pärast südant valutasid, teadmata kuidas pahedetulva peatada, lugesid neid lauseid suure 
rõõmuga. Nemad kuulsid neist Jumala häält ja mõistsid, et Issand ise oli sirutanud välja käe, 
et takistada laostumist. Vürstid ja riigi võimukandjad tundsid salajast rõõmu selle üle, et 
hakati piirama jultunud võimu, kes oli kõigilt võtnud õiguse kahelda tema otsustes. (SV 
92.3) 


Kuid ebausklik rahvas, kes armastas pattu, ei soovinud et kõrvaldataks pettekujutlused, 
mis olid nende hirmu Jumala ees leevendanud. Kavalad kirikuõpetajad, kes nägid, et nende 
tegevus ja sissetulekud olid ohus, sattusid raevu ja tõttasid oma väiteid kinnitama. 
Reformaator kohtas kibedaid süüdistajaid. Ühed heitsid Lutherile ette tegutsemise 
mõtlematust ja implusiivsust, teised süüdistasid teda jultumuses ja väitsid, et teda juhtis 
uhkus ja ninakus. Luther vastas: ,,Kes ei teaks, et iga m ne uue mõtte puhul süüdistatakse 
selle esitajat uhkuses ja riidude esilekutsumises? ... Miks surmati Kristus ja märtrid? 
Sellepärast, et neid peeti tollaste elutarkuste halvustaiateks, sellepärast, et nad tõid sisse 
uudseid asju ega küsinud enne alandlikult nõu põliste vaadete pooldajailt.“ (SV 93.1) 


Edasi teatas Luther: ,,See, mida ma tean, ei toimu inimese tarkuse läbi, vaid Jumala 
plaani kohaselt. Kui töö on Jumalast, kes võib siis seda takistada? Kui see pole Temast, siis 
kes võiks seda edendada? Sündigu mitte minu, nende ega meie tahe, vaid Sinu tahe, oo Püha 
Isa, kes sa oled taevas!“ (samas, 3. kd. ptk. 6). (SV 93.2) 


Kuigi Püha Vaim oli Lutherit mõjutanud seda tööd alustama, ei pidanud see kulgema 
ilma tõsiste kokkupõrgeteta. Vaenlaste etteheited, reformivate eesmärkide väär esitamine 
ning ebaõiglased ja alatud märkused tema iseloomu ja motiivide kohta langesid võimsa 
voona usupuhastaja peale. Nad ei jätnud mõju avaldamata. Luther oli kindlalt lootnud, et 
kirikute ja koolide juhid ühinevad temaga reformatsiooni läbi viimiseks. Kergetel kohtadel 
olevate isikute julgustussõnad olid sisendanud talle rõõmu ja lootust. Helgem päev 
koguduse elus näis juba koitvat, kuid julgustus pöördus hukkamõistuks ja etteheiteks. Paljud 
riigi ja kiriku kõrged aukandjad olid veendunud tema teeside õigsuses, kuid nad teadsid, et 
nende tõdede vastuvõtmisega kaasnesid suured muudatused. Rahva valgustamine ja 
reformeerimine oleks tähedanud tegelikult Rooma autoriteedi õõnestamist ja tuhandete 
allikate sulgemist, mis voolasid nende kaukasse ja võimaldasid luksuslikult ära elada. Lisaks 
majanduslikule piiramisele, oleks mõtleva, tegutseva ja Kristuse poole pöö“ratua rahva 
olemasolu tähendanud lõpuks nende enda autoriteedi ümberlükkamist. Sel põhjusel hülgasid 
paljud Jumala poolt neile pakutud tarkuse, ja asunud opositsiooni mehega, kellel oli taevane 
volitus, said Kristuse ja tõe vaenlasteks. (SV 93.3) 


Luther värises mõtte juures, et tema tiksi seisis maailma vägevate vastu. Mõnikord ta 
kahtles, kas tõesti oli Jumal seadnud teda silmitsi kiriku autoriteediga. ,,Kes olin mina“, 
kirjutas ta ,,et ma julgesin seista vastu paavstile, kelle ees.., värisesid kuningad ja kogu 
maailm? ... Keegi ei tea, mida ma elasin läbi nende kahe esimese aasta jooksul ja millises 

ahastuses, võiksin öelda, meeleheites ma olin“ (samas, 3. kd. ptk. 6). Kuid Jumal ei lasknud 
tal heituda. Kui puudus inimlik toetus, vaatas ta ainult Jumalale ja õppis täie usaldusega 
toetuma Tema kõikvõimsale käsivarrele. (SV 94.1) 


Ühele reformatsiooni sõbrale kirjutas Luther. ,,Me ei saavuta Pühakirja mõistmist 
uurimise ega oma tarkuse abil. Sellepärast olgu sinu esimeseks kohustuseks alustada 
palvega. Palu tungivalt Issandat, et Ta kingiks oma suurest armust sulle Sõna õige 
mõistmise. Pole teist Jumala Sõna tõlgendajat kui selle Autor, kes on ise öelnud: ,, Nad kõik 
peavad olema Jumala poolt õpetatud!“ Ära looda oma jõupingutustele ja mõistusele: usalda 
ainult Jumalat ja Tema Vaimu. Usu meest, kes kõneleb seda oma kogemustest“ (samas, 3. 
kd. ptk. 7). (SV 94.2) 


See õpetus on olulise tähtsusega ka neile, kes tunnevad, et Jumal on neid kutsunud 
kaasaja pühalikke tõdesid teistele esitama. Need tõed õhutavad Saatana ja nende inimeste 
vaenu, kes armastavad tema poolt välja mõeldud valet. Võitluses kurjuse vägedega vajame 
me midagi, mis on võimsam kui mõistuse jõud ja inimlik tarkus. (SV 94.3) 


Vaenlastele, kes toetusid kommetele ja traditsioonidele või paavsti väidetele ja 
autoriteedile, astus Luther vastu Piibliga ja ainult Piibliga. See oli kummutamatu tunnistus. 
Sellepärast nõudsid formalismi ja ebausu orjad lärmitsevalt Lutheri verd, nagu juudid olid 
nõudnud Kristuse verd. ,, Tema on ketser!“ hüüdsid Rooma fanaatilised pooldajad, ,,patt on 
lasta tal elada veel kasvõi ühe tunni! Püstitage tema jaoks tuleriit!“ (samas, 3. kd. ptk. 9). 
Kuid Luther ei langenud nende raevu ohvriks. Jumalal oli tema jaoks töö ja taeva inglid 
kaitsesid teda. Tõsi küll, paljud nendest, kes olid saanud Lutherilt kallihinnalise valguse, 
pidid langema märtritena. (SV 94.4) 


Lutheri õpetused kütkestasid mõtlevate inimeste tähelepanu kogu Saksamaal. Tema 
jutlustes ja kirjutistes peitus säde, mis äratas ja valgustas tuhandeid. Elav usk asendas 
surnud formalismi, mis niikaua oli aheldanud kirikut. Päevpäevalt suurenes inimeste hulk, 
kes kaotasid usu paavsti õpe tustesse. Eelervamuste barjäärid varisesid raginal kokku. 
Jumala Sõna, mille abil Luther katsus läbi iga õpetuse ja väite, oli nagu kaheterane mõõk, 
mis rajas endale teed inimeste südamesse. Kõikjal ärkas soov vaimulikult edasi liikuda. 
Tekkis selline nälg ja janu õiguse järele, millist polnud tuntud juba kaua aega. Silmad, mis 
nii kaua olid jälginud inimlikke rituaale ja maiseid vahemehi, pöördusid nüüd kahetsuses ja 
usus Kristuse, Ristilöödu poole. Selline huvi tõus rahva hulgas äratas üha suuremat hirmu 
paavstlikes võimukandjates. Lutherile esitati ametlik kutse ilmuda Rooma andma seletust 
tema vastu tõstetud kaebuste kohta. See käsk täitis Lutheri sõpru hirmuga. Nad teadsid hästi, 
milline oht ähvardab reformaatorit selles pahelises linnas, mis oli juba joobunud Kristuse 
tunnistajate verest. Sõbrad polnud nõus laskma Lutherit Rooma ja nõudsid, et tema 
ülekuulamine toimuks Saksamaal. (SV 94.5) 


Lõpuks läkitati paavsti saadik asja uurima. Juhendite järgi, mis paavst oma ametnikule 

vahistama ning alistuma sundima. Juhul, kui ketser ei olnud nõus alistuma ja vangitaminegi 
osutus võimatuks, pidi paavsti saadik Lutheri kirikuvande alla panema ning needma ära kõik 
need, kes teda pooldasid.“ (samas, kd. 4, ptk. 2). Selleks, et vihatud ketserlust täielikult välja 
juurida, käskis paavst oma saadikul needuse alla panna kõik peale keisri, kes ei olnud nõus 
vahistama Lutherit ja tema poolehoidjaid ning andma neid välja Roomale. (SV 95.1) 


Siin paljastus paavstluse tõeline olemus. Terves dokumendis polnud jälgegi kristlikest 
põhimõtetest ega isegi mitte tavalistest õiguse printsiipidest. Luther oli Roomast kaugel; tal 
polnud senini olnud võimalust seal oma seisukohta selgitada ega kaitsta. Hoolimata sellest 
kuulutati ta ketseriks enne, kui tema asi oli seaduslikult järele uuritud. Ühel ja samal päeval 
toimus tema manitsemine, süüdistamine, kohtumõistmine ja süüdi tunnistamine; ja seda 
kõike tegi see, kes nimetas ennast pühaks isaks, kõige kõrgemaks eksimatuks 
autoriteediks. (SV 95.2) 


Ajal, mil Luther nii väga vajas ustava sõbra osavõtlikkust ja nõuannet, saatis Jumal 
Wittenbergi Melanchtoni. Melanchten oli tagasihoidlik ja uje noormees, kuid tema terve 
otsus-tusvõime, laialdased teadmised ja poolehoiduvõitev kõneosavus, millele lisandus üllas 
iseloom, võitis üldise imetluse ja lugupidamise. Teda tunti kui väga tagasihoidlikku, kuid 
samas väga talendikat isikut. Peagi sai temast tõsine evangeeliumi toetaja ja Lutheri kõige 
usaldusväärsem sõber. Te-ma õrnus, ettevaatlikkus ja täpsus täiendasid Lutheri julgust ja 
energiat. Nende koostöö lisas reformatsioonile jõudu ja oli Lutherile suureks 
julgustuseks. (SV 95.3) 


Kohtuprotsessi kohaks määrati Augsburg ja Luther asus jalgsi sinna teele. Tema pärast 
tunti tõsist muret. Avalikult oli ähvardatud, et ta võetakse teel kinni ja mõrvatakse, ning 
tema sõbrad palusid tal mitte riskida. Nad palusid teda tungivalt teatud ajaks hoopiski 
Wittenbergist lahkuda ja varjuda poolehoidjate juures, kuid Luther ei tahtnud lahkuda 
tööpostilt, kuhu Jumal teda oli seadnud. Ta pidi ustavalt jätkama võitlust tõe eest, hoolimata 
tormidest, mis teda tabasid. Ta ütles: ,, Ma olen nagu Jeremia, võitluse ja tülide mees; kuid 
mida enam suurenevad vastaste ähvardused, seda enam kasvab minu rõõm... Nad on juba 
hävitanud minu au ja hea nime. Üks on veel jäänud, ja nimelt minu vilets ihu. Kui nad 
sellegi võtavad, lühendavad nad küll minu elupäevi, kuid ei saa väärata minu vaimu. See, 
kes soovib kuulutada maailmale Kristuse Sõna, peab igal hetkel olema valmis surema“ 
(samas, kd. 4, ptk. 4). (SV 96.1) 


Sõnum Lutheri saabumisest Augsburgi pakkus paavsti saadikutele suurt rahuldust. 
Tülikas ketser, kes pani kihama kogu maailma, näis nüüd olevat Rooma võimuses ja 
kardinal otsustas Lutherit enam käest mitte lasta. Reformaator oli unustanud varustada end 
kaitsekirjaga. Sõbrad veensid teda, et ta ei ilmuks saadiku ette ilma keisri kirjata ja võtsid 
selle muretsemise enda peale. Saadiku plaan oli Lutherit iga hinna eest taganema sundida ja 
kui mitte, siis ta Rooma toimetada, et seal toimida temaga samuti nagu Husi ja 
Hieronymusega. Sellepärast püüdis ta käsilaste kaudu Lutherit mõjutada, et reformaator 

ilmuks tema ette kaitsekirjata ja usaldaks tema armulikkust. Luther keeldus kindlalt seda 
tegemast. Ta ei ilmunud paavsti saadiku ette enne, kui oli saanud vajaliku paberi, mis tõotas 
talle keisri kaitset. (SV 96.2) 


Paavstlased olid otsustanud Lutherit võita näiliku headusega. Saadik kõneles temaga 
ülimalt sõbralikult, kuid nõudis, et Luther alistuks tingimusteta kiriku autoriteedile ja annaks 
probleeme tõstatamata järele igas punktis. Ta polnud õigesti hinnanud meest, kellega tal 
tegemist oli. Luther väljendas lugupidamist kiriku vastu, oma soovi tõe järele, oma 
valmisolekut vastata igale vastuväitele, mis puudutasid tema õpetusi ja esitada oma õpetused 
otsustamiseks juhtivatele ülikoolidele, kuid protesteeris samas kardinalide teguviisi vastu, 
kes nõudsid temalt tagasivõtmist ilma tema eksitust tõestamata. (SV 96.3) 


15° 


Sellisele palvele vastati ainult: ,, Võta tagasi, võta tagasi!“ Reformaator näitas, et Pühakiri 
kinnitab tema seisukohta ja teatas kindlalt, et tõde ei saa ta salata. Saadik, kes polnud 
võimeline vastama Lutheri põhjendustele, ujutas reformaatori üle etteheidetega, pilgete ja 
meelitustega, mis põimusid tsitaatadega pärimustest ja kirikuisade ütlustest, ega andnud talle 
võimalust rääkimiseks. Nähes, et selliselt jätkuv koosistumine muutub täiesti kasutuks, 
palus Luther luba esitada oma vastus kirjalikult, ja sai lõpuks vastumeelse nõusoleku. (SV 
97.1) 


Kirjas oma sõpradele ütles ta: ,,Selline moodus on kahekordselt kasulik. Esiteks 
sellepärast, et kirjapandu üle võivad otsustada ka teised; teiseks on niiviisi parem võimalus 
mõjutada jultunud ja sõnaohtra despoodi tundeid või isegi südametunnistust, kes muidu 
ujutab meid üle oma käskiva kõnega.“ (Martyn, The Life and Times of Luther“ Ik. 271, 
272). (SV 97.2) 


Järgmise kõneluse ajal esitas Luther selge, kokkuvõtliku ja veenva seletuse oma vaadete 
kohta, mida ta paljude Piibli kirjakohtadega kinnitas. Seletuse ulatas ta peale valjusti 
ettelugemist kardinalile, kes selle aga põlastavalt kõrvale lükkas ja teatas, et tekst on 
põhjendamatu ja kirjakohad tähtsusetud. Luther, keda selline teguviis sügavalt erutas, asus 
võitlusse nüüd kõrgi prelaadi enda pinnal — traditsioonide ja õpetuste pinnal ning 
kummutas ta väited täielikult. (SV 97.3) 


Kui prelaat nägi, et Lutheri arutlused olid ümberlükkamatud, kaotas ta enesevalitsemise 
ja karjus vihaselt: ,,Võta tagasi, või ma saadan sind Rooma kohtunike ette, kes on volitatud 
sinu asja arutama! Ma viskan sind koos su pooldajatega ja kõigega, kes sind soosida 
julgevad kirikust välja!“ Ja lõpuks ütles ta kõrgilt ja vihaselt: ,,Võta tagasi, või ära tule enam 
mu silma alla!“ (D*Aubigne, London 4. kd. ptk. 8). (SV 97.4) 


Reformaator ja tema sõbrad lahkusid otsekohe, andes sellega selgesti mõista, et mingit 
tagasivõtmist polnud oodata. Sellist asja polnud kardinal hoopiski oodanud. Ta oli uskunud, 
et suudab Lutheri alistuma sundida. Jäänud oma toetajatega äkitselt üksi, vaatasid 
vandenõulased üksteisele suures segaduses otsa. (SV 97.5) 

Lutheri jõupingutused ei jäänud heade tulemusteta. Suurel rahvahulgal oli olnud 
võimalus kahte meest võrrelda ja ise otsustada nende vaimu, seisukohtade kindluse ja 
tõepärasuse üle. Milline kontrast! Reformaator esines lihtsalt ja alandlikult. Ta toetas Jumala 
jõule, sest tema poolel oli tõde. Paavsti esindaja oli seevastu upsakas, käskiv ja arutu ega 
nimetanud ühtegi argumenti Pühakirjast, kuigi karjus ägedalt: ,,Võta tagasi, või ma saadan 
sind karistamiseks Rooma!“ (SV 97.6) 


Kuigi Luther oli varustatud kaitsekirjaga, valmistusid paavsti pooldajad teda vahistama. 
Sõbrad palusid Lutheril tungivalt Wittenbergi tagasi pöörduda, sest kauemaks jäämisel 
polnud enam mingit mõtet. Nad palusid tal olla äärmiselt ettevaatlik ja varjata oma 
kavatsusi. Niisiis asutas reformaator Augsburgist teele juba enne kukke ja koitu. Teda saatis 
ainult linnavalitsuse poolt antud teejuht. Halbade eelaimdustega ratsutas Luther vargsi läbi 
pimedate ja vaiksete linnatänavate. Valvsad ja halastamatud vaenlased plaanitsesid te-da 
tappa. Kas ta pääseb valmis seatud püünistest? Need silmapilgud olid sisemise võitluse ja 
tõsise palve silmapilgud. Mees jõudis linnamüüris oleva väikese värava juurde. See avati ja 
tema ning ta juht lasti takistamatult läbi. Väljaspool linnamüüre kiirendasid ratsanikud sõitu 
ja enne kui paavsti saadik Lutheri lahkumisest teada sai, oli ta juba kaugel. (SV 98.1) 


Saatan ja tema saadikud olid löödud. Mees, keda nad arvasid nende võimuses olevat, oli 
lipsanud püünisest nagu lind linnupüüdja paelust. (SV 98.2) 


Teade Lutheri pääsemisest üllatas paavsti saadikut ja viis teda raevu. Ta oli lootnud 
kiriku rahu rikkuja kohtlemisel ilmutatud tarkuse ja kindluse eest suurt au, kuid nüüd tuli 
pettumus. Kardinali raev väljendus kirjas Friedrichile, Saksi kuurvürstile, milles ta kaebas 
kibedalt Lutheri peale ja nõudis, et Friedrich saadaks reformaatori Rooma või ajaks ta 
Saksimaalt välja. (SV 98.3) 


Enda õigustuseks palus Luther tungivalt, et saadik või paavst näitaksid talle ta vigu 
Pühakirjas. Ta tõotas kõige pühalikumalt, et loobub oma õpetustest, kui näidatakse, et need 
on vastuolus Jumala Sõnaga. Seejuures väljendas ta tänulikkust Jumalale, et teda arvati väärt 
kannatama nii püha asja pärast. (SV 98.4) 


Kuurvürst teadis veel vähe reformeeritud õpetustest, kuid talle avaldas sügavat muljet 
Lutheri sõnade siirus, jõud ja selgus. Seepärast otsustas Friedrich, et ta kaitseb reformaatorit 
seni, kuni tõestatakse tema eksitus. Paavsti saadiku nõudmise peale kirjutas ta: ,,Kuna dr. 
Martin käis teie ees Augsburgis, peaksite olema rahuldatud. Me ei arvanud hoopiski, et te 
püüate teda sundida põhimõtetest loobuma ilma, et oleksite talle tema eksitusi näidanud. 
Ükski õpetatud inimene meie vürstiriigis pole mulle näidanud, milles on dr. Martini õpetus 
usuvastane, antikristlik või ketserlik.“ (D'Aubine, 4. kd. ptk. 10). Vürst keeldus Lutherit 
Rooma saatmast ja riigist välja andmast. (SV 98.5) 


Kuurvürst mõistis, et ühiskonna moraal oli väga madal. Vajati suurt reformatsiooni. Ta 
mõistis, et siis kui inimesed oleksid tundnud Jumala käske ja neid järginud ning oleksid 

kuuletunud valgustatud südametunnistuse manitsustele, oleksid valitsuse keerukad ja 
kulukad sammud kuritegevuse tõkestamiseks ja karistamiseks olnud tarbetud. Friedrich 
nägi, et Lutheri eesmärk oligi samasuunaline ja ta tundis südames rõõmu, et kirikus puhusid 
paremad tuuled. Ta nägi ka, et Luther edendas professorina märgatavalt ülikooli elu. Ainult 
aasta oli möödunud päevast, mil reformaator naelutas oma teesid lossikiriku uksele, ent juba 
oli vähenenud palverändurite arv, kes külastasid kirikut kõigi pühakute pühal. Rooma oli 
kaotanud kummardajad ja annetused, kuid nende asemel tulid Wittenbergi uued inimesed; 
mitte enam reliikviaid kummardama tulnud palverändurid, vaid üliõpilased, et täita dr. 
Martini loengusaale. Lutheri kirjatööd olid süüdanud kõikjal uue huvi Pühakirja vastu. 
Lisaks Saksamaa eri paigust tulnud üliõpilastele, tuli neid ka teistest maadest. Noorukid, kes 
jõudsid esmakordselt Wittenbergi lähistele, ,,tõstsid oma käed taeva poole ja kiitsid Jumalat, 
et Ta oli lasknud sellest linnast paista tõe valgust nagu vanasti Siionist ka kõige 
kaugematesse maadesse.“ (samas, kd. 4, ptk. 10). (SV 99.1) 


Luther oli senini vaid osaliselt katoliikluse eksitustele selja pööranud. Sedamööda, kuidas 
ta võrdles Pühakirja paavsti dekreetide ja määrustega, haaras teda üha suurem võõristus. 
»Ma loen paavsti dekreete,“ kirjutas ta, , ja mulle tundub, et paavst on ise antikristus või 
tema apostel, sest Kristust on neis ridades niivõrd valesti esitatud ja sõna otseses mõttes risti 
löödud“ (samas, 5. kd, ptk. 1). (SV 99.2) 


Luther oli tollal endiselt Rooma kiriku pooldaja ega mõelnudki veel mingist 
lahkulöömisest. (SV 99.3) 


Reformaatori kirjatöd ja õpetused ulatusid kõigi kristlike rahvasteni. Tema töö levis 
Šveitsi ja Hollandisse; kirjutised leidsid tee Prantsusmaale ja Hispaaniasse. Inglismaal 
võeti tema õpetused vastu elusõnana. Ka Belgiasse ja Itaaliasse ulatus tõde. Tuhanded 
ärkasid surmatardumusest usuelu rõõmule ja lootusele. (SV 99.4) 


Lutheri rünnakud vihastasid Rooma üha enam ja mõned reformaatori fanaatilised 
vastased, nende hulgas ka katoliku ülikoolide doktorid, teatasid, et see, kes tapab mässulise 
munga, saab patud andeks. Kord lähenes reformaatorile üks võõras, hõlma all püstol, ja 
päris, miks Luther nii üksinda käib. , Ma olen Jumala kätes,“ vastas Luther. , Ta on mu 
tugevus ja mu kilp. Mis võib inimene mulle teha?“ (samas 6 kd. ptk. 2). Nende sõnade peale 
võõras kahvatas ja põgenes, otsekui oleks ta näinud taeva ingleid. (SV 100.1) 


Roomal oli kindel tahtmine Luther hävitada, kuid Jumal oli tema kaitsja. Tema õpetusi 
tunti kõikjal: ,,Väikestes maamajades ja kloostrites, aadlike lossides, ülikoolides ja 
kuningate paleedes“ toetasid õilsad inimesed tema jõupingutusi“ (samas 6. kd. ptk. 2). (SV 
100.2) 


Umbes sel ajal leidis Luther Husi töid lugedes , et suurt tõde õigeksmõistmisest usu läbi, 
mida ta ise ülal hoida ja õpetada püüdis, oli kuulutanud juba Böömi reformaator. Luther 
sõnas: ,,Meie kõik, Paulus, Augustinus ja mina, oleme olnud hussiidid ilma seda teadmata!“ 

Ta jätkas: ,, Jumal karistab maailma kindlasti selle eest, et see püüdis põletada tõde, mida 
kuulutati juba sajand tagasi!“ (Wylie, 6. kd. ptk. 1). (SV 100.3) 


Kristlaskonna reformatsiooni puudutavas palvekirjas Saksa keisri ja aadelkonna poole 
kirjutas Luther paavsti kohta: ,, Hirmus on vaadata inimest, kes nimetab end Kristuse ase- 
mikuks, ja elab sellises toreduses, mida ükski keiser ei saa endale lubada. Kas ta asendab 
vaest Jeesust või alandlikku Peetrust? Te ütlete, et ta on selle maailma isand. Kuid Kristus, 
kelle asemikuks ta ennast loeb, ütles: ,,Minu riik ei ole sellest maailmast.“ Kas saavad 
asemiku valitsuspiirid ulatuda ülemuse omadest kaugemale?“ (D'Aubigne, 6. kd. ptk. 
3). (SV 100.4) 


Ta kirjutas ülikoolide kohta: , Ma kardan väga, et ülikoolid osutuvad põrgu väravateks, 
kui neis ei uurita usinalt Pühakirja ega vajutata seda sügavale noorte südamesse. Sinna aga, 
kus Pühakirjal pole antud õigust valitseda, ei soovita ma kellelgi lapsi saata. Iga õppeasutus, 
kus ei tegelda lakkamatult Jumala Sõnaga, langeb (samas, 6. kd. ptk. 3). (SV 100.5) 


See palvekiri levis kiiresti üle kogu Saksamaa ja avaldas inimestele võimsat mõju. 
Rahvas virgus ja paljud kogunesid reformatsiooni lipu ümber. Kättemaksu ihast põlevad Lut 


heri vaenlased käisid paavstile peale, et ta võtaks ketseri vastu tarvitusele otsustavad 
abinõud. Otsustati, et Lutheri õpetused tuleb kohe avalikult hukka mõista. Reformaatorile ja 
tema pooldajatele anti kuuskümmend päeva mõtlemisaega, mille lõppedes pidi neid, kui nad 
ei olnud nõus oma Õpetusi tagasi võtma, pandama kirikuvande alla. (SV 101.6) 


See oli reformatsioonile kohutavaks kriisiajaks. Sajandeid oli kirikuvanne hirmutanud 
vägevaid valitsejaid. See oli põhjustanud võimsates riikides paanikat. Neile, keda see 
hukkamõist tabas, vaadati hirmu ja õudusega; neil ei lubatud kaasinimestega läbi käia ja nad 
kuulutati lindpriideks. Luther polnud pime tormi suhtes, mis tema pea kohale koondus, kuid 
ta jäi kindlaks ja lootis vankumatult Kristusele kui oma toele ja kilbile. Märtri usu ja 
julgusega kirjutas Luther: ,,Ma ei tea, mis juhtub ega hooligi selle teadasaamisest. Tulgu 
hoop kust tahes, ma ei karda. Ükski puuleht ei lange maha ilma Taevase Isa tahteta. Kui 
palju enam hoolitseb Ta meie eest! Kerge on surra Sõna eest, kuna lihaks saanud Sõna on ka 
ise meie eest sunud. Kui me Temaga sureme, siis elame Temaga! Kogedes seda, mida Tema 
on enne meid kogenud, saame kord sinna, kus on Tema eluasemed ja elame igavesti koos 
Temaga.“ (samas, Londoni Walther, 1840, 6. kd. ptk. 9). (SV 101.1) 


Kui paavsti bulla jõudis Lutherini, ütles ta: , Ma hülgan selle ja tunnistan jumalavallatuks 
ja ebaõigeks. See mõistab hukka Kristuse enda... Ma rõõmustan, et ma võin kanda sellist 
risti tee eest. Ma tunnen oma südames vabadust, kuna ma lõpuks tean, et paavst on 
antikristus ja tema troon on Saatana aujärg.“ (D*Aubigne, 6. kd. ptk. 9). (SV 101.2) 


Ent Rooma käskkiri ei jäänud mõjuta. Vangla, piinamine ja mõõk olid võimsad 
sõnakuulelikkusele sundivad vahendid. Nõrgad ja ebausklikud värisesid paavsti dekreedi ees 

ja kuigi Lutherile üldiselt kaasa tunti, pidasid paljud elu liiga kalliks, et seda reformatsiooni 
huvides kaalule panna. Näis, nagu läheneks reformaatori töö lõpule. (SV 101.3) 


Luther jäi ikka kartmatuks. Rooma kirik paiskas tema vastu needused ja maailm vaatas 
pealt, kindel selles, et mees kas hävitatakse või sunnitakse alistuma. Tavatult jõuliselt 
paiskas Luther hukkamõistuotsuse neile endile tagasi ja kuulutas avalikult, et ta oli kindlalt 
otsustanud Rooma kirikust alatiseks lahku lüüa. Üliõpilaste, doktorite ja igast seisusest 
kodanike nähes põletas Luther paavsti bulla koos eeskirjade, dekreetide ja teatud 
kirjutistega, mis toetasid paavstivõimu. ,,Kuna minu vaenlased on põletanud minu raamatuid 
ja kahjustanud niiviisi tõde mitmete inimeste meeltes ning hävitanud nende hinged, hävitan 
mina omakorda nende raamatud. Tõsine võitlus on nüüd alanud. Seni olen ma paavstiga 
ainult mänginud. Ma alustasin seda tööd Jumala nimel ja usun, eit Jumala nimel see ka 
lõpetatakse. Ilma minuta (samas, 6. kd, ptk. 10). (SV 101.4) 


Vaenlaste etteheidete peale, kes pilkasid tema jalgealuse nõrkust, vastas Luther: ,,Kes 
võib öelda, et Jumal ei ole mind valinud ja kutsunud ja kas nad ei peaks kartma, et minu 
põlgamisega põlgavad nad Jumalat? Mooses oli Egiptusest väljumisel üksinda. Eelijas oli 
üksinda kuningas Ahabi riigis. Jesaja üksinda Jeruusalemmas, Hesekiel üksinda Baabülonis. 
Prohvetiks ei valinud Jumal kunagi ülemat preestrit ega mõnda teist tähtsat isikut, vaid 
harilikult madalaid ja põlatud inimesi, kord isegi karjase Aamose. Kõikidel aegadel on 
pühad pidanud noomima suuri mehi, kuningaid, vürste, preestreid ja tarku oma elu ohtu 
pannes. Ma ei ütle, et ma olen prohvet, kuid ütlen, et nad peaksid kartma just selle pärast, et 
mina olen üksi ja et neid on palju. Olen kindel selles, et Jumala Sõna on minuga ja mitte 
nendega“ (samas, 6. kd. ptk. 10). Lutheri otsus kirikust lahku lüüa ei tulnud ilma tõsise 
võitluseta. Umbes sel ajal kirjutas ta: ,, Ma tunnen iga päevaga ikka rohkem ja rohkem, kui 
raske on kõrvale heita seda, mida oled endasse tilkhaaval lapsepõlves imenud. Oo, kui 
raskena tundub mulle,, kuigi Pühakiri on minu poolel, pidada ennast õigustatuks üksi seista 
vastu paavstile ja nimetada teda antikristuseks! Millised valulikud tunded on liikunud mu 
südames! Kui palju kordi olen ma endalt teravalt küsinud küsimust, mis on nii sageli olnud 
paavsti poolehoidjate huulil: , Kas sa üksi oled tark? Kas kõik teised eksivad? Mis siis, kui 
sul siiski on vale ning nii paljusid endaga kaasa tõmmates oled siis igavesti hukka 
mõistetud?“ Nii ma võitlesin iseenda ja Saatanaga, kuni Kristus oma eksimatu Sõna läbi 
kinnitas minu südant nende kahtluste vastu“ (Martyn, Ik. 372, 373). (SV 102.1) 


Paavst oli ähvardanud Lutheri kirikust välja heita, kui too oma õpetust tagasi ei võta. 
Nüüd ähvardus täideti. Ilmus uus bulla, mis kinnitas reformaatori lõplikku lahutamist 
Rooma kirikust ja kuulutas ta taeva poolt neetuks. Sama hukkamõist pidi tabama kõiki, kes 
tema õpetused vastu võtavad. Suur võitlus oli tõeliselt alanud. (SV 102.2) 


Vastuseis ootab alati neid, keda Jumal tarvitab eriliselt nende aja jaoks kõlava tõe 
esitamiseks. Lutheri päevil oli oma ajakohane tõde — erilise tähtsusega tõde tolle aja jaoks; 
tänapäeva koguduse jaoks on oma ajakohane tõde. Tema, kes kõik asjad oma tahte nõu 

järele teeb, on arvanud heaks asetada inimesed erinevatesse olukordadesse ja anda neile 
ülesanded, mis on erilise tähtsusega ajal, millesse neid on asetatud. Kui nad peavad saadud 
valgust kalliks, siis avatakse neile veelgi avaramad arusaamad tõest. Kuid kahjuks ei hinda 
enamus tänapäeval tõde sugugi rohkem, kui paavsti pooldajad, kes võitlesid Lutheri vastu. 
Nii nagu endistel aegadel, nii kalduvad inimesed ka nüüd Jumala Sõna asemel inimlike 
teooriate ja traditsioonide poole. Need, kes esitavad tõde kaasaja jaoks, ei pea lootma 
paremat vastuvõttu, kui see, mis sai osaks möödunud aja refomaatoritele. Tõe ja eksituse, 
Kristuse ja Saatana vahel peetava suure võitluse ägedus kasvab kuni selle maailma ajaloo 
lõpuni. (SV 102.3) 


Jeesus ütles oma jüngritele: ,,Kui te oleksite maailmast, siis maailm armastaks oma. Aga 
et te ei ole maailmast, vaid mina olen teid ära valinud maailmast, sellepärast vihkab teid 
maailm! Pidage meeles seda sõna, mis ma teile olen ütelnud: ,,Ei ole ori suurem oma 
isandast! On nemad mind taga kiusanud, siis nad kiusavad teidki taga, on nad pidanud minu 
sõna, siis nad peavad teiegi sõna.“ (Joh. 15, 19. 20). Teisal kuulutab meie Issand selgesti: 
»Häda teile, kui kõik inimesed teist räägivad head, sest nõnda samuti tegid nende isad 
valeprohvetitele!“ (Luuka 6,26). Tänapäeva maailma vaim pole Kristuse Vaimuga sugugi 
rohkem kooskõlas kui endistel aegadel ja neid, kes kuulutavad Jumala Sõna selle puhtuses, 
ei võeta tänapäeval vastu suurema heakskiiduga kui siis. Tõele vastuseisu vormid võivad 
muutuda ja vaen võib olla vähem avalik, lihtsalt salakavalam, kuid vastuseis on olemas ja 
püsib kuni aegade lõpuni. (SV 103.1) 

PEATÜKK 8—KOHTU EES 


Saksamaa troonile astus uus keiser — Karl V. Rooma saadikud ruttasid teda õnnitlema 
ning püüdsid isevalitsejat meelitada reformatsiooni vastu. Samal ajal palus Saksi kuurvürst, 
kellele Karl suurel määral oma krooni võlgnes, et ta ei võtaks Lutheri vastu midagi ette 
enne, kui teda ära kuulatakse. Keiser oli suures kitsikuses. Paavstlasi rahuldas ainult 
käskkiri Lutheri surma mõistmise kohta. Kuurvürst oli aga kindlalt öelnud, ,,et kuna 
keiserlik majesteet ise ega keegi teine isik polnud tõestanud Lutheri kirjutiste ekslikkust“, 
siis ,,tuleb dr. Luther varustada kaitsekirjaga ja saata ta õpetused, jumalakartlike ja 
erapooletute kohtunike ette“ (D*Aubigne, 6. kd. ptk. 2). (SV 103.2) 


Kõigi erakondade tähelepanu pöördus nüüd Saksa vürstiriikide ühisele istungile, mis 
kutsuti kokku Wormsis varsti peale seda, kui Karl sai keisriks. See rahvuslik nõukogu pidi 
otsustama tähtsamaid poliitilisi küsimusi ja olukordi. Sellel kokkutulekul pidid Saksa 
vürstid esmakordselt kohtuma oma noore keisriga. Keisririigi kõigist osadest kogunesid 
Wormsisse suursugused, võimukad ja isadelt päritud õiguste eest seisvad ilmalikud isandad, 
ühiskondliku positsiooni ja võimuga uhkeldavad kirikuvürstid, õukonnarüütlid ning nende 
relvastatud kaaskondlased, saadikud võõrastelt ja kaugetelt maadelt. Ja ometi äratas sellel 
suurel koosolekul kõige suuremat tähelepanu Saksi reformaatori küsimus. (SV 104.1) 


Keiser Karl oli eelnevalt käskinud kuurvürstil varustada Luther riigipäevale tulekuks 
kaitsekirjaga ja lubada tal vaieldavates küsimustes kompetentsete isikutega vabalt arutleda. 
Luther ootas keisri ette ilmumist erutusega. Ta tervis oli sel ajal väga nõrk, kuid siiski 
kirjutas ta kuurvürstile: ,, Kui ma ei saa Wormsisse minna hea tervise juures, siis palun ma 
end sinna viia haigena. Kui juba keiser mind kutsub, siis ma ei saa kahelda, et see on Jumala 
enda kutse. Nad soovivad tõenäoliselt minu vastu kasutada vägivalda (sest nad ei käsi mind 
ilmuda selleks, et mulle õigust anda), kuid ma usaldan oma asja Issanda kätte. Tema, kes 
kaitses kolme noormeest tuleahjus, elab ja valitseb ka täna. Kui Ta mind ka ei päästa, on 
minu elul vähe tähtsust. Kandkem hoolt selle eest, et evangeelium ei satuks pilke alla ja 
andkem kasvõi elu sellekks, et vaenlased ei võidutseks. Minu kohus pole otsustada, kas 
kõigi hüvangut teenib paremini minu elu või surm... Te võite minult kõike oodata, kuid 
mitte põgenemist ja tagasivõtmist. Põgeneda ma ei saa ja lahti öelda veelgi vähem“ (samas, 
7. kd. ptk. 1). (SV 104.2) 


Kui Wormsis levis kuuldus sellest, et Luther ilmub riigipäeva ette, tekkis üldine ärevus. 
Aleander, paavsti saadik, kelle hooleks reformaatori küsimus oli usaldatud, oli häiritud ja 
raevunud. Ta nägi, et tulemused võivad paavstlikule üritusele õnnetust tuua. Teostada 
järeleuurimine asjas, mille kohta paavst oli juba langetanud hukkamõistva otsuse, ilmutas ju 
paavstivõimu kahanemise märke. Pealegi kartis Aleander, et salle mehe kõneosavuse ja 
võimsate argumentide peale pööravad paljud vürstid paavstile selja. Sellepärast esitas ta 
Karlile kõige tungivamad vastuväited Lutheri Wormsi tulemise vastu. Umbes sel ajal 
avaldati bulla, mis kuulutas Lutheri kirikust välja heidetuks. See koos saadiku protestiga 

mõjutas keisrit järeleandmisele. Ta kirjutas kuurvürstile, et siis kui Luther ei kavatse 
taganeda oma seisukohast, peab ta jaama Wittenbergi. (SV 104.3) 


Aleander ei rahuldunud saavutatuga, vaid pingutas igati jõudu ja kavalust, et kindlustada 
Lutheri hukkamõistmine. Püsivusega, mis väärinuks palju õilsamat rakendust, juhtis ta 
vürstide, prelaatide ja teiste riigipäeva liikmete tähelepanu asja tõsidusele. Ta süüdistas 
reformaatorit ,,mässus, vastuhakkamises, lugupidamatuses ja jumalateotuses.“ Kuid ägedus 
ja raev, mida saadik avaldas, ilmutas liigagi selgesti seda vaimu, mis teda taga kihutas, tiks 
tollane kirjamees lausus: ,,Teda kihutab tagant pigem viha ja kättemaks kui agarus ja 
jumalakartlikkus“ (samas, 7. kd. ptk. 1). Riigipäeva enamik tundis Lutheri suhtes suuremat 
poolehoidu kui kunagi varem. (SV 105.1) 


Kahekordse agarusega nõudis Aleander keisrilt paavstliku edikti täideviimist. Kuna 
Saksamaa seaduste kohaselt ei tohtinud otsust langetada ilma vürstide nousolekuta, noustus 
Kari lõpuks saadiku järjekindla pealekäimisega ja käskis tal esitada asi riigipäevale. 
»»Nuntsiuse jaoks oli see uhke päev. Koosolek oli suur; veel suurem oli tõstatatud küsimus, 
Aleander pidi esinema Rooma kõigi kirikute ema ja valitsejanna kaitsjana.“ Ta pidi 
kokkutulnud kristluse volmukandjate ees süüst vabastama Peetruse vürstiriigi. Tal oli 
hiilgav kõneand ja ta oskas tegutseda olukorra tähtsuse kohaselt. Jumahk ettenägevus tahtis, 
et Roomat pidi kõige austusväärsema tribunali ees esindama tema kõige võimekam oraator, 
enne kui see süsteem lõphkult hukka mõistetud sai“ (Wylie, 6. kd. ptk. 4). Reformatsiooni 
pooldajad ootasid mõningase kartusega reageeringut Aleanori kõnele. Saksi kuurvürst ei 
olnud kohal, kuid tema korraldusel viibisid riigipäeval mõned tema nõunikud, kes tegid 
märkmeid nuntsiuse kõnest. (SV 105.2) 


Koigi oma teadmiste ja kõneosavusega asus Aleander tõde ümber lükkama. Ta paiskas 
üksteise järel esile süüdistusi Lutheri kui kiriku ja riigi, elavate ja surnute, vaimulikkonna ja 
lihtliikmete, kontsiilide ja üksikkristlaste vaenlaste aadressil. ,,Lutheri eksidpetustest 
jätkub,“ kuulutas ta, ,,et õigustada tuhande ketseri põletamist.“ (SV 105.3) 


Lõpuks püüdis ta põlgusevarju heita reformeeritud usu pooldajatele: ,,Kes need luterlased 
õieti on? Trobikond ülbeid, kitsarinnalisi õpetajaid, kõlvatuid preestreid, liiderlikke munki, 
harimatuid advokaate ja vaesestunud aadlikke ning eksiteele viidud lihtinimesi. Kui palju 
arvukam, võimekam ja võimsam on katoliku kirik! Selle hiiglasliku koosoleku üksmeelne 
otsus õpetas lihtsameelseid, hoiatagu ettevaatamamatuid, otsustagu kõhklejate eest ja andku 
jõudu nõrkadele!“ (D*Aubigne, 7. kd. ptk. 3). (SV 105.4) 


Selliste relvadega on tõe kaitsjaid rünnatud kõikidel aegadel. Samad argumendid lastakse 
käiku kõigi nende vastu, kes julgevad valitsevatele eksimustele vastandada Jumala Sõna 
selged ja otsekohesed õpetused. ,,Kes on need uue õpetuse jutlustajad?“ hüüavad populaarse 
religiooni austajad. ,, Need on vähesed õppimata alamast klassist inimesed, kes väidavad, et 
neil on tõde ja need on Jumala valitud rahvas. Nad on harimatud ja petetud. Palju 


lugupeetum on meie kirik arvu ja mõju poolest! Kui palju suuri ja õpetatud mehi on meie 
84 


Vaimne Lugu Kahest Linnast 


seas! Kui palju võimsam on meie pool!“ Nendel väidetel on küll kaalukas mõju maailmale, 
kuid Jumala silmis pole need otsustavamad kui Lutheri päevil. (SV 106.1) 


Reformatsioon ei lõppenud koos Lutheriga nagu paljud arvavad. See kestab maailma 
ajaloo lõpuni. Lutheri suureks ülesandeks oli jagada teistele edasi seda valgust, mida Jumal 
oli lasknud temale paista, kuid tema ei saanud kogu maailmale antavat valgust: tema ajast 
tänaseni on Jumal avanud pidevalt uusi Pühakirja tõdesid ja andnud uut arusaamist 
vaimulike sügavuste kohta. (SV 106.2) 


Paavsti saadiku kõne jättis riigipäevale sügava mulje. Luther ei olnud kohal, et Jumala 
sõna selgete ja veenvate tõdedega paavstlikku võistlejat kummutada ja keegi ei püüdnudki 
reformaatorit kaitsta. Üldiselt oldi nõus hukka mõistma nii teda kui tema õpetusi, ja 
võimalusel, välja juurima kogu ketserlust. Roomal oli olnud soodne võimalus enda eest 
kosta. Kõik, mida kiriku kaitseks öelda oli, sai öeldud. Kuid näilik võit oli lüüasaamise 
alguseks. Siitpeale oli kontrast tõe ja eksituse vahel selgem, sest see ilmnes avalikus 
võitluses. Sellest päevast alates ei pidanud Rooma enam kunagi tundma ennast nii kindlana, 
nagu ta senini oli tundnud. (SV 106.3) 


Kuigi enamik riigipäevast osavõtjaid oleksid olnud nõus Lutherit paavstile loovutama, 
nägid paljud kirikus valitsevat kõlvatust ja ihkasid kirikuvõimu kuritarvitamise lõpetamist, 
mis saksa rahvast rõhus. Aleander oli esitanud paavstlikku võimu kõige soodsamas 
valguses. Nüüd mõjutas Issand ühte riigipäeva liiget sõna võtma, et kõnelda paavstliku 
türannia tagajärgedest. Suursuguse kindlusega tõusis sellel vürstlikul koosolekul üles 
hertsog Georg Saksist ja kirjeldas halastamatu täpsusega paavstluse pettusi ja jälkusi ning 
nende hirmsat mõju. Lõpetuseks ütles ta: ,, Ma ei rääkinud kaugeltki kõigist kuritegudest, 
mis kisendavad Rooma vastu. Kõik häbi on kadunud. Preestrite ainus eesmärk on ... raha, 
raha... nii et need, kes peaksid õpetama tõde, ei kõnele enam muud kui valet. Selle asemel, 
et neid karistada, makstakse neile hoopiski peale ja mida enam nad valetavad, seda 
suuremad on kasumid. Sellest roojasest allikast voolavad rüvetatud veed. Prassimine sirutab 
käe ahnusele. Oh häda, seda avalikku pahameelt põhjustab vaimulikkond, kes paiskab nii 
palju vaeseid hingi igavesse hukatusse. On vaja üldist reformatsiooni“ (samas, 7. kd. ptk. 
4). (SV 106.4) 


Tabavamat ja veenvamat paavstluse hukkamõistu poleks ka Luther ise esitanud — ja 
fakt, et kõneleja oli reformatsiooni kindel vastane, andis tema sõnadele veelgi suurema 
kaalu. (SV 107.1) 


Kui koosolijate silmad oleksid avanenud, oleksid nad näinud endi keskel Jumala ingleid, 
kes külvasid valguskiiri eksituse pimedusse ja avasid inimeste meeli ja südant tõe 
vastuvõtmiseks. Tõe ja tarkuse Jumal juhtis oma väega ka reformatsiooni vastaseid ja 
valmistas selliselt teed suurele tööle, mis tuli teostada. Martin Luther ei olnud kohal, kuid 
sellel koosolekul kõlas Lutherist kõrgema Isiku hääl, Jumala enda hääl. (SV 107.2) 

Otsekohe määras riigipäev ametisse komisjoni, kes pidi selgitama välja paavstliku 
omavoli saksi rahva suhtes. See nimekiri, mis sisaldas sada üksikpunkti, esitati keisrile koos 
palvega võtta tarvitusele kohesed abinõud nende kõrvaldamiseks. Palvekirja esitajad ütlesid: 
»Milline hingede hukutamine, milline röövimine, millised skandaalsed väljapressimised 
ümbritsevad ristiusu vaimulikku pead! Meie kohuseks on ära hoida meie rahva laostumine 
ja teotus. Sel põhjusel palume me kõige alandlikumalt, kuid ka kõige tungivamalt teid, 
majesteet, et te annaksite korralduse viia läbi üldine reformatsioon ja jälgiksite selle 
teostamist“ (samas, 7. kd. ptk. 4). (SV 107.3) 


Nüüd nõudis kontsiil reformaatori ära kuulamist. Hoolimata Aleandri palvetest, 
protestidest ja ähvardustest andis keiser selleks lõpuks loa ja Lutherile saadeti kutse ilmuda 
riigipäeva ette. Koos kutsega anti välja ka kaitsekiri, mis pidi kindlustama tema 
tagasipöördumise kindlasse kohta. Need läkitati Wittenbergi ühe käskjala kaudu, kelle 
ülesandeks oli ka Luther Wormsisse toimetada. (SV 107.4) 


Lutheri sõbrad olid hirmul ja ahastuses. Teades eelarvamusi ja tema vastu suunatud 
raevu, kartsid nad, et tema kaitsekirja ei arvestata. Nad palusid tungivalt, et Luther ei seaks 
elu ohtu. Tema aga vastas: ,,Paavstlased ei soovi mind Wormsis näha, nad ihkavad mind 
kinni võtta ja surmata, kuid see pole tähtis. Ärge paluge minu pärast, vaid paluge Jumala 
Sõna pärast... Kristus annab mulle oma Vaimu, et võita need saatena sulased. Ma mõistan 
nad hukka oma elu ajal ja võidan nad oma surma korral. Wormsis taotlevad nad usinalt, et 
ma võtaksin kõik tagasi. See on minu tagasivõtmine: kui ma enne ütlesin, et paavst on 
Kristuse asemik, siis nüüd kinnitan ma, et ta on Kristuse vastane ja kuradi apostel“ (samas, 
kd. 7, ptk. 6). (SV 108.1) 


Luther ei asunud ohtlikule reisile siiski üksinda. Peale keiserliku käskjala otsustasid teda 
saata veel kolm tema parimat sõpra. Melanchton soovis nendega liituda. Ta oli Lutherisse 
kiindunud ja soovis talle järgneda kui vaja ka vanglasse või surma, kuid tema soov lükati 
tagasi. Kui Luther peaks hukkuma, ütlesid talle Lutheri sõbrad, tuleb reformatsiooni jätkata 
sinul. Reformaator ütles hüvastijätul Melanchtonile: ,,Kui ma ei tule tagasi ja mu vaenlased 
mõistavad mu surma, siis jätka õpetamist ja seisa kindlalt tões. Tööta minu asemel... Kui 
sina jääd ellu, võin mina ka surra.“ (samas, 7. kd., ptk. 7). Üliõpilased ja linnakodanikud, 
kes kogunesid Lutherit ära saatma, olid sügavalt liigutatud. Paljud, kelle jaoks evangeelium 
oli kallis, jätsid temaga hüvasti pisarsilmil. Siis asus reformaator oma saatjatega 
Wittenbergist teele. (SV 108.2) 


Peisil märkasid nad inimeste süngestunud ilmeid. Mõnes linnas ei väljendatud neile 
mingit lugupidamist. Ühes ööbimispaigas näitas üks sõbralik preester Lutherile ühe itaalia 
märtrina hukkunud reformaatori pilti. Vihje oli mõistetav. Järgmisel päeval sai 
reisiseltskond teada, et Lutheri kirjatööd olid Wormsis hukka mõistetud. Keisri käskjalad 
kuulutasid seda dekreeti kõikjal ja nõudsid rahvalt, et nad tooksid keelatud tööd 
riigiametnike kätte. Kartes Lutheri julgeoleku pärast riigipäeva ees ja arvates, et tema 

kindlameelsus on juba kõikuma löönud, küsis käskjalg, kas ta soovib edasi minna. Luther 
vastas; ,,Kuigi mind kuulutatakse kurjategijaks igas linnas, lähen ma siiski edasi“ (samas, 
kd. 7, ptk. 7). (SV 108.3) 


Erfurtis võeti Luther austusega vastu. Vaimustatud rahvahulga saatel läbis ta tänavaid, 
mille ääres ta noorusaastail sageli leivatükki kirjanud oli. Ta käis ära oma kloostrikongis ja 
mõtles võitlusele, mis temas kees siis, kui valgus, mis nüüd Saksamaa kohal koitis, tema 
hinge oli tunginud. Lutherit paluti jutlustada. See oli keelatud, kuid käskjalg andis talle 
eriloa ja kerjusmunk, kes kord sealses kloostris kõige hullemaid töid oli teinud, astus 
kantslisse. (SV 109.1) 


Pilgeni täis saalile rääkis ta Kristuse sõnadest ,,Rahu olgu teile!“ ,,Filosoofid, doktorid ja 
kirjanikud,“ ütles ta, ,,on vaevanud ennast õpetustega, kuidas võib inimene saada igavese 
elu, ja ikkagi pole nad leidnud rahuldavat vastust. Ma tahan teile nüüd sellest kõnelda: ... 
Jumal on äratanud surnuist ühe mehe, Issanda Jeesuse Kristuse, et Ta hävitaks surma, 
kõrvaldaks täielikult patu ja suleks põrgu väravad. See on päästmise töö ... Kristus on 
võitnud! See on rõõmusõnum. Meid päästetakse Tema töö läbi, mitte meie oma teenete 
tõttu. (SV 109.2) 


Meie Issand Jeesus Kristus on ütlenud: , Rahu olgu teile; vaata minu käsi“ — see 
tähendab: vaata, oo inimene, mind, mind üksi, kes olen võtnud sinu patu ja sind lunastanud, 
Olgu sul nüüd rahu. , Nii ütleb Issand.“ (SV 109.3) 


Ta jätkas, näidates, et tõelist usku ilmutab püha elu. ,, Kuna Jumal on meid päästnud, siis 
on iga inimese kohus elada nii, et see ei tooks kasu ainult temale endale, vaid ka ligimestele. 
Oled sa rikas, siis aidaku su varandus vaeseid. Oled sa vaene — olgu su teenistus 
vastuvõetav rikkale. Kui su töö on kasulik ainult sulle endale, siis teenistus, mida arvad 
olevat meelepärase Jumalale, on vale“ (samas, 7. kd., ptk. 7). (SV 109.4) 


Rahvas kuulas kui nõiutult. Nälgivatele hingedele murti eluleiba. Kristus tõsteti kõrgele 
üle paavstide, keisrite ja kuningate. Luther ei vihjanud kordagi oma ohtlikule olukorrale. Ta 
ei püüdnud tõmmata endale nende tähelepanu ja kaastunnet. Kristuse esiletõstmisega oli ta 
kaotanud silmist enese. Ta jäi Kolgata Mehe varju ning püüdis esitada ainult Jeesust kui 
patuste Lunastajat. (SV 109.5) 


Kogu teekonna vältel oli tähelepanu suunatud Lutherile. Uudishimulik rahvahulk tungles 
tema ümber ja sõbralikud hääled hoiatasid teda paavstlaste kavatsuse eest: , Nad põletavad 
sinu“, ütles keegi, ,,ja muudavad su tuhaks, nagu nad tegid Jan Husiga.“ ,,Kui nad süütaksid 
ka tule, mis ulatuks Wormsist Wittenbergini,“ vastas Luther, ,,ja selle leegid ulatuksid 
taevani, läheksin ma sellest läbi Issanda nimel. Ma astuksin nende ette. Ma läheksin peemoti 
lõugade vahele ja murraksin ta hambad, tunnistades Issandat Jeesust Kristust!“ (samas, 7. 
kd., ptk. 7). (SV 109.6) 

Sõnum reformaatori lähenemisest Wormsile tekitas suurt ärevust. Lutheri sõbrad tundsid 
hirmu tema julgeoleku pärast, vaenlased aga kartsid asjade arengut. Tehti suuri jõupingutusi, 
et takistada tal linna siseneda. Paavstlaste õhutusel paluti tal suunduda ühe sõbraliku rüütli 
lossi, kus, nagu väideti, pidid kõik vastuolud saama mõistlikult lahendatud. Sõbrad püüdsid 
äratada temas hirmu ähvardavate hädaohtude kirjeldamisega, kuid kõik nende jõupingutused 
olid tagajärjetud. Luther kinnitas kõigutamatult: ,, Kui Wormsis oleks nii palju kuradeid, kui 
kive majade katustel, siis ma läheksin ikkagi sinna“ (samas, kd. 7, ptk. 7). Wormsi väravate 
juurde oli kogunenud teda tervitama suurem rahvamurd kui keisri enda saabumise puhul. 
Erutus oli suur. Ule rahvahula sumina kostus kime, kaeblik hääl, mis laulis matuselaulu, 
otsekui hoiatades Lutherit ees ootava saatuse eest. ,,Jumal on minu kaitsja,“ ütles ustav mees 
tõllast maha astudes. (SV 110.1) 


Paavstlased ei uskunud, et Luther tõepoolest julgeb Wormsile tulla. Tema saabumine viis 
vaenlased segadusse. Keiser kutsus otsekohe kokku oma nõuandjad, et kaalutleda edasist 
tegevusplaani. Üks piiskoppidest, range paavstlane, väitis: , Me oleme juba kaua tema üle 
nõu pidanud. Vabanegu meie keiserlik majesteet otsekohe sellest mehest! Eks Sigismunud 
lasknud Jan Husi põletada! Me pole kohustatud ketserile kaitsekirja andma ega seda 
arvestama.“ (SV 110.2) 


»Nii ei lähe,“ ütles keiser, ,,me peame oma sõna pidama.“ (samas, 7. kd., ptk. 8). 
Sellepärast otsustatigi reformaator ära kuulata. (SV 110.3) 


Kogu linn ihkas seda tähelepanuväärset meest näha ja peagi täitus tema peatuspaik 
külastajatega. Luther oli vaevalt paranenud oma hiljutisest haigusest. Ta oli väsinud tervelt 
kaks nädalat kestnud reisist, pealegi pidi ta valmistuma homsete otsustavate sündmuste 
vastu. Ta vajas vaikust ja rahu. Ent rahva soov teda näha oli nii suur, et Luther sai vaid 
mõned tunnid puhata. Majja hakkas voorima aadlikke, rüütleid, preestreid ja tavalisi 
linnakodanikke. (SV 110.4) 


Kogunenute hulgas oli palju aadlikke, kes olid keisrilt julgelt nõudnud väärnähtuste 
kõrvaldamist kirikust ja kes, nagu Luther ütles ,,olid kõik vabaks saanud evangeeliumi läbi“ 
(Martyn, Ik. 393). Nii vaenlased kui sõbrad tulid vaatama kohkumatut munka. Luther võttis 
nad vastu kõigutamatu rahulikkusega ning vestles kõigiga väärikalt ja targalt. Tema 
käitumine oli kindel ja julge. Kahvatul, kõhnal näol, mis kandis mure ja haiguse jälgi, oli 
lahke ja rõõmus ilme. Sõnade pühalikkus ja sügav tõsidus haaras teatud määral isegi tema 
vastaseid. Nii sõpru kui vaenlasi valdas imestus: mõned olid veendunud, et jumalik vägi 
viibis tema juures, teised väitsid nagu variserid Kristuse suhtes: ,, Temas on kuri vaim!“ (SV 
110.5) 


Järgmisel päeval kutsuti Luther riigipäeva ette. Üks keisri ametnik määrati Lutheri 
saatjaks audientsisaali, kuid hoolimata saatja pingutustest oli tal raske jõuda pärale. Kõik 
ligipääsuteed olid täis pealtvaatajaid, kes soovisid näha paavstile vastu hakata julgenud 
munka. (SV 111.1) 

Pealtvaatajate seas seisis üks vana kindral, paljude lahingute kangelane, kes lausus 
Lutherile sõbralikult: ,, Mungake, mungake, sa lähed nüüd õilsamasse võitlusesse kui minul 
või ühelgi teisel pealikul on tulnud läbi elada. Aga kui su asi on õige ja sa oled selles kindel, 
siis mine edasi Jumala nimel ja ära karda midagi! Jumal ei jäta sind maha!“ (D*Aubigne, 7. 
kd., ptk. 8). (SV 111.2) 


Lõpuks seisis Luther riigipäeva ees. Keiser istus troonil, ümbritsetuna riigi kõige 
silmapaistvamatest isikutest. Ükski lihtsurelik polnud seisnud nii kõrge koosoleku ees, kui 
oli see, mille ees pidi oma usu pärast tunnistust andma Martin Luther. ,,Sinna ilmumine 
iseenesest oli võit paavstluse üle. Paavst oli selle mehe juba hukka mõistnud, ja siiski seisis 
ta nüüd kohtujärje ees. See sündmus ise kõneles paavsti mõju langusest. Paavst oli Lutheri 
kirikuvande alla pannud, inimühiskonnast välja tõuganud, ja ikkagi pöörduti tema poole 
aupaklike sõnadega ning anti võimalus esineda suurilma vägevate ees. Paavst oli käskinud 
tema hääle igaveseks vaikima panna, kuid nüüd valmistus reformaator rääkima tuhandete 
tähelepanelike kuulajate ees, kes olid kokku tulnud kristliku maailma kaugeimatest osadest. 
Niiviisi oli juba iseenesest toimunud tohutu pööre. Hooma võim hakkas murenema ja see oli 
munga hääl, mis sellele hoogu andis“ (samas, 7. kd., ptk. 8). (SV 111.3) 


Selle võimsa ja kõrgeaulise koosoleku ees näis lihtsast soost reformaator hetkeks 
heituvat. Mõned vürstidest, kes märkasid tema erutust, astusid ligemale ja üks neist sosistas: 
»Arge kartke neid, kes ihu tapavad, ega hinge ei või tappa!“ Teine ütles: ,,Kui teid viiakse 
minu pärast maavalitsejate ja kuningate ette, siis annab teile teie Isa Vaim, mida te peate 
rääkima.“ Niiviisi vahendasid maailma suured mehed Kristuse sõnu ja kinnitasid Tema 
sulast katsumuse tunnil. (SV 111.4) 


Lutherile juhatati koht otse keisri trooni vastu ja saali haaras sügav vaikus. Seejärel tõusis 
üks keisri ametnik ja palus, osutanud Luhteri kirjutiste kogule, et reformaator vastaks kahele 
küsimusele — kas ta tunnistab need omaks ja kas ta kavatseb tagasi võtta arvamused, mis ta 
neis on esitanud? Parast seda, kui raamatute pealkirjad olid ette loetud, vastas Luhter 
esimese küsimuse peale, et ta tunnistab need raamatud omaks. ,,Kuid mis puutub teise 
küsimusse“, ütles ta, ,,siis siin on kõne all usk ja hingeõnnistus ning Jumala Sõna kui suurim 
ja kallim aare nii taevas kui maa peal. Ma toimiksin mõistmatult, kui ma vastaksin 
järelemõtlematult, sest nii võiksin ma lausuda vähem, kui olukord nõuab, või rohkem kui 
tõde nõuab, ja nõnda patustada Kristuse ütluse vastu: ,,Kes iganes mind ära salgab inimeste 
ees, teda salgan minagi oma Isa ees, kes on taevas!“ (Matt. 10, 33). Sel põhjusel palun ma 
alandlikult teid, keiserlik majesteet, anda mulle mõtlemisaega, et ma võiksin vastata ilma 
Jumala Sõna vastu eksimata“ (D*Aubigne 7. kd., ptk. 8). (SV 112.1) 


Sellist soovi esitades käitus Luther targasti. Tema teguviis veenis riigipäeva, et ta ei toimi 
impulsiivselt ega ägedusest. Rahulikkus ja enesevalitsemine, mida poleks oodanud mehelt, 
kes oli ennast näidanud väga julgena ja paindumatuna, suurendas tema mõju ja tegi teda 

võimeliseks vastama ettenägelikkuse, otsustavuse, tarkuse ja väärikusega, mis üllatas ja 
ärritas tema vastaseid ning noomis nende ülbust ja uhkust. (SV 112.2) 


Järgmisel päeval pidi Luther taas riigipäeva ette ilmuma ja oma lõpliku vastuse andma. 
Hetkeks tundis ta ennast väga mannetuna nende jõudude kõrval, kes olid ühinenud tõe 
vastu. Teda valdas kartus ja värin. Hädaohud mitmekordistusid tema silmis. Näis, et 
vaenlased võidavad ja pimeduse jõud võtavad võimust. Masendus mähkis ta endasse ja näis 
teda Jumalast lahutavat. Luther igatses kinnitust, mis tõendaks, et vägede Issand on temaga. 
Sügavas hingeahastuses viskus ta kummuli, näoga vastu maad ja tõi kuuldavale rõ-hutud, 
südantlõhestava appihüüde, mida ainult Jumal võis täielikult mõista. (SV 112.3) 


15° 


00, kõikvõimas igavene Jumal!“ hüüdis ta. ,, Kui kohutav on see maailm! Vaata, ta avab 
oma suu, et mind ära neelata, ja mul on inimlikult nii vähe lootust... Kui ma peaksin toetuma 
ainult selle maailma tugevusele, siis on kõik otsas... Minu viimane tund on tulnud, mind on 
hukka mõistetud ... Oo Jumal, Sina, minu Jumal, aita mind kogu maailma tarkuse vastu! Tee 
seda, sa pead seda tegema, Sina üksi... sest see pole minu, vaid Sinu töö. Minul isiklikult 
pole ju mingit võitlemist nende maailma suurte isandatega ... Kuid töö on Sinu,... ja see on 
õige ning igavene töö. Oo Issand, aita mind! Ustav ja muutumatu Jumal, ma ei looda ühelegi 
inimesele... Kõik, mis inimesest, on ebakindel ja nurjub... Sa oled valinud mind selle töö 
jaoks... Ole minu kõrval Jeesuse Kristuse pärast, kes on minu kaitse, minu kilp ja mu kants!“ 
(samas, 7. kd., ptk. 8). (SV 113.1) 


Kõiketeadev ettenägevus lasi Lutheril mõista temal lasuvat ohtu, et ta ei toetuks oma 
jõule ega tormaks hulljulgelt hädaohtu. Teda ei vaevanud hirm isiklikult ähvardavate 
kannatuste või surmapiinade ees. Luther mõistis, et otsustav hetk usupuhastuse arengus oli 
saabunud ning ta tundis oma väärtust sellele vastu astuda. Tõde võis kannatada tema 
nõrkuse pärast. Mitte oma julgeoleku, vaid evangeeliumi võidukäigu pärast võitles Luther 
Jumalaga. Tema hingeahastus ja võitlus sarnanesid Jaakobi ahastusele öösel üksildase oja 
kaldal. Ja nii nagu võitis Jaakob, võitis ka Luther. Täielikus abituses klammerdus ta usus 
Kristuse, võimsa Vabastaja külge. Luther sai kindlustunde, et ta ei seisa riigipäeva ees 
üksinda. Rahu tuli südamesse tagasi ja ta tundis rõõmu, et temal lubati Jumala Sõna rahvaste 
ees kõrgele tõsta. (SV 113.2) 


Kindlas usalduses Jumalasse valmistus reformaator võitluseks. Ta mõtles läbi oma 
vastuse, uuris lõike oma kirjatöödest ja kirjutas Pühakirjast välja sobivaid tekste oma 
väidete kinnitamiseks. Pannud siis vasaku käe pühale Raamatule, mis lebas avatuna tema 
ees,, tõstis Luther parema käe taeva poole ja tõotas jääda ,,ustavaks evangeeliumile ja 
tunnistada usku ka siis, kui ta peaks seda tunnistust oma verega pitseerima“ (samas, 7. kd., 
ptk. 8). (SV 113.3) 


Kui reformaator jälle riigipäeva ees seisis, polnud temas jälgegi hirmust ega 
hämmeldusest. Vaikselt ning rahulikult, kuid vapralt ja suursuguselt seisis ta Jumala 

oma Õpetuste suhtes. Luther vastas vaoshoitult, ilma ägeduse ja ärrituseta. Tema 
esinemisviis oli lihtne ja aupaklik. Ometi õhkus temast julgust ja rõõmu, mis koosviibijaid 
üllatas. (SV 113.4) 


»leie keiserlik kõrgus,“ alustas Luther, ,, lugupeetud vürstid, armulised isandad. 
Kooskõlas mulle eile antud korraldusega ilmun ma täna teie ette ja palun Jumala armu läbi 
teid, keiserlik majesteet, ja teid, auväärt kõrgused, armulikult ära kuulata põhjendused, mille 
õigsusesse ja tõesusesse ma usun. Kui ma teadmatusest peaksin üle astuma õukonna 
tavadest ja viisakuskommetest, siis palun, andestage, kuna ma pole üles kasvanud 
kuningakojas, vaid kloostri eraldatuses.“ (samas, 7. kd., ptk. 8). (SV 114.1) 


Asja juurde asudes teatas Luther, et tema avaldatud tööd ei olnud kõik ühesuguse 
iseloomuga. Mõnes oli ta käsitlenud usku ja häid tegusid; neid olid ka tema vaenlased 
nimetanud süütuteks ja lausa kasulikeks. Nende tagasivõtmine poleks tähendanud 
üldtunnustatud tõdede hülgamist. Teine osa koosnes kirjutistest, mis paljastasid paavstluse 
väärnähtusi ja kuritegusid. Nende tööde tühistamine oleks tugevdanud Rooma türanniat ja 
avanud ukse veelgi laiemalt suurtele jumalavallatustele. Kolmanda rühma moodustasid 
raamatud, milles ta oli rünnanud isikuid, kes olid kaitsnud eksisteerivaid pahesid. Mis neisse 
puutus, siis tunnistas ta ausameelselt, oli ta olnud ägedam kui oleks sobinud. Ta ei pidanud 
ennast eksimatuks, kuid isegi neid raamatuid ei saanud ta tagasi võtta, kuna selline teguviis 
oleks julgustanud tõe vaenlasi ja andnud neile võimaluse Jumala rahvast veel julmemalt 
rõhuda. (SV 114.2) 


»Siiski olen ma vaid inimene ja mitte Jumal,“ jätkas Luther, , ja sellepärast kaitsen ma 
end nii nagu Kristus seda tegi: kus ma olen rääkinud pahasti, siis tõestage, et see on pa-ha... 
Jumala armu läbi palun ma pühalikult teid, keiserlik kergus, ja teid lugupeetud vürstid, ja 
kõiki mehi kõikidest seisustest: tõendage apostlite ja prohvetite kirjade alusel, et ma olen 
eksinud. Niipea, kui ma selles olen veendunud, tunnistan ma iga oma eksitust ning olen 
esimene oma raamatuid haarama ja tulle viskama.“ (SV 114.3) 


»Ma loodan, et äsjaöeldu näitab, et olen oma seisukohta hoolikalt kaalutlenud ja 
arvestanud ohte, millele ma end välja panen; kuid mul on tõsine rõõm näha, et Jumala Sõna 
pärast kerkivad tülid ja lahkhelid, sest selline on Jumala Sõna iseloom ja käekäik. ,, Ma ei ole 
tulnud tooma rahu, vaid mõõka, ütles Jeesus Kristus. Jumala plaanid on aukartustäratavad; 
hoidke, et te lahkhelide kõrvaldamise ettekäändel ei kiusa taga Jumala püha Sõna ega tõmba 
enda peale tagasipöördumatule tagajärgede laviini — õnnetusi ja igavest hu-katust. Ma 
võiksin tuua Pühakirjast selleks palju näiteid. Ma võiksin rääkida vaaraodest ning 
Babüloonia ja Iisraeli kuningatest, kelle taotlused teenisid kõige tagajärjekamalt nende 
hävingut ajal, mil nad püüdsid näiliselt kõige targemate nõusnnete varjus oma kuningriiki 
tugevdada. Jumal on see, kes liigutab mägesid, aga nemad ei märka seda.“ (samas, 7. kd., 
ptk. 8). (SV 114.4) 

Luther oli rääkinud saksa keeles; nüüd paluti tal sama korrata ladina keeles. Kuigi 
reformaator oli eelmisest pingutusest kurnatud, täitis ta korralduse ja pidas oma kõne maha 
sama selguse ja energiaga. Jumala ettenägevus juhtis nii. Paljude meeli pimestas eksitus ja 
ebausk sedavõrd, et esimesel korral ei mõistnud nad küllaldaselt Lutheri arutluse jõudu. 
Kordamine võimaldas neil paremini aru saada. Neid, kes valgusele kangekaelselt silmad 
sulgesid ega tahtnud, et tõde neid veenaks, viisid Lutheri mõjusad sõnad raevu. Kui ta kõne 
lõpetas, ütles riigipäeva juhataja vihaselt: , Te ei vastanud esitatud küsimusele... Teilt 
nõutakse täpset ja selget vastust... Kas te võtate tagasi või ei?“ (SV 115.1) 


Reformaator vastas: ,,Kuna teie, keiserlik majesteet, ja teie, kõrged võimukandjad, nõuate 
mult selget, lihtsat ja täpset vastust, siis ma selle ka annan ja see on järgmine: Nii kaua kui 
mulle ei näidata Püha Piibli ilmsete ja selgete tunnistuste põhjal, et ma olen valel teel, usun 
ma Pühakirja tunnistust ja selget mõistust, ma usun kirjakohti, mida tsiteerisin ja ned seovad 
minu südametunnistuse Jumala Sõnaga nii, et ma ei saa ja ei taha oma seisukohti tagasi 
võtta. Kristlasele on ohtlik rääkida südametunnistusele vastu. Siin ma seisan, teisiti ma ei 
või. Jumal aidaku mind! Aamen“ (samas, 7. kd., ptk. 8). (SV 115.2) 


Nii seisis see õige mees Jumala Sõna kindlal alusel. Taeva valgus kiirgas tema näolt 
Lutheri iseloomu õilsus, tema südamerahu ja rõõm tunnistasid ilmekalt usu kasuks, mis 
võidab ära maailma. (SV 115.3) 


Koosolek oli mõne hetke hämmastusest keeletu. Oma esimese vastuse oli Luther andnud 
tasasel toonil, aupakliku, peaaegu järeleandliku hoiakuga. Paavstlased olid seda tõlgendanud 
tõendina, et mehe julgus hakkab teda maha jätma. Nad pidasid tema palvet järele mõelda 
sissejuhatuseks seisukohtade tagasivõtmisele. Isegi Karl oli poolpõlglikult lausunud, 
osutades munga kurnatud kujule, tema tagasihoidlikule riietusele ja lihtsale kõneviisile: 
»»See munk ei tee minust iialgi ketserit.“ Julgus ja kindlus, mida Luther nüüd ilmutas ning 
tema arutluse jõud ja selgus üllatasid kõiki kohalolijaid. Imetluseni liigutatud keiser hüüatas: 
»»See munk räägib ju kartmatult ja väga julgelt.“ Paljusid saksa vürste täitis uhkus ja rõõm 
oma rahvuse vapra esindaja üle. (SV 115.4) 


Pooma pooldajad olid löödud; nemad jäid kõige ebasoodsamasse valgusesse. Nad 
püüdsid säilitada Rooma võimu mitte Pühakirja, vaid ähvarduse abil. ,,Kui sa ei võta tagasi,“ 
hoiatas riigipäeva juhataja, ,,siis peab keiser vürstide ja riigi-ametnikega nõu, mida ette võtta 
sellise parandamatu ketseriga.“ (SV 116.1) 


Lutheri sõbrad, kes olid rõõmuga kuulanud tema suurepärast kaitsekõnet, heitusid nende 


sõnade peale, kuid usupuhastaja oli rahu ise: ,, Minu Jumal olgu minu aitaja, sest ma ei saa 
sammugi taganeda.“ (samas, 7. kd., ptk. 8). (SV 116.2) 


Talle anti korraldus riigipäevalt lahkuda, kuni vürstid nõu peavad. Oli saabunud kriitiline 
moment. Lutheri iseloomukindlus võis mõjutada kiriku ajalugu läbi sajandite. Talle otsustati 
anda veel üks võimalus. Viimast korda toodi suur reformaator koosoleku ette. Veelkord 

esitati küsimus, kas ta loobub oma õpetustest. Seepeale vastas Jumala ustav sulane: ,, Mul 
pole midagi muud vastata, kui seda, mida olen juba öelnud.“ Oli ilmne, et ei lubadused ega 
ähvardused mõjutanud teda Rooma korraldustele alistuma. (SV 116.3) 


Paavstlikke juhte pahandas see, et tähtsusetu munk põlgas võimu, mis oli kuningaid ja 
aadlikke värisema pannud. Nad ihkasid oma viha tema peale välja valada ja ta surnuks 
piinata. Luther, kes oma hädaohtu mõistis, oli kõigiga rääkinud kristliku väärikuse ja 
rahulikkusega. Tema sõnades polnud uhkust, ägedust ega laimamist. Ta oli unustanud enese 
ja teda ümbritsevad tähtsad mehed ning tunnetanud ainult Tema kohalolekut, kes on 
lõpmatult kõrgem paavstidest ja prelaatidest, kuningatest ja keisritest. Lutheri tunnistuse 
kaudu oli rääkinud Kristus väe ja väärikusega, mis täitis nii sõbrad kui vaenlased aukartuse 
ja imestusega. Sellel koosolekul oli kohal viibinud Püha Vaim ja avaldanud mõju 
riigijuhtide südamele. Mitmed vürstid tunnistasid julgelt, et Lutheril oli õigus. Paljud olid 
tões veendunud, kuid mõnede jaoks ei jäänud see mõju püsima. Oli neid, kes ei väljendanud 
oma mõtteid kohe, kuid hiljem, olles Pühakirja ise uurinud, said neist julged reformatsiooni 
toetajad. Kuurvürst Friedrich oli murelikult oodanud Lutheri ilmumist riigipäeva ette ja 
kuulanud tema kõnet suure erutusega. Rõõmu ja uhkusega vaatas ta doktori julgust, kindlust 
ja enesevalitsemist ning otsustas veelgi kindlamalt esineda tema kaitsjana. Friedrich 
kõrvutas võitlevaid pooli ja nägi, et tõe vägi oli muutnud paavstide, kuningate ja prelaatide 
tarkuse nulliks. Paavstlus kandis kaotust, mis pidi tunda andma rohkem kõigi rahvaste 
hulgas kõikidel maadel. (SV 116.4) 


Kui paavsti saadik tajus Lutheri kõne mõju, lõi ta Rooma võimu julgeoleku pärast tõsiselt 
kartma ning otsustas tarvitada kõiki tema võimuses olevaid vahendeid, et häbematu 
uuendaja hävitada. Kogu oma kõneosavuse ja diplomaatilise vilumusega, mille poolest ta 
eriti tuntud oli, selgitas ta noorele keisrile, kui rumal ja hädaohtlik oleks ohverdada täht- 
susetu munga pärast võimsa Rooma sõprus ja abi. (SV 117.1) 


Tema sõnad ei jäänud mõjutuks. Juba järgmisel päeval lasi Karl riigipäeval ette kanda 
keiserliku läkituse, milles ta teatas oma otsusest jätkata eelkäijate poliitikat ning toetada ja 
kaitsta katoliku usku. Kuna Luther oli keeldunud oma eksitustest loobuma, tuli tema ja ta 
eksiõpetuste suhtes rakendada kõige karmimaid abinõusid. ,,Üksik, oma rumalusest eksittud 
munk on tõusnud üldise ristiusu vastu. Sellise jumalavallatuse peatamiseks tahan ma 
ohverdada oma kuningriigid, aarded, sõbrad, ihu, vere, hinge ja oma elu. Ma mõstan hukka 
augustiinlasest munga, ja ei luba tal tekitada rahva seas vähimatki segadust. See tuleb 
rakendada tema ja ta kangekaelsete pooldajate vastu kirikust väljaheitmist, ametist 
kõrvaldamist ja kõiki muid vahendeid, mis ketserite hä-vitamiseks on mõeldud. Ma pöördun 
riikide esindajate poole üleskutsega käituda ustavate kristlastena!“ (samas, 7. kd., ptk. 8). 
Siiski teatas keiser, et Lutheri kaitsekirja tuleb austada ja enne tema kohtulikule vastutusele 
võtmist lubatakse tal ohutult koju jõuda. (SV 117.2) 

Riigipäeva liikmed jagunesid selles küsimuses kahte leeri. Paavsti esindajad nõudsid 
reformaatori kaitsekirja arvestamata jätmist. ,,Rein peab tema tuha endale saama nagu Jan 
Husi tuha sada aastat tagasi,“ ütlesid nad. (samas, 7. kd., ptk. 9). Saksa vürstid, ehkki 
katoliiklased ja avalikult Lutheri vaenlased, protesteerisid sellise truudusemurdmise kui 
kogu rahva au riivava häbipleki vastu. Nad osutasid õnnetustele, mis olid järgnenud Husi 
surmale ja teatasid, et nad ei kavatse tõmmata Saksamaa ja selle noore keisri kaela 
niisugukst viletsust. (SV 117.3) 


Karl vastas sellele alatule ettepanekule nii: ,,Kui truudust ja usku ka kusagil enam ei 
sallitaks, peaksid need siiski pelgupaiga leidma vürstide südames.“ (samas, kd. 7, ptk. 9). 
Ikka veel nõudsid Lutheri kibedamad vaenlased, et reformaatori saatus jäetaks kiriku 
otsustada nagu oli teinud Sigismund Husi suhtes. Kuid viidates stseenile, kui Hus oli 
avalikul koosolekul osutanud oma ahelatele ja tuletanud valitsejale meelde tema antud 
lubadust, vastas Karl V: ,,Ma ei taha Sigismundi kombel punastada“ (Lenfant, 1 kd., Ik. 
422). (SV 118.1) 


Ja ometi oli Karl täie teadmisega hüljanud Lutheri poolt esitatud tõed. ,, Ma olen kindlalt 
otsustanud käia esivanemate jälgedes“ kirjutas valitseja (D'Aubigne, 7. kd., ptk. 9). Ta 
otsustas sammuda nende tallatud traditsioonide rada ka hoolimata sellest, et see erines toe ja 
õiguse teest. Ta otsustas pooldada paavstlust koos selle julmuse ja kõlvatusega sellepärast, 
et tema isad olid seda teinud. Nii võttis keiser seisukoha suurema valguse vastu ja keeldus 
täitmast kohustusi, miile kohta isadel puudus tundmine. Tänapaevalgi ripuvad paljud oma 
esiisade kommete ja traditsioonide küljes. Kui Issand saadab neile suuremat valgust, 
keelduvad nad seda vastu võtmast selle pärast, et seda ei olnud antud nende esiisadele. Meie 
ei seisa seal, kus seisid mele esiisad ja sel põhjusel pole meie kohustused ja vastutus samad 
kui neil. Jumal ei kiida heaks pöördumist isade eeskuju poole selleks, et panna paika kaasaja 
polvkonna kohustusi, Tema tahab, et me uuriksime Tõe Sõna enda jaoks, sest vastutus on 
suurem kui oli meie esivanemail. Meie oleme vastutavad selle valguse eest, mille said 
nemad ja mis pärandati meile, kuid lisaks oleme vastutavad ka suurema vaiguse eest, mis 
pärast neid on meile Jumala Sõnast paistnud. (SV 118.2) 


Kristus ütles uskmatute juutide kohta: ,,Kui me ei oleks tulnud ega oleks neile rääkinud, 
siis ei oleks neil pattu. Aga nüüd ei ole neil oma pattu millegagi vabandada.“ (Joh. 15,22). 
Sama jumalik vägi oli Lutheri kaudu rääkinud Saksa keisri ja vürstidega. Püha Vaim oli 
püüdunud paljusid sel suurejoonelisel koosolekul veenda. Kuid nii nagu Pilaatus sajandeid 
varem oli lubanud uhkusel ja popuiaarsuse soovil sulgeda süda maailma Lunastajale; nii 
nagu varisev Feliks oli palunud tõe saadikut: ,, Mine seks puhuks ära — kui mul on aega, 
kutsun ma sind jälle“; nii nagu uhke Agrippas oli tunnistanud: ,,Ei pudu palju, sa meelitad 
mind, et ma saaksin kristlaseks!“ (Ap. t. 24, 25, 26, 28), ja ometi keeldunud vastu võtmast 
taevast läkitatud sõnumit, nii otsustas Karl V hüljata tõe valguse ilmalikus uhkuses ja 
poliitika ettekirjutuste nimel. (SV 118.3) 

Laialt levisid kuuldused Lutheri vastu suunatud plaanidest. Need tekitasid kogu linnas 
suurt ärevust. Reformaator oli võitnud endale palju sõpru, kes, tundes Rooma reetlikkust ja 
julmust kiriku kõlvatuste paljastajate suhtes, otsustasid tema elu säästa. Sajad aadlikud 
andsid endale lubaduse Lutherit kaitsta. Paljud nimetasid keiserlikku läkitust avalikult 
Rooma võimuga lipitsemiseks. Majade ustele ja avalikesse kohtadesse löödi plakateid, küll 
Lutherit hukka mõistvate, küll teda toetavate üleskutsketega. Ühele sellisele loosungile olid 
kirjutatud targa mehe tähendusrikkad sõnad: ,,Häda sulle, oh maa, kui su kuningas on laps!“ 
(Kog. 10, 16). See poolehoid, mida rahvas kogu Saksamaal Lutherile avaldas, veenis keisrit 
ja riigipäeva selles, et iga ebaõiglus usupuhastaja suhtes oleks seadnud ohtu riigi rahu ja 
võib-olla ka trooni. (SV 119.1) 


Saksi Friedrich käitus rõhutatult tagasihoidlikult ning varjas hoolikalt oma teelisi tundeid 
reformaatori suhtes, kuid jälgis samal ajal hoolega kõiki Lutheri ja ta vaenlaste liigutusi. 
Paljud ei püüdnudki varjata oma sümpaatiat Lutheri vastu. Teda külastasid vürstid, krahvid, 
parunid ja teised nii ilmalikud kui vaimulikud kõrgest seisusest isikud. ,,Doktori väike 
ruum,“ kirjutas Spalatin, ,,ei suutnud mahutada kõiki külastajaid, kes temaga tutvuda 
soovisid.“ (Martyn, 1. kd., Ik. 4C4). Rahva silmis oli ta kangelane. Isegi need, kes tema 
õpetusi ei uskunud, pidid imetlema tema õilsat ustavust, mis oli nõus pigem surma minema 
kui südametunnistust rüvetama. (SV 119.2) 


Pingutati kõvasti, et veenda Lutherit Roomaga kompromissi sõlmima. Aadlikud ja 
vürstid selgitasid, et siis kui ta ajab oma jonni kiriku ja kontsiilide vastu edasi, aetakse ta 
varsti maapakku ja kuulutatakse lindpriiks. Selle peale vastas Luther: ,,Kristuse 
evangeeliumi ei saagi kuulutada ilma pahandusteta ... Miks peaks hirm ja kartus mind 
lahutama Issan-dast ja sellest jumalikust Sõnast, mis üksi on tõde? Ei, ennem ma loobun 
oma ihust, verest ja elust!“ (D* Aubigne 7. kd., ptk. 10). (SV 119.3) 


Teda keelitati alistuma keisri otsusele, et tagada endale julgeolek. Luther vastas: ,, Mul 
pole midagi selle vastu, et keiser, vürstid või isegi kõige lihtsamad kristlased arvustavad 
minu töid, kuid seda ainult Jumala Sõna alusel. Inimesed peavad kuuletuma ainult 
Pühakirjale. Minu südametunnistus on seotud Pühakirja külge.“ (samas, 7. kd., ptk. 10). 
Teistele vastas reformaator: ,,Olen nõus oma kaitsekirjast loobuma ja jätma oma elu keisri 
meelevalda, kuid mitte iialgi ütlema lahti Jumala Sõnast, (samas, 7. kd., ptk. 10). Ta teatas 
oma valmisolekust alistuda üldise kirikukogu otsusele ainult sellel tingimusel, kui kontsiil 
nõustub otsustama kooskõlas Pühakirjaga. ,, Jumala Sõna ja usu suhtes,“ lisas ta, ,,on iga 
kristlane samasugune otsustaja nagu paavst, kuigi teda toetaks miljon konsiili.“ (Martyn, 1. 
kd., Ik. 410). Lõpuks veendusid nii sõbrad kui vaenlased, et edasised lepituspüüded on 
kasutud. (SV 120.1) 


Oleks reformaator järele andnud üheski punktis, võinuks Saatan ja tema väed saavutada 
võidu. Lutheri vankumatu kindlus sai kogudusele ikkest vabastamise vahendiks ja uue ajastu 
alguseks. Selle ühe ainsa mehe mõju, kes julges usulistes asjades iseseisvalt mõelda ja 

tegutseda, määras koguduse ja maailma käiku mitte ainult reformaatori eluajal, vaid ka kõigi 
tulevaste päevade jooksul. Lutheri vankumatus ja ustavus kinnitavad aegade lõpuni neid, 
kellel on sarnased kogemused. Jumala vägi ja majesteetlikkus seisid kõrgemal inimeste 
nõukogudest ja Saatana mõjuvõimust. (SV 120.2) 


Varsti peale riigipäeva sai Luther keisrilt käsu minna tagasi koju. Ta teadis, et sellele 
järgneb peatselt hukkamõistmine. Ähvardavad pilved varjasid Lutheri teerada, kuid 
Wormsist lahkudes oli süda täis rõõmu ja tänu. ,,Kurat ise valvas paavsti kantsi,“ ütles ta, 
»kuid Kristus lõi sellesse suure lõhe ja Saatan pidi tunnistama Issanda üleolekut!“ 
(D*Aubigne, 7. kd., ptk. 11). (SV 120.3) 


Soovides tõsiselt, et tema kindlameelsust ei tõlgendataks vastuhakkamisena, kirjutas 
Luther pärast linnast lahkumist keisrile: ,,Jumal kes uurib läbi südamed, on minu tunnistaja, 
et ma olen valmis kõige alandlikumalt Teie keiserliku majesteedi sõna kuulama elu või 
surma, au või häbi puudutavates küsimustes, kuid ainsaks kriteeriumiks jääb Jumala Sõna, 
millest inimene elab. Ilmalikes asjades on inimene kohustatud kuuletuma teisele, kuna 
siinne soosing või hukkamõist ei määra ära inimese pääsemist, kuid niipea, kui kaalul 
on Jumala Sõna ja igavesed huvid, tahab Jumal, et alistutaks Temale ja mitte ühelegi 
inimesele. Selline usk ja alistumine on ainuõige Jumala kummardamine ja Tema teenimine.“ 
(samas, 7. kd., ptk. 11). (SV 120.4) 


Tagasiteel oli Lutheri vastuvõtt isegi soojem kui Wormsisse minnes. Kõrged vaimulikud 
tervitasid kirikuvande alla pandud munka ja kodanlikud valitsejad austasid meest, keda 
keiser oli häbimärgistanud. Teda paluti tungivalt jutlustada ja keisri keelust hoolimata astus 
ta jälle kantslisse. Luther kuulutas: ,, Ma pole kunagi tõotanud Jumala Sõna aheldada ega 
taha seda iialgi teha.“ (Martyn, 1. kd., Ik. 420). (SV 121.1) 


Vaevalt oli Luther Wormsist kaugenenud, kui keiser andis paavsti saadikute mõjutusel 
välja edikti Lutheri vastu. Selles käskkirjas nimetati Lutherit ,,Saatanaks inimkujus ja 
mungakuues“ (D*Aubigne, 7. kd., ptk. 11). Keiser käskis kohe pärast Lutheri kaitsekirja 
kehtivusaja lõppemist tarvitusele võtta abinõud tema töö. peatamiseks. Kõigil isikutel 
keelati anda talle varjupaika, pakkuda süüa või juua, teda avalikult või salaja sõnas või teos 
toetada ja julgustada. Ketser pidi kinni võetama ja võimude kätte antama seal, kus ta 
parajasti tabati. Tema pooldajad lubati vangi panna ja nende varandus konfiskeerida. Lutheri 
kirjutised tuli hävitada. Lõpuks pidi karistus tabama kõiki, kes julgesid sellele dekreedile 
vastu astuda? Saksi kuurvürst ja Lutheri kõige enam soosinud vürstid olid Wormsist 
lahkunud varsti pärast tema äraminemist, ometi kinnitas mittekoosseisuline riigipäev keisri 
käskkirja. Nüüd oli paavstlaste kord juubeldada. Nad lugesid usupuhastuse saatuse 
määratuks. (SV 121.2) 


Sellel hädaohu tunnil oli Jumal oma sulase jaoks valmistanud pääsetee. Valvas silm jälgis 
Lutheri samme ning ustav, õilis süda otsustas teda päästa. Oli selge, et Roomat rahuldas 

Jumal andis Saksi Friedrichile tarkust reformaatori elu kaitsta. Ustavate sõprade abiga viidi 
kuurvürsti kavatsus täide ja Luther kadus nii vaenlastele kui sõpradele teadmata paika. 
Koduteel võeti reformaator kinni, eraldati kaaslastest ja toimetati kiiresti läbi laante 
Wartburgi lossi, üksildasse mägikindlusse. Lutheri kinnivõtmine ja tema varjupaik jäid nii 
suure saladuskatte alla, et isegi Friedrich ei teadnud kaua aega, kus ta oli. Teadmatus kuulus 
plaani juurde, sest nii kaua, kui kuurvürst Lutheri asukohta ei teadnud, ei saanud ta midagi 
selle kohta ka öelda. Friedrichit rahuldas täielikult teadmine, et refor maator viibis kindlas 
kohas. (SV 121.3) 


Möödus kevad, suvi ja sügis. Saabus talv. Luther oli endiselt paos. Aleksander ja tema 
pooldajad juubeldasid, kuna evangeeliumi valgus näis tasapisi sumbuvat. Tegelikult aga 
täitis reformaator oma lampi tee varaaidast, et selle valgus siis veel heledamalt särama 
lööks. (SV 122.1) 


Turvalises Wartburgi lossis tundis Luther mõnda aega rõõmu võitluse palavusest ja 
möllust eemal olemisest, kuid vaikus ja rahu ei veedelnud teda kuigi kaua. Tegevusrohke 
elu ja karmide konfliktidega harjunud mehena oli raske taluda jõudeolekut. Nendel 
üksildastel päevadel mõtiskles ta sageli koguduse olukorra üle ja hüüatas meeleheites: ,,Oh, 
häda! Sellel Jumala viha päeval ei ole ühtegi, kes seisaks Issanda ees ja päästaks Iisraeli!“ 
(samas, 9. kd., ptk. 2). Ta mõtles võitlusest tagasi tõmbumisele ja süüdistas ennast 
enesehellitrmises ja arguses. Samal ajal töötas ta iga päev rohkem kui üks inimene üldse 
näis suutvat. Reformaatori sulg ei seisnud kunagi jõude. Vaenlased, kes rõõmustasid Lutheri 
vaiki jäämise üle, sattusid tema vaibumatu tegevuse käegakatsutavatest tõenditest 
segadusse. (SV 122.2) 


Lutheri sulest tulnud värsked traktaadid levisid kogu Saksamaal. Pagulasaeg oli ülimalt 
tähtsa ettevõtmise aeg. Reformaator tõlkis Uue Testamendi kaasaegsesse saksa keelde. Oma 
mägedevaheliselt Patmoselt, kus ta viibis ligi aasta, jätkas Luther evangeeliumi kuulutamist 
ning pattude ja eksituste noomimist. Tundus, et Jumal eemaldas oma sulase avalikust elust 
mitte niivõrd selleks, et kaitsta teda vaenlaste viha eest, vaid et anda talle teatud ajaks rahu 
nii tähtsa töö teostamiseks, mis pidi viima veel hinnalisemate tulemusteni. Mägipelgupaiga 
üksinduses oli Luther eemal maisetest tugedest ja inimeste ülistusest. Nii kaitsti teda uhkuse 
ja eneseusalduse eest, mis eduga sageli kaasneb. Kannatlikkuse ja allaheitlikkuse läbi 
valmistati teda uue kindlusega käima neis peadpööritavates kõrgustes, kuhu ta nii äkki oli 
tõusnud. (SV 122.3) 


Inimesed, kes tunnevad rõõmu vabaduse üle, mille tõde neile toob, kalduvad sageli 
ülistama isikuid, keda Jumal on tarvitanud eksituse ja ebausu ahelate murdmiseks. Saatan 
püüab suunata inimeste mõtted ja kiindumused Jumalalt inimestele. Ta ajendab neid 
austama tööriistu ja unustama kätt, mis kõike suunab. Liiga sageli kaotavad vaimulikud 
juhid, keda selliselt kiidetakse ja austatakse, silmist tõsiasja, et nad sõltuvad Jumalast ning 
hakkavad usaldama iseennast. Sellele järgneb püüd hakata kontrollima nende meeli ja 

südametunnistust, kes Jumala Sõnale toetamise asemel jäävad lootma oma juhtidele. 
Usupuhastuslik töö takerdub alati siis, kui selle edasi viijad sellisesse meelsusesse langevad. 
Jumal tahtis refermatsiooni sellest ohust hoida. Ta soovis, et uuendustööd mõistetaks 
Jumala, mitte inimeste tööna. Rahva silmad olid pööratud Lutherile kui tõe seletajale. Ta 
eemaldati, et kõigi silmad suunduksid tõe igavesele Allikale. (SV 122.4) 

PEATÜKK 9—[JUSUPUHASTAJA SVEITSIST 


Inimeste valiku puhul, keda Jumal kutsus kogudust reformeerima, ja nende valiku puhul, 
kes kogudusele omal ajal aluse olid pannud, ilmnes üks põhisuund: taevane Õpetaja ei 
valinud nende ülesannete täitmiseks maailma suurmehi, tähtsaid ja rikkaid isikuid, kes olid 
rahva juhtidena harjunud kiituse ja austusega. Ta ei saanud neid valida sellepärast et need 
mehed olid uhked ja oma üleolekus niivõrd ennastusaldavad, et neid polnud võimalik 
kujundada ligimeste suhtes kaastundlikeks Naatsareti Mehe kaastöölisteks. Harimatutele, 
raske tööga harjunud Galilea kaluritele esitati kutse: ,, Tulge minu järele ja ma teen teid 
inimeste püüdjaiks!“ (Matt. 4,19). Need järelkäijad olid alandlikud ja õppustvõtvad. Mida 
vähem olid inimesi mõjutanud omaaegsed vale-õpetused, seda edukamalt sai Kristus neid 
õpetada ja teiste teenimiseks kasutada. Sama seaduspärasus kehtis ka reformatsiooni päevil. 
Juhtivad usupuhastajad olid madala päritoluga mehed, vabad uhkusest oma suguvõsa ja 
silmapaistvate saavutuste üle, suhteliselt vabamad ka preestrite poliitika mõjust. Jumala 
plaanis on silmapaistmatute vahendite kaudu teostada suuri asju, et au ei antaks inimestele, 
vaid Temale, kes töötab nende läbi, kes tahavad ja tegutsevad Tema hea meele järele. €SV 
123.11] 


Mõned lühikesed nädalad pärast seda, kui ühes Saksamaa kaevuri majakeses oli sündinud 
Martin Luther, sündis väikeses majas Alpide nõlval Ulrich Zwingli. Zwinglit ümbritsev 
keskkond, tema lapsepõlv ja kasvatus olid sobivaks ettevalmistuseks elutööle. Kodukandi 
looduse ilu ja hämmastav ülevus istutasid Zwingli hinge juba varakult tunnetuse Jumala 
suurusest, väest ja majesteetlikkusest. Jutustused kodumäestikes sooritataud vapratest 
tegudest leidsid kõlapinda poisi südames. Jumalakartliku vanaema käest kuulis Zwingli neid 
väheseid väärtuslikke Piiblilugusid, mida usklik naine oli kiriku legendide ja pärimuste seast 
omandanud. Sügava huviga kuulas poiss lugusid usuisade ja prohvetite suurtest tegudest, 
karjastest Palestiina küngastel, kellele inglid jutustasid Petlemma lapsukesest, ja Kolgata 
Mehest. Nii nagu Hans Luther, nii soovis ka Zwingli isa, et tema poeg saaks hea hariduse, ja 
seetõttu lahkus poiss varakult kodusest orust. Ulrichi mõistus arenes kiiresti ja peagi tekkis 
mure, kust leida talle sobivaid õpetajaid. Kolmeteistkümne-aastasena suundus Zwingli 
Berni, kus asus tollal Šveitsi kõige silmapaistvam kool. Seal kerkis esile aga hädaoht, mis 
ähvardas hävitada nooruki paljutõotava tuleviku. Kerjusmungad püüdsid andekat poissi igati 
kloostrisse meelitada. Dominikaani ja frantsiskaani ordude mungad võistlesid omavahel 
rahva poolehoiu pärast. Seda püüti saavutada kirikute hiilguse, tseremooniate toreduse, 
kuulsate reliikviate ning imet-tegevate kujude kütkestavuse abil. Berni dominikaanlased 
mõistsid, et andeka nooruki ordusse võitmine tooks neile suuresti kasu ja au. Zwingli 
noorus, tema loomupärane kõneosavus ja kirjutamisand ning eriline talendikus muusika ja 
poeesia alal oleksid meelitanud rahvast jumalateenistustele enam kui ükskõik millised 
kaunistused kirikus. Loomulikult oleksid suurenenud tunduvalt ordu sissetulekud. Pettuse ja 
meelitustega püüdsid mungad Zwinglit kloostrisse ahvatleda. Luther oli ülikoolis õppimise 
ajal peitnud end klaastri kongi, kus ta oleks maailmale kaduma läinud, kui Jumala 

99 


Vaimne Lugu Kahest Linnast 


ettenägevus ei oleks teda sealt vabastanud. Zwinglit ei lubatud sattuda samasse ohtu. 
Jumalik juhtivus korraldas asjad nii, et Ulrich isa sai kerjusmunkade kavatsusest teada. 
Soovimata näha poega tulevikus munga mõttetut jõudeelu elamast, käskis ta pojal 
viivitamatult koju tagasi pöörduda. (SV 123.2) 


Noormees kuulas sõna, kuid ei olnud oma koduorus kuigi kaua rahul. Ta jätkas peagi 
õpinguid ja siirdus selleks Baaselisse. Siin kuulis Zwingli esimest korda evengeeliumi 
Jumala vabast armust. Vanade keelte õpetaja Wittenbach oli kreeka ja heebrea keelt uurides 
jõudnud Pühakirja juurde ja nii jõudsid selle valguseni ka tema õpilased. Wittenbach 
kuulutas, et Piibel sisaldab tõde, mis on varem ja lõpmatult väärtuslikum kui skolastikute ja 
filosoofide teooriad. Igavene tõde, ütles ta, on see, et Kristuse surm on patuse ainus lepitus. 
Zwingli jaoks olid need sõnad esimesteks koidukiirteks. (SV 124.1) 


Varsti kutsuti Zwingli Baaselist ära oma elukohustuste juurde. Tema esimeseks 
tööpõlluks sai piirkond Alpides, ko duoru läheduses. Saanud preestri ordinatsiooni, 
»»pühendus Zingli kogu südamega jumaliku tõe uurimisele, kuna ta teadis hästi, nagu ütles 
üks tema kaasusupuhastaja, ,,kui palju peab teadma see, kelle kätte on usaldatud Kristuse 
kari.“ (Wylie, 8. kd. pkt. 5). Mida rohkem Zwingli Pühakirja uuris, seda selgemini nägi ta 
vastuolu selles esitatud tõdede ja Pooma eksiõpetuste vahel. Ta tunnistas Piiblit kui Jumala 
Sõna ja ainsat eluks piisavat eksimatut juhtnööri. Ta mõistis, et Pühakirja tuleb tõlgendada 
ainult Pühakirjaga ja seepärast ei usaldanud ta Jumala Sõna seletamisel toetuda varem heaks 
kiidetud teooriatele. Ta pidas oma kohuseks selgusele jõuda Sõna otseses ja selges õpetuses. 
Zwingli püüdis kasutada kõiki abinõusid, et Pühakirja tähendust täielikult ja õigesti mõista; 
ta palus Püha Vaimu juhtimist, kes, nagu ta kuulutas, ilmutab tõde igale siirale ja paluvale 
otsijale. (SV 124.2) 


»Pühakiri“, ütles Zwingli, ,tuleb Jumala, mitte inimese käest. Seesama Jumal, kes need 
tõed on andnud, selgitab sulle ka sõnade mõtte. Jumala Sõna ei saa eksida. On selge, et Kiri 
seletab ennast ise, ilmutab ennast ise, valgustab hinge lunastuse ja armuga, trööstib teda 
Jumalas, alandab teda nii, et oma mina kaob ja hing klammerdub Jumala külge.“ Need 
sõnad väljendasid Zwingli enda kogemust. Hiljem kirjutas ta selleaegsete läbielude kohta: 
»Kui... ma andusin täielikult Pühakirja uurimisele, äratasid filosoofia ja skolastika minu 
hinges alatisi keerdküsimusi. Lõpuks jõudsin ma tõdemuseni: ,,Sa pead kõik need mõtted 
kõrvale jätma ja õppima Jumalat tundma ainult Tema ilmutatud Sõnast.“ Ma pa-lusin 
Jumalalt valgust ja Pühakiri hakkas mulle muutuma aina selgemaks.“ (samas, 8. kd. ptk. 
6). (SV 125.1) 


Õpetus, mida Zwingli kuulutas, ei olnud Lutherilt saadud. See oli Kristuse oma õpetus. 
»Kui Luther jutlustab Kristusest,“ ütles Šveitsi usupuhastaja, ,,teeb ta seda, mida teen 
minagi. Neid, keda tema on Kristuse juurde toonud, on rohkem kui minu poolt juhituid, kuid 
see pole oluline. Mina ei taha kanda kellegi muu kui vaid Kristuse nime, kelle sõdur ma 
olen, ja kes üksinda on minu juht. Senimaani pole mina Lutherile ega Luther minule 

kirjutanud ainsatki sõna. Miks? Et näidata, kuivõrd kooskõlas on Jumala Vaim iseendaga, 
kuna me mõlemad õpetame ilma kokkurääkimata Kristuse õpetust nii ühtmoodi.“ 
(D*Aubigne, 8. kd. ptk. 9). (SV 125.2) 


1516. aastal kutsuti Zwingli Einsiedelni kloostrisse jutlustajaks. Seal õppis ta selgemini 
tundma Rooma kõlvatust ning tõusis usupuhastajaks, kelle mõju oli tunda kaugel 
väljaspool kodu-Alpe. Einsiedelni peamiste vaatamisväärsuste seas oli üks neitsi Maarja 
kuju, millele omistati imettegev vägi. Kloostri värava kohal ilutses pealkiri: ,,Siin saadakse 
pattude täielik andestus.“ (samas, 8. kd. ptk. 5). Aasta ringi vooris palverändajaid neitsi 
Maarja pühamusse. Iga-aastastel kuju pühitsemise suurtel pidustustel kogunesid sinna 
rahvahulgad kõikjalt Sveitsist ning isegi Prantsusmaalt ja Saksamaalt. Zwingli oli selle 
ebausu pärast väga mures ja otsis varmalt võimalust, et kuulutada palveränduritele vabadust 
evangeeliumi läbi. (SV 125.3) 


(13 


»Arge arvake,“ ütles ta, ,,et Jumal on rohkem selles templis kui mingis teises kohas. 
Ükskõik, kus te olete, on Jumal teie juures ja kuuleb teid. Kas asjatud tseremooniad, pikad 
palverännakud, annetused, pühakujud, neitsi Maarja või pühakute appihüüdmine võivad 
kindlustada meile Jumala armu? ... Mis aitab sõnade hulk meie palvetes? Mis kasu on 
läikivsiledast mungamiütsist, paljakspügatud peast, pikast lehvivast talaarist või kullaga 
tikitud tuhvleist? Jumal vaatab südamesse — ja meie süda on Temast kaugel.“ ,,Kristus,“ 
kuulutas ta, ,.kes suri ristil, on ohver, kes maksis usklike patuvõlad igaveseks.“ (samas, 8. 
kd. ptk. 5). (SV 126.1) 


Paljudele kuulajatele ei olnud need õpetused meeltmööda. Neile valmistas kibedat 
pettumust jutt, et nende vaevarikas rännak olevat tehtud asjatult. Nad ei suutnud mõista seda 
pattude andestust, mida neile Kristuse armu kaudu vabalt pakuti. Nad olid rahul senise 
taevateega, mille Rooma oli nende jaoks välja mõeldud. Paljud ei tahtnudki midagi paremat 
otsima hakata. Kergem oli usaldada oma päästmine preestrite ja paavsti kätte, kui et näha 
vaeva südame puhtusega. (SV 126.2) 


Teised aga võtsid teate Kristuse armu läbi saadavast lunastusest rõõmuga vastu. Rooma 
poolt ettekirjutatud kombed ei olnud neile andnud hingerahu ja nüüd võtsid nad usus vastu 
Päästja vere kui õige lepitusvahendi. Sellised inimesed pöördusid tagasi koju väärtusliku 
valguse jagajatena. Nii kandus tõde külast külla, linnast linna ja palverändurite arv neitsi 
Maarja altari juures kahanes. Muidugi mõista vähenesid ka annetused ja ühtlasi Zwingli 
palk, mida maksti nendest sissetulekutest. Usupuhastaja ei kurvastanud selle üle, ta tundis 
hoopiski rõõmu, et fanatismi ja ebausu vägi hakkas hääbuma. (SV 126.3) 


Kiriku juhid olid hästi teadlikud Zwingli tegevusest, kuid nad ei astunud kohe vahele, 
vaid lootsid teda meelitustega tagasi võita. Samal ajal sai tõde rahva südames juurduda. (SV 
126.4) 

Töö Einsiedelnis valmistas Zwingli ette tegevuseks avaramal tööpõllul, kuhu ta peagi 
pidi asuma. Kolme aasta pärast kutsuti ta Zürichi toomkirikusse kõnelejaks. Zürich oli tol 
ajal Šveitsi konföderatsiooni tähtsaim ja mõjukaim linn. Vaimulikud, kelle kutsel Zwingli 
Zürichisse tuli, ei olnud uuendusmeelsed mehed ja seetõttu asuti uustulnukale kohe õpetust 
jagama. (SV 127.1) 


»Kasuta kõiki võimalusi vaimulike tulude suurendamiseks,“ õpetasid nad, ,,ja ära jäta 
midagi kahe silma vahele. Nii kantslist kui ka pihitoolist manitse kõiki ustavalt maksma 
kümniseid ja makse ning annetuste kaudu näitama armastust kiriku vastu. Püüa hoolikalt 
suurendada sissetulekuid ka haigete, missade ja iga vaimuliku talituse pealt.“ ,,Ka 
sakramentide toimetamine, jutluse pidamine ja karja hooldamine kuuluvad kabelipreestri 
kohustuste hulka“, lisasid nad, ,,kuid nende jaoks võid sa kasutada asetäitjat, eriti just 
jutluste puhul. Sina ise jaga sakramente ainult silmapaistvatele isikutele ja ainult siis, kui 
nad sind kutsuvad. Isikute vahel tuleb kind-lasti vahet teha.“ (samas, 8 kd. ptk. 6). (SV 
127.23 


Zwingli kuulas vaikselt need manitsused ära ja tänanud au eest olla valitud sellele 
tähtsale kohale, asus ta selgitama suunda, mida tema oli omaks võtnud. ,,Kristuse elu on 
olnud liiga kaua inimeste eest varjul,“ ütles ta. ,, Ma tahan jutlustes läbi võtta kogu Matteuse 
evangeeliumi, peatükk peatükilt ... ammutada materjali ainult Pühakirja sõnust hoolika 
kirjakohtade võrdlemise ja palava palve läbi. Ma pühendan oma teenistuse Jumala ja Tema 
ainsa Poja ülistamisele, hingede tõelisele päästmisele ja nende õpetamisele õiges usus.“ 
(samas, 8. kd. ptk. 6). Kuigi mõned vaimulikud ei kiitnud seda plaani heaks ja püüdsid teda 
sellest loobuda veenda, jäi Zwingli kindlaks. Ta seletas, et tema eesmärgiks polnud tuua 
sisse ühtegi uut suunda, vaid seda vana, mida kogudus oli rakendanud puhtal kristlikul 
ajastul. (SV 127.3) 


Juba oli tärganud huvi tõe vastu, mida Zwingli õpetas ja rahvas voolas hulganisti tema 
jutlusi kuulama. Paljud, kes polnud enam kaua aega jumalateenistustest osa võtnud, tulid 
tema kirikusse. Zwingli alustas oma teenistust evangeeliumi lugemise ja Kristuse elu mingi 
sündmuse selgitamisega. Ta rääkis Tema elust, imetegudest, õpetustest ja surmast. Nii 
Einniedelnis kui Zürichis esitas Zwingli Jumala Sõna usu ainsa eksimatu autoriteedina ja 
Krstuse surma ainsa täieliku ohvrina. ,,Ma soovin teid juhtida Kristuse, päästmise ainsa 
allika juurde,“ kuulutas ta. (samas, 8 kd. ptk. 6). Jutlustajat kogunes kuulama rahvast 
kõikidest klassidest: riigimehi, õpetlasi, käsitöölisi ja talupoegi. Sügava huviga jälgisid nad 
tema sõnu. Ta ei kuulutanud mitte ainult vabalt saadavat armu, vaid noomis kartmatult ka 
kaasaja pahesid ja kõlvatust. Paljud väljusid toomkirikust Jumalat kiites. ,,See mees on tõe 
jutlustaja. Ta on meie Mooses, kes juhib meid välja Egiptuse pimedusest,“ ütlesid nad. 
(samas, 8. kd. ptk. 6). (SV 127.4) 


Kuigi alguses tunnistati Zwingli tööd suure vaimustusega, tõusis aja jooksul vastupanu. 
Mungad hakkasid tema tööd takistama ja tema õpetusi hukka mõistma. Paljud ründasid teda 

mõnituste ja irvitavate märkustega; teised võtsid abiks ülbuse ja ähvardused. Zwingli talus 
süüdistusi kannatlikult , Kui me soovime õelaid Jeesusele Kristusele võita, peame silmad 
sulgema paljudele asjadele,“ lausus ta. (samas, 8. kd. ptk. 6). (SV 128.1) 


Umbes sel ajal ilmus uus võimalus reformatsiooni edasi viia. Üks reformeeritud usu 
pooldaja Baselis saatis Zürichisse Luziani-nimelise mehe mõnede Lutheri kirjutistega, et 
nende raamatute levitamise kaudu valgust suuresti edasi kanda. Ta kirjutas Zwinglile: 
»Vaata järele, kas Luzianil on küllalt tarmu ja osavust; kui on, siis las ta viib Lutheri 
kirjatööd, eriti tema Meie Isa palve seletuse, mis on kirjutatud lihtrahva jaoks, linnast linna, 
külast külla ja majast majja. Mida rohkem neid tuntakse, seda rohkem neid ostetakse.“ 
(samas, kd. 8, ptk. 6). (SV 128.2) 


On seaduspärane, et siis, kui Jumal valmistub teadmatuse ja ebausu ahelaid purustama, 
asub Saatan omakorda väga võimsalt tegutsema. Ta püüab mähkida inimesi pimedusse ja 
köita neid veel kõvemini. Sel ajal kui kristlikes maades tõusid mehed, et kuulutada 
inimestele andeksandmist ja õigekssaamist Kristuse vere läbi, jätkas Rooma uue energiaga 
kõikjal oma turgude avamist; patukahetsuskirjade müütamist. (SV 128.3) 


Igal patul oli oma hind. Inimestel lubati julgesti pattu teha, kuna see täitis tublisti ka 
kirikukassat. Nii arenesid paraleelselt kaks liikumist: üks pakkus andestust raha eest, teine 
— Kristuse läbi. Rooma lubas pattu teha ja lõikas selle pealt kasu, usupuhastajad mõistsid 
patu hukka ja suunasid inimesi Kristuse kui Lepitaja ja Päästja juurde. (SV 128.4) 


Saksamaal oli indulgentside müük usaldatud dominikaani kerjusmunkade hooleks, keda 
juhtis kurikuulus Tetzel. Šveitsis anti see kauplemine frantsiskaanlaste kätte, ühe Itaalia 
munga Samsoni juhtimise alla. Samson oli kirikule osutanud suure teene sellega, et ta oli 
kogunud Saksamaalt ja Sveitsist tohutuid summasid paavsti kassa täiteks. Nüüd tuli Samson 
uuesti Šveitsi ja meelitas ligi suuri rahvahulki, et röövida vaestelt talupoegadelt nende kasin 
töötasu ja pressida jõukatelt välja rikkalikke ande. Kuigi reformatsioon ei suutnud sellisele 
kaubitsemisele veel piiri panna, oli selle mõju äritsemist siiski vähendada. Zwingli oli veel 
Einsiedelnis, kui Samson jõudis oma kaubaga naabruses asuvasse linna. Niipea, kui 
usupuhastaja ,,kaupmehe“ tegevusest teada sai, võttis ta ette teekonna sinna. Isiklikult nad ei 
kohtunud, kuid Zwingli mõju oli munga häbematuste paljastamisel nii suur, et Samson oli 
sunnitud sellest piirkonnast lahkuma. (SV 128.5) 


Ka Zürichis jutlustas Zwingli agaralt indulgentside vastu ja siis kui Samson hiljem sellele 
linnale lähenes, saadeti talle vastu raekäskjalg palvega linna mitte tulla. Lõpuks pääses 
Samson kavalusega siiski Zürichisse, kuid ta sunniti lahkuma ilma, et oleks saanud seal 
ainsatki indulgentsi müüa. Varsti pärast seda lahkus Samson hoopiski Sveitsist. (SV 129.1) 


Suurt hoogu andis reformatsioonile katku ehk ,,musta surma“ puhkemine, mis möllas 
Šveitsis 1519. aastal. Inimesed, kes seisid silmitsi surmaga, tunnetasid hiljuti ostetud 
indulgentside väärtusetust ning soovisid oma usule kindlamat alust. Zürichis jäi ka Zwingli 

sellesse tõppe. Raske seisund kõneles sõpradele paranemislootuste kadumisest ja levisid 
juba kuuldused, et ta on surnud. Zwingli enda julgus jäi sel raskel tunnil kindlaks. Usus 
vaatas ta Kolgata ristile ja lootis pattude täielikule andestusele. Tasapisi hakkas ta paranema. 
Otsekui surma väravate juurest tagasi pöördununa asus ta rahva suureks rõõmuks uuesti 
jutlusi pidama. Evangeelium kõlas tema suust nüüd hoopis innukamalt ja ebatavalisema 
väega kui varem Kuna kuulajatel endil olid hooldada ka haiged ja surijad, oskasid nad nüüd 
hinnata rohkem kui heal ajal evangeeliumi väärtust. (SV 129.2) 


Zwinglile olid haiguseaegsed kogemused andnud selgema arusaamise igavestest 
tõdedest. Veel sügavamalt oli ta oma elus kogenud evangeeliumi südantuuendavat väge. 
Pattu-langemine ja lepitusplaan olid teemad, millest ta alatasa kõneles. ,, Aadamas,“ ütles 
Zwingli, ,,oleme me kõik surnud ja oma rikutuses hukkamõistu ära teeninud“ (Wylie, 8. 
kd. ptk. 9). ,,Kristus on toonud meile igavese lunastuse. ... Tema kannatus on... igavene 
ohver, mille parandav mõju on kestev; see rahuldab jumalikku õiglust kõigi heaks, kes 
rajavad sellele oma lootuse kindlas ja kõikumatus usus.“ Siiski õpetas Zwingli selgesti, et 
inimesi ei vabasta Kristuse arm mitte selleks, et nad jääksid patusse. ,,Seal, kus iganes 
usutakse Jumalasse, viibib Jumal; ja kus elab Jumal, seal eksis-teerib agarus, mis õhutab 
inimesi headele tegudele.“ (D*Aubigne, 8. kd. ptk.. 9). (SV 129.3) 


Huvi Zwingli jutluse vastu oli nii suur, et toomkirik oli alati tulvil täis. Vähehaaval, nii, 
kuidas nad seda vastu võtta suutsid, avas Zwingli oma kuulajatele tõe. Ta ei esitanud kohe 
alguses neid punkte, mis oleksid inimesi kohustanud ja eelarvamusi tekitanud. Zwingli 
eesmärgiks oli võita nende südamed Kristuse õpetusele, neid Tema armastuse läbi 
pehmendada ja hoida nende silmade ees Tema eeskuju. Siis, kui nad võtsid vastu 
evangeeliumi põhimõtted, kadusid nende ebausklikud vaated ja kombed iseenesest. (SV 
130.1) 


Samm-sammult liikus usupuhastaja Zürichis edasi. Vaenlased sattusid ärevusse ja 
hakkasid osutama aktiivset vastupanu. Aasta tagasi oli Wittenbergi munk paavstile ja 
keisrile Wormsis öelnud ,,ei“ ja nüüd näis sama korduvat Zürichis. Zwinglit rünnati 
korduvalt. Paavstlikes kantonites toimusid aeg-ajalt ikka veel evangeeliumile ustavate 
hukkamised tuleriidal. Ketserluse õpetaja tuli samuti vaikima panna. Selle mõttega saatis 
Konstanzi piiskop kolm delegaati Zürichi linnanõukogusse süüdistusega, et Zwingli õpetab 
rahvast kiriku käskudest üle astuma ja ohustab nõnda ühiskonna rahu ja korda. Rõhutati: kui 
kiriku autoriteeti ei arvestata, järgneb sellele üldine anarhia. Zwingli vastas, et ta on neli 
aastat õpetanud Zürichis evangeeliumi ja see linn ,,on olnud konföderatsiooni kõige vaiksem 
ja rahulikum linn.“ ,,Võib-olla on kristlus hoopiski üldise julgeoleku parimaks kaitse 
abinõuks?“ küsis ta. (Wylie, 8. kd. ptk. 11). (SV 130.2) 


Saadikud manitsesid nõukogu liikmeid klammerduma kiriku külge, millest väljaspool 
olevat ainult hukatus. Zwingli vastas: ,,Argu see süüdistus teid liigutagu. Koguduse aluseks 
on seesama Kalju, seesama Kristus, kes andis Peetrusele tema nime, kui Peetrus oma usku 

Temasse tunnistas. Kõigi rahvaste hulgast saavad õndsaks need, kes iganes usuvad kogu 
südamest Jeesusesse Kristusesse. Meie, Kristuse sulaste kohustuseks on austada ja järgida 
evangeeliumi.“ (D*Au bigne, Londoni väljaanne, 8. kd. ptk. 9). Selle konverentsi tagajärjel 
võttis üks piiskopi saadikutest reformeeritud usu vastu. (SV 130.3) 


Nõukogu keeldus astumast samme Zwingli vastu ja Rooma valmistus uueks rünnakuks. 
Kui usupuhastajale teatati vaenlaste salasepitsustest, ütles ta: ,, Las nad tulevad; ma kardan 
neid sama vähe kui rannakalju selle jalamil mürisevaid laineid.“ (Wylie, 8. kd. ptk. 11). 
Vastaste jõupingutused edendasid tegelikult seda tööd, mida nad püüdsid hävitada. Tõde 
levis aina edasi. Tõe pooldajaile Saksamaal, keda heidutas Lutheri kadumine, andis uut 
julgust evengeeliumi edu Šveitsis. (SV 131.1) 


Sedamööda kuidas reformatsioon Zürichis juurdus, avaldusid selle viljad pahede 
vähenemise ja distsipliini süvenemise näol. ,,Meie linnas on rahu eluase,“ kirjutas Zwingli, 
»»pole riidu, silmakirjatsemist, kadedust ega tülisid. Kust veel võib tulla selline kooskõla kui 
mitte Issandalt ja õpetusest, mis tagab rahu ja jumalakartuse!“ (samas, 8. kd. ptk. 15). (SV 
131.2) 


Reformatsiooni võidud õhutasid paavstlasi veelgi energilisemale vastutööle. Nähes, kui 
vähe oli saavutatud tagakiusamisega Lutheri töö mahasurumisel Saksamaal, otsustasid nad 
reformatsiooni vastu võidelda oma relvadega. Otsustati korraldada avalik vaidlus Zwingliga. 
Kuna initsiatiiv tuli paavstlaste poolt, valisid nemad endale soodsa võistluspaiga ja sobivad 
vahekohtunikud, et tagada kindel võit. Püüdes Zwinglit korrakski oma võimusesse saada, 
hoolitsesid nad igati selle eest, et ta nende peost ei pääseks. Kui juht õnnestuks vaikima 
panna, puruneks kiiresti kogu liikumine. See eesmärk jäi loomulikult suure saladuskatte 
alla. (SV 131.3) 


Vaidluse kohaks määrati Baden, kuid Zwingli ei sõitnud sinna. Zürichi linnanõukogu 
pidas paavstlaste kavatsusi kahtlasteks. Hoiatusena mõjusid ka tuleriidad paavstlikes 
kantonites, mis süüdati evangeeliumi tunnistajate pärast ning seetõttu ei lubanud nad oma 
hingekarjasel elu ohtu seada. Zürichis oli Zwingli valmis kohtuma kõigi Rooma 
esindajatega, kuid minna Badenisse, kus oli just valatud tõe eest seisvate märtrite verd, 
tähendas minna kindlasse surma. Reformeeritud usku valiti esindama Ökolampadius ja 
Haller. Rooma eestvõitlejaks oli kuulus dr. Eck, keda toetas hulk õpetatud doktoreid ja 
prelaate. (SV 131.4) 


Kuigi Zwignli ise ei viibinud sellel dispuudil, oli tema mõju tuntav. Kõik sekretärid valiti 
paavstlaste poolt ja teistel keelati surmanuhtluse ähvardusel märkmeid teha. Sellest 
hoolimata sai Zwingli iga päev usaldusväärse aruande Badenis räägitu kohta. Üks 
üliõpilane, kes osales väitlustel, kirjutas igal õhtul ülevaate päeval esitatust. Teised kaks 
üliõpilast toimetasid selle aruande ja Ökolampadiuse kirja igal õhtul Zwingli kätte Zürichis. 
Reformaator vastas, andis nõu ja soovitusi. Ta kirjutas vastused öösel, ja varahommikul 

kahtlustusi, kandsid noormehed pea peal korve kodulindudega ning pääsesid niiviisi ta- 
kistamatult läbi. (SV 131.5) 


Selliselt võitles Zwingli oma kavalate vastastega. ,,Ta tegi oma mõtiskluste, unetute ööde 
ja Badenisse saadetud nõuannetega rohkem tööd, kui siis, kui ta oleks sellest vaidlusest 
isiklikult osa võtnud,“ ütles Myconius. (D*Aubigne. 11. kd. ptk. 13). (SV 132.1) 


Oodatava võidurõõmu pärast õhevil paavstlased olid Badenisse tulnud pidurõivais. Nad 
sõid luksuslikult, nende laudu katsid kõige kallimad hõrgutised ja ülihead veinid. Oma 
vaimulike kohustuste koormat kergendasid nad lõbutsemise ja pidutsemisega. Silmatorkava 
kontrasti lõi reformaatorite lihtne välimus, keda rahvas pidas peaaegu et kerjusteks. Oma 
lihtsa toidulaua taga ei viitnud nad pikalt aega. Ökolampadiuse majaperemees, kes kostilisel 
vargsi silma peal hoidis, leidis, et noormees alati kas uuris või palvetas. Suure imestusega 
pidi majaperemees nentima, et ketser oli vähemalt ,,väga vaga“. (SV 132.2) 


Koosolekul ,,tõusis Eck kõrgilt kunstipäraste kaunistustega kantslisse, kuna alandlik 
Ökolampadius, kodukootud rõivais nagu ta oli, pidi istuma oma vastase ette jämedalt 
tahutud järile.“ (samas, kd. 11, ptk. 13). Ecki iseloomustas mürisevalt vali hääl ja 
silmatorkav enesekindlus. Tema innukust ergutas lootus saada usu kaitmise eest vääriline 
rahaline tasu ja kuulsus. Kui argumentidest puudu tuli, võttis ta tarvitusele solvangud ja 
isegi sõimu. (SV 132.3) 


Tagasihoidlik ja ennast mitteusaldav Ökolampadius oli alguses võitlusest kõrvale 
hoidunud, kuid nüüd ütles ta pühalikult: , Ma ei tunnista ühtegi teist mõõdupuud peale 
Jumala Sõna.“ (samas, kd. 11, ptk. 13). Kuigi käitumise poolest õrn ja viisakas, osutus ta 
võimekaks ja kohkumatuks. Sellal, kui paavstlased toetusid harjumuslikult kiriku tavadele, 
toetus reformaator ustavalt Pühakirjale. ,,Tavad,“ ütles ta, ,,ei oma meil Šveitsis mingit 
jõudu, kui need ei ole kooskõlas konstitutsiooniga. Usuasjus on meie konstitutsiooniks 
Piibel.“ (samas, 11. kd. ptk. 13). (SV 132.4) 


Kontrast kahe vastasleeri vahel ei jäänud mõjuta. Reformaatori rahulik selge arutlus, 
esitatuna väga delikaatselt ja tagasihoidlikult, mõjutas sügavalt paljusid inimesi, kelles Ecki 
hooplevad ja segased väited vastumeelsust tekitasid. (SV 133.1) 


Vaidlus kestis kaheksateist päeva. Selle lõpul kõnelesid paavstlased suure 
eneseusaldusega võidust. Kuna enamus saadikuist oli Rooma poolt, kuulutas Riigipäev 
reformaatori võidetuks ja vastased koos oma juhi Zwingliga kirikust välja heidetuks. Siiski 
näitas see koosolek ilmekalt, kellel oli õigus. Avalik esinemine andis protestantlusele hoogu 
ja varsti pärast seda kuulutasid tähtsad linnad Bern ja Basel, et nad pooldavad 
reformatsiooni. (SV 133.2) 


106 


Vaimne Lugu Kahest Linnast 


PEATÜKK 10—REFORMATSIOONI EDU SAKSAMAAL 


Lutheri mõistatuslik kadumine erutas kogu Saksamaad. Teda otsiti kõikjalt. Levis kõige 
kohutavamaid kuulujutte ja paljud uskusid, et ta on mõrvatud. Teda nutsid taga nii sõbrad 
kui ka tuhanded teised, kes ei olnud avalikult näidanud oma suhtumist reformatsiooni. 
Paljud tõotasid pühalikult Lutheri surma eest kätte maksta. (SV 133.3) 


Rooma võimukandjad nägid hirmuga, et rahval pahameel kruvis järjest enam üles nende 
vastu. Ehkki nad esialgu oletatava surma üle juubeldasid, soovisid nad varsti, et Luther 
pigemini elaks ja rahustaks rahva viha. Vaenlased polnud ka kõige julgema tegutsemisaja 
jooksul nii rahutud olnud nagu nüüd, mil ta oli kadunud. Neid, kes pimedas vihas olid 
püüdnud julget usupuhastajat hukata, valdas hirm. ,, Ainus, mis me eneste päästmiseks veel 
teha võime,“ ütles üks, ,,on süüdata tõrvikud ja otsida Lutherit kogu maailmast ning anda ta 
tagasi rahvale, kes tema järele niiviisi igatseb.“ (D*Aubigne, kd. 9, ptk. 1). Keisri käskkiri 
näis olevat kaotanud igasuguse kehtivuse. Paavsti saadikud värisesid vihast, nähes, et see 
äratas palju vähem tähelepanu, kui Lutheri kadumine. Sõnum, et ta on terve, ehkki vang, 
rahustas rahvast, kuid suurendas vaimustust tema vastu veelgi. Lutheri kirjatöid loeti sel 
perioodil palju suurema innuga kui eales varem. Üha rohkem inimesi liitus kangelasliku 
mehega, kes vastaste arvulisest ülekaalust hoolimata oli kaitsnud Jumala Sõna. 
Reformatsioon kogus jõudu. Seeme, mida Luther oli külvanud, tärkas kõikjal. Tema äraolek 
teostas töö, mida tema kohalolek ei oleks suutnud korda saata. Nüüd, kui suur juht oli 
kõrvaldatud, tundsid ka teised töölised vastutust. Uue usu ja tõsidusega tungisid nad edasi ja 
tegid kõik, mis nende võimuses, et nii suursuguselt alanud töö ei takerduks. (SV 133.4) 


Kuid Saatan ei seisnud tegevusetult. Nagu iga teise usupuhastusliikumise puhul, nii 
püüdis ta nüüdki rahvast valeärkamise esile kutsumise kaudu petta ja rikkuda. Kristliku 
koguduse esimesel aastasajal oli tõusnud üles mehi, kes nimetasid end Kristuseks. 16. 
sajandil ilmusid samasugused valeprohvetid. (SV 134.1) 


Mõned mehed, kellele usuline elevus sügavat mõju avaldas, kujutasid ette, et nad on 
taevast saanud erilisi ilmutusi ja väitsid, et Jumal on volitanud neid reformatsiooni lõpule 
viima, kuna Lutheri tegevus olevat olnud vaid väikeseks alguseks. Tegelikult kiskusid nad 
usupuhastaja poolt teostatud töö maha. Nad hülgasid reformatsiooni põhialuse — Jumala 
Sõna kui usu ja elu ainsa juhtnööri ning seadsid selle eksimatu juhise asemele oma tunnete 
ja muljete muutliku mõõdupuu. Põlanud niiviisi ära eksituste ja pettuste ainsa 
paljastamisvahendi, avasid nad Saatanale tee inimmeelte üle oma tahtmist mööda 
valitseda. (SV 134.2) 


Uks selline ,,prohvet“ väitis, et teda olevat juhendanud ingel Gabriel. Temaga ühines 
üliõpilane, kes jättis õpingud sinnapaika ja teatas, et ta on saanud Jumalalt tarkuse Piib-lit 
seletada. Nendega liitusid teised, kes oma loomult kaldusid fanatismi. Selliste fanaatikute 
tegevus tekitas elevust. Lutheri jutlused olid äratanud rahvas vajaduse reformatsiooni järele 


107 


Vaimne Lugu Kahest Linnast 


ja nüüd sattusid mõned tõeliselt ausad hinged uute ,,pohvetite“ väidete läbi eksiteele. (SV 
134.3) 


Selle liikumise juhid suundusid Wittenbergi, et sundida oma vaateid peale Melanchtonile 
ja tema kaastöölistele. , Me oleme lähedases läbikäimises Issandaga ja me teame, mis on 
tulemas. Ühesõnaga — me oleme apostlid ja prohvetid ning toetume Lutherile.“ (samas, b. 
9, ptk. 7). (SV 134.4) 


Usupuhastajad olid hämmastunud ja nõutud. Sellist asja polnud nad veel kohanud ja nad 
ei teadnud, kuidas toimida. ,, Nendel inimestel on tõepoolest erakordne vaim,“ tunnistas 
Melanchton, ,.kuid milline?“ ... Ühelt poolt — hoidugem kustutamast Jumala Vaimu ja 
teiselt poolt — ärgem laskem end Saatana vaimul eksiteele viia.“ (samas, b. 9, ptk. 7). (SV 
134.5) 


Uue õpetuse vili ilmnes peagi. Rahvas jättis Piibli hooletusse või heitis selle hoopis 
kõrvale. Ülikoolides ei teatud enam, mida teha. Kõikidele kitsendustele käega lüües 
katkestasid üliõpilased oma õpingud ja lahkusid koolist. Mehed, kes arvasid, et nad 
suudavad usupuhastust elavdada ja juhtida, viisid selle hävingu äärele. Roomameelsed said 
julguse tagasi ja hüüdsid võidurõõmsalt: ,,Veel üks pingutus ja kõik on jälle meie oma!“ 
(samas, b. 9, patk. 7). (SV 135.1) 


Kui Luther Wartburgis kuulis, mis toimus, ütles ta sügava murega: ,,Ma olen kartusega 
oodanud Saatana sellist lööki.“ (samas, b. 9, ptk. 7). Ta mõistis silmakirjalike ,.prohvetite“ 
tõelist iseloomu ja nägi tõde ähvardavat ohtu. Paavsti ja keisri vastuseis polnud suutnud 
tekitada temas sellist nõutust ja ahastust, nagu see uus liikumine. Usupuhastuse halvimad 
vastased olid esile kerkinud nende hulgast, kes end reformatsiooni sõpradeks olid 
tunnistanud. Just neid tõdesid, mis temale nii suurt rõõmu ja lohutust olid pakkunud, 
kasutati nüüd mässu ja segaduse tekitamiseks. (SV 135.2) 


Jumala Vaim oli viinud Lutherit usupuhastustöös edasi ning juhtinud teda veel 
kaugemale kui mees ise oli kavatsenud minna. Luther ei olnud hoopiski mõtelnud esitada 
selliseid väljakutseid ega teostada nii põhjalikke muudatusi. Ta oli olnud tööriistaks 
Kõigekõrgema käes, ja ometi värises ta sageli oma töö tagajärgede pärast. ,,Kui ma teaksin, 
et minu Õpetus ühe inimese, ühe ainsa inimese, ükskõik, kui madala ja tähtsusetu, 
halvemaks muudab,“ oli Luther kunagi öelnud, ,,mida ta küll teha ei saa, sest see on Jumala 
evangeelium, siis tahaksin ma kümme korda parema meelega surra, kui et niiviisi jätkata.“ 
(samas, b. 9, ptk. 7). (SV 135.3) 


Ja nüüd oli usupuhastuse keskus Wittenberg äkki üle ujutatud fanatismi ja korratusega. 
Lutheri õpetused ei olnud sellist kohutavat kaost esile kutsunud, kuid reformatsiooni 
vaenlased kogu Saksamaal ajasid selle ikkagi tema süüks. Oma hingekibeduses küsis Luther 
sageli endalt: ,,Kas selliselt lõpeb kogu Reformatsioon?“ (samas, b. 9, ptk. 7). Võidelnud 
jälle Jumalaga palves, sai ta süda rahu. ,,See töö ei ole minu, vaid Sinu,“ ütles ta. ,,Sina ei 

luba ebausul ja fanatismil seda rikkuda.“ Mõte jääda veel kauemaks võitlusest kõrvale, 
muutus talumatuks. Luther otsustas Wittenbergi tagasi pöörduda. (SV 135.4) 


Viivitamatult asus ta ohtlikule teekonnale. Lindpriiks tun nistatuna oli vaenlastel vabadus 
võtta talt elu, sõpradel aga keelatud teda aidata ja kaitsta. Riigivalitsus oli lubanud tema 
pooldajate suhtes tarvitusele võtta kõige rangemad abinõud. Nüüd oli aga evangeeliumitöö 
hädaohus ja Issanda nimel astus Luther kartmatult võitlusse tõe eest. (SV 136.1) 


Kirjas kuurvürstile, milles ta teatas oma kavatsusest lahkuda Wartburgist, ütles ta: 
»»Võtke teatavaks, Teie Kõrgeausus, et ma lähen Wittenbergi palju kõrgema kaitse all, kui 
suudavad pakkuda vürstid. Ma isegi ei palu teie kõrguse kaitset, vaid kaitseksin pigem ise 
teid. Kui ma teaksin, et teie, vürstlik kõrgus, sooviksite ja kavatseksite mind kaitsta, siis ei 
tahakski ma minna Wittenbergi. Mõõk ei saa ega tohi selles asjas kaasa aidata. Jumal üksi 
peab praegusel juhul tegutsema ilma inimese abi ja kaastööta. Sellepärast saab kõige enam 
aidata see, kes kõige enam usub.“ (samas, b. 9, ptk. 8). (SV 136.2) 


Ühes teises kirjas, mille ta kirjutas teel Wittenbergi, lisas Luther: ,,Ma olen valmis teie 
Kõrgeaulise meelepaha ja kogu maailma viha enda peale tõmbama. Wittenbergis on minu 
lembad. Jumal on nad minu hoolde usaldanud. Mul tuleb, kui vajalik, nende pärast ka surra. 
Pealegi kardan ma kohutava mässu puhkemist Saksamaal, mille kaudu Jumal meie rahvast 
karistab.“ (samas, b. 9, ptk. 7). (SV 136.3) 


Suure ettevaatlikkuse ja alandlikkusega, ent samas otsustavalt ja kindlalt alustas Luther 
oma tööd. ,, Sõnaga,“ ütles ta, ,,peame võitlema ja hävitama kõik selle, mis vägivallaga on 
ehitatud. Ma ei kavatse rakendada ebausklike ja uskmatute suhtes surveabinõusid. Mitte 
kedagi ei peaks sunnitama. Vabadus on usu olemus.“ (samas, b. 9, ptk. 8). (SV 136.4) 


Peagi teadis kogu Wittenberg, et Luther on tagasi ja jutlustab jälle. Rahvast voolas kokku 
igalt poolt. Kirik oli puupüsti täis. Ta tõusis kantslisse ja õpetas, manitses ning noomis 
ülima tarkuse ja õrnusega. Pidades silmas mõningaid, kes missa ärakaotamise nimel olid 
tarvitanud vägivalda, ütles ta: ,, Missa on halb asi. Jumal on selle vastu. See peaks saama 
kõrvaldatud ja ma sooviksin, et terves maailmas asendaks seda evangeelne 
pühaõhtusöömaaeg, kuid seda ei saavutata vägivallaga. Me peame selle asja Jumala hooleks 
jätma. Tema Sõna peab tegutsema, mitte aga meie. Te võibolla küsite: Miks nii? Sellepärast, 
et inimeste südamed ei ole minu käes nii, nagu savi on pottsepa käes. Meil on küll 
õigus rääkida, kuid meil ei ole õigust sundida, Õpetagem siis ja jätkem ülejäänu Jumala 
hooleks. Mida ma vägivallaga saavutaksin? Maske, vormilikkust, inimlikke korraldusi, 
matkimist ja silmakirjalikkust... Puuduks siirus, usk ja armastus. Kui need kolm puuduvad, 
puudub tegelikult kõik ja me ei annaks Õlekõrtki selle eest. Jumal teeb oma Sõna läbi 
rohkem, kui seda suudaksid sinu, minu ja kogu maailma jõupingutused kokku. Jumal 
mõjutab südant ja kui süda on Tema päralt, siis on kogu inimene Tema oma... (SV 136.5) 

Ma tahan jutlustada, ma tahan kõnelda inimestega ja ma tahan kirjutada, kuid sundida ja 
vägivallaga alistada ei taha ma kedagi, sest usk on vabatahtlik. Vaadake minu teguviisi. Ma 
olen olnud paavsti, indulgentside ja kõigi paavstluse pooldajate vastane, kuid ilma vägivalla 
ja mässuta. Ma olen Jumala Sõna esitanud, jutlustanud ja kirjutanud — ja see ongi olnud 
kõik. Ajal, mil ma ,,surnud“ olin... on Sõna, mida ma kuulutasin, paavstlust nõrgestanud, nii 
nagu pole suutnud teha ükski vürst ega keiser. Mina ei ole midagi teinud. Sõna on seda 
kõike teinud. Kui ma oleksin kasutanud vägivalda, oleks võib-olla kogu Saksamaa uppunud 
verre. See aga poleks tähendanud muud kui ihu ja hinge hävitamist. Ma olen lasknud Sõnal 
tegutseda.“ (samas, kd. 9, ptk. 8). (SV 137.1) 


Päev-päevalt kogu nädala vältel jätkas Luther jutlustamist suurtele rahvahulkadele. 
Jumala Sõna murdis märatseva liikumise kütked. Evangeeliumi vägi tõi eksitatud rahva 
tagasi tõeteele. (SV 137.2) 


Lutheril polnud mingit soovi kohtuda fanaatikutega, kelle teguviis oli tekitanud nii palju 
kurja. Ta teadis, et need olid haiglase otsustusvõime ja ägeda meelelaadiga inimesed, kelle 
usk oma erilisse ,,taevast saadud“ missiooni ei kannatanud välja ka kõige delikaatsemaid 
vastuväiteid ega lahkeimat hoiatust. Taotledes kõrgeimat tunnustust, nõudsid nad igaühelt 
nende väidete õigekstunnistamist. Kuid kuna vastased ise tahtsid Lutheriga kokku saada, et 
ütelnud ta kohtumisest ära. Vestluse käigus paljastas ta nende eksitusi nii edukalt, et petised 
lahkusid Wittenbergist otsekohe. (SV 137.3) 


Usuhullustus vaibus mõneks ajaks, kuid paari aasta pärast puhkes veel suurema 
ägedusega ja kohutavate tagajärgedega. Luther ütles selle liikumise juhtide kohta: ,,Pühakiri 
oli nende jaoks ainult surnud kirjatäht ja nad karjusid: ,,Vaim! Vaim!“ Kuid ma võin kindlalt 
öelda, et mina ei lähe sinna, kuhu nende vaim neid viib. Hoiaks Jumal mind sellisest 
ko gudusest, kus on kõik ainult püha. Ma tahan jääda alandlike, nõrkade ja haigete hulka, 
kes teavad ja tunnevad oma patte ja kes sügavast südamepõhjast ägavad ja hüüavad pidevalt 
Jumala poole, et saada Temalt lohutust ja tuge.“ (samas, kd. 10, ptk. 10). (SV 137.4) 


Kõige suurem fanaatik Thomas Münzer oli märkimisväärsete võimetega mees, kes oleks 
võinud teha head tööd, kuid ta ei olnud omandanud tõelise usu aluspõhimõtteid. ,,Ta tahtis 
reformeerida maailma, ent unustas, nagu kõik teisedki fanaatikud, et reformatsioon peab 
algama kõigepealt enese juurest.“ (samas, kd. 9, ptk. 8). Münzer taotles liidripositsiooni ja 
mõjuvõimu ega tahtnud olla kellestki alam, isegi mitte Lutherist. Ta süüdistas 
reformaatoreid selles, nagu rajaksid nad omamoodi paavstlust, mis jäigalt toetuks 
Pühakirjale. Ennast pidas Münzer Jumala poolt volitatud tõelise reformi läbiviijaks. ,,Kellel 
on vaim,“ ütles Münzer, ,,sellel on elav usk, ehkki ta võib-olla kogu oma eluaja jooksul ei 
näegi Pühakirja.“ (samas, kd. 10, ptk. 10). (SV 138.1) 


Need sõgedad õpetajad lasid end juhtida tunnetest ja pidasid igat mõttevälgatust Jumala 
hääleks. Tulemuseks olid igasugused liialdused. Mõned põletasid isegi ära oma Piibli ja 

soovi millegi imepärase järele, kuna see rahuldas nende uhkust ja asetas tegelikult inimlikud 
arusaamad üle Jumala Sõna. Tuhanded võtsid ek-sitaja õpetused vastu. Varsti arvustas 
Münzer avalikel jumalateenistustel igasugust riigikorda. Ta väitis, et sõnakuulelikkus 
vürstidele olevat tulutu püüe teenida ühtaegu Jumalat ja Baali. (SV 138.2) 


Rahvas, kes oli hakanud paavstluse iket maha raputama, muutus kannatamatuks ka 
riigiseaduste suhtes. Münzeri revolutsioonilised õpetused, mis tema kinnitust mööda 
pärinesid Jumalalt, viisid rahva välja igasuguse ohjeldava kontrolli alt ja vallandasid 
eelarvamused ning kired. Järgnesid mässud ja Saksamaa nurmed ujutati üle verega. (SV 
138.3) 


Hingeahastus, mida Luther Erfurdis kaua aega tagasi oli kogenud, rõhus teda nüüd, kui ta 
nägi, et fanatismi tagajärjed pandi reformatsiooni arvele, kahekordselt. Paavstimeelsed 
vürstid väitsid, et Lutheri õpetused viisid vältimatult mässuni ja paljud hakkasid seda ka 
uskuma. Ehkki sellel süüdistusel polnud vähimatki alust, tõi see usupuhastaja hinge 
ahastust. Tee selline häbistamine ja fanatismiga samastamine tundus väljakannatamatuna. 
Teisest küljest vihkasid mässu juhid Lutherit sellepärast, et ta ei piirdunud ainult nende 
õpetuste vastu töötamise ja nende väidete jumaliku päritolu eitamisega, vaid kõneles neist 
ka kui riigivastastest. Kättemaksuks tembeldasid nad Lutheri alatuks teesklejaks. Näis, et ta 
oli enda peale tõmmanud niihästi vürstide kui rahva meelepaha. (SV 138.4) 


Paavstimeelsed võidurõõmutsesid. Nad lootsid usupuhastuse peatset kokkuvarisemist. 
Nad süüdistasid Lutherit ka sellistes eksitustes, mida ta kõige suurema püüdlikkusega oli 
tauninud. Märatseval erakonnal õnnestus suurte ühiskonnakihtide sümpaatia võita 
ülekohtuselt kannatada saanuid teeseldes. Nii nagu sellistel puhkudel sageli juhtub, peeti 
neid, kes seisid vale eest, märtriteks; neile tunti kaasa ja neid ülistati kui julmuse ja 
rõhumise ohvreid. Saatanal oli õnnestunud õhutada üles samasugune mässuvaim, mis algselt 
ilm-nes taevas. (SV 139.1) 


Saatan on alati püüdnud näidata pattu õiglusena ja õiglust patuna. Tema töö on olnud 
edukas. Väga sageli külvatakse usaldamatuse ja etteheidetega üle Jumala ustavad sulased, 
kes on kartmatult seisnud tõe kaitsel! Nad jäetakse ilma toetusest ja austusest. Mehi aga, kes 
on Saatana käsilased, kiidetakse ja ülistatakse ning peetakse lausa märtriteks. (SV 139.2) 


Võlts pühitsus, tegude-pühadus petab maailma ka tänapäeval. Selle erinevad vormid 
peegeldavad sama vaimu, mis ilmnes Lutheri päevil ja mis juhib inimeste meeled kõrvale 
Jumala käskudest, et jätta nad Pühakirja õpetuste asemel oma tunnete ja muljete meelevalda. 
See on Saatana üks efektiivsemaid abinõusid, mille kaudu tal õnnestub äratada põlgust tõe ja 
puhtuse vastu. (SV 139.3) 


Kartmatult kaitses Luther evangeeliumi rünnakute eest, mida tuli igast kandist. Jumala 
Sõna osutus võimsaks relvaks. Sõnaga võitles Luther paavsti vägivaldselt omastatud 

autoriteedi ja õpetlaste ratsionalistliku filosoofia vastu ning seisis samal ajal vankumatu 
kaljuna vastu fanatismile, mis püüdis end ühendada reformatsiooniga. (SV 139.4) 


Mõlemad reformatsioonivastased suunad heitsid Pühakirja kõrvale ja ülistasid inimlikku 
tarkust. Ratsionalism jumaldas mõistust ja tegi selle usu kriteeriumiks. Rooma katoliku kirik 
väitis, et tema kõige kõrgem ülempreester sai inspiratsiooni katkematu ja läbi aegade 
muutmatu ahela kaudu otse apostlitelt. See andis hea võimaluse peita liialdus ja rikutud 
kalduvus apostelliku volitatuse pühaduse varju. Münzer ja tema kaaslased nimetasid 
inspiratsiooniks seda, mis oli paljas mõttekujutlus. Sellisele alusele tuginedes kavatsesid nad 
väärata igasugust jumalikku ja inimlikku võimu. Tõeline kristlus tunnustab inspireeritud tõe 
varakambriks ja igasuguse inspiratsiooni proovikiviks Jumala Sõna. (SV 139.5) 


Pärast Wartburgist tagasitulekut lõpetas Luther Uue Testamendi tõlkimise ja peagi ilmus 
evangeelium Saksa rahvaie emakeeles. Kõik need, kes tõde armastasid, võtsid selle rõõmuga 
vastu, kuid need, kes pidasid inimlikke käske ja traditsioone paremaks, heitsid selle 
põlglikult kõrvale. (SV 140.1) 


Preestreid tegi rahutuks teadmine, et lihtrahvas võis nüüd hakata Piibli õpetuste kohta 
küsimusi esitama ja vaimulike teadmatus võis sel viisil paljastuda. Lihaliku targutuse 
sõjariistad olid jõuetud Vaimu mõõga vastu. Rooma-katoliku kirik kasutas kogu oma 
mõjuvõimu, et takistada Pühakirja levikut, kuid kõik dekreedid, kirikuvanded ja piinamised 
olid asjatud. Mida enam Piiblit arvustati ja keelu alla pandi, seda enam oli rahval huvi teada 
saada, mida see tegelikult õpetas. Kõik, kes oskasid lugeda, uurisid agaralt Jumala Sõ-na. 
Nad võtsid selle kaasa sinna, kuhu parajasti läksid ja uurisid seda ikka ja jälle seni, kui 
suured osad sellest pähe jäid. Kui Luther nägi, millise lugupidamisega Uus Testament vastu 
võeti, alustas ta viivitamatult Vana Testamendi tõlkimist ja andis selle osade kaupa välja 
sedamööda, kuidas töö edenes. (SV 140.2) 


Lutheri kirjutused olid teretulnud nii linnas kui maal. ,,Seda, mida Luther ja tema sõbrad 
koostasid, levitasid edasi teised. Mungad, kes veendusid mungakohustuste ebaõigsuses, 
igatsesid oma senist laisklemist asendada aktiivse tegevusega. Kuna neil oli Jumala Sõna 
kuulutamiseks vähe teadmisi, rändasid nad mööda maad ja müüsid külades Lutheri ja tema 
pooldajate raamatuid. Peagi kubises Saksamaa sellistest kirjanduselevitajatest.“ (samas, kd. 
9, ptk. 11). (SV 140.3) 


Neid kirjutisi uurisid sügava huviga nii rikkad kui vaesed, haritud ja harimatud, Öösiti 
lugesid külakoolide õpetajad neid valjusti ette väikestele gruppidele, kes olid kogunenud 
kolde ümber, ja ikka leidus neid, kes tulid tõetundmisele. Võtnud Sõna rõõmuga vastu, 
läksid nad seda omakorda teistele kuulutama. (SV 140.4) 


Tõdenes Piiblis öeldu: ,, Kui su sõnad avanevad, annavad nad valgust, tehes arukaks 
kohtlasi!“ (Laul 119, 130). Pühakirja uurimine teostas suure muutuse rahva meeltes ja 
südames. Paavsti valitsus oli hoidnud rahvast teadmatuses ja seisakus. Vormilikke ebausu 

kombeid täideti piinliku täpsusega, kuid süda ja mõistus osales sellises jumalateenistuses 
vähe. Lutheri jutlused, mis esitasid Jumala Sõna selgeid tõdesid koos rahva käes oleva Sõna 
endaga, äratasid üles inimeste uinunud vaimujõu ja andsid lisaks puhastunud ja õilistunud 
vaimulikule loomusele ka uut avarust mõistusele. (SV 140.53) 


Erinevatest seisustest inimesed kaitsesid Piibel käes reformatsiooni õpetusi. Paavstlased, 
kes olid Pühakirja uurimise preestrite ja munkade hooleks usaldanud, nõudsid oma 
vaimulikelt nüüd üles astumist ja uute õpetuste kummutamist. Kuna preestrid olid võhikud 
niihästi Pühakirja kui ka Jumala väe suhtes, jäid täielikult peale need, keda senini 
õpetamatuteks ja ketseriteks oli peetud. ,, Kahjuks,“ ütles üks katoliku kirjanik, ,,on Luther 
oma järelkäijaid veennud rajama usku mitte ühelegi oraaklile, vaid ainult Pühakirjale.“ 
(D*Aubigne, kd. 9, ptk. 11). Suured rahvahulgad kogunesid kuulama väikese haridusega 
mehi, kes tõde kaitsesid ja isegi õpetatud ning kõneosavate teoloogidega diskuteerisid. 
Kõrgete vaimulike häbiväärne teadmatus ilmnes siis kui nende argumentidele vastati Jumala 
Sõna lihtsate õpetustega. Töölised, sõdurid, naised ja isegi lapsed tundsid Piiblit paremini 
kui preestrid ja õpetatud doktorid. (SV 141.1) 


Õpetlaste ridades oli kontrast sama suur. ,,Vanadele kiriku ülemvõimu eest võitlejatele, 
kes olid keeled ja kirjanduse viljelemise hooletusse jätnud, vastandusid õilsameelsed tead- 
mishimulised noored, kes uurisid väsimatult Piiblit ja teadusi. Selge arusaamise, õilsa hinge 
ja kartmatu südame varal saavutasid need noormehed peagi sellised teadmised, milleni 
pikka aega ei küünditud. ... Iga kord, kui reformatsiooni nooruslikud kaitsjad rooma- 
katoliku doktoritega kokku said, esitasid nad tõde sellise kerguse ja julgusega, et võhiklikud 
vastased lõid kõhklema, jäid hätta ja said häbistatud.“ (samas, kd. 9, ptk. 11). (SV 141.2) 


Kui katoliku vaimulikkond nägi, et nende liikmeskond vähenes, pöördusid nad 
abipalvetega kõrgemate riigiametnike poole ja püüdsid kõikvõimalike vahenditega 
kuulajaskonda tagasi meelitada. Kuid rahvas oli uutes õpetustes leidnud selle, mida nende 
hing oli igatsenud ja mingi asi ei pööranud neid tagasi preestrite poole, kes nii kaua olid 
toitnud neid ebausu rituaalide ja inimlike traditsioonide tühjade lestadega. (SV 141.3) 


Kui puhkes tagakiusamine, kordasid nad Kristuse sõnu: ,, Aga kui nad teid taga kiusavad 
ühes linnas, siis. põgenege teise“. (Matt. 10, 23). Valgus tungis kõikjale. Põgenikud leidsid 
ikka mõne külalislahke inimese, kes avas neile ukse. Ka sellises olukorras kuulutasid nad 
Kristust; mõnikord kirikus, aga kui see võimalus neilt ära võeti, siis eramajades või isegi 
lageda taeva all. Iga paik, kus leidus kasvõi üks kuulaja, oli pühitsetud tempel. Sellise 
energiaga ja kindlusega kuulutatud tõde levis vastupandamatu jõuga. (SV 142.1) 


Asjatult paluti kiriklikelt ja tsiviilvõimudelt abi ketserluse pidurdamiseks. Asjatult püüti 
vangistuse, piinamise, tuleriida ja mõõga abil leida väljapääsu. Tuhanded usklikud 
pitseerisid oma usu verega, ja ometi läks töö edasi. Tagakiusamine aitas kaasa tõe 
levitamisele, ja fanatism, millega Saatan püüdis seda seostada, paljastus selgemalt. (SV 
142.2) 

PEATÜKK 11— VÜRSTIDE PROTEST 


Üks suurepärasemaid tunnistusi, mis reformatsiooni kasuks üldse kunagi on esitatud, oli 
Saksamaa kristlike vürstide poolt 1529. a. Speyeri riigipäeval esitatud protest. Nende 
jumalakartlike meeste julgus, usk ja kindlus võitlesid järgnevateks aegadeks välja mõtete ja 
südametunnistuse vabaduse. Vürstide protest andis reformeeritud kirikule ka nime 
protestantlik“ ning selle põhimõtted moodustasid ,,protes-tantismi tõelise tuuma“. 
(D*Aubigne, kd. 13, ptk. 6). (SV 142.3) 


Reformatsioonile oli saabunud pime ja ähvardav päev. Hoolimata Wormsi ediktist, mis 
oli pannud Lutheri riigivande alla ning keelanud tema õpetuste uskumise ja levitamise, oli 
riigis valitsenud mingil määral siiski usuline sallivus. Jumalik juhtivus oli ohjeldanud 
jõudusid, mis seisid vastu tõele. Karl V-ndal oli kindel soov reformatsioon purustada, kuid 
iga kord, kui ta käe löögiks tõstis, suunati hoop mujale. Ikka ja jälle näis nende hävitamine, 
kes julgesid roomakatoliku kirikule vastu seista, möödapääsmatu, kuid kõige kriitilisemal 
momendil ilmusid riigi idapiirile Türgi armeed või alustas vaenutegevust Prantsusmaa 
kuningas või paavst ise, keda ärritas imperaatori kasvav vägevus. Keiser asus sõdima 
nendega ning reformatsioon sai võimaluse kesk võitlust ja rahvaste mässu veel kosuda. (SV 
142.4) 


Viimaks lepitasid paavstlased ära omavahelised tülid ja moodustasid ühisrinde 
reformatsiooni vastu. 1526. aastal oli Speyeri riigipäev andnud igale Saksa vürstiriigile 
religioosseis asjus täieliku vabaduse kuni kontsiili kokkukutsumiseni. Vaevalt oli möödas 
hädaoht, mis sellise otsuse tingis, kui keiser kutsus 1529. a. Speyeris taas kokku riigipäeva 
plaaniga arutada ketserluse täielikku hävitamist. Vürste kohustati reformatsiooni maha 
suruma esialgu rahulike vahenditega, kuid ebaedu korral oli Karl valmis kasutama ka 
mõõka. (SV 143.1) 


Paavstluse pooldajail oli taas põhjust võidurõõmutseda. Nad ilmusid Speyerisse suurel 
arvul ja näitasid avalikult oma vaenulikkust reformaatorite ja kõigi nende vastu, kes 
uuendust pooldasid. ,,Me oleme arvatud maailma rämpsuks ja pühkmeiks,“ ütles 
Melanchton, ,,kuid Kristus vaatab oma vaese rahva peale ja kaitseb neid.“ (samas, kd. 13, 
ptk. 5). Evangeeliumi vastu võtnud vürstidel, kes tulid riigipäevale, keelati evangeeliumist 
kõnelemine ka nende oma ruumides. Ometi janunes rahvas Speyeris Jumala Sõna järele ja 
keelust hoolimata kogunesid tuhanded teenistusele, mida peeti Saksi kuurvürsti kabelis. (SV 
143.2) 


See kiirendas kriisi. Riigipäevale tehti teatavaks keiserlik läkitus: ,, Kuna otsus, mis tagas 
südametunnistuse vabaduse, tekitas nii suurt segadust, siis nõuab keiser selle annuleerimist.“ 
Selline omavoli tekitas kristlaste hulgas meelepaha ja ärevust. Üks neist ütles: ,,Kristus on 
jälle langenud Kaifase ja Pilaatuse kätte!“ Roomameelsed muutusid veelgi ägedamaiks. 
Vagatsevad paavstlased väitsid: ,, Türklased on paremad kui luterlased, sest türklased peavad 

paastupäevi, aga luterlased astuvad neist üle. Kui meil tuleks valida — Jumala Püha Sõna 
või kiriku vanade eksituste vahel, siis me hülgaksime esimese.“ Melanchton ütles: ,, Iga päev 
viskab Faber koguduse ees uusi kive evangeeliumikuulutajate pihta.“ (samas, kd. 13, ptk. 
5). (SV 143.3) 


Usuline sallivus oli seaduslikult kehtestatud ja evangeelsed vürstiriigid otsustasid selle 
kärpimisele vastu seista. Luther, kes Wormsi riigipäevast alates oli riigivande all, ei tohtinud 
Speyeris esineda, kuid suure reformaatori kohta täitsid tema kaastöölised ja vürstid, keda 
Jumal oli kutsunud. Õilis Saksi Friedrich, Lutheri endine kaitsja, oli surnud, kuid hertsog 
Johann, tema vend ja võimupärija,, oli uuendatud usu rõõmuga vastu võtnud. Kuigi ta oli 
rahumeelne mees, ilmutas ta agarust ja südidust asjus, mis puudutasid usu huve. (SV 143.4) 


Preestrid nõudsid, et reformatsiooni pooldavad vürstiriigid alistuksid endastmõistetavalt 
rooma-katoliku kiriku nõudmistele. Reformaatorid nõudsid omakorda vabadust, mis neil 
enne oli. Nad ei saanud nõustuda sellega, et Rooma haarab uuesti oma kontrolli alla 
vürstkonnad, mis nii suure rõõmuga olid vastu võtnud Jumala Sõna, (SV 144.1) 


Kompromisslahenduse leidmiseks pani kirik viimaks ette, et seal, kus reformatsioon 
polnud veel võidule pääsenud, tuli rangelt täita Wormsi edikti, kuid ,,neis paigus, kus 
inimesed on sellest võõrdunud ja kus neid ei ole võimalik selle juurde tagasi tuua ilma 
mässuohuta, ei peaks vähemalt teostama uusi muudatusi ega käsitletama vaidlusküsimusi. 
Kedagi ei tohi takistada missale minemast ning ükski katoliiklane ei tohi võtta vastu Lutheri 
õpetusi.“ (samas, kd. 13, ptk. 5). Riigipaev kinnitas need nõudmised paavstlike preestrite ja 
prelaatide suureks rõõmuks. (SV 144.2) 


Selle edikti rakendamise korral ,,ei võinud reformatsiooni levitada seal, kus see oli 
tundmata ega süvendada seal, kus see oli juba olemas“ (samas, kd. 13, ptk. 5). See oleks 
keelanud sõnavabaduse ja igasuguse ümberpööramise. Reformatsiooni pooldajailt nõuti 
kohest alistumist nendele kitsendustele ja keeldudele. Lootused näisid kustuvat ,, Rooma 
katoliku kiriku hierarhia taastamine... oleks kindlasti elustanud endised pahed ning 
väikseimgi lahkheli andnud paavstile voli täielikult hävitada töö, mis juba niigi oli 
kannatada saanud fanatismi ja lahkarvamuste tõttu.“ (samas, kd. 13, ptk. 5). (SV 144.3) 


Kui evangeelne grupeering nõu pidama kogunes, vaadati üksteisele vaikides otsa. Küsiti: 
»Mida peaks tegema?“ Kaalul olid maailma jaoks ülitähtsad küsimused. Kas reformat-siooni 
juhtidel tuleks alistuda ja võtta kompromissettepanek vastu? Kui kergelt oleksid 
reformaatorid võinud vääratada ja langeda selles äärmiselt tähtsas pöördepunktis kiusatusse 
kahelda! Kui palju usutavaid ettekäändeid ja selgeid põhjendusi leidus alistumiseks! 
Lutherimeelsetele vürstidele oli kindlustatud usuvabadus. Samasuguse soosingu osalisteks 
olid saanud ka kõik nende alluvad, kes olid reformeeritud vaated vastu võtnud enne karmide 
abinõude tarvituselevõtmist. Võib-olla rahulduda sellega? Kui palju häda hoiaks ära selline 
alistumine! Milliseid ettenägemata ohte ja konflikte väldiks nõusolek? Kes teab, millised 

pakub Rooma ja silugem sellega Saksamaa haavad! Selliste argumentidega oleksid 
reformaatorid võinud õigustada oma alistumist, mille tulemuseks oleks olnud reformatsiooni 
kiire likvideerimine. (SV 144.4) 


Onneks kaalusid nad sügavalt põhimõtet, millele see sobing oli rajatud ja tegutsesid usus. 
Milline oli see põhimõte? See oli Rooma õigus vägistada südametunnistust ja keelata 
Jumala Sõna vabalt uurida. Vürstid ise ja nende protestantlikud alamad võisid kasutada 
religioosset vabadust kokkuleppe tingimuste kohaselt armuannina, kuid mitte õigusena. 
Kõiges muus, mida lepe ei hõlmanud, jäi maksma suur ülemvõim; südametunnistus polnud 
väärt krossigi. Roomakatoliku kirik jäi ilmeksimatuks kohtunikuks, kellele pidid kuuletuma 
kõik. Sobingu vastuvõtmine oleks tähendanud tegelikult nõustumist usuvabaduse 
surumisega ainult reformeeritud Saksamaa piiridesse. Ülejäänud kristliku maailma jaoks 
oleks Pühakirja vaba uurimine ja reformeeritud usu tunnistamine olnud kuritegu, mille eest 
oli õigus karistada vangla ja tuleriidaga. Kas vürstid võisid nõustuda usuvabaduse 
kehtestamisega ainult teatud piirkonnas ja öelda sellise teguviisiga tegelikult seda, et 
reformatsioon oli võitnud viimase pöördunu, vallutanud viimase aakri maad, ja et seal. kus 
Rooma tol hetkel valitses, pidi jääma tema võim igaveseks? Kas reformaatorid oleksid 
võinud pärast seda väita, et nende käed polnud määritud sadade ja tuhandete verega, kes 
sellise kokkuleppe tõttu paavstlikes maades oma elu pidid jätma? Sellel kriitilisel tunnil, mil 
evangeeliumi edu ja kristlaskonna vabadus seisid kaalukausil, oleks nõustumine olnud 
reetmine.“ (Wylie, kd. 9, ptk. 15). Meelsamini olid nad nõus ,,ohverdama kõik, ka trooni, 
krooni ja elu“ (D*Aubigne, kd. 13, ptk. 5). (SV 145.1) 


»Me hülgame kokkuleplusettepaneku!“ ütlesid vürstid. ,,Südametunnistuse üle ei ole 
masside survel meelevalda.“ Eestkõneleja selgitas: ,, Tänu 1526. a. dekreedile on meie riigis 
rahu. Selle tühistamine võib põhjustada Saksamaal rahutust ja lõhesid. Riigipäeva 
kompetentsi kuulub usuvabaduse säilitamine ainult järgmise kirikukoguni!“ (samas, kd. 13, 
ptk. 5). Riigivõimu ülesandeks on kaitsta südametunnistuse vabadust. Sellega piirdub tema 
võim usuasjus. Iga ilmalik valitsus, mis püüab riigivõimu abil kehtestada või peale suruda 
religioosseid kohustusi, tallab jalge alla põhimõtted, mille pärast evangeelsed kristlased nii 
üllalt on võidelnud. (SV 145.2) 


Paavsti pooldajad otsustasid selle , julge kangekaelsuse“ maha suruda. Nad alustasid 
otsuse elluviimist, püüdes tekitada erakondi reformatsiooni pooldajate hulgas ja sisendada 
hirmu neisse, kes ei olnud end avalikult selle pooldajaks tunnistanud. Viimaks kutsuti 
vabade linnade esindajad Riigipäeva ette ja nõuti, et nad ütleksid oma seisukoha ette-pandud 
tingimuste suhtes. Linnade esindajad palusid aega, kuid seda ei antud. Ülekuulamisel 
osutus, et peaaegu pooled neist olid reformatsiooni poolt. Need, kes keeldusid ohverdamast 
südametunnistuse vabadust ja isikliku arvamuse õigust, teadsid hästi, et neid hakatakse 
tulevikus mustama, hukka mõistma ja taga kiusama. Üks delegaatidest ütles: ,, Me kas 
hülgame Jumala Sõna või läheme tuleroaks.“ (samas, kd. 13, ptk. 5), (SV 146.1) 

Kuningas Ferdinand, keisri esindaja Riigipäeval, mõistis, et ettepanek võib põhjustada 
tõsiseid lahkhelisid, kui ei suudeta mõjutada vürste seda vastu võtma ja toetama. Niisiis 
püüdis ta neid ümber veenda, kuna ta teadis hästi, et vägivalla kasutamine nende meeste 
juures muudaks nad veelgi otsusekindlamaks. Ta ,,palus vürste nõustuda kokkuleppega ja 
kinnitas, et keiser on nendega siis üliväga rahul“. Kuid need ustavad mehed tunnistasid 
võimu, mis oli kõrgem kui maised valitsejad. , Me kuuletume keisrile kõiges, mis aitab 
kaasa rahu säilitamisele ja mis austab Jumalat,“ vastasid nad rahulikult, (samas, kd. 13, ptk, 
5). (SV 146.2) 


Viimaks teatas kuningas Riigipäeva ees kuurvürstile ja tema sõpradele, et Riigipäeva 
otsus avaldatakse keiserliku määrusena ja et ,,ainus, mis neil üle jääb, on alistuda enamuse- 
le“. Seda öelnud, väljus Ferdinand saalist, andmata reformaatoritele võimalust 
nõupidamiseks või vastamiseks. ,, Asjatult saatsid nad kuningale järele esindajad palvega, et 
ta tagasi tuleks.“ Nende protestile vastas ta napilt: ,,See küsimus on lõplikult otsustatud. 


Jääb üle ainult alistuda.“ (samas, kd. 13, ptk. 5). (SV 146.3) 


Keisri pooldajad olid näinud, et kristlikud vürstid hoidsid kõvasti kinni Pühakirjast ja 
mitte inimlikest õpetustest või nõudmistest. Nad teadsid ka seda, et seal, kus uuenduslikud 
põhimõtted vastuvõttu leidsid, murdus paavstluse võim. Kuid nii nagu tuhanded enne ja 
pärast neid on vaadanud ainult ,,nähtavatele asjadele“, nii tegid ka nemad. Nad leidsid, et 
keisri ja paavsti võim oli kindel, reformaatorid aga nõrgad. Kui reformaatorid oleksid 
toetunud üksnes ilmalikule abile, siis oleksid nad olnud tõepoolest nii abitud, nagu 
riigimehed arvasid, ent hoolimata sellest, et neid oli arvuliselt vähe js et nad olid vastuolus 
Roomaga, olid nad tugevad. Nad toetusid Riigipäeva otsuse asemel Jumala Sõnale, keiser 
Karli asemel Jeesusele Kristusele, kuningate Kuningale ja isandate Issandale.“ (samas, kd. 
13, ptk. 6). (SV 146.4) 


Kuna Ferdinand oli keeldunud nende tõendusi ära kuulamast, otsustasid vürstid tema 
puudumisest mitte välja tehe ja oma protest viivitamatult rahvuslikule nõukogule esitada. 
Riigipäevale esitati järgmine pühalik deklaratsioon: (SV 147.1) 


»Me kinnitame kohalolijate juuresolekul Jumala, meie ainsa Looja, Kaitsja, Lunastaja ja 
Päästja ees, kes ühel päeval saab meie kõikide, niihästi inimeste kui ka kogu loodu 
Kohtumõistjaks, et nii eneste kui oma rahva pärast ei või me nõustuda esitatud otsusega ega 
kuuletuda selle mitmele punktile, mis on vastuolus Jumala, Tema Püha Sõna, meie 
südametunnistuse, meie hinge pääsemise ja Speyeri kontsiili viimaste otsustega.“ (SV 
147.2) 


»Kuidas võiksime me kinnitada edikti, mis ühes lõigus räägib sellest, et Kõikväeline 
Jumal kutsub inimest Tema tundmisele, ja teises lõigus võtab inimeselt vabaduse seda 
tundmist vastu võtta... Kuna ainult seda õpetust, mis on kooskõlas Jumala Sõnaga, võib 
nimetada kindlaks; kuna Issand keelab õpetamast midagi muud; kuna Pühakiri igat teksti 


tuleb uurida samas esinevate selgemate tekstide abil; kuna Püha Raamat on kõiges, mis 

puudutab inimese vajadusi, kergesti mõistetav ja suuteline hajutama pimedust, siis oleme 
me otsustanud Jumala armust säilitada Tema puhta ja selge Sõna sellisena nagu see sisaldub 
Piibli Vana ja Uue Testamendi kirjades. Me ei kaitse midagi, mis oleks sellega vastuolus. 
Sõna on ainus tõde, kõikide õpetuste ja kogu elu kindel juhtnöör, mis ei eksi ega peta. See, 
kes ehitab sellele alusele, seisab vastu kõigile põrgu vägedele, samal ajal kõik inimlikud, 
tühised Pühakirja vastu suunatud jõupingutused langevad Jumala palge ees põrmu.“ (SV 
147.3) 


»Seepärast hülgame me ikka, mida meile peale tahetakse panna. Samas soovime me, et 
Tema keiserlik Majesteet küsitleks meie asja kui kristlik vürst, kes armastab Jumalat üle 
kõige. Me väljendame valmisolekut osutada temale, samuti ka teile, armulised isandad, 
tähelepanu ja kuulekust nagu on meie õige ja seaduspärane kohus.“ (samas, kd. 13, ptk. 
6). (SV 147.4) 


Esitatu avaldas Riigipäevale sügavat muljet. Enamik koosolijaist oli hämmastunud ja 
sattus ärevusse protesteerijate julguse pärast. Tulevik näis tormise ja ebakindlana. 
Lahkhelid, võitlus ja verevalamine näisid vältimatuina. Reformaatorid veendusid oma 
eesmärgi õigsuses, toetusid julgelt ja vankumatult Kõikväelise käsivarrele. €SV 147.5) 


Põhimõtted, mida sisaldab see kuulus 15. aprilli 1529. aasta protest, moodustavadki 
protestantismi põhiolemuse. See protest esitati nimelt kahe usuasja puudutava väärkäsitluse 
vastu: esiteks — riigivõimukandjate sekkumise vastu usuasjadesse ja teiseks — kiriku poolt 
endale võetud võimu vastu. Protestantism seab südametunnistuse kõrgemale võimu-kandjate 
määrustest ja Jumala Sõna ülemaks kiriklikust mõjuvõimust, (SV 148.1) 


Protestantism eitab riigivõimu sekkumist jumalikesse asjadesse ning ütleb koos 
prohvetite ja apostlitega: ,, Me peame Jumala Sõna enam kuulma kui inimeste oma.“ 
Alaväärista-mata Karl V krooni seisid need vürstid Jeesuse Kristuse kuningliku väe eest. 
Seegi polnud veel kõik. Protestantism esitas põhimõtte, et kõik inimlikud õpetused peavad 
alluma Jumala Sõnale.“ (samas, kd. 13, ptk. 6). Sellega seoses nõudsid protestandid õigust 
väljendada vabalt oma veendumust. Nad tahtsid mitte ainult uskuda ja kuuletuda Sõnale, 
vaid ka õpetada seda, mida Pühakiri esitab. Nad eitasid preestrite ja riigiametnike õigust 
vahele segada. Speyeri protest oli pühalik tunnistus religioosse sallimatuse vastu ning taotles 
kõigile inimestele õigust kummardada Jumalat vastavalt oma südametunnistusele. (SV 
148.2) 


Protest oli esitatud. See kinnistus tuhandete mälus, samuti taevaraamatutes, kust ükski 
inimlik jõupingutus ei saanud seda kustutada. Kogu evangeelne Saksamaa võttis selle 
protesti omaks. Kõikjal nägid inimesed selles märke uuest ja paremast ajastust. Üks Speyeri 
protestantlikest vürstidest ütles: ,, Hoidku Kõigevägevam, kes on andnud teile armu 
tunnistada oma usku energiliselt, vabalt ja kartmatult, teid selles kristlikus vankumatuses 
kuni igaviku päevani.“ (samas, kd. 13. ptk. 6), €SV 148.3) 

Kui reformaatorid, kes saavutasid teatud edu, oleksid hakanud taotlema maailma 
heakskiitu, oleksid nad murdnud truudust niihästi Jumalale kui reformatsioonile ning viinud 
selle hävingusse. Nende üllate reformaatorite kogemuses peitub eeskuju kõikide järgnevate 
ajastute jaoks. Saatanlik tegutsemisviis Jumala ja Tema Sõna vastu ei ole 
muutunud. Hingevaenlane seisab Pühakirja kui elu juhtnööri vastu sama kiivalt nagu XVI 
sajandil. Meie ajastu on läinud Jumala Sõna õpetusest ja eeskirjadest kaugele. Tungiv 
vajadus on pöörduda taas suure protestantliku põhimõtte juurde: Piibel ja ainult Piibel kui 
usu ja elu ainus juhtnöör. Saatan töötab igasuguste vahenditega, et hävitada religioosset 
vabadust. Antikristlik võim, mille Speyeri protesteerijad kõrvale heitsid, teeb kõik selleks, et 
taastada oma kadumaläinud võimu. Vankumatu poolehoid Jumala Sõnale, mis ilmnes 
reformatsioonis selle kriisi ajal, on ainus uuendusttoov lootus ka tänapäeval. (SV 148.4) 


Protestantismi ähvardas ilmne hädaoht, kuid ilmne oli ka jumalik käsi, mis varjas 
ustavaid. Umbes neil päevil oli Melanchton suure kiiruga saatnud läbi Speyeri tänavate 
Reini kaldale oma sõpra Simon Crynaeust ja palunud tal otsekohe ületada jõgi. Kui 
Crynaeus sellise tormakuse üle hämmastust avaldas, jutustas Melanchton talle, kuidas üks 
»vana, väärikas ja pühalik-tõsise välimusega võõras mees,“ oli äsja käinud tema juures ja 
öelnud, et ,,Ferdinand oli saatnud just praegu mehed välja Crynaeust arreteerima!““ (SV 
149.1) 


Sellel päeval oli Crynaeust äärmiselt pahandanud juhtiva paavstliku doktori Faberi jutlus 
ja päeva lõpul oli ta temaga, kes kaitses ,teatud põlastusväärseid eksitusi“, ägedalt vaielnud. 
»kaber taltsutas küll oma viha, kuid pärast vaidlust pöördus otsekohe kuninga poole, kellelt 
ta sai nõusoleku tüütu Heidelbergi professori kinnivõtmiseks. Melanchton ei kahelnud, et 
Jumal oli saatnud ühe oma inglitest tema sõpra hoiatama. (SV 149.2) 


Reini kaldal seistes ootas Melanchton seni, kuni jõe vood lahutasid Crynaeuse 
tagaajajatest. ,, Viimaks ometi!“ hüüatas Melanchton, kui ta nägi sõpra vastaskaldal, 
viimaks ometi on ta pääsenud nende küüsist, kes janunesid tema süütu vere järele“. Koju 
tagasi jõudnud, kuulis Melanchton, et kinnivõtjad olid Crynaeust otsides kõik nurgad läbi 
tuhninud.“ (samas, kd. 13, ptk. 6). (SV 149.3) 


Reformatsioon pidi saavutama veel suurema tähelepanu maailma vägevate silmis. 
Kuningas Ferdinand oli keeldunud kuulamast evangeelsete vürstide väiteid, kuid neile anti 
võimalus esitada oma asi keisri ning kiriku ja riigi kõrgete aukandjate ees. Speyeri 
protestidele järgneval aastal valitsev vaikus häiris keiser Karl V, kes kutsus olukorra 
arutamiseks kokku Augsburgi riigipäeva, mille kohta ta teatas, et kavatseb isiklikult seda 
juhtida. Sinna kutsuti ka protestantlikud juhid. (SV 149.4) 


Reformatsiooni ähvardas suur hädaoht, kuid selle kaitsjad usaldasid kõik Jumala hoolde 
ning tõotasid olla ustavad evangeeliumile. Saksi kuurvürsti nõudjad olid teda tungivalt 
palunud riigipäevale mitte minna. Nad ütlesid, et keiser nõuab vürstide osavõttu selleks, et 


neid lõksu meelitada. ,,Risk on minna ja lasta end sulgeda linna müüride taha koos võimsa 

vaenlasega.“ Kuid teised julgustasid: ,,Käitugu vürstid julgelt ja Jumala üritus on 
päästetud!“ ,, Jumal on ustav; Ta ei jäta meid maha,“ ütles Luther, (samas, kd. 14. ptk. 2). 
Kuurvürst asus oma saatjaskonnaga teele Augsburgi. Saatjad mõistsid ohtu, mis vürsti 
ähvardas ning paljud ratsutasid Augsburgi poole süngeina ja väriseva südamega. Luther, kes 
saatis neid Goburgini, elustas nende usku kiidulauluga ,,Üks kindel linn ja varjupaik“, mille 
ta sellel teekonnal lõi. See inspireeritud laul peletas paljude mure ja kergendas mõndagi 
rõhutud südant. Reformatsiooni pooldavad vürstid otsustasid esitada oma vaated 
riigipäevale punktide kaupa koos tõenditega Pühakirjast. Selle ettekande etteval-mistamine 
tehti ülesandeks Lutherile, Melanchtonile ja nende kaaslastele. Koostatud kirjatööd lugesid 
protestandid Oma usutunnistuseks, ja tulid eelnevalt kokku, et ka oma nimi sellele tähtsale 
dokumendile alla kirjutada. See oli tõsine ja raske aeg. Reformaatorid soovisid väga, et 
nende asja ei aetaks segi poliitiliste küsimustega. Nende meelest pidi reformatsioon toetuma 
ainult Jumala Sõnale. Kui kristlikud vürstid asusid usutunnistusele alla kirjutama, segas 
Melanchton vahele, öeldes: ,,Selliseid asju peavad ajama vaimulikud ja mitte riik. Oma 
kinnituse peavad andma jutlustajad ja mitte vürstid.“ ,,Jumal hoidku,“ vastas Saksimaa 
Johann, ,,et te mind kõrvale jätate. Ma olen otsustanud teha seda, mis on õige, ilma et ma 
muretseksin oma krooni pärast. Ma tahan Issandat tunnistada. Minu kuurvürsti kübar ja 
minu hermeliin ei ole mulle nii kallid kui Kristuse rist.“ ,,Kui minu Issanda Jeesuse Kristuse 
au seda nõuab, olen ma valmis... jätma oma varanduse ja elu.“ ,,Ma võiksin pigem loobuda 
oma alamatest ja riigist ja lahkuda oma isade maalt kepp käes,“ jätkas ta, ,,kui vastu võtta 
mõnda teist õpetust, millest ei räägi see usutunnistus.“ (samas, kd. 14. ptk. 6). Selline oli 
nende Jumala meeste usk ja julgus. (SV 150.1) 


Saabus määratud aeg ilmuda keisri ette. Karl V, ümbritsetud kuurvürstidest ja vürstidest, 
asus ära kuulama protestantlikke reformaatoreid. Nende usutunnistus loeti ette. Sellel suurel 
koosolekul kõlasid evangeelsed tõed väga selgesti ja paljastasid paavstliku kiriku eksitused. 
Õigusega nimetatakse seda ,,usupuhastuse suurpäevaks, üheks kõige aulisemaks kristluse 
ning kogu inimkonna ajaloos.“ (samas, kd. 14, ptk. 7). (SV 150.2) 


Mõned napid aastad olid möödunud päevast, mil Wittenbergi munk seisis üksi Wormsi 
rahvusliku nõukogu ees. Nüüd olid tema asemel suursugused ja kõige võimsamad keisririigi 
vürstid. Lutheril oli keelatud Augsburgi ilmuda, kuid oma sõnade ja palvete kaudu viibis ta 
kohal. ,, Ma olen ülirõõmus“, kirjutas ta, ,,et olen elanud selle tunnini, mil võin näha, kuidas 
nii kuulsad tunnistajad ülistavad Kristust nii kõrgeaulise koosoleku ees.“ (samas, kd. 14, 
ptk. 7). Nii täitus see, mida ütleb Pühakiri: ,, Ma tahan rääkida Su tunnistustest kuningate 
ees.“ (Laul 119, 46). (SV 151.1) 


Pauluse päevil viidi evangeelium vangistatud apostli ahelate kaudu vürstide ja keiserlike 
linnade suurmeeste ette. Nüüdki kuulutati seda, mida keiser oli keelanud kuulutada kantslist, 
avalikult kuninga palees. Seda, mida paljud pidasid kõlbmatuks kuulata alamrahval, 
kuulasid imestusega impeeriumi valitsejad ja isandad. Kuningas ja suured mehed 


moodustasid kuulajaskonna, kroonitud vürstid olid jutlustajaiks ning Jumala kuninglik tõde 

jutluse teemaks. ,,Apostlite päevist alates,“ ütleb üks kirjamees, ,,ei ole antud 
suurepärasemat tunnistust.“ (D*Aubigne, kd. 14, ptk. 7). (SV 151.2) 


»»Kõik, mis luterlased ütlesid, on tõde; me ei saa seda eitada,“ tunnistas üks paavstlik 
piiskop. Keegi pöördus dr. Ecki poole küsimusega: ,,Kas te võite paikapidavate 
põhjendustega ümber lükata kuurvürsti ja tema liitlaste usutunnistuse?“ ,, Apostlite ja 
prohvetite kirjadega mitte!“ kõlas vastuseks, ,.kuid kirikuisade ja kontsiilide otsustega küll * 
»Ma mõistan,“ sõnas küsija, ,,et teie ütluse kohaselt rajaneb luterlaste õpetus Piiblile, kuid 
meie oma mitte!“ (samas, kd. 14, ptk. 8). (SV 151.3) 


Mitmed Saksamaa vürstid võideti reformeeritud usule. Ka keiser ise tunnistas 
protestantlikud õpetuspunktid õigeks. Usutunnistus tõlgiti paljudesse keeltesse ja see levis 
üle kogu Euroopa. Järgmiste põlvkondade miljonid inimesed võtsid selle vastu oma 
usutunnistusena. (SV 151.4) 


Jumala ustavad sulased ei tegutsenud üksinda. Sel ajal, kui vürstiriigid, võimud ja kurjad 
vaimud moodustasid nende vastu võimsa liidu, ei jätnud Issand oma rahvast maha. Kui 
tõekaitsjate silmad oleksid olnud avatud, oleksid nad näinud samasuguseid tõendeid 
jumalikust lähedalolust ja abist nagu nägi üks muistse aja prohvet. Tol korral, kui Eliisa 
teener oli juhtinud oma õpetaja tähelepanu ümbritsevale vaenulikule armeele, kes oli ära 
lõiganud kõik põgenemisvõimalused, oli prohvet palunud: ,,Jehoova, tee ometi ta silmad 
lahti, et ta näeks!“ ...ja vaata, mägi oli täis tuliseid hobuseid ja vankreid!“ (2. Kun. 6, 17). 
Taeva sõjavägi oli Jumala sulast kaitsmas. Samamoodi valvasid inglid töölisi ka 
reformatsiooni päevil. (SV 151.5) 


Uks põhimõte, mida Luther väga kindlalt kaitses, oli veendumus, et reformatsiooni 
toetuseks ja kaitseks ei tule kunagi pöörduda ilmaliku võimu poole ega otsida abi inimlikelt 
relvadelt. Ta rõõmustas, et vürstid olid evangeeliumi tunnistanud, kuid siis kui nad 
kaalutlesid kaitseliiga moodustamise vajadust, ütles Luther: ,,Evangeeliumi õpetust võib 
kaitsta ainuüksi Jumal. Mida vähem inimene siin vahele astub, seda rohkem saab ära teha 
Jumal.“ Kõik esitatud poliitilised ettevaatusabinõud võisid tema arvates põhjustada alusetut 
kartust ja väärat umbusaldust.“ (D*Aubigne, London ed. kd. 10, ptk. 14). (SV 152.1) 


Kui võimsad vaenlased ühinesid reformeeritud usu hävitamiseks ja tuhanded mõõgad 
näisid tõusvat löögiks, kirjutas Luther: ,,Saatan raevutseb; jumalakartmatud prelaadid teevad 
salasepitsusi ja meid ähvardatakse sõjaga. Rahvast tuleb õhutada võitlema vapralt Issanda 
trooni eest usu ja palve läbi nii, et meie vaenlased JumalaVaimu poolt võidetuina on 
sunnitud jääma rahule. Meie peamine vajadus ja töö on palve. Rahvas teadku, et ta on 
mõõgaterale ja Saatana raevule välja pandud ning seepärast — palvetagu!“ (D*Aubigne, kd. 
10, ptk. 14). (SV 152.2) 


Pisut hiljem, kui Luther viitas liidule, mida reformeeritud vürstid plaanitsesid 
moodustada, selgitas ta, et ainus relv selles lahingus peaks olema ,,Vaimu mõõk*. Ta 

kirjutas Saksi kuurvürstile: ,,Meie südametunnistus ei luba nõustuda sellise liidu 
moodustamisega. Kümme korda parema meelega ma sureksin, kui näeksin, et evangeeliumi 
ürituse pärast valatakse kasvõi üksainus veretilk. Meie osaks on olla otsekui tall tapalaval. 
Me peame kandma Kristuse risti. Teie kõrgus ärgu kartku. Me võime teha oma palvetega 
rohkem kui meie vaenlased oma hooplemisega, kuid ärgu leitagu meie kätelt venna verd. 
Kui keiser nõuab meie andmist tema kohtu alla, siis oleme me ka valmis kohtusse ilmuma 
Teie vürstlik kõrgus ei tarvitse muretseda minu või kellegi teise usu kaitsmise eest, sest 
igaüks peab kaitsma usku isiklikult.“ (samas, kd. 14, ptk. 1). (SV 152.3) 


Salajasest palvepaigast väljus jõud, mis vapustas maailma suure reformatsiooni ajal. Püha 
rahulikkusega asetasid Issanda teenrid oma jalad Tema tõotuste kaljule. Augsburgi võitluse 
ajal ei möödunud Lutheril ainsatki päeva, mil ta poleks vähemalt kolm tundi päevas 
palvetanud. Need tunnid võttis ta päeva parimast ajast. , Tema eraldatud kambris võis 
kuulda, kuidas ta valas oma hinge Jumala ette austust, kartust ja lootust tulvil sõnadega, 
nagu see, kes kõneleb sõbraga.“ ,,Ma tean, et Sa oled meie Isa ja Jumal,“ ütles ta, ,,ning et 
Sa pillutad laiali oma laste jälitajad, sest Sa oled end koos meiega ohtu asetanud. See kõik 
on Sinu töö ja ainult Sinu armust oleme me oma käed selle külge pannud! Kaitse meid, Isa!“ 
(samas, kd. 14, ptk. 6). (SV 153.1) 


Melanchtonile, kes ägas mure ja kartuse koorma all, kirjutas Luther: ,, Armu ja rahu 
Kristuses — just nimelt Kristuses, ütlen ma — mitte maailmas! Aamen! Ma lausa vihkan 
seda äärmist muret, mis sind hävitab. Kui asi on ebaõige, jätkem see; kui aga õige, siis ei 
pea me suhtuma hoolimatult Tema tõotustesse, kes käsib meid magada kartmatult!... 
Kristust ei ole vaja mõjutada õigluse ja tõe tööle. Ta elab, Ta valitseb! Miks me peaksime 
kartma?“ (samas, kd. 14, ptk. 6). (SV 153.2) 


Jumal kuulis oma sulaste hüüdu. Ta andis vürstidele ja kuulajatele armu ning julgust 
säilitada tõde selle maailma pimeduse valitsejatest hoolimata. Issand ütles: ,, Vaata, mina 
panen Siionisse valitud kalli nurgakivi, ja kes Temasse usub, see ei satu häbisse!“ 
Protestantlikud reformaatorid olid ehitanud Kristusele ja põrguväravad ei võinud neid 
võita. (SV 153.3) 

PEATÜKK 12—REFORMATSIOON PRANTSUSMAAL 


Speyeri protestile ja Augsburgi usutunnistusele, mis tähistasid reformatsiooni võidukäiku 
Saksamaal, järgnesid aastad täis võitlust ja pimedust. Toetajaskonna hulgas valitsevatest 
lahkhelidest ja võimsate vaenlaste rünnakutest nõrgestatuna näis protestantism olevat 
määratud täielikule hävingule. Tuhanded pitseerisid oma tunnistuse verega. Puhkes 
kodusõda. Üks protestantismi juhtivatest pooldajatest sai reeturiks, Öil saimad 
reformaatorlikud vürstid langesid keisri kätte ning neid veeti vangidena linnast linna. Kuid 
näilisel võidumomendil sai keiser lüüa. Ta nägi, kuidas saak tõmmati ta käte vahelt ja ta 
isegi pidi viimaks alistuma õpetustele, mille väljajuurimisele ta oli pühendanud oma elu. 
Ketserite hävitamise nimel oli ta pannud kaalule oma kuningriigi, varanduse ja isegi elu. 
Nüüd nägi ta oma sõjavägesid võitluses kahanemas, varalaekaid tühjenemas ja mässe 
lõõmamas kuningriigi erinevates osades; usk aga, mida ta asjatult oli püüdnud maha suruda, 
levis kõikjal. Karl V oli võidelnud Kõikväelise vastu. Jumal oli öelnud: ,,Saagu valgus!“, 
kuid keiser oli püüdnud säilitada pimedust. Tema eesmärgid nurjusid. Enneaegselt 
vananenud ja pikast võitlusest kurnatud loobus ta troonist ja sulges end kloostrimüüride 
taha. (SV 153.4) 


Ka Šveitsis saabusid reformatsioonile tumedad päevad. Kuigi paljud kantonid võtsid 
vastu reformeeritud usu, rippusid teised sõgedalt rooma-katoliku usutunnistuse küljes. 
Nende jälitamine, kes soovisid tõde vastu võtta, viis viimaks kodusõjani. Zwingli ja paljud 
temaga reformatsioonis ühinenud langesid Cappeli verisel lahinguväljal. Kohutavatest õnne- 
tustest masendatud Ökolampadius suri peagi. Rooma-katoliku kirik võidurõõmutses. Näis, 
et paljudes kohtades sai paavstlust tagasi kõik, mida oli kaotanud. Ometi ei olnud See, kelle 
nõupidamised on igavesest ajast, jätnud oma üritust ega rahvast. Tema käsi oli valmis tooma 
neile päästet. Jumal äratas teistel maadel töölisi reformatsiooni edasi viima. (SV 154.1) 


Prantsusmaal oli. hakanud koitma juba enne Lutheri kuulsakssaamist reformaatorina. Üks 
esimesi, kes valgusest kinni haaras, oli elatanud Lefevre, avara silmaringiga mees, Pariisi 
ülikooli professor ja otsekohene ning agar paavstluse pooldaja. Vana-aja kirjanduse 
uurimise käigus pöördus tema tähelepanu Piiblile. Ta õpetas seda Raamatut ka oma üliõpi- 
lastele. €SV 154.2) 


Lefevre oli kirglik pühakute austaja ning seetõttu oli ta hakanud koostama pühakute ja 
märtrite ajalugu sellisel kujul nagu see esineb kiriku legendides. See oli suuremahuline 
ettevõtmine. (SV 154.3) 


Ta oli oma kavatsuse teostamisega juba üsna kaugele jõudnud, kui ühel päeval tuli mõte 
pöörduda Piibli poole, et sealtki tõhusat ainestikku leida. Selle eesmärgiga ta Pühakirja 
uurima hakkaski, Õpetlane leidis Piiblist tõepoolest pühade elulugusid, kuid mitte selliseid, 
nagu leidus roomakatoliku Kiriku kalendris. Jumalik valgus tungis mehe mõistusesse. 
Hämmastuse ja vastikustundega jättis ta püstitatud ülesanded pooleli ja pühendus Jumala 

Sõna uurimisele. Peagi hakkas ta õpetama vastavastatud kallihinnalisi tõdesid ka 
teistele. (SV 154.4) 


Aastal 1512, mil ei Luther ega Zwingli polnud veel usupuhastustööd alustanud, kirjutas 
Lefevre: ,,Jumal on see, kes annab meile usu läbi sellise õiguse, mis ainuüksi armust 
mõistab õigeks ja kingib igavese elu.“ (Wylie, kd. 13, ptk. 1). Lunastuse saladusi tundma 
õppides hüüatas ta: ,,Oh, milline suur, kirjeldamatu vahetus! Patutu Jumal on hukka 
mõistetud ja süüdlane on vaba! Õnnistatu kannab needust ja neetule on toodud õnnistus! Elu 
sureb ja surnu elab! Auhiilgust varjab alandus ning see, kel ei olnud mingit nägu, on kaetud 
auhiilgusega!“ (D*Aubigne, Londoni väljaanne, kd. 12, ptk. 2). (SV 155.1) 


Õpetades, et päästmise au kuulub ainuüksi Jumalale, tunnistas Lefevre ühtaegu, et 
inimestel lasub sõnakuulmise kohustus. ,,Kui sa oled Kristuse koguduse liige,“ ütles ta, ,.siis 
oled sa Tema ihu liige. Kui sa oled osa Tema ihust, siis on sinus Jumala täiuslik loomus... 
Oh, kui inimesed vaid mõistaksid seda eesõigust! Kui puhtalt, karskelt ja pühalt tahaksid 
nad siis elada, ja kuidas põlgaksid selle maailma au sisemise, lihaliku silma eest varjatud au 
nimel.“ (samas, kd. 12, ptk. 2). (SV 155.2) 


Lefevre üliõpilaste seas oli neid, kes innukalt tema sõnu kuulasid ja veel kaua pärast 
õpetaja hääle vaikimist tõe kuulutamist jätkasid. Üks neist oli William Farel. Jumalakartlike 
vanemate pojana oli ta kasvatatud kõhklematus usus vastu võtma kiriku õpetusi. Ta võis 
enese kohta öelda nii nagu apostel Paulus: ,,Et, mina kui variser olen elanud meie 
jumalateenistuse kõige rangemate kommete järgi.“ (Ap. t. 26, 5). Pühendunud paavstlasena 
põles ta agarusest hävitada kõiki neid, kes julgesid kirikule vastu hakata. ,,Kui ma kuulsin 
kedagi rääkimas paavsti vastu, kiristasin ma hambaid nagu raevukas hunt,“ ütles ta hiljem 
oma elu sellele perioodile viidates. (Wylie, kd. 13, ptk. 2). Ta oli väsimatu pühakute austaja. 
Koos Lefevrega oli ta käinud läbi kõik Pariisi kirikud, kummardanud altarite ees ning 
kaunistanud andidega pühi jäänuseid, ometi ei andnud kõik need kombetalitused hingele 
rahu. Patutunne, mida ükski patukahetsuse tegu ei suutnud eemale peletada, rõhus meelt. 
Otsekui hääl taevast kõlasid talle reformaatori sõnad: ,,Päästmine on armust! Süütu Jumala 
Tall on hukka mõistetud, kurjategija on õigeks kuulutatud! Ainuüksi Kristuse rist võib 
avada taevaväravad ja sulgeda põrgu omad!“ (samas, kd. 13, ptk. 2). €SV 155.3) 


Farel võttis tõe rõõmuga vastu. Ümberpööramise läbi, mis sarnanes Pauluse omale, 
vabanes ta traditsioonide orjusest ja sai vabaduse Jumala Pojas. ,,Mõrvarliku südamega 
saagihimulisest hundist muutusin ma vaikseks ja vaguraks talleks. Mu süda lõi täielikult 
lahku paavstist ja andus Jeesusele Kristusele,“ meenutas ta. (D'Aubigne, kd. 12, ptk. 
3). (SV 156.1) 


Sedamööda, kuidas Lefevre jätkas valguse levitamist oma üliõpilaste seas, hakkas Farelgi 
kuulutama tõde avalikult. Ta oli Kristuse eest väljas sama innukusega nagu varem paavsti 
eest. Üsna pea liitus nendega üks kiriku juhtiv preester, Meauxi piiskop. Teisedki suurte 


võimete ja teadmistega õpetajad ühinesid evangeeliumi kuulutamisega ja ühiselt võideti 

pooldajaid kõigist inimklassidest; nii käsitöölisi ja talupoegi kui kuninga õukondlasi. Tollal 
valitsenud monarhi Francis 1 õde võttis vastu reformaatori usu. Kuningas ise ja kuninga ema 
näisid sellesse heatahtlikult suhtuvat ning lootusrikkalt vaatasid reformaatorid ette ajale, mil 
evangeelium võidab kogu Prantsusmaal. (SV 156.2) 


Nende lootused ei täitunud. Kristuse jüngreid ootasid katsumused ja tagakiusamine. 
Jumal varjas halastusrikkalt reformatsiooni rasked päevad nende silme eest. Vahepeal oli 
aga rahuaeg, mis andis võimaluse tormis vastupanekuks jõudu koguda ja usupuhastusel väga 
edukalt levida. Meauxi piiskop töötas oma piirkonnas innukalt, niihästi vaimulik-konna kui 
rahva hulgas. Harimatud ja ebamoraalsed preestrid eemaldati ja nende kohad täideti nii palju 
kui võimalik, õpetatud ja jumalakartlike meestega. Piiskop soovis väga, et tema maakonna 
rahvas võiks Jumala Sõna vabalt uurida. See soov peagi ka täitus. Lefevre asus tõlkima Uut 
Testamenti, ja just samal ajal, mil Wittenbergi trükipressi alt ilmus Lutheri saksakeelne 
Piibel, kirjastati prantsusekeelne Uus Testament Meauxis. Piiskop ei säästnud vaeva ega 
kulutusi, et seda oma piiskopkonnas levitada ning lühikese ajaga oli Meauxi talupoegadel 
käes Pühakiri. (SV 156.3) 


Nagu janust nõrkevad rändurid tunnevad rõõmu elustava vee allikast, nii võtsid need 
hinged vastu taeva sõnumi. Põllutöölised põldudel ja käsitöölised töökodades kõnelesid 
õhinaga üksteisele Piibli kallihinnalistest tõdedest, Õhtuti koguneti kõrtsi mineku asemel 
üksteise poole koju, et lugeda Jumala Sõna ja palvetada ning kiita Jumalat. Selle piirkonna 
kogudustes leidis peagi aset suur muudatus. Ehkki liikmeskond koosnes enamuses 
alamrahvast, harimata ja rasket tööd rügavatest inimestest, ilmnes nende elus jumaliku armu 
ümberkujundav ja ülendav vägi. Alandlike, armastavate ja sügavalt jumalakartlike 
inimestena andsid nad tunnistust sellest, mida suudab teha evangeelium nendes, kes selle 
puhtsüdamlikult vastu võtavad, (SV 156.4) 


Meauxis süüdatud valgus levis kiiresti kaugemale. Pöördunute arv surenes iga päevaga. 
Kuningas, kes vihkas piiratud mõistusega munkade vagatsemist, suutis teatud aja kestel 
kirikutegelaste raevu vaos hoida, kuid paavstlikud juhid said lõpuks võimust. Meauxi 
piiskop, keda sunniti valima kas tuleriida või oma usust lahtiütlemise vahel, valis kergema 
tee, kuid juhi taganemisest hoolimata jäi tema kari kindlaks tõele. Paljud tunnistasid tõde 
leekide keskel. Selle julgust? ja ustavuse läbi, mida need lihtsad kristlased tuleriidal 
ilmutasid, kõnelesid nad tuhandetele, kes rahulikel päevadel poleks nende tunnistust 
kuulnud. (SV 157.1) 


Kannatuste ja põlguse ajal tunnistasid Kristust ka kõrgkihi esindajad. Lossi uhketes 
saalides ja palees leidus kuninglikust soost isikuid, kes hindasid tõde enam kui rikkust, au ja 
isegi elu. Rüütlikuue all asus väärikam ja kindlam inimene kui piiskopi rüü ja mitra all. 
Louis de Berguin oli sündinud aadlikuna. Õukonna vapper rüütel, peente 
käitumismaneeridega ja laitmatu moraaliga noormees oli pühendunud õppimisele. ,,Ta oli,“ 


nagu ütleb üks kirjamees, ,,suur paavstlike seaduste järgija, missade ja jutluste harras 

kuulaja. Kõigi tema vooruste krooniks oli eriline luterlaste põlgamine.“ Kuid sarnaselt 
paljudele teistele jõudis temagi jumalikust ettenägevusest juhituna Piibli juurde. Oma 
suureks hämmastuseks leidis ta sealt ,,mitte rooma-katoliku kiriku õpetusi, vaid Lutheri 
omi.“ (Wylie, kd. 13, ptk, 9), Sellest ajast peale andus ta evangeeliumi kuulutamisele. (SV 
157.2) 


Tema, kes oli ,,kõige haritum kõigist Prantsuse aadlikest“, kõrgete vaimuannetega ja 
kõneosav, ohjeldamatu südiduses ja kangelaslik innukuses ning mõjuvõimas õukonnas kuna 
ta oli kuninga soosik — nägid paljud oma maa reformaatorit. Beza ütles: ,,Berguin võiks 
olla teiseks Lutheriks, kui Francis 1 oleks teiseks kuurvürstiks.“ ,,Ta on ohtlikum kui 
Luther!“ karjusid paavstluse pooldajad, (samas, kd. 13, ptk. 9). Prantsuse roomameelsete 
arvates oli ta tõepoolest kardetavam. Nad panid õilsa mehe vangi kui ketseri, kuid kuningas 
vabastas ta. Võitlus kestis mitmeid aastaid, Francis kõikus rooma-katoliku ja reformeeritud 
usu vahel, kord sallides, kord jällegi summutades munkade indu. Kolm korda heideti 
Berguin paavstlike võimukandjate poolt vanglasse, kuid kuningas, kes tema geniaalsust ja 
suursugusust imetles, tõi ta sealt jälle välja ja keeldus teda preesterkonna õelusele 
ohverdamast. (SV 157.3) 


Korduvalt hoiatati Berguini ohu eest, mis ähvardas teda Prantsusmaal ning keelitati teda 
minema maapakku. Kartlik ja omakasupüüdlikult paindlik Erasmus, kes oli küll hiilgav 
õpetlane, kuid kel puudus hingejõud seada tõde kõigest hoolimata esikohale, kirjutas 
Berguinile: ,,Palu, et sind saadetaks suursaadikuna mõnele teisele maale; mine ja reisi 
Saksamaale. Sa tead küll, missugune Beda on — tuhandepealine koletis, kes paiskab mürki 
igas suunas. Sinu vaenlasi on leegion. Isegi siis, kui sinu üritus oleks parem Jeesuse Kristuse 
omast, ei jäta nad järele enne, kui nad on su hävitanud. Ära kuninga kaitsele eriti looda. Igal 
juhul ära kompromiteeri mind koos fakulteediga.“ (samas, kd. 13, ptk. 9). (SV 158.1) 


Hädaohu suurenemisega kasvas ka Berguini agarus. Selle asemel, et järgida Erasmuse 
poliitikat ja omakasupüüdlikku nõuannet, valis ta veel julgema suuna. Ta ei tahtnud tõde 
ainult kaitsta, vaid asus valet ka ründama. Tema, keda roomameelsed olid süüdistanud 
eksiõpetustes, näitas, et nad ise ekslesid pimeduses. Tema kõige aktiivsemateks ja 
kibedamateks vastasteks said Pariisi ülikooli teoloogiaosakonna õpetatud doktorid ja 
mungad. See õppeasutus oli üheks kõrgeimaks kiriklikuks autoriteediks niihästi pealinnas 
kui kogu riigis. Nende doktorite kirjutistest tõi Berguin esile 12 lauset, mida ta ütles olevat 
»vastuolus Piibliga, ja seega väärõpetuslikud“. Berguin palus kuningat, et ta kuulaks ära 
mõlemad pooled ja langetaks siis otsuse. (SV 158.2) 


Kuningas oli meelsasti nõus laskma vastasleeridel oma võimu ja väiteid esitada, ning 
nautides ette võimalust kõrkide munkade uhkust alandada, käskis paavstlastel end kaitsta 
Piibliga. Roomlased teadsid hästi, et seda relva ei olnud nemad võimelised käsitsema; nende 
võitlusriistadeks olid vangla, piinakamber ja tuleriit. Kuna nüüd olid olukorrad muutunud, 

mõistsid nad ohtu langeda ise auku, kuhu nad olid lootnud lükata Berguini. Ähmiga 
hakkasid paavstlased otsima väljapääsu. (SV 158.3) 


ust sel ajal vigastati Pariisi ühel tänavanurgal seisnud neitsi Maarja kuju. Linnas valitses 
suur ärevus. Rahvahulgad kogunesid ausamba juurde, et väljendada oma muret ja 
pahameelt. Ka kuningas oli sügavasti häiritud. Mungad nägid toimunus suurepärast 
võimalust oma kõikumalöönud positsiooni parandada, ja nii ruttasid nad seda ära kasutama 
»Need on Berguini õpetuse viljad!“ karjusid nad. *Kõik on hävingu äärel — usk, seadused 
ja isegi troon — ja kõik Lutheri vandeseltslaste pärast!“ (samas, kd. 13, ptk. 9). (SV 158.4) 


Berguin võeti uuesti kinni. Kuningas aga lahkus Pariisist ja jättis seega munkadele vabad 
käed. Reformaator kuulati üle ja mõisteti surma. Kohtuotsust rutati täide viima veel samal 
päeval, et Francis tema päästmiseks midagi ette võtta ei saaks. Keskpäeval viidi Berguin 
hukkamispaigale. Määratu inimmass kogunes hukkamist jälgima. Paljud nägid koh-kumuse 
ja imestusega, et ohver oli valitud kõige suursugusemast ja paremast aadliperekonnast. 
Hämmastus, nördimus, põlgus ja kibe viha peegeldus rahutu hulga nägudelt. Ainult ühel 
näol polnud vähimatki varju. Märtri mõtted olid kaugel tema ümber kihavast, ärevusest; ta 
tunnetas ainult oma Issanda lähedalolu. (SV 159.1) 


Vilets kaarik, millel teda veeti, tagakiusajate kurjad pilgud, eesootav kole surm ei köitnud 
Berguini tähelepanu. See, Kes oli surnud, kuid elab nüüd igavesti, kellel on surma ja 
surmavalla võtmed, seisis tema kõrval. Berguini nägu kiirgas taevalikku valgust ja rahu. Ta 
oli pannud selga vürstlikud riided: sametmantli, satäänist roosakas-punase vammuse ja jalga 
kuldsed sukad.“ (D*Aubigne, History of the Reformation in Europe in the Time of Calvin. 
/“Reformatsiooni ajalugu Euroopas Calvini päevil“/ kd. 2, ptk. 16). Berguin oli valmis 
tunnistama oma usku kuningate Kuninga ja univerrumi elanike juuresolekul ning ta ei 
tahtnud, et leinarüü varjutaks inimeste silmis teda täitvat rõõmu. (SV 159.2) 


Kui rongkäik aeglaselt läbi rahvast tulvil tänavate liikus, pani pariislasi imestama eriline 
rahu ja võidurõõm, mis kiirgas märtri kogu olemusest. ,,Ta näeb välja nii nagu istuks ta 
templis ja mõtiskleks pühist asjust,“ ütlesid nad. (Wylie, kd. 13, ptk. 9). (SV 159.3) 


Tuleriidal seistes püüdis Berguin rahvale mõne sõna öelda, kuid mungad, kes kartsid 
tema sõnade mõju, hakkasid kisendama ja sõdurid plaksutasid käsi. Nende lärm summutas 
märtri hääle. ,, Nii andis 1529. a. kultuurse Pariisi kõige kõrgem ilmalik ja vaimulik võim 
1793. a. elavatele inimestele alatu eeskuju, kuidas summutada tapalaval surijate pühalikke 
sõnu.“ (samas, kd. 13, ptk. 9). (SV 159.4) 


Berguini hääl summutati ja tuleleegid hävitasid ta keha. Teated tema surmast põhjustasid 
leina reformatsiooni pooldajate hulgas kogu Prantsusmaal. Kuid tema eeskuju polnud asjatu. 
»»Ka meie oleme valmis rõõmuga surma minema,“ ütlesid tõetunnistajad. ,, Me suuname 
pilgu igavesele elule.* (D*Aubigne, ,,History of the Reformation in Europe in the Time of 
Calvin“, kd. 2, ptk. 16). (SV 159.5) 

Reformeeritud usu õpetajad, kellelt võeti luba jutlustada, läksid teistesse paikkondadesse. 
Lefevre siirdus mõne aja pärast Saksamaale. Farel pöördus tagasi kodulinna Ida- 
Prantsusmaal, et levitada valgust oma lapsepõlvekodus. Teated Meauxis toimunust olid juba 
sinnagi jõudnud ja tõde, mida ta kartmatu julgusega õpetas, leidis kuulajaid. Peagi sundisid 
riigivõimud ta vaikima ja usupuhastaja pagendati linnast. Ehkki Farel ei saanud enam 
avalikult töötada, rändas ta läbi maakonna külade ning õpetas majades ja kõrvalistel aasadel 
või leidis pelgupaiga põlismetsades ja kaljukoobastes, mis olid talle tuttavad juba 
lapsepõlvest. Jumal valmistas teda ette suuremaks katsumuseks. ,.Rist, tagakiusamine ja 
saatana salasepitsused, millest ei ole puudu ja mille suhtes mind hoiatati,“ ütles Farel, ,,on 
palju karmimad, kui ma võisin ette kujutada. Kuid Jumal on mu Isa! Ta on andnud ja annab 
veelgi jõudu, mida ma vajan.“ (D*Aubigne, ,,History of the Reformation of the Sixteenth 
Century“, kd. 12, ptk. 9). (SV 160.1) 


Juba apostlite päevil oli tagakiusamine andnud evangeeliumi kuulutamisele hoogu juurde 
(Fil. 1, 12). Pariisist ja Meauxist väljasaadetud ,,tõekuulutajad käisid mööda maad ja 
kuulutasid evangeeliumi sõna“. (Ap. t. 8, 4.) Nii levis valgus Prantsusmaa kaugete 
provintsideni. (SV 160.2) 


Jumal valmistas evangeeliumi levitamiseks ette üha uusi töölisi. Ühes Pariisi koolis käis 
mõtlik, vaikse loomuga, suure hingejõu, terava mõistuse, laitmatu elu ja tulise usulise 
andumusega nooruk. Kõrged vaimuanded ja usinus tegid temast peagi kolledži uhkuse ja 
täie õigusega loodeti, et Johann Calvinist saab üks kõige võimekamaid ja austusväärsemaid 
kiriku kaitsjaid. Kuid jumaliku valguse kiir tungis läbi ka nendest skolastika ja ebausu 
müüridest, mis Calvinit ümbritsesid. Vastikustundega oli ta kuulanud jutte uuest õpetusest 
ega kahelnud sugugi, et ketserid väärisid tulesurma. Otsekui poolkogemata sattus ta äkki 
silmitsi ketserlusega ja oli sunnitud proovile panema rooma-katoliku kiriku teoloogia jõu 
võitluses protestantliku õpetusega. (SV 160.3) 


Calvini nõbu, kes oli ühinenud reformaatoritega, viibis Pariisis. Kaks sugulast kohtusid 
sageli ja vestlesid omavahel asjadest, mis olid rikkunud kristlaskonna rahu. ,, Maailmas on 
vaid kaks religiooni,“ ütles protestant Olivetan. ,,Esiteks see, mis hõlmab kõiki inimeste 
poolt välja mõeldud õpetusi, mis väidavad, et inimene saab end päästa oma heade tegude ja 
tseremooniate kaudu; teiseks see usk, millest räägib Piibel ja mis õpetab inimest lootma 
pääsemisele ainult Jumala armu läbi!“ (SV 160.4) 


»Mul pole mingit tahtmist tegemist teha sinu uue õpetusega,“ kuulutas Calvin. ,,Kas sa 
arvad, et ma kõik oma elupäevad olen elanud eksituses?“ (Wylie, kd. 13, ptk. 7.) Ometi oli 
see vestlus äratanud Calvini peas mõtteid, mida ta ei suutnud meelest pühkida. Üksi oma 
kambris olles mõtiskles noormees nõbu sõnade üle. Patusüü vaevas ta hinge ja ta tundis end 
eestkostjata püha ja õiglase kohtuniku ees. Pühakute vahendus, head teod, kiriku 
tseremooniad — kõik see ei suutnud vaigistada tema hingevaeva. Calvin ei näinud tulevikus 
ees midagi peale igavese meeleheitepimeduse. Asjatult püüdsid kiriku doktorid tema ängi 

leevendada. Ei aidanud ka pihil käimine ja patukahetsus, sest need ei toonud hinge 
lepitusrahu Jumalaga. (SV 161.1) 


Sellise sisemise võitluse perioodil juhtus Calvin ühel päeval minema väljakule, kus 
parajasti hakati põletama üht ketserit. Noormeest hämmastas rahu, mis hingas märtri näol. 
Kesk selle koletusliku surma piinu ja veelgi kohutavamat kiriku hukkamõistu ilmutas ketser 
usku ja julgust, mida noor üliõpilane kõrvutas valulikult oma meeleheite ja pimedusega, 
ehkki ta oli elanud kõige rangemas kuulekuses kirikule. Ta teadis, et ketserite usk tugineb 
Piiblile. Calvin otsustas seda uurida, ja, kui võimalik, avastada nende rõõmu ja rahu 
saladus. (SV 161.2) 


Piiblist leidis ta Kristuse. ,,Oh, Isa!“ hüüdis ta. , Tema ohver on vaigistanud sinu raevu; 
Tema veri on pesnud ära minu roojuse; Tema rist on kandnud minu needuse; Tema surm on 
lepitanud mind! Me oleme eneste jaoks palju kasutuid rumalusi välja mõelnud, kuid Sina 
asetasid minu ette oma Sõna kui tõrviku ja oled mu südant puudutanud, et ma loobuksin 
kõigist teistest teenetest peale Jeesuse omade!“ (Martyn, kg. 3, ptk. 13.) (SV 161.3) 


Calvin oli pühendatud preestriameti jaoks. Juba kaheteistkümneaastasena määrati ta ühe 
väikese kiriku kaplaniks ning piiskop pügas ta juuksed vastavalt kiriku kaanonile. Teda ei 
pühitsetud tollal küll veel ametisse ja ta ei täitnud preestri ülesandeid, kuid ta kuulus juba 
vaimulikkonna koosseisu, kandis vastavat ametitiitlit ja sai määratud tasu. (SV 161.4) 


Nüüd tundis ta, et temast ei saa iial preestrit. Seepärast asus Calvin hoopis õigusteadust 
õppima, kuid loobus sellest mõne aja pärast ja otsustas oma elu pühendada evangeeliumile. 
Endiselt oli ta kahevahel: kas saada avalikuks õpetajaks või mitte. Ta oli pelgliku loomuga 
ja kartis selle ametiga kaasaskäivat vastutust; liiati soovis ta ikka veel õppida. Lõpuks 
soostus ta sõprade tungivate palvete pärast. ,,On imelik mõelda,“ ütles ta, ,,et nii madala 
päritoluga inimene võib saada ülendatud nii kõrgele.“ (Wylie, kd. 13, ptk. 9.) (SV 161.5) 


Nii nagu kaste laskub märkamatult maad värskendama, nii algas oma tegevust Calvin. Ta 
oli lahkunud Pariisist ning elas nüüd ühes printsess Margaret'i kaitse alla kuuluvas pro- 
vintsilinnas. Printsess armastas evangeeliumi ja pakkus selle jüngritele kaitset. Calvin oli 
tagasihoidlik ja vähenõudlik noormees. Ta alustas oma tööd ümbruskonna kodude 
külastamisest. Pererahvast ümbritsetuna luges ta Piiblit ning avas neile päästmise tõed. 
Need, kes sõnumeid kuulda võtsid, levitasid neid edasi teistele ning peagi lahkus õpetaja 
linnast ja siirdus järgmisesse asundusse. Calvin oskas leida kontakti niihästi hurtsikutes kui 
lossides ja tema teele jäid maha vastrajatud kogudused, mis pidid kasvatama kartmatuid 
tõetunnistajaid. (SV 162.1) 


Mõne kuu pärast oli Calvin tagasi Pariisis, kus vahepeal oli õpetatud meeste ja õpilaste 
ringkonnas tekkinud omapärane liikumine. Vanade keelte uurimine oli juhtinud mehi Piibli 
juurde ja paljud, kelle südant need tõed veel ei olnud puudutanud, hakkasid Piibli üle 
innukalt vaidlema ning lõid lahinguid isegi rooma kiriku kaitsjatega. Calvin, kes oli igati 

osav võitleja teoloogilisel võitlusväljal, ei lasknud käratsevate skolastikute tasemele. 
Inimeste meeled olid tehtud elavaks ja nüüd oli aeg neile esitada tõde. Kuna ülikoolide 
saalid olid täis teoloogiliste vaidluste lärmi, käis Calvin majast majja ning avas rahvale 
Jumala Sõna ja kõneles neile Kristusest kui Ristilöödust. (SV 162.2) 


Jumal juhtis nii, et Pariis sai veel ühe võimaluse kuulda evangeeliumi. Lefevre*i ja Fareli 
kutse olid nad hüljanud, kuid nüüd pidid kõik inimklassid selles suures linnas kuulma tõde. 
Poliitilistest kaalutlustest mõjutatud kuningas ei olnud veel täielikult rooma-katoliku kiriku 
poolel ja seega reformatsiooni vastu. Margaret lootis, et Prantsusmaal võidab protestantism 
ja seepärast otsustas ta reformeeritud usku veel Pariisis kuulutada lasta. Kuninga äraolekul 
käskis Margaret ühel protestantlikul jutlustajal kuulutada pealinna kirikutes. Kuigi 
paavstlikud aukandjad selle ära keelasid, avas printsess evangeeliumi jutlustamiseks palee 
uksed. Üks ruum kohandati kabeliks ja teatati, et seal peetakse iga päev teatud kindlal 
kellaajal jutlust, millest kutsuti osa võtma inimesi kõikidest rahvaklassidest. Teenistustele 
kogunesid nii suured rahvahulgad, et ka kõik ooteruumid ja saalid said rahvast puupüsti täis. 
Iga päev kogunes paleesse tuhandeid inimesi — aadlikke, riigimehi, advokaate, ärimehi ja 
käsitöölisi. Kuningas ei keelanud niisuguseid rahvakogunemisi ära, vaid andis hoopis 
korralduse avada reformeeritud õpetusele ka kaks Pariisi kirikut. Kunagi varem polnud linn 
Jumala Sõna pärast nii liikvel olnud. Näis nagu oleks eluvaim taevast hinganud rahva peal. 
Karskus, puhtus, kord ja töökus vahetasid välja varasema purjutamise, liiderlikkuse, tüli ja 
jõudeoleku. (SV 162.3) 


Kuid ka preesterkond ei seisnud jõude. Kuna kuningas jutlustamist ära ei keelanud, 
hakkasid nad kõikvõimalike vahenditega äratama harimatus ja ebausklikus lihtrahvas hirnu, 
eelarvamusi ja fanatismi. Pariis pöördus pimesi selliste raleõpetajate poole. Nii nagu omaaja 
Jeruusalemm, nii ei tundnud ka see linn oma armukutsumise aega ega teadnud, mis tema 
rahuks tarvis läheb. Kahe aasta jooksul kuulutati pealinnas Jumala Sõna, kuid ehkki neid, 
kes evangeeliumi vastu võtsid, oli palju, heitis suurem osa selle siiski ära. Francis oli salliv 
ainult nii kaua, kui see teenis tema eesmärke. Paavstlastel õnnestus võita ülemvõim tagasi. 
Jällegi suleti kirikud ja seati üles tuleriidad. (SV 163.1) 


Calvin jäi veel Pariisi, et valmistada end õppimise, mõtisklemise ja palve kaudu ette oma 
tulevaseks tööks. Ta jätkas samal ajal valguse levitamist. Lõpuks langes kahtlus ka temale. 
Võimud otsustasid saata ta tuleriidale. Calvin oli pidanud oma üksildast varjupaika kaitstud 
kohaks, kuid äkitselt tormasid sisse ta sõbrad ja teatasid, et vahistajad tulevad nende kannul. 
Samal silmapilgul kõlaski vali koputus välisuksele. Ei võinud kaotada enam hetkegi. Mõned 
Calvini sõpradest hoidsid ametnikke uksel kinni nii kaua, kui teised lasksid reformaatori läbi 
akna alla. Kiirelt kadus mees äärelinna, kus ta leidis varjupaiga ühe vaese töölise majas, kes 
oli reformatsiooni sõber. Seal riietus Calvin ümber talumeheks, ning võtnud kõpla õlale, 
sammus linnast välja. Lõuna poole rännates leidis ta jällegi varjupaiga Margaret*i valdustes. 
(Vt. D*Aubigne, ,,History of the Reformation in Europe in the Time of Calvin“, kd. 2, ptk. 


30.) (SV 163.2) 

Mõneks kuuks jäi Calvin oma võimsate sõprade kaitse alla ja jätkas õpinguid, kuid kuna 
tema süda oli evangeeliumitöö juures Prantsusmaal, ei suutnud ta kaua tegevuseta 
olla. Niipea, kui torm oli mõnel määral vaibunud, otsis ta uue tööpõllu Poitiersis. Seal oli 
samuti ülikool ning sealgi olid uued vaated leidnud poolehoidu. Igast rahvaklassist inimesed 
kuulutasid evangeeliumi rõõmuga. Kuigi Calvin ei kuulutanud avalikult, avas ta igavese elu 
sõnu neile, kes seda kuulda soovisid, olgu siis riigiametnikust sõbra kodus, tema enda 
üüritoas või mõnikord lihtsalt aias. Aja möödudes, kui kuulajate arv kasvas, leiti, et ohutum 
on koguneda väljaspool linna. Jumalateenistuse paigaks valiti koobas sügava ja kitsa 
mäekuru kõrval, mida varjasid puud ja kaljud. Inimesed läksid sinna väikeste salkkondadena 
erinevaid teid pidi. Selles varjulises kohas loeti ja seletati Jumala Sõna. Seal pühitseti 
esimest korda Prantsusmaa protestantide poolt ka Issanda püha-õhtusöömaaega. Sellest 
väikesest kogudusest saadeti välja mitmed ustavad evangelistid. (SV 163.3) 


Veelkord pöördus Calvin Pariisi. Ta ei olnud ikka veel jätnud lootust, et Prantsusmaa 
võtab vastu reformatsiooni. Kuid peaaegu kõik uksed jäid suletuks. Evangeeliumi 
kuulutamine tähendas teed tuleriidale. Viimaks otsustas Calvin külastada Saksamaad. 
Vaevalt oli ta Prantsusmaalt lahkunud, kui protestantide pea kohal puhkes äge torm. Oleks 
Calvin Prantsusmaal viibinud, oleks ta kindlasti hukatud. (SV 164.1) 


Prantsuse reformaatorid soovisid näha, et nende maa oleks pidanud sammu Saksamaa ja 
Sveitsiga. Seetõttu otsustasid nad anda Rooma ebausule julge vastulöögi, mis ärataks üles 
kogu rahva. Selle mõttega pandi ühel ööl kogu Prantsusmaal üles missat ründavad plakatid. 
Reformatsiooni edu asemel tõi see innukas, kuid mõtlematu tegu häda mitte ainult ürituse 
eestvõtjatele, vaid reformeeritud usu sõpradele üle kogu Prantsusmaa. Paavstlased olid selle 
väljaastumise näol saanud kauaoodatud võimaluse nõuda ketserite kui trooni kõigutajate ja 
rahva rahu ohustajate täielikku hävitamist. (SV 164.2) 


Uks käsi (oli see siis ettevaatamatu sõbra või kavala vaenlase oma, jääb teadmata), oli 
kinnitanud ühe plakati ka kuninga toa uksele. Kuningas oli vihane. Sellel paberilehel rünnati 
ebausku, mida oli sajandeid austatud. Ennekuulmatu häbematus oli kinnitada sellised selged 
ja jahmatamapanevad laused kuningliku residentsi uksele! Hämmastunult seisis kuningas 
veidi aega sõnatus raevus. Seejärel lausus ta need kohutavad sõnad: ,,Kõik luteriusu 
pooldajad tuleb vahet tegemata arreteerida. Ma hävitan nad kõik!“ (samas, kd. 4, ptk. 10.) 
Liisk langes; kuningas otsustas lõplikult asuda Rooma poolele. (SV 164.3) 


Otsekohe võeti tarvitusele kõik abinõud, et vahistada kõik luterlased Pariisis. Uks vaene 
käsitööline, kes oli liitunud reformeeritud usuga ja kelle kohustuseks oli usklikke nende 
salajasele kogunemiskohale kokku kutsuda, võeti kinni. Tal kästi tuleriidale viimise 
ähvardusel näidata paavsti saadikutele kätte iga protestandi kodu linnas. Mees kohkus alatu 
et-tepaneku ees tagasi, kuid tuleleekide kartusel nõustus viimaks siiski äraandjaks saama. 
Ümbritsetuna preestrite kaaskonnast, vihale aetud munkadest ja sõduritest, käis Morin, 
kuninga salapolitseinik, koos reeturiga aeglaselt ja vaikselt läbi linna tänavad. Rongkäik 

korraldati näiliselt ,, püha sakramendi“ auks, protestantide poolt missale esitatud solvangu 
lepitamiseks, tegelikult varjas see endas surmatoovat eesmärki. Jõudnud ühe luterlase maja 
ette, andis reetur sellest sõnatult märku. Rongkäik peatus, osa mehi sisenes majja, perekond 
tiriti välja, pandi ahelaisse, ja kohutav seltskond liikus edasi, otsima uusi ohvreid. , Nad ei 
heitnud armu ühelegi majale, ei suurele ega väikesele, isegi mitte Pariisi ülikooli 
kolledžitele... Morin pani linna värisema... Valitses terror.“ (Samas, kd. 4, ptk. 10.) (SV 
165.1) 


Ohvrid piinati julmalt surnuks. Eriseadus nägi ette kasutada vähem ägedat tuld selleks, et 
ketserite agoonia pikeneks. Nad surid võitjatena. Nende kindlus oli kõikumatu, rahu 
tumestamatu. Tagakiusajad tundsid end lüüasaanutena. ,,Tapalavad paiknesid kõigis Pariisi 
kvartalites ja põletamised toimusid igal päeval eesmärgiga tekitada sel viisil rahva seas 
kabuhirmu. Ent võit jäi ikkagi evangeeliumile. Kogu Pariis võis näha, milliseid inimesi 
sünnitasid uued vaated. Kantslist peetud jutlusel ei olnud sellist mõju. mis ,.tuleriida 
jutlusel“. Särav rõõm, mis kiirgas nende näolt, kes sammusid ... hukkamispaigale; nende 
kangelaslikkus, kui nad seisid leekide keskel; nende alandlik ja andeksandev meelsus 
ülekohtu suhtes muutis paljude viha kaastundeks ja põlguse armastuseks ning mõjus 
vastupandamatu kõnena evangeeliumi kasuks.“ (Wylie, kd. 13, ptk. 20.) €SV 165.2) 


Preestrid, kes püüdsid hoida rahva viha kõrgpunktis, lasksid käibele kõige kohutavamaid 
süüdistusi protestantide aadressil. Neid süüdistati katoliiklaste massilise tapmise, valitsuse 
kukutamise ja kuninga mõrvamise kavatsuses. Tõendeid loomulikult polnud. Tõsi küll, need 
kurjad ettekuulutused täitusid kord tõepoolest, kuid hoopis teistsugustes olukordades ja 
täiesti vastupidiselt. Julmus, mida katoliiklased rakendasid tollal süütute protestantide 
suhtes, kuhjus õiglaseks kättemaksuks; sajandeid hiljem tabas kuningat, tema valitsust ja 
alamaid see hukatus, mida paavstlased usupuhastajatele soovisid. Just protestantismi 
allasurumine uskumatute ja paavsti käsilaste poolt tõi 300 aastat hiljem Prantsusmaale 
kohutava kaose. (SV 165.3) 


Umbusaldus ja hirm valdas erinevatesse ühiskonnakihtidesse kuuluvaid inimesi. Üldise 
ärevuse aeg tõi ilmsiks, kui sügavat mõju olid Lutheri õpetused avaldanud haritud, austatud 
ja õilsa iseloomu poolest tuntud inimestele. Kõrged ja tähtsad ametikohad jäid äkki tühjaks. 
Käsitöölised, trükkalid, õpetlased, ülikoolide professorid, kirjanikud ja isegi õukond-lased 
kadusid. Sajad põgenesid Pariisist ja läksid vabatahtlikult maapakku. Paljud näitasid nii 
toimides esimest korda, et nad pooldavad avalikult reformeeritud usku. Paavsti käsilasi 
hämmastas tõsiasi, et nad olid aimamatult sallinud nii suurt hulka ketsereid endi hulgas. 
Kogu oma raevu valasid nad välja alamrahva hulgast pihku jäänud ohvrite peale. Vanglad 
kiiluti täis ja õhkki näis muutuvat mustaks tuleriitadelt tõusvast suitsust. (SV 166.1) 


Francis 1 oli uhkustanud, et tema olevat üheks juhiks suure teaduse ärkamise liikumises, 
mis iseloomustas 16. sajandi algust. Talle meeldis koguda oma õukonda õpetatud mehi eri- 
nevatest maadest. Tema teadmisjanuga ühelt poolt ja põlgusega munkada ebausu vastu 

teiselt poolt oli vähemalt osaliselt seletatav see usuline sallivus, mida ta ilmutas 
usupuhastuse suhtes. Ketserite täieliku väljajuurimise innust haaratuna endis nüüd see 
»teadusejünger“ välja edikti, mis keelas trükikunsti kasutamise ära kogu Prantsusmaal. 
Francis I on hea näide selle kohta, et intellektuaalne kultuur ei kindlusta religioosset 
sallivust ega väldi tagakiusamist. (SV 166.2) 


Prantsusmaa andus avalike tseremooniate kaudu täielikult protestantismi hävitamisele. 
Preestrid nõudsid missa põlgamise läbi ,,Jumalale toodud teotuse“ lepitamist verega. Nad 
nõudsid kuningalt rahva nimel antavat avalikku heakskiitu õudsele ettevõtmisele. (SV 
166.3) 


21. jaanuaril 1535. a. toimus kohutav tseremoonia. Rahva ebausk ja vagatsev viha olid 
viimase piirini üles kruvitud. Pariisi tänavail tungles kogu maalt kokkuvoolanud rahvamass. 
Päeva pidi sisse juhatama tohutu, aukartustäratav protsessioon. Läbitava tee ääres seisvad 
majad olid leinarüüs ja iga natukese maa järele oli ehitatud altar. Iga ukse ees oli süüdatud 
tõrvik ,,püha sakramendi“ auks. Enne koitu rivistus protsessioon kuninga palee juures. 
»kEesotsas kanti kirikute lippe ja riste mitmest maakonnast, sellejärel tulid linnakodanikud 
kahekaupa reas ja kandsid tõrvikuid. Järgmisena tuli neli mungaordut, iga ordu oma erilises 
riietuses. Nende kannul kanti kuulsate reliikviate tohutut kollektsiooni ja ratsutasid kõrged 
vaimulikud, üll purpurpunane ja helepunane, kalliskividega ehitud, suurepärane sädelev 
riietus. (SV 166.4) 


Armulaualeiba hoidis käes Pariisi piiskop, kes istus pilkupüüdval troonil suure 
baldahhiini all. Teda kandis neli kuninglikust soost printsi... Pühitsetud armulaualeiva järel 
kõndis kuningas... Sellel päeval ei kandnud Francis 1 krooni ega seisukohast riietust. Palja 
peaga, silmad maas, käes põlev, peenike vahaküünal, esines kuningas Francis avalikult 
patukahetsejana.“ (Samas, kd. 13, patk. 21.) , Iga altari ees kummardas isevalitseja 
alandlikult — mitte pahede pärast, mis rüvetasid tema hinge, või süütu vere pärast, mis 
määris tema käsi, vaid tema alamate surmapatu pärast, kes olid julgenud hukka mõista püha 
missa. Tema järel kõndisid kahekaupa reas kuninganna ja riigi aukandjad, igaühel põlev 
tõrvik käes.“ (SV 167.1) 


Uhe osana päevasest teenistusest pidas kuningas ise piiskopi palee suures saalis 
kuningriigi kõrgematele ametikandjatele kõne. Kurva ilmega ja liigutava sõnaseadmisega 
tunnistas ta rahva peale tulnud kuritegevuse, pühaduse teotuse, kurbuse ja häbi päevist. 
Ühtlasi kutsus ta igat truud alamat võitlema tülika ja tüütava ketserluse vastu, mis viivat 
Prantsusmaa hävingusse. ,.Nii tõesti kui mina olen teie kuningas,“ ütles Francis I, ,,käsiksin 
ma siis kui selgub, et üks minu ihuliikmeist on nakatatud sellest põlastusväärsest 
vastikusest, selle teil välja lõigata; veel enam — kui ma näeksin ühel oma lastest selle 
nakatuse plekke, ei heidaks ma temale armu... Ma rebiksin ta oma kätega enesest ja 
ohverdaksin Jumalale.“ Kuninga sõnad lämbusid pisaraisse ja kogu kuulajaskond nuttis ning 

hüüdis üksmeelselt: ,, Me tahame elada ja surra katoliku usu eest!“ (D*Aubigne, ,,History of 
the Reformation in Europe in the Time of Calvin“, kd. 4, ptk. 12.) €SV 167.2) 


Kohutav oli tõe valguse ära heitnud rahva pimedus, Jumala päästev arm oli ilmunud, kuid 
Prantsusmaa pöördus sellest ära pärast seda, kui ta oli näinud selle väge ja pühadust, pärast 
seda, kui tuhanded olid imetlenud selle jumalikku ilu, pärast seda, kui suurlinnad ja väikesed 
külad olid saanud valgustatud selle särast. Prantsusmaa valis meelsamini pimeduse. 
Inimesed pöördusid ära taevasest annist, mida neile pakuti. Nad nimetasid kurja heaks ja 
head kurjaks, kuni nad langesid tahtliku enesepettuse ohvriks. Ehkki nad isegi uskusid, et 
nad teenisid sellega, kui nad kiusasid taga Jumala rahvast, Jumalat, ei vabastanud nende 
siirus neid süüst. Nad olid tahtlikult hüljanud valguse, mis võis päästa neid veresüüga 
määrivast pettusest. (SV 167.3) 


Pidulik vandetõotus ketserluse täielikuks hävitamiseks anti suures katedraalis, kus 
peaaegu kolm sajandit hiljem tõstis elava Jumala unustanud rahvas troonile ,,Mõistuse ju- 
malanna“. Jälle rivistuti rongkäiguks ja Prantsusmaa esindajad asusid töö kallale, mida nad 
vandega olid tõotanud teha. ,,Tee äärde, mida mööda kuningas pidi koju sõitma, püstitati iga 
natukese maa järele tuleriit, kus protestandid elusalt põletati. Lepiti kokku, et haokubud 
süüdatakse põlema just sel momendil, kui ilmub kuningas. Rongkäik pidi peatuma ja saama 
võimaluse näha hukkamist otsast lõpuni.“ (Wylie, kd. 13, ptk. 21.) Liiga valulik oleks 
jutustada piinamise üksikasjadest, mida need veretunnistajad Kristuse pärast pidid taluma. 
Siiski polnud ohvrite seas kõikumalööjaid. Üks märter, kellelt nõuti oma usust taganemist, 
vastas: ,, Ma usun ainult seda, mida prohvetid ja apostlid on kuulutanud ja mida kõik pühad 
on uskunud. Minu usaldus Jumalasse on nii tugev, et see peab vastu kõigile põrguvägedele.“ 
(D*Aubigne, ,,History of the Reformation in Europe in the Time of Calvin“, kd. 4, ptk. 
12.) (SV 168.1) 


Mõne sammu järel peatus rongkäik uues piinamispaigas. Jõudnud lõpuks kuningapalee 
juurde tagasi, valgus rahvahulk laiali. Lahkusid ka prelaadid, kes olid hästi rahul oma 
päevaste toimetustega ning kes üksteisel kätt surudes soovisid, et töö, mis nüüd algas, ] 
uuriks ketserluse täielikult välja. Rahuevangeelium, mille Prantsusmaa oli kõrvale heitnud, ] 
uuriti tõepoolest välja, kuid tulemused olid kohutavad. 21. jaanuaril 1793. a., niisiis 258 
aastat hiljem, suundus teine, sootuks erinev protsessioon läbi Pariisi tänavate. ,Jälle oli 
kaasas kuningas, jälle oli möll ja kisa; jälle nõuti rohkem ohvreid; jälle olid püstitatud 
koletud tapalavad: jälle lõppesid päevasündmused kohutavate hukkamistega. Louis XVI, 
kes kähmles oma vangipanijate ja timukatega, lohistati tapa-lavale ja hoiti seal seni, kuni 
kirves langes ja tema maharaiutud pea tapalavale veeres.“ (Wylie, ikd. 13, ptk. 21.) 
Kuningas ei olnud ainuke ohver. Terrori veristel päevadel hukati sama koha läheduses 2800 
inimest giljotini all. (SV 168.2) 


Reformatsioon oli esitanud maailmale avatud Piibli, selgitanud Jumala käsu eeskirju ja 
tungivalt soovitanud selle nõudeid inimeste südametunnistusele. Piiritu armastus avas 

inimestele taeva seadused ja põhimõtted. Jumal oli öelnud: ,,Pidage neid ja tehke nende 
järgi, sest see on teie tarkus ja teie mõistus rahvaste silmis, kes ütlevad kõiki neid seadusi 
kuuldes: ,,Seesinane suur rahvas on tõesti tark ja mõistlik rahvas!“ (5. Moos. 4, 6.) Kui 
Prantsusmaa hülgas taevase anni, siis külvas ta anarhiat ja hävingut ning lõikas lõpuks 
revolutsiooni ja terrorit. (SV 168.3) 


Kaua enne missavastaste plakatite poolt üleskihutatud tagakiusamist oli julge ja 
ägedaloomuline Farel sunnitud sünnimaalt põgenema. Ta suundus Šveitsi ning toetas 
Zwingli tööd seal. Nii aitas ta usupuhastusel Šveitsis juurduda. Fareli elu hilisemad aastad 
möödusid samuti seal, ent hoolimata sellest avaldas ta otsustavat mõju ka Prantsusmaa 
reformat-sioonile. Esimeste pagendusaastate jooksul olid tema jõupingutused eriliselt 
suunatud evangeeliumi levitamisele kodumaal. Farel kulutas suure osa ajast jutlustamisele 
oma kaasmaalaste seas riigipiiri lähedal, kust ta väsimatu valvsusega jälgis võitluse käiku 
ning toetas seda oma julgustavate ja nõuandvate sõnadega. Teiste pagulaste abiga tõlgiti 
Saksamaa reformaatorite kirjutised prantsuse keelde. Neid traktaaite ja prantsuskeelset 
Piiblit trükiti suures tiraažis ning kirjanduselevitajad müüsid neid Prantsusmaal. Evangeliste 
varustati kirjandusega madala hinna eest ja niiviisi võimal-dasid saadud kasumid seda tööd 
jätkata. (SV 169.1) 


Šveitsis alustas Farel oma tööd lihtsa kooliõpetajana. Kõrvalises maakonnas pühendus ta 
laste õpetamisele. Tavaliste õppeainete kõrval tutvustas ta ettevaatlikult ka Piibli tõdesid. Ta 
lootis laste kaudu pääseda nende vanemateni. Leidus neid, kes uskusid, kuid preestrid 
astusid vahele, et seda tööd peatada. Ebausklik maarahvas kihutati kooliõpetaja vastu üles. 
»See ei saa olla Kristuse evangeelium,“ rõhutasid preestrid, ,,kui selle kuulutamine ei too 
rahu, vaid sõda!“ (Wylie, kd. 14, ptk. 3.) Nii nagu Jeesus oli käskinud oma esimpstel 
Jüngritel tagakiusamise pärast ühes linnas põgeneda teise, nii käis ka Farel külast külla ja 
linnast linna ning talus nälga, külma ja väsimust. Kõikjal oli tema elu hädaohus. Farel 
jutlustas turuplatsidel, kirikutes, mõnikord isegi katedraali kantslites. Vahel leidis ta kiriku 
eest tühjana, teinekord katkestati tema kõnet hüüete ja pilgetega ning tiriti ta jõuga kantslist 
alla. Rohkem kui korra tungis märatsev rahvamass talle kallale ja peksis poolsurnuks, kuid 
Farel ei loobunud. Ehkki ta pidi sageli tagasi tõrjuma kallaletunge, jätkas ta väsimatu 
püsivusega tööd ja nägi, kuidas paavstluse kantsides, suurtes ja väikestes linnades avasid 
paljud ukse evangeeliumile. Väike maakond, kus Farel kõige esmalt oli töötanud, võttis 
peagi vastu reformeeritud usu. Suurlinnad Morat ja Neuchatel loobusid samuti rooma- 
katoliku usu rituaalidest ja kõrvaldasid kujud oma kirikutest. Farel oli kaua igatsenud 
heisata protestantismi lippu Genfi kohale. Ta soovis, et sellest suurlinnast kujuneks 
Prantsusmaa, Šveitsi ja Itaalia reformatsiooni keskus. Selle eesmärgiga jätkas Farel tööd 
ning saavutas paljude ümberkaudsete linnade ja külade poolehoiu. Seejärel läks ta koos oma 
kaaslastega Genfi. Ainult kaks jutlust lubati tal seal pidada. Preestrid, kes olid asjatult 
püüdnud mõjutada valitsusvõime Fareli hukka mõistma, kutsusid ta nüüd kirikunõukogu 
ette, kuhu paavsti käsilased tulid riiete alla peidetud relvadega, et reformaatorit tappa. 

Raehoone ümber kihas raevutsev rahvahulk nuiade ja mõõkadega, et teda surmata juhul, kui 
tal õnnestub nõukogust välja lipsata. Ent linnavalitsejate kohalolek ja relvastatud jõud 
päästsid Fareli. Järgmisel hommikul vara saadeti ta koos oma kaaslastega üle järve ohutusse 
paika. Nii lõppes reformaatori esimene jõupingutus evangeliseerida Genfi. (SV 169.2) 


Järgmise katse jaoks valiti silmapaistmatum riist. Linna lähetati üks noor, nii 
väljapaistmatu välimusega mees. et teda kohtlesid külmalt isegi need, kes tunnistasid end 
reformatsiooni sõpradeks. Mida suutis temataoline mees teha seal, kus Farel oli hüljatud? 
Kuidas oli selline vähese julguse ja kogemusega nooruk suuteline vastu pidama tormile, 
mille ees kõige tugevam ja vapram oli sunnitud põgenema? ,,Ei väe ega võimu läbi, vaid 
minu Vaimu läbi, ütleb vägede Jehoova!“ (Sak. 4, 6.) , Mis nõder on maailma ees, selle on 
Jumal valinud, et tema teeks häbi sellele, mis on vägev.“ ,,Sest mis jõle cn Jumala ees, on 
targem kui inimesed, ja mis nõder on Jumala ees, on vägevam kui inimesed.“ (1. Kor. 1, 27, 
25.) (SV 170.1) 


Froment alustas tööd kooliõpetajana. Tõdesid, mida ta lastele koolis õpetas, kõnelesid 
kasvandikud edasi oma kodus. Peagi kogunesid vanemad kuulama Piibli seletusi, kuni 
kooliruum sai täis tähelepanelikke kuulajaid. Uut Testamenti ja traktaate jagati vabalt 
kõigile ning need sattusid ka paljude selliste inimeste kätte, kes ei julgenud ise uusi õpetusi 
kuulama tulla. Mõne aja pärast sunniti ka see tööline põgenema, kuid tõed, mida ta oli 
õpetanud, olid inimeste meeltes juba kinnistunud. Reformatsioonile oli alus pandud ja see 
tugevnes ja levis. Jutlustajad tulid tagasi ja nende töö läbi rajati lõpuks Genfis protestantlik 
jumalateenistus.“ (SV 170.2) 


Kui Calvin pärast mitmeid ringirändamisi ja elumuutusi sisenes selle linna väravaist, oli 
suurlinn kuulutanud reformatsioonile juba oma poolehoiu. Calvin oli külastanud oma 
sünnipaika ning oli nüüd teel Baselisse, kuid kuulnud, et kõige otsem tee oli Karl V vägede 
kontrolli all, oli usupuhastaja sunnitud minema ringi läbi Genfi. (SV 171.1) 


Selles käigus nägi Farel Jumala juhtimist. Ehkki Genf oli reformeeritud usu vastu võtnud, 
oli siin ära teha veel tohutu töö. Jumala poole pöördutakse mitte kogukondade kaupa, vaid 
üksikisikuina. Uussünd peab teostuma südames ja südametunnistuses Püha Vaimu väe läbi, 
mitte aga nõukogu dekreetide otsuse alusel. Kuigi Genfi elanikud olid ära hoid-nud Rooma 
võimu, ei olnud nad sugugi kergesti valmis loobuma pahedest, mis olid lokanud senise 
valitsuse all. Rajada sellises õhkkonnas alus puhastele evangeelsetele põhimõtetele ja 
valmistada rahvas ette selleks, milleks Jumal oli neid kutsunud, ei olnud kaugeltki kerge 
ülesanne. (SV 171.2) 


Farel oli kindel, et just Calvin oli mees, kellega koos ta võis tagajärjekalt töötada. Jumala 
nimel vannutas ta noort evangelisti Genfi jääma ja siin töötama. Calvin tõrjus ettepaneku 
algul tagasi. Kartlik ja rahuarmastav nagu ta oli, hirmutas teda läbikäimine Genfi 
häbematute, isekate ja vägivaldsete elanikega. Nõrga tervise pärast soovis ta samuti 
väiksemat pinget. Soov veelgi õpingutega tegelda mõjutas omakorda otsust. (SV 171.3) 

Kuna ta uskus, et tema sulg võib reformatsiooni kõige paremini teenida, igatses ta leida 
vaikset varjupaika, kus õppida ning sealt trükisõna kaudu kogudusi juhendada ja kinnitada. 
Kuid Fareli pühalik manitsus kõlas otsekui kutse taevast ja ta ei julgenud keelduda. 
Calvinile näis, et ,,Jumal oli sirutanud taevast alla oma käe ning haaranud temast kinni ja 
peatanud ta paigas, kust ta nii tahtis lahkuda.“ (D*Aubigne, ,,History of the Reformation in 
Europe in the Time of Calvin“, kd. 9, ptk. 17.) (SV 171.4) 


Samal ajal ähvardasid protestantlikku üritust suured ohud. Paavst pommitas Genfi 
needustega ning võimsad rahvad ähvardasid seda hävinguga. Kuidas võis see väike linn 


keisreid? Kuidas võis ta seista maailma suurte armeede vastu? (SV 171.5) 


Kohutavad vaenulained ähvardasid protestantismi terves maailmas. Reformatsiooni 
esimesed võidud olid muutunud minevikuks ja Rooma kogus uut jõudu, et seda hävitada. 
Sel ajal loodi ,, Jesuiitide ordu“, kõige julmem, võimsam ja südametum paavstluse tugi. 
Olles rebinud katki kõik maised sidemed ja inimlikud huvid, olid selle ordu liikmed 
muutunud tundetuiks igasuguse armastuse suhtes, mõistuse ja südametunnistuse hääle 
suhtes. Jesuiidid ei tunnistanud ühtki reeglit ega sidet peale ordu omade ega ka ühtki 
kohustust peale vennaskonna võimu levitamise (vt. lisa). Kris-tuse evangeelium oli muutnud 
tõe järgijad jõulisteks taluma hädaohtu ja kannatusi; nad ei kartnud külma, nälga, rasket 
tööd ega vaesust. Kesk hukatust, vangikongi ja tuleriita hoidsid nad ülel tõe lippu. Jesuiidid 
võitlesid kõige selle vastu fanatismiga, mis andis neile vastupidavust taluda samasuguseid 
hädaohte ning sõdida tõe vastu kogu saatanli-ku kavalusega. Ükski kuritegu ei olnud nende 
jaoks liiga räpane, ükski pettus ega maskeering liiga alatu. Tõotades jääda igavesti vaesteks 
ja alandlikeks, mõtlesid nad lakkamata, kuidas suurendada oma rikkust ja võimu ning 
pühendada seda protestantismi kukutamisele ja paavstluse ülemvõimu taastamisele. €SV 
172.1) 


Ordu maine säilitamise pärast tuli selle liikmetel kanda vagaduse maski. Seepärast 
külastasid nad vanglaid ja haiglaid, jutlustasid põduratele ja vaestele. Nad kuulutasid 
lahkulöömist maailmast ja kasutasid Jeesuse püha nime, kes käis omal ajal mööda 
Palestiinat ning tegi head. Kuid selle laitmatu kesta all olid sageli peidus kõige koletumad ja 
sur-matoovamad eesmärgid. Kuna ordu põhiliseks lipukirjaks oli: ,, Eesmärk pühitseb 
»»binõu“, ei olnud valetamine, vargus, valevanne ja mõrvamme üksnes andestatavad, vaid ka 
kiiduväärsed, juhul kui need teenisid kiriku huve. Mitmesugusel viisil rajasid jesuiidid 
endale teed riigiametitesse ning tõusid isegi kuningate nõuandjaiks. Niiviisi suunasid nad 
ühtaegu rahvaste poliitikat ja nuuskisid inimeste kannul. Nad asutasid kõrgema astme koole 
vürstide ja aadlike poegade jaoks ning algkoole lihtrahvale. Nende koolide vahendusel 
tõmbasid nad protestantlike vanemate lapsi kaasa paavstlike riituste täitmisele. Kogu väline 
rooma-katoliku kiriku jumalateenistuse toredus ja uhkeldamine oli ette nähtud meelte 
segiajamiseks ja kujutlusvõime kütkestamiseks. Sel viisil petsid nad poegade käest välja 

hajusid väga kiiresti laiali üle kogu Euroopa; seal aga, kuhu nad tial läksid, järgnes 
paavstluse taaselustumine. (SV 172.2) 


Jesuiitidele suurema võimu tagamiseks käskis paavst ühes oma bullas taas rajada 
inkvisitsioon (vt. lisa). Üldisest vastuseisust hoolimata, ja seda ka katoliiklikes maades, 
kehtestati paavstlike valitsejate poolt uuesti see kohutav tribunal. Inkvisitsiooni salajastes 
vangikongides pandi toime metsikusi, mis olid liiga kohutavad, et neist kõnelda. Paljudes 
maades sunniti kodumaalt põgenema või tapeti tuhanded rahva paremad pojad ja tütred, 
kõige õilsamad, kõige taibukamad ja haritumad inimesed; jumalakartlikud ja andunud 
kirikuõpetajad, töökad ja isamaad armastavad kodanikud, geniaalsed õpetlased, andekad 
kunstnikud, osavad käsitöölised. (SV 173.1) 


Selliseid vahendeid kasutas Rooma reformatsiooni valguse summutamiseks ja inimeste 
Piiblist eemaldamiseks ning keskaja pimeda teadmatuse ja ebausu taastamiseks. Kuid 
Jumala õnnistuste tõttu ning nende suursuguste meeste tegevuse kaudu, keda Tema oli 
määranud Lutheri tööd jätkama, jäi protestantism püsima. Jõud vastu panna ei peitunud 
vürstide heakskiidus ega relvades. Kõige väiksemad maad, kõige alandlikumad ja nõrgemad 
rahvad said usupuhastuse kantsideks: näiteks väike Genf keset võimsaid vaenlasi, kes 
sepitsesid tema hävingut, või Põhjamere ranniku leetseljandikei paiknev Holland, kes võitles 
Hispaania kui kõige suurema ja rikkama kuningriigi vägivallavalitsuse vastu või kaugel 
Põhjalas paiknev viljatu Rootsi. (SV 173.2) 


Peaaegu kolmkümmend aastat töötas Calvin Genfis. Algu; selleks, et rajada kogudus, mis 
peaks ustavalt kinni Piibli moraaliseadustest ja edasi selleks, et levitada niiviisi 
reformatsiooni edasi terves Euroopas. Tema, kui avaliku juhi elu ei olnud veatu, samuti ei 
olnud tema õpetused vabad eksitustest, kuid ta oli Jumala käes tööriistaks, et kuulutada tema 
aja jaoks eriti tähtsaid tõdesid ja kaitsta protestantlikke dõhimõtteid ning õhutada 
reformeeritud koguduses lihtsat ja puhast elu paavstlusele omase uhkuse ja rikutuse 
asemel. (SV 173.3) 


Genfist läksid teele õpetajad, kaasas trükised reformeerinud õpetuste levitamiseks. 
Genfist ootasid kõikide maade tagakiusatud juhtnööre, nõuandeid ja julgustust. Calvini linn 
muutus pelgulinnaks kõigile Lääne-Euroopas tagakiusatud reformaatoritele, kes kohutava 
tormi küüsist pääsemiseks pagesid Genfi. Näljastena, haavatutena, kodututena ja sugulasteta 
nagu nad olid, said nad selles linnas sooja vastuvõtu ja hoolitsuse osalisteks. Tulijad 
rikastasid omakorda uut kodulinna oma oskuste, teadmiste ja vagadusega. Paljud, kes leidsid 
seal pelgupaiga, pöördusid mõne aja pärast tagasi oma maale, et astuda vastu Rooma 
türanniale. John Knox, vapper Soti reformaator, paljud inglise puritaanid, protestandid 
Hollandist ja Hispaaniast ning Prantsusmaa hugenotid võtsid Genfist kaasa tõetõrviku, mis 
hajutas pimedust nende kodumaal. Nii kestis see sajandeid. (SV 173.4) 

PEATÜKK 13—MADALMAAD JA SKANDINAAVIA 


Madalmaades kutsus paavstlik türannia juba väga varakult esile resoluutse protesti. 
Seitsesada aastat enne Lutheri aega tõstsid kaks piiskoppi, kes olid äsja käinud saatkonna 
koosseisus Roomas ja õppinud seal tundma ,,püha tooli“ tõelist olemust, Kooma kõrgeima 
autoriteedi vastu julgeid süüdistusi: ,,Jumal on andnud oma kogudusele, oma kuningannale 
ja pruudile, oma laste õilsaks ja igaveseks pärandiks pruudikingi, mis on hävimatu ja 
hukkumatu. Ta on andnud talle igavese krooni ja valitsuskepi... Kõik need õnnistused oled 
sa varga kombel endale röövinud! Sa istud ise templis nagu Jumal. Lammastele karjaseks 
olemise asemel on sinust saanud hunt... sa tahad meid panna uskuma, et oled ülempiiskop, 
kuid tegelikult oled türann... Selle asemel, et olla sulaste sulane, nagu sa end ise nimetad, 
püüad sa olla isandate isand... Sa paned inimesi halvustama Jumala käske... Püha Vaim on 
kõikide kirikute ülesehitaja kogu maailmas. ... Meie Jumala linn, mille elanikud me oleme, 
läbib kõik taevad, ja see on suurem kui linn, mida pühad prohvetid nimetavad Baabüloniks, 
ja mis peab end jumalikuks ning hoopleb sellega, et tema tarkus on igavene. Ja lõpuks 
hoopleb täiesti alusetult sellega, et ta ei ole iial eksinud ega võigi eksida!“ (Gerald Brandt, 
»History of the Reformation in and About the Low Countries“, kd. 1, gk. 6.) (SV 174.1) 


Selle protesti järelkajana tõusis erinevatel sajanditel üles õpetajaid, kes juba tollal käisid 
läbi paljusid maid ja said tuntuks mitmete nimede all. Need mehed peegeldasid valdeslastest 
misjonäride iseloomu ja levitasid evangeeliumi kõikjal. Nad jõudsid ka Madalmaadesse, kus 
nende õpetused levisid küresti. Nad tõlkisid valdeslaste Piibli hollandi keelde. ,,See raamat 
on üle kõigi raamatute, mitte naljad, väljamõeldised ja pettus, vaid tõe sõnad. Tõepoolest 
leidub Pühakirjas ka raskestimõistetavaid kohti, kuid neiski võib kergesti avastada hea ja 
püha sisu ja ilu.“ (Samas, kd. 1, Ik. 14.) Nii kirjutasid kaheteistkümnendal sajandil vana usu 
sõbrad. (SV 174.2) 


Peagi pärast seda puhkes Rooma vaen, kuid kesk tuleriitu ja piinamisi kasvas nende 
usklike arv, kes veendunult väitsid, et Piibel on usu ainus eksimatu autoriteet ja et ,, ühelegi 
inimesele ei peaks usku peale sunnitama, vaid neid peaks võitma jutlustamise kaudu.“ 
(Martyn, kd. 2, Ik. 87.) (SV 175.1) 


Lutheri õpetused leidsid Madalmaades soodsa pinnase ning kasvatasid tõsiseid ja 
ustavaid mehi, kes asusid evangeeliumi kuulutama. Ühest Hollandi provintsist pärines 
Menno Simons, kes oli küll koolitatud rooma-katoliiklaseks ning ordineeritud preestriks, 
kuid ei teadnud Piiblist midagi. Tegelikult ta isegi ei tahtnud seda lugeda, kuna ta kartis, et 
see avaldab talle ketserlikku mõju. Kui Menno Simons hakkas kahtlema leiva ja viina 
Kristuse ihuks ja vereks muutumise õpetuses, pidas ta seda Saatana kiusatuseks ning püüdis 
kahtlustest vabaneda palve ja pihtimise läbi, kuid asjatult. Seejärel püüdis ta igasugustesse 
ettevõtmistesse sukeldumisega vaigistada oma südametunnistuse süüdistavat häält, ent 
kasutult. Mõne aja pärast hakkas noor mees uurima Uut Tes-tamenti. See koos Lutheri 
kirjutistega mõjustas Simonsit reformeeritud usku vastu võtma. Pisut aega hiljem nägi ta, 

kuidas naaberkülas raiuti ühel mehel pea maha sellepärast, et ta lasi end ümber ristida. See 
sündmus ajendas teda uurima lasteristimise küsimust. Pühakirjas ei leidunud selle kohta 
ainsatki viidet, küll aga rõhutati ristimise tingimusena kahetsust ja usku. (SV 175.2) 


Menno eemaldus rooma-katoliku kirikust ja pühendas oma elu tõdede õpetamisele, mis ta 
ise oli vastu võtnud. Niihästi Saksamaal kui ka Madalmaades moodustusid tollal fanaatikute 
grupid, kes kaitsesid absurdseid ja mässuleõhutavaid õpetusi ning asusid vägivalla ja 
vastuhaku teele. Menno mõistis sellise liikumise paratamatut lõpptulemust ning astus 
seepärast energiliselt vastu väärõpetustele ja fanaatikute metsikutele tegevusplaanidele. 
Paljud neist, keda fanaatikute ideed olid kaasa haaranud, loobusid Simonsi üleskutsete peale 
mässulisest suunast. Samuti leidus ümbruskonnas mitmeid valdeslaste töö tulemusel 
pöördunud kristlasi. Selliste rahvagruppide keskel töötas Menno Simons suure andumuse ja 
innuga. (SV 175.3) 


Kakskümmend viis aastat reisis ta koos naise ja lastega ringi ning talus raskusi ja 
puudust. Sageli oli ta elu otseselt ohus. Ta käis risti ja põiki läbi Madalmaad ja Põhja- 
Saksamaa ning töötas peamiselt alamrahva hulgas, kuigi tema mõju oli laiem. Loomult 
kõneosav ehkki vähese haridusega, oli ta mees täis kõikumatut ausust, lahkust, otsekohesust 
ja tõelist vagadust. Kuna ta elas läbi kõike seda, mida õpetas võitis ta inimeste usalduse. 
Tema järelkäijad, keda pillutati laiali ja rõhuti, pidid kannatama palju selle tõttu, et neid aeti 
segi Münzeri fanaatiliste pooldajatega. Ometi pöördus tema töö tagajärjel suur hulk 
inimesi. (SV 176.1) 


Mitte kusagil ei võetud reformeeritud õpetusi nii üldiselt vastu kui Madalmaades, kuid 
vähestes maades pidid tõe pooldajad taluma nii kohutavaid tagakiusamisi. Saksamaal oli 
Karl V pannud reformatsiooni vande alla ning oleks heameelega kõik selle pooldajad 
tuleriidale saatnud, kuid vürstid piirasid tema türanniat. Madalmaades oli Karli võim suurem 
ja ediktid, mis põhjustasid tagakiusamisi, järgnesid kiiresti üksteisele. Piibli lugemist, selle 
kuulamist, isegi selle üle kõnelemist loeti üleastumiseks, millele järgnes tuleriit. Jumala 
palumine salajas, kujude kummardamisest hoidumine ja vaimulike laulude laulmine vääris 
samuti surma. Ka need, kes ütlesid oma eksitustest lahti, tuli surmata. Mehed tapeti 
mõõgaga, naised maeti elusalt. Tuhanded hukkusid Karli ja Philipp II valitsuse ajal. €SV 
176.2) 


Kord toodi inkvisiitorite ette perekond, keda süüdistati missast eemalejäämises ja 
koduses jumalateenistuses. Kui pereliikmeilt uuriti, millega nad seal salaja tegelevad, vastas 
noorim poeg: ,,Me langeme põlvili ja palume, et Jumal võiks meie mõistust valgustada ja 
meie patud andestada; me palume oma valitseja eest, et tema valitsus oleks edukas ja tema 
elu õnnelik; me palume riigiametnike eest, et Jumal kaitseks neid!“ (Wylie, kd. 18, ptk. 6.) 
Mõned kohtunikest olid sügavalt liigutatud, ent siiski mõisteti isa ja üks poeg 
tuleriidale. (SV 176.3) 

Tagakiusajate raev oli võrdeline märtrite usuga. Mitte ainult mehed, vaid ka naised ja 
neiud näitasid üles kohkumatut julgust. ,, Naised seisid tuleriida kõrval, kui mehed leekides 
kannatasid ja sosistasid lohutussõnu või laulsid julgustamiseks vaimulikke laule.“ , Noored 
neiud heitsid elusalt hauda nii nagu heidaksid puhkama oma magamiskambrisse. Enne kui 
nad astusid üles tapalavale või tuleriidale, panid nad selga oma kaunimad riided nagu 
läheksid nad laulatusele.“ (Samas, kd. 18, ptk. 6.) (SV 176.4) 


Nagu noil päevil, mil paganlus oli püüdnud hävitada evangeeliumi, nii oli ka nüüd 
kristlaste veri seemneks. (Vt. Ter- tullianus, ,, Apology“ par. 50.) Tagakiusamise tulemuseks 
oli tõetunnistajate arvu pidev kasv. Inimeste võitmatust meelekindlusest hullunud monarh 
jätkas aastate jooksul oma õelat tööd, kuid asjatult. Suursuguse Oranje Wilhelmi juhtimisel 
teostatud riigipööre andis Hollandile viimaks vabaduse Ju-malat teenida. (SV 177.1) 


Piemonti mägedel, Prantsusmaa tasandikel ja Holland: randadel märgistas evangeelium 
võidukäiku oma järelkäijate verega, kuid Põhjamaadesse levis ta rahulikumal teel. Koju 
pöördunud Wittenbergi üliõpilased tõid reformeeritud usu Skandinaaviamaadesse. Valgust 
levitati ka Lutheri kirjutiste kaudu. Lihtsad ja tugevad põhjamaa inimesed pöördusid ära 
rooma-katoliku kiriku rikutusest, toredusest ja ebausust ning võtsid omaks Piibli puhtad, 
lihtsad ja eluandvad tõed. (SV 177.2) 


Tausen, Taani reformaator, oli talumehe poeg. Juba lapsepõlves paistis see poiss silma 
mõistuse teravuse poolest. Ta janunes hariduse järele, kuid kuna vaesus ei võimaldanud 
vanematel poega kooli saata, pöördus ta kloostrisse. Seal võitis ta oma elupuhtuse, usinuse 
ja ustavusega kloostriülema poolehoiu, Kuna poiss näis olevat üpris andekas ning tõotas 
tulevikupäevadel head teenistust kiriku heaks, otsustati anda talle haridus mõnes Saksamaa 
või Madalmaa ülikoolis. Noorel üliõpilasel lubati ise valida endale kool, ainsal tingimusel, 
et ta ei lähe Wittenbergi. ,,Kiriku õpetlast ei pidanud ohustama ketserluse mürk,“ selgitasid 
seda nõudmist mungad. (SV 177.3) 


Tausen läks Kölni, mis oli siis ja on ka nüüd üheks katoliikluse kantsiks, kuid 
skolastikute müstitsism muutus noorukile peagi vastikuks. Just sel ajal juhtusid talle pihku 
mõned Lutheri kirjutised. Ta luges neid imetluse ja vaimustusega ning soovis tuliselt saada 
reformaatori õpilaseks. Nii toimides oli oht pälvida kloostriülema meelepaha ja kaotada 
temalt saadav toetussumma, kuid Tausen langetas ikkagi otsuse Wittenbergi kasuks ja varsti 
kanti tema nimi Wettenbergi üliõpilaste nimestikku. (SV 177.4) 


Mõne aja pärast Taani tagasi tulnud, siirdus Tausen jällegi oma kloostrisse. Keegi ei 
kahtlustanud teda luterluses. Ta ei kõnelnud oma meelemuutusest, vaid püüdis kaaslastes 
eelarvamusi äratamata juhtida neid puhtamale usule ja pühamale elule. Ta avas Piibli ja 
selgitas selle tõelist tähendust ning kuulutas neile Kristust kui patuste õigust ja ainust 
pääsemise lootust. Suur oli kloostri abiülema raev, kui ta mõistis, et nooruk, kellest ta oli 
lootnud koolitada roomakatoliku usu kaitsjat, õpetas ketserlust. Otsekohe viidi Tausen üle 
teise kloostrisse ning suleti üksikkongi range järel-valve alla. (SV 177.5) 

Uue järelevaataja suureks õuduseks kuulutasid mitmed mungad end - varsti 
protestantideks. Läbi kongi trellide oli Tausen oma kaaslastele andnud edasi tõe tundmist. 
Kui Taani pühadel isadel oleks olnud kogemusi ketserite kohtlemisel, poleks Tauseni häält 
enam iialgi kuuldud, kuid selle asemel, et noormees mõnda maa-alusesse vangikongi 
aheldada, heitsid nad ta kloostrist välja. Nii oli reformaator nende kontrolli alt väljas. Äsja 
ilmunud kuninglik käskkiri pakkus kaitset neile, kes õpetasid uut õpetust. Tausen hakkas 
jutlustama. Kirikud avati talle ja rahvas tungles kuulama. Leidus ka teisi, kes kuulutasid 
Jumala Sõna. Taani keelde tõlgiti Uus Testament. Huvi selle vastu oli suur. Paavstlaste 
jõupingutused seda tööd maha suruda põhjustasid hoopis selle laienemist ning varsti oli 
Taanimaa võtnud vastu reformeeritud usu, (SV 178.1) 


Ka Rootsi noored mehed, kes olid joonud Wittenbergi allikast, tõid oma kaasmaalastele 
eluvett. Kaks Rootsi reformatsiooni juhti, Orebro sepa pojad Olaf ja Laurentius Petri kes 
olid õppinud Lutheri ja Melanchtoni juhendamisel, kuulutasid usinalt tõdesid, mida nad ise 
olid omandanud. Sarnaselt suurele reformaatorile äratas Olaf inimesi oma innukuse ja 
kõneosavusega, kuna Laurentius seevastu oli nagu Melanchtongi hea haridusega, mõtlik ja 
vaikne. Mõlemad olid tõeliselt vagad, kõrgete teoloogiliste teadmistega mehed, kes esitasid 
tõde kohkumatu julgusega. Loomulikult ei puudunud ka paavstlik vastuseis. Katoliku 
preestrid ässitasid tagant harimatuid ja ebausklikke inimesi. Sageli tungis märatsev 
rahvahulk Olaf Petrile kallale ja mitmel korral pääses ta vaevu eluga. Kuningas oli 
reformaatorite suhtes siiski heatahtlikult meelestatud ja kaitses neid. (SV 178.2) 


Rooma-katoliku kiriku võimu all olid inimesed vajunud sügavale pahedesse ja 
kurvameelsusse. Nad olid ilma Pühakirjata ja kuna usk koosnes ainuüksi sümbolitest ja 
tseremooniatest, mis ei valgustanud vaimu, pöördusid nad tagasi esivanemate paganlike 
kommete poole. Rahvas oli jagunenud võitlevateks kildkondadeks. Lakkamatud 
omavahelised tülid suurendasid viletsust veelgi. Kuningas lootis reformatsioon] abiga 
uuendada nii riiki kui kirikut ja tervitas seepärast rõõmuga neid võimekaid abilisi, kes 
võitlesid samuti roomakatoliku võimu vastu. (SV 178.3) 


Rootsi kuninga ja juhtivate meeste juuresolekul kaitses Olaf Petri osavalt reformeeritud 
usu õpetusi rooma-katoliku võimumeeste väidete vastu. Ta selgitas, et usuisade õpetusi 
tuleb võtta vastu ainult siis, kui need on kooskõlas Pühakirjaga, kuna usu alus on esitatud 
Piiblis nii selgel ja lihtsal viisil, et igaüks võib seda mõista. Kristus ütles: , Minu õpetus ei 
ole minu oma, vaid selle, kes mind on läkitanud.“ (Joh. 7, 16.) Ka Paulus väitis, et kui ta 
peaks kuulutama mingit muud evangeeliumi, kui seda, mida ta oli saanud, olgu ta neetud. 
(Gal. 1, 8). ,,Kuidas siis,“ küsis reformaator, ,,võivad mingisugused teised inimesed 
kehtestada dogmasid nagu neile meeldib ning suruda neid peale kui pääsemiseks vajalikke?“ 
(Wylie, kd. 10, ptk. 4.) Olaf Petri näitas, et kiriku määrustel polnud vähimatki autoriteeti sel 
juhul, kui nad olid vastuolus Jumala käskudega. Ta tcetas suurt protestantlikku põhimõtet: 
»Piibel ja ainult Piibel on usu ja elu juhtnöör.“ (SV 179.1) 

Ehkki see võitlus toimus suhteliselt märkamatul näitelaval, kõneleb toimunu ometi 
sellest, millised inimesed moodustasid reformaatorite armee. Nad ei olnud harimatud, 
sektantlikud, käratsevad võitlejad — kaugel sellest! Nad olid mehed, kes uurisid Jumala 
Sõna ja teadsid hästi, kuidas käsitseda relvi, millega varustas neid Piibli relvaladu. 
Õpetatuse poolest olid nad kaugel ees oma ajast. Kui piirdume usupuhastusest kõneldes 
ainult selliste hiilgavate keskustega nagu Wittenberg ja Zürich ning selliste silmapaistvate 
nimedega nagu Luther, Melanchton, Zwingli ja Ökolampadius, siis võidakse meile öelda, et 
need olid liikumise juhid ja on loomulik oodata neilt tohutut vaimujõudu ja hiiglaslikke 
saavutusi, kuid et väiksemad mehed ei olnud nende sarnased. Kui nii, siis pöörakem 
tähelepanu väljapaistmatule tegevusele Rootsis, tagasihoidlikele nimedele — Olaf ja 
Laurentius Petrile, õpetajatelt õpilastele. Mida me näeme? Näeme õpetlasi ja teolooge, 
mehi, kes täielikult valdasid kogu evangeelse tõe süsteemi, kes võitsid ülekaalukalt 
skolastikuid ja rooma-katoliku kiriku prelaate.“ (Samas, kd. 10, ptk. 4.) (SV 179.2) 


Selle dispuudi tulemusena võttis Rootsi kuningas vastu protestantliku usu ja pisut hiljem 
kuulutas rahvuslik kontsiil sellele oma poolehoidu. Laurentius Andrae oli tõlkinud 
Uue Testamendi rootsi keelde ja kuninga soovil tõlkis nüüd Laurentius Petri kogu Piibli. Nii 
sai Rootsi rahvas esimest korda Jumala Sõna oma emakeeles. Riigipäev käskis 
kirikuõpetajatel kogu kuningriigis seletada Pühakirja ja õpetada lastele lugemist koolis Piibli 
järgi. (SV 179.3) 


Nii peletas evangeeliumi õnnistusrikas valgus järjekindlalt eemale harimatuse ja ebausu 
pimedust. Rooma rõhumisest vabanenuna muutus rahvas tugevamaks ja suuremaks kui ei 
iial varem. Rootsi sai üheks protestantismi kantsiks. Sajand hiljem, usuvabaduse kõige 
kibedama surmaohu ajal, tuli see väike ja seni nõrk rahvas, kes ainsana Euroopas julges 
ulatada abistava käe, appi Saksamaale kohutavas Kolmekümneaastases sõjas. Näis, et 
Rooma heidab jälle kogu PõhjaEuroopa oma türannia alla, kuid Rootsi sõjaväe kaudu suutis 
Saksamaa takistada paavstluse edukäiku, saavutada õigus protestantidele — niihästi 
kalvinistidele kui ka luterlastele, ja taastada südametunnistuse vabadus maades, kus 
reformatsiooni oli vastu võetud. (SV 180.1) 

PEATÜKK 14—PfILISEMAD J|NGLISE REFORMAATORID 


Ajal, mil Luther avas suletud Piibli Saksa rahvale, tegi Tyndale Jumala Vaimu juhatusel 
sedasama Inglismaal. Wyclif oli tõlkinud Piibli ladinakeelsest tekstist, mis oli üsna vigane. 
Tema tõlge ei levinud trükikirjas ja käsitsi kirjutatud koopiad maksid nii palju, et ainult 
rikkad inimesed ja aadlikud võisid seda endale muretseda. Tegelikult oli rahval rangelt 
keelatud Piiblit lugeda ja seetõttu oli Pühakiri Inglismaal väga kitsas ringluses. 1516. aastal, 
üks aasta enne Lutheri teeside ilmumist, oli Erasmus kirjutanud nii kreekakui ladinakeelse 
Uue Testamendi. See oli esimene kord, kui Jumala Sõna trükiti algkeeles. Selle töö käigus 
parandati paljud endistes käsikirjades ilmnenud vead ning Pühakirja mõte anti edasi 
selgemini. Selle varal said paljud haritlased parema arusaamise tõest ning see omakorda 
andis usupuhastustööle uut hoogu. Ent lihtrahvas oli endiselt peaaegu et ilma Jumala Sõnata. 
Tyndale asuski lõpule viima tööd, mida Wyclif oli alanud, nimelt andma kaasmaalastele 
Piibli. Hoolsa üliõpilase ja tõsise tõeotsijana oli ta ise evangeeliumi vastu võtnud Erasmuse 
kreekakeelse Testamendi kaudu. Ta jutlustas oma veendumusi kartmatult ning rõhutas, et 
kõiki õpetusi tuleb läbi katsuda Pühakirjaga. Ühe paavstluse pooldaja väitele nagu oleks 
Piibel antud ainult kirikule ja nagu tohiks ainult kirik üksi seda seletada, vastas Tyndale: 
»»Kas te teate, kes on õpetanud kotkast saaki leidma? Seesama Jumal õpetab oma näljaseid 
lapsi leidma Isa Tema Sõnast. Selle asemel, et meile Pühakirja õpetada, olite just teie need, 
kes peitsite seda meie eest! Teie põletate tõekuulutajaid ja kui te saaksite, põletaksite te ka 
Pühakirja.“ (D*Aubigne, ,,History of the Reformation of the Sixteenth Century,“ kd. 18, ptk. 
4.) (SV 180.2) 


Tyndale jutlused äratasid suurt huvi. Paljud võtsid tõe vastu. Kuid preestrid olid valvsad 
ja niipea, kui Tyndale ühest paikkonnast lahkus, püüdsid nad ähvarduste ja tõe väänamisega 
tema tööd lõhkuda. Väga sageli oli neil ka edu. ,, Mida peaks küll tegema?“ hüüdis Tyndale. 
» Ajal, mil ma. külvan ühes paigas, rüüstavad vaenlased põllul, kust äsja lahkusin. Ma ei saa 
olla kõikjal. Oo, kui kristlased saaksid Pühakirja oma keeles, siis võiksid nad sofistidele 
vastu seista! Ilma Piiblita on võimatu lihtliikmeid tões kinnitada* (Samas, kd. 18, ptk. 
4.) (SV 181.1) 


»» Jehoova templis,“ ütles ta, ,, lauldi vaimulikke laule heebrea keeles. Kas meie keskel ei 
peaks evangeeliumi kuulutatama inglise ikeeles? ... Kas kirikul peaks keskpäeval olema 
vähem valgust kui koidikul? ... Kristlased peavad lugema Uut Testamenti oma emakeeles!“ 
Kiriku doktorid ja õpetajad olid omavahel eriarvamusel. Ainult Piibli kaudu võisid inimesed 
tulla tõetundmisele. ,,Uks hoiab ühe, teine teise doktori poole... Samal ajal räägivad need 
autorid üksteisele vastu. Kuidas võime siis meie vahet teha selle vahel, kes räägib õigust ja 
kes pooldab valet? ... Kuidas? ... Kindlasti ainult Jumala Sõna abil!“ (Samas, kd. 18, ptk. 
4.) (SV 181.2) 


Varsti pärast seda teatas üks õpetatud katoliku doktor, kes astus Tyndalega vaidlusse: 
»Meil on parem olla ilma Jumala käskudeta kui ilma paavsti seadusteta!“ Tyndale vastas: 

»Ma ei hooli paavstist ja kõigist tema seadustest! Ja kui Jumal hoiab minu elu, siis ma 
hoolitsen selle eest, et mõne aasta pärast tunneb poiss adra taga Pühakirja paremini kui 
teie!“ (Anderson, ,, Annals of the Englich Bible“, Ik. 19.) (SV 181.3) 


Mõte, mida Tyndale oli silmas pidanud, nimelt anda rahvale Uue Testamendi kirjad 
nende oma keeles, oli nüüd küps ja otsekohe asus jumalasulane tööle. Kui tagakiusajad ta 
kodunt välja kihutasid, suundus õpetlane Londonisse, kus ta mõnda aega segamatult töötada 
sai. Tõsi küll, ka sealt oli ta sunnitud varsti põgenema ning kuna kogu Inglismaa näis olevat 
tema ees suletud, otsustas ta otsida varjupaika Saksamaalt. Seal alustas ta ingliskeelse Uue 
Testamendi trükkimist. Kaks korda jäi töö seisma, kuna ühes ja teises linnas keelati 
trükkimine, kuid Tyndale suundus järgmisse. Nii jõudis ta lõpuks Wormsi, kus Luther mõni 
aasta tagasi oli kaitsnud evangeeliumi Riigipäeva ees. Selles vanas linnas oli palju 
reformatsiooni sõpru ja Tyndale sai jätkata seal oma tööd ilma suuremate takistusteta. Kolm 
tuhat Uue Testamendi eksemplari oli peagi valmis ja kordustrükkki ilmus veel sa-mal 
aastal. (SV 181.4) 


Tyndale jätkas pingeliselt tööd. Sellest hoolimata, et Inglismaa valitsusvõimud valvasid 
kodusadamaid väga hoolikalt, toimetati Jumala Sõna erinevaid teid pidi salaja Londonisse, 
kust ta levis üle kogu maa. Paavstlased püüdsid tõde maha suruda, kuid asjatult. Ükskord 
näiteks ostis Durhami piiskop ühelt raamatukaupmehelt, kes oli Tyndale*i sõber, küllalt hea 
hinna eest ära kogu piiblitagavara, et need hävitada ja sel viisil evangeeliumi levikut 
takistada. Kuid piiskopilt saadud raha eest osteti materjale uue ja parema trüki tarvis, mida 
ilma selle summata poleks saadud välja anda. Kui Tyndaie hiljem vangistati ja sel 
tingimusel vabaks lasta lubati, kui ta nimetab isikud, kes olid aidanud Piibli trükkimise 
kulusid katta, ütles ta, et Durhami piiskop oli abistanud rohkem kui keegi teine, kuna just 
tema oli maksnud seismajäänud raamatute eest kõrget hinda ja niiviisi võimaldanud 
trükkalil tööd jätkata. (SV 182.1) 


Tyndale jäi vangi paljudeks kuudeks. Lõpuks tunnistas ta oma usku märtrisurmaga, kuid 
relv, millega ta oli inimesi varustanud, on läbi sajandite võimaldanud paljudel sõjameestel 
võita. (SV 182.2) 


Latimer kuulutas kantslist, et Piiblit tuleb lugeda rahva keeles. ,,Pühakirja autor,“ ütles ta, 
»»on Jumal ise ning see Raamat saab oma võimsuse ja igikestvuse Temalt. Ei ole kuningat, 
keisrit, magistraati ega valitsejat... kes ei peaks kuuletuma ... Tema Pühale Sõnale. Ärgem 
käigem kõrvalteid, vaid laskem end juhtida Jumala otsekohesel Sõnal. Ärgem käigem... oma 
esiisade järel, ärgem nõudkem taga seda, mida nemad tegid, vaid seda, mida nad oleksid 
pidanud tegema.“ (Hugh Latimer, ,,First Sermon Preached Before King Edward VI“.) (SV 
182.3) 


Tyndale ustavad sõbrad Barnes ja Frith asusid omakorda tõde kaitsma. Järgnesid vennad 
Ridleyd ja Cramer. Need Inglise reformatsiooni juhid olid õpetatud mehed, enamasti 


usinuse ja vagaduse tõttu Rooma kirikus kõrgelt hinnatud. Nad astusid paavstluse vastu 

välja sedamööda, kuidas nad õppisid tundma ,,püha tooli“ eksitusi. Baabüloni saladustega 
kursis olemine andis nende tunnistusele seda suurema väe. (SV 182.4) 


»Nüüd küsiksin veidra küsimuse,“ sõnas Latimer. ,,Kas teate, kes on kõige hoolsam 
piiskop ja prelaat kogu Inglismaal? ... Ma näen, et teile pakub tema nimi huvi... Ütlen siis — 
see on saatan! Ta ei ole iialgi ära oma piiskopkonnast; hüüdke teda, millal tahes — ta on 
alati kodus;... Ta on alati adra taga... Te ei leia teda kunagi tegevuseta, ma võin seda teile 
kinnitada... Seal, kus valitseb saatan,... kõrvaldab ta Jumala Sõna valguse ja süütab asemele 
oma küünlad! Maha tehakse Piibel ja üles pannakse roosikrantsid. Maha tallatakse 
evangeeliumi valgus ja asemele süüdatakse vahaküünlad, seda isegi keskpäevai!... Maha 
tehakse Kristuse* rist, üles seatakse puhastustule kukrud!... Ta röövib paljaste, vaeste ja 
võimetute riided selleks, et kaunistada kujusid ja ehtida kive ning puutükke. Ta ülendab 
inimeste traditsioonid ja seadused ning hävitab Jumala põlised õpetused ja Tema kõige 
pühama Sõna!... Oo, et meie prelaadid oleksid sama hoolsad külvama head õpetuse seemet, 
kui hoolsalt külvab saatan umbrohtu!“ (Samas, ,,Sermon ofthe Plough“.) (SV 183.1) 


Nende reformaatorite suureks põhimõtteks oli nii nagu valdeslastel, Wyclifil, Jan Husil, 
Lutheril, Zwinglil ja neil, kes nendega ühinesid, usk, et usu ja elu vääramatuks autoriteediks 
on Pühakiri. Nad eitasid paavstide, kontsiilide, preestrite ja kuningate õigust valitseda 
südametunnistuse üle. Piibel oli nende usu alus ja selle valgel katsusid nad läbi kõik; 
õpetused ja väited. Usk Jumaiasse ja Tema Pühasse Sõnasse kinnitas neid pühi mehi ka siis, 
kui nad jätsid oma elu tuleriidal. ,,Ole julge,“ ütles Latimer oma kaasmärtrile enne, kui 
leegid sundisid nende hääled vaikima. ,,Täna süütame me Jumala armu läbi Inglismaal 
sellise küünla, mis ei kustu iialgi!“ (,,Works of Hugh Latimer“, kd, 1, Ik. 13.) (SV 183.2) 


Columba ja tema kaastööliste poolt Sotimaal külvatud tõeseemet ei suudetud täielikult 
hävitada. Sajandeid pärast seda, kui Inglismaa kirikud olid Roomale alistunud, säilitasid Soti 
kirikud vabaduse, kuid 12. sajandil kinnitas paavstlus oma kanna ka seal ja saavutas 
ennenägematu ülemvõimu. Ometi tungisid mõned valguskiired läbi pimeduse ja kõnelesid 
koidust. Lollardid, kes tulid Inglismaalt Piibli ja Wyclifi õpetustega, tegid palju ära 
evangeeliumi tundmise säilitamiseks. Igal sajandil oli Sotimaal tunnistajaid ja märtreid. (SV 
183.3) 


Suure reformatsiooni alguses ilmusid Sotimaale Lutheri kirjutised ja seejärel Tyndale”*i 
ingliskeelne Uus Testament. Preestrid ei pannud tähele neid hääletuid saadikuid, mis 
hargnesid laiali üle mägede ja orgude ning süütasid uuesti tule juba peaaegu kustunud 
tõetõrvikutes. Need tunnistajad rebisid maha töö, mida rooma-katoliku kirik oli vaenu ja 
survega rajanud neli sajandit. (SV 184.1) 


Märtrite veri andis liikumisele uue tõuke. Paavstlikud juhid, kes ärkasid äkki mõistma 
ohtu, mis ähvardas nende üritust, viisid tuleriidale mõned kõige suursugusemad ja 
lugupeetavamad Sotimaa pojad. Tegelikult püstitasid nad niiviisi kantsli, millest märtrite 

sõnad kõlasid üle kogu maa ning kutsusid inimesi üles vankumatu otsustavusega Rooma 
ahelaid maha raputama. (SV 184.2) 


Hamilton ja Wishart, suursugused mehed nii päritolult kui iseloomult, andsid oma elu 
tuleriidal koos paljude lihtsate kristlastega. Kuid Wisharti põleva tuleriida juures hakkas 
selginema mees, keda leegid ei suutnud vaikima sundida, mees, kes Jumala abiga pidi lööma 
paavstlusele Sotimaal surmakella. (SV 184.3) 


John Knox pöördus ära kiriku traditsioonidest ja müstitsismist, et toituda Jumala Sõna 
tõdedest. Wisharti jutlused olid kinnitanud tema otsust katkestada ühendus Roomaga ja 
ühineda tagakiusatud reformaatoritega. Nüüd õhutasid kaaslased Knoxi jutlustajaametit 
vastu võtma, kuid tohutu vastutus heidutas teda ja alles pärast paljusid üksilduse ja iseen- 
daga peetud võitluse päevi ta nõustus. Võtnud kord juba selle ameti vastu, püüdles Knox 
vankumatu otsusekindluse ja kohkumatu julgusega edasi niikaua, kuni elas. See 
sirgjooneline reformaator ei kartnud inimesi. Tema ümber leegitsevad tuleriidad õhutasid 
teda veelgi suuremale agarusele. Hirmuvalitseja giljotiin rippus ähvardavalt Knoxi pea 
kohal, kuid tema seisis vankumatult ja andis tugevaid lööke ebajumalakummardamise pihta 
nii paremale kui vasakule. (SV 184.4) 


Kui Knox viidi Sotimaa kuninganna ette, kelle pilgu all oli vaibunud paljude 
protestantlike juhtide innukus, tunnistas julge mees vankumatult tõde. Teda ei saanud võita 
meelitustega ega hirmutada ähvardustega. Kuninganna süüdistas teda ketserluses ja väitis, et 
Knox oli õpetanud rahvast riigi poolt keelatud usus. Selliselt toimides aga, tähendas 
kuninganna, oli ta üle astunud Jumala käsust, mis kohustas aiamaid vürstidele kuuletuma. 
Knox vastas kindlalt: ,, Kuna õige usk pole saanud alguse ja autoriteedi ilmalikelt vürstidelt, 
vaid igaveselt Jumalalt endalt, ei ole alamad kohustatud oma tõekspidamisi kujundama 
vürstide maitse kohaselt, sest vürstid on sageli Jumala õige usu suhtes täiesti võhikud.. 
Öelge palun, Teie armulikkus, milline usk oleks maailmas siis, kui kogu Aabrahami sugu 
oleks olnud vaarao usku, kelle ala-mad nad pikka aega olid? Või kui apostlite päevil oleksid 
kõik inimesed olnud Rooma imperaatorite usku? Teie armulikkus võib seega näha, et Jumal 
ei kohusta alamaid uskuma sama, mis vürstid, ehkki nad on kohustatud neid austama.“ (SV 
184.5) 


» Teie tõlgendate Pühakirja ühel, nemad (rooma-katoliku õpetajad) aga teisel viisil: keda 
ma peaksin uskuma ja kes peaks olema kohtunik?“ küsis seepeale kuninganna Mary. *Te 
peate uskuma Jumalat, kes oma Sõna kaudu selgesti kõneleb,“ vastas reformaator, ,,Jah, 
uskuda tuleb ainult seda, mida Jumala Sõna õpetab. Jumala Sõna on selge ja kui mõni koht 
peakski ebaselgeks jääma, siis selgitab Püha Vaim, kes ei ole iial iseenesega vastuolus, seda 
teistes kohtades ära nii, et kellelgi ei tarvitse kahelda, välja arvatud need, kes tahtlikult on 
kangekaelsed. (David Laing, ,,The Collected Works of John Knox“, kd. 2, Ik. 181, 
284.) (SV 185.1) 

Selliseid tõdesid kõneles kartmatu reformaator oma elu hädaohtu pannes kuninglikule 
kõrgusele. Samasuguse kartmatu julgusega, palve ja hingevõitlusega jätkas Knox oma tööd 
seni, kuni Šotimaa vabanes paavstlusest. (SV 185.2) 


Kui protestantism Inglismaal rahvuslikuks usuks kuulutati, vähenesid tagakiusamised 
küll, kuid ei lõppenud täiesti. Kuigi paljudest rooma-katoliku kiriku õpetustest loobuti, 
säilisid siiski mitmed selle vormid. Paavsti ülemvõim heideti kõrvale, kuid selle asemel 
tõsteti kirikupeaks monarh. Jumalateenistus läks ikka veel paljus lahku evangeeliumi 
puhtusest ja lihtsusest. Religioosse vabaduse suurt põhimõtet ei mõistetud endiselt. Ehkki 
protestantlikud valitsejad kasutasid ketserluse suhtes harva selliseid kohutavaid julmusi 
nagu oli tarvitanud Rooma, ei tunnistanud nad ikkagi iga inimese vabadust kummardada 
Jumalat vastavalt südametunnistuse häälele. Kõigilt nõuti kiriku poolt ettekirjutatud õpetuste 
ja jumalateenistuse vormide heakskiitmist. Teisitimõtlejaid saatis aastasadade jooksul 
suurem või väiksem vaen. (SV 185.3) 


17. sajandil kõrvaldati kohtadelt tuhanded pastorid. Inimestel keelati range karistuse ja 
pagenduse ähvardusel käia vaimulikel koosolekutel, mida polnud organiseerinud kirik. Need 
ustavad hinged, kes ei saanud nõustuda ametlike jumalateenistustega, olid sunnitud 
kogunema pimedates tagahoovides, varjatud katusekambrites ja mõnel aastaajal isegi 
südaöises metsas. Metsasalude kaitsvasse rüppe, sellesse templisse, mille Jumal ise oli 
rajanud, kogunesid laialipillutatud ja tagakiusatud jumalalapsed selleks, et oma hing palves 
ja kiituses välja puistata. Äärmisele ettevaatlikkusele vaatamata tuli paljudel oma usu pärast 
kannatada. Vanglad olid tulvil; perekonnad purustatud ja paljud pagendatud võõrastesse 
maadesse. Ometi oli Jumal oma rahvaga ja tagakiusamine ei suutnud nende tunnistust 
päriselt vaikima sundida. Paljud pagesid üle ookeani Ameerikasse, kus nad panid aluse 
sellele kodanikuja usuvabadusele, mis on olnud Ühendriikide kantsiks ja uhkuseks. (SV 
185.4) 


Nii nagu apostlite päevil, nii aitas tagakiusamine ka nüüd kaasa evangeeliumi edule. 
Räpases vangikongis kesk kurjategijaid ja pahelisi inimesi viibis John Bunyan mõtetes siiski 
taevases õhkkonnas ning just seal kirjutas ta oma imepärase allegoorilise poeemi 
palveränduri teekonnast siit hävingumaalt taevalinna. Üle kahesaja aasta on need Bedfordi 
vanglas sündinud mõtted kütkestanud inimsüdameid. Bunyani teosed ,.Pilgarims Progress“ 
le. k. ,,Ristiinimese teekond taeva linna poole“/ ja ,,Grace Abounding to the Chief of 
Sinners“ /“Ülevoolav arm suurimale patusele“/ on juhtinud paljude jalad elu teerajale. (SV 
186.1) 


Baxter, Flavel, Alleine ja teised talendikad, haritud ning sügava kristliku kogemusega 
mehed astusid vapralt välja ,, pühadele kord antud“ usu eest. Töö, mille teostasid need 
pagendatud ja selle maailma valitsejate poolt lindpriiks kuulutatud mehed, ei hävi iialgi. 
Flavel*i ,,Fountain of Life“ /“Eluallikas“/ ja ,, Method of Grace“ /“Armu korraldus“/ on 
õpetanud paljusid, kuidas usaldada end Kristuse hooleks. Baxter! ,,Reformed Pastor“ 

/“Reformeeritud hingekarjane“/ on osutunud õnnistuseks paljudele, kes soovivad Jumala 
tööd alustada ning tema teos ,, Saints Everlasting Rest“ /“Pühade igavene hingamine“/ on 
juhtinud lugematuid selle ,, hingamise“ juurde, mida Jumala rahvas ootab. (SV 186.2) 


Sada aastat hiljem, kui Euroopat oli haaranud suur usuline pimedus, kerkisid esile 
Whitefield ja vennad Wesleyd. Ametliku kiriku ülemvõimu all oli Inglismaa rahvas 
vaimulikult alla käinud ja jõudnud olukorrani, mis erines väga vähe paganlusest. Kuna 
vaimulikkonna lemmikuurimisaineks oli loodususund, jättis see oma pitseri suuremale osale 
teoloogiast. Ülakihid irvitasid vagaduse üle ja olid uhked, et nad on kõrgemal sellest, mida 
nad nimetasid fanatismiks. Alamkihid olid enamasti harimatud ja pahelised, kuna kirikul ei 
olnud enam julgust ega usku toetada alla käinud tõekuulutust. (SV 186.3) 


Lutheri poolt nii selgesti esile toodud õpetus õigeksmõistmisest usu läbi oli peaaegu et 
silmist kadunud ning asendunud - rooma-katoliku kiriku põhimõtetega = loota 
õndsakssaamiseks oma headele tegudele. Whitefield ja vennad Wesleyd, kes olid riigikiriku 
liikmed, püüdsid siiralt otsida Jumala heakskiitu. Neid oli õpetatud taotlema seda voorusliku 
elu ja usukommete täitmise kaudu. (SV 187.1) 


Kord kui Charles Wesley nii rängalt haige oli, et surm näis liginevat, küsiti temalt, 
millele ta rajab oma igavese elu lootuse. ,,Ma olen püüdnud oma parimate võimete kohaselt 
teenida Jumalat,“ vastas haige. Taibanud, et sõber, kes talle selle küsimuse esitas, ei jäänud 
tema vastusega täiesti rahule, mõtiskles Wesley endamisi: ,, Mis? Kas mu püüdlused ei ole 
siis küllaldaseks tagatiseks? Tahad sa öelda, et mu püüdlused ei maksa midagi? Mul ei ole 
midagi muud millele loota!“ (John Whitehead, ,, Life of the Rev. Charles Wesley“, Ik. 102.) 
Nii tihe oli kirikule laskunud pimedus, et see varjas lunastuse, röövis Kristuselt Tema au ja 
pööras inimmeeled ära nende ainukeselt pääsemislootuselt — ristilöödud Lunastajalt. €SV 
187.2) 


Wesley ja tema kaaslased hakkasid tasapisi mõistma, et tõeline usk on südameusk ja et 
Jumala käsk ulatub niihästi inimese mõteteni kui sõnade ja tegudeni. Veendunud nii 
südamepuhtuse kui välise käitumise korrektsuse vajalikkuses, hakkasid nad püüdlema uue 
elu poole. Hoolsate ja rohkete palvete varal püüdsid nad maha suruda loomuliku südame 
kurje kalduvusi. Nad elasid ennastsalgavat, heategevat ja alandust täis elu ning järgisid väga 
rangelt ja täpselt igat võimalust, mis nende arvates võis kaasa aidata palavalt igatsetud 
pühaduse saavutamisele, mis kindlustaks neile Jumala poolehoiu. Nende jõupingutused 
vabastada end patust ja sellest tingitud süüst osutusid ikka asjatuiks. See oli sama heitlus, 
mida oli läbi elanud Luther oma kongis Erfurt'is. Sama küsimus oli piinanud temagi hinge: 
»»Kuidas saab inimene õigeks Jumala ees!“ (Iiobi 9, 2.) (SV 187.3) 


Protestantismi altaritel peaaegu kustunud jumaliku tõe tuli tuli süüdata uuesti Böömimaa 
kristlaste poolt käest kätte antud vanast tõrvikust. Pärast reformatsiooni tallati protestantism 
Böömimaa rooma-katoliku tegelaste poolt jalge alla. Kõik, kes keeldusid tõde salgamast, 


olid sunnitud põgenema. Mõned neist leidsid pelgupaiga Saksamaal ning säilitasid seal algse 

usu. Selliste kristlaste järglaste kaudu levis valgus ka Wesleydele ja nende kaaslastele. €SV 
187.4) 


Pärast jutlustajaks ordineerimist saadeti John ja Charles Wesley - misjonitööle 
Ameerikasse. Sama laeva pardal oli ka grupp Böömi vendi. Merereisi ajal tabas laeva 
raevukas torm ja John Wesley, kes seisis silmitsi surmaga, tundis, et tal puudus rahu 
Jumalaga. Sakslased seevastu ilmutasid hämmastavat rahulikkust ja usaldust. (SV 188.1) 


»Juba enne seda,“ ütles ta, , jälgisin ma nende käitumist. Nende alandlikkus ilmnes eriti 
siis, kui nad tegid teiste reisijate heaks asju. mida ükski inglane enda peale poleks võtnud. 
Abivalmiduse eest ei soovinud ega saanud nad mingit kasu. Nad ütlesid, et see tuleb kasuks 
nende uhkele südamele ja et nende armastav Õnnistegija oli teinud nende jaoks palju 
rohkem. Päevast päeva näitasid nad üles vagadust, mida mitte mingisugune solvang ei 
suutnud rikkuda. Kui neid tõugati, löödi või maha joosti, tõusid nad jälle üles ja läksid 
kaugemale, kuid ei kaevelnud. Nüüd tuli olukord, mis pidi näitama, kui vabad nad olid 
kartusest. Just siis, kui sakslased laulsid laulu, millega nad alustasid oma jumalateenistust, 
lõi suur laine üle laeva, lõhkus peapurje tükkideks ja mattis teki nii, et tundus nagu oleks 
suur sügavus meid juba neelanud, inglased hakkasid kohutavalt halama, kuid sakslased 
laulsid rahulikult edasi. Ma küsisin pärast ühelt lauljalt: ,,Kas te ei kartnud?“ Ta vastas: 
»Tänu Jumalale, ei!“ Ma küsisin: ,,Kas ka teie naised ja lapsed ei kartnud?“ Ta vastas 
mahedalt: ,,Ei, meie naised ja lapsed ei kartnud! Meie naised ja lapsed ei karda surra!“ 
(Whitehead, ,, Life ofthe Rev. John Wesley“, Ik. 10.) (SV 188.2) 


Savannasse jõudes jäi Wesley lühikeseks ajaks Böömi vendade juurde ja nende kristlik 
käitumine avaldas talle sügavat mõju. Ühe nende vaimuliku teenistuse kohta, mis erines 
oluliselt inglise kiriku elutust vormilikkusest, kirjutas ta järgmist: ,,Kogu see lihtsus ja 
pühalikkus panid mind peaaegu unustama, et elan 17 sajandit hiljem, sest ma tundsin, nagu 
oleksin ma viibinud niisuguse koguduse juures, kus polnud vormilikkust ega seisusi ning 
kus telgitegija Paulus ja kalamees Peetrus koosolekut juhatasid. Milline Vaim ja vägi!“ 
(Samas, Ik. 11, 12.) (SV 188.3) 


Pärast Inglismaale tagasipöördumist sai Wesley ühe Böömi jutlustaja juhendusel 
piibellikust usust selgema arusaamise. Ta mõistis, et pääsemiseks peab ta lahti ütlema 
lootusest oma tegudele ja kogu oma usalduse rajama ,,Jumala Tallele, kes võtab ära maailma 
patud“. Ühel Böömi vendade koosolekul Londonis loeti ette Lutheri kirjutis, milles ta 
kirjeldas muudatust, mida Jumala Vaim uskliku südames teostab. Kui Wesley seda kuulis, 
tärkas usk temagi hinges. ,,Ma tundsin, kuidas süda läks imeliselt soojaks“, räägib ta. , Ma 
tundsin, et pean lootma Kristusele ja ainult Temale selleks, et pääseda. Ja mulle anti 
kinnitus, et Ta on ära võtnud minu patud, just minu omad ja päästnud mind patu ja surma 
käsust.“ (Samas, Ik. 52.) (SV 188.4) 


Läbi pikkade ja väsitavate aastate, mis olid olnud täis troostituid püüdlusi, karmi 


enesesalgamist, etteheidet ja alandust, jäi Wesley kindlaks oma otsusele otsida Jumalat. 

Nüüd oli ta Jumala leidnud ja teadis, et arm, mida ta oli püüdnud saavutada palvete, 
paastumiste, heategude ja enesesalgamise kaudu, oli and, mida saab ,, ilma raha ja hinna- 
ta“. (SV 189.1) 


Veendunud kord usus Kristusesse, põles ta soovist levitada aulist evangeeliumi Jumala 
vabast armust kõikjale. , Ma vaatan kogu maailmale kui oma maakonnale,“ ütles ta, 
»ükskõik millises selle osas ma ka ei viibiks, leian ma, et minu õige ja püha kohus on teha 
teatavaks pääsemise rõõmsaid sõnumeid kõikidele, kes tahavad kuulda“. (Samas, Ik. 
47.) (SV 189.2) 


Ta jätkas ranget ja ennastsalgavat elu, kuid mõistis nüüd seda mitte enam kui usu alust, 
vaid kui selle tulemust; mitte kui pühaduse juurt, vaid kui selle vilja. Kristlase lootuse 
aluseks on Jumala arm Kristuse kaudu. See arm ilmneb Kristusele sõnakuulelikus elus. 
Wesley andus nende suurte tõdede kuulutamisele, mida ta ise oli vastu võtnud. Tema 
põhiteemaks sai õigeksmõistmine usu läbi Kristuse lunastavasse veresse ja Püha Vaimu 
südantuuendav vägi. mis toob esile kristliku elu viljad. (SV 189.3) 


Whitefieldi ja vendi Wesleysid valmistas niisiis elutööks ette pikk ja terav oma lootusetu 
olukorra tunnetamine. Nad said võimelisteks taluma raskusi Kristuse heade sõjameestena, 
kuna nii ülikoolis kui ka ametisse astumisel pidid nad taluma põlgust, mõnitamist ja 
tagakiusamise lõõmavat tuleproovi. Jumalakartmatud kaasüliõpilased nimetasid neid ja 
mõningaid teisi, kes nendega liitusid, põlastavalt metodistideks. See nimi tähistab kaasajal 
üht lugupeetumat ja suuremat kogudust nii Inglismaal kui Ameerikas. (SV 189.4) 


Inglise kiriku liikmetena hindasid metodistid sügavalt selle kiriku tavasid, kuid Issand oli 
oma Sõna kaudu seadnud nende ette täiuslikuma tee. Püha Vaim õhutas neid jutlustama 
Kristusest ja Temast kui ristilöödust. Kõigekõrgema vägi saatis nende tööd. Tuhanded tulid 
patutunnetusele ja pöördusid tõeliselt ümber. Neid lambaid oli tarvis kaitsta kiskjate huntide 
eest. Wesley ei kavatsenud moodustada uut kogudust; ta lihtsalt organiseeris tõe sügavusi 
igatsevad inimesed gruppideks, mida hakati nimetama metodistide gruppideks. (SV 190.1) 


See vastuseis, mida need grupid ametliku kiriku poolt tunda said, oli varjatud ja 
pingeline. Ent Jumal oli oma tarkuses juhtinud sündmuste kulgu nii, et reformatsioon algas 
kirikus endas. Kui uuendus oleks tulnud väljastpoolt, poleks ta tunginud sinna, kus seda 
kõige enam vajati. Kuna Inglise äratusjutlustajad olid ise kirikutegelased ja töötasid kiriku 
piires nii, kuidas vähegi võimalust oli, leidis tõde sissepääsu sinna, kus muidu oleksid uksed 
jäänud suletuks. Mõned vaimulikkonnast ärkasid hingelisest tardumusest ja muutusid oma 
piirkondades -innukateks = jutlustajateks ning kogudused, mis olid - kivistunud 
vormilikkusesse, ärkasid uuele elule. (SV 190.2) 


Nagu kõikidel aegadel kiriku ajaloos, nii teostasid ka Wesley ajal erinevate vaimsete 
võimetega mehed töö, mis oli nende osa. Nad ei olnud ühel meelel iga õpetuse punkti 
suhtes, kuid Jumala Vaim töötas neis ja ühendas nad kõikehaarava eesmärgi nimel — võita 

hingi Kristusele. Õpetuslikud eriarusaamad. Whitefieldi ja vendade Wesleyde vahel 
ähvardasid teatud perioodil tekitada omavahelist võõristust, kuid nad olid õppinud Kristuse 
koolis tasadust; nii lepitas neid vastastikune kannatlikkus ja ligimesearmastus. Nad teadsid, 
et polnud aega vaidlemiseks, kuna kõikjal lokkas eksitus ja ülekohus ning patused tormasid 
vastu hukatusele. (SV 190.3) 


Jumala teenrid sammusid mööda okkalist rada. Mõjuvõimsad ja õpetatud mehed 
kasutasid nende vastu oma võimu. Mõne aja pärast ilmnes paljude vaimulike otsustav 
vaenulikkus ning kirikute uksed sulgusid puhta usu kuulutajate ees. Tänu sellele, et 
vaimulikkond mõistis nad kantslitest hukka, pääsesid pimeduse, teadmatuse ja õeluse väed 
liikvele. Mitmel korral pääses Wesley eluga ainult tänu Jumala armu imele. Tema vastu 
üleskihutatud vihastest rahvamassidest ümbritsetuna ei paistnud sageli enam ühtegi 
väljapääsuteed. Ometi lahkus Kristuse teener puutumatuna ohtlikust kohast, kui ingel tuli 
inimese kujul tema kõrvale ja rahvahulk taganes. (SV 190.4) 


Ühe vihase jõugu käest pääsemise juhtumist rääkis Wes- ley järgmist: ,,Paljud püüdsid 
mind maha paisata, kui me tulime libedat teed mööda mäest alla linna. Oli selge, et siis, kui 
ma oleksin kord juba mass lamanud, poleks mul õnnestunud enam üles tõusta. Kuid ma ei 
komistanud ega libisenud kordagi seni, kuni olin täielikult nende käest pääsenud. Kuigi 
paljud püüdsid haarata mul kraest või rõivastest ja niiviisi mind maha rebida, ei suutnud nad 
seda teha. Ainult üks sai kinni mu vesti taskuklapist, kuid see rebenes kohe küljest, seevastu 
teine klapp, mille all taskus oli rahatäht, rebenes vaid pooleldi... Tugev mees minu taga 
püüdis mitu korda mulle suure tammepuust kepiga äiata. Oleks ta sellega mulle kasvõi 
kuklasse kopsanud, poleks teist lööki enam tarvis olnud. Kõik löögid kaldusid aga kõrvale; 
kuidas, ma ei tea, sest ma ei saanud liikuda ei paremale ega vasakule.., Keegi teine trügis 
läbi rahvahulga ligemale ja tõstis käe löögiks, kuid laskis selle kohe langeda ja lausus mu 
pead silitades: ,,Millised pehmed juuksed tal on!“... Esimesed inimesed, kelle süda 
pehmenes, olid linna kõige kangemad mehed, käratseva rahvamassi juhid, üks neist oli 
olnud rahvalõbustustel elukutseline karudega võitleja ... Millisel hämmastaval viisil 
valmistab Jumal meid Tema tahet täitma! Kaks aastat tagasi riivas üks telliskivitükk mu 
õlga. Aasta hiljem tabas kivi mind otse silmade vahele. Möödunud kuul sain ühe löögi ja 
täna õhtul kaks; esimese linna saabumisel ja teise lahkumisel. Need ei põhjustanud mulle 
mingit valu, ehkki üks mees lõi mulle kogu jõust vastu rindu ja teine vastu suud niisuguse 
jõuga, et veri purskama hakkas. Ma ei tundnud kummagi löögi puhul rohkem vaiu kui 
puudutamisel õlekõrrega.“ (John Wesley, ,, Works“ kd. 3. Ik. 297, 198.) (SV 191.1) 


Esimesed metodistid kannatasid pilget ja tagakiusamist kiriku liikmete ja laimust 
õhutatud avalike jumalapõlgajate poolt. Neid kutsuti kohtute ette ja sedagi vormitäiteks, sest 
tolleaegsetes kohtukodades oli õigusemõistmine harukordne. Sageli tarvitasid tagakiusajad 
nende kallal vägivalda. Ärritunud inimeste salgad käisid majast majja, hävitasid sisustust ja 
vara, võtsid kaasa seda, mida heaks arvasid ja sõimasid mehi, naisi ja lapsi. Vahel pandi 

majade lõhkumisest ja röövimisest, kogunema teatud ajal ja teatud kohas. Nii rikuti kõigi 
silme all inimlikke ja jumalikke seadusi, ilma, et keegi oleks -huligaane 
takistanud. Organiseeritult kiusati taga neid, kelle ainsaks süüks oli see, et nad püüdsid 
juhtida patuste jalgu hukatuse teelt õigele teele. (SV 191.2) 


Viidates süüdistustele nii enda kui oma kaaslaste suhtes, ütles John Wesley: ,, Mitmed 
väidavad, et meiesuguste meeste õpetused on valed, ekslikud ja fanaatilised, et need on uued 
ja ennekuulmatud; et need on kveekerlus, fanatism ja paavstlus. Kõik need oletused 
kummutab põhjani tõsiasi, et me oleme näidanud, et iga osa meie õpetusest sisaldab meie 
oma kiriku poolt tunnustatud Pühakirja selgeid õpetusi. Järelikult ei saa kuulutus olla vale 
ega ekslik, kui te tunnistate, et Pühakiri on õige. Teised väidavad, et ,,nende õpetus on liiga 
range, nad teevad taevatee liiga kitsaks“. See ongi tegelikult põhjus, mis on varjatult aluseks 
tuhandetele erinevatele ettekäänetele. Kuid kas me teeme taevatee kitsamaks kui seda tegid 
meie Issand ja apostlid? Kas meie õpetus on rangem kui Piibli õpetus? Võtkem vaid 
mõningad Pühakirja testid: ,,Sina armasta Issandat, oma Jumalat, kõigest oma südamest ja 
kõigest oma hingest ja kõigest oma meelest ja kõigest oma väest.“ ,, Inimesed peavad 
kohtupäeval aru andma igast tühjast sõnast, mis nad on rääkinud.“ ,,Sellepärast kas teie 
sööte, joote või mis teie iial teete, seda kõike tehke Jumala auks.“ (SV 192.1) 


Kui meie õpetused on rangemad kui need, siis väärivad nad laitust, kuid te tunnete oma 
südames, et see pole nii. Kes võiks olla karvavõrdki vähem range, ilma et ta Jumala Sõna 
rikuks? Kas võiks ühtki Jumala saladuste majapidajat lugeda ustavaks siis, kui ta muudab 
püha hoiuse ühtki osa? Ei! Ta ei või vähendada, ta ei või midagi pehmendada; ta peab 
kõikidele inimestele selgitama: ,,Ma ei või muuta Pühakirja teie maitse ja tahtmise kohaselt. 
Teie peate painduma selle alla või siis igavesti hukkuma.“ Sama tagamaa on väidetel nagu 
oleksid ,,nad armutud“. On nad siis armutud? Mis suhtes? Kas nad ei sööda näljaseid ja ei 
kata alastiolijaid? Ei! Asi ei ole selles, öeldakse, selle vastu pole keegi midagi ütelnud; nad 
on armutud oma kohtumõistmises! Nad kuulutavad, et keegi ei saa päästetud kui vaid need, 
kes käivad Jumala Sõna valguses.“ (Samas, kd. 3, Ik. 152, 153.) (SV 192.2) 


Vaimulik langus, mis avaldus Inglismaal vahetult enne Wesley aega, oli suurel määral 
antinominalistliku (käsuseadust tarbetuks pidava) õpetuse tulemus. Paljud väitsid, et Kristus 
kaotas moraaliseaduse ja seetõttu ei ole kristlased kohustatud sellest kinni pidama ning et 
usklik olevat vabastatud ,,heategude orjusest“. Teised tunnistasid küll käsuseaduse 
kehtivust, kuid selgitasid, et jutlustajatel ei tarvitse inimesi üles kutsuda neid korraldusi 
täitma, kuna neid, keda Jumal on päästeks ära valinud, ,. juhib jumaliku armu 
vastupandamatu mõju elama vagalt ja vooruslikult; neil aga, kes on mõistetud igavesele 
hukatusele, et olegi jõudu jumalikule seadusele kuuletuda.“ (SV 192.3) 


Teised, kes arvasid, et ,,äravalitud ei saa armust ära langeda ega jumalikku poolehoidu 
kaotada“, tulid veel kohutavamale järeldusele, nimelt õpetasid nad, et pahad teod, mida 
sellised ,,äravalitud tegid, polnudki tõeliselt patt ja neid ei tule lugeda Jumala käsuõpetuse 

rikkumiseks ning järelikult ei ole vaja oma patte üles tunnistada ega neist ära pöörduda.“ 
(Mc Clintock and Strang, ,,Cyclopedia“, art. ,, Antinomians“.) Sellega seoses selgitasid nad, 
et ükskõik milline kõige nurjatum patt, mida kogu maailm peab Jumala käsu rängaks 
rikkumiseks, ei ole Jumala silmis patt siis, kui selle sooritab keegi äravalitutest, ,,sest 
äravalitute oluline ja iseloomulik tunnus on see, et nad ei saa teha midagi,, mis on Jumalale 
ebameeldiv või käsus keelatud.“ (SV 193.1) 


See koletuslik õpetus on oma olemuselt sama õpetus, mida tänapäeva populaarsed 
haritlased ja teoloogid esitavad — pole olemas muutmatut Jumala käsuseadust kui õiguse 
mõõdupuud; kõlbluse mõõdupuu seatakse üles ühiskonna enda poolt ja on pidevalt muutuv. 
Kõik need ideed osutavad ühisele vaimsele allikale, temale, kes juba patuta taevaelanike 
keskel püüdis maha murda Jumala seaduse õiglasi tõkkeid. (SV 193.2) 


Õpetus, nagu oleks Jumal lõplikult määranud kindlaks iga inimese olemuse, on viinud 
paljusid Jumala seaduse põlgamiseni. Wesley astus kindlalt välja antinominalistlike 
õpetajate eksituse vastu ja näitas, et õpetus, mis juhib antinominalismile, on vastuolus 
Pühakirjaga. ,,Sest Jumala õndsakstegev arm on ilmunud kõigile inimestele.“ ,,Sest see on 
hea ja armas Jumala, meie Õnnistegija meelest, kes tahab, et kõik inimesed õndsaks saaksid 
ja tõe tunnetusele tuleksid. Sest Jumal on üks, ka vahemees üks Jumala ja inimeste vahel, 
inimene Jeesus Kristus, kes andis iseenese lunastushinnaks kõikide eest.“ (Tiit. 2, 11; 1. 
Tim. 2, 3-6). Jumala Vaim on vabalt kättesaadav iga inimese jaoks, et võimaldada igal 
inimesel haarata kinni pääsemise vahendeist. Niisiis valgustab Kristus, ,,Tõeline valgus, igat 
inimest, kes maailma tuleb“ (ingl. k. Joh. 1. 9 . Inimesed ei pääse ainult sel juhul, kui nad 
eluanni ise tahtlikult tagasi lükkavad. (SV 193.3) 


Vastuseks väitele, et Kristuse surmaga muudeti koos tseremoniaalseadusega ära ka 
kümme käsku, ütles Wesley: ,, Kümnes käsus sisalduvat moraaliseadust, mida kinnitasid 
prohvetid, ei kõrvaldanud Jeesus. Ta ei tulnud selleks, et muuta ühtegi osa sellest. See on 
seadus, mida iial ei muudeta, mis ,,seisab kindlalt kui ustav tunnistaja taevas... See on olnud 
olemas maailma algusest ja on kirjutatud mitte kivilaudadele, vaid inimlaste südamesse, kui 
nad tulid välja Looja kätest. Ja kuigi need tähed, mida Jumal kord oma sõrmega kirjutas, on 
nüüd patu läbi suurel määral moonutatud, ei saa neid täielikult ikkagi hävitada, sest meil on 
südametunnistuses olemas arusaamine heast ja kurjast. Selle seaduse iga osa jääb kogu 
inimsoole kehtivaks kõikide aegade jooksul. See ei sõltu ajast, kohast ega ühestki teisest 
muutuvast olukorrast, kuna see rajaneb Jumala ja inimese olemusel ning nendevahelisel 
muutmatul suhtel. (SV 194.1) 


»Ma ei tulnud kaotama, vaid täitma“. Tema mõte siin kohal on kahtlemata kooskõlas 
kõige muu öelduga: ,,Ma olen tulnud kinnitama Jumala Sõna täiuslikkust hoolimata sellest, 
mida arvavad inimesed; ma olen tulnud, et esitada täiuslikult ja selgelt seda, mis senini oli 
tume ja mõistetamatu; ma olen tulnud selgitama tõde ja näitama selle iga osa mõtet; ma olen 

tulnud näitama iga selles-sisalduva käsu pikkust ja laiust, kogu ulatust, kõrgust ja sügavust 
ja kujuteldamatut puhtust kõigis tema harudes.“ (Wesley jutlus 25). (SV 194.2) 


Wesley selgitas käsu ja evangeeliumi täielikku kooskõla: ,,Sellepärast valitseb käsu ja 
evangeeliumi vahel kõige lähedasem seos, mida üldse võib kujutleda. Ühelt poolt valmistab 
käsk lakkamatult teed evangeeliumile ja juhib meie tähelepanu sellele; teiselt poolt juhib 
evangeelium meid lakkamatult käsu täpsemale täitmisele. Näiteks kohustab käsk meid 
armastama Jumalat, armastama oma ligimest, olema vagad, alandlikud ja pühad. Me 
tunneme, et me ei ole selleks võimelised. Tõepoolest, see on inimesele võimatu. Kuid me 
näeme Jumala tõotust anda meile seda armastust ja teha meid alandlikeks, vagadeks ja 
pühadeks; me haarame kinni evangeeliumist, selle rõõmsatest sõnumitest. See sünnib 
vastavalt meie usule ja ,,käsu õigus täitub meie sees“ usu läbi, mis on Kristuses Jeesuses 
-. (SV 194.3) 


»Kristuse evangeeliumi vaenlastest on kõige esimesel kohal need,“ ütles Wesley, ,,kes 
käsku avalikult arvustavad ning sellest halba kõnelevad, kes õpetavad inimesi murdma 
Jumala seaduste pidamise kohustust, räägivad vabastamisest kas ühest või kõikidest 
käskudest, olgu väiksemal või suuremal määral .,. Kõige üllatavam kõigest, mis selle suure 
eksitusega kaasneb, on see, et need, kes eksitusega kaasa lähevad, usuvad siiralt, et nad 
austavad Kristust sellega, kui nad heidavad ära Tema käsu; et nad ülistavad Tema 
lepitustööd sellega, kui nad hävitavad Tema õpetuse! Jah, nad austavad Teda just nii nagu 
Juudas, kui ta ütles: ,,Tere, õpetajai“ ja suudles Teda. Ja Issand võib igaühele neist õigusega 
öelda: ,, Kas sa suuandmisega reedad Inimese Poja?“ Rääkida Tema verest ning võtta Talt 
samal ajal peast Tema kroon, see tähendab hüljata mingisugune osa Tema käsuõpetusest 
Tema evangeeliumi edendamise ettekäändel, ei tähenda midagi muud, kui Teda suudlusega 
ära anda. Tõepoolest, mitte keegi, kes usku kuulutab viisil, mis juhib inimesi kas otseselt või 
kaudselt kõrvale sõnakuulmisest, kes kuulutab Kristusest nii, et ta sellega tühistab või 
nõrgestab mingil viisil vähimatki Jumala käsku, ei saa öelda, et juudasuudluses 
süüdistamine on tema suhtes ülekohtune.“ (samas). (SV 194.4) 


Neile, kes rõhutasid, et ,,evangeeliumi kuulutamine tähendab kogu käsuõpetuse lõppu,“ 
vastas Wesley: ,,Seda eitame me täielikult. Selline väide on vastuolus juba käsu kõige 
esimese eesmärgiga, nimelt inimeste veenmisega nende patususes, nende äratamisega, kes 
magavad veel hukatuse äärel.“ Apostel Paulus selgitab, et ,,käsu läbi tuleb patutundmine“. 
Kuni inimene end patusena ei tunne, ei saa ta tunda ka tõelist vajadust lunastava vere 
järele“. . . . , Neile, kes on terved“, nagu meie Issand ise märkis, ,,ei ole arsti tarvis, vaid 
haigetele.“ Mõttetu on pakkuda arsti neile, kes on terved või vähe-malt arvavad end olevat. 
Te peate neid esmalt veenma selles, et nad on haiged, muidu ei täna nad teid iialgi abi eest. 
Sama mõttetu on pakkuda Kristust neile, kelle süda pole iial murdunud.“ (Samas, jutlus 
35). (SV 195.1) 

Sarnaselt oma Meistrile püüdis Wesley Jumala armust kõneldes ,. tõsta käsku kõrgele ja 
teha seda auväärseks“. Ustavalt teostas ta Jumalast antud töö ja tulemused, mida tal lubati 
näha, olid aulised. Oma pika, enam kui 80 aastat kestnud elu lõpul, millest üle poole sajandi 
möödus rändjutlustajana, ulatus tema pooldajate arv enam kui poole miljonini. Kuid rahva 
tegelikku arvu, keda tema töö patu hävitusest ja langusest puhtama elu juurde juhtis ja nende 
hulka, kes tema õpetuse läbi sügavama ja rikkama vaimuliku kogemuse said, ei saa teada 
enne, kui kogu lunastatute perekond koguneb Jumala trooni ette. Wesley elu toob iga 
kristlase silme ette hindamatu väärtusega õppetunnid. Ilmnegu selle Kristuse teenri usk ja 
alandlikkus, väsimatu hool, eneseohverdus ja pühendumine tänapäeva kogudustes! (SV 
195:2) 

PEATÜKK 15—PRANTSUSE REVOLUTSIOON 


Kuueteistkümnendal sajandil avas reformatsioon inimkonnale Piibli. See Raamat püüdis 
leida sissepääsu kõigisse Eurocpa maadesse. Mõned rahvad tervitasid Pühakirja rõõmuga 
otsekui taeva käskjalga. Teistes maades õnnestus paavstlusel Jumala Sõna kättesaadavust 
suuresti takistada ning Piiblist lähtuv valgus ja selle õilistav mõju jäid peaaegu tundmatuks. 
Uhele maale pääses valgus küll sisse, kuid pimedus ei soovi-nud seda vastu võtta. Sajandeid 
võitlesid tõde ja ekistus ülemvõimu pärast. Lõpuks võitis kurjus ja taevalik tõde heideti 
kõrvale. ,, Aga see on kohus, et valgus on tulnud maailma ja inimesed armastaksid pimedust 
rohkem kui valgust“ (Joh. 3, 19). See rahvas pidi lõikama oma valiku tagajärgi. Püha Vaimu 
ohjeldav mõju eemaldati rahvalt, kes hülgas jumaliku armu. Jumal lubas kurjusel küpseda, 
ja näha kogu maailmal valguse tahtliku hülgamise vilja. (SV 196.1) 


Prantsusmaal kulmineerus sajandite jooksul Piibli vastu peetud sõda revolutsiooni 
sündmustes. See kohutav purse oli Pühakirja mahasurumise paratamatu tagajärg. (Vt. lisa). 
Kogu senises maailma ajaloos ei leidunud rabavamat näidet paavstliku poliitika tulemuste 
kohta, paremat illustratsiooni viljadest, mida Rooma kirik oli enam kui tuhande aasta 
jooksul küpseda lasknud. (SV 196.2) 


Pühakirja tallamist paavstliku ülemvõimu perioodil olid ette kuulutanud prohvetid. Ka 
Ilmutuseraamatus kõneldakse kohutavatest tagajärgedest, milleni ,,patu inimese“ valitsemine 
pidi välja viima, ja seda eelkõige silmas pidades Prantsusmaad. (SV 196.3) 


Issanda ingel ütles: ,,Ja nad tallavad püha linna nelikümmend ja kaks kuud. Ja mina 
annan oma kahele tunnistajale meelevalla kotiriidesse riietatuina prohvetlikult kuulutada 
tuhat kakssada kuuskümmend päeva... Ja kui nad oma tunnistuse on lõpetanud, siis hakkab 
metsaline, kes tõuseb maa sügavusest, nendega sõda pidama ja võidab nad ära ja surmab 
nad. Ja nende kehad vedelevad suure linna uulitsail, mida vaimulikult hüütaks Soodomaks ja 
Egiptuseks, kus ka nende Issand risti löödi... Ja need, kes maa peal elavad, rõõmustavad ja 
on väga rõõmsad ning läkitavad ande üksteisele, sest need kaks prohvetit vaevasid neid, kes 
maa peal elavad Ja pärast neid kolme ja poolt päeva läks elu Vaim Jumalast nende sisse ja 
nad tõusid jalgadele, ja suur kartus tuli nende peale, kes neid vaatasid.“ (Ilm. 11, 2-11). (SV 
196.4) 


Siin mainitud ,.nelikümmend kaks kuud“ ja , tuhat kakssada kuuskümmend päeva“ on 
identsed. Mõlemad esitavad aega, mil Kristuse kogudus pidi taluma Rooma rõhumist. 
Paavstlusa ülemvõimu tuhat kakssada kuuskümmend aastat algasid aastal 538 m.a.j. ja pidid 
seega lõppema aastal 1798. (Vt. lisamärkus Ik. 54 juurde). Sel aastal marssis Prantsuse 
armee Rooma ja vangistas paavsti, kes peagi pagenduses suri. Kuigi varsti valiti uus paavst, 
ei saavutanud paavstivõim pärast seda enam sellist mõju, mis tal oli varem. Teisitimõtlejate 
tagakiusamine ei kestnud päris 1260. aastase perioodi lõpuni. Halastusest oma rahva vastu 
lühendas Jumal nende tuleproovi kestust. Kuulutades ette ,,suurt viletsust“, mis pidi 

kogudust tabama, ütles Päästja: ,,Kui neid päevi ei lühendataks, ei pääseks mitte ükski liha; 
aga äravalitute pärast lühendatakse neid päevi.“ (Matt. 24, 22). Reformatsiooni mõjul lõppes 
tagakiusamine juba enne 1788. aastat. (SV 197.1) 


Kahe tunnistaja kohta ütleb prohvet edasi: , Nemad on need kaks õlipuud ja kaks 
küünlajalga, mis seisavad ilmamaa Issanda ees.“ (Ilm. 11, 4). Ja Laulja ütleb: ,,Sinu sõna on 
mu jalale lambiks ja valguseks mu jalgteel.“ (Laul 119, 105). Need kaks tunnistajat esitavad 
Vana ja Uut Testamenti. Mõlemad on tähtsad tunnistused Jumala käsuseaduse päritolust ja 
püsivusest ning lunastusplaanist. Vana Testamendi võrdkujud, ohvrid ja prohvetikuulutused 
osutavad tõotatud Päästjale. Uue Testamendi evangeeliumid ja epistlid kuulutavad Päästjat, 
kes tuli just nii, nagu sümbolid ja prohvetikuulutused olid ette öelnud. (SV 197.2) 


»»Mina annan oma kahele tunnistajale kotiriidesse riietatuina prohvetlikult kuulutada tuhat 
kakssada kuuskümmend paeva.“ Suurema osa sellese ajast jäid Jumala tunnistajad varjatuks. 
Paavstlik võim püüdis teesõna rahva eest peita ja esile seada valetunnistajaid, kes rääkisid 
tõele risti vastu (vt. üsa). Kui vaimulik ja ilmalik võim Piibli keelustas, kui selle tunnistust 
moonutati ja kõikvõimalike vahenditega, mida ini mesed ja deemonid suutsid välja mõelda, 
rahva meeli tõest ära pöörata püüti; kui neid, kes julgesid pühi tõdesid kuulutada, vaenati, 
reedeti, piinati, vangikongidesse maeti ja usu pärast tapeti või kodust põgenema sunniti, siis 
kuulutasid need ustavad tunnistajad päris kindlasti ,,kotiriidesse riietatuina“. Ometi jätkasid 
nad oma tunnistamist kogu 1260-aastase perioodi vältel. Kõige pimedamatel aegadel leidus 
ikkagi ustavaid mehi, kes Jumala Sõna armastasid ja Tema au eest innukalt väija astusid. 
Nendele ustavatele sulastele anti tarkust, väge ja võimu tõe kuulutamiseks läbi kogu selle 
pimeda aja. (SV 197.3) 


»»Ja kui keegi tahab neile kurja teha, siis väljub tuli nende suust ja sööb nende vaenlased; 
kui keegi tahab neile kurja teha, siis peab see nõnda tapetama“ (Ilm, 11, 5). Inimesed ei saa 
Jumala Sõna jalge alla tallata ilma, et sellele ei järgneks Karistust. Kohutava hukkamõistu 
tähendusrikkus esitatakse Ilmutuseraamatu viimases peatükis. ,,Ma tunnistan kõikidele, kes 
kuulevad selle raamatu ennustuse sõnu: ,,Kui keegi neile midagi juurde lisab, siis paneb 
Jumal tema peale nuhtlused, mis selles raamatus on kirja pandud! Ja kui keegi võtab midagi 
ära selle prohvetiraamatu sõnust, siis Jumal võtab ära tema osa elupuust ja pühast linnast, 
millistest on kirjutatud selles raamatus.“ (Ilm. 22, 18, 19). (SV 198.1) 


Sellised hoiatused on Jumal andnud inimestele selleks, et keegi ei muudaks mingil viisil 
põhimõtteid, mida Tema. on ilmutanud või käskinud. Need pühalikud hoiatused kehtivad 
kõigi kohta, kes oma mõjuga juhivad inimesi ükskõikselt suhtuma Jumala korraldustesse. 
Need otsekohesed sõnad peaksid äratama hirmu ja kartust neis, kes kergemeelselt 
kuulutavad, et Jumala käskude pidamine ei oma erilist tähtsust. Kõik, kes tõstavad oma 
arvamused kõrgemale jumalikest arvamustest, kõik, kes mugandavad Pühakirja selget 
tähendust oma või maailma soovide kohaselt, võtavad enda peale kohutava vastutuse. 

Jumala poolt kirjutatud Sõna, Tema käsk mõõdab iga inimest ja mõistab hukka, kõik, kes ei 
vasta eksimatule õiguse mõõdupuule. (SV 198.2) 


6 


»Kui nad oma -tunnistuse on lõpetanud...“ Periood,, mil kaks tunnistajat pidid 
prohvetlikult kuulutama kotiriidesse riietatuina, lõppes 1798. aastal. Kui nende varjatud töö 
hakkas lõpule jõudma, pidi nendega võitlusse astuma võim, mida on esitatud sügavusest 
tõusva metsalisena. Paljudes Euroopa riikides oli saatan paavstluse vahendusel sajandeid 
valitsenud kirikut ja riiki, kuid siin esitatakse saatana võimutsemist uuel kujul. Rooma 
eesmärgiks oli olnud Piiblit aukartuse sildi alla tundmatusse keelde suletuna rahva eest 
varjul hoida. Sellise ülemvõimu all olid need kaks tunnistajat kuulutanud ,,kotiriidesse 
riietatuina“. Kuid nüüd pidi tõusma teine võim — metsaline sügavusest — et pidada 
avalikku sõda Jumala Sõna vastu. (SV 198.3) 


»Suurt linna“, mille uulitsail need tunnistajad tapeti ja kus nende surnukehad lebasid, 
»hüütakse vaimulikuks Egiptuseks“. Kõigist rahvastest, keda Piibli ajalugu nimetab, 
salgasid egiptlased kõige jultunumalt elava Jumala olemasolu ning eirasid Tema käske. 
Ükski monarh polnud julgenud teeva autoriteedile avalikumalt ja ülbemalt vastu hakata kui 
hakkas Egiptuse vaarao. Kui Mooses Issanda nimel vaaraole sõnumi tõi, vastas valitseja 
ülbelt: ,, Kes on Jehoova, et peaksin ta sõna kuulma? Mina ei tunne Jehoovat ega lase ka 
Iisraeli ära minna!“ (2, Moos. 5, 2). See oli jumalaeitus, ateism, ning see võim, keda 
prohvetikuulutus Egiptusena esitab, pidi muistse riigi sarnaselt eitama elava Jumala nõudeid 
ning ilmutama samasugust uskmatust ja trotsivaimu. ,,Suurt linna“ võrreldakse vaimulikult 
ka Soodomaga. Soodoma rikutus ja Jumala käskude halvustamine avaldus eriliselt 
liiderlikkuses; sama patt pidi silma torkama ka selle rahva juures, kes pidi täitma 
Ilmutuseraamatu ettekuulutuse üksikasjad. Niisiis pidi prohveti sõnade kohaselt veidi enne 
1798. aastat kerkima esile mingi saatanliku päritolu ja iseloomuga võim, kes pidi sõdima 
Piibli vastu. Maal, kus Jumala kaks tunnistajat selliselt vaikima sunniti, pidi ilmnema 
vaarao-sarnane jumalasalgamine ja Soodoma lüderlikkus. (SV 199.1) 


Nimetatud prohvetikuulutus täitus väga täpselt ja tabavalt Prantsusmaa ajaloos. 
Revolutsiooni ajal 1793. aastal ,,kuulis maailm esimest korda, kuidas tsiviliseeritud 
maailmas sündinud ja hariduse saanud meestest koosnev rahvakogu, kes pides oma õiguseks 
valitseda üht Euroopa arenenumat rahvast, eitas ühel häälel kõige pühalikumat tõde, mida 
inimhing võib vastu võtta. Üksmeelselt loobuti usust Jumalasse ja Tema kummardamisest.“ 
(Walter Scott, ,, Life of Napoleon“, 1 kd. ptk. 17). Prantsuse rahvas on maailmas ainus 
rahvas, kelle kohta on olemas usaldusväärne aruanne selle kohta, et ta tõstis rahvana oma 
käe avalikuks mässuks universumi Looja vastu. Inglismaal, Saksamaal, Hispaanias ja mujal 
on ikka olnud ja on ka praegu hulgaliselt jumalateotajaid ja uskmatuid, kuid Prantsusmaa on 
maailma ajaloos tähelepanuväärne selle poolest, et see oli ainus riik, kelle seadusandliku 
kogu. dekreet kuulutas, et Jumalat ei ole olemas ning kelle pealinna elanikkond ja suurem 
osa rahvast üle maa tantsis ja laulis rõõmu pärast, kui see teatavaks sai.“ (Bladkwood*s 


Magazine, nov. 1870. a.). (SV 199.2) 

Prantsusmaal ilmnesid selgelt ka Soodomale iseloomulikud tundemärgid. Revolutsiooni 
ajal valitses samasugune kõlbeline langus ja kõlvatus, mis tõi kord hävingu tasandiku 
linnadele. Ajaloolane kirjeldab prantsuse ateismi ja ebakõlbelisust just nii nagu seda 
iseloomustas prohvetikuulutus: ,, Nende religioonivaenulike seadustega oli tihedalt seotud 
seadus, mis naeruvääristas abielusidet, seda kõige pühamat lepingut, mida inimolevused 
saavad sõlmida ja mille kestvus aitab kõige enam kaasa ühiskonna tõelisele tegevusele. 
Nüüd alandati see lihtsalt lühiaegseks kodanlikuks kokkuleppeks, mida kaks isikut võisid 
sõlmida ja millest loobuda omal soovil... Kui kurjad vaimud oleksid üritanud välja mõelda 
moodust, kuidas kõige tagajärjekamalt hävitada kõik, mis on koduses elus auväärne, kaunis 
ja püsiv, selleks et kindlustada häving, mis kanduks põlvest põlve edasi, siis ei oleks nad 
suutnud välja mõelda tõhusamat vahendit, kui abielu alandamine... . Sophie Arnoult, oma 
teravmeelsete väljendite poolest kuulus näitlejanna, nimetas vabariiklikku abielu 
»abielurikkumise sakramendiks“ (Scott, kd. 1, ptk. 17). (SV 200.1) 


»Kus ka nende Issand risti löödi.“ Prohvetikuulutuse selle osa täitis Prantsusmaa samuti. 
Ühelgi maal polnud tõde kohanud kibedamat ja julmemat vastuseisu. Tagakiusamisega, 
millega Prantsusmaa nuhtles evangeeliumi tunnistajaid, lõi see rahvas Kristuse Tema 
jüngrite isikus risti. (SV 200.2) 


Sajandeid oli valatud pühade verd. Samal ajal kui valdeslased jätsid oma elu Piemonte'i 
mägestikes ,, Jumala Sõna ja Jeesuse Kristuse tunnistuse pärast“, tunnistasid nende vennad 
albigensid Prantsusmaal tõde sama mehiselt. Reformatsiooni päevil piinati albigenside 
õpilasi jubedalt surnuks. Kuningad ja aadlikud, suursugused naised ja neiud, rahvuse uhkus 
ja ladvik tundis naudingut Jeesuse märtrite piinast. Vaprad hugenotid, kes võitlesid õiguste 
eest, mida inimsüda peab kõige pühamaks, kastsid oma verega paljusid võitlusvälju. 
Protestandid kuulutati lindpriiks, nende tabamise eest määrati tasu ja neid aeti taga nagu 
metsloomi. (SV 200.3) 


»»Kõrbekogudus, väike hulk algkristlaste järglasi, kelle liikmeid oli veel säilinud 18. 
sajandi Prantsusmaa lõunaosa mägestikes, pidas endiselt kalliks oma esiisade usku. Kui nad 
julgesid ööpimeduses koguneda mäeveerul või üksildasel nõm-mel, varitsesid neid sageli 
tragunid ning vedasid nad eluaegsesse orjusesse galeeridele. Kõige süütumad, haritumad ja 
arukamad prantslased pandi raudu. Nad pidid taluma kohutavaid piinu koos röövlite ja 
mõrtsukatega, (vt. Wylie, 22, kd. ptk, 6). Teisi koheldi armulisemalt ja lasti külmavereliselt 
kohe maha, kui nad relvitult ja abitutena palves põlvili langesid. Sadade elatanud meeste, 
kaitsetute naiste ja süütute laste surnukehad jäid vedelema koosolekupaikadesse. Kui kellegi 
tee viis hiljem üle mäenõlvade või läbi metsast, kus kristlased koguneda olid tavatsenud, 
polnud kuigi haruldane leida ,.iga mõne sammu järel surnukehi murul mustendamas või 
puudelt alla rippumas.“ Maa, mida laastas mõõk, timukakirves ja tuletungal, ,,muudeti 
suureks nukraks kõnnumaaks“. ,, Neid metsikusi ei sooritatud pimedal keskajal, vaid Louis 
XIV hiilgaval ajastul, mil tegeldi teadusega ja õitses kirjandus ning õukonna õpetatud ja 

kõneosavad vaimulikud demonstreerisid meeleldi oma vagadust ja ligimesearmastust“ 
(Samas, kd. 22, ptk. 7). (SV 200.4) 


Kuid mustim mustade kuritegude nimestikus, jubedaim kõigi koledate sajandite kuratlike 
tegude hulgas oli Pärtliöö veresaun. Maailm mäletab senimaani hirmujudinatega seda 
äärmiselt reeturlikku ja julma kallaletungi. Katoliku preestrite ja prelaatide pealekäimisel 
andis Prantsuse kuningas selleks hirmsaks ettevõtmiseks oma nõusoleku. Südaöö vaikuses 
kuulutas kirikukellade helin veresauna algust. Tuhanded protestandid, kes magasid 
rahulikult oma kodus ja usaldasid kuninga aumehesõna, lohistati ilma pikemata välja ja 
tapeti. (SV 201.1) 


Nii nagu Kristus oli olnud nähtamatuks juhiks oma rahvale Egiptuse orjusest vabastamise 
ööl, nii oli Saatan nähtamatuks juhiks oma alamatele selles jubedas töös. Seitsme päeva 
kestel jätkati Pariisis veresauna, neist esimesel kolmel päeval kirjeldamatu raevuga. 
Tapatalgud ei piirdunud ainult pealinnaga; need ulatusid kuninga erikorralduse põhjal 
kõikide provintside ja linnadeni, kus leidus protestante. Ei arvestatud vanuse ega sooga. Ei 
heidetud armu süütutele lastele ega hallipäistele meestele. Aadlik ja talupoeg, vana ja noor, 
ema ja laps löödi maha kõrvu. Prantsusmaa piirides kestis see niiviisi kaks kuud. Hukati 70 
000 hinge rahvuse paremikust. (SV 201.2) 


»Kui teade veresauna kohta jõudis Rooma, polnud vaimulikkonna juubeldusel piire. 
Lotringi kardinal tasus käskjalale toodud rõõmusõnumi eest tuhat krooni. St. Angelo 
kahurist paugutati rõõmsat saluuti ja kõigis kirikutornides helisesid kellad. Lõkketuled 
muutsid öö päevaks ja paavst Gregorius XIII, keda saatsid kardinalid ja teised vaimulikud 
aukandjad, läks pika rongkäigu eesotsas St. Louis*i kirikusse, kus Lotringi kardinal laulis 
»te Deumi“ (vaimulik hümn ,,Sind, suur Jumal, kiidame!“)... Selle veresauna mälestuseks 
vermiti mälestusraha, ja Vatikanis võib veelgi silmitseda G. Vasari kolme freskomaali, mis 
kujutavad rünnakut admiralile, kuningat koos nõukoguga veresauna sepitsemas ja veresauna 
ennast. Gregorius saatis Karlile kuldse roosi. Neli kuud pärast veresauna . .. kuulas ta 
rahuldustundega ühe prantsuse preestri jutlust, kes rääkis ,,sellest väga õnnelikust ja 
rõõmsast päevast, mil Püha Isa sai teate ja läks pühalikus toreduses tänu andma Jumalale ja 
St. Louis*ile (Henry White, ,, The Massacre of St. Bartholomes“ / ,,,,Pärtliöö veresaun“ / ptk. 
14, Ik. 34). (SV 201.3) 


Sama vaim, mis õhutas Pärtliöö kohutavat veresauna, juhtis ka revolutsiocnisündmusi. 
Jeesus Kristus kuulutati petiseks ja prantsuse jumalasalgajad hüüdsid kooris: ,, Maha see 
kelm!“ Selle all mõeldi Kristust. Taevast trotsiv jumalateotus ja jälk kurjus käisid käsikäes. 
Kõige alatumaid inimesi, julmuse ja pahede suurimaid eeskujusid ülistati kõige enam. 
Tegelikult avaldati ülimat austust Saatanale. Kristus löödi aga risti ja koos Tema 
ristilöömisega löödi risti ka tõde, puhtus ja omakasupüüdmatu armastus. (SV 202.1) 


»Siis hakkab metsaline, kes tõuseb sügavusest, nendega sõda pidama ja võidab nad ära ja 


surmab nad.“ Ateistlik võim, mis valitses Prantsusmaal revolutsiooni ja terrori võimuloleku 

ajal, pidas Jumala ja Tema Püha Sõna vastu sellist sõda,millist maailm polnud veel näinud. 
Rahvakogu keelas Jumala kummardamise. Piiblid korjati kokku ja põletati avalikult 
kõikvõimalike põlguseavalduste saatel. Jumala käsk sõtkuti jalge alla. Piibellikud 
korraldused tühistati. Iganädalane puhkepäev heideti kõrvale ja selle asemel pühendati iga 
kümnes päev pidutsemisele ja jumalateotamisele. Ristimine ja püha õhtusöömaaeg keelati. 
Matmispaikadesse paigaldati sildid, mis teatasid, et surm on igavene uni. (SV 202.2) 


Öeldi, et jumalakartus pole mitte tarkuse, vaid hoopis lolluse algus. Kõik religioossed 
teenistused keelati, jumaldati ainult vabadust ja kodumaad. Pariisi peapiiskop pandi 
mängima peaosa kõige häbematumas ja skandaalsemas farsis, mida kunagi on etendatud 
rahvusliku esinduse ees.... Tal kästi pidulikus talaaris astuda konvendi ette ja teatada, et usk, 
mida ta nii palju aastaid oli õpetanud, olevat üks suur preestrite väljamõeldis, millel polevat 
mingit alust ajaloos ja seost püha tõega. Pidulikult salgas ta maha Jumala olemasolu, kelle 
teenistusse ta oli pühitsetud, ja kuulutas, et nüüdsest peale pühendub ta vabaduse, võrdsuse, 
vooruse ja moraali austamisele. Siis asetas ta oma piiskoplikud regaalid lauale ning 
konvendi esimees embas teda vennalikult. Mitmed usust taganenud preestrid järgisid selle 
prelaadi eeskuju.“ (Scott, kd. 1, ptk. 17). (SV 202.3) 


»Ja need, kes maa peal elavad, rõõmustavad nendest ja on väga rõõmsad ning läkitavad 
ande üksteisele, sest, et need kaks prohvetit vaevasid neid, kes maapeal elavad!“ Uskmatu 
Prantsusmaa oli vaikima pannud Jumala kahe tunnistaja noomiva hääle. Tõesõna lebas selle 
riigi tänavail surnuna maas ja need, kes vihkasid Jumala käsu piiramisi ja nõudeid, 
juubeldasid. Inimesed trotsisid avalikult taeva Kuningat. Nad hüüdsid nii nagu vana-aja 
jumalakartmatud: ,, Kuidas Jumal võib seda tunda ja kas Kõigekõrgemal on sellest 
teadmist?“ (Laul 73, 11). (SV 203.1) 


Jumalat teotava jultumusega, mis oli peaaegu uskumatu, ütles üks selle uue korra 
preestritest: ,,Jumal, kui sa oled olemas, siis maksa kätte oma nime teotamise eest! Ma 
kutsun sind välja! Sa vaikid? Sa ei julge oma piksenooli saata! Kes veel usub, et sa olemas 
oled?“ (Lacretalle, History, kd. 11, Ik. 309. Sir Archibald Alison'i Euroopa ajaloos, kd. IT, 
ptk. * 10). Milline kaja vaarao sõnadest: ,,Kes on Jehoova, et peaksin kuulma Ta Sõna?“ 
»»Ma ei tunne Jehoovat!“ (SV 203.2) 


»»Jõle ütleb oma südames: ,, Jumalat ei ole!“ (Laul 14, 1). Issand tunnistab tõest taganejate 
kohta: ,, Nende hullustus saab kõigile avalikuks!“ (2. Tim. 3, 9). Peale seda, kui Prantsusmaa 
oli loobunud kummardamast elavat Jumalat, kes on ,,kõrge ja üllas, kes igavesti elab“, ei 
möödunud kaua kui rahvas vajus alandavasse ebajumalateenistusse. Hakati kummardama 
mõistuse jumalannat“, keda esindas liiderlik naine. Selle nõmeduse kiitsid heaks 
rahvaesinduse kogu ning kõrgemad kodanlikud ja seadusandlikud võimud. Ajaloolane ütleb: 
»Uks selle hullumeelse = ajastu tseremooniatest seisneb ületamatu rumaluse ja 
jumalavallatuse kombinatsioonis. Kovendi hoone uksed paisati lahti orkestri ees, kellele 
järgnesid linnanõukogu liikmed pidulikus rongkäigus. Kiidulaulude saatel, mis ülistasid 

vabadust, kandsid nad kandetoolil oma tulevast kummardamise objekti, looriga kaetud naist, 
keda nad nimetasid ,,Mõistuse jumalannaks“. Kui jumalanna oli sisse kantud, suure 
tseremooniaga loorist vabastatud ja presidendi paremale käele istuma seatud, tunti temas ära 
üks ooperiteatri tantsijanna ... Sellele naisele, keda esitleti kui mõistuse kehastust, aga 
mõistust ju kummardatigi, avaldas Prantsuse rahvuslik konvent oma avalikku austust. (SV 
203.3) 


Jumalavallatu ja naeruväärne farss sai omakorda eeskujuks ning ,,Mõistuse jumalanna“ 
valimisi korraldati ka riigi teistes osades, kus inimesed soovisid näidata, et nad asuvad 
kõigiti revolutsiooni tasemel,“ (Scott, kd, 1, ptk. 17). (SV 203.4) 


Oraator, kes juhtis mõistuse kummardamise tseremooniat, ütles: ,, Seadusandliku kogu 
liikmed! Lõpuks ometi on fanatism taandunud mõistuse ees. Selle ähmased silmad ei 
suutnud taluda valguse sära. Täna on tohutu rahvamurd kogunenud nende gooti võlvide alla, 
kust esimest korda kajab vastu tõde. Siin pühenduvad prantslased ainsale tõeliselt õigele 
kummardamiseobjektile — vabadusele ja mõistusele. Siin soovime Prantsuse Vabariigi 
edasiviijatele edu. Siin oleme me vahetanud elutud ebajumalad mõistuse vastu, selle elusa 
kuju, loodusemeistriteose vastu.“ (H. A. Thiers, History of the French Revolution“, kd. 2, 
Ik. 370, 371). (SV 204.1) 


Kui , jumalanna“ rahva ette juhiti, haaras kõneleja tal käest ja ütles koosoleku poole 
pöördudes: ,,Surelikud, ärge värisege enam ühegi oma hirmutunde poolt loodud jumala 
jõuetu müristamise ees! Nüüdsest peale ärge tunnistage enam mingit jumalust peale 
mõistuse. Ma esitan teile selle kõige õilsama ja puhtama kuju. Kui teil peab olema jumalaid, 
siis ohverdage ainult sellistele nagu tema... Oo, langegem põlvili, vabastagem mõistuselt 
loor!“ (SV 204.2) 


Peale seda, kui president oli naist emmanud, tõsteti ,, jumalanna“ suurepärasesse tõlda ja 
juhiti tohutu rahvamurru saatel Notre-Dame katedraali, et seal seada ta jumaluse kohale. 
Katedraalis tõsteti ta peaaltari otsa ja kõik kohalolijad jumaldasid teda.“ (Alison, kd. 1, ptk. 
10). (SV 204.3) 


Varsti peale seda järgnes Piibli avalik põletamine. Linnavalitsuse saali sisenes 
»rahvasõprade selts“ hüüdega: ,,Vive la Raison!“ (,,Elagu mõistus!“) igal esindajal ridva 
otsas mitmed poolpõlenud raamatud. Nende hulgas oli ladinakeelseid palveramatuid, 
missaraamatuid ning Vana ja Uus Testament, mis, nagu president ütles, ,lunastasid suures 
tules kõik narrused, mis inimsugu on nende mõjul teinud.“ (Journal of Paris, 1793, nr. 318) 
Tsiteeritud Buchez-Roux*is, Collection of Parlamentary, kd. 30, Ik. 200, 201). (SV 204.4) 


Paavstlus oli alustanud tööd, mille ateism nüüd lõpule viis. Kooma poliitika oli loonud 
sellised sotsiaalsed, poliitilised ja religioossed tingimused, mis kihutasid Prantsusmaa hävin- 
gusse. Revolutsiooni koledustele osutavad kirjanikud ütlevad, et need meeletused tuleb 
kanda trooni ja kiriku arvele (Vt. lisa). Kui täiesti õiglane olla, oli just kirik neis süüdi. 

Paavstlus oli äratanud kuningates eelarvamuse reformatsiooni vastu. Vastased olid esitanud 
usupuhastust kuningavõimu vaenlasena, tüliõunana, rahvaste rahu ja heaolu häiriva 
nähtusena. Kooma meelsus oli selliste vahendite kaudu õhutanud kuningaid 
kohutavaimatele julmustele ja kibedaimatele rõhumistele. (SV 204.5) 


Piibliga koos kadus vabaduse vaim. Seal, kus evangeelium vastu võeti, ärkasid inimeste 
meeled tardumusest ning rahvas hakkas heitma ära ahelaid, mis hoidsid teda harimatuses, 
pa-hede ja ebausu kütkeis. Senised tuimad käsutäitjad hakkasid ise mõtlema ja tegutsema. 
Isevalitsejad nägid seda ja varisesid. (SV 205.1) 


Rooma püüdis nende kartusele viivitamatult hoogu juurde anda. Paavst ütles Prantsusmaa 
asevalitsejale juba 1525. aastal: ,,See maania (protestantism) ei hävita mitte ainult religiooni, 
vaid peale selle kõik võimud ja valitsused, seisused, seadused, korra ja klassid.“ (G. de 
Felice ,, History of the Protestants of France“, kd. 1, ptk. 2, lõik 8). Mõned aastad hiljem 
hoiatas paavsti saadik kuningat nii: ,, Majesteet, ärge laske end petta! Protestandid hävitavad 
nii religioosse kui ka tsiviilkorra.,. Troon on sama palju ohus kui altargi... Uus usk toob 
tingimata endaga kaasa ka uue valitsuse.“ (D'Aubigne, ,,History of the Reformation in 
Europe in the Time of Calvin“, kd. II, ptk. 36). Teoloogid tegid panuse inimeste 
eelarvamustele ja väitsid, et protestantlik õpetus ,,meelitab inimesi uudsusele ja veidrustele; 
see röövib kuningailt nende alamate pühendunud kiindumuse ning hävitab nii kiriku kui 
riigi,“ Niiviisi õnnestus Roomal Prantsusmaa reformatsiooni vastu üles kihutada. 
»Tagakiusamiste mõõk paljastati esmalt just Prantsusmaa trooni kinnitamiseks, aadliseisuse 
ja seaduste säilitamiseks. (Wylie, kd. 13, ptk. 4). (SV 205.2) 


Riigivalitsejad ei suutnud ette näha selle saatusliku poliitika tagajärgi. Piibli õpetused 
oleksid istutanud rahva meeltesse ja südamesse õigluse, mõõdukuse, tõe, võrdsuse ja 
heategevuse põhimõtted, mis on rahvuse õitsengu nurgakiviks. ,,Õiglus ülendab rahvast.“ 
(Õp. s. 14, 34). Õigluse kaudu on ,,Aujärg kinnitatud“. (Õp. s. 16, 12). ,Ja õigluse vili on 
rahu. õigluse tulemuseks püsiv rahulik elu ning julgeolek!“ (Jes. 32, 17). See, kes kuuletub 
jumalikule käsule, suudab paremini austada ka oma maa seadusi ja olla nendele kuulekas. 
See, kes kardab Jumalat, austab ka kuningat kõiges, milles valitseja oma autoriteeti õiglaselt 
ja seaduslikult rakendab, Õnnetu Prantsusmaa sulges rahvale Piibli ja kiusas taga selle 
jüngreid. Sajandist sajandisse tuli põhimõttekindlatel ja vagadel meestel, kel jätkus mõistuse 
teravust ja moraalset jõudu ning julgust avalikult tunnistada oma veendumusi, ja usku, 
kannatada tõe eest, töötada orjadena galeeridel, hukkuda tapalaval või kõduneda 
vangikongides. Tuhandeid päästis põgenemine ja kõike seda veel kakssada viiskümmend 
aastat pärast reformatsiooni algust. (SV 205.3) 


Vaevalt oli selle pika perioodi kestel Prantsusmaal suguvõsa, kes poleks osanud kõnelda 
sellest, kuidas evangeeliumi uskujad põgenesid tagakiusajate hullumeelse viha eest ning 
viisid endaga kaasa teadmised, käsitööoskused ja korraarmastuse, milles reeglina oli nende 
tase väga kõrge. Oma võimetega rikastasid nad maid, kus nad pelgupaiga leidsid. 

Sedamööda, kuidas teised maad nende vaimuannetega rikastusid, tühjenes neist nende endi 
kodumaa. Kui kõik need inimesed, kes siis pakku aeti, oleksid jäänud Prantsusmaale, kui 
kõnealuse kolmesaja aasta kestel oleksid pagendatute oskused kodumaa pinda harinud, tema 
manufaktuure täiustanud, nende loov jõud ja arutlusvõime isamaa kirjandust ja teadust 
rikastanud, tarkus nõupidamist juhtinud, vaprus lahingutes silma paistnud, õiglusetunnetus 
seadusi kujundanud, piibellik usk rahva mõistust tugevdanud ja südametunnistust 
valitsenud, siis oleks Prantsusmaa olnud selleks ajaks väga võimas! Missugune suur, õitsev, 
õnnelik maa oleks võinud ta olla, missugune eeskuju kõigile rahvastele! (SV 206.1) 


Kuid pime ja julm fanatism juuris Prantsusmaa pinnast välja iga vooruseõpetaja, iga 
korra eest seisja, iga ausa trooniksitsja. Inimestele, kes oleksid võinud oma kodumaale võita 
kogu maailma tunnustuse ja au, öeldi: ,,Valige, kas tuleriit või pagendus. Viimaks laostus 
riik täiesti. Hääbus igasugune südametunnistus, mida veel lämmatada, igasugune usk, mille 
tunnistajaid veel tapalavale saata, igasugune patriotism, mille kandjaid veel vangikongi 
heita.“ (Wylie, kd. 13, ptk. 20). Sellele kõigele pani kohutava punkti revolutsioon kõigi oma 
õudustega. (SV 206.2) 


»Hugenottide põgenemise järel haaras Prantsusmaad üldine mandumine. Õitsvad 
käsitöölinnad käisid alla; viljarikkad maakonnad kasvasid uuesti võssa; intellektuaalne 
nürimeelsus ja moraalne taandareng järgnesid lühikesele õitsenguperioodile. Pariis muutus 
tohutuks kerjusteurkaks — arvatakse, et revolutsiooni puhkemise ajal oli linnas kakssada 
tuhat kerjust, kes kuningalt almust nõutasid. Manduva rahva keskel elasid jõukalt vaid 
jesuiidid, kes valitsesid türanniaga kirikuid ja koole, vanglaid ja galeere. (SV 206.3) 


Evangeelium oleks ainsana suutnud tuua lahenduse Prant susmaa poliitlistele ja 
sotsiaalsetele probleemidele, millega asjatult nägi vaeva vaimulikkond, kuningas ja 
seaduseandjad ja mis viimaks viisid rahva anarhiasse ja moraalse kokkuvarisemiseni. Kuid 
Rooma võimu all olid inimesed kaotanud silmist Õnnistegija aulised õppetunnid 
eneseohverdamisest . ja = omakasupüüdmatust = armastusest. Nad olid loobunud 
enesesalgamisest teiste heaks. Keegi ei teinud rikastele etteheiteid vaeste rõhumise pärast, 
keegi ei aidanud tööd rügavaid ja manduvaid vaeseid. Jõukate ja võimukandjate isekus 
muutus üha ilmsemaks ja koormavaks. Aastasadu oli aadlike ahnus, pillamine ja kõlvatus 
suurendanud talupoegade julma rõhumist. Rikkad tegid liiga vaestele ja vaesed vihkasid 
rikkaid. (SV 206.4) 


Paljudes provintsides oli maa aadli käes ja töötavad klassid olid vaid rentnikud; nad olid 
oma isandate täieliku meelevalla all ja sunnitud alluma nende võimatutele nõudmistele. 
Kirikut ja riiki pidid ülal pidama keskklass ja alamrahvas, kes maksid tsiviilvõimudele ja 
vaimulikkonnale raskeid makse. ,,Ülimaks seaduseks olid aadlike kapriisid; talupojad võisid 
surra nälga, ilma et rõhujad sellest vähimatki hoolisid. . . Igal sammul pidid inimesed silmas 
pidama mõisniku huve. Põllumeeste elu oli täis lakkamatut tööd ja leevendamatut viletsust; 
nende kaebustesse, kui nad üldse julgesid kaevata, suhtuti põlgliku ülbusega. Kohtud 

soosisid alati aadlit, kohtunikud võtsid häbematult altkäemakse. Igal aristokraatia kapriisil 
oli seaduse jõud. Terve riigisüsteem kannatas korruptsiooni all. Maksudes, mida lihtrahvalt 
nöörisid ilmalikud võimukandjad ühelt ja vaimulikud teiselt poolt, ei jõudnud pooltki 
kuninga või piiskopi . varakambrisse; suurem osa kulutati lihtsalt — pillavale 
eneserahuldamisele. Mehed, kes selliselt oma ligimesi pigistasid, olid ise maksudest 
vabastatud ja neil oli seadusega juurdepääs kõikidesse riigiametitesse. Sellistesse 
eesõigustatud klassidesse kuulus umbes sada viiskümmend tuhat inimest; nende 
rahuldamiseks pidid aga miljonid lootusetult virelema.“ (vt. lisa). (SV 207.1) 


Õukond andus luksusele, pillamisele ja kõlvatusele. Rahva ja valitsejate vahel oli usaldus 
täiesti kadunud. Inimesed olid hakanud umbusaldama kõike, mida valitsus kavandas ning 
nägi nendes abinõudes ainult omakasupüüdu. Rohkem kui pool sajandit enne 
revolutsioonisündmusi oli troonile saanud Louis XV, kes isegi nendel kurjadel aegadel 
paistis silma oma kõlvatuse, kergemeelsuse ja laiskuse poolest. Moraalset laostumist ja 
julma aristokraatiat, viletsat ja harimatut pööblit, ummikusse jooksnud riigi finantsolukorda 
ja väljakurnatud rahvast nähes polnud tarvis omada prohvetlikku pilku, et mõista liginevat 
kohutavat krahhi. Nõuandjate hoiatuste peale korrutas kuningas: ,,Püüdke hoida riik vee peal 
niikaua, kui mina elan; pärast minu surma saagu mis saab.“ Asjatult rõhutati reformide 
vajadust. Kuningas nägi küll pahesid, kuid tal polnud ei julgust ega jõudu nendega 
võitlusesse astuda. Prantsusmaad ootavat saatust illustreeris kahjuks liigagi selgelt kuninga 
ükskõikne ja isekas vastus: ,,Pärast mind tulgu või veeuputus!“ (SV 207.2) 


Kuningate ja valitsevate klasside kiivust kasutades oli Rooma mõjutanud neid hoidma 
rahvast orjuses, kuna paavstlased teadsid hästi, et riik niiviisi nõrgeneb. Nad kavatsesid sel 
moel hoida nii ülemaid kui lihtrahvast oma kütkeis. Ettenägeliku poliitikuna mõistis Rooma, 
et inimese täielikuks orjastamiseks peab eelkõige tema hing olema aheldatud, ning et 
kindlaim moodus rahvast orjapõlves kinni hoida on muuta nad võimetuiks elama vabaduses. 
Füüsilistest kannatustest tuhandekordselt kohutavam oli moraalne mandumine, mis tulenes 
Rooma poliitikast. Piiblist ilmajäetuina, fanaatiliste ja egoistlike õpetuste alamaina 
sukeldusid inimesed harimatusesse, ebausku ja pahedesse nii, et nad muutusid, täiesti 
võimetuteks ennast ise valitsema. (SV 208.1) 


Tulemuseks oli hoopis midagi muud, kui Rooma oli kavatsenud. Selle asemel, et hoida 
masse pimedas alluvuses katoliku kiriku dogmadele, vormis selline poliitika neist uskmatud 
revolutsionäärid. Rahvas tembeldas katoliku usu preestrite pettuseks ja vaimulikkonna 
rõhuvaks parteiks. Ainus Jumal, keda nad senini tundnud olid, oli Rooma jumal; tema 
õpetus oli nende jaoks ainus usk. Seetõttu pidasid nad kiriku julmust ja ahnust Piibli 
loomulikuks viljaks ega tahtnud sellega mingit tegemist teha. (SV 208.2) 


Rooma oli esitanud valesti Jumala iseloomu ja moonutanud Teda nõudmisi, nüüd heitsid 
inimesed ära nii Piibli kui tema autori. Rooma oli nõudnud pimedat usku oma dogmadesse 
väite abil, et Pühakiri nõuab nii. Vastuseks sellele heitsid Voltaire ja tema kaaslased Jumala 

Sõna täielikult kõrvale ning külvasid kõikjale uskmatuse mürki. Rooma oli surunud 
inimesed oma raudse kanna alla ja nüüd ei tahtnud allakäinud ja metsistunud massid 
jälestusest selle türannia vastu teada enam ühestki piiramisest. Raevunud paavstluse lihvitud 
kelmusest, millele nad nii kaua olid lõivu maksnud, heitsid inimesed ära nii tõe kui vale. 
Pahede orjad segasid vabaduse ära taltsutamatusega ning rõõmustasid oma kujuteldava 
vabaduse üle. (SV 208.3) 


Revolutsiooni alguses andis kuningas rahvale võimaluse valida võimuorganeisse oma 
esindajaid suuremal arvul, kui aadel ja vaimulikkond kokku. Nii läks võim rahva kätte, kes 
polnud võimeline seda kasutama tarkuse ja mõõdukusega. Soovides innukalt kätte maksta 
ebaõigluse eest, mida nad oma nahal olid tunda saanud, otsustasid nad ühiskonna ümber 
kujundada. Raevunud elanikkond, kelle süda oli täis äsjaseid kibedaid mälestusi, kavatses 
väljakannatamatuks muutunud viletsuseriigi ümber kujundada ning oma kannatuste 
põhjustajaile kätte maksta. Rõhutud kasutasid samu võtteid, mida nad olid õppinud Rooma 
hirmuvalitsuse all. Neist said oma rõhujate rõhujad. (SV 209.1) 


Õnnetu Prantsusmaa lõikas enda külvatud vilja verist saaki. Roomale alistumise 
tagajärjed olid hirmsad. Sinna, kus Prantsusmaa oli reformatsiooni puhkemisel Rooma 
kiriku mõjul seadnud üles esimese tuleriida, püstitas revolutsioon nüüd esimese giljotiini. 
Just samas paigas, kus protestantliku usu esimesed märtrid kuueteistkümnendal sajandil 
põlesid, langesid kaheksateistkümnendal sajandil esimeste ohvrite pead giljotiini all. 
Hüljanud evangeeliumi, mis oleks võinud olukorda parandada, avas Prantsusmaa ukse 
uskmatusele ja hävingule. Kui Jumala käsu piirangud kõrvaldati, leiti inimlikud seadu-sed 
olevat jõuetud ohjeldama inimlike kirgede võimsat voolu ning rahvas vajus mässu ja 
anarhiasse. Sõda Piibli vastu juhatas sisse ajastu, mida maailma ajaloos tuntakse Terrori 
Ajastu nime all. Rahu ja õnn kadusid inimeste kodudest ja südamest. Keegi ei tundnud end 
kindlana. See, mida täna ülistati, võis homme langeda kahtluse alla ja saada 
põlastusväärseks. Vägivald ja himud vohasid piiramata. (SV 209.2) 


Kuningas, vaimulikkond ja aadel pidi alistuma hullunud ja erutatud rahva metsikustele. 
Kuninga hukkamine vaid suurendas pööbli kättemaksuhimu ja need, kes isevalitseja surma- 
otsusele alla kirjutasid, järgnesid talle varsti tapalavale. Otsustati tappa kõik, keda 
kahtlustati vaenus revolutsiooni vastu. Vanglad olid tulvil ja vangide üldarv ulatus teatud 
ajal isegi kahesaja tuhandeni. Kõigis kuningriigi linnades toimusid kohutavad stseenid. Üks 
revolutsiooniline partei sõdis teise vastu ja kogu Prantsusmaa muutus kirgede meelevalda 
paisatud tohutuks lahinguväljaks. ,,Pariisis järgnes üks mäss teiseleLinnakodanikud 
jagunesid erakondadesse, kelle ainsaks eesmärgiks paistis olevat üksteise hävitamine.“ 
Lisaks kõigile hädadele haarati Prantsusmaa veel kauakestvasse ja hävitavesse sõtta 
Euroopa suurriikidega. ,,Riik oli krahhi äärei, sõjavägi nõudis juba ammu saamata jäänud 
palka, pariislased nälgisid, provintse laastasid röövsalgad ning kõlvatus ja anarhia hävitasid 
kultuuri peaaegu täielikult.“ (SV 209.3) 

Liigagi hästi oli rahvas õppinud julmuste ja piinamiste õppetunde, mida Rooma neile 
hoolsasti oli õpetanud. Kättemaksupäev oli lõpuks saabunud. Nüüd ei olnud Jeesuse jüngrid 
need, keda kongidesse visati ja tapalavale tiriti. Nemad olid juba ammu hukkunud või maalt 
välja aetud. Rooma, kes polnud säästnud teisi, pidi nüüd omal nahal tundma vägivalda, 
mille üle rõõmustama nad rahva olid kasvatanud. Vaen, mida Prantsuse vaimulikkond oli 
pika aja jooksul üles näidanud, tabas nüüd erilise teravusega neid endid. Tapalavad 
muutusid preestrite verest punaseks. Orjagaleerid ja vanglad, mis kord olid täis hugenotte, 
olid nüüd tulvil nende tagakiusajaid. Sõudepingi ja aerude külge aheldatuna sai rooma- 
katoliku kiriku vaimuiikkond tunda kõiki neid hädasid, mida kirik nii kergekäeliselt oli 
määranud rahuarmastavaile ketsereile.“ (vt. lisa). (SV 210.1) 


»Ja siis tulid päevad, mil anti välja kõige barbaarsemad seadustekcgud kõige 
barbaarsemate tribunalide poolt. Ükski inimene ei võinud tervitada naabrit või lausuda 
palvesõnu ilma ohuta saada riiklikuks kurjategijaks. Nuhid luurasid igal tänavanurgal ja 
giljotiin alustas tööd igal hommikul. Vanglad olid täis tuubitud nagu orjalaevad ja rentsleid 
pidi voolasid verejoad Seine'i... Samal ajal, kui läbi Pariisi tänavate veeti vankritäite kaupa 
ohvreid oma korda ootama, ilmutasid  prokonsulid, keda ülemkomitee oli 
departemangudesse saatnud, sellist julmust, mida ei nähtud isegi pealinnas. Tapamasina 
kirves ei tõusnud ega langenud nende jaoks küllalt kiiresti ja seepärast niitsid nad vangide 
pikki ridu maha kartetšidega. Vange täis tuubitud pargastesse lõhuti meelega augud ja need 
uputati. Lyoni linn muudeti kõrbeks. Arrases keelati vangidele isegi kiire surma arm. Piki 
Loire'i kallast Saumurist mereni nokkisid vareste ja raisakullide parved hirmsatesse 
sülelustesse kokku köidetud alasti kehi. Ei lugenud siin ohvrite vanus ega sugu. 
Seitsmeteistkümneaastaste noormeeste ja neidude arv, keda selle hirmuvalitsuse poolt tapeti, 
ulatus sadadesse. Imikud rebiti emade rinnalt ja visati ühe piigi otsast teise otsa piki 
jakobiinide kolonni.“ (vt. lisa). Kümne aasta jooksul hukkus tohutu hulk inimesi. (SV 
210.2) 


Kõik see cli kooskõlas Saatana plaanidega. Seda hetke oli ta sajandeid oodanud. Tema 
petmismeetodid ja tema pidev tegevus cn algusest lõpuni suunatud sellele, et tuua 
inimestele häda ja viletsust, et rikkuda ja rüvetada Jumala tööd, määrida Jumala armastuse 
eesmärke ja seega põhjustada taevale kurbust ning valu. Saatan pimestab oma valelikkusega 
ini-meste meeled ja mõjutab neid tema tööd Jumala arvele panema, just nagu oleks kõik see 
viletsus Looja plaani tagajärg. Kui need, kes pimeduse vürsti julma väe läbi on mandunud ja 
loomastunud, saavutavad piiramatu vabaduse, õhutab tema neid üles liialdustele ja 
metsikustele. Pärast seda aga toovad türannid ja rõhujad selle piiramatu ohjeldamatuse 
näiteks vabaduse tagajärgedest. (SV 210.3) 


Kui Saatana üks pettus on avastatud, tarvitseb tal anda sellele vaid teine kuju, ja 
rahvahulgad võtavad selle vastu niisama innukalt kui eelmisegi. Kui rahvas leidis, et Rooma 
usk oli pettus ja Saatan ei saanud neid enam selle kaudu Jumala käsust üle astuma panna, 


168 


Vaimne Lugu Kahest Linnast 


sisendas ta neile, et kogu religioon on üks kelmus ja Piibel muinasjutt. Rahvas, kes seejärel 
heitis kõrvale jumalikud korraldused, andus ohjeldamatule ülekohtule. (SV 211.1) 


Saatuslik eksitus, mis tõi sellised hädad Prantsusmaa elanikele, seisnes suure tõe 
ignoreerimises, et tõeline vabadus on lahutamatu kuulekusest Jumala käskudele. ,,00, et sa 
oleksid mu käskusid tähele pannud! Siis oleks mu rahu olnud kui jõgi, ja su õiglus kui 
merelained.“ ,,Õelatel pole ühtegi rahu, ütleb Jehoova.“ ,, Aga kes mind kuuleb, võib julgesti 
elada ja olla muretu, kurja kartmata.“ (Jes. 48, 18.22; Õp. s. 1, 33). (SV 211.2) 


Ateistid, uskmatud ja ususttaganejad eitavad Jumala käsku, kuid nende elulaadi 
tagajärjed näitavad, et inimese heaolu sõltub kuulekusest jumalikele korraldustele. Need, 
kes ei taha õppida seda Jumala Raamatust, võivad õppida seda tõde rahvaste ajaloost. €SV 
211.3) 


Kui Saatan viis Rooma kiriku kaudu inimesi sõnakuulelikkusest eemale, olid tema 
töömeetodid nii varjatud, et sellest tulenevat mandumist ja viletsust ei peetudki üleastumise 
viljaks. Kuna Jumala Vaim töötas võimsalt Saatana väele vastu, ei saanud Saatan oma 
eesmärke lõplikult täide viia. Inimesed ei taibanud oma viletsuse tõelist põhjust. 
Revolutsiooni päevil tühistas Rahvakogu Jumala käsu avalikult, ja sellele järgneva terrori 
ajal võisid juba kõik näha põhjuse ja tagajärje omavahelist seost. (SV 211.4) 


Kui Prantsusmaa hülgas avalikult Jumala ja Piibli, juubeldasid kurjad inimesed ja 
pimeduse vaimud oma kauaihaldatud eesmärgi täidemineku üle, riigi üle, mis oli vabastatud 
Jumala käsu piiravatest nõuetest. Kuna Jumal ei langetanud kurjuse suhtes silmapilkset 
karistust, ,,kasvas inimlaste julgus kurja teha.“ (Kog. 8, 11). Aga Jumala õiglastest 
käskudest üleastumisele järgneb paratamatult viletsus ja häving. Ehkki karistused ei 
järgnenud kohe, kujundes inimeste kurjus siiski nende saatuse. Ärataganemise ja kuritegude 
sajandid olid kogunud nende pea kohale viha arvetegemise päeviks, ja siis kui nende 
ülekohtu karikas oli ääreni täis, taipasid Jumala põlgajad liiga hilja, et kohutav on täita 
Jumala kannatlikkuse mõõt. Jumala Vaimu pidurdav mõju, mis takistab Saatana julma 
võimu, eemaldati suures osas ja temal, kelle ainus rõõm on inimesi vaevata, lubati oma 
plaane läbi viia. Need, kes olid valinud mässumeele, pidid lõikama selle vilja, kuni kogu 
maa täideti kuritegudega, mis olid liiga kohutavad, et neid kirjeldada. Laastatud 
provintsidest ja varemeis linnadest kuuldi kibedat, meeleheitlikku, kohutavat hädakisa. 
Prantsusmaa vappus nagu maavärina käes. Usk, seadused, setsiaalne kord, perekend, riik, 
kirik — kõik need paiskas põrmu kuri käsi, mis oli tõusnud Jumala käsu vastu. Tark mees 
ütles õigesti: ,,... õel langeb oma õeluse läbi...“ ,,Ehk küll patune teeb sada korda kurja ja 
pikendab oma päevi, tean ma siiski, et neil, kes Jumalat kardavad, käib käsi hästi, sellepärast 
et nad Tema palet kardavad, kuna õela käsi ei käi hästi...“ (Õp. s. 11, 5; Kog. 8, 12. 13). 
»Sellepärast, et nad on vihanud tunnetust ega ole valinud Jehoova kartust... peavad nad 
siiski sööma oma tegude vilja ja küllastuma oma kavatsusist!“ (Õp. s. 1, 29.31). (SV 211.5) 

Jumala ustavad tunnistajad, keda see metsik ,,sügavusest tõusev“ võim oli surmanud, ei 
pidanud kauem vaikima. ,,Ja pärast neid kolme ja poolt päeva läks eluvaim Jumalast nende 
sisse ja nad tõusid püsti oma jalgadele, ja suur kartus tuli nende peale, kes neid vaatasid.“ 
(Ilm. 11, 11). (SV 212.15 


1793. aastal oli Prantsusmaa Rahvuskogu andnud välja dekreedid, mis tühistasid kristliku 
religiooni ning heitsid kõrvale Piibli. Kolm ja pool aastat hiljem vastu võetud resolutsioon 
tühistas mainitud dekreedid ning andis loa lugeda Pühakirja. Maailm vaatas õudusega 
süütegusid, mis järgnesid Jumala Püha Sõna äraheitmisele ning inimesed mõistsid, et usk 
Jumalasse oli siiski vajalik ja et Tema Sõna oli heaolu ja moraali aluseks. Issand ütleb: 
»»Keda sa oled laimanud ja teotanud ja kelle vastu sa oled kõrgendanud häält? Kõrgele oled 
tõstnud oma silmad Iisraeli Püha Vastu!“ (Jes. 37,23). ,, Seepärast vaata, nad saavad tunda, 
seekord ma annan neile tunda oma kätt ja võimu, et nad teaksid, et minu nimi on Jehoova!“ 
(Jer. 16, 21). (SV 212.2) 


Kahe tunnistaja kohta ütleb prohvet edasi: ,,Ja nad kuulsid suurt häält taevast neile 
ütlevat: ,, Tulge siia üles!“ ja nad läksid üles taevasse pilves, ja nende vaenlased vaatasid 
neid.“ (Ilm. 11,12). Pärast seda aega, kui Prantsusmaa oli pidanud sõda Jumala kahe 
tunnistaja vastu, on Tema tunnistajaid austatud rohkem kui kunagi varem. 1804. aastal 
organiseeriti Briti ja Välismaa Piibliselts. Sellele järgnesid Euroopas paljud samasugused 
seltsid oma arvukate haruosakondadega. 1816. aastal pandi alus Ameerika Piibliseltsile. 
Briti Piibliseltsi loomise algaastail trükiti ja levitati Piiblit viiekümnes keeles, kuid sellest 
alates on seda tõlgitud sadadesse keeltesse ja murretesse (vt. lisa). (SV 213.1) 


1792. aastale eelnenud viiekümne aasta kestel pöörati vähe tähelepanu välismisjonile. Ei 
organiseeritud ühtegi uut misjoniühingut ja ainult üksikud kirikud tegid jõupingutusi 
kristluse levitamiseks paganlikes maades. Kuid kaheksateistkümnenda sajandi lõpul toimus 
suur muutus. Ratsicnalism ei rahuldanud inimesi ja paljud tundsid vajadust jumaliku 
ilmutuse ning praktilise usu järele. Sellest ajast alates kasvas välismisjoni tegevus tavatult 
kiiresti. (Vt. lisa). (SV 213.2) 


Trükikunsti täiustamine andis Piibli levitamiseks uue hoo. Paremad sidevahendid eri 
maade vahel, eelarvamuste ja rahvusliku eraldatuse igivanade tõkete kõrvaldamine ning 
Rooma paavstilt ilmaliku võimu, äravõtmine avasid tee Jumala Sõnale. Piiblit müüakse 
kaasajal Rooma tänavail takistusteta ning nüüdseks on see viidud peaaegu igasse asustatud 
paika maakeral. (SV 213.3) 


Uskmatu Voltaire kiitles kord: ,, Ma olen tüdinud kuulmast alalist korrutamist, et kaksteist 
meest rajasid kristliku usu. Ma tõestan, et ühest mehest on küllalt, et seda maha kisku-da.“ 
Tema surmast on möödunud inimpõlved. Miljonid on astunud sõtta Piibli vastu, kuid Piibel 
on hävingust nõnda kaugel, et seal, kus Voltaire*i ajal oli sada Piiblit, on nüüd kümme tuhat, 
jah, isegi sada tuhat Jumala Raamatu eksemplari. Piibli kohta võib kasutada ühe varajase 


usupuhastaja sõnu kristliku koguduse aadressil: ,,See on alasi, mille peal on ära kulutatud 

palju vasaraid.“ Issand ütleb: ,, Aga ei kõlba ükski relv, mis valmistatakse sinu vestu, ja sa 
mõistad hukka kõik keeled, kes tõusevad sinuga kohut käima.“ (Jes. 54.17). (SV 213.4) 


»»---Meie Jumala Sõna püsib igavesti!“ Usaldatavad on kõik Tema seadmised!“ Need on 
toetatud ikka ja igavesti, need on tehtud tões ja õigluses!“ (Jes. 40.8; Laul 111, 7. 8). Kõik, 
mis on ehitatud inimlikule autoriteedile, paisatakse ümber, aga See, mis rajaneb Jumala 
kõikumatu Sõna kaljule, püsib igavesti. (SV 213.5) 

PEATÜKK 16—%WABADUSE MAA 


Inglise reformaatorid loobusid küll rooma-katoliku õpetustest. kuid säilitasid paljus selle 
jumalateenistuse vormid. Kuigi katoliku kiriku autoriteet ja usutunnistus üldiselt hüljati, 
lülitati mitmed sealsed tavad ja tseremooniad inglise kiriku jumalateenistusse. Väideti, et 
tegemist polnud südametunnistuse küsimustega ja kuigi Piibel selliseid kombeid ei käskinud 
pidada, polnud ta neid ka keelanud, ja järelikult polnud need küll vältimatult vajalikud, kuid 
mitte ka halvad. Selliste kommete järgimine ahendas kuristikku, mis lahutas reformeeritud 
kirikud rooma-katoliku kirikust ning soodustas seega teatud määral protestantliku usu 
vastuvõtmist katoliiklaste poolt. (SV 214.1) 


Konservatiividele ja kompromissi pooldajatele näisid need argumendid määravaina, kuid 
teine osa inimesi ei arvanud nii. Tõsiasi, et need kombed aitasid rooma-katoliku kiriku ja 
reformeeritud kiriku vahel rajada silda“ (Martyn, kd. 5, Ik. 22), oli nende meelest 
otsustavaks argumendiks kõige mittepiibelliku säilitamise vastu. Sügavad usumehed nägid 
sellistes tavades märke orjapõlvest, millest neid oli vabastatud ja mille juurde 
tagasipöördumiseks polnud neil vähimatki soovi. Nad leidsid, et Jumal on oma Sõnas 
kehtestanud eeskirjad jumalateenistuse korra suhtes ja et inimestel pole vabadust neile 
midagi juurde lisada või neist midagi ära võtta. Suur ärataganemise ajastu oli alanud just 
sellega, et Jumala autoriteeti püüti täiendada kiriku autoriteediga. Katoliku kirik alustas selle 
nõudmisest, mida Jumal oli ära keelanud ja lõpetas selle keelamisega, mida Jumal oli 
selgesti nõudnud. (SV 214.2) 


Paljud soovisid tõsiselt tagasi pöörduda puhtuse ja lihtsuse juurde, mis iseloomustas 
algkogudust. Nad hindasid paljusid inglise kiriku poolt omaks võetud kombeid 
väärjumalateenistuse mälestussammasteks ning nende südametunnistus keelas neil sellise 
jumalateenistusega ühineda. Kuid kirikut toetas riigivõim ja see ei lubanud kellelgi jääda 
eriarvamusele. Kiriku teenistusest osavõttu nõuti riigiseadusega ja muud kogunemised 
usulisteks = jumalateenistusteks olid keelatud vangistuse,  pagenduse ja surma 
ähvardusel. (SV 214.3) 


17. sajandi algul astus Inglismaal troonile monarh, kes teatas oma otsustest panna 
puritaanid ,,tegutsema kirikuga kooskõlas või... nad maalt välja saata, või midagi veel 
halvemat.“ (Georg Bancroft, ,, History of the United States of America“, 1 osa, ptk. 12, par. 
6). Jälitatuna, tagakiusatuna ja vangistatuna, mõistsid puritaanid, et tulevik ei tõota neile 
paremaid päevi. Mitmed tulid veendumusele, et selliste inimeste jaoks, kes soovivad teenida 
Jumalat vastavalt oma südametunnistuse häälele, oli Inglismaa lakanud olemast 
elamiskõlblik maa.“ (J. G. Palfrey, ,,History of the New England“, ptk. 3, par. 43). Mitmed 
otsustasid otsida varjupaika Hollandis, kuid polnud kuigi kerge oma kavatsust teostada. Läbi 
raskuste, kaotuste ja vangistuste saavutasid nad vankumatu visaduse kaudu lõpuks siiski 
võidu ning leidsid endale varjupaiga sõbralikus Hollandis. (SV 215.1) 

Põgenemisel olid nad maha jätnud majad, varanduse ja elatusvahendid. Nad olid võõrad 
võõral maal, võõra keele ja kommetega rahva keskel. Jumala ustavad teenijad olid sunnitud 
asuma uutele ja tundmatutele tööaladele, et teenida elatist. Keskealised mehed, kes olid 
kogu elu tegelnud maaharimisega, pidid õppima nüüd käsitööd. Hoolimata vaevanägemisest 
olid nad meelsasti valmis muutma elukorraldust ega raisanud aega laisklemise ja nurisemise 
peale. Ehkki sageli pigistas neid vaesus, tänasid nad Jumalat õnnistuste eest, mida Ta neile 
veel jagas, ning rõõmustasid segamatu jumalateenimisvõimaluse üle. ,, Nad teadsid, et nad 
on usurändurid ega muretsenud nii palju maiste asjade pärast, vaid tõstsid oma silmad taeva 
poole, kalli kodumaa poole ja leidsid niiviisi sü-damerahu.“ (Bancroft, 1 osa, ptk. 12, par. 
15). Pagenduses ja eluraskustes tugevnes nende armastus ja usk. Nad uskusid Issanda 
tõotusi ja Tema ei jätnud neid hädaajal maha. Taevased inglid olid nende kõrval neid 
julgustamas ja toetamas. Ja siis, kui Jumala käsi näis osutavat üle mere ühe kauge maa 
poole, kus neil avaneks võimalus rajada päris oma riik ja jätta oma lastele kalli pärandina 
usuline vabadus, siis astusid nad juhitud teed mööda kohkumatult edasi. (SV 215.2) 


Jumal oli lubanud oma rahvale katsumusi selleks, et valmistada neid ette oma armulise 
eesmärgi teostamiseks. Kogudust alandati, et ta saaks ülendatud. Jumal oli soovinud näidata 
oma väge ja anda maailmale veel ühe tõendi sellest, et ta ei jäta maha neid, kes loodavad 
Temale. Tema juhtis sündmuste kulgu nii, et Saatana raev ja kurjade inimeste vandenõu 
tõstis esile Tema au ja viis Tema rahva kindlasse kohta. Tagakiusamine ja pagendus avasid 
tee vabadusele. (SV 215.3) 


Kui puritaanid olid sunnitud inglise kirikust lahkuma, tegid nad omavahel pühaliku 
lepingu käia Issanda vaba rahvana ,,kõigil Tema teedel, mis olid tuntud või veel tuntuks 
pidid saama.“ (J. Brown, ,,The Pilgrim Fathers“, Ik. 74). See oli tõelise reformatsiooni vaim, 
protestantismi eluline põhimõte. Sellise veendumusega lahkusid ustavad Hollandist, et leida 
kodu Uues Maailmas. Puritaanide pastor John Robinson, kes Jumala tahte kohaselt ei 
saanud nendega kaasa minna, ütles oma lahkumiskõnes teeleasujaile: ,, Vennad, me peame 
nüüd lahkuma ja Issand ise teab, kas ma veel kunagi saan teid näha. Ent olenemata sellest, 
kas Issand annab veel kohtumist või mitte, vannutan ma teid Jumala ja Tema õnnistatud 
inglite ees, et te järgiksite mind ainult selles, milles mina olen järginud Kristust. Kui Jumal 
peaks teile ilmutama midagi enamat mõne teise Tema tööriista kaudu, siis olge seda valmis 
vastu võtma sama tarmukalt nagu te ikka olite valmis vastu võtma iga tõde, mida mina teile 
esitasin. Ma olen kindel, et Issandal on rohkem tõdesid ja valgust, mis ühel päeval tulevad 
esile Tema Pühast Sõnast.“ (Martyn, kd. 5, Ik. 70). (SV 216.1) 


Mind teeb tõsiselt murelikuks reformeeritud kirikute olukord, kes on jõudnud teatud 
usulisele tasandile ega taha enam sammugi kaugemale astuda reformatsiooni läbiviijatest. 
Luterlasi on raske viia kaugemale sellest, mida Luther mõistis: ... ja kalvinistid, nagu te 
näete, on seisma jäänud sinna, kuhu jõudis see suur Jumala mees, kes siiski ei mõistnud 
kõiki asju. See on kahetsusväärne olukord, sest kuigi need mehed olid omal ajal põlevad ja 


valgust näitavad tõrvikud, ei jõudnud nemadki tungida kõigisse Jumala plaanidesse; kui nad 

elaksid nüüd, oleksid nad valmis vastu võtma kasvavat valgust niisama tahtlikult, nagu nad 
võtsid seda, mida algul said.“ (D. Neal, ,,History of the Puritan“, kd. 1, Ik. 269). (SV 216.2) 


»»Pidage meeles oma koguduse lepingut, mille põhjal te olete tõotanud käia kõigil Issanda 
teedel, mis teile on tuntud või peavad veel tuntuks saama. Pidage meeles oma tõotust ja 
lepingut Jumalaga ja üksteisega, et te võtate vastu kogu selle vaiguse ja tõe, mida te saate 
teada Tema kirjutatud Sõnast. Kuid — võrrelge ja kaaluge uut teiste kirjakohtadega, enne 
kui selle vastu võtate, sest ei ole võimalik, et kristlik maailm nii ruttu jõuaks välja tihedast 
antikristlikust pimedusest ja et kõik teadmised korraga esile kerkisid.“ (Martyn, kd. 5, Ik. 
70. 71). €SV 216.3) 


Soov südametunnistuse vabaduse järele innustas usurändureid asuma pikale teekonnale 
üle mere; innustas taluma metsiku maakoha raskusi ja hädaohte ning rajama Jumala abiga 
võimsa riigi Ameerika rannikule. Kuigi need usurändurid olid ausameelsed ja 
jumalakartlikud, ei mõistnud nad siiski usuvabaduse suurt põhimõtet. Nad ei olnud valmis 
teistele andma vabadust, mille kindlustamiseks nad ise olid nii palju ohvriks toonud. Ka 
väga vähesed seitsmeteistkümnenda sajandi edumeelsemad mõtlejad ja moraaliõpetajad 
omasid õige arusaamise sellest suurest põhimõttest, mille esitab Uus Testament, kui ta 
tunnistab Jumala ainsaks kohtunikuks inimeste usu üle.“ (samas, kd. 5, Ik. 297). Õpetus, et 
Jumal on andnud kogudusele õiguse valitseda südametunnistuse üle ja määrata ära piirid, 
kust edasi on tegemist ketserlusega ning karistada selle pärast, oli üks sügavamalt juurdunud 
paavstlik eksiõpetus. Samal ajal kui usupuhastajad hülgasid rooma-katoliku kiriku 
usutunnistuse, ei olnud nad ise veel vabanenud senisest sallimatuse vaimust. Tihe pimedus, 
millesse paavstlus oma pika valitsemisperioodi vältel oli kogu kristluse mähkinud, ei 
hajunud nii kergesti. Üks juhtivaid jutlustajaid Massachusetts*i lahe äärses asunduses ütles: 
»Sallivus on teinud maailma antikristlikuks, ja kirik pole kordagi kahju saanud sellest, et ta 
on karistanud ketsereid“. (Samas, kd. 5, Ik. 335). Asunikud võtsid vastu määruse, mille 
kohaselt ainult koguduse liikmetel oli ühiskonnas hääleõigus. Moodustati omamoodi 
riigikirik, miile kõigilt liikmeilt nõuti rahalist toetust vaimulikkonnale, ning magistraat sai 
õiguse ketserlust välja juurida. Nii läks ilmalik võim jälle kiriku kätte ja üsna pea viisid need 
sammud uuesti vältimatu tagakiusamiseni. (SV 217.1) 


Üksteist aastat pärast esimese asunduse rajamist tuli Uude Maailma Roger Williams. 
Magu varased usurändurid kõik, nii tuli temagi usulise vabaduse pärast, kuid erinevalt 
teistest mõistis ta seda, mida väga vähesed tema ajal mõistsid, nimelt et see vabadus peab 
kuuluma kõigile, ükskõik, milline oleks nende usutunnistus. Williams oli tõsine tõeotsija, 
kes samuti nagu Eobinson pidas võimatuks, et kogu valgus Jumala Sõnast oli juba vastu 
võetud. Williams oli nüüdisaegse kristluse esimene tegelane, kes rajas riigivalitsuse 
südametunnistuse doktriinile, arvamuste võrdsusele seaduse ees.“ (Bancroft, 1 osa, ptk. 15, 
par. 16). Ta teatas, et valitseja kohuseks on ära hoida kuritegu, kuid mitte kunagi valitseda 
südametunnistuse üle. ,,Riigiametnikud või kohtunikud,“ ütles ta ,,võivad otsustada 


inimestevaheliste suhete üle, aga niipea, kui nad püüavad ette kirjutada inimese kohustusi 

Jumala suhtes, astuvad nad üle oma võimupiiridest ning vääravad rahva julgeoleku. On 
selge, et kõrgem riigiametnik, kes võtab endale sellise võimu, võib panna valitsema täna 
ühed arvamused ja uskumused ja homme teised, nagu seda tegid kuningad ja kuningannad 
Inglismaal ning mitmed paavstid ja kirikukogud rooma-katoliku kirikus. Nii muutub usk 
segaduseks.“ (Martyn, kd. 5, Ik. 340). (SV 217.2) 


Seadus nõudis osavõttu riigikiriku jumalateenistustest trahvi või vangistuse ähvardusel. 
Williams mõistis sellise seaduse hukka. Kõige halvemaks seaduseks Inglise koodeksis oli 
punkt, mis sundis inimesi kirikus käima. Sundida inimesi ühinema nendega, kellel oli erinev 
usutunnistus, oli tema meelest avalik inimeste õiguste vägistamine. Sundida avalikust 
jumalateenistusest osa võtma uskmatuid ja neid, kellele see oli vastumeelt, tähendas nõuda 
neilt silmakirjalikkust. ,,Kedagi ei tohiks kohustada käima jumalateenistustel,“ lisas 
Williams, ,,või toetama jumalateenistust vastu tema nõusolekut.“ ,,Mis?!“ hüüatasid 
vastased, hämmastunud tema tõekspidamistest, ,,kas tööline ei vääri oma tasu?“ ,,Jah!“ 
vastas Williams, ,.kuid ainult neilt, kes teda palkavad!“ (Bancroft, 1 osa, ptk. 1 , Ik. 2). (SV 
218.1) 


Roger Williamsit austati ja armastati kui ustavat jutlustajat ja inimest, kes oli haruldaselt 
andekas, paindumatult ausameelne ja tõeliselt heatahtlik, kuid Williamsi kindlat vastuseisu 
riigiametnike õigusele omada mõjuvõimu kirikus, ja südametunnistuse vabaduse nõudmist 
ei sallitud. ,,Selle uue õpetuse rakendamine,“ rõhutati, ,,kõigutaks riigi valitsuse 
põhialuseid.“ (Samas, 1 osa, ptk. 15, Ik. 10). Williams saadeti asundusest välja ja selleks, et 
vältida arreteerimist, oli ta sunnitud kesk külma ja tormist talve põgenema põlismetsa. (SV 
218.2) 


»Neliteist nädalat,“ jutustab ta, ,,oli mul väga raske aeg, mil ma ei teadnud, mis tähendab 
leib ja voodi.“ Ent ,,kaarnad toitsid mind metsikus maakohas ja puuõõnsus pakkus sageli 
varju.“ (Martyn, kd. 5, Ik. 349, 350). Nii jätkas ta oma vaevarikast põgenemist läbi hangede 
ja teetu metsa, kuni ta leidis varjupaiga ühe indiaani suguharu juures, kelle usalduse ja 
armastuse ta võitis evangeeliumist rääkimisega. (SV 218.3) 


Pärast mitmekuist rändamist jõudis Williams lõpuks Narragansetti lahe rannikule, kus ta 
pani aluse uusaja esimesele riigile, mis täielikult tunnustas õigust usuvabadusele. Roger 
Williamsi asunduse põhimõtteks oli, et ,,igal inimesel on vabadus teenida Jumalat vastavalt 
oma südametunnistusele“ (samas. kd. 5, Ik. 354). Williamsi väike riik Rode Island 
sai rõhutute varjupaigaks. See laienes ning edenes pidevalt, kuni selle rajamise põhimõtted 
— kodanikuja usuvabadus — said Ameerika vabariigi nurgakiviks. (SV 218.4) 


Selles tähtsas vanas dokumendis, milles meie esiisad formuleerisid inimõigused — 
sõltumatuse deklaratsioonis — teatati: , Meie peame endastmõistevaks järgmisi tõdesid: 
kõik inimesed on loodud võrdseiks ning Looja on andnud neile teatud kindlad õigused, nagu 
õigus elule, vabadusele ja õnnele.“ Konstitutsioon esitab südametunnistuse vabadust väga 


selgelt: ,, Kunagi ei tohi teha usukuuluvust mingisse riigiametisse või Ühendriikide mingile 

vastutavale kohale valimise tingimuseks. Kongress ei tohi välja anda ühtegi seadust ühegi 
religiooni seaduslikuks kehtestamiseks või usuvabaduse takistamiseks.“ Konstitutsiooni 
määrused tunnustasid igavest põhimõtet, et inimese vahekord oma Jumalaga on kõrgemal 
inimlikust seadusandlusest ning et inimese südametunnistuse vabadus on puutumatu. Meil ei 
tarvitse pikemalt kõnelda selle tõe hindamatu väärtuse üle, sest me tunneme seda oma 
südames. See kindlus on inimlikest seadustest hoolimata toetanud nii paljusid märtreid kesk 
piinamisi ja leeke. Nad tundsid, et nende kohustus Jumala vastu oli kõrgem inimeste 
seadustest ning et inimestel ei olnud mingit voli nende südame-tunnistuse üle. See on 
sünnipärane veendumus, mida miski ei saa hävitada.“ (Congressional Documente /USA/ 
seeria nt. 200, dokument nr. 271). (SV 219.1) 


Kui Euroopa maadesse jõudsid teated maast, kus iga inimane võib kasutada oma töö vilja 
ja järgida oma südametunnistuse veendumusi, suundusid tuhanded inimesed Uue Maailma 
kallastele. Asunduste arv suurenes kiiresti. ,, Massachusetts andis välja eriseaduse, mille 
kohaselt tuli tervitada kõiki saabujaid kristliku tervitusega ja anda abi riigi kulul igast 
rahvusest kristlastele, kes põgenesid teisele poole Atlandi ookeani, et ,,pääseda sõdadest, 
näljahädast ja tagakiusajate rõhumisest.“ Nii võeti põgenikud ja rõhutud põhiseaduse alusel 
riigi kodanikeks.“ (Martyn, kd. 5, Ik. 417). (SV 219.2) 


Kakskümmend aastat pärast esimeste põgenike saabumist Plymoth”is elas juba tuhandeid 
usurändureid Uus-Inglismaal. (SV 219.3) 


Oma eesmargi nimel olid nad nõus äraelamiseks tegema rasket tööd ja elama väga 
kasinalt. Nad ei nõudnud mullapinnalt muud kui vastutasu oma töö eest. Kuldne unelm ei 
heitnud oma petlikku aupaistet nende teele... Nad olid rahul oma ühiskondliku korralduse 
aeglase, kuid püsiva progressiga. Nad talusid kannatlikult metsiku maakoha karmust 
ning kastsid vabaduse puud oma pisarate ja palehigiga. kuni see sügavalt juurdus. (SV 
219.4) 


Piiblit peeti usu aluseks, tarkuse allikaks ja vabaduse hartaks. Tema põhimõtteid korrati 
hoolega kodus, koolis ja kirikus ning selle viljad ilmnesid kokkuhoidlikkuses, arukuses, 
puhtuses ja mõõdukuses. Inimene võis elada aastaid puritaanide asunduses, ,,ilma et ta oleks 
näinud ühtegi joodikut, kuulnud vandumist või kohanud kerjust.“ (Bancroft, 1 osa, ptk. 19, 
par. 25). Oli selge, et Piibli põhimõtted olid rahvusliku heaolu kõige kindlamaks tagatiseks. 
Nõrgad ja isoleeritud asundused kasvasid võimsate riikide föderatsiooniks ja maailm imetles 
»paavstita kiriku ning kuningata riigi“ rahu ja heaolu. Kuid Ameerika rannikud meelitasid 
ligi üha suuremal arvul ka neid inimesi, keda ajasid liikvele hoopis teised motiivid. Kuigi 
algupärane usk ja puhtus avaldasid laialdast ja ümberkujundavat mõju, vähenes see tasapisi 
sedamööda, kuidas suurenes nende arv, kes taotlesid ainult ilmalikku kasu. (SV 220.1) 


Varajaste asunike poolt vastuvõetud määrus, et ainult koguduseliikmetel oli lubatud 
kaasa rääkida riigivalitsuses, tõi kaasa kõige halvemaid tagajärgi. Selle määruse abil olid 


uusasunikud püüdnud kord säilitada riigi puhtust, kuid tagajärjeks oli koguduse moraalne 

laostumine. Et usu tunnistamine muutus valimisõiguse ja riigiametitesse saamise 
tingimuseks, siis ühinesid kogudusega paljud lihtsalt ilmaliku poliitika kaalutlustel, ilma 
südame muutuseta. Nii moodustusid kogudused suuremalt jaolt ümberpööramata inimestest. 
Isegi jutlustajaa-metis oli neid, kes pooldasid eksiõpetusi ega tundnud Püha Vaimu 
uuendavat väge. Niiviisi ilmnesid jälle need halvad tagajärjed, mis nii sageli kerkisid esile 
kiriku ajaloos juba Constantinuse päevist alates, kui kirikut püüti üles ehitada riigi abil ja 
evangeeliumi toetamiseks otsiti tuge ilmalikelt võimudelt, kuigi Jeesus oli öelnud: ,, Minu 
riik ei ole sellest maailmast!“ (Joh. 18, 36). Kiriku ühendamine riigiga pole tähtsusetu asi, 
sest kuigi näib, et maailm läheneb seetõttu kirikule, läheneb tegelikult kirik maailmale. (SV 
220.2) 


Järglased kaotasid silmist põhimõtte, mida Robinson ja Koger Williams õilsalt kaitsnud 
olid, nimelt veendumuse, et tõde on edasiarenev, et kristlased peavad olema valmis vastu 
võtma kogu valgust, mis paistab Jumala Pühast Sõnast. Protestantlikud kirikud Ameerikas ja 
Euroopas, mis usupuhastuse vastuvõtmise kaudu olid saanud väga rikkalikke õnnistusi, ei 
tunginud uuenduste teel edasi Kuigi aeg-ajalt tõusid üles mõned ustavad mehed, kes 
kuulutasid uusi tõdesid ja paljastasid kauahellitatud eksiõpetusi, kaldus enamik inimesi nii 
nagu juudid Kristuse päevil või paavstlased Lutheri ajal uskuma seda, mida nende isad olid 
uskunud ja elama semal viisil nagu nemad. Seetõttu taandus usk jälle vaid surnud vormiks 
ning säilisid õpetused ja eelarvamused, mida oleks taunitud siis, kui kirik oleks pidevalt 
Jumala Sõna valguses edasi läinud. Nii hääbus pikkamööda usupuhastuse algne vaim ja 
protestantlikud kirikud jõudsid olukorrani, kus ilmnes peaaegu sama suur vajadus reformi 
järele nagu roomakatoliku kirikus Lutheri ajal. Valitses samasugune ilmalikkus ja vaimulik 
tardumus, samasugune pöördumine inimeste arvamuste poole ja Jumala Sõna õpetuste 
asendamine inimlike teooriatega. (SV 220.3) 


Piibli laiale levikule üheksateistkümnenda sajandi esimesel poolel ja suurele valgusele, 
mis maailmale selle kaudu paistis, ei järgnenud vastavaid edusamme tõdede tundmises ega 
läbielamises. Saatan ei saanud küll hoida Jumala Sõna inimestest eemal, sest see oli nüüd 
kättesaadav kõigile, kuid ta sai mõjutada paljusid Piiblisse kergemeelselt suhtuma. Inimesed 
jätsid Pühakirja uurimise hooletusse ja võtsid vastu väärtõlgendused ning pidasid kalliks 
õpetusi, millel polnud alust Piiblis. (SV 221.1) 


Kui Saatan nägi, et nurjusid tema jõupingutused tõde tagakiusamisega maha suruda, 
kasutas ta jällegi sama meetodit, mis oli viinud suurele ususttaganemisele ja rooma-katoliku 
kiriku moodustamisele, nimelt kompromissi. Saatan ei õhutanud kristlasi ühinema seekord 
mitte enam paganatega, vaid nendega, kes selle maailma asjadele pühendudes osutusid 
niisamasugusteks ebajumalateenriteks nagu nikerdatud kujude kummardajad. Selline liit 
polnud vähem kahjulik kui varasematel aegadel; usu katte all kasvatati uhkust ja 
ekstravagantsust ning kirikud käisid alla. Saatan jätkas Piibli tõdede moonutamist ja 
traditsioonid, mis laostasid miljoneid, juurdusid sügavalt. Kirik pooldas ja kaitses pärimusi, 

selle asemel, et võidelda ,,pühadele kord antud usu eest“. Sel moel madaldusid põhimõtted, 
mille heaks reformaatorid olid nii palju teinud ja kannatanud. (SV 221.2) 

PEATÜKK 17—HOMMIKU KUULUTAJAD 


Üheks kõige pühalikumaks ja aulisemaks Piiblis ilmutatud tõeks on Kristuse teine tulek, 
mis viib lõpule suure lunastustöö. Jumala rändavale rahvale, kes nii kaua on viibinud 
»surmavarju maal“, on tõotus Tema ilmumisest kallihinnaliseks ja rõõmsaks lootuseks. 
Tema, kes on ,,ülestõusmine ja elu“, tuleb viima väsinud rändajaid koju. Õpetus Kristuse 
teisest tulemisest on Pühakirja juhtmõtteks. Alates päevast, mil esimene inimpaar kurvalt 
Eedenist lahkus, on usurahvas oodanud Tõotatu ilmumist, kes murrab hävitaja võimu ja viib 
nad tagasi kaotatud Paradiisi. Vana-aja pühad mehed vaatasid Messia tulekule aus kui oma 
lootuse lõplikule teostumisele. Eenokil, kes kuulus seitsmendasse põlvkonda esimesest 
inimpaarist arvatuna, temal, kes kolmsada aastat kõndis maa peal koos Jumalaga, lubati 
prohvetliku pilgu läbi vaadata aastatuhandete kauguselt ette Päästja tulekut. ,, Vaata“, ütles 
ta, ,, Issand tuleb oma pühade kümnetuhandetega pidama kohut kõigile.“ Patriarh liob hüüdis 
oma kannatuse ööl kõikumatu usaldusega: ,,Sest ma tean, et mu Lunastaja elab, ja tema jääb 
viimsena põrmu peale seisma! ... saan ma ilma ihutagi näha Jumalat, teda, keda ma ise näen, 
keda näevad mu omad silmad, aga mitte mõne võõra!“ Iiobi 19, 25-27. (SV 222.1) 


Kristuse teine tulemine, millega algab Tema õiglane valitsemine, on inspireerinud pühi 
kirjutajaid kasutama kõige ülevamaid ja tundeküllasemaid väljendeid. Piibli poeedid ja 
prohvetid on kirjeldanud seda sündmust taevalikust tulest hõõguvail sõnul. Kuningas Taavet 
laulis Iisraeli Kuninga võimust ja majesteetlikkusest: ,,Siionist, kõige ilu täiusest hakkab 
Jumal kiirgama! Meie Jumal tuleb ega vaiki.. Tema kutsub taeva ülalt ja maa, et kohut 
mõista oma rahvale!“ Laul 50, 2-4. , Taevad rõõmustagu ja maa ilutsegu... Jehoova palge 
ees, sest tema tuleb, sest ta tuleb kohut mõistma maailmale. Ta mõistab kohut maailmale 
õiguses ja rahvaile oma ustavuses.“ Laul 96, 11-13. (SV 222.2) 


Prohvet Jesaja ütles: ,, Argake ja hõisake, põrmus lamajad! Sest sinu kaste on valguse 
kaste ja sa lased seda langeda kadunute maale!“ ,, Aga sinu surnud ärkavad ellu, minu laibad 
tõusevad üles.“ ,,Ta neelab surma ära igaveseks ajaks. Ja Issand Jehoova pühib pisarad ära 
kõigilt palgeilt ja kõrvaldab oma rahva teotuse kogu maalt. Jah, (Jehoova on rää kinud! Ja 
sel päeval öeldakse: ,, Vaata, see cm meie Jumal, keda me ootasime, et ta meid päästaks! See 
on Jehoova, keda me ootasime, hõisakem ja tundkem rõõmu tema päästest!“ Jes. 26, 19; 25. 
8.9. (SV 2223) 


Prohvet Habakuk, süvenenuna pühasse nägemusse, ütles Tema ilmumist vaadeldes: 
»» Jumal tuleb Teemanist, Püha Paarani mäelt! Sela. Tema aulikkus katab taevaid ja maa on 
täis Tema kiitust!“ ,, Tema seisab ja mõõdab maad; Tema vaatab ja paneb rahvaid võpatama! 
Purunevad igavesed mäed, vajuvad ürgsed künkad, tema igavered teed!“ ,,...et sõidad oma 
hobuse seljas, oma võiduvankreis“. ,,Mäed. näevad sind, on nagu sünnitusvaevas ... 
põhjavesi teeb häält, tõstab kõrgele õma käed! Päike, kuu jäävad oma valitsuspaika, nad 
lähevad sinna su valguse noolte, su välkuvate piikide sära tõttu!“ ,,Sa lähed aitama oma 
rahvast, abiks oma võidule!“ Hab. 3,3.4.6.8.10,11.13. (SV 223.1) 

Pisut aega enne jüngritest lahkumist lohutas Õnnistegija oma järelkäijaid tõotusega, et Ta 
tuleb jälle tagasi: ,, Teie süda ärgu ehmugu ... Minu Isa majas on palju eluasemeid... Ja kui 
mina olen läinud ja teile aseme valmistanud, tulen ma jälle tagasi ja võtan teid enese juurde, 
et teiegi oleksite, kus mina olen“ Joh. 14, 1-3. ,, Aga kui Inimese Poeg tuleb oma auhiilguses 
ja kõik inglid Temaga, siis ta istub oma aujärjele; ja siis kogutakes tema ette kõik rahvad“. 
Matt. 25, 31. 32. (SV 223.2) 


Inglid, kes viibisid Õlimäel pärast Kristuse taevasse minekut, kordasid jüngritele Tema 
taastuleku tõotust: ,,See Jeesus, kes teilt üles taevasse võeti, tuleb samal kombel, kui te 
nägite teda taevasse minevat!“ Ap. t. 1, 11. Apostel Paulus tunnistas Püha Vaimu 
sisendusel: ,,Sest et Issand ise tuleb taevast alla sõjahüüuga, peaingli hääle ning Jumala 
pasunaga.“ 1. Tess. 4, 16. Patmose prohvet ütleb: ,, Vaata, Tema tuleb pilvedega ja kõik 
silmad saavad Teda näha ...“ Ilm. 1, 17. (SV 223.3) 


Jeesuse teine tulemine teeb tõeks selle ideaali, ,,mil oma kohale asetatakse kõik, mis 
Jumal on rääkinud kõigi oma pühade prohvetite suu läbi maailma ajastust alates“ Ap. t. 3, 
21. Siis murtakse kauakestnud kurjuse võim; siis on ,,maailma valitsus saanud meie Issanda 
ja tema Kristuse omaks, ja tema valitseb ajastute ajastuteni!“ Ilm. 11, 15. Siis ilmub Jehoova 
au ja kõik liha näeb seda üheskoos.“ ,,...nõnda laseb ka Issand Jehoova võrsuda õigust ja 
kiitust kõigi rahvaste ees.“ ,,Sel päeval on vägede Jehoova ilusaks krooniks ja kauniks 
pärjaks oma rahva jäägile.“ Jes. 40, 5; 61, 11, 28.5. (SV 223.4) 


Siis rajatakse kogu taeva all rahulik ja kauaigatsetud Messia kuningriik. ,,Sest Jehoova 
trööstib Siionit, trööstib kõiki selle varemeid; ta teeb selle kõrbe otsekui Eedeniks ja 
lagendikud Jehoova rohuaia sarnaseks.“ ,,... temale antakse Liibanoni toredus, Karmeli ja 
Saaroni ilu!“ ,,Sinust ei kõnelda enam kui ,,hüljatust“ ega kõnelda su maast enam kui 
»laastatust“, vaid sind hüütakse ,,minu armsam“ ja su maad — ,,abiellunu“. Ja nagu 
peigmees tunneb rõõmu pruudist, nõnda tunneb su Jumal rõõmu sinust!“ Jes. 51, 3; 35, 2; 
62, 4. 5. (SV 224.1) 


Issanda tulek on kõikidel aegadel olnud Tema ustavate järelkäijate elavaks lootuseks, 
Õlimäel öeldud kinnitus, et Ta tuleb tagasi, valgustas Tema jüngrite tulevikku ja täitis 
südamed rõõmu ja lootusega, mida ei suutnud summutada mure ega tumestada rasked 
katsumused. Keset kannatusi ja tagakiusamist oli ,,suure Jumala ja meie Päästja Jeesuse 
Kris-tuse ilmumine“ õndsaks lootuseks. ,,Kui Tessaloonika usklikud leinasid surnud sõpru, 
kes olid lootnud elada ja saada Issanda tuleku tunnistajaiks, juhtis Paulus nende tähelepanu 
ülestõusmisele, mis leiab aset Kristuse tulekul. Siis tõusevad üles need, kes on Kristuses 
surnud ja lähevad koos elavatega vastu Issandale õhku. ,,Ja nõnda,“ ütles ta, ,,saame olla 
ikka ühes Issandaga! Kinnitage nüüd üksteist nende sõnadega!“ 1. Tess. 4, 16-18. (SV 
224.2) 

Kaljusel Patmosel kuulis armastatud jünger Issanda tõotust: ,,Tõesti, mina tulen varsti!“ 
ja tema igatsev vastus väljendas koguduse palvet kogu pika usurännaku kestel: ,, Aamen, 
tule, Issand Jeesus!“ Ilm. 22, 20. (SV 224.3) 


Läbi sajandite, põlvest põlve kandsid tõelised jumalalapsed südames seda usku ja lootust 
ning tunnistasid tõde nii vangikongis, tuleriidal kui tapalaval. Nad uskusid, et Tema oli isik- 
likult üles tõusnud, ja seega tõusevad nemadki kord Tema tulekul üles. ,, Sellepärast,“ ütles 
üks tollane kristlane, ,,ei karda me surma ega pane seda mikski.“ — Daniel T. Taylor, ,,The 
Regin of Christ on Earth or, The Voice of the Church in AIl Ages“, Ik. 33. (SV 224.4) 


Nad olid valmis minema hauda, et võida ,,tõusta vabadena“ — sealsamas, Ik. 54. Nad 
ootasid, et , Issand tuleb taevast oma Isa aus“ ,,tooma õiglastele kuningriiki“. Valdeslased 
kandsid südames sedasama usku. — sealsamas, lk. 129—132. Wycliffe vaatas Lunastaja 


ilmumisele kui koguduse lootuse täitumisele. Sealsamas, Ik. 132—134. (SV 224.5) 


Luther ütles ,,Ma olen kindel selles, et kohtupäev ei viibi üle kolmesaja aasta. Jumal ei 
saa kauem selle patuse maailmaga kannatada.“ ,, Läheneb see suur päev, mil see 
jälestusväärne kuningriik kukutatakse,“ sealsamas, Ik. 158, 134. (SV 224.6) 


»»See vananenud maailm on lähedal oma lõpule,“ ütles Melanchton. Calvin palus 
kristlastel mitte kahelda, vaid igatseda palavalt Kristuse tulemise päeva kui kõige 
õnnelikumat sündmust“, mida ,,kõik ustavad ootavad“. ,, Me peame Kristuse järele nälga 
tundma, me peame otsima, uurima,“ ütles ta, ,,kuni selle päeva koiduni, mil meie Issand 
ilmutab täielikult oma kuningriigi au.“ Sealsamas, lk. 158,134. (SV 225.1) 


»Eks ole meie Issand Jeesus viinud inimihu üles taevasse,“ ütles Knox, Sotimaa 
reformaator, ,,eks Ta tule tagasi? Me teame, et Ta tuleb tagasi ja see toimub pea.“ Ridley ja 
Latimer, kes oma elu tõe pärast ohverdasid, vaatasid usus Is-sanda tulemisele. Ridley 
kirjutas: ,, Kahtlemata läheb maailm seda ma usun, ja sellepärast ka ütlen — vastu oma 
lõpule. Hüüdkem südamest koos jumalasulase Johannesega oma Päästja Kristuse poole: 
»» tule, Issand Jeesus, tule!“ Sealsamas, Ik. 151, 145. (SV 225.2) 


»Kõige armsamad ja rõõmurohkemad,“ ütles Baxter, ,,on mulle mõtted Issanda 
tulemisest““ — Richard Baxter, ,, Works“ kd. 17, Ik. 555. (SV 225.3) 


»Armastada Tema ilmumist ja igatseda seda õnnist lootust on usutegu ja pühadele 
iseloomulik joon.“ ,, Kuna surm on viimane vaenlane, mis hävitatakse ülestõusmisel, siis 
andku see teadmine meile indu tõsiselt igatseda Kristuse teist tulekut ja palvetada selle 
pärast, mil saavutatakse täielik ja lõplik võit.“ Sealsamas, kd. 17, Ik. 500. ,,See on päev, 
mida peaksid igatsema ja ootama kõik usklikud kui oma lunastuse, kõikide südameigatsuste 
ja püüdluste täitumise päeva.“ ,,Kiirendada, oh Issand, seda õnnistatud päeva.“ Sealsamas, 
kd. 17. Ik. 182, 183. Selline oli apostelliku koguduse, ,,kõrbekoguduse“ ja reformaatorite 
lootus. (SV 225.4) 

Prohvetikuulutused ei kõnele üksnes Kristuse tuleku viisist ja eesmärgist, vaid esitavad 
ka konkreetsed tundemärgid, mille varal inimesed võivad mõista selle sündmuse lähedust. 
Teesus ütles“ja päikeses, kuus ja tähtedes on ennustusmärke...“ Luuka 21, 25. ,, Aga neil 
päevil pärast seda viletsusaega pimeneb päike ja kuu ei anna valgust; ja taeva tähed peavad 
taevast maha langema ja vägesid, mis on taevas, kõigutatakse. Ja siis nähakse Inimese Poega 
tulevat pilvedes suure väe ja auhiilgusega.“ Mark. 13, 24-26. Ilmutuseraamatü autor 
kirjeldab esimest Kristuse teisele tulekule eelnevat märki järgmiselt: ,,... siis sündis suur 
maavärisemine je päike läks mustaks nagu karvane kotiriie ja kuu läks kogunisti nagu 
vereks.“ Ilm. 6, 12, (SV 225.5) 


Need märgid hakkasid ilmuma enne 18. sajandi algust. Selle prohvetikuulutuse 
täitumisena toimus 1755. senini registreeritud maavärinaist kõige kohutavam. Ehkki üldiselt 
tuntakse seda Lissaboni maavärina nime all, hõlmab see suure osa Euroopast, Aafrikast ja 
Ameerikast. Tõuked olid tuntavad Gröönimaal, Lääne-Indias, Madeira saarel, Norras, 
Rootsis, Suurbritannias ja Iirimaal — ühtekokku enam kui nelja miljoni ruutmiili suurusel 
maa-alal. Aafrikas värises maa peaaegu sama tugevalt kui Euroopas. Hävines suur osa 
Alžeeriast: Maroko lähedal purunes täielikult üks 8... 10 tuhande elanikura linnake, Ule 
Hispaania ja Aafrika randade tormasid hiigellained, mis neelasid linnu ja tekitasid tohutu 
kahju. (SV 226.1) 


Eriti tugev oli häving Hispaanias ja Portugalis. Nagu räägiti, oli üle Cadizi tormav laine 
20 m kõrgune. ,,Mõned Portugali suurimad mäed rappusid ägedalt kuni jalamini; mõnede 
tipud lõhkesid ja rebenesid hämmastaval viisil, paisates suuri kaljupanki alla 
ümbritsevatesse orgudesse. Selliste mägede kohal, nähti tuleleeke“ — Sir Charles Lyell, 
305. ,, Principles of Geology“, Ik. 495. (SV 226.2) 


Lissabonis ,,oli maa all kuulda kõuemürinat ja vahetult sellele järgnev tõuge purustas 
suurema osa linnast. Seetõttu hukkus umbes 6 minuti jooksul 60 000 inimest. Algul taganes 
meri niipalju, et paljastus üivaseljandik, seejärel aga tormas peale ja kerkis vähemasti 15 m 
üle tavalise taseme. Lissaboni katastroofi kestel tolmunud ebatavaliste sündmuste hulka 
kuulus ka uue sadamakai põhjavajumine, mis oli ehitatud täielikult marmorist ja nõudnud 
tohutuid kulutusi. Kaile oli langevate rusude eest varju otsima kogunenud tohutu 
rahvamurd. Kuid äkki vajus kai koos kõikide sellel reisnud nimestega vee alla ja ainsatki 
surnukeha ei tõusnud hiljem pinnalt.“ Sealsamas, Ik. 495. (SV 226.3) 


Maavärina ,,tõukele järgnes otsekohe kõikide kirikute ja kloostrite, peaaegu kõikide 
suuremate ühiskondlike hoonete ja rohkem kui neljandiku elumajade kokkuvarisemine. 
Umbes kaks tundi pärast tõuget puhkesid mitmetes kvartalites tulekahjud ning möllasid 
peaaegu kolm päeva niisuguse jõuga, et linn hävis täielikult. Maavärin toimus pühapäeval, 
mil kirikud ja kloostrid olid rahvast täis; pääsesid vaid väga vä-hesed.“ — Encylopedia 
Americana, art. ,,Lisabon“, märkus (toim. 1831). ,,Paanika, mis valitses rahva seas, oli 
kirjeldamatu.“ Keegi ei nutnud: seda ahastust ei suudetud väljendada pisaratega. Inimesed 

jooksid sinna-tänna, hirmust ja hämmastusest meeletutena tagusid nad endale vastu nägu ja 
rinda ning karjusid: ,,Misericordia!“ ,, Maailma lõpp on tulnud!“ Emad unustasid oma lapsed 
ja jooksid ringi, Ristilöödu kujukesed käes. Õnnetuseks jooksid paljud kirikutesse varju 
otsima, kuid asjatult jagati seal armulauda, asjatult kaisutasid vaesed olendid altareid; kõik, 
niihästi kujud, preestrid kui rahvas mattusid üheskoos rusude alla.“ Arvatakse, et sel 
saatuslikul päeval kaotas elu 90 000 inimest. (SV 226.4) 


Kakskümmend viis aastat hiljem ilmus järgmine prohvetikuulutuses nimetatud märk: 
päikese ja kuu pimenemine. Silmatorkav oli asjaolu, et selle märgi täitumise aeg oli täpselt 
ära näidatud. Kõnelnud Õlimäel oma jüngritele pikasi koguduse läbikatsumise perioodist, 
1260 aastasest paavstliku tagakiusamise ajast, mille kohta Jeesus andis tõotuse, et viletsuse 
aeg saab lühendatud, nimetas Ta kindlaid Tema tulemisele eelnevaid sündmusi ja ka aja, mil 
esimene neist pidi aset leidma: ,, Aga neil päevil, pärast seda viletsusaega, pimeneb päike ja 
kuu ei anna oma valgust.“ Mark. 13, 24. 1260 prohvetlikku päeva ehk tegelikku aastat 
lõppesid 1798. aastal. Veerand sajandit varem oli tagakiusamine peaaegu et. lakanud. 
Vastavalt Kristuse sõnadele pidi pärast tagakiusamisaega päike pimenema. 19. mail 1780. 
aastal täitus see prohvetikuulutus. (SV 227.1) 


»Kui mitte täiesti ainulaadseks, siis küllap kõige müstilisemaks ja mõistatuslikumaks 
sellelaadilistest nähtustest., on pime päev 19. mail 1780. aastal — kõige seletamatum kogu 
nähtava taeva ja atmosfääri pimenemine Uus-Inglismaal.“ — R. M. Devens, ,,Our First 
Century“ Ik. 89. (SV 227.2) 


Üks pealtnägija, kes elas Massachusettsis, kirjeldab seda sündmust järgmiselt: 
»Hommikul tõusis päike selgelt, kuid kattus peagi pilvedega. Mustaks ja kurjakuulutavaks 
muutunud taevalaotus laskus madalale ja varsti sähvisid sellel välud, kärgatas kõu ja sadas 
vähest vihma. Kella üheka paiku muutusid pilved hõredamaks, omandasid vasekarva 
välimuse ning võõras, ebamaine valgus looritas maad, kaljusid, puid. ehitisi, vett ja inimesi. 
Mõni minut hiljem kattis raske must pilv kogu taeva, väljaarvatud kitsas riba horisondil ja 
oli nii pime, nagu harilikult suveõhtul kella üheksa ajal...* (SV 227.3) 


»Kartus, rahutus ja ootusärevus täitis vähehaaval inimeste meeli. Naised seisid ukseavas 
ja vaatlesid pimedat maastikku mehed tulid põllult koju; puusepp peni käest tööriistad, sepp 
lahküs sepikojast, kaupmees poeleti tagant. Koolid suleti ja lapsed jooksid värisedes koju. 
Reisijad peatusid kõige lähemas talus. ,, Mis on juhtunud?“ küsis iga suu ja süda. Näis, nagu 
tormaks orkaan kohe üle maa või nagw oleks saabunud viimnepäev.“ (SV 227.4) 


»Süü lati küünlad; koldetuled paistsid heledatena nagu kuuvalguseta sügisõhtutel... 
Kanad läksid õrrele, kariloomad kogunesid karjamaa tõkkepuude taha ja ammusid; konnad 
alustasid oma õhtuserenaadi, linnud laulsid õhtulaule ja nahkhiired lendasid ringi. Kuid 
inimene teadis, et ei olnud saabunud öö...“ (SV 228.1) 

Dr. Nathanael Whittaker, Tabernocle'i koguduse pastor Salemis, pidas palvelas 
vaimulikku teenistust ja mainis kõnes, et pimedus oli üleloomulik nähtus. Inimesed 
kogunesid jumalateenistusele ka paljudes teistes kohtades. Ettevalmistamata jutluse 
kirjakohtadeks loeti eranditult tekste, mis osutasid sellele, et pimedus oli Pühakirja 
ettekuulutusega kooskõlas .. Pimedus oli kõige suurem pärast kella ühtteist.“ — ,,The Essex 
Antiguarian“, apr. 1899, kd .3. No. 4, Ik. 53, 54. , Enamikus maakohtades oli pimedus nii 
suur, et inimesed ei saanud ilma küünlavalguseta näha aega käevõi seinakellalt, lõunastada, 
teha muid koduseid tegemisi...“ (SV 228.2) 


»»Selle pimeduse ulatus oli ebaharilik. Ida suunas märgiti seda kuni Falmouth'ini. Lääne 
suunas ulatus see Connecticuti kaugeima piirkonnani ja Albanyni. Lõuna suunas tähel-dati 
selle küündimist mererannani ja põhja suunas nii kaugele, kui Ameerika asundused 
ulatusid.“ — William Cordon, ,,History os the Rise, Progress and Establishment of the 
Independence of the U. S. A“, kd. 3, Ik. 57. (SV 228.3) 


Paar tundi enne õhtu saabumist hakkas päevane paks pimedus hajuma ja tuli nähtavale 
päike, mis oli ikka veel varjutatud tumedate uduste pilvedega. ,,Pärast päikeseloojangut 
kattus taevas taas pilvedega ja muutus kiiresti pimedaks.“ ,,Öine pimedus ei olnud päevasest 
vähem ebaharilik ja kohutav; ehkki oli täiskuu aeg, ei võinud esemete piirjooni eristada ilma 
kunstliku valguseta. Pimedusest, mis tundus läbipaistmatu Egiptuse pimedusena, näis 
valguskiirtel, mis paistsid kas naabermajast või mõnest muust läheduses asuvast 
valgusallikast, olevat võimatu läbi tungida.“ Issiah Thomas, ,,Massachusetta Spy; or 
American Oracle of Liberty“, kd. 10, No 472 (2. mai 1780). Üks sündmuse pealtnägija 
ütles: ,,Sel ajal ei saanud ma lahti mõttest, et ka siis, kui iga helenduv keha universumis 
poleks kaetud läbitungimatu kattega või oleks valgusallikas hoopis lakanud eksisteerimast, 
poleks pimedus võinud olla täielikum.“ — Letter by Dr. Samuel Tenney, of Exeter, New 
Hampshire, dets. 1785 (in Massachusetts Historical Society Collections, 1892, I seeria, kd. 
1, Ik. 97). Ehkki sel õhtul tõusis täiskuu, ei suutnud see vähimalgi määral peletada 
surmavarje.“ Pärast keskööd haihtus pimedus ja kuu näis veripunasena. (SV 228.4) 


19. mai 1780 on ajaloos tuntuks saanud ,,pimeda päeva“ nime all. Moosese ajast alates ei 
ole registreeritud ühtki pimeduse perioodi, mis tiheduse, ulatuse ja kestvuse poolest oleks 
sellega võrdne. Pealtnägijate kirjeldused on kaja Issanda sõnacest, antud prohvet Joeli kaudu 
2500 aastat enne selle tõdenemist: ,,Päike muutub pimedaks ja kuu vereks, enne kui tuleb 
Jehoova päev, suur ja kardetav!“ Joel. 3, 4. (SV 229.1) 


Kristus käskis oma rahval jälgida Tema tuleku märke ja selle üle rõõmu tunda, kui 
ilmuvad Kuninga tunnustähed. ,, Aga kui see kõik hakkab sündima,“ ütles Ta, ,,siis vaadake 
üles ja tõstke oma pead, sest teie lunastus läheneb!“ Ta juhtis oma järelkäijate tähelepanu 
kevadel pakatavatele puudele ja ütles: ,, Kui nad juba pakatavad ja te näete seda, siis tunnete 
iseenesest, et suvi on juba ligidal. Nõnda ka teie, kui te näete seda sündivat, siis tundke, et 
Jumala riik on lähedal!“ Luuka 21, 28.30.31. (SV 229.2) 

Sedamööda aga, kuidas alandlikkuse ja pühendumise vaim koguduses oli andnud maad 
uhkusele ja vormilikkusele, oh kadunud ka armastus Kristuse vastu ja usk Tema tulekusse. 
Kütkestatud ilmalikkusest ja lõbuarmastusest, muutus Jumalat tunnistav rahvas pimedaks 
ega pannud tähele Õnnistegija juhiseid Tema tuleku märkide suhtes. Kristuse teise tuleku 
õpetus jäeti hooletusse, sellest kõnelevad kirjakohad mattusid eksiarvamuste uttu ning 
ununesid tasapisi. Eriti keeruline olukord oli selles osas Ameerika kirikutes. Vabadus ja 
heaolu, mida võisid kasutada kõik ühiskonnaklassid, vastupandamatu igatsus varanduse ja 
luksuse järele tõmbas kogu jõu rahategemisele. Innukas tormamine populaarsuse ja võimu 
järele, mis näis kõikidele kättesaadavana, keskendas inimeste huvid ja lootused selle elu 
hüvedele ning lükkas selle pühaliku päeva, mil kõik asjad oma väärtuse kaotavad, kaugesse 
tulevikku. (SV 229.3) 


Kui Õnnistegija nimetas järelkäijatele oma tagasituleku märke, kuulutas Ta ette usust 
ärataganemist, mis pidi leidma aset just enne Tema teist, tulekut. Nii nagu Noa päevil. nii 
kulutasid inimesed ka nüüd aja ara ilmaliku ari ja mugavuste tagaajamise peale; nad ostsid, 
müüsid, istutasid, ehitasid, võtsid naisi ja läksid mehele ning unustasid Jumala ja tulevase 
elu. Neile, kes elavad sel ajal, kõlab Kristuse hoiatus: ,, Aga hoidke, et te oma südameid ei 
koormaks liigsöömise ega purjutamisega ega peatoiduse muredega ja et see päev ei tuleks 
teie peale äkitselt.“ ,,Siis valvake ja paluge igal ajal, et teid arvataks väärt põgenema kõige 
selle eest, mis tuleb ja seisma Inimese Poja ees!“ Luuka 21, 34.36. (SV 229.4) 


Koguduse olukorda sel ajal kirjeldavad Õnnistegija sõnad Ilmutusraamatus: ,,... sul on 
nimi, et sa elad, aga oled surnud!“ Ja neile, kes keelduvad ärkamast oma muretust 
julgeolekust, kõlab Tema pühalik hoiatus: ,,Kui sa nüüd ei valva, tulen ma kui varas ja sina 
ei tea, mil tunnil ma su peale tulen.“ Ilm. 3, 1.2. (SV 230.1) 


On vajalik, et inimesed ärkaksid mõistma ohtu, mis neid varitseb, et nad võiksid 
valmistuda prooviaja lõpu pühalike sündmustega kohtumiseks. Jumala prohvet hüüab: ,,Sest 
Jehoova päev on suur ja väga kardetav, kes suudaks seda taluda?“ Ja kes võib seisma jääda 
siis, kui ilmub see, kelle ,,silmad on liiga puhtad selleks, et näha kurja“, ja kes ,,ei või 
vaadata õnnetust!“ Joeli 2, 11; Hab. 1, 13. Neile, kes kisendavad: ,, Mu Jumal! Me tunneme 
sind!“ kuid astuvad üle Tema pühadest käskudest ning käivad teise jumala järel, kuna nad 
hellitavad oma südames õelust ja armastavad ülekohtuteid, neile on Issanda päev ,,pimedus, 
aga mitte valgus“ Hos. 8, 2; Laul 16. 4; Amos 5, 25. ,,Ja sel ajal sünnib“, ütleb Issand, et 
»»ma otsin lampidega Jeruusalemma läbi ja karis-tan neid mehi, kes on tardunud oma pärmi 
peale, kes ütlevad oma südames: ,, Jehoova ei tee head ega kurja!“ Sef. 1. 12. , Mina tasun 
ilmamaale ta kurjuse ja elajatele nende süü. mina lõpetan ülbete kõrkuse ja alandan 
võimutsejate upsakuse!“ Jes. 12, 11. , Isegi mitte nende hõbe ja kuld ei suuda neid päästa.“ 
»» Nende varandus riisutakse ja nende kojad jäävad tühjaks!“ Sef. 1, 18.13. (SV 230.2) 

Prohvet Jeremija hüüatas seda kohutavat aega silmas pidades: ,, Mu süda on rahutu mu 
sees! Ma ei saa vaiki olla. sest mu hing kuuleb sarvehäält, sõjakära. Hävingut kuuluta takse 
hävingu peale.“ Jer. 4, 19-20. (SV 230.3) 


See päev on viha päev, häda ja ahastuse päev, pime ja must päev, pilvine ja sünge päev, 
sarveja sõjahüüu päev.“ Sef. 1, 15.16. ,, Vaata, Jehoova päev tuleb... et teha õndsaks maa ja 
hävitada sealt patused!“ Jes. 13. 9. (SV 230.4) 


Selle suure päeva eel kutsub Jumala Sõna Tema rahvast üles ärkama vaimulikust 
tardumusest ning otsima Tema palet kahetsuse ja alandusega: ,,Puhuge sarve Siionis, tõstke 
kisa mu pühal mäel! Värisegu kõik maa elanikud, sest Jehoova päev tuleb, see on ligidal.“ 
»Pühitsege paastupüha, kutsuge kokku pühalik koosolek! Koguge rahvas, pühitsege 
kogudust, tooge kokku vanemad, koguge lapsed ja rinnaimejad, peigmees tulgu välja oma 
toast ja pruut oma kambrist. Eeskoja ja altari vahel nutku preestrid, Jehoova teenrid!“ 
Pöörduge m*nu poole kõigest südamest, paastudes, nuttes ja leinates! Kuid käristage löhki 
oma süda, aga mitte oma riided, ja pöörduge Jehoova, oma Jumala poole, sest tema on 
armuline ja halastaja, pika meelega ja rikas heldusest ja tema kahetseb kurja!“ Joel 2, 
1.15.17.12.13. (SV 231.1) 


Selleks, et rahvas võiks seisma jääda Jehoova suurel päeval, tuli teostada suur 
usupuhastust öö. Jumal nägi, et paljud neist, kes tunnistasid end Tema rahva hulka 
kuuluvaiks, ei valmistanud end igaviku vastu ja seepärast otsustas Ta halastuses saata 
hoiatussõnumi, mis pidi äratama inimeste mõtted tuimusest ja juhtima nad Issanda tulekuks 
valmistuma. (SV 231.2) 


See hoiatus on esitatud Ilmutuseraamatu 14. peatükis. Selles tekstis kõneldakse 
kolmekordsest kuulutusest, mida annavad edasi taevased käskjalad. Selle kuulutuse 
andmisele järgneb vahetult Inimese Poja tulemine, et koguda ,,maailma lõikus“. Esimene 
ingel kõneleb lähenevast kohtust. Prohvet nägi ,.teist inglit lendavat kesktaeva kohal; sellel 
oli igavene evangeelium, et armuõpetust kuulutada neile, kes elavad maa peal, ja kõikidele 
rahvahõimudele ja suguharudele ja keeltele ja rahvastele. Ja ta ütles suure häälega: ,,Kartke 
Jumalat ja andke Temale austust, sest on tulnud Tema kohtu tund, ja kummardage teda, kes 
or teinud taeva ja maa jr mere ja veteallikad!““ Ilm. 14, C 7. (SV 231.3) 


See kuulutus on osa ,.igavesest evangeeliumist“-. Evangeeliumi kuulutamine ei ole 
usaldatud inglitele, vaid inimestele. Pühi ingleid kasutatakse selle töö juhtimiseks. Nende 
ülesandeks on küll jälgida seda suurt liikumist, mille eesmärgiks on iga inimese päästmine, 
kuid evangeeliumi tegeliku kuuluastöö maa peal teostavad Kristuse teenrid. (SV 231.4) 


Ustav, d mehed, kes olid kuulekad Jumala Vaimu mõjutustele ja kes kuulutasid Tema 
Sõna, pidid kuulutama seda hoiatust maailmale. Need mehed pidasid silmas kindlat 
prohvetlikku sõna otsekui “ küünalt, mis paistab pimedas paigas. kuni päev jõuab katta ning 
koidutäht tõuseb teie südameis.“ 2. Peetr. 1, 19. Nad olid otsinud Jumala tundmist nii nagu 

peidetud varandust, sest nad teadsid, et ,,sellest on kasu rohkem kui hõbedast ja rohkem tulu 
kui kullast!“ Õp. s. 3, 14. Ja Issand ilmutas neile Tema kuningriigiga seonduvaid suuri asju. 
»» Jehoova osadus on neil, kes teda kardavad, ja ta annab neile teada oma lepingu!“ Laul 25, 
14. (SV 231.5) 


Need, kes seda tõde mõistavad ja selle kuulutamises osalesid, ei olnud õpetatud 
teoloogid. Kui vaimulikud oleksid olnud ustavad valvurid, kui nad oleksid Pühakirja agaralt 
ja palvemeelselt uurinud, siis oleksid nad mõistnud aega, millele ligineti ja 
prohvetikuulutustes näidatud sündmusi, mis täituma hakkasid. Kuid nad ei olnud valmis ja 
sõnum anti alandlikele meestele. Jeesus ütles: ,, Valgus on veel üüri-keseks ajaks teie keskel; 
käige niikaua, kui teil valgus on, et pimedas teid ei tabaks.“ Joh. 12, 35. Need, kes 
pööravad ära Jumala poolt antud valgusest või jätavad selle otsimise hooletusse siis, kui neil 
on selleks võimalus, jäävad pimedusse. Kuid õnnistegija ütleb: ,,Kes jälgib mind, see ei käi 
pimeduses, vaid temal on elu valgus!“ Joh. 8, 12. See, kes püüab siiralt täita Jumala tahet ja 
järgib tõsimeelselt juba antud valgust, saab suurema tundmise. Sellisele hingele särab 
taevane ,.täht“, mis juhib teda kõigesse tõtte. (SV 232.1) 


Kristuse esimese tuleku ajal oleksid Püha Linna preestrid ja kirjatundjad, kellele olid 
usaldatud Jumala tahte avaldused, võinud mõista ajamärke ja kuulutada tõotatud Messia 
ilmumist. Miika prohvetikuulutus osutas tema sünnikohale; Taaniel teatas Tema tuleku aja. 
Miika 5, 2; Taan. 9, 25. Jumal usaldas need prohvetikuulutused juuda juhtide hooleks. Nad 
ei saanud vabandada oma teadmatust ja rahvale teadmata jätmist ühegi põhjendusega. 
Teadmatus tulenes nende patusest hoolimatusest. Juudid olid ehitanud mälestusmärke 
tapetud Jumala prohvetitele, samal ajal aga lipitsenud maailma suurmeestega, keda juhtis 
Saatan. Nad olid niivõrd ametis oma auahnete plaanidega, ametiredelil tõusmisega ja 
inimeste soosingu taotlemisega, et nad kaotasid silmist au, mida pakkus neile taeva 
Kuningas. (SV 232.2) 


Iisraeli vanemad oleksid pidanud aukartuse ja suure süvenemisega uurima maailma 
ajaloo suurima sündmuse üksikasju — Jumala Poja tulekut siia maailma selleks, et 
lunastada inimesed. Kogu rahvas oleks pidanud valvama ja ootama, et esimesena tervitada 
maailma Lunastajat. Kuid ennäe, kaks väsinud rändurit Naatsareti mäelt käisid läbi Petlema 
kitsa tänava majad kuni linna idaservani, et leida peatuspaika. Ükski uks ei avanenud nende 
vastuvõtmiseks. Armetus loomadele ehitatud hütis leidsid nad viimaks varjupaiga ja siin 
sündis ka maailma Õnnistegija. (SV 232.3) 


Taevased inglid olid näinud au, mida Jumala Poeg oli jaganud oma Isaga enne maailma 
asutamist; nüüd ootasid nad suurima huviga Tema ilmumist maa peale. Nad olid kindlad, et 
see sündmus täidab rõõmuga kõik inimesed. Ingli ülesandeks oli viia rõõmusõnumeid neile, 
kes olid valmis seda vastu võtma ja edasi kuulutama. Kristus oli alandunud võtma enese 
peale inimloomust. Ta pidi taluma ääretut murekoormat ja andma oma elu ohvriks patu eest. 
Ent inglid soovisid, et Kõigekõrgema Poeg ilmuks ka alanduses inimeste ette väärikuses ja 

aus, mis oli Temale kohane. Nad ootasid, et maa suured mehed koguneksid Iisraeli pealinna, 
et tervitada Tema ilmumist ning et inglite leegionid võiksid esitleda Teda ootavale 
seltskonnale. (SV 233.1) 


Üks ingel külastas maad, et näha, kes olid valmis tervitama Jeesust. Kuid ta ei märganud 
jälgegi ootusest. Ta ei kuulnud ühtki laulu Jumala kiituseks, kuigi Messia tuleku aeg oli 
käes. Ingel hõljus mõnda aega äravalitud linna ja tampli. kohal, kus juba sajandeid oli 
ilmnenud Jumala ligiolek. Kuid sealgi valitses täielik ükskõiksus. Preestrid ohverdasid 
templis toretsevalt ja uhkeldavalt rüvedaid ohvreid. Variserid pidasid rahvale valjult kõnet 
või lugesid tänavanurkadel hoopleva id palveid. Kuningate paleedes, filosoofide 
kogunemispaikad.es ja rabide koolides valitses samasugune hoolimatus imeväärse tõsiasja 
suhtes, mis oli täitnud kogu taeva rõõmu ja kiitusega — inimese Lunastaja oli ilmumas maa 
peale. (SV 233.2) 


Silma ei hakanud ainsatki märki sellest, et Kristust oodati või et Eluvürsti vastuvõtmiseks 
oleks tehtud ettevalmistusi. Hämmastunult kavatses taevane saadik nende häbiväärsete 
teadetega taevasse tagasi pöörduda, kuid siis silmas ta gruppi karjuseid, kes öösel oma karja 
valvasid ja tähistaevast silmitsedes Messia üle kõnelesid. Nemad küll igatsesid maailma 
Lunastaja tulekut. Siin olid inimesed, kes olid valmis vastu võtma taevalikku sõnumit. Äkki 
nägid karjused Issanda inglit, kes kuulutas neile rõõmu. Taevalik auhiilgus voogas üle 
tasandiku. Ilmus loendamatu hulk ingleid, justkui oleks rõõm liiga suur, et seda võiks tuua 
üks taevane saadik. Lugematud hääled ühinesid ülistuslauluks, mida ühel päeval laulavad 
kõik rahvad: ,, Au olgu Jumalale, kõrges ja maa peal rahu inimeste seas, kelledest temal on 
hea meel!“ Luuka 2, 14. (SV 233.3) 


Oo, milline õppetund peitub Petlemma jutustuses! Kuidas noomib see meie uskumatust, 
uhkust ,ia eneseusaldust! Milline üleskutse valvsusele, et meie oma ükskõiksuse tõttu ei 
jätaks tähele panemata ajamärke ega põlgaks oma armukatsumise aega. (SV 234.1) 


Inglid leidsid peale alandlike karjaste Juuda mägedel veel Messia tuleku ootajaid 
paganate maalt. Need olid targad, rikkad ja suursugused mehed, Idamaa filosoofid, kes 
looduse uurimise kaudu olid õppinud tundma Jumalat. Heebrea pühadest kirj?dest olid nad 
lugenud Tähest, kes tõuseb Jaakobist. Nad ootasid väga Tema ilmumist, kellest pidi saama 
mitte üksnes ,lisraeli troost“, vaid ka ,,paganate valgus ja pääste ilmamaa otsani!“ Luuka 2, 
25.32; Äp. t. 13, 47. Need juurdlevad mehed otsisid valgust ja valgus Jumala troonilt 
valgustas nende teed. Kuna Jeruusalemma preestrid ja rabid, tõe kaitsjateks ja esitajateks 
eraldatud mehed, olid mässitud pimedusse, juhtis taevane täht need paganlikud võõrad äsja 
sündinud Kuninga sünnikohta. (SV 234.2) 


Kristus ,,ilmub teist korda ilma patuta neile, kes teda ootavad õndsuseks“ Heebr. P, 28. 
Nii nagu omaaja vaimulikud juhid ei väärinud au kuulutada sõnumit Õnnistegija 
sündimisest, nii ei saanud usaldada juhtivate meeste kätte ka sõnumit Tema teisest tulekust. 


Nende ühendus Jumalaga oli katkenud ja nad olid lükanud tagasi valguse taevast; sellepärast 

ei saanud Jumal neid arvata inimeste hulka, keda kirjeldab apostel Paulus: ,,Aga teie, 
vannad, ei ole mitte pimeduses, nii et see päev teid saaks haarata kui varas. Teie kõik olete 
ju valguse lapsed ja päeva lapsed. Meie ei ole mitte öö ega pimeduse lapsed!“ 1. Tess. 5, 
4.5. (SV 234.3) 


Valvurid Siioni müüridel oleksid pidanud olema esimesed kõnelema Õnnistegija 
tulemisest, esimesed kutsuma rahvast üles valmistuma Temaga kohtuma. Kuid nad olid 
muretud, unistasid rahust ja julgeolekust ning lasksid rahval magada pattudes. Jeesus 
võrdles oma kogudust viljatu viigipuuga, kes uhkeldas küll lehtedega, kuid oli ilma 
hinnalise viljata Peeti hooplevalt kinni küll religiooni välistest vormidest, kuid puudus õige 
alandlikkus, meeleparandus ja usk, mis ainsatena võisid muuta teenistuse Jumalale 
vastuvõetavaks. Vaimu viljade asemel ilmutati uhkust, vormilikkust, edevust, isekust ja 
rõhumist. Tagasilibisev kogudus sulges silmad ajamärkidele. Jumal ei hüljanud noid ega 
vähendanud oma ustavus:, kuid kogudus ise eemaldus Temast ja lahutas end Tema ar- 
mastusest,. Kuna nemad lõid käega lepingu tingimustele, siis ei täitunud Issanda tõotused 
nende suhtes. (SV 234.4) 


Selline on Jumala poolt antud valguse ja eesõiguste alahindamise ja hooletusse jätmise 
vältimatu tagajärg. Kui kogudus ei võta vastu igat valguskiirt ega täida igat teadaolevat 
kohustust, siis muutub usk paratamatult vormiteenistuseks ja tõeline jumalakartus kaob. 
Seda tõde on koguduse ajalugu korduvalt kinnitanud. Jumal nõuab oma rahvalt usutegusid 
ja sõnakuulelikkust vastavalt antud õnnistustele ja eesõigustele. Sõnakuulmine nõuab ohvrit; 
sellega aga kaasneb rist ning seetõttu ei soovigi paljud Kristuse järelkäijad järgida taeva 
valgust. Sarnaselt vanadele juutidele ei tunne nad oma armukatsumise aega. Luuka 19, 44. 
Juhtivate vaimulike uhkuse ja uskmatuse pärast läks Issand neist mööda ja ilmutas oma tõde 
neile, kes Petlemma karjaste ja Hommikumaa tarkade sarnaselt pöörasid tähelepanu kogu 
valgusele, mida nad olid saanud. (SV 235.1) 

PEATÜKK 18—AMEERIKA REFORMAATOR 


Õiglane ja ausameelne farmer, kes oli hakanud kahtlema Pühakirja jumalikus 
autoriteedis, kuid kes siiski soovis tõde tunda, oli mees, keda Jumal sai eriliselt kasutada 
Kristuse teise tuleku kuulutamisel. Sarnaselt paljudele teistele reformaatoritele oli William 
Millergi maadelnud nooruses vaesusega ja õppinud selle kaudu püsivust ja enesesalgamist. 
Suguvõsa, kust ta põlvnes, oli tuntud sõltumatuse, vabadusearmastuse, visaduse ja suure 
patriotismi poolest. Need iseloomujooned paistsid silma ka Williami juures. Tema isa oli 
koloniaalarmee kapten ja ohvrite tõttu, mida isa oli toonud tolle tormilise perioodi 
võitlustele ja kannatustele, pidi Miller oma nooruses elama viletsates oludes. (SV 236.1) 


Miller oli füüsiliselt terve ja juba lapseeas avaldus tema tavalisest suurem vaimujõud. 
Sedamööda, kuidas ta vanemaks sai, kasvas tema taiplikkus veelgi. Tal oli aktiivne ja 
hästiarenenud mõistus, mis janunes teadmiste järele. Kuigi tal polnud õnne saada kõrgemat 
haridust, sai temast tänu õpihimule, hoolikale analüüsivõimele ja teraselt elu jälgivale 
pilgule terve otsustusvõime ja avarate vaadetega mees. Millerit tunti laitmatu kõlbelise 
iseloomu ja -kadestusväärse noormehena, keda hinnati kõikjal otsekohesuse, 
kokkuhoidlikkuse ja heatahtlikkuse tõttu. (SV 236.2) 


Energia ja usinuse varal omandas ta varakult väikese varanduse, kuid jätkas endiselt 
enesetäiendamist. Ta töötas tunnustustväärivalt mitmesugustel riigija sõjaväe ametikohtadel 
ning tulevik näis avavat tee rikkusele ja. aule. (SV 236.3) 


Milleri ema oli väga jumalakartlik naine. Lapsepõlves oli ka William olnud usulise mõju 
all, kuid noorukieas sattus ta deistide seltskonda, kelle mõju süvendas veelgi nende 
kodanikujulgus, haritus ja heatahtlik suhtumine inimestesse. Ümbritsev kristlik keskkond oli 
kujundanud paljuski nende iseloomu. Lugupidamist ja usaldust pälvinud omaduste eest olid 
nad tegelikult tänuvõlgu Piiblile, kuid just neid häid ande kasutati selliselt, et need avaldasid 
mõju Piibli vastu. Seltsinud deistidega, võttis Miller vastu nende vaated. Üldiselt 
tunnustatud = Fühakirja = tõlgitsused tundusid Millerile tollal = vastuoluliste = ja 
kooskõlastamatutena. Uued tõekspidamised jätsid Piibli hoopis kõrvale, kuid ei pakkunud 
selle asemele ka midagi paremat ja nii ei rahuldanud noormeest päriselt ka deism, kuigi ta 
jäi nende seisukohtade juurde umbes kaheteistkümneks aastaks. Kolmekümne neljandal 
eluaastal sai Püha Vaim mõjutada Milleri südant nii, et ta tundis ennast patusena. Senine 
maailmavaade ei pakkunud mingit kindlusetunnet elu lõpuks. Tulevik näis pimeda ja 
süngena. Vihjates hiljem oma tolleaegsetele tunnetele, ütles ta: ,, Mõte tulevasest kohtust oli 
külm ja masendav ning õpetus isiklikust vastutusest Jumala ees tähendas minu meelest 
vältimatut hävingut. Taevas oli otsekui vask mu pea kohal ja maa kui raud mu jalge all. 
Igavik — mis see oli? Ja surm — miks see oli? Mida rohkem ma endamisi arutlesin, seda 
segasemaks see minu arust läks. Mida rohkem ma mõtlesin, seda rohkem puntrasse jooksid 
mu järeldused. Püüdsin mitte mõelda, kuid ma ei suutnud valitseda oma mõtteid. Ma oigasin 

ja ägasin, kuid ei teadnud, kes oli selles süüdi. Ma teadsin, et midagi on valesti, kuid ma ei 
teadnud, kust või kuidas õiget leida. Olin kurb ja lootusetu.“ (SV 236.4) 


Sellises masenduses oli ta mõned kuud. ,, Äkki,“ kirjutab ta, ,sai Päästja olemus mulle 
väga elavaks.“ Näis, et on ikkagi keegi, kes on nii armastav ja kaastundlik, et ta võtab enda 
peale lepitada meie üleastumised ja seega päästab meid patu karistusest. Tundsin kohe, kui 
armastav pidi selline isik olema ja kujutlesin, kuidas ma heidan ennast tema kätesse ja 
loodan tema armule. Küsimus oli vaid selles, kuidas tõestada, et selline isik tõepoolest 
eksisteerib? Tajusin, et ainult Piiblist võin saada mingeid tõendeid sellise Päästja olemasolu 
kohta, samuti küsimuste kohta, mis saab pärast surma... (SV 237.1) 


Mõistsin, et Piibel toob esile just sellise Päästja, keda ma vajasin ning mind hämmastas 
see, kuidas võis raamat, mille kirjutajaks olid inimesed, esitada põhimõtteid, mis olid 
niivõrd kohased langenud maailma vajadustele. Olin sunnitud möönma, et Pühakiri on 
Jumala ilmutus. Piibel sai minu lemmikuks, ja Jeesuses leidsin enesele Sõbra. Päästja sai 
mulle lähedasemaks kõigist inimestest ja Pühakiri, mis varem oli salapärane ja vasturääkiv, 
sai nüüd lambiks mu jalgadele ja valguseks mu teerajale. Minu hingetormid rahunesid. 
Leidsin, et Issand Jumal on Kalju keset eluookeani. Piibel sai mulle raamatuks, mida ma 
kõige enam uurisin ja ma võin tõesti öelda, et uurisin teda suure rõõmuga. Ma ei suutnud 
mõista, kuidas polnud ma varem näinud selle ilu ja haaravust, ning kuidas olin võinud ta 
üldse kõrvale heita. Ma leidsin, et kõik, mida mu süda igatses, oli siin kirjas ning sisaldas 
ravimi hinge iga haiguse jaoks. Mul kadus huvi muu kirjanduse vastu ja ma püüdsin saada 
tarkust Jumalalt“ G. Eliss. , Memers of the Wn. Miller“, Ik. 65—67. (SV 237.2) 


Miller tunnistas avalikult, oma usku töekspidamistesse, mida ta oli põlanud. Ent tema 
uskmatud kaaslased polnud pikaldased esile tooma kõiki neid argumente, mida ta ise sageli 
oli toonitanud Pühakirja jumaliku autoriteedi vastu. Ta ei olnud veel võimeline neile 
vastama, kuid kaalutles nii: kui Piibel on ilmutus Jumalalt, peab ta olema kooskõlas endaga, 
ja kuna ta anti valguseks inimestele, siis peab ta olema kohandatud ka nende mõistusele. 
Sellepärast otsustas ta Pühakirja ise uurida ja selgusele jõuda, kas näilisi vasturääkivusi on 
võimalik kooskõlastada tervikuga. (SV 238.1) 


Soovides . Pühakirjale  eelarvamustevabalt läheneda, loobus ta - igasugustest 
kommentaaridest ning võrdles kirjateksti kirjatekstiga ääremärkuste ja konkordsntsi abil. Ta 
uuris korrapäraselt ja kavakindlalt. Miller alustas Moosese esimese raamatuga ning luges 
salm-salmilt. Ta ei läinud edasi enne, km vastava lõigu tähendus talle nii selgeks sai, et see 
enam mõistmist ei takistanud. Kui ta leidis midagi selgusetu olevat, võrdles ta seda teiste 
Piibli tekstidega, mis näisid seonduvat uurimuse all oleva küsimusega. Ta laskis igal sõnal 
leida keha teemas, mida vastav lõik Piiblis käsitles. Kui tema arusaamine läks kokku iga 
kaastekstiga, siis oli selge ka asja sisu. Kui sellise uurimise käigus tuli ette mõni raskelt 
mõistetav lõik, siis leidis ta sellele seletuse Pühakirja mõnes teises osas. Tõsiselt paludes 
jumalikku valgust, sai talle selgeks see, mis varem oli tema jaoks segane olnud. Ta koges 

Laulja sõnade tõde: ,,Kui su sõnad avanevad, annavad nad valgust, tehes arukaks kohtlasi!“ 
Laul 119, 130. (SV 238.2) 


Suure huviga uuris Miller Taanieli ja Ilmutuseraamatut Neis kirjas olevate 
prohvetikuulutuste tõlgendamiseks kasutas ta põhimõtteid, mis, teiste Piibli raamatute 
puhulgi, ja leidis oma suureks rõõmuks, et prohvetlikke sümboleid oli võimalik mõista ning 
et prohvetikuulutused, niipalju kui neist olid täitunud, olid täitunud sõna-sõnalt. Ta märkas, 
et esitatud mitmesugustele sümbolitele ja kujunditele anti seletus kas vahetus kontekstis või 
siis seletati need lahti Piibli teistes kirjakohtades ja selliselt seletatuina tuli neid mõista juba 
sõnasõnaliselt. ,, Jõudsin seega veendumusele,“ ütleb ta, ,,et Piibel on ilmutatud tõdede 
süsteem, nii selgesti ja lihtsalt esitatud, et uuriv inimene, ükskõik kui vähese taibuga, ei 
tarvitse selles eksida.“ Bliss, Ik. 70. (SV 238.3) 


Lüli lüli järel selgines talle tõeahel ja iga sammuga tulid äha enam esile 
prohvetikuulutuste kontuurid, mis tasusid jõupingertusi Taeva inglid suuneisid Milleri 
mõtteid ja avasid Pühakirja tema arusaamisele. (SV 238.4) 


Viisi, mismoodi prohvetikuulutused olid täitunud minevi kus. võttis ta juhiseks, mille 
varal mõista, mismoodi täituvad seni veel täitumata ettekuulutused. Niiviisi jõudis ta 
veendumusele, et rahva seas populaarne vaade Kristuse vaimsest valitsemisest, maapealsest 
tuhandeaastasest riigist enne maailma lõppu, ei toetunud Jumala Sõnale. See õpetus, mis 
pakkus tuhandeaastast õiglust ja rahu enne Issanda isiklikku tulekut, lükkas Jumala suure ja 
hirmutava kohtupäeva kaugesse tulevikku. Kui meeldiv see mõte ka oli, oli see ometi 
vastuolus Kristuse ja Tema apostlite õpetustega, kes kõnelesid, et nisu ja luste kasvavad 
koos kuni maailma-ajastu lõikuseni; et kurjad inimesed ja petised lähevad ikka pahemaks“, 
et ,,viimseil päevil tuleb raskeid aegu“ ja et pimeduse riik kestab kuni Issanda tulekuni ning 
hävitatakse Tema suu vaimuga ja purustatakse Tema tuleku hiilgusest.“ Matt 13,20.38-41; 
2 Lim; 35.13.15 2. Tess: 2,8. 15V-239.T) 


Apostellik kogudus ei õpetanud kogu maailma ümberpöördumist ega Kristuse vaimset 
valitsemist. Üldiselt ei võtnud kristlased seda õpetust vastu kuni kaheksateistkümnenda 
sajandi alguseni. Nagu iga teisegi eksiõpetuse puhul, nii olid sellegi õpetuse uskumisel 
halvad tagajärjed. Inimesed harjusid ootama Issanda tulemist kauges tulevikus ja jätsid 
tähele panemata need märgid, mis kõnelesid Tema tuleku ligidusest. Väärarusaam tõi 
enesekindluseja julgeolekutunde, mis polnud põhjendatud ja mille tõttu paljud jätsid 
hooletusse vajali-ku ettevalmistuse kohtumiseks Issandaga. (SV 239.2) 


Miller leidis, et Pühakirjas õpetatakse selgesti Kristuse isik likku tulekut. Paulus ütleb: 
»Issand ise tuleb taevast alla sõjahüüuga, peaingli hääle ning Jumala pasunaga.“ 1. Tess. 4. 
16. Ja Päästja teatab: , Nad näevad Inimese Poja tulevat taeva pilvede peal suure väe ja 
auhiilgusega.“ ,,Sest otsekui välk sähvab ida poolt ja paistab läände, nõnda peab olema 
InimesePoja tulemine.“ Matt. 24, 30. 27. Teda saadavad kõik taeva väed. , Inimese Poeg 

tuleb oma auhiilguses ja kõik inglid te- maga.“ Matt. 25, 31. ,.Ja ta läkitab oma inglid suure 
pasunahäälega, ja nad koguvad kokku ta äravalitud.“ Matt. 24, 31. (SV 239.3) 


Tema tulemisel äratatakse õiged surnud üles ja õiged elavad muudetakse. ,,Me kõik ei 
lähe magama,“ ütleb Paulus, ,,aga me kõik muutume, äkitselt, ühe silmapilguga, viimase 
pasuna hüüdes. Sest pasun hüüab ja surnud tõusevad üles kadumatutena, ja me muutume 
Sest see kaduv peab riietuma kadumatusega ja see surev riietuma surematusega.“ 1. Kor. 15, 
51-53. Ka oma kirjas tessalooniklastele ütleb apostel Issanda tuleku kirjelduste jätkuks: 
»»Kristuses surnud tõusevad üles esmalt; selle järele kistakse meid, kes elame ja üle jääme, 
ühtlasi nendega pilvede peal Issandale vastu üles õhku, ja nõnda saame olla ikka ühes 
Issandaga.“ 1. Tess. 4, 16. 17. (SV 239.4) 


Ei ole võimalik, et Tema rahvas saaks vastu võtta kuningriiki enne Kristuse isiklikku 
tulekut. Päästja ütles: ,, Aga kui Inimese Poeg tuleb oma auhiilguses ja kõik inglid Temaga, 
siis Ta istub oma aujärjele; ja siis kogutakse Tema ette kõik rahvad ja ta eraldab nad 
üksteisest, nagu karjane eraldab lambad sikkudest. Ja ta asetab lambad oma paremale käele, 
aga sikud vasakule käele. Siis kuningas ütleb neile, kes on ta paremal käel: , Tulge siia, 
minu Isa õnnistatud, pärige kuningriik, mis teile on valmistatud maailma asutamisest!“ Matt. 
25, 31-34. (SV 240.1) 


Me nägime antud kirjatekstidest, et siis kui Inimese Poeg tuleb, äratatakse surnud uue 
kadumatu ihuga üles ja elavad muudetakse. Selle suure muutuse kaudu tehakse nad pärandi 
(kuningriigi) kätte saamiseks kohaseks, sest Paulus ütleb: ,, Liha ja veri ei või pärida 
kadumatust.“ 1. Kor. 15, 50. Inimene sellisena nagu ta praegu on, on surelik ehk kaduv, kuid 
Jumala riik on kadumatu, igavesti kestev. Seepärast ei saa ini-mene sellisena nagu ta praegu 
on minna Jumala riiki, kuid siis, kui Jeesus tuleb, annab Ta oma rahvale surematuse ja 
kutsub nad pärima kuningriiki, mille pärijateks nad senini on olnud. (SV 240.2) 


Need ja teised kirjatekstid tõestasid Millerile, et sündmused, mille toimumist oodati enne 
Kristuse tulekut, näiteks nagu üleüldine rahuriik ja Jumala riigi rajamine maa peale, pidid 
järgnema alles Tema teisele tulekule. Seevastu vastasid kõik ajamärgid ja olukord maailmas 
prohvetlikule kirjeldusele viimaste päevade kohta. Üksnes Pühakirja uurimise kaudu jõudis 
Miller paratamatu järelduseni, et sellele maailmale määratud aeg hakkas lõppema. ,,Teiseks 
valdkonnaks, mille tõendid mind oluliselt mõjutasid,“ ütles ta, ,,oli Pühakirja ajatabel... Ma 
leidsin, et sündmused, mis olid ette kuulutatud ja mis täitusid minevikus, toimusidki 
määratud ajal. Sada kakskümmend aastat veeuputuseni (1. Moos. 6, 3); seitse päeva, mis 
pidid eelnema sellele ja nelikümmend päeva, mil pidi sadama vihma (1. Moos. 7, 4); 
nelisada aastat Aabrahami järglaste viibimiseks Egiptuses (1. Moos. 15, 13); kolm päeva 
joogikallajate ülema ja pagarite ülema unenäos (1. Moos. 40; 12-20); vaarao unenäo seitse 
aastat (1. Moos. 41, 28-54); nelikümmend aastat kõrbes (4. Moos. 14, 33); kolm ja pool 
aastat näljaaega (1. Kun. 17, 1) (vt. Luuka 4, 25); seitsekümmend aastat pagendust (Jer. 25, 
11); Nebukadnetsari seitse aega (Tan. 4, 13 3-16); seitse nädalat, kuuskümmend kaks 

nädalat ja üks nädal, ühtekokku seitsekümmend nädalat, mis olid määratud juutidele (Taan. 
9, 24-27) — need ajaga piiratud sündmused olid kõik kord prohvetlikult ette kuulutatud ja 
täitusid nii nagu ette öeldud.“ — Bliss, Ik. 74, 75. (SV 240.3) 


Kui Miller leidis nüüd Piiblit uurides mitmesuguseid ajaperioode, mis, vastavalt tema 
arusaamisele, ulatusid Kristuse teise tulekuni, nägi ta neis paratamatult ,,enne määratud 
aegu, mida Jumal oli ilmutanud oma sulastele.“ ,,Varjatu,“ ütleb Mooses, ,,kuulub 
Jehoovale, meie Jumalale, aga mis on ilmutatud, kuulub igavesti meile ja meie lastele. Ja 
Issand teatab prohvet Aamose kaudu, et Ta ,,ei tee midagi ilmutamata oma nõu oma 
sulaseile prohveteile.“ 5. Moos. 29. 28; Aamos 3, 7. Jumala Sõna uurijad võivad seega 
kindlalt uskuda, et kõige hämmastavam sündmus inimkonna ajaloos toimub nii, nagu on 
selgesti näidatud Pühakirjas. (SV 241.1) 


»Kui ma olin täiesti veendunud,“ ütles Miller, ,,et kõik Jumalast inspiratsiooni kaudu 
antud Pühakiri on kasulik (2. Tim. 3, 16); et seda ei toodud ühelgi juhul esile inimeste tahtel, 
vaid et jumalakartlikud inimesed kirjutasid selle Püha Vaimu mõjutusel (2. Peetr. 1, 21) 
»»meile õpetuseks, et meil kannatlikkuse ja Kirja troosti kaudu oleks lootust“ (Rooma 15, 4), 
ei saanud ma teha paratamatult muud järeldust, kui see, et need osad Piiblist, mis käsitlevad 
ajaperioode, on niisama palju Jumala Sõna osaks, kui iga teine lõik sellest. Tundsin 
seepärast, et minul, kes ma püüdsin mõista seda, mida Jumal oma armus on näinud heaks 
meile ilmutada, polnud õigust tähele panemata jätta prohvetlikke perioode.“ Bliss Ik. 
75. (SV 241.2) 


Prohvetikuulutuseks, mis näis talle kõige selgemalt ilmutavat Kristuse teise tuleku aega, 
oli Taan. 8, 14: , Kaks tuhat kolmsada õhtut-hommikut! Siis saab pühamu taas oma õiguse!“ 
(ingl. k.: ,,Siis saab pühamu taas puhastatud.“). (SV 241.3) 


Jälgides põhimõtet, et Pühakiri tõlgendab end ise, märkas Miller, et päeva kasutatakse 
sümboolses prohvetikuulutuses aasta tähistamiseks (4. Moos. 14, 34; Hesek. 4, 6). Ta 
mõistis, et periood, mis koosneb 2300 prohvetlikust päevast või tegelikust aastast, ulatus 
kaugele üle juutide erilise ajastu piiri ja ei saanud seepärast viidata juutide ajastu pühamule. 
Miller võttis omaks üldiselt tunnustatud vaate, et kristlikul ajastul on pühamuks maa ja 
uskus seetõttu, et Taan 8, 14 ennustatud pühamu puhastamine tähendab maa puhastamist 
tulega Kristuse teisel tulekul. Tuleb vaid leida 2300 päevale õige alguspunkt, kaalutles ta, 
siis on kerge välja arvutada Kristuse tuleku aeg; maailma lõpu aeg, see aeg, mil maailm 
»»kogu oma uhkuses, võimus, toreduses, tühisuses, kurjuses ja rõhumises jõuab lõpule“; ,,mil 
needus kõrvaldatakse maa pealt, surm hävitatakse ja Jumala sulasele, prohvetile ning neile, 
kes kardavad Tema nime, antakse tasu; mil hävitatakse need, kes hävitavad maa.“ — Bliss, 
Ik. 76. (SV 241.4) 


Uue ja veel sügavama tõsidusega jätkas Miller prohvetikuulutuste uurimist. Ta kasutas 
selleks öid ja päevi. Taile näis, et siin peitus midagi sellist, mis omas tohutut tähtsust ja 

võtit 2300 päeva alguspunkti kohta. Ingel Gabriel, kellel kästi seletada Taanilelile nägemus, 
seletas ära ainult osa sellest, sest prohveti jõud rauges, kui talle kirjeldati kohutavat 
tagakiusamist, mis pidi tabama kogudust. Ta ei talunud korraga rohkem ja ingel lahkus 
temast mõneks ajaks. Taaniel ,,nõrkes ja oli haige mõnda aega“. ,, Aga ma olin kohkunud 
nägemuse pärast,“ ütles ta, ,,ega mõistnud seda.“ (SV 242.1) 


Ent Jumal oli käskinud oma saadikut: ,,Seleta see nägemus tollele seal!“ Ülesanne tuli 
täita ja nii pöördus ingel mõni aeg hiljem Taanieli juurde tagasi ning ütles: , Nüüd ma olen 
tulnud sind targemaks tegema,“ ,,seepärast pane tähele sõna ja õpi mõistma nägemust.“ 
Taan. 8, 27, 16; 9, 22. 23. 24-27. Üks tähtis punkt 8. peatüki nägemuses oli jäänud 
seletamata, nimelt see, mis puudutas aega ehk kõnealust 2300-päevast perioodi; seepärast 
kõneleb ingel oma seletust jätkates peamiselt ajast: (SV 242.2) 


»Seitsekümmend aastanädalat on seatud su rahvale ja su pühale linnale... ja tea ning 
mõista: Sõna väljumisest alates Jeruusalemma taastamiseks ja üles ehitamiseks kuni võitud 
vürstini on seitse aastanädalat ja kuuskümmend kaks aastanädalat — siis on see jälle üles 
ehitatud turgude ja vallkraavidega, kuigi aegade surve all. Pärast kuutkümmend kaht 
aastanädalat kaotatakse Võitu ja teda ei ole enam ... Paljude meelest ta ei hooli lepingust ühe 
aastanädala jooksul ja ta lõpetab pooleks aastanädalaks tapaja roaohvri.“ (SV 242.3) 


Ingel saadeti Taanieli juurde erilise eesmärgiga — seletada prohvetile küsimus, mida ta 
ei mõistnud kaheksanda peatüki nägemuses, nimelt ,,kaks tuhat kolmsada õhtut-hommikut, 
siis saab pühamu puhastatud!“ Pärast seda, kui ingel oli innustanud Taanieli: ,,Pane tähele 
seda sõna ja õpi mõistma nägemust“, ütles Gabriel kõigepealt: ,,Seitsekümmend 
aastanädalat on seatud su rahvale ja su pühale linnale. ,,Sõna, mis siin on tõlgitud ,,seatud“, 
tähendab täpsemalt ,,ära lõigatud“. Ingel teatas, et seitsekümmend aastanädalat, mis 
tähendab 490 aastat, olid ära lõigatud kui eriliselt juutidele kuuluv periood. Kuid millest nad 
olid ära lõigatud? Kuna 2300 päeva oli ainuke kaheksandas peatükis nimetatud ajaperiood, 
siis pidi see olema periood, mille küljest seitsekümmend aastanädalat ära lõigati, ja seega 
pidi neil kahel perioodil olema ühine alguspunkt. Ingel seletas, et seitsekümmend nädalat 
algavad käsu väljasaatmisest taastada ja üles ehitada Jeruusalemm. Teada saada käsu 
väljastamise aeg tähendas kätte saada ka 2300-päevase suure perioodi alguspunkt. (SV 
242.4) 


Esra seitsmenda peatüki salmides 12-26 leiame sellekohase dekreedi. See väljastati oma 
kõige täiuslikumal kujul Pärsia kuninga Artaxerxese poolt a. 457 e. m. a. Kuid Esra 6, 14 
öeldakse, et Issanda koda Jeruusalemmas ehitati ,,Koorese, Daarjavese ja Artaxerxese, 
Pärsia kuningate käsul.“ Kuna need kolm kuningat algatasid, taaskinnitasid ja täiustasid üht 
ja sama dekreeti, tuleb prohvetikuulutuse alguseks lugeda selle lõpliku jõustumise 
aastat. (SV 243.1) 

Käsk anti välja lõplikul kujul aastal 457 e. m. a.; ja kui võtta see aastaarv algorientiiriks, 
näeme, et iga prohvetikuulutuse üksikosa seitsmekümne aastanädala kestel on oma 
kohal. (SV 243.2) 


»»Sõna väljumisest alates Jeruusalemma taastamiseks ja üles ehitamiseks kuni võitud 
vürstini on seitse aastanädalat; ja kuuskümmend kaks aastanädalat“; seega siis 
kuuskümmend üheksa aastanädalat ehk 483 aastat. Artaxerxese dekreet jõustus sügisel a. 
457 e. m. a. Minnes sellest aastast edasi 483 aastat, jõuame sügisesse a. 27 m. a. ]. (vaata 
lisa). Just siis täitus ka ettekuulutus. Sõna ,,Messias“ tähendab ,,Võitu“. Sügisel a. 27 m. a. ]. 
ristis Johannes Kristuse ja samal hetkel sai Kristus Vaimu võidmise. Apostel Peetrus 
tunnistab, et ,,Jumal Jeesuse Naatsaretist oli võidnud Püha Vaimu ja väega.“ Ap. t. 10, 38. Ja 
Päästja ise teatas: ,, Issanda Vaim on minu peal; seepärast on ta mind võidnud kuulutama 
evangeeliumi vaestele.“ Luuka 4, 18. Pärast ristimist läks Jeesus Galileasse ja ,,kuulutas 
Jumala evangeeliumi ja ütles: ,, Aeg on täis saanud.“ Mark. 1, 14. 15. (SV 243.3) 


2300 PÄEVA ETTEKUULUTUS 


2300 Päeva 
2300 Aastat 

Tähtaeg 
Juutide 
Jaoks 







Määrus Kristuse 

Jeruu- Ristimine 
Salemma || Ulesehit- || Võidmine 
Ülesehita amine 

-miseks 


Üks Prohvetlik Päev = Üks Sõna Otseses Mõttes Aasta... 


% Vastavalt päevade arvule, mis te uurisite seda maad, nelikümmend päeva, iga päeva kohta 
aasta, peate te kandma oma pattu nelikümmend aastat ja tundma minu vastupanu. (Numbrid 
14:34) °Ja kui sa need oled lõpetanud, siis teisel korral pead sa magama parema külje peal 

ja kandma Juuda soo süüd nelikümmend päeva; ma olen sulle määranud iga aasta kohta ühe 
päeva. (Hesekiel 4:6) 


457 E.KR. — 1844 P.KR. = 2300 päevad/aastad. !*Ja ta ütles mulle: 'Kaks tuhat kolmsada 
õhtut-hommikut. Siis saab pühamu taas oma õiguse.'. (Daniel 8:14) ?**Seitsekümmend 
aastanädalat on seatud su rahvale ja su pühale linnale üleastumise lõpetamiseks, patule piiri 
panemiseks ja süüteo lepitamiseks, igavese õiguse toomiseks, nägemuse ja prohveti 
kinnitamiseks ja Kõigepühama võidmiseks. 490 päevad/aastad (Taaniel 9:24) 


457 E.KR. = Määrus Jeruusalemma ülesehitamiseks ja taastamiseks (Artaxerxese käsk). 
...Ja tea ning mõista: alates sõna tulemisest Jeruusalemma taastamiseks ja ülesehitamiseks 
kuni võitud vürstini on seitse aastanädalat; ja kuuskümmend kaks aastanädalat - siis on see 
jälle üles ehitatud turgude ja vallikraavidega, kuigi aegade surve all. Ja aegade lõpus. 
(Taaniel 9:25) 


408 E.KR. = Jeruusalemma ülesehitamine 


27. P.KR. = Jeesuse Kristuse (Messias) ristimine ja ametisse pühitsemine). *Ja ta teeb 
paljudega kindla lepingu üheks aastanädalaks; poole aastanädala pealt ta lõpetab tapa- ja 
roaohvri; hävitaja tuleb koletise tiibadel, kuni määratud lõpp voolab üle hävitaja." (Taaniel 
9:27) 


31 P.KR. = Jeesuse Kristuse ristilöömine. Ja ta teeb paljudega kindla lepingu üheks 
aastanädalaks; poole aastanädala pealt ta lõpetab tapa- ja roaohvri (Taaniel 9:27) 


34 P.KR. Stefanuse kividega surnuksloopimine [Juutide ametiaja lõpp ja evangeeliumi 
kuulutamine paganatele] '*Ja seda Kuningriigi Evangeeliumi peab kuulutatama kogu 
maailmas tunnistuseks kõigile rahvaile, ja siis tuleb ots. (Mattheus 24:14) “° Aga Paulus ja 
Barnabas kõnelesid julgesti ning ütlesid: ,,Teile pidi Jumala söna esiti räägitama; kuid et te 
selle enesest ära lükkate ega arva endid olevat igavest elu väärt, siis me pöördume paganate 
poole. (Apostlite teod 13:46) 


70 P.KR. = Jeruusalemma hävitamine JJa Jeesus tuli välja pühakojast ja läks edasi. Ja 
Tema jüngrid astusid Ta juure Temale näitama pühakoja hooneid. > Aga Jeesus ütles neile: 
»Eks te näe seda kõike? Tõesti Ma ütlen teile, siia ei jäeta kivi kivi peale, mida maha ei 
kistaks!” (Mattheus 24:1,2) 'Š Kui te siis näete pühas paigas seisvat hävituse koletist, millest 
on rääkinud prohvet Taaniel, — kes seda loeb, see pangu tähele :) (Mattheus 24: 15, 21) 


1844 P.KR. = Kõige pühama puhastamine ja kohtumõistmise algus taevas. 


1810 päeva/ aastat = Jeesuse Kristuse kui meie ülempreestri töö taevases pühakojas. !“ Et 
meil nüüd on suur ülempreester Jeesus, Jumala Poeg, Kes taevad on läbinud, siis pidagem 
kinni tunnistusest! '° Sest meil pole niisugune ülempreester, kellel ei oleks kaastundmust 
meie nõtrustega, vaid kes kõiges on kiusatud otsekui meie, siiski ilma patuta. '°Läki siis 

julgusega armuaujärje ette, et me saaksime halastust ja leiaksime armu oma abiks õigeks 
ajaks. (Heebrealased 4:14-16) 


» Paljude meelest ei hooli ta lepingust ühe aastanädale jooksul.“ (SV 244.1) 


Siin esile toodud ,.nädal“ on viimane seitsmekümnest; viimased seitse aastat perioodist, 
mis oli eriliselt juutidele määratud. Selle aja vältel, nimelt a. 27 m. a. j. kuni a. 34 m. a. ]., 
esitas Kristus evangeeliumi algul isiklikult, hiljem oma jüngrite kaudu eelkõige juutidele. 
Kui apostlid läksid välja heade sõnumitega kuningriigist, juhendas Päästja: , Ärge minge 
paganate teele ja ärge astuge samaarlaste linna, vaid minge ennemini Iisraeli koja kadunud 
lammaste juurde.“ Matt. 10, 5. 6. (SV 244.2) 


» ta lõpetab pooleks aastanädalaks tapaja roaohvri.“ Aastal 31 m. a. j., kolm ja pool aastat 
pärast ristimist, löödi meie Issand risti. Kolgatal toodud suure ohvriga lõppes 
ohvriteenistussüsteem, mis oli neli tuhat aastat osutanud ette Jumala Tallele. Sümbol kohtus 
tegelikkusega ning kogu tseremooniasüsteemi tapaja roaohvrid pidid lõppema. (SV 244.3) 


Seitsekümmend aastanädalat ehk 490 aastat, mis olid eriliselt määratud juutidele, 
lõppesid, nagu nägime, a. 34 m. a. j. Tol ajal pitseeris juudi rahvas evangeeliumi hülgamise 
Sanhedrini otsuse kaudu, mis mõistis Stefanose märtrisurma ja Kristuse järelkäijad 
tagakiusatavaiks. Tollest ajast alates ei piirdunud päästekuulutus enam valitud rahvaga, vaid 
haaras kogu maailma. Jüngrid, kes olid sunnitud tagakiusamise tõttu Jeruusalemmast 
põgenema, ,.,käisid... mööda maad ja kuulutasid evangeeliumi sõna.“ ,, Aga Filippus tuli 
Samaaria linna ja kuulutas neile Kristust.“ Peetrus avas Jumala poolt juhituna evangeeliumi 
Caesarea pealikule, jumalakartlikule Korneeliusele. Innukale Paulusele, kes pöördus 
Kristuse usku, tehti ülesandeks viia rõõmsad sõnumid ,,kaugele paganate sekka.“ Ap. t. 8, 4. 
5; 22, 21. (SV 244.4) 


Siiani oli prohvetikuulutuse iga üksikpunkt täitunud täpipealt ja oli selge, et 
seitsmekümne aastanädala algus oli kahtlemata a. 457 e. m. a. ja selle lõpp a. 34 m. a. J. 
Toetudes eelnevale, pole raske leida 2300 päeva lõppu. Kui seitsekümmend aastanädalat — 
490 päeva — lõigata ära 2300-st, jääb alles 1810 päeva. Pärast 490 päeva lõppemist jäi 
järele veel 1810 päeva. Liites a. 34 m. a. j. 1810 aastat, jõuame aastani 1844. Järelikult 
lõpevad Taanieli 8, 14 antud 2300 päeva a. 1844. Selle suure prohvetliku perioodi lõpul, 
vastavalt Jumala ingli tunnistusele, ,,saab pühamu puhastatud“. Niisiis oli pühamu 
puhastamise aeg — mida üldiselt usuti toimuvat Kristuse teisel tulekul — täpselt kindlaks 
määratud. (SV 244.5) 


Miller ja tema kaaslased uskusid algul, et 2300 päeva lõpevad 1844. a. kevadel, kuid 
prohvetikuulutus osutas selle aasta sügisele. (SV 245.1) 


Valearvestus selles punktis tõi pettumust ja hämmeldust neile, kes olid Issanda tulemise 
aja varasemale tähtajale kindlaks määranud. Ent see ei vähendanud mingil määral 

argumendi tugevust, et 2300 päeva lõpevad 1844. aastal ja et suur sündmus, mida on 
esitatud pühamu puhastamisena, saab siis toimuma. (SV 245.2) 


Alustanud Pühakirja uurimist selleks, et tõestada, et see on ilmutus Jumalalt, polnud 
Milleril olnud kõige vähematki aimu, et ta jõuab järelduseni, milleni ta nüüd oli jõudnud. Ta 
ise suutis vaevalt uskuda oma uurimise tulemusi. Kuid Pühakirja tõendid olid liiga selged ja 
veenvad selleks, et neid lihtsalt kõrvale heita. (SV 245.3) 


Aastal 1818 ehk kaks aastat pärast Pühakirja uurimise kallale asumist tuli Miller 
pühalikule veendumusele, et umbes kahekümne viie aasta pärast tuleb Kristus oma rahvast 
päästma. ,,Ma ei suuda kõnelda rõõmust,“ ütleb Miller, ,,mis täitis mu südant suurepärase 
väljavaate tõttu võtta osa palavalt igatsetud lunastusrõõmust. Piibel oli minu jaoks nüüd uus 
raamat. Ta oli tõepoolest pidusöögiks mõistusele. Kõik, mis mulle varem oli tundunud 
temas tume, müstiline või ähmane, oli nüüd hajunud selge valguse ees, mis koitis pühadelt 
lehekülgedelt. Oo, kui selgeks ja auliseks muutus tõde! Kõik vasturääkivused ja 
arusaamaatused, mida ma varem Sõnast leidsin, olid kadunud... Ja kuigi leidus veel palju 
Piibli kohti, mille tähenduse mõistmiseks ma polnud täiesti kindel, oli suur valgus täitnud 
minu varem pimestatud mõistuse. Ma tundsin Pühakirja uurimisest ja tema õpetusest sellist 
rõõmu, mida ma varem ei osanud arvatagi. “— Bliss, Ik. 76, 77. (SV 245.4) 


» Täis pühalikku veendumust, et sellised ülitähtsad sündmused täituvad nii lühikese aja 
pärast, valdas mu südent teine tungiv küsimus: milline on minu kohustus maailma ees nüüd, 
kui need tõendid olid mulle selgunud?“ — Samas, Ik. 81. Miller tundis tõsist kohustust 
kuulutada ka teistele valgust, mille ta oli saanud. Ta arvestas opositsiooniga 
jumalakartmatute poolt, kuid oli kindel, et kõiki kristlasi rõõmustab lootus kohata üsna 
varsti Päästjat, keda nad ütlesid armastavst, Ta kartis ainult seda. et suures rõõmus nii 
peatselt toimuva aulise vabastamise pärast võtavad paljud õpetuse vastu ilma Fühakirja 
küllaldaselt uurimata ja selle tõepäras ise veendumata. Seepärast kõhkles ta kuulutuse 
levitamises, rest ta ise võis olla eksinud ja eksitada niiviisi ka teisi. Kindluse tagamiseks 
hakkas ta uuesti läbi vaatama tõendeid, mille kaudu ta oli jõunud selliste järeldusteni. Ta 
kaalutles hoolikalt igat probleemi, mis uurimise käigus tekkis, kuid leidis ka, et vastuväited 
kadusid Jumala Sõna valguses nagu udu päiksekiirtes. Selliselt veedetud viis aastat andsid 
talle täieliku veendumuse oma seisukoha õigsuses. (SV 245.5) 


Nüüd kerkis uuesti esile kohustus teha teistelegi teatavaks seda, mida Pühakiri tema 
meelest nii selgesti õpetas. , Igapäevaste toimetuste juures,“ ütles ta, ,,kõlasid mul pidevalt 
kõrvus sõnad: ,,Mine ja hoiata maailma!“ Mu mõttes keerles pidevalt kirjatekst: ,, Kui ma 
ütlen õelale — õel, sa pead surema! sina aga ei räägi, et manitseda õelat pöörduma oma 
teelt, siis see õel küll sureb õma süü pärast, aga tema verd ma küsin sinu käest. Aga kui sa 
manitsed õelat tema tee pärast, et ta sellelt pöörduks, tema aga ei pöördu oma teelt, siis ta 
sureb oma süü pärast ja sina oled päästnud oma hinge!“ Hesek. 33, 8. 9. Ma tundsin, et siis, 

kui jumalakartmatuid mõjuvalt hoiatada, kahetseksid suured hulgad, ja kui neid mitte 
hoiatada, siis küsib Issand nende verd minu käest.“ Bliss, Ik. 92. (SV 246.1) 


Miller hakkas esitama oma vaateid sõprade hulgas. Ta palvetas, et mõni jutlustaja 
tunneks nende vaadete mõjusust ja pühendaks ennast nende kuulutamisele. Kuid ta ei 
suutnud eemale peletada veendumust, et tal oli isiklik kohustus inimesi hoiatada, Üha uuesti 
meenusid talle sõnad. ,,Mine ja räägi maailmale, nende verd ma nõuan sinu käest.“ Ometi 
ootas ta ühtekokku üheksa aastat, ja kogu selle aja rõhus koorem endiselt ta hinge. 1831. 
aastal kõneles ta esimest korda avalikult oma veendumusest. (SV 246.2) 


Niisamuti nagu omal ajal kutsuti Eliisa põllult härgade järelt saama prohveti 
mantlipärijaks, nii kutsuti ka William Miller oma adra tagant, et avada inimestele Jumala 
riigi saladusi. Värisedes alustas ta tööd ning juhtis kuulajaid sammsammult läbi prohvetlike 
perioodide Kristuse teise tulemiseni. Iga jõupingutus andis uut jõudu ning laialdane huvi, 
mida tema kuulutas äratas, julgustas. (SV 246.3) 


Alles vendade pealekäimisel, kelle sõnades ta kuulis Jumala kutset, nõustus Miller 
esitama oma vaateid avalikult. Ta oli nüüd viiskümmend aastat vana ega olnud 
harjunud avalikult kõnelema, pealegi rõhus teda teadmine oma kõlbmatusest eelseisvaks 
tööks. Kuid kohe algul õnnistati tema tööd tähelepanuväärselt. Tema esimesele loengule 
järgnes usuline ärkamine, mis tõi kolmteist perekonda pöördumisele, välja arvatud kaks 
pereliiget. Otsekohe kutsuti teda kõnelema mitmesse kohta ja peaaegu igas paigas oli 
tulemuseks Jumala töö taaselustumine. Patused pöördusid, kristlased ärkasid täielikumale 
pühendumisele ning deistid ja uskumatud hakkasid tunnustama Piibli tõde ja kristlikku 
religiooni. Need, kelle keskel ta töötas, tunnistasid: ,, Tema võidab inimesi, keda teised ei 
suuda mõjutada.“ — Samas, Ik. 138. Ta püüdis oma jutlustega äratada avalikku huvi usu 
suurte küsimuste vastu ja takistada tolle ajastu süvenevat ilmalikkust ning meelelisust. (SV 
246.4) 


Tema jutluste tulemusel oli peaaegu igas linnas kümneid, mõnes isegi sadu pöördunuid. 
Paljudes kohtades avasid peaaegu kõik protestantlikud kirikud talle ukse ning erinevate 
uskkondade õpetajad kutsusid teda jutlusi pidama. Miller oli otsustanud, et ta ei tööta kohas, 
kuhu teda polnud kutsutud, kuid kutseid tuli nii palju, et ta ei suutnud rahulda-da pooligi 
sooviavaldusi. (SV 247.1) 


Paljud, kes ei toetanud tema vaateid Kristuse teise tuleku täpse aja kohta, olid veendunud, 
et Kristuse tulemine oli lähedal ja et neil oli vaja teha selleks ettevalmistusi. Mõnedes 
suurtes linnades avaldas tema töö silmapaisvat mõju. Alkohoolsete jookidega kauplejad 
loobusid oma ärist ja muutsid oma kauplused kocsolekuruumideks; hasartmängude urkad 
suleti; uskmatute, universalistide ja isegi kõire kõlvatumate eluviisidega inimeste juures, 
kellest mõned polnud külastanud palvemaja aastaid, toimus muutus. Erinevad uskkonnad 
korraldasid palvekoosolekuid erinevates kvartalites peaaegu igal päevatunnil; ärimehed 


kogunesid keskpäeval palvetama ja Jumalat kiitma. See ei olnud mingi haiglane erutus, vaid 

lausa üldine pühalikkus. Milleri töö, nagu varaste reformaatoritegi oma, oli pigem mõistuse 
veenmine ja südametunnistuse äratamine, kui et lihtsalt tunnete liigutamine. (SV 247.2) 


Aastal 1833 sai Miller baptisti koguduselt, kelle liige ta oli, loa jutlustamiseks. Suur hulk 
selle usuühingu jutlustajatest kiitsid tema töö heaks ja nende ametlikul toetusel jätkas ta oma 
tegevust. Ta rändas ja jutlustas lakkamatult, kuigi tema isiklik töö inimestega piirdus 
peamiselt Uus-Inglismaa ja keskosariikidega, Mitmed aastad kandis ta tööga seotud kulusid 
täiesti üksi ja ka hiljem ei võtnud ta vastu kogu raha reisikulude katteks kohtadesse, kuhu 
teda kutsuti. Seega ei toonud tema avalik töö talle kaugeltki rahalist tulu; tegelikult kahanes 
tema varandus sel perioodil tohutult. Miller oli suure perekonna pea, aga kuna kõik selle 
liikmed olid kokkuhoidlikud ja töökad, andis farm piisavalt pere ja tema enese 
ülalpidamiseks. (SV 247.3) 


Aastal 1833, kaks aastat pärast seda, kui Miller hakkas avalikult esitama Kristuse peatse 
tuleku tõendeid, ilmus viimane märk, mida Päästja oli esitanud oma teise tuleku märgina. 
Jeesus ütles: ,, Tähed langevad taevast maha“ Matt. 24, 29. Ja Johannes teatas 
Ilmutuseraamatus, kui ta vaatles nägemuses sündmusi, mis pidid kuulutama Issanda päeva 
tulekut: ,,Ja taevatähed kukkusid maha otsekui viigipuu ajab maha oma toored marjad, kui 
suur tuul teda raputab.“ Ilm. 6, 13. See prohvetikuulutus täitus silmatorkavalt ja mõjuvalt 
meteooride langemise ajal 13. nov. 1833. aastal. See oli kõige ulatuslikum ja imepärasem 
»tähesadu“, mida ajalugu tunneb; kogu taevalaotus üle kogu Ühendriikide oli tundide viisi 
otsekui ilutulestikus. Sellist nähtust taevalaotusel polnud selle maa asutamisest saadik veel 
nähtud. Osa inimesi vaatles seda suure imetlusega, teised hirmu ja kartusega. ,,Selle 
vaatepildi ülevus ja aukartustäratav ilu on paljudel senini meeles... Vihmgi ei saja palju 
tihedamalt, kui langes tol ööl meteoore. Neid näis pudenevat nii itta, läände, põhja kui 
lõunasse. Ühesõnaga, kogu taevas näis olevat liikvel. Professor Sillimani ajakiri nimetas 
seda näidendiks, mida nägi kogu Põhja-Ameerika... Kella kahest kuni heleda 
päevavalguseni kestis pimestavalt hiilgav helendus taevalaotuses, mis oli täiesti selge ja 
pilvitu.“ — R. M. Devens, American Progress: or the Great Events of the greatest century“, 
ptk. 28, 1-5. (SV 248.1) 


»» Tõepoolest, ükski keel ei suuda edasi anda selle suurepärast vaatepildi toredust; ... mitte 
keegi, kes seda ei näinud, ei suuda kirjeldada selle hiilgust. Näis, nagu oleks kogu 
tähistaevas kogunenud ühte punkti seniidi lähedal: tähed sööstsid üheaegselt välgukiirusel 
horisondi igasse ossa ja siiski oli neid ammendamatult — tuhanded sähvatasid tuhandete 
järel, otsekui loodud selle sündmuse tarvis.“ — F. Reed, ,,Christian Advocate and Jaurnal“. 
13. dets. 1833. ,,Pole võimalik leida tabavamat võrdlust selle nähtuse kohta, kui näide 
viigipuult mahapaiskuvatest marjadest, mida tugev tuul raputab.“ — ,,The Old Countryman 
»Portlandi ,,Evening Adverziser'is“, 26. nov. 1833. a. (SV 248.2) 


New Yorgi ajakirjas ,,Journal of Commerce“, 14. nov. 1833. a. ilmus pikk artikkel selle 
imetlusväärse nähtuse kohta. Muuseas kirjutati järgmist: ,,Ma arvan, et ükski filosoof ega 

õpetlane pole rääkinud ega kirjeldanud ühtki sellist sündmust, mis oleks sarnanenud 
eilehommikuse vaatepildiga, kuid prohvet ennustas seda täpselt kaheksateist sajandit tagasi. 
Küsimus on ainult selles, kas me tahame tunnistada, et tähed langesid sellel ainsal 
eesmärgil, milleks selline ilming on mõeldud!“ (SV 249.1) 


Nii ilmus viimane Jeesuse tuleku märkidest, millest Jeesus ise jüngritele rääkis: ,,Kui te 
näete seda kõike, siis teadke, et see on ligi ukse ees.“ Matt. 24, 33. Pärast neid märke nägi 
Johannes suurt järgnevat sündmust: ,, Taevas veeres ära nagu rullraamat,“ maa värises, mäed 
ja saared nihkusid oma paigast ja õelad püüdsid hirmunult põgeneda Inimese Poja 
lähedusest. Ilm. 6, 12-17. (SV 249.2) 


Paljud, kes nägid , tähesadu“, pidasid seda tulevase kohtu kuulutajaks, ,,tolle suure 
kohutava päeva aukartust äratavaks ennustajaks, kindlaks eelkäijaks, armuliseks mär-giks.“ 
— »The Old Countryman“, Portlandi ,,Evening Advertiser“, 26. nov. 1833. a. Nii juhiti 
inimeste tähelepanu prohvetikuulutusele ja paljude tähelepanu pöörati Kristuse teise tuleku 
hoiatusele. (SV 249.3) 


Aastal 1840 äratas suurt tähelepanu veel ühe prohvetikuulutuse tähelepanuväärne 
täitumine. Josiah Litch, teise tuleku kuulutuse üks juhtivaid jutlustajaid oli kirjastanud 1838. 
aastal seletuse Ilmutuseraamatu 9. peatüki kohta, kus ta kõneles Türgi impeeriumi langusest. 
Tema arvestuse koheselt pidi see riik kaotama iseseisvuse a. 1840 m. a. j., millalgi 
augustikuus“, ja ainult mõned päevad enne selle toimumist kirjutas ta: ,,Võttes arvesse, et 
esimene periood, 150 aastat, täitus täpselt, enne kui Descozes astus türklaste loal troonile 
ning et 391 aastat ja viisteist päeva algasid selle perioodi lõpul, siis jõuab kõnealune 
ettekuulutus välja 11. augustisse a. 1840, mil me võime oodata Otomani impeeriumi võimu 
murdumist Konstantinoopolis. Ma usun, et see toimub nii,“ — Josiah Litch, ,, Signs of the 
Times, and Expositor of Prophecy“, 1. aug. 1840. (SV 249.4) 


Täpselt antud ajal võttis Türgi oma suursaadiku kaudu vastu Euroopa liitlasriikide 
protektoraadi ja endis end seega kristlike rahvaste valitsuse alla. See sündmus täitis täpselt 
ennustuse. (Vaata lisa.) Kui asi teatavaks sai, veendusid rahvahulgad Milleri ja tema 
kaaslaste prohvetliku tõlgitsuse põhimõtete õiguses, see aga endis imestusväärset hoogu 
adventliikumisele. Haritud ja positsiooniga inimesed ühinesid Milleriga nii selleks, et 
jutlustada, kui selleks, et tema seisukohti trükis avaldada ning aastast 1840 kuni aastani 
1844 laienes töö kiiresti. (SV 249.5) 


William Milleril olid suured vaimred võimed, mida olid aidanud arendada juurdlemisja 
uurimisharjumused. Tarkuse tõelise Allikaga ühenduses olemine lisas neile taevase tarkuse. 
Ta oli inimene, kes äratas lugupidamist kõikjal, kus hinnati iseloomu väärikust ja kõlbelist 
käitumist. Temas oli ühinenud südameheadus, kristlik alandus ja enesevalit-semine; ta oli 
tähelepanelik ja sõbralik kõikide vastu, valmis kuulama ära teiste arvamusi ja kaaluma 
nende argumente. Ärritumata kontrollis ta kõiki teooriaid ja õpetusi Jumala Sõnaga. Tema 

kaine mõtlemine ja põhjalik Pühakirja tundmine võimaldasid tal määrata eksitusi ja 
paljastada valesid. (SV 250.1) 


Hoolimata kõigest ei saanud Miller jätkata tööd kibeda vastuseisuta. Nagu varasemate 
reformaatorite ajal, nii ei võtnud ka nüüd populaarsed usuõpetajad, heakskiitvalt vastu 
tõdesid, mida Miller esitas. Kuna nad ei saanud kaitsta oma seisukohti Pühakirjaga, olid nad 
sunnitud väljapääsu otsima inimeste ütlustest ja õpetusest. Need aga, kes kuulutasid tõde 
Kristuse teisest tulemisest, tunnistasid ainult Jumala Sõna. ,, Piibel ja ainult Piibel“, oli nende 
juhtlauseks. Nende - vastased / korvasid puudujäägid Pühakirja = argumentides 
naeruvääristamise ja pilkega. Aega, vahendeid ja talente kasutati nende laimamiseks, kelle 
ainsaks süüteoks oli see, et nad ootasid rõõmuga oma Issanda taastulekut ning püüdsid elada 
püha elu ja manitseda teisi valmistuma Tema ilmumiseks. (SV 250.2) 


Innukalt püüti inimeste mõtteid Kristuse teiselt tulemiselt eemale — juhtida. 
Prohvetikuulutuste uurimist seoses Kristuse tuleku ja maailma lõpuga hakati pidama patuks, 
millekski, mille üle inimestel tuleks häbi tunda. Niiviisi õõnestasid populaarsed jutlustajad 
usku Jumala Sõnasse. Nende jutlused muutsid inimesed uskmatuiks ja paljud hakkasid 
elama oma jumalakartmatute himude järele. Pahedele voli andjad aga süüdistasid kõiges 
selles adventiste. (SV 250.3) 


Kuigi koosolekuruumid olid täis intelligentseid ja tähelepanelikke kuulajaid, n metati 
Milleri nime harva usulises ajakirjanduses, välja arvatud juhud, kui teda püüti 
naeruvääristada ja süüdistada. Kergemeelseid ja jumalakartmatuid. inimesi julgustas 
usuõpetajate selline suhtumine. Nad lasksid lendu ühe teotava väljenduse teise järel, et 
tõmmata põlgust Millerile ja tema tööle. Hallipäist meest, kes oli lahkunud mugavast 
kodust, et rännata oma kulu ja kirjadega Innast linna, kes nägi lakkamatult vaeva, et viia 
maailmale pühalikku hoiatust lähenevast kohtust, nimetati pilkavalt fanaatikuks, valetajaks 
ja spekuleerivaks kelmiks. (SV 250.4) 


Teravmeelsused, laim ja teotus, millega Miller üle külvati, kutsusid esile nördimuse ja 
protesti isegi ilmalikus ajakirjanduses. ,Irvitamine sellise üleva ja kardetava teema üle 
tundus ka ilmalikele inimestele mitte ainult ebasündsana selle levitaja ja kaitsja isiku suhtes, 
vaid Jumaluse enese pilkamise ja Tema kohtunuhtluste halvustamisena.“ — Bliss, Ik. 
183. (SV 251.1) 


Hingevaenlane püüdis lisaks adventkuulutuse mõjule vastu töötamikele hävitada otseselt 
ka kuulutajat ennast. Miller esitas Pühakirja tõdesid oma kuulajatele praktiliselt; noomis 
nende patte ja häiris seega nende enesega rahulolu. Tema selged ja teravad sõnad äratasid 
meeltparandamatute vaenulikkuse. Koguduseliikmete seas esinev opositsioon julgustas 
alatuid inimesi minema veelgi kaugemale. Vaenlased otsustasid kord võtta talt elu, kui ta 
koosolekult lahkub. Kuid pühad inglid olid rahva hulgas ja üks neist, inimese kujul, võttis 
kinni Issanda sulase käsivarrest ning viis ta vihase rahvahulga vahelt kaitstult läbi. Milleri 

töö ei olnud veel tehtud ja Saatana ning tema saadikute kavatsused saadeti luhta. (SV 
251.2) 


Hoolimata vastuseisust oli huvi adventliikumise vastu pidevalt kasvanud. Kümneja 
sajaliikmelistest rühmadest olid kogudused kasvanud paljutuhandelisteks. Enamik 
pöördunutest liitus ühe või teise kogudusega, kuid teatud aja pärast pöördus opositsiooni 
vaim ka vastupöördunute vastu ning kirikud hakkasid manitsema neid, kes Milleri vaated 
heaks kiitsid. See sundis Millerit kirjutama läkituse kristlastele kõigist usulahkudest tungiva 
palvega näidata Pühakirjaga, milles ta eksis, kui tema õpetus oli ekslik. (SV 251.3) 


»Mida me oleme uskunud sellist.“ küsis ta, ,,mida Jumala Sõna ei käsi meil uskuda? 
Jumala Sõna aga peate te ise meie usu ja elu ainsaks juhiseks! Mida me siis oleme teinud, et 
see peaks kutsuma esile sellise vaenuliku hukkamõistu kõnepultidest ja ajakirjanduses ning 
andma teile põhjust kõrvaldada meid (adventiste) oma kogudustest ja vendlusest?“ ,, Kui me 
eksime, siis palun, näidake meile, milles seisneb meie eksitus. Näidake meile Jumala 
Sõnaga, et me oleme eksituses. Meid on küllalt naeruvääristatud, kuid selline meetod ei 
veena meid ümber. Ainult Jumala Sõna võib muuta meie vaateid. Me oleme jõudnud oma 
veendumusteni sügava kaalutlemise ja palve kaudu, sedamööda, kuidas Pühakirja tõendeid 
mõistame.“ — Samas, k. 250, 252. (SV 251.4) 


Need hoiatused, mida Jumal on ühel või teisel ajal oma sulaste kaudu maailmale saatnud, 
on põrkunud ikka vasta kahtlustusi ja uskumatust. Enne kui Jumal pidi inimeste 
jumalakartmatuse pärast hävitama muistse maailma veeuputuse läbi, teatas Ta ette oma 
kavatsusest, et anda tolleaegsele sugupõlvele võimalus pöörduda oma kurjadest tegudest. 
Sada kakskümmend aastat kõlas neile üleskutse meelt muuta, et Jumal ei peaks neid 
hävitama. Ent kuulutus tundus neile tühise jutuna ja nad ei uskunud seda. Selle asemel 
läksid nad kurjuses veelgi kaugemale ja pilkasid Jumala saadiku tungivaid palveid ning 
süüdistasid teda koguni ülbuses: kuidas julges see mees üles astuda maailma kõigi suurte 
meeste vastu! Kui Noa kuulutus oleks olnud õige, siis miks ei mõistnud ega uskunud seda 
kogu maailm! Mille nimel lugeda ühe inimese väide õigemaks tuhandete tarkusest! Nad ei 
tahtnud uskuda hoiatust ega otsinud kaitset laevas. (SV 252.1) 


Pilkajad osutasid loodusnähtustele: aastaaegade muutmatule järgnevusele, sinisele 
taevalaotusele, kust polnud kunagi vihma sadanud, rohelistele väljadele, mida värskendas 
öine pehme kaste, ja nad hüüdsid: ,,Eks ta räägi mõistujuttu!“ Põlastavalt tembeldasid nad 
õigluse jutlustaja sõgedaks fanaatikuks ja jätkasid veelgi innukamalt lõbustuste jahtimist 
ning kurjade teede tallamist. Nende uskmatus ei saanud takistada ettekuulutatud sündmuste 
täitumist. Jumal oli kaua talunud nende kurjust, ta oli andnud neile suurepärase võimaluse 
oma elu muuta, kuid määratud ajal tabas kohtuotsus Tema armu põlgajaid. (SV 252.23 


Kristus teatab, et Tema teise tulemise suhtes valitseb samasugune uskmatus. Nii nagu 
inimesed Noa päevil ,,ei saanud aru, enne kui tuli veeuputus ja võttis nad puha ära“; 


nõnda“, kõlavad Pääst ja sõnad, on lugu ,,ka Inimese Poja tulemisel“. Matt. 24, 39. Kui 

need, kes nimetavad end Jumala lasteks, ühinevad maailmaga ja võtavad osa selle patustest 
kommetest; kui kogudus hakkab elama samuti nagu maailm; kui pulmakellad helisevad ja 
kõik igatsevad rohkeid maise heaolu aastaid, siis tuleb äkki nagu välk selgest taevast lõpp 
nende säravatele unelmatele ja petlikele lootustele. (SV 252.3) 


Jumal, kes oli saatnud oma sulase hoiatama maailma veeuputuse eest, saatis Tema poolt 
valitud kuulutajad välja ka lõpukohtu alguse eel. Kuid nii nagu Noa kaasaegsed olid naernud 
ja pilganud õiguse kuulutaja sõnu, nii pilkasid ka Milleri päevil paljud hoiatussõnu; isegi 
need, kes nimetasid end kristlasteks. (SV 253.1) 


Miks oli Kristuse teise tuleku õpetus ja kuulutus kirikutele nii vastumeelt? Sellepärast, et 
Issanda tulek toob ühtedele rõõmu ja lootust, teistele aga häda ja hävingut. See suur tõde on 
kõlanud Jumalale ustavate suust igal ajastul. Miks oli tagasituleku lootus ja selle 
Peakangelane saanud ,,komistuskiviks“ ja ,,pahandusekaljuks“? Meie Issand ise ütles oma 
jüngritele: ,,Ja kui ma olen läinud ja teile aseme valmistanud, tulen ma jälle tagasi ja võtan 
teid enese juurde.“ Joh. 14, 3. Kaastundlik Päästja mõistis oma järelkäijate üksindust ja 
kurbust ning saatis inglid neid lohutama kinnitusega, et Ta tuleb tagasi isiklikult samal 
kombel nagu Ta taevasse läks. Kui jüngrid seisid Õlimäel ja saatsid pilguga Teda, keda nad 
armastasid, kõlasid nende kõrvu sõnad: ,,Galilea mehed, miks te seisate ja vaatate üles taeva 
poole? See Jeesus, kes teilt üles võeti taevasse, tuleb samal kombel, kui te nägite Teda 
taevasse minevat!“ Ap. t. 1, 11. Inglite kinnitus sütitas uue lootuse. Jüngrid ,.läksid tagasi 
Jeruusalemma suure rõõmuga ja olid alati Pühakojas, tänades Jumalat.“ Luuka 24, 52. 53. 
Nad ei rõõmustanud selle üle, et Jeesus neist lahkus ja nemad jäid võitlema katsumuste ja 
kiusatustega, vaid selle üle, et inglid kõnelesid Tema taastulekust. (SV 253.2) 


Kristuse tuleku kuulutus peaks valmistama meile sama suurt rõõmu nagu valmistas see 
kord Petlemma karjastele. Need, kes tõeliselt armastavad oma Päästjat, tervitavad rõõmuga 
kuulutust, mis Jumala Sõnale rajanedes kinnitab, et Tema, kellesse on koondunud nende 
igavese elu lootus, tuleb tagasi mitte enam kui pilkealune, põlatu ja hüljatu, vaid kui see, 
kellel on vägi ja au lunastada oma rahvas. Need aga, kes ei armasta Päästjat, ei soovi et Ta 
tuleks; meelepaha ja vaenulikkus, mida kutsus esile taevast saadetud kuulutus, näitas 
paremini kui miski muu, et kogudused olid lahkunud Jumalast. (SV 253.3) 


Need, kes adventõpetuse vastu võtsid, mõistsid pöördumi še ja Jumala ette alandamise 
vältimatut vajadust. Paljud olid pendeldanud aastaid Kristuse ja maailma vahel, kuid nüüd 
tajusid nad, et oli tulnud aeg lõplikult otsustada. , Igavikuga seotud asjad muutusid nende 
jaoks reaalsuseks. Taevas tuli neile väga lahedale ja nad tundsid oma süüd Jumala ees.“ — 
Bliss, Ik. 146. Kristlased virgusid uuele vaimulikule elule. Nad tundsid teravalt aja lühidust 
ning seda, et kõik, mis kaasinimeste heaks teha oli võimalik, tuli teha ruttu. Maailm jäi 
tahaplaanile, igavik näis olevat avatud ja nad tundsid, et hing nõudis kõike seda, mis 
puudutas igavest õnne või õnnetust. Jumala Vaim oli nende peal ja andis väge nende tõsisele 
üleskutsele, millega nad oma vendade ja patuste poole pöördusid. Nende igapäevase elu 

vaikne tunnistus oli pidevaks etteheiteks pealiskaudsetele ja maailmameelsetele 
koguduseliikmetele. Neid ei huvitanud lõbustused ja maailmalik au. Selle tõttu tekkisid 
vaenulikkus ja opositsioon adventusu ja selle kuulutajate vastu. (SV 253.4) 


Kuna vastased mõistsid, et prohvetlike perioodide arvestus oli vääramatu, püüdsid nad 
prohvetikuulutuste uurimist maha laita õpetusega, et need olevat pitseeritud. Selliselt 
toimides astusid protestandid robma-katoliiklaste jälgedes, vahe oli vaid selles, et paavsti 
kirik ei andnud rahvale Piiblit (vaata lisa), protestantlikud kirikud aga väitsid, et tähtsaimat 
osa Fühakirjast —osa, mis esitab eriliselt meie aja jaoks vajalikke tõdesid, pole võimalik 
mõista. (SV 254.1) 


Jutlustaja ja liikmed teatasid, et Taanieli ja Johannese poolt kirja pandud 
prohvetikuulutused kuuluvad äraseletamgtute saladuste hulka. Kuid pöörake tähelepanu 
tõsiasjale, et Kristus ise juhtis oma jüngrite tähelepanu prohvet Taanielile, kui Ta kõneles 
sündmustest, mis pidid toimuma nende silme all. ,, Kes seda loeb, see pangu tähele,“ ütles 
Kristus. Matt. 24, 15. Väide, et Ilmutuseraamat on salapärane raamat, mida ei ole võimalik 
mõista, on vastuolus juba raamatu pealkirjaga: ,,Jeesuse Kristuse ilmutus, mille Jumal 
temale andis, et ta näitaks tema sulastele, mis varsti peab sündima... Õnnis on see, kes loeb, 
ja need, kes kuulevad selle prohvetliku kuulutuse sõnu ja peavad tallel, mis sellesse on kirja 
pandud; sest aeg on ligidal.“ Ilm. 1, 1-3. (SV 254.2) 


Prohvet ütleb: ,,Õnnis on see, kes loeb“ — järelikult leidub ka neid, kes ei taha lugeda 
ning seetõttu pole õnnistus nende jaoks. ,,Ja need, kes kuulevad“ — samas aga leidub ka 
neid, kes keelduvad kuulamast prohvetikuulutusi ja nemadki ei kuulu õnnistuse saajate 
hulka. ,,Ja peavad tallel, mis sellesse on kirja pandud“ — paljud aga keelduvad võtmast 
südamesse neid hoiatusi ja õpetusi, millest kõneleb Ilmutuseraamat ja järelikult ei saa keegi 
neist nõuda tõotatud õnnistust. Kõik need, kes naeruvääristavad prohvetikuulutusi ja 
pilkavad selles raamatus pühalikult esitatud sümboleid; ning ka kõik need, kes ei taha muuta 
oma elu ja valmistuda Inimese Poja tulekuks, jäävad ilma õnnistusest. (SV 254.3) 


Kuidas julgeb keegi õpetada, et Ilmutuseraamat on saladus, milleni inimene ei küüni, kui 
Vaimust juhendatud Pühakirja sõnad tunnistavad vastupidist? See on ilmutatud saladus, 
avatud raamat. Ilmutuseraamatu uurimine juhib mõtted Taanieli prohvetikuulutuste juurde ja 
selgub, et mõlemad kirjad esitavad äärmiselt tähtsaid õpetusi, mida Jumal on inimestele 
andnud nende sündmuste mõistmiseks, mis toimuvad selle maailma ajaloo lõpul. (SV 
255.1) 


Issand näitas Johannesele sügavaid ja olulisi sündmusi koguduse käekäigu kohta. Prohvet 
nägi rahva olukorda, ohte, konflikte ja lõplikku pääsemist; ta kirjeldab lõpukuulutusi, mis 
küpsetavad maailma lõikuse: ühed viljavihuks taevaaida tarvis, teised aga aganateks 
hävitustule jaoks. Johennesele näidati tohutult sügavaid probleeme, mis on mõeldud eriliselt 
viimase koguduse jaoks. Selle raamatu leheküljed räägivad eesseisvatest ohtudest ja 

konfliktidest selleks, et need, kes tahavad pöörduda tõe poole, võiksid olla teadlikud, keegi 
ei tarvitse olla pimeduses asjade suhtes, mis maailma peale on tulemas. (SV 255.2) 


Miks on lai avalikkus kõigest hoolimata teadmatuses niivõrd tähtsa osa suhtes 
Pühakirjas? Miks esineb ikkagi üldine vastumeelsus selle raamatu õpetuste uurimise suhtes? 
See tuleneb pimedusevürsti sihilikest jõupingutustest varjata inimeste eest seda, mis ilmutab 
tema pettusi. Kristus ju kuulutas ette võitlust, mida hakatakse pidama Ilmumiseraamatu 
uurimise pärast, ja sellepärast lausus ta õnnistussõnad kõigile neile, kes loevad, kuulevad ja 
talletavad prohvetikuutustuse sõnad südames. (SV 255.3) 

PEATÜKK 19—VÄLGUS LÄBI PIMEDUSE 


Kõik suured usupuhastused või usulised liikumised, mille kaudu Jumal jätkab sajandist 
sajandisse oma töö edasiviimist siin maa peal, on olnud tähelepanuväärselt sarnast“ 
joontega. Need põhimõtted, mille järgi Jumal inimesi kohtleb, on alati samad. Käesoleva aja 
tähtsatel liikumistel on paralleelid minevikus, ja seega on koguduse varasemate aegade 
kogemustel suur õpetlik väärtus meie jaoks. (SV 256.1) 


Piiblis õpetatakse väga selgesti tõde, et Jumal juhib Püha Vaimu kaudu erilisel viisil oma 
sulaseid suurtes liikumistes, mis viivad samm-sammult edasi päästmistööd. Inimesed, keda 
Jumal oma armukuulutuse eesmärkide teostamiseks kasutab, on tööriistad Tema käes. 
Igaühel on teha oma osa. Igaühele annab Jumal valgust nii palju, kui tal on vaja oma aja 
jaoks — nii palju, kui palju on tarvis, et ta võiks teostada töö, mille Jumal tema osaks on 
määranud. Kuid mitte ükski inimene, ükskõik, kui suuresti Jumala poolt õnnistatud, pole 
suutnud täielikult mõista suurt lunastusplaani ega isegi õigesti hinnata Jumala eesmärki 
tema oma aja jaoks. Inimesed ei mõista täiesti seda, mida tahab Jumal korda saata selle töö 
kaudu, mille Tema on neile teha andnud. Nad ei mõista selle kuulutuse iga osa, mida nad 
Tema nimel kuulutavad. (SV 256.2) 


»»Kas sa suudad leida Jumala sügavuse? Või tahad sa jõuda Kõigevägevama täiuseni?“ 
»»Sest otsekui taevad on maast kõrgemal, nõnda on minu teed kõrgemad kui teie teed, ja 
minu mõtted kõrgemad kui teie mõtted!“ ,, Mina olen Jumal ja ükski ei ole minu sarnane, kes 
algusest kuulutab lõppu ja aegsasti ette, mida veel ei ole tehtud.“ Iiobi 11, 7; Jes. 55, 8, 9; 
46, 9. 10. (SV 256.3) 


Isegi prohvetid, kellele sai osaks Vaimu eriline valgustus, ei mõistnud nende ilmutuste 
täit tähendust, mida nad vahendasid. Ettekuulutuste tähendus pidi avanema ajastute jooksul, 
sedamööda, kuidas Jumala rahvas vajas neis sisalduvaid õpetusi. (SV 256.4) 


Peetrus kirjutas lunastuse kohta, mis esitas evangeeliumi ,,Seda õndsust on uurinud ja 
juurelnud prohvetid, kes on ennustanud teile määratud armust, juureldes seda, mis ja millise 
aja kohta teateid andis Kristuse Vaim nende sees, kui ta ette ilmutas Kristust tabavaid 
kannatusi ja neile järgnevaid austusi. Neile ilmutati, et mitte neile endile, vaid teile oli 
kasuks see.“ 1. Peetr. 1, 10-12. (SV 256.5) 


Kuigi prohvetitele ei antud lõpuni mõista neile ilmutatud asju, püüdsid nad tõsiselt 
omandada kogu seda valgust, mic*.a Jumal soovis neile anda. Näd uurisid ja juurdlesid 
pingsalt, millise aja kohta andis teateid Kristuse Vaim nende sees. Milline õpetus kristliku 
ajastu Jumala rahva jaoks, kelle tarvis need prohvetikuulutused kord Tema sulastele anti! 
»Neile ilmutati, et mitte neile endile, vaid teile oli kasuks see,“ mis nüüd nende kaudu on 
kuulutatud. Hinnakem Jumala pühi mehi, kes tollal uurisid ja juurdlesid ilmutuste üle, mis 
anti nende kaudu põlvkondade jaoks, kes polnud kaugeltki veel sündinud! Võrrelge nende 
püha innukust hilisemate aegade soodsamates tingimustes elavate inimeste ükskõiksuse ja 

muretusega jumaliku anni suhtes. Milline etteheide mugavale maailma armastavale 
ükskõiksusele, mis on valmis möönma, et prohvetikuulutusi pole võimalik mõista! (SV 
231.11 


Kuigi inimese piiratud mõistus ei suuda tungida Lõpmatu nõupidamistesse ega mõista 
täielikult Tema eesmärki, mõisteatakse selgetki taevalist sõnumit sageli nii ähmaselt 
sellepärast, et inimesed suhtuvad sellesse kas mingi eelarvamusega või hoolimatult. Sageli 
on üldkehtivad arusaamad — inimlikud seisukohad, inimeste poolt loodud traditsioonid ja 
valeõpetused varjutanud ka Jumala sulaste mõistuse niivõrd, et nad suudavad ainult osaliselt 
mõista suuri asju, mida Jumal on oma Sõnas ilmutanud. Samasugune lugu oli Kristuse 
Jüngritega isegi tollal, kui Päästja oli avalikult nende juures. Nad olid niivõrd kinni üldiselt 
tunnustatud arusaama küljes, et Messias tuleb maise valitsejana, kes ühendab Iisraeli 
ülemaailmse impeeriumi troonile. Seetõttu ei suutnud nad mõista Tema kannatusi ja surma 
puudutavaid sõnu. (SV 257.2) 


Kristus ise oli saatnud nad välja kuulutusega: ,, Aeg on täis saanud ja Jumala riik on 
lähedal; parandage meelt ja uskuge evangeeliumisse!“ Mark. 1, 15. See kuulutus põhines 
Taanieli raamatu 9. peatüki prohvetikuulutusel. Kuuskümmend üheksa aastanädalat pidid 
ingli seletuse järgi ulatuma ,,võitud vürstini“. Jüngrid ootasid suurte lootuste ja rõõmuga 
aega, mil Messias rajab kuningriigi Jeruusalemmas ja võtab kogu maailma oma võimu 
alla. (SV 257.3) 


Jüngrid kuulutasid kuulutust, mille Issand oli neile andnud, kuigi nad ise mõistsid selle 
tähendust vääriti. Hoolimata sellest, et nende kuulutus põhines Taan. 9. 25, ei mõistnud nad 
sama peatüki järgmise salmi viidet sellele, et Messias surmatakse. Lapsepõlvest alates olid 
nad harjunud kuulma maisest riigist ning aastaid hellitatud ettekujutused tu-mestasid nende 
arusaamise niivõrd, et nad ei mõistnud prohvetikuulutuse erinevaid osi ja Kristuse 
ütlusi. (SV 257.4) 


Kohustuse esitada Juuda rahvale armukutset, nad täitsid; kuid just siis, kui nende meelest 
pidi Issand Taaveti troonile tõusma, näigid nad hoopis seda, kuidas Teda kui kurjategijat 
kinni võeti, piitsutati, mõnitati, hukka mõisteti ja Kolgata ristile naelutati. Milline 
meeleheide ja ahastus ahistas jüngrite südant nendel päevadel, mil nende Issand lamas 
hauas! (SV 258.1) 


Kristus ilmus täpselt ajal ja prohvetikuulutuses ennustatud viisil. Pühakirja tõendid olid 
Tema elu ja töö suhtes üksikasjalikult täitunud. Ta oli kuulutanud päästekuulutust ja ,, Tema 
Sõnal oli olnud vägi“. Tema kuulajad olid südamepõhjas mõistnud, et see kuulutus pärines 
taevast. Jumala Sõna ja Vaim tõestasid Jeesuse jumalikku algupära. (SV 258.2) 


Jüngreid oli sidunud oma armastatud Õpetajaga suur vastastikune kiindumus, — ometi 
olid nad teadmatuses ja kahtlustustes. Isegi ahastushetkel ei meenunud neile Kristuse 
ütlused Tema kannatuste ja surma kohta. Kas siis, kui Naatsareti Jeesus oleks olnud tõeline 

Messias, oleks neid tabanud selline mure ja pettumus? See oli küsimus, mis piinas neid 
hingamispäeva lootusetute tundide jooksul — ajal, mii Päästja lamas hauakambris; tundide 
jooksul, mis jäid Tema surma ja ülestõusmise vahele. (SV 258.3) 


Kuigi mureöö oli Jeesuse järelkäijate jaoks pime, polnud nad siiski üksi. Prohvet ütleb: 
»»Kui ma istun pimeduses, siis on Jehoova mulle valguseks! ... Tema toob mind valgusesse, 
ma saan näha tema õiglust!“ ,,Siis pimedus ei oleks pime sinu ees, vaid öö oleks nagu päev, 
pimedus oleks otsekui valgus!“ Jumal on öelnud: ,,Pimeduses tõuseb õiglastele valgus!“ 
»»Ma juhin pimedaid teele, mida nad ei tunne, ma lasen neid käia tundmatuid radu,“ ,,ma 
muudan pimeduse nende ees valguseks ja konara tasaseks! Need on asjad, mis ma teen ega 
jäta tegemata!“ Miika 7, 8. 9; Laul 139, 12; 112, 4; Jes 42, 16. (SV 258.4) 


Kuulutus, mida jüngrid olid kuulutanud Issanda nimel, oli üksikasjadeni õige, ja 
sündmused, millele see osutas, toimusid nende endi silme all. ,, Aeg on täis saanud ja Jumala 
riik on lähedal“ oli olnud nende kuulutus. Kui ,,aeg“ oli lõppenud — kuuskümmend üheksa 
aastanädalat Taanieli raamatu 9. peatükist, mis pidi ulatuma Messiani, ,,Võitusi“ oli Kristus 
saanud võitud Püha Vaimuga päeval, mil Johannes Ta Jordanis ristis. ,,Jumala riik“, mille 
lähedust nad kuulutanud olid, rajati Kristuse surmaga. See kuningriik ei olnud maine 
impeerium nii, nagu neid oli lapsest peale uskuma õpetatud. Ka ei olnud siin tegemist selle 
tulevase igavese kuningriigiga, mis rajatakse siis, kui ,,kunigriik ning valitsus ja võim 
kunigriikide üle kogu taeva all antakse Kõigekõrgema pühale rahvale“; see igavene 
kuningriik, milles ,,kõik valitsused peavad teda teenima ning temale alistuma“. Taan. 7, 27. 
Väljendiga ,, Jumala riik“ osutatakse Piiblis nii armukui auriigile. Armuriigist kirjutab 
Paulus kirjas heebrealastele. Pärast seda, kui apostel on osutanud Kristusele, 
hellasüdamelisele eestkostjale, kellel on ,,kaastundumst meie nõtrustega“, ütleb ta: ,,Läki siis 
julgusega armujärje ette, et me saaksime halastust ja leiaksime armu.“ Heebr. 4, 15. 16. 
Armujärg esitab armuriiki, sest siis, kui on olemas troon, peab olema ka kuningriik. Paljudes 
tähendamissõnades tarvitab Kristus väljendit ,, taevariik“ ka sel juhul, kui ta osutab 
jumalikule armutööle inimsüdame juures. (SV 258.5) 


Autroon esitab auriiki ja selle riigi kohta ütleb Päästja: ,, Aga kui Inimese Poeg tuleb oma 
auhiilguses ja kõik inglid temaga, siis ta istub oma aujärjele, ja siis kogutakse tema ette kõik 
rahvas.“ Matt. 25. 31. 32. See on tulevane kuningriik. Seda ei rajata enne Kristuse teist 
tulekut. (SV 259.1) 


Armuriik rajati kohe pärast inimese langemist, kui hakkas kehtima plaan pattulangenud 
inimsoo lunastamiseks. Tol korral oli see olemas Jumala kavatsuse ja Tema tõotusena. Usu 
kaudu võisid inimesed saada selle alamaiks. Ja ometi ei rajatud seda tegelikult enne, kui 
Kristuse surmaga. Isegi pärast seda, kui Päästja oli alustanud oma maist tööd, oleks ta 
võinud inimeste kangekaelsusest ja tänamatusest tüdinemise korral loobuda minemast 
Kolgatale. Ketsemanis värises kannatuste karikas Tema käes. Ta oleks võinud veel selgi ööl 
pühkida verehigi otsmikult ja jätta süüdlane inimsugu hukkuma oma pattudesse. Oleks Ta 

seda teinud, poleks langenud inimeste jaoks olnud enam mingit lunastust. Kuid Päästja ei 
teinud seda, vaid hüüdis ristil surmaagoonias viimast jõudu kokku võttes: ,,See on 
lõpetatud.“ Just siis jõustus lunastusplaan. Siis täideti see päästmise tõotus, mis anti meie 
esivanemaile Eedenis. Siis rajati armuriik, mis senini eksisteeris Jumala tõotuse kaudu. (SV 
VIIDI 


Jüngrid olid vaadanud Kristuse surmale kui sündmusele, mis oli lõplikult hävitanud 
nende lootused; tegelikult aga kinnitas just see lootuse igaveseks. Samal ajal kui Kristuse 
ristisurm valmistas jüngritele karmi pettumuse, oli see parim tõend selle kohta, et nende usk 
oli olnud õige. Sündmus, mis oli toonud neile leina ja meeleheidet, avas lootuse ukse igale 
Aadama lapsele; sellele sündmusele rajanes kõigil ajastutel Jumalale ustavate inimeste 
lootus tulevasele elule ja igavesele õnnele. (SV 260.1) 


Jumala armurikkad plaanid täitusid ka jüngrite eksituse kaudu. Kuigi jumalik arm ja 
Tema õpetuse vägi olid võitnud jüngrite südame, kuna Jeesus ,,rääkis nii, nagu ükski 
inimene polnud rääkinud“, oli nende armastus Jeesuse vastu siiski segatud inimliku uhkuse 
ja iseka auahnusega. Isegi paasatalle söömise toas sel pühalikul tunnil, mil Õpetaja oli peagi 
astumas Ketsemani varjudesse, tõusis nende seas ,,vaidlus ka selle kohta, keda neist tuleks 
arvata suuremaks“. Luuka 22, 24. Nad unistasid troonist, kroonist ja aust, kuid neid ootas 
ees häbi ja ahastus Ketsemani aias, kohtusaal ja Kolgata rist. Nende südameuhkus ja janu 
ilmaliku au järele hoidis neid nii visalt nende aja väärõpetuste kammitsais, et nad jätsid 
tähelepanuta Päästja sõnad, mis selgitasid Tema kuningriigi tõelist olemust ja osutasid Tema 
ahastusele ja surmale. Jüngrite eksitus viis nad raskesse, kuid vältimatusse kogemusse, mida 
Jumal lubas tulla neile puhastamiseks. Kuigi Jeesuse õpilased olid mõistnud valesti nende 
endi. poolt kuulutatud sõnumi tähendust, ja pettunud oma otsustes, olid nad siiski 
kuulutanud seda sõnumit, mida Jumal oli neile andnud, ja Issand tasus neile nende usu eest 
ning tunnustas nende kuulekust. Just nemad pidid rääkima kõigile rahvastele aulist 
evangeeliumi ülestõusnud Issandast. Kogemus, millel Jumal lubas neid läbi katsuda ja mis 
näis neile äärmiselt kibedana, pidi neid selleks tööks ette valmistama. (SV 260.2) 


Pärast ülestõusmist ilmus Jeesus oma jüngritele Emmause teel ning ,,hakkas peale 
Moosesest ja kõigist prohveteist ja seletas neile, mis temast kõigis kirjades oli üteldud.“ 
Luuka 24, 27. Jürgrite süda sai puudutatud. Süttis usk. Nad olid ,,sünnitatud jälle elavaks 
lootuseks“ isegi enne, kui Jeesus end neile ilmutas. Ta soovis valgustada nende mõistust ja 
kinnitada nende usku“ kindlasse prohvetlikku sõnasse“. Ta soovis, et tõde juurduks kindlalt 
nende südames, mitte lihtsalt sellepärast, et seda toetas Tema isiklik tunnistus. vaid 
selleparast, et tõde kinnitasid kaheldamatud tõendid, mida esitasid käsuõpetuse sümbolid ja 
varjuteenistus ning Vana Testamendi prohvetikuulutused. Kristuse jä-relkäijad vajasid 
arukat usku, mitte ainult nende endi pärast, vaid maailma pärast, kellele nad pidid levitama 
kuulutust Kristusest. Kindla aluse rajamiseks suunas Jeesus oma järelkäijate mõtted esmalt 
»»Moosese ja kõigi prohvetite“ juurde. See oli ühtlasi ka ülestõusnud Päästja enda tunnistus 


Vana Testamendi Pühakirja väärtuse ja tähtsuse kohta. Oo, milline muutus toimus jüngrite 

südames, kui nad vaatlesid veel kord oma armastatud Issanda nägu! Luuka 24, 32. Nüüd 
olid nad leidnud Tema, ,,kellest Mooses on kirjutanud käsuõpetuses, ja prohvetid“. Kahtlus, 
ahastus ja meeleheide andsid maad täielikule kindlusele ja kõikumatule usule. Pole mingi 
ime, et pärast Tema taevaminekut olid nad ,,alati pühakojas, kiites ja austades Jumalat!“ 
Inimesed, kes olid kuulnud ainult Päästja häbistavast surmast, arvasid, et jüngrid on nüüd 
kurvad, segaduses ja lüüa saanud mehed, kuid vastu ootusi nägid nad nende näol 
võidurõõmu. Millise ettevalmistuse olid nad saanud eelolevaks tööks! Nad olid läbi teinud 
elu suurima katsumuse ja olid näinud, kuidas Jumala Sõna oli võidukalt tõdenenud ka siis, 
kui inimeste arvates oli kõik kadunud. Mis võis edaspidi heidutada nende usku või jahutada 
nende armastuse tulidust! Sügavaimas kurbuses oli neil ,,vägev julgustus“, lootus, ms oli 
kui ,hings ankur, kindel ja tugev“ Heebr. 6, 18. 19. Nad olid näinud Jumala tarkust ja väge 
ja olid ,,veendunud selles, et ei surm ega elu, et inglid ega vürstid, ei kõrgus ega sügavus ega 
mingi muu loodu“ või neid ,,lahutada Jumala armastusest, mis on Kristuses Jeesuses, meie 
Isandas!“ ,, Aga selles kõiges,“ ütlesid nad, ,,me saame täie võidu tema läbi, kes meid on 
armastanud!“ Fooma 8, 38. 39. 37. , Aga Issanda sõna püsib igavesti.“ 1. Peetr. 1, 25. Ja 
»kes on, kes võib hukka mõista? Kristus Jeesus on, kes suri, ja mis veel enam, kes üles 
äratati, kes on Jumala paremal käel. kes meie eest palub.“ Pooma 8, 34. (SV 260.3) 


Issand ütleb: Mu rahvas ei jää igavesti häbisse!“ Joel 2, 26, ,,Õhtul jääb nutt varaks, kuid 
hommikul on hõiskamine.“ Laul 30, 6. Kui jüngrid ülestõusmispäeval Päästjat kohtasld ja 
nende süda neis põles, kui nad kuulasid Tema sõnu ja vaatlesid Tema pead, käsi ja jalgu, 
mis olid haavatud nende pärast; kui Jeesus enne taevaminekut nad Betaaniasse viis ja käed 
õnnistamiseks üles tõstis ning neile käsu andis minna ,,kõike maailma“ ja kuulutada 
evangeeliumi ,,kõigele loodule“ kinnitusega: ,,Ja vaata, mina olen iga päev teie juures.“ 
(Mark. 16, 15; Matt. 28, 20); kui nelipühipäeval tuli tõotatud Trööstija ja täitis neid väega 
ülalt ning tõi kindlusetunde taevasse läinud Issanda ligiolust, siis ei tõusnudki enam kõne 
alla mõte, kas vahetada Tema armuevangeeliumi kuulutamine, mis võis nõuda neilt suuri 
ohvreid ja lõppeda märtrisurmaga, kuid mille palgaks on Tema tulemisel antav ,,õiguse 
pärg“, sellise maise riigi au vastu, nagu nad jüngriks saades olid kujutlenud. Tema, ,.kes 
enam kui rohkesti võib teha üle kõige selle, mida me palume või mõistame“, oli andnud 
neile koos Tema kannatustest osasaamisega ka osa Tema rõõmust — rõõmust viia ,,palju 
lapsi ausse“, väljendamatust rõõmust, ,,määratu suurest ja rohkest igavesest aust“, millega 
võrreldes ,,see silmapilkne kerge viletsus“ ei ole midagi, nagu tunnistas Paulus. (SV 261.1) 


Jüngrite kogemus, kes kuulutasid ,,kuningriigi armuõpetust“ Kristuse esimesel tulekul, cli 
mitmes suhtes sarnane nende kogemusega, kes kuulutasid sajandeid hiljem Tema teise 
tuleku kuulutust. Nii nagu jüngrid olid läinud välja kuulutusega: ,, Aeg on täis saanud ja 
Jumala riik on lähedal“, niisamuti kuulutasid Miller ja tema kaaslased, et pikim ja viimane 
Piiblis esitatud prohvitikuulutus, mis kõneles ajast, oli lõppemas, et kohtutnud oli tulemas ja 
igavene kuningriik rajatakse pea. Jüngrite kuulutus, mis puudutas aega, põhines Taan. 9. 
ptk. seitsmekümnel aastanädalal. Milleri ja tema kaaslaste poolt edasi antud kuulutus teatas 


212 


Vaimne Lugu Kahest Linnast 


Taan. 8, 14 esitatud 2300 päeva lõppemisest, millest seitsekümmend aastatanädalat 
moodustas ühe osa. Mõlemad kuulutused põhinesid sellesama suure prohvetliku perioodi 
erinevate osade täitumisel. (SV 262.1) 


Nii nagu esimesed jüngrid, nii ei mõistnud ka William Miller ja tema kaaslased ise selle 
kuulutuse täit tähendust, millest nad kõnelesid. Eksitused, mida kogudus kaua oli 
tunnistanud, takistasid neid õigesti tõlgendamast prohvetikuulutuse võtmepunkti. Kuigi nad 
kuulutasid kuulutust, mida Jumal oli neile maailma jaoks edasi andmiseks avanud, pi-did 
nad läbi elama pettumuse selle tõttu, et nad mõistsid vääriti kuulutuse tähendust. (SV 
262.2) 


Seletades lõiku Taan. 8, 14: , Kaks tuhat kolmsada õhtuthommikut; siis saab pühamu 
puhastatud,“ võttis Miller, nagu eespool mainitud, omaks üldtunnistatud vaate, et maa on 
pühamu. Ta uskus, et pühamu puhastamine esitas maa pu hastamist. tulega Issanda tulekul. 
Seepärast järeldas ta, et 2300 päeva lõpp märkis Kristuse teise tuleku aega. Tema eksitus 
tulenes niisiis sellest, et ta võttis omaks rahva seas levmud populaarse arusaama pühamust ja 
selle puhastamisest. (SV 262.3) 


Iisraeli preestriteenistuse ajastu sümboolses süsteemis, mis oli Kristuse ohvri ja 
preestriameti ,,varikujutis“, oli pühamu puhastamine viimane teenistus, mida ülempreester 
iga-aastase teenistustsükli käigus teostas. See oli viimane osa lepitustöös, kõigi pattude 
kõrvaldamine Iisraelist. See pidi sümboliseerima seda viimast osa meie Ülempreestri 
teenistuses, mil Tema kõrvaldab ja kustutab oma rahva patud taevastest raamatutest. See 
teenistus sisaldab uurimistööd ehk eeluurimiskohut, mis toimub vahetult enne Kristuse 
tulemist taeva pilvedel suure väe ja auga; sest siis, kui Ta tuleb, on iga inimese kohtuasi 
otsustatud. Jeesus ütleb: , Mu palk on minuga tasuda igaühele nõnda, nagu tema tegu on.“ 
Ilm. 22. 12. Sellest uurimiskohtust, mis viiakse läbi just enne Kristuse teist tulemist, 
kõneldaksegi esimese ingli kuulutuses. Ilm. 14, 7: ,,Kartke Jumalat ja andke temale austust, 
sest on tulnud tema kohtutund.“ (SV 263.1) 


Need, kes kuulutasid seda hoiatuskuulutust, andsid edasi õiget kuulutust õigel ajal. Kui 
jüngrid kuulutasid: ,, Aeg on täis saanud ja Jumala riik on lähedal,“ ning toetusid seejuures 
Taanieli 9. peatüki prohvetikuulutusele, ei märganud nad seda, et Messia surmast kõneldi 
samas kirjatekstis. Just samuti jutlustasid Miller ja tema kaaslased kuulutust, mis põhines 
Taan. 8, 14 ja Ilm. 14, 7, kuid ei märganud seejuures, et Ilm. 14. peatükis oli esitatud veel 
teisi kuulutusi, mida oli samuti vaja edasi anda enne Issanda tulekut. Nii nagu jüngrid omal 
ajal eksisid selle kuningriigi olemuse mõistmises, mis pidi rajatama seitsmekümne 
aastanädala lõpul, nii eksisid adventistid selle sündmuse mõistmises, mis pidi toimuma 2300 
päeva lõpul. Mõlemal juhul pimestas mõistust populaarsete eksiõpetuste omaksvõtmine või 
õigemini nendest kinni hoidmine nii, et nad ei suutnud mõista tõde. Mõlemad kuulutajate 
grupid täitsid Jumala tahet sellega, et nad andsid edasi kuulutuse, mida Jumal soovis, et nad 

kuulutaksid; ja mõlemad pettusid oma ootustes selle pärast, et nad mõistsid vääriti kuulutust, 
mida nad ise kuulutasid. (SV 263.2) 


Ometi saavutas Jumal oma eesmärgi, kui ta lubas kuulutada hoiatuskuulutust kohtutunni 
kohta just sellisena, nagu seda esitati. Suur päev oli tulemas ja fumalik ettenäge vus laskis 
asjadel minna nii, et inimesed pandi proovile kindla ajaga, selleks, et ilmutada neile nende 
südame mõtteid. Kuulutus oli mõeldud koguduse läbikatsumiseks ja pu-hastamiseks. 
Inimestele pidi saama selgeks, kas nad on kiindunud sellesse maailma või Kristusesse ja 
taevasse. Nad tunnistasid, et armastavad Päästjat, nüüd pidid nad tõestama oma armastust. 
Kas nad olid valmis loobuma oma maisetest lootustest ja taotlustest ning rõõmuga tervitama 
oma Issanda tulekut? Kuulutuse eesmärgiks, mille Jumal oma armus andis, oli anda 
inimestele võimalus mõista oma tõelist vaimulikku seisukorda ja äratada nad otsima 
Issandat meeleparanduses ja alanduses. (SV 263.3) 


Kuigi pettumus oli kuulutuse vääriti mõistmise tagajärg, soovis Jumal nende lootuste 
purunemist kasutada ära nende kasuks. Sel viisil prooviti läbi need, kes tunnistasid, et nad 
uskusid hoiatuskuulutust. Kes olid valmis loobuma järelemõtlematult oma senisest 
kogemusest ja usaldusest Jumala Sõnasse? Kes püüavad palves ja hingealanduses aru saada 
sellest, milles nad prohvetikuulutuse mõistmises eksisid? Kelle usu ajendiks oli olnud hirm 
või hetkeline tundepuhang? Kes olid tegelikult ükskõiksed ja uskumatud? Suured hulgad 
tunnistasid, et nad armastasid Issanda ilmumist. Kelle usk oli aga valmis taluma ka pilget ja 
maailma etteheidet, viivitust ja pettumust? Kes olid valmis heitma ära tõed, mida Jumala 
Sõna nii selgelt tunnistas, seetõttu, et nad kohe ei mõistnud, miks Jumal neid selliselt 
kohtles? (SV 264.1) 


See proov pidi ilmutama nende kindlameelsuse, kes tõelises usus olid järginud tõendeid, 
mida nad uskusid olevat Jumala Sõna ja Vaimu õpetuse. See pidi õpetama neile nii nagu 
ainult selline kogemus õpetada sai, kui ohtlik on vastu võtta inimeste teooriaid ja tõlgendusi 
selle asemel, et lasta Piiblil ennast ise tõlgendada. Tõelistele usklikele pidi see nõutus ja 
kurvastus, mis tulenes nende eksitusest, saama vajalikuks edasiminekuks. See pidi suunama 
neid prohvetliku sõna sügava uurimise juurde; õpetama hoolikamalt kaaluma oma usu alust 
ja hülgama kõike, mis ei rajanenud Pühakirjas väljendatud tõele, ükskõik, kui laialdaselt 
kristlik maailm seda siis tunnistaks. (SV 264.2) 


Nende usklikega toimus sama, mis jüngritega. See, mis katsumusetunnil näis 
arusaamatuna, selgines hiljem. Kui nad oleksid tol hetkel mõistnud tulemust, milleni Issand 
tahtis neid viia, oleksid nad näinud, et Tema armastusväärsed plaanid olid kõiges nende 
suhtes täitunud, hoolimata ki bedast kogemusest, mis oli nende eksituse tulemus. Nad pidid 
selle õnnistusttoova läbielu kaudu õppima, et Issand on väga halastaja ja armuline,“ et kõik 
Tema teed on arm ja tõde neile, ,,kes peavad ta lepingut ja mõtlevad tema kor-raldustele“. 
Laul 25. 10. (SV 264.3) 

PEATÜKK 20—SUUR USULINE ÄRKAMINE 


Esimese ingli sõnumit sisaldavas prohvetikuulutuses Ilmutuseraamatu 14. peatükis 
kõneldakse suurest usulisest ärkamisest seoses Kristuse peatse tuleku kuulutamisega. 
Prohvet nägi inglit lendavat ,,kesktaeva kohal; sellel oli igavene evangeelium, et 
armuõpetust kuulutada neile, kes elavad maa peal ja kõigile rahvahõimudele ja suguharudele 
ja keel-tele ja rahvastele“. Ta ütles suure häälega: ,,Kartke Jumalat ja andke temale austust, 
sest on tulnud tema kohtutund, ja kummardage teda, kes on teinud taeva ja maa ja mere ja 
veteallikad!“ Salmid 6, 7. (SV 265.1) 


Tõsiasi, et kuulutuse kandjana kujutatakse inglit, on täbendusrikas. Taevase käskjala 
puhtuse, au ja väe kaudu on Jumal arvanud heaks esitada selle töö ülevat olemust, mida see 
kuulutus pidi teostama, ja väge ning au, mis pidi seda saatma. Ingli lend ,,kesktaeva kohal“, 
»suur hääl“, millega hoiatust antakse, ja selle kuulutamine kõigile, ,,kes elavad maa peal“ — 
»kõigile rahvahõimudele ja suguharudele ja keeltele ja rahvastele“, tunnistavad selle 
liikumise kiirusest ja ülemaailmsest ulatusest. (SV 265.2) 


Kuulutus isa csutab ajale, mil see üleskutse esitatakse. Kuulutus, mis teatab kohtu 
algusest, on osa ,.igavesest evangeeliumist“. Evangeeliumi ehk päästmiskuulutust on 
kuulutatud kõigil ajastutel, kuid seda osa evangeeliumist, mida see kuulutus sisaldab, polnud 
võimalik kuulutada enne kui viimastel päevadel; sest alles siis on õige üleskutse, et 
kohtutund on tulnud“. Prohvetikuulutused esitavad sündmuste rea, mis ulatub kohtuaja 
alguseni. Seda eelkõige Taanieli raamatu põhjal. Kuid see osa prohvetikuulutusest, mis on 
viimaste päevade jaoks, kästi Taanielil sulgeda ja pitseerida ,,lõpuajaks“. Alles sellesse aega 
jõudmisel pidi kõlama kuulutus kohtust, mis pidi täitma need prohvetikuulutused. 
»Lõpuajal“, ütleb prohvet, ,,uurivad paljud seda ja arusaamine kasvab!“ Taan. 12, 4. (SV 
265.3) 


Apostel Paulus hoiatas kogudust, et usklikud ei ootaks Kristuse tulekut tema päevil. ,,See 
päev ei tule mitte enne“, ütles ta, ,,kui on tulnud ärataganemine ja saanud avalikuks ülekohtu 
inimene.“ 2-Tess. 2, 3. Niisiis ei olnud aeg oodata Issandat enne suurt ärataganemist ja 
»ülekohtu inimese pikka valitsusperioodi. ,,Ülekohtu inimene“, keda nimetatakse ka 
ülekohtu saladuseks“, ,,ärakaotamise pojaks“, ,,seadusemurdjaks“, esitab paavstlust, kes 
pidi prohvetikuulutuses öeldu järgi valitsema 1260 aastat. See periood lõppes a. 1798. 
Kristuse tulek ei saanud seega toimuda enne seda aega. Pauluse hoiatus hõlmab niisiis tervet 
kristlikku ajajärku kuni aastani 1798. Pärast seda aega pidi hakatama kuulutama Kristuse 
teise tuleku kuulutust. (SV 266.1) 


Sellist kuulutust ei kuulutatud tõepoolest kunagi varem. Paulus, nagu nägime, ei 
kuulutanud seda. Ta seletas oma vendadele, et Issanda tulek toimub kauges tulevikkus. 
Reformaatorid ei kuulutanud seda. Martin Luther asetas kohtu tema päevist arvatuna umbes 
300 aastat edasi. Alates a. 1798 on aga Taanieli raamat pitserist vabastatud, 

prohvetikuulutuste tundmine on suurenenud ja paljud on kuulutanud läheneva kohtu 
pühalikku kuulutust. (SV 266.2) 


Nii nagu kuueteistkümnenda sajandi suur usupuhastus, nii sündis ka adrentliikumine 
üheaegselt mitmel kirstlikul maal. Usuja pavleinimesed nii Euroopas kui Ameerikas 
hakkasid erilise huviga uurima prohvetikuulutusi. Sammsammult jälgisid nad Püha Piibli 
prohvetlikke nägemusi ning said sel viisil veenvaid tõendeid selle kohta, et kõikide asjade 
lõpp nii ligi. Mitmetes maades leidus üksteisest isoleeritud kristlaste rühmi, kes jõudsid 
ainult Pühakirja uurimise kaudu järeldusele, et Päästja tulek on lähedal. (SV 266.3) 


Aastal 1821, kolm aastat pärast seda, kui Miller oli jõudnud veendumuseni 
prohvetikuulutustes, mis osutasid kohtuajale, hakkas misjonär dr. Joseph Wolff, kuulutama 
Issanda peatset tulekut. Volff oli sündinud Saksamaal juudi peres. Tema isa oli rabi. Juba 
nooruses veendus Joseph kristluse tõepärasuses. Ta oli agara, uuriva vaimuga ning armastas 
väga kuulata neid vestlusi, mis toimusid tema isamajas, kuhu vagadheebrealased pärast 
päeva kogunesid, et kõnelda isekeskis oma rahva lootustest ja ootustest, tulevase 
Messia aust ja Iisraeli riigi taastamisest. Ühel päeval, kui mainiti Naatsareti Jeesust, küsis 
poiss, kes see selline oli. ,, Ülimalt andekas juut,“ kõlas vastus, kuid kuna Ta nimetas ennast 
Messiaks, mõistis juudi kohus ta surma“. ,, Miks on Jeruu-salemm hävitatud ja miks me 
oleme võõral maal?“ päris poiss edasi. ,,Oh häda, häda!“ vastas tema isa, ,,seepärast, et 
juudid tapsid prohvetid“. Läbi lapse pea käis kohe mõte: Võib-olla oli Jeesus samuti prohvet 
ja juudid tapsid Temagi, kuigi Ta oli süütu.“ — ,,Travels and Aventures of the Rev. Joseph 
Wolff“, kd. 1, Ik. 6. See mõte haaras Josephit nii tugevalt, et kuigi tal oli keelatud astuda üle 
kristlike kirikute läve, seisatas ta sageli kiriku ukse taga, et kuulata jutlust. (SV 266.4) 


Seitsmeaastasena kirjeldas ta uhkelt ühele eakale kristlasest naabrile Iisraeli tulevast au 
Messia juhtimise all, kuic vana mees ütles sõbralikult: ,,Kallis poiss, ma ütlen sulle, kes cli 
tõeline Messias — Jeesus Naatsaretist..., kelle sinu esivanemad risti lõid, nagu vanal ajal 
prohvetidki. Mine koju ja loe Jesaja raamatu viiekümne kolmandat peatükk: ning sa 
mõistad, et Kristus on Jumala Poeg.“ — Samas kd. IT, Ik. 7. Poiss veendus selles tõepoolest. 
Ta läks koju ja luges kirjateksti ning imestas, kui täielikult oli see täitunud Naatsareti 
Jeesuse kohta. Kas kristlase ütlus oli õige? Poiss palus, et isa seletaks talle Jesaja 
prohvetikuulutust, kuid järgnes nii karm vaikimine, et ta ei söandanud enam kunagi seda 
teemat puudutada. See kõik suurendas Josephi soovi rohkem kuulda kristlikust usust. (SV 
267.1) 


Teadmisi, mida ta soovis saada, hoiti tema eest kodus hoolega saladuses. 
Üheteistkümneaastaselt lahkus Joseph Wolff isamajast ja läks laia maaima, et saada 
haridust, valida endale usk ja elutöö. Mõneks ajaks leidis ta endale kodu sugulaste juures, 
kuid aeti sealt varsti minema kui ususttaganenud. Üksinda ja rahata pidi ta võõraste inimeste 
seas nüüd ise toime tulema. Ta rändas paigast paika, õppis hoolselt ja teenis elatist heebrea 
keele õpetamisega. Ühe katoliiklasest õpetaja mõjul võttis ta vastu rooma-katoliku usu ja 

otsustas saada misjonäriks oma rahva hulgas. Selle kavatsusega astus ta mõned aastad 
hiljem Rooma Välismisjoni Kolledžisse õpinguid jätkama. Koolis hakati teda varsti 
süüdistama ketserluses, kuna ta oli harjunud mõtlema iseseisvalt ja kõnelema otsekoheselt. 
Ta kõneles avalikult kiriku väärsammudest ja rõhutas reformi vajadust. Paavsti kõrged 
aukandjad olid kohelnud teda algul erilise poolehoiuga, kuid mõne aja pärast saadeti ta 
Roomast minema. Kiriku järelvalve all rändas ta ühest kohast teise, kuni sai selgeks, et seda 
noorukit ei saa painutada Rooma tahte alia. Ta tunnistati pa-randamatuks ja anti vabadus 
minna, kuhu tahab. Wolff suundus nüüd Inglismaale, ja võttis seal vastu protestantliku usu 
ning ühines inglise kirikuga. Pärast kaheaastast õp-pekursust asus ta a. 1821 misjonitööle. 
Samal ajal kui Wolff võttis vastu suure tõe Kristuse esimese tuleku kohta ning hakkas Teda 
nägema ,,valude mehena“, tajus ta sedagi, et prohvetikuulutused kõnelesid sama selgesti 
Tema teisest tulekust väes ja aus. Ja samal ajal kui ta püüdis juhtida oma rahvuskaaslasi 
Naatsareti Jeesuse kui Tõotatu juurde ning kinnitada nende tähelepanu Tema esimesele 
tulekule alanduse õpetajana ja inimeste pattude eest sureva ohvrina, õpetas ta neile ka seda, 
et Ta tuleb teist korda kui vabastaja. (SV 267.2) 


»Jeesus Naatsaretist, tõeline Messias,“ ütles ta, ,,kelle käed ja jalad läbi pisteti, keda viidi 
tappa kui talle, kes oli valude mees ja haigustega tuttav, kes pärast seda, kui valitsuskepp 
võeti Juudalt ja seadusandlik võim tema jalgade vahelt, tuli esimest korda, tuleb teist korda 
taevapilvedel peaingli pasuna hüüdes“ (Joseph Wolff, ,,Researches and Missionary Labors“, 
Ik. 62). ,,Ta seisab Õlimäel. Ja see valitsus, mis anti kogu loodu üle kord Aadamale, kuid 
mille esiisa kaotas oma süü läbi (1. Moos. 1, 26; 3, 17), antakse Jeesusele. Tema on siis 
kuningas üle kogu maa. Loodu ägamine ja halisemine lakkab, on kuulda vaid kiituseja 
tänulaule. ...Kui Jeesus tuleb oma Isa aus pühade inglitega, ...tõusevad surnud usklikud 
esmalt.“ 1. Tess. 4, 16; 1. Kor. 15, 23. See on see, mida meie, kristlased, nimetame 
esimeseks üles-tõusmiseks. Seejärel muudetakse loomariigi loomus (Jes. 11, 6-9) ja 
alistatakse Jeesusele (Laul 8). Valitseb ülemaailmne rahu“. — ,,Journal of the Rev. Joseph 
Wolff“, Ik. 378, 379. , Issand vaatab jälle alla maa peale ja ütleb: ,, Vaata, see on väga hea,,,“ 
— Samas, Ik. 294. (SV 268.1) 


Wolff uskus, et Issanda tulek on ligi; tema ajaarvestuse järgi pidi maailma lõpp saabuma 
vaid mõned napid aastad hiljem ajast, millele Miller tähelepanu juhtis. Neile, kes väitsid 
kirjatekstile toetudes: ,, Aga sellest päevast ja tunnist ei tea ükski,“ et inimestel pole võimalik 
teada Kristuse eku aega, vastas Wolff: ,, Kas meie Issand ütles, et seda päeva ja tundi ei 
saada kunagi teada? Ta ise on ju andnud meile ajamärgid selleks, et me teaksime vähemalt 
Tema tuleku ligidust, nagu teatakse suve ligidust sellest, kui viigipuu ajab lehti? Matt. 24, 
32. Kui me ei peaks midagi teadma sellest ajast, mistarvis Ta siis ise kutsus meid üles 
lugema prohvet Taanieli raamatut ja seda ka mõistma? Just Taaniel ütles, et raamat on 
pitseeritud lõpuajani ja et ,,siis uurivad paljud seda“ (heebreakeelne väljend viitas 
tähelepanemisele ja ajale mõtlemisele), ,,ja arusaamine“ (lõpuaja kohta) ,,kasvab“. Taan. 12, 
4. Peale selle ei taha meie Issand öelda, et aja lähenemist ei teata, vaid, et täpset ,,päeva ja 

tundi ei tea ükski“. Ajamärgid annavad niipalju teadmist isegi, ütles Ta, et meil on alus 
valmistuda Tema tulekuks nii. nagu Noa valmistas laeva.“ — Wolff, ,,Researches and 
Missionary Labors“, Ik. 404, 405. (SV 268.2) 


Pühakirja tõlgenduspõhimõtete või õigemini väärtõlgenduste kohta kirjutas Wolff: 
»» Suurem osa kristlikust kogugudusest on kõrvale kaldunud Pühakirja selgest tähendusest ja 
pöördunud budistide sümbolistliku süsteemi poole! Nad nimelt arvavad, et inimkonna 
õnnelik tulevik seisneb kehatuna ringihõljumises ja leiavad, et kui loetakse sõna ,, juudid“, 
tuleb mõista ,,paganad“ ja kui loetakse ,,Jeruusalemm“, tuleb mõista ,,kogudus“; kui 
öeldakse ,,maa“, peab see tähendama ,.taevalaotust“; ja Issanda tulemise all tuleb mõista 
misjoniseltside edu; ning minek Siioni mäele, Jaakobi Jumala kotta tähendab metodistide 
suurt klassikoosolekut.““ — ,, Journal of the Rev. Joseph Wolff“, Ik. 96. (SV 269.1) 


Kahekümne nelja aasta jooksul — aastal 1821 kuni 1845 — reisis Wolff palju nii 
Aafrikas, külastas Egiptust ja Abessiiniat kui Aasias, käis ringi Palestiinas, Süürias, Pärsias, 
Buhhaaras ja Indias. Ta külastas ka Ühendriike ja teel sinna jutlustas Saint Helena saarel. 
Augustis 1837 jõudis ta New Yorki ja pärast jutlustamist selles linnas, kõneles ta 
Philadelphias ja Baltimores ning suundus lõpuks Washingtoni. ,,Siin“, ütles ta, ,,andis endise 
presidendi John Ouincy Adamsi ettepanekul kongress üksmeelselt ühe kongressi saali minu 
käsutusse loengu jaoks, mille ma pidasin ühel laupäeval ja mida austas kõigi kongressi 
liikmete, samuti Virginia piiskopi ja Washingtoni vaimulikkonna ning kodanike kohalolek. 
Samasugust austust avaldati mulle New Jersey ja Pennsylvania valitsusliikmete poolt, 
kellele ma kõnelesin oma uurimistöödest Aasias ja ütles ka Jeesuse Kristuse isiklikust 
valitsemisest.“ — Samas, Ik. 398, 399. (SV 269.2) 


Dr. Wolff reisis kõige barbaarsemates maades ilma ühegi Euroopa valitsusvõimu 
kaitseta. Tal tuli taluda mitmeid raskusi ja seista silmitsi loendamatute ohtudega. Sageli pidi 
ta kannatama külma ja nälga, teinekord nõrkes janust. Ta langes röövlite ohvriks, teda 
peksti, müüdi orjaks ja mõisteti kolmel korral surma. Kord rööviti talt kõik, mis tal oli ning 
ta pidi rändama sadu miile mäestikus, kui lumesadu piitsutas ta nägu ja paljad jalad 
kangestusid jäisel pinnal kõndimisest. (SV 269.3) 


Kui Wolffi hoiatati, et ta ei läheks relvitult metsikute vaenutsevate suguharude juurde, 
ütles misjonär, et ta on küllaldaselt ,,varustatud relvadega“; palvega, agarusega Kristuse 
pärast ja usaldusega Tema abisse. ,,Ma olen varustatud südamest tuleva armastusega Jumala 
ja kaasinimeste vastu ja minu käes on Piibel.“ — W. H. D. Adams, ,.In Perils Oft“, Ik. 192. 
Heebreaja inglisekeelset Piiblit kandis ta kaasas kõikjal, kuhu ta läks. Ühe oma hilisema 
reisi kohta ütles ta: , Ma . . . hoidsin Piiblit avatult käes. Ma tundsin, et minu jõud peitub 
selles raamatus ja et selle vägi toetas mind.“ — Samas, Ik. 201. (SV 270.1) 


Nii jätkas ta tööd seni, kuni kohtukuulutus oli viidud suuremasse ossa asustatud 
maailmast. Juutide, türklaste, pärslaste, hindude ja paljude teiste rahvuste ning hõimude seas 

levitas ta Jumala Sõna nende emakeeles. Ta kuulutas kõikjal Messia valitsuse 
lähenemist. (SV 270.2) 


Buhhaara retke ajal leidis ta väikese ääremaale hajutatud rahvakillu, kes õpetas Issanda 
peatset tulekut. ,, Jeemeni araablastel,“ ütles ta, ,,on raamat, mida nimetatakse ,,Seeraks“ ja 
mis kõneleb Kristuse teisest tulekust ja Tema valitsemisest aus. Nende lootuste kohaselt 
peaksid suured sündmused toimuma 1840. aastal.“ — ,, Journal of the Rev. Joseph Wolff“, 
Ik. 377 — ,Jeemenis... veetsin ma kuus päeva rekabiitide juures. Nemad ei joo veini ega 
istuta viinamarjaistandikke, ka ei külva nad vilja, vaid elavad telkides ning peavad au sees 
Jonadabi, Reekabi poja sõnu. Ma leidsin nende hulgas Iisraeli lapsi Daani suguharust,... kes 
ootavad koos Reekabi lastega Messia peatset saabumist taeva pilvedel.“ — Samas, Ik. 
389. (SV 270.3) 


Üks teine misjonär leidis Tatarist inimesi, kes uskusid samamoodi. Üks tatrlasest preester 
küsis misjonärilt, millal Kristus teist korda tuleb. Kui misjonär vastas, et tema ei oska selle 
kohta midagi öelda, näis preestrit väga hämmastavat fakt, et inimene, kes õpetas teistele 
Piiblit, ei teadnud niisugust asja. Ta ütles, et prohvetikuulutuste põhjal usub tema, et Kristus 
tuleb 1844. aasta paiku. (SV 270.4) 


Alates a. 1826 hakati adventkuulutust kuulutama Inglismaal, kuigi see liikumine ei 
omandanud seal nii kindlat kuju kui Ameerikas. Nimelt ei õpetatud Inglismaal nii üldiselt 
Kristuse tuleku täpset aega, kuid suurt tõde Kristuse peatsest tulekust väes ja aus kuulutati 
laialdaselt. Seda mitte ainult lahkusuliste ja nonkonformistide hulgas. Inglise kirjanik 
Maurant Brock mainis ära, et umbes seitsesada inglise kiriku õpetajat kuulutasid ,,seda 
kuningriigi armuõpetust“. Kuulutus, mis osutas aastale 1844 kui Issanda tuleku ajale, anti 
edasi ka Suurbritannias. Siin levitati laialdaselt Ühendriikidest saadud adventistide trükiseid. 
Ameerikast toodud raamatutest ja ajakirjadest tehti Inglismaal kordustrükid. 1842. aastal 
hakkas kodumaale tagasi pöördunud Robert Winter, kes oli Ameerikas adventusu vastu 
võtnud, kuulutama Issanda tulekut. Selles töös ühinesid temaga pal-jud ja kohtukuulutust 
kuulutati Inglismaal mitmes piirkonnas. (SV 270.5) 


Lõuna-Ameerikas, keset barbaarsust ja preestripoliitikat, asus hispaanlasest jesuiit 
Lacunza uurima Pühakirja ja võttis selle kaudu vastu tõe Kristuse peatsest taastulekust. Ta 
tundis eneses sundi kuulutada seda laialdaselt, kuid soovides vältida Rooma hukkamõistu, 
esitas oma seisukohad raamatuna, mille ta avaldas rabi Ben-Ezra varjunime all. Lacunza 
elas kaheksateistkümnendal sajandil, kuid alles 1825. a. paiku tõlgiti tema raamat, mis oli 
jõudnud Londonisse, inglise keelde S.elle ilmumine süvendas Inglismaal juba tärganud huvi 
Kristuse teise tuleku vastu. (SV 271.1) 


Saksamaal õpetas Kristuse taastuleku õpetust kaheksateistkümnendal sajandil luteriusu 
õpetaja Bengel, kuulus Piibli õpetlane ja kriitik. Oma hariduse täiendamiseks pühendus 
Bengel ,,teoloogia uurimisele, millele tema tõsine ja usualdis vaim, mida oli süvendanud 


noorpõlve kasvatus ja distsipliin, oli loomupäraselt kalduv. Nagu teistelgi arutlevatel noortel 

meestel enne ja pärast teda, tuli temalgi võidelda usuliste kahtlustega ja raskustega. Just 
sellistele hetkedele vihjas ta tunderikkalt kui paljudele nooltele, mis läbistasid tema vaest 
südant ja tegid tema nooruse raskeks koormaks. ,,Saanud Wüttenbergi konsistooriumi 
liikmeks, kaitses ta usuvabaduse põhimõtet. Kuigi ta tunnistas endiselt kiriku õigusi, nõudis 
ta seaduslikku vabadust neile, kes tundsid, et nad pidid järgima oma südametunnistuse häält 
ja lahkuma riigikirikust.“ — ,,Encyclopedia Britannica“. 9. v. a. ,,Bengel“. (SV 271.2) 


Selle mehe nõudmiste head mõju on tema koduprovintsis veel praegugi tunda. (SV 
271.3) 


Valmistades Ilm. 21. peatüki põhjal ette jutlust üheks jõulueelseks advendipühaks, lõi 
Bengeli hinges äkitselt särama valgus Kristuse teise tuleku kohta. Ilmutuseraamatu 
prohvetikuulutused muutusid tema jaoks selgemaks kui kunagi varem. Vallutatuna prohveti 
poolt esitatud vaatepiltide erilisest tähtsusest ja võrratust aust, pidi ta mõneks ajaks 
katkestama teema üle mõtisklemise. Hiljem kantslis seistes valdas teema teda uuesti 
samasuguse selguse ja jõuga. Sellest ajast alates pühendas ta prohvetikuulutuste, eriti 
Ilmutuseraamatu prohvetikuulutuste uurimisele ja jõudis varsti veendumusele, et need 
kõnelesid Kristuse tulekust kui peatselt toimuvast sündmusest. Tähtaeg, mille tema leidis 
Kristuse teise tuleku ajaks, erines ainult väga väheste aastate poolest Milleri poolt 
kindlaksmääratud ajast. (SV 272.1) 


Bengeli teoseid levitati kogu kristlaskonnas. Tema seisukohad prohvetikuulutuste suhtes 
võeti üldiselt omaks Württenbergi piirkonnas ja mõnes teises Saksamaa osas. Kristuse 
taastuleku liikumine jätkus Saksamaal ka pärast tema surma ning samal ajal, kui 
adventkuulutus köitis tähelepanu teistes maades, kuulutati seda ka Saksamaal. Mõned 
usklikud suundusid Venemaale ja rajasid seal asundusi. Usku Kristuse peatsesse tulekusse 
tunnustatakse ja õpetatakse veel praegugi selle maa saksa kogudustes. (SV 272.2) 


Valgus süttis ka Prantsusmaal ja Šveitsis, Genfis, kus Farel ja Calvin olid levitanud 
usupuhastuse tõdesid, kuulutas Gaussen Kristuse teise tuleku sõnumit. Üliõpilasena oli 
Gaussen haaratud ratsionalismist, mis imbus kaheksateistkümnenda sajandi algul kogu 
Euroopasse. Seega oli Gaussen õpetajaametisse astudes tegelikult teadmatuses tõelisest 
usust ja kaldus koguni skeptitsismi. Oma nooruses oli ta huvitatud prohvetikuulutuste 
uurimisest. Pärast Rollini ,, Ancient History“ (,, Vanaaja ajalugu“) lugemist pöördus tema 
tähelepanu Taanieli raamatu teisele peatükile ja teda hämmastas see imestusväärne 
ajalooline täpsus, millega Taanieli prohvitikuulutused olid täitunud. See peatükk kinnitas 
tema jaoks Pühakirja jumalikku päritolu ja osutus ankruks keset hilisemate aastate ohte. 
Ratsionalism ei rahuldanud Gaussenit lõpuni. Sedamööda aga, kuidas ta uuris Piiblit ja see 
tal le selgines, ärkas temas tugev ja elav usk. (SV 272.3) 


Prohvetikuulutuste uurimise kaudu jõudis ta veendumusele, et Issanda tulemine oli 
ligidal. Mõjutatuna selle suure tõe pühalikkusest ja tähtsusest, soovis ta esitada 


taastuleku kuulutust rahvale, kuid seda takistas algul üldlevinud arusaam, et Taanieli 

prohvetikuulutused on saladused, mida pole võimalik mõista. Lõpuks otsustas Gaussen nii 
nagu Farel omal ajal Genfi evangeliseerima asudes alata lastest. Sel moel lootis ta ajapikku 
äratada huvi vanemates. (SV 272.4) 


»»Ma soovin, et mõistetaks,“ ütles ta hiljem selgituseks, et ,,me ei kasutanud seda meetodit 
mitte tõe alahindamise pärast, vaid vastupidi — just selle olulisuse tõttu. Ma soovisin sellise 
sõbraliku laste poolt pöördumise kaudu jõuda inimeste südameteni. Ma soovisin, et mind 
kuuldaks, ja ma kartsin, et mind ei panda tähele, kui ma pöördun esmalt täiskasvanute poole. 
Ma kogun kuulajaskonna lastest. Kui on näha, et nad kuulavad huvitatult, et neile meeldib, 
et nad mõistavad kõnealust teemat, siis olen ma kindel, et mul on varsti teine ring kuulajaid, 
ja täiskasvanud näevad omakorda, et see teema väärib vaeva istuda ja uurida. Kui nii läheb, 
ongi eesmärk saavutatud.“ — L. Gaussen, ,,Daniel the Prophet“, kd. 2, eessõna. (SV 273.1) 


Ettevõtmine oli edukas. Kui ta kõneles lastele, tulid ka vanemad inimesed kuulama ning 
kirik täitus tähelepanelike kuulajatega. Nende hulgas oli ka kõrgemast seisusest ja haritud 
inimesi, samuti välismaalasi, kes külastasid Genfi. Nii viidi kuulutus teistessegi 
maadesse. (SV 273.2) 


Edust julgustatuna kirjutas Gaussen oma piibliuurimiste sarja lootuses, et kogudused, 
kelle liikmeskond kõneles prantsuse keelt, jätkavad ise prohvetikuulutuste uurimise 
levitamist. ,,.Lastele mõeldud õpetuste ilmumine,“ ütles Gaussen ,,peab koputama 
täiskasvanute südametunnistusele, kes liiga sageli jätavad hooletusse prohvetlikud raamatud 
ettekäändel, et need on arusaamatud: ,,Kuidas nad saavad olla arusaamatud, kui teie lapsed 
neid mõistavad?“ ,, Ma soovin,“ lisas ta ,teha prohvetikuulutuste tundmise meie kogudustes 
nii populaarseks kui võimalik.“ ,, Mulle näib, et pole ühtegi teist uurimisainet, mis vastaks 
paremini käesoleva aja vajadustele.“ ,,Selle abil peame me valmistuma viletsuseajaks, ning 
õppima ootama ja igatsema Jeesust Kristust.“ (SV 273.3) 


Kuigi Gaussen oli üks väljapaistvam ja armastatuim prantsuse keeles kõnelev jutlustaja, 
kõrvaldati ta siiski mõne aja pärast õpetajaametist. Tema vastu esitatud peamine, süüdistus 
oli see, et ta kasutas laste õpetamisel kiriku katekismuse asemel, mis oli kuiv ja vähem tõsist 
usku sisaldav käsiraamat, Piiblit. Hiljem sai ta õpetajakoha teoloogilises seminaris, kuid 
jätkas pühapäeviti, tööd lastega ning õpetas neile Pühakirja. Tema prohvetikuulutusi 
käsitlevad kirjutised äratasid samuti suurt huvi. Professori õppetooli, ajakirjanduse ja oma 
lemmiktegevuse, nimelt laste õpetamise kaudu avaldas ta palju aastaid kaugeleulatuvat mõju 
ja osutus tööriistaks, kelle kaudu paljud jõudsid prohvetikuulutuste uurimiseni, mis näitasid, 
et Issanda tulek oli lähedal. (SV 273.4) 


Ka Skandinaavias kuulutati adventkuulutust ning see äratas laialdast huvi. Paljud ärkasid 
muretust julgeolekust patutunnetusele ja hakkasid otsima andestust Kristuselt. Riigikiriku 
vaimulikkond võitles selle liikumise vastu ja nende pealekäimisel heideti mõned kuulutajad 
vanglasse. Mitmes paigas Rootsis, kus Issanda peatse tuleku kuulutajad selliselt vaikima 


sunniti, andis Jumal oma kuulutust edasi isepärasel viisil väikeste laste kaudu. Kuna lapsed 
221 


Vaimne Lugu Kahest Linnast 


olid alaealised, ei saanud riigiseadus neile midagi teha ja nemad võisid takistamatult 
rääkida. (SV 274.1) 


Kristuse teise tuleku liikumine levis peamiselt lihtrahva hulgas ja inimesed kogunesid 
tööliste tagasihoidlikesse elamutesse kuulama tõde. Lapskuulutajad pärinesid enamikus 
vaestest peredest; mõned neist olid kõigest kuuevõi kaheksa-aastased. Välja arvatud see, et 
nende elu tunnistas, et nad armastavad Päästjat ja nad püüdsid elada kuulekuses Jumala 
pühadele nõudmistele, ei ilmutanud sellised lapsed mingit suuremat arukust või võimeid, 
kui selles eas lapsed kõik. Kuid siis, kui nad seisid rahva ees, oli ilmne, et neid juhtis Keegi, 
kes kõneles nende kaudu kõrgematest asjadest, kui nemad oma lapse aruga suutsid välja 
mõelda. Häälekõla ja käitumisviis muutusid ja pühaliku väega andsid nad edasi 
kohtukuulutust Pühakirja enda sõnadega: ,,Kartke Jumalat ja andke temale austust, sest on 
tulnud tema kohtutund“ Nad noomisid rahva patte, mitte ainult kõlblusetust ja pahesid, vaid 
ka ilmalikkust ja ususttaganemist ning kutsusid kuulajaid üles kiiresti põgenema tuleva viha 
eest. (SV 274.2) 


Rahvas kuulas värisedes. Jumala Vaim rääkis veenvalt inimeste südamete vastu. Paljud 
hakkasid uurima Pühakirja uue ja sügavama huviga. Joomarid ja liiderdajad tegid elus 
pöörde, teised loobusid ebaausatest tehingutest. Niiviisi teostati silmatorkav töö ja isegi 
riigikiriku õpetajad olid sunnitud tunnistama, et seda liikumist juhtis Jumala käsi. (SV 
274.3) 


Jumala tahe oli levitada kuulutust Päästja tulekust ka Skandinaaviamaades; kui Tema 
sulaste hääled vaikima sunniti, andis Ta oma Vaimu lastele, et töö saaks ikkagi tehtud. Kui 
Jeesus lähenes Jeruusalemmale ning juubeldav rahvahulk Teda rõõmuhüüete ja palmiokste 
lehvitamisega Taaveti Pojaks kuulutas, siis nõudsid kadedad variserid, et Jeesus vaigistaks 
rahvast. Jeesus aga vastas, et kõik seda olid kuulutanud ette prohvetid ja kui rahvas vaikiks, 
siis kisendaksid kivid. Rahvas lõpetas Jeruusalemma väravate ees vanemate ja preestrite 
ähvardusel rõõmuhüüded, kuid templi õuedest hakkasid lapsed palmioksi lehvitades 
hüüdma: ,,Hoosianna Taaveti Pojale!“ Matt. 21, 8—16. Kui siis variserid ülimalt 
pahandatult Jeesusele ütlesid: , Kas sa kuuled, mida nad ütlevad?“ vastas Jeesus: ,,Jah, 
kuulen! Kas te iganes pole lugenud: Laste ja imikute suust oled sa enesele valmistanud 
kiituse?“ Nii nagu Jumal töötas laste kaudu Kristuse esimese tuleku ajal, nii kasutas Ta neid 
kuulutajatena Tema teise tuleku eel. Jumala Sõna peab täituma, ning sõnumit Päästja 
tulekust tuleb kuulutada kõigile rahvastele, keeltele ja suguharudele. (SV 274.4) 


William Milleri ja tema kaastööliste ülesandeks oli kuulutada hoiatust Ameerikas. Sellest 
riigist sai suure adventliikumise keskus. Siin täitus esimese ingli kuulutus kõige otsesemalt. 
Milleri ja tema kaaslaste kirjutisi viidi kaugetesse maadesse. Igasse maailma nurka, kuhu 
misjonärid suundusid, viidi kaasa ka rõõmsad sõnumid Kristuse peatsest taastulekust. 
Kõikjal kõlas igavene evangeelium: ,,Kartke Jumalat ja andke temale austust, sest on tulnud 
tema kohtutund.“ (SV 275.1) 

Tõendid, mis näisid osutavat Kristuse tulekule 1844. a. kevadel, haarasid sügavalt 
inimesi. Järgmises osariigis, kuhu kuulutus edasi levis, äratas see laialdast huvi. Paljud olid 
veendunud, et argumendid prohvetlike perioodide kohta olid õiged, ning hüljates uhkuse 
seniste vaadete üle, võtsid vastu tõe. Mõned kirikuõpetajad jätsid kõrvale ühe või teise 
uskkonna vaated, loobusid teenistusest ja kogudusest ning ühinesid Jeesuse tuleku 
kuulutusega. Siiski võtsid võrdlemisi vähesed jutlustajad kuulutuse vastu, seepärast pidid 
seda tööd edasi viima suurel määral lihtliikmed. Farmerid jätsid põllud, käsitöölised 
tööriistad, kaupmehed kauplemise, spetsialistid oma ameti, kuid ikkagi oli tööliste arv väike, 
võrreldes töö hulgaga, mis oli vaja teha. Koguduse tagasilangus ja maailma jumalakartmatus 
esitasid tõelistele vahimeestele sellise hingelise väljakutse, et nad olid meeleldi nõus taluma 
rasket tööd, puudust ja kannatusi, kui see andis võimaluse kutsuda inimesi päästvale 
meeleparandusele. Kuigi Saatan töötas pidevalt vastu, edenes töö jõudsasti ja paljud 
tuhanded inimesed võtsid vastu adventtõe. (SV 275.2) 


Kõikjal oli kuulda läbitungivat tunnistust, mis hoiatas patuseid, nii ilmalikke inimesi kui 
koguduseliikmeid, et nad valmistuksid eelolevate sündmuste vastu. Nii nagu Kristuse 
eelkäija Ristija Johannese, nii panid nemadki kirve puu juure külge ja palusid tungivalt kõiki 
kanda meeleparanduse vilja. Nende ärkamisele kutsuvad sõnad olid silmatorka-valt 
vastuolus rahu ja julgeoleku, kuulutusega, mida kuuldi tunnustatud kirikute kantslitest. Seal, 
kus Kristuse teise tuleku kuulutust vähegi kuulutati, liigutas see inimsüdameid. Pühakirja 
lihtne otsene tunnistus, mille tegi mõjuvaks Püha Vaimu vägi, veenis kuulajaid nii, et ainult 
vähesed panid sellele otseselt vastu. Nimekristlased ärkasid väärast julgeolekutundest. Nad 
nägid oma tagasilibisemist, ilmalikkust, uskmatust, uhkust ja omakasupüüdlikkust. Paljud 
otsisid Issandat kahetsuses ja alanduses. Maisetelt eesmärkidelt suunasid nad oma mõtted 
taevastele asjadele. Jumala Vaim asus neisse elama ning alandliku südamega ühinesid nad 
kuulutuse edasiminemisega: ,,Kartke Jumalat ja andke temale austust, sest on tulnud tema 
kohtutund!“ (SV 276.1) 


Patused küsisid nuttes: ,, Mida ma pean tegema, et ma saaksin päästetud?“ Need, kes olid 
elanud ebaausalt, tahtsid kõike heastada. Kõik, kes leidsid rahu Kristuses, soovisid, et ka 
teised sellest õnnistusest osa saaksid. Vanemate südamed pöördusid laste poole ja laste 
südamed vanemate poole. Uhkuse ja kinnisuse barjäärid langesid. Tehti siiraid 
ülestunnistusi ja töötati nende päästmise nimel, kes olid kõige lähedasemad ja kallimad. 
Sageli oli kuulda tõsiseid eestpalveid. Kõikjal palusid inimesed sügavas ahastuses Jumalat. 
Paljud võitlesid palves kogu öö, et saada kinnitust oma pattude andestamisest või paluda 
sugulaste ja naabrite pöördumise pärast. (SV 276.2) 


Kõigist rahvaklassidest kogunes inimesi adventistide koosolekule. Rikkad ja vaesed, 
kõrgemad ja alamad soovisid mitmesugustel põhjustel kuulda õpetust Kristuse tulemisest. 
Issand hoidis vaos opositsioonivaimu ajal, mil Tema sulased seletasid oma usu põhialuseid. 
Mõnikord oli tööriist nõrk, kuid Jumala Vaim andis tõele väe. Nendel koosolekutel oli tunda 


pühade inglite lähedalolu ja iga päev ühinesid paljud usklikega. Kui esitati Kristuse peatse 

tuleku tõendeid, kuulasid suured rahvahulgad hingetus vaikuses pühalikke sõnu. Näis nagu 
oleks taevas ja maa lähenenud üksteisele; vanad, noored ja keskealised tajusid Jumala väge. 
Inimesed läksid koju kiituslaulud huulil, ja rõõmsad hääled kajasid läbi õhtuvaikuse. Ükski, 
kes külastas neid koosolekuid, ei saanud unustada seda sügavat hardust. (SV 276.3) 


Kristuse teise tulemise kindla aja kuulutamine kutsus esile suure vastuseisu nii 
usuõpetajate kui kõigi hoolimatumate ja jumalakartmatumate patuste poolt. Tõdenesid 
prohvetlikud sõnad: ,,Viimseil päevil tuleb pilkesõnadega pilkajaid, kes elavad iseeneste 
himude järele ning ütlevad: ,, Kus on tema tulemise tõotus? Sest sellest ajast, kui isad läksid 
hingama, jääb kõik nõnda nagu loomise algusest!“ 2. Peetr. 3, 3. 4. Paljud, kes tunnistasid, 
et nad armastavad Päästjat, teatasid, et neil pole midagi Kristuse teise tulemise õpetuse 
vastu, küll aga Kindla aja vastu. Ent Jumala kõikenägev silm luges seda, mis oli nende 
südames. Nad ei tahtnud tegelikult kuulda jutlusi sellest, et Kristus tuleb maailma üle kohut 
mõistma õiguses. Nad olid olnud ustavusetud sulased, nende teod ei talnud Jumala 
südantuurivat pilku ja nad kartsid kohtuda oma Issandaga. Nii nagu juudid Kristuse esimese 
tuleku ajal, polnud ka nemad valmis Kristusele tere tulemast ütlema. Vähe sellest, et nad ise 
keeldusid kuulmast selgeid argumente Piiblist, nad naeruvääristasid otseselt neid, kes 
ootasid Issandat. Saatan ja tema inglid juubeldasid ja parastasid Kristust ja pühi ingleid selle 
pärast, et nad ei soovinudki Tema ilmumist. (SV 277.1) 


Kristuse teise tuleku õpetuse äraheitjate põhiargumendiks oli väide: ,,Ükski ei tea seda 
päeva ega tundi.“ Piiblitekst ütleb: ,, Aga sellest päevast ja tunnist ei tea ükski, ei inglidki 
taevas ega ka Poeg, muud kui Isa üksi.“ Matt. 24, 36. Need, kes ootasid Issandat, andsid 
kõnealuse teksti kohta selge ja Pühakirjakcihase lahtimõtestuse ning näitasid, et vastased 
toetusid sellele tekstile õigustamatult. Kristus ütles need sõnad jüngritele tolle 
mälestusväärse vestluse ajal Õlimäel pärast oma viimast templiskäiku. Jüngrid küsisid: ,,Mis 
on su tulemine ja maailma-ajastu lõpetuse tunnus?“ Jeesus nimetas neile märgid ja ütles: 
»Kui te näete seda kõike, siis teadke, et see on ligi ukse ees.“ Salmid 3, 33. Ühte Päästja 
ütlust ei saa kasutada teise tühistamiseks. Kuigi ükski ei tea Tema tulemise päeva ega tundi, 
nõuab Jeesus meilt ikkagi seda, et me teaksime, millal Tema tulemine on ukse ees. Ta paneb 
meile südamele mitte jätta tähele panemata Kristuse manitsusi ja mitte keelduda kuulmast 
ning vastu võtmast Tema tulemise sõnumeid, nagu tegid need, kes elasid Noa ajal. Tollased 
inimesed hülgasid teadmise veeuputuse tulemisest. Samas peatükis esitatud tähendamissõna 
ustavast ja ustavusetust sulasest näitab ilmekalt selle sulase käekäiku, kes ütleb oma 
südames: ,,Mu isand viibib tulles.“ See looke illustreerib Kristuse suhtumist neisse, keda Ta 
leiab valvamas ja Tema tulemist kuulutamas, ning neisse, kes seda eitavad. ,,Siis valvake,“ 
ütleb Ta. ,,Õnnis on sulane, keda ta isand tulles leiab nõnda tegevat.“ Salmid 42, 46. , Kui sa 
nüüd ei valva, tulen ma kui varas ja sina ei tea, mil tunnil ma su peale tulen.“ Ilm. 3, 3. (SV 
211.21 


Paulus räägib rahvaklassist, kellele Issanda päev saabub ootamatult: ,, Issanda päev tuleb 


nagu varas öösel. Kui nad ütlevad: , Nüüd on rahu ja julgeolek!“ tabab neid äkiline 

hukatus... ja nad ei pääse mitte pakku.“ Kuid Ta lisab neid silmas pidades, kes on pannud 
tähele Päästja hoiatust: ,, Aga teie, vennad, ei ole mitte pimeduses, nii et see päev teid saaks 
haarata kui varas. Teie kõik olete ju valguse lapsed ja päeva lapsed. Meie ei ole mitte öö ega 
pimeduse lapsed.“ Tess. 5, 2-5. (SV 278.1) 


Pühakiri ei anna inimestele mingit õigust olla teadmatuses Kristuse tulemise lähedusest. 
Ent need, kes otsisid lihtsalt vabandust tõe äraheitmiseks, sulgesid sellisele seletusele 
kõrvad ja korrutasid pidevalt: ,,Sellest päevast ja tunnist ei tea ükski.“ Kui inimesed ärkasid 
ja hakkasid küsima pääsetee järele, seisid usuõpetajad nende ja tõe vahele ning püüdsid 
vaigistada inimeste ohutunnet Jumala Sõna väära tõlgendamise abil. Ustavusetud vahimehed 
ühinesid suure petja tööga ja hüüdsid: ,,Rahu, rahu,“ kuigi Jumal ei olnud rahust rääkinud. 
Sarnaselt Kristuseaegsetele variseridele keeldusid paljud ise sisenemast taevariiki ja 
takistasid ka neid, kes tahtsid minna. Nende inimeste verd nõutakse takistajate käest. (SV 
278.2) 


Esimeste hulgas võtsid kuulutuse enamasti vastu kõige alandlikumad ja pühendunumad 
liikmed. Need, kes uurisid Piiblit enda jaoks, nägid paratamatult, et rahvahulgas levinud 
prohvetikuulutuste seletused olid ebapiibellikud. Seal, kus inimesed polnud vaimulikkonna 
mõju all, kus nad ise uurisid Jumala Sõna, seal piisas adventistide õpetuse võrdlemisest 
Pühakirjaga, et mõista selle jumalikku autoriteeti. (SV 278.3) 


Paljusid kiusasid taga nende uskmatud vennad. Selleks, et säilitada oma koht koguduses, 
olid mõned nõus avalikkuse ees tagasi tõmbuma, kuid teised tundsid, et ustavus Jumala 
vastu ei lubanud neil varjata tõdesid, mis Tema oli nende kätte usaldanud. Paljud lahutati 
kogudustest üksnes selle tõttu, et nad tunnistasid oma usku Kristuse tulemisse. Neile, kelle 
usku sel moel läbi katsuti, olid väga kallid prohveti sõnad: ,,Teie vennad, kes teid vihkavad, 
kes teid ära tõukavad minu nime pärast, ütlevad: ,, Jehoova ilmutagu oma auhiilgust, et 
saaksime näha teie rõõmu!“ Aga nad peavad häbenema!“ Jes. 66, 5. (SV 278.4) 


Jumala inglid jälgisid suurima huviga Kristuse teise tuleku kuulutuse tagajärgi. Kui 
kogudus üldiselt kuulutuse ära heitis, pöördusid inglid kurvalt kõrvale. Kuid paljusid ei 
olnud veel adventtõe suhtes läbi proovitud. Mitmed olid sattunud eksiteele oma mehe, naise 
või laste mõjutusel ning hakanud uskuma, et sellist ketserlust kuulata, mida õpetasid 
adventistid, oli iseenesest juba patt. Inglid said käsu selliseid inimesi ustavalt valvata, sest 
Jumala troonilt pidi neile paistma veel valgust. (SV 279.1) 


Väljendamatu igatsusega ootasid need, kes olid kuulutuse vastu võtnud, oma Päästja 
tulekut... Aeg, mil nad lootsid Teda kohata, oli käes. Nad lähenesid sellele tunnile kaine 
pühalikkusega. Nad olid kindlas osaduses Jumalaga ning tundsid rahu, mis pidi kuuluma 
neile igaveses tulevikus. Mitte keegi, kes koges seda lootust ja usaldust, ei suuda unustada 
neid kalleid ootusetunde. Mõned nädalad enne tähtaja saabumist loobuti enamasti ilmalikust 
tegevusest. Siirad usklikud kaalusid hoolega iga oma mõtet ja südametunnet otsekui 


surivoodil, mil mõne tunni pärast tuleb sulgeda silmad kõigele maisele. Mitte keegi ei 

kavatsenud valmistada endale ,,taevaseid riideid“ (vaata lisa), kuid kõik tundsid vajadust 
sisemise kinnituse järele, et nad olid valmis kohtuma Päästjaga. Nende valgeks rüüks oli 
hinge puhtus — iseloom, mis oli patust puhastatud Kristuse lepitava vere läbi. Oh oleks neil, 
kes nimetavad end Jumala rahvaks ka praegu sama südant läbi katsuv meelsus, seesama 
tõsine, kindlameene usk! Oleksid inimesed jäänud alandlikkusesse Issanda ees ning pidevalt 
saatnud oma palved armujärje ette, oleks nende kogemus jäänud palju rikkamaks, kui neil 
nüüd oli Liiga vähe palvetatakse, liiga vähe on tõelist patutundmist ja seepärast jätab elava 
usu puudumine paljud ilma armust, millega meie Lunastaja meid nii rikkalikult varustada 
tahab. (SV 279.2) 


Jumal otsustas proovida oma rahvast. Tema käsi kattis vea prohvetlike perioodide 
arvestuses. Adventistid ei avastanud eksitust, ka ei leidnud seda nende kõige haritumad 
vastased. Vastuseisjadki ütlesid: ,,Teie prohvetlike perioodide arvestus on õige. Mingi tähtis 
sündmus sel ajal ilmselt toimub, kuid mitte see, mida mr. Miller ennustab. Tõenäolisem on 
maailma ümberpööramine, aga mitte Kristuse teine tulek.“ (vaata lisa.) (SV 279.3) 


Ooteaeg möödus, kuid Kristus ei tulnud oma rahvast vabastama. Need, kes siira usu ja 
armastusega olid Päästjat oodanud, kogesid kibedat pettumust. Kuid Jumala plaanid täitusid. 
Ta oli nimelt soovinud läbi katsuda neid, kes tunnistasid, et nad ootavad Tema ilmumist. 
Nende hulgas oli küllalt selliseid, keda oli ajendanud kahetsusele ainult hirm. Usu 
tunnistamine polnud mõjutanud nende südant ega elu. Kui oodatud sündmus ei tõdenenud, 
teatasid sellised inimesed, et nad ei olnudki pettunud, kuna nad polnud te-gelikult kunagi 
uskunud, et Kristus tuleb. Nemad hakkasid esimeste hulgas pilkama usklike kurvastust. (SV 
280.1) 


Ent Jeesus ja kõik taevased väed vaatasid armastuse ja kaastundega neile, kelle lootused 
olid purunenud, kuid kes ustavalt tegid läbi selle raske katsumuse. Kui kate, mis eraldab 
nähtavat maailma nähtamatust, oleks paotunud, oleks nähtud ingleid nende ustavate 
inimeste kõrval, et kaitsta neid Saatana noolte eest. (SV 280.2) 

PEATÜKK 21—BHOIATUS TAGASI LÜKATUD 


Kui William Miller ja tema kaaslased kuulutasid Kristuse teise tuleku õpetust, tegutsesid 
nad ainult selle nimel, et äratada inimesi valmistuma kohtuks. Nad püüdsid äratada kristlasi 
mõistma koguduse tõelist lootust ja igaühe isiklikku vajadust sügavama kristliku kogemuse 
järele. Samal ajal töötasid nad ka selleks, et äratada mittepöördunuid mõistma oma 
kohustust viivitamatult kahetseda ja Jumala poole pöörduda. , Nad ei teinud mingeid katseid 
värvata inimesi mõnda usulahku või usulisse erakonda. Seepärast töötasid nad kõigis 
uskkondades ja sektides, sekkumata nende organisatsiooni või süsteemi.“ (SV 280.3) 


»Kordagi,“ ütles Miller, ,,polnud mul soovi, või mõtet äratada oma tööga mingit 
sellesuunalist huvi, mis oleks kahjustanud ühe või teise usulahu huve või pannud aluse 
mõnele uuele kogudusele teiste arvel. Ma tahtsin kõigile kasu tuua. Eeldades, et kõik 
kristased. ootavad Kristuse tulemist ja et neil, kelle usulised vaated polnud samasugused kui 
minul, polnud põhjust vähem armastada neid, kes selle õpetuse vastu võtsid, ei näinud ma 
vajadust pidada eraldatud koosolekuid. Minu ainsaks eesmärgiks oli soov pöörata inimesi 
Jumala poole; kuulutada maailmale lähenevat kohut ja mõju-tada kaasinimesi valmistuma 
selleks nii, et nad võiksid oma Jumalaga kohtuda rahus. Enamik neist, kes pöördusid minu 
töö tagajärjel, ühinesid mitmesuguste kogudustega.“ Bliss, Ik. 328. (SV 280.4) 


Kuna Milleri töö aitas edendada kogudusi, suhtuti sellesse mõnda aega poolehoiuga, kuid 
sedamööda, kuidas jutlustajad ja usulised juhid langetasid otsuse andventõpetuse vastu ning 
tahtsid huvi selle vastu summutada, hakkasid nad töötama sellele vastu üha ägedamalt ja 
keelasid lõpuks oma liikmetel kuulata teise tuleku kuulutust. Sellest kõnelemine koguduse 
avalikel koosolekutel keelati! Nii seati usklikud katsumuste ja kiusatuste ette. Nad 
armastasid oma kogudust ega tahtnud sellest lahkuda, kuid mõistsid samas, et Jumala Sõna 
tunnistus suruti maha ja neilt võeti õigus uurida prohvetikuulutusi. Ustavus Jumala vastu ei 
lubanud neil korraldusega nõustuda. Nad ei saanud pidada neid, kes püüdsid vaigistada 
Jumala Sõna tunnistust, Kristuse koguduseks, ,,tõe sambaks ja toeks“. Seepärast tundsid 
nad, et neil oli õigem lahkuda oma senisest kogudusest. 1844. a. suvel lahkus erinevatest 
kogudustest umbes viiskümmend tuhat inimest. (SV 281.1) 


Selle aja jooksul toimus märgatav nihe enamikes Ühendriikide kogudustes. Juba aastaid 
oli maailmalikkus vaimuliku kogemuse nõrgenemise kaasabil hiilinud koguduse liikmete 
eluviisidesse ja kommetesse. Kõnealusel aastal aga ilmnes äkiline ja silmatorkav allakäik 
peaaegu kõigis selle riigi kogudustes. Kuigi näis, et põhjust oli raske leida, nenditi seda fakti 
laialdaselt ja arutleti selle üle nii ajakirjanduses kui kantslites. (SV 281.2) 


Kirikuvanemate kogu koosolekul Philadelphias ütles mr. Barnes, kes oli hästi tuntud 
piiblikommentaator ja pastor selle linna ühes juhtivas kirikus: ,,Olen olnud hingekarjase 
ametis kakskümmend aastat, kuid pole kuni viimase õhtusöömaajani toimetanud seda usulist 
talitust ilma, et vähemal või suuremal hulgal inimesi poleks kogudusse vastu võetud. Kuid 

nüüd pole ärkamisi ega pöördumisi, pole märgata ka usutunnistajate ilmset kasvamist armus 
ja keegi ei tule käärkambrisse murega oma hinge päästmise pärast. (SV 281.3) 


Äritegevuse kasvu ja kaubanduse ning tööstuse väljavaa dete paranemise tõttu suureneb 
ilmalik meelsus. Nii on see kõigis ususektides.“ — ,,Congregational Journal“, 23. mai 
1844. (SV 281.4) 


Sama aasta veebruaris ütles professor Finney Oberlini Kolledžist: ,,Meie ees on tõsiasi, et 
meie maa protestantlikud kirikud on käesoleval ajal lausa üldiselt ükskõiksed või ot-seselt 
vaenulikud peaaegu kõigi kõlbeliste reformide suhtes. Üksikuid erandeid muidugi on, kuid 
mitte niipalju, et see mõjutaks üldist suhtumist. Meie ees on veel teinegi ilmne fakt — 
peaaegu üldiselt puudub kogudustes ärkamine. Vaimulik loidus on laiaulatuslik ja süvenev. 
Sama tunnistab kogu meie maa usuline ajakirjandus. Koguduseliikmeid on haaranud 
massiline moehullustus. Koos jumalakartmatutega võtavad nad osa lõbustustest, tantsudest, 
pidustustest jne.... Kuid meil ei tarvitse pikemalt peatuda selle valusa küsimuse juures. 
Piisab nentimisest, et see nähtus süveneb ja ujutab meid üle, kuna kogudused on üldiselt 
armetult mandunud. Nad on läinud väga kaugele Issandast ja Tema on eemaldunud 
neist.“ (SV 282.1) 


Üks kirjanik tunnistas vaimulikus ,,Teleskoobis“: , Me pole kunagi näinud sellist üldist 
usulist langust nagu praegu. Tõepoolest, kogudus peaks ärkama ja otsima selle kurvastuse 
põhjust, sest ainult kurvastuseks saab seda pidada igaüks, kes armastab Siionit. Kui 
meenutame, kui ,,haruldased“ on tõelise ümberpööramise juhtumid ja mõtleme patuste 
peaaegu piiramatule julmusele ning paadumisele, hüüatame tahtmatult: , Kas Jumal on 
unustanud olla armuline või on armuuks suletud?“ (SV 282.2) 


Selline olukord ei eksisteeri kogudustes ilma põhjuseta. Vaimulik pimedus, mis katab 
rahvaid, kogudusi ja üksikisikuid, pole tingitud sellest, et Jumal hoiaks tagasi oma armu, 
vaid sellest, et inimesed jätavad hooletusse ja pilkavad jumalikku valgust. Tabav näide selle 
kohta esineb juuda rahva ajaloos Kristuse ajal. Pühendumine ilmalikele asjadele viis Jumala 
ja Tema Sõna unustamiseni. Selle tõttu tuhmistus inimeste arusaamine ja süda muutus 
ilmalikuks ning meeleliseks. Just sellepärast olid nad teadmatuses asjade suhtes, mis 
puudutasid Messia tulekut ja lükkasid uhkes uskmatuses tagasi oma Lunastaja. Ometi ei 
võtnud Jumal juuda rahvalt veel teadmist ega võimalust osa saada päästvast õnnistusest. 
Kuid need, kes tõe hülgasid, kaotasid igasuguse soovi omada Jumala Andi. Nad olid teinud 
»pimedusest valguse ja valgusest pimeduse“, kuni neis olev valgus muutus pimeduseks. Kui 
suur aga oli see pimedus! (SV 282.3) 


Saatana plaanidega sobib hästi see, kui inimesed säilitavad usu välised vormid, kuid 
kaotavad elava jumalakartuse. Pärast evangeeliumi hülgamist jätkasid juudid innukalt oma 
vanade usutalituste täitmist ja rahvusliku eraldatuse ranget kaitsmist, kuigi nad ka ise pidid 
möönma, et Jumala ligiolekut polnud enam nendega. Taanieli prohvetikuulutus osutas nii 


selgesti Messia tuleku ajale ja kuulutas nii selgelt ette Tema surma, et juudid keelasid rahval 

seda uurimast. Lõpuks kuulutasid rabid needuse kõigile, kes püüdsid aega välja arvutada. 
1800 aastat on iisraellased olnud tõsiseks ja hoiatavaks näiteks ohust, mida kätkeb endas 
Jumala poolt saadud valguse hülgamine, sõge ja meeltparandamatu armu pakkumise 
äraheitmine. (SV 283.1) 


Kõikjal, kus esineb selline vaim, ilmnevad samad tagajärjed. See, kes sihilikult surub 
maha veendumuse oma kohustustest, sellepärast, et see on vastuolus tema soovidega, kaotab 
lõpuks võime eristada tõde eksitusest. Arusaamine tumeneb, südametunnistus muutub 
tundetuks, süda kõveneb ja hing kaugeneb Jumalast. Ükskõik kus ja miks jumalikku tõde 
halvustatakse või eemale tõrjutakse, seal mattub kogudus vaimulikku pimedusse. Usk ja 
armastus jahtuvad, ilmnevad võõrdumised ja lahkhelid. Koguduseliikmete huvid ja energia 
keskenduvad ilmalikele taotlustele ning patuste südamed kõvenevad 
meeleparandamatuses. (SV 283.2) 


Ilmutuseraamatu 14. peatükis esitatud esimese ingli kuulutus, mis kõneleb Jumala 
kohtutunni algusest ja esitab inimestele nõude karta ja kummardada Jumalat, oli määratud 
eraldama Jumala rahvast, maailmast ja selle laostavast mõjust ning äratama kogudust 
nägema oma tõelist olukorda: ilmalikkust ja tagasiminekut. Selle kuulutusega saatis Jumal 
kogudusele hoiatuse, mis, kui see oleks vastu võetud, oleks parandanud pahed, mis lahutasid 
inimesed Jumalast. Kui kuulajaskond oleks taevase kuulutuse vastu võtnud ning alandanud 
südame Issanda ette ja püüdnud siiralt valmistuda Temaga kohtumiseks, siis oleks 
kogudustes ilmnenud Jumala Vaim ja vägi. (SV 283.3) 


Valitsema oleksid pääsenud taas üksmeel, usk ja armastus nagu kord apostlite päevil, mil 
»üsklike hulk oli üks süda ja üks ,, hing“ , ja rääkisid Jumala Sõna julgesti“, ja ,, Issand lisas 
iga päev nende ühendusele juurde neid, kes päästeti.“ Ap. t. 32, 31; 2, 47 (SV 283.4) 


Kui Jumala rahvas võtaks vastu valguse sellisena nagu see särab Tema Sõnast, siis 
omandaksid nad sellise üksmeele, mille pärast Kristus palvetas ja millest apostel kirjutas: 
» Olles usinad üksmeelt pidama vaimus rahusideme läbi.“ ,,Üks ihu ja üks vaim, nagu te ka 
olete kutsutud üheks lootuseks oma kutsumise poolest; üks Issand, üks usk, üks ristimine.“ 
Ef. 4, 3-5. (SV 283.5) 


Selliseid õnnistatud tagajärgi kogesid need, kes võtsid vastu adventkuulutuse. Nad tulid 
erinevaist ususektidest, kuid nende sektidevahelised barjäärid kadusid; vastuolulised 
tõekspidamised purunesid; loobuti ebapiibellikust lootusest tuhandeaastasele rahuriigile maa 
peal; parandati väärad vaated Kristuse teise tuleku kohta; uhkus ja ilmalikkus sulasid; 
ülekohtused teod heastati; südamed ühinesid tõsises sõpruses; valitses armastus ja rõõm. Kui 
see õpetus suutis sel viisil muuta mõningaid, kes selle vastu võtsid, oleks ta muutnud kõiki, 
kui kõik oleksid selle vastu võtnud. (SV 284.1) 


Kuid kogudused üldiselt ei võtnud hoiatusi vastu. Jutlustajad, kes , Iisraeli koja“ 
vahimeestena oleksid esimestena pidanud märkama Jeesuse tuleku märke, ei õppinud 

tundma tõde ei prohvetite tunnistuste ega ajamärkide kaudu. Vastavalt sellele, kuidas 
maailmalikkus ja auahnus täitsid südant, jalhenes armastus Jumala vastu ja usk Tema 
Sõnasse ning siis, kui esitati kuulutus Kristuse peatsest tulekust, äratas see ainult 
eelarvamusi ja uskmatust. Fakti, et kuulutust jutlustasid peamiselt koguduse lihtliikmed, 
kasutati argumendina selle vastu. Jumala Sõna selge tunnistuse kohta esitati sama küsimus 
nagu kord vanasti: ,, Kas ükski ülemaist või variseridest on uskunud Temasse?“ Ja seejärel, 
kui leiti, et prohvetlike perioodide kohta esitatud tõendeid oli raske ümber lükata, hakati 
keelama prohvetikuulutus! uurida ja õpetada. Kinnitati, et prohvetlikud raamatud olid 
pitseeritud ja arusaamatud. Suured hulgad uskusid pimesi oma pastoreid ja keeldusid kuulda 
võtmast hoiatust. Teised, keda tõde oli veennud, ei julgenud seda tunnistada kartusel, et nad 
»kogudusest välja lükatakse“. Kuulutus, mille kaudu Jumal tahtis oma kogudust läbi katsuda 
ja puhastada, näitas väga selgelt, kui palju oli neid, kes armastasid seda maailma enam kui 
Kristust. Sidemed, mis köitsid neid maaga, olid tugevamad kui sidemed taevaga. Nad valisid 
kuulamiseks ilmaliku tarkuse häält ja pöördusid ära südantläbikatsuvast tõekuulutusest. (SV 
284.2) 


Lükanud tagasi esimese ingli hoiatuse, lükkasid nad tagasi vahendi, mille kaudu Jumal 
oli soovinud neid muuta. Nad põlgasid ära armulise kuulutuse, mis oleks suunanud nad 
käima tõeteed ja kõrvaldanud pahed, mis neid Jumalast lahutasid. Siin peituski kohutava 
ilmalikkuse, tagasilangemise ja vaimuliku surma põhjus, mis valitses kogudustes a. 
1844. (SV 284.3) 


Ilmutuseraamatu 14. peatükis järgneb esimese ingli kuulutusele teine: ,,Langenud, 
langenud on suur linn Baabülon, kes oma hooruskiima viinaga on jootnud kõiki rahvaid!“ 
Ilm. 14, 8. Sõna ,,Baabülon“ on tuletatud sõnast ,,Babel“, mis tähendab segadust. Seda 
tarvitatakse Pühakirjas väära või langenud religiooni mitmesuguste vormide tähistamiseks. 
Ilm. 17. peatükis kujutatakse Baabüloni naisena, sümbolina, mida Piiblis kasutatakse 
koguduse võrdkujuna: vooruslik naine kujutab puhast kogudust, langenud naine aga 
ususttaganenud kogudust. (SV 285.1) 


Püha, igavest vahekorda Kristuse ja Tema koguduse vahel kujutatakse Piiblis abieluna. 
Issand on sidunud oma rahva enesega pühaliku lepingu kaudu. Tema tõotab olla oma rahva 
Jumalaks ja Tema rahvas on tõotanud olla Tema ja ainult Tema oma. Ta teatab: ,,Ja ma 
kihlan sind enesele igaveseks ajaks; ma kihlan sind enesele õiguse ja kohtu pärast, 
armastuse ja halastuse pärast!“ Hoosea 2, 21. Ning taas: ,,Sest mina olen võtnud teid oma 
valdusesse.“ Jer. 3, 14. Paulus tarvitab sedasama kujundit Uues Testamendis, kui ta ütleb: 
»»Olen ma ju teid kihlanud üheleainsale mehele — Kristusele, et teid esitada Temale kui 
puhast neitsit.“ 2. Kor. 11, 2. (SV 285.2) 


Koguduse ustavusetust Kristuse vastu, Tema rahva usalduse ja kiindumuse pöördumist 
maailmalike asjade poole ning armastust nende vastu võrreldakse abielutõotuse 
murdmisega. Iisraeli pattu, lahkumist Issandast, illustreeritakse sellise kujundiga. Jumala 

imelist armastust, mida Tema omad südametult põlgasid, kirjeldatakse liigutavalt: ,,Ja ma 
vandusin sulle ja tegin sinuga lepingu, ütleb Issand Jehoova, ja sa said minu omaks.“ ,,Sa 
kasvasid üpris väga ilusaks ja olid kõlvuline armueluks. Su nimi sai kuulsaks paganate seas 
su ilu pärast, sest see oli täiuslik kaunistuste tõttu, mille ma olin sulle ümber pannud. Aga 
sina olid kindel oma ilus ja armatsesid oma kuulsuse varal.“ ,, Abielurikkuja naine, kes oma 
mehe asemel võtad vastu võõraid!“ , Aga otsekui naine on truuduseta oma eluseltsilise 
vastu, nõnda olete teie, Iisraeli sugu, olnud truuduseta minu vastu, ütleb Jehoova!“ Hesek 
16, 8. 13-15; Jer. 3, 20. (SV 285.3) 


Uues Testamendis pöördutakse sarnaste väljenditega kristlaste poole, kes otsivad 
maailma sõprust rohkem kui Jumala heakskiitu. Apostel Jakoobus ütleb: ,,Te abielurikkujad, 
eks te tea, et maailma sõprus on vaen Jumala vastu? Kes nüüd tahab olla maailma sõber, see 
saab Jumala vaenlaseks.“ Jak. 4, 4. (SV 285.4) 


Ilmutuseraamatu 17. peatükis kujutatakse Baabüloni naisena, kes oli ,,riietatud purpuriga 
ja helkjaspunase riidega ning ehitud kulla, kalliskivide ja pärlitega, ja temal oli käes kuld- 
karikas täis jälkusi ja oma hooruse saasta. Ja tema otsaesisele oli kirjutatud nimi, saladus 
»»Suur Baabülon, ilmamaa hoorade ja jälkuste ema.“ Prohvet lisab: ,,Ja ma nägin naise olevat 
joobnud pühade verest ja Jeesuse tunnistajate verest. Baabüloni kohta teatatakse veel, et ta 
»»on suur linn, kelle käes on valitsus ilmamaa kuningate üle.“ Ilm. 17, 4-6. 18. Võimuks, mis 
nii paljudeks sajanditeks säilitas despootliku valitsuse kristlasikonna monarhide üle, oli 
rooma-katoliku kirik. Purpur ja helkjaspunane riie, kalliskivid ja pärlid kujutavad ilmekalt 
toredust, mis oli suurem kuningate hiilgusest ja millega Rooma troon oli üle külvatud. 
Ühegi teise võimu kohta ei saa nii kindlalt väita, et ta oli ,, joobnud pühade ve-rest“, kui selle 
kiriku kohta, kes oli nii halastamatult taga kiusanud Kristuse järelkäijaid. Baabüloni 
süüdistati keelatud ühenduses ,,ilmamaa kuningatega“. Issandast lahkumise ja paganatega 
liitu astumise tõttu sai juuda kogudus hooraks. Rooma-katoliku kirik langes sama 
hukkamõistu alla, kuna temagi rüvetas ennast ilmalike võimude toetuse otsimisega. (SV 
286.1) 


Baabüloni nimetatakse ,,hoorade ja jälkuste emaks“. Tema tütardega sümboliseeritakse 
kogudusi, kes hoiavad kinni tema õpetustest ja traditsioonidest ning järgivad tema eeskuju: 
ohverdavad tõe ja Jumala heakskiidu, et astuda keelatud liitu maailmaga. Ilm. 14. peatükis 
leiduv kuulutus, mis kuulutab Baabüloni langust, peab silmas usulisi rühmitusi, kes kord 
olid laitmatud, kuid nüüd on langenud. Kuna see kuulutus järgneb kohtukuulutusele, saab 
jutt olla ainult lõpuajast ja seega ei saa tähendada ainult rooma-katoliku kirikut, sest see 
kirik on olnud langenud olukorras palju sajandeid. Pealegi kutsutakse Ilmutuseraamatu 18. 
peatükis Jumala rahvast Baabülonist välja. Vastavalt sellele kirjatekstile peavad paljud 
Jumala lapsed olema veel Baabülonis. Millistes usulistes organisatsioonides leidub palju 
Kristuse järelkäijaid? Kahtlemata mitmesugustes kirikutes, kes tunnistavad protestantlikku 
usku. Noil aegadel, kui need kogudused sündisid, oli nende suhtumine Jumalasse ja tõesse 


puhas, ning Tema õnnistus oli nendega. Isegi uskmatu maailm pidi tunnustama häid 

tagajärgi, mis tulenesid evangeeliumi põhimõtete vastuvõtmisest. Nende kohta võis tollal 
kasutada Iisraelile öeldud prohveti sõnu: ,,Su nimi sai kuulsaks paganate seas su ilu pärast, 
sest see oli täiuslik kaunistuste tõttu, mille ma olin sulle ümber pannud, ütleb Issand 
Jehoova.“ Kuid langemine tuli samal põhjusel, mis tõi kord needuse ja hävingu Iisraelile — 
hakati jäljendama jumalakartmatute inimeste eluviisi ja otsima sõprust nendega. ,,Aga sina 
olid kindel oma ilus ja armastasid oma kuulsuse varal.“ Hesek. 16, 14. 15. (SV 286.2) 


Paljud protestantlikud kirikud järgivad rooma-katoliku kiriku eeskuju ülekohtuse 
ühenduse loomises ,,ilmamaa kuningatega“. Riigikirikud on liitunud ilmalike valitsustega ja 
ka teised kogudused otsivad maailma heakskiitu. Sõna ,,Baabülon“ — segadus — võib 
tabavalt kasutada nende kirikute kohta, kes kõik tunnistavad, et nende õpetus põhineb 
Piiblil, kuid ometi on jagunenud lausa arvutuiks vastuolulise usutunnistuse ja teooriaga 
lahkudeks. (SV 287.1) 


Need kogudused, kes on eraldunud rooma-katoliku kirikust, kannavad siiski mitmes 
suhtes samu tunnuseid. Patune ühendus maailmaga on vaid üks iseloomulik joon. (SV 
287.2) 


Ühes rooma-katoliku teoses väidetakse: ,,Kui te ütlete, et rooma kirik on süüdi pühakute 
kummardamises, siis teadke, et tema tütar, inglise kirik, on süüdi samas asjas, kuna iga 
Kristusele pühendatud kiriku kohta tuleb tal kümme Maarjale pühendatud kirikut.“ — 
Richard Challoner, ,,The Catholik Christian Instructed“, eessõna Ik. 21, 22. (SV 287.3) 


Ja dr. Hopkins ütleb raamatus ,,A Treatise on the Millesnium“: ,,Pole mingit põhjust 
arvata, et antikristlik vaim ja tegevus piirdub ainult rooma-katoliku kirikuga. Protestantlikes 
kirikutes on samuti väga palju antikristlikku; nad on kaugel sellest, et olla täiesti 
reformeeritud kõlbelisest laostumisest ja ebajumalateenistusest.“ — Samuel Hopkins, 
»» Works“, kd. 2, Ik. 328. (SV 287.4) 


Prebüteriaanliku kiriku lahkulöömise kohta rooma-katoliku kirikust kirjutas dr. Guthrie: 
»»Kolmsada aastat tagasi marssis meie kirik välja rooma-katoliku kiriku väravaist, lipuks 
avatud Piibel ja motoks ,,Uuri Pühakirja“. Edasi aga esitab ta mõtlemapaneva küsimuse: 
»Kas ta tuli tervenisti välja Baabülonist?“ — Thomas Guthrie, ,,The Gospel in Ezekiel“, ik. 
237. (SV 287.5) 


»Inglise kirik,“ ütleb Spurgeon, ,,näib olevat läbi ja läbi imbunud sakramentismiga, kuid 
ka teisi uskkondi näib sama palju vaevavat filosoofiline ebausk. Need, keda me paremaks 
pidasime, pöörduvad üksteise järel kõrvale usu alustõdedest. Ma usun, et kogu Inglismaa on 
läbi imbunud hukkamõistu väärivast ebausust, mis julgeb astuda ikkagi kantslisse ja 
nimetada ennast kristlikuks.“ (SV 287.6) 


Kuidas lahkus kirik evangeeliumi lihtsusest? Millest sai alguse suur ususttaganemine? 
Paganlike kommete ja tavadega kohanemisest selle nimel, et kergendada paganail kristluse 


vastuvõttu. Apostel Paulus ütles juba tollal: ,,Sest ülekohtu saladus on juba mõjumas.“ 2. 

Tess. 2, 7. Apostlite eluajal jäi kogudus võrdlemisi puhtaks. Kuid , teise sajandi lõpupoole 
omandas enamik kogudusi uue näo. Esialgne lihtsus kadus ja vähehaaval, sedamööda, 
kuidas vanad jüngrid läksid puhkama, asusid etteotsa nende lapsed, kes koos 
uuspöördunutega kujundasid ümber koguduse.“ — Robert Robinson, ,,Ecclesiastical 
Researches“ ptk. 6, par. 17, Ik. 51. (SV 288.1) 


Et tagada suurema arvu inimeste liitumist kogudusega, madaldati kristliku usu kõrget 
taset ning selle tõttu, et kogudusse voolas kokku hulgaliselt endisi paganaid, voolasid sinna 
nendega koos ka paganlikud tavad, arusaamad ja ebajumalad.“ — Gavazzi ,, Lectures“, Ik. 
278. Sedamööda, kuidas kristlik religioon kindlustas endale ilmalike valitsejate heakskiidu 
ja toetuse, võtsid suured hulgad vastu selle välise vormi. Kuigi väliselt kristlased, ,. jäid 
sellised inimesed tegelikult ikkagi paganateks, kes kummardasid salaja endiselt oma 
ebajumalaid.“ — samas, Ik. 278. (SV 288.2) 


Kas seesama protsess pole kordunud peaaegu igas kirikus, kes nimetab end 
protestantlikuks? Kui surid uue äratusliikumise asutajad, kellel oli tõeline südameusk, võtsid 
järeltulijad nende kohad sisse ja andsid kogudusele uue näo. Kuna usupuhastajate järelkäijad 
hoidsid kõvasti kinni oma isade usutunnistusest ja keeldusid vastu võtmast mingit uut tõde, 
mille kohta nende isad ei olnud saanud valgust, siis kaldusid nad sellega juba suuresti 
kõrvale isade eeskujuandvast alandlikkusest, enesesalgamisest ja maailmast erinemisest. 
Niiviisi kadus esialgne lihtsus“. Kogudusse valguv ilmalikkuse vool tõi ,,enesega kaasa 
ilmalikud kombed, teod ja ebajumalad.“ (SV 288.3) 


Oo, millise kohutava ulatuse on kaasaja kristlaste seas võtnud sõprus maailmaga, mis on 
vaen Jumala vastu“. Kuivõrd kaugele on läinud kristlaskonna populaarseimad kirikud 
Piibli alandlikkuse, enesesalgamise, lihtsuse ja jumalakartuse tasemest! John Wesley ütles 
raha kasutamise kohta: »Ärge raisake ühtegi osa nii väärtuslikust talendist ainult silmahimu 
rahuldamise peale, üleliigsete või kallihinnaliste riietusesemete ja tarbetute kaunistuste 
peale. .Ärge raisake ühtegi osa sellest oma maja väljapaistvaks tegemise peale, üleliigse või 
kallihinnalise mööbli, hinnaliste piltide, maalide ja nipsasjade peale... Ärge andke välja 
sentigi oma uhkusetunde rahul-damiseks, et inimesed teid imetleksid ja kiidaksid. ... ,,Nii 
kaua, kui teil on menu, räägivad inimesed teist head. Nii kaua, kui te olete riietatud 
purpurisse ja peenesse linasesse ja elate suurejoonelist seltskonnaelu, kiidavad kahtlemata 
paljud teie peent maitset, heldust ja külalislahkust. Kuid ärge ostke nende heakskiitu nii 
kallilt. Olge tuhat korda meelsamini rahul auga, mis tuleb Jumalalt.“ — Wesley ,, Works“, 
jutlus 50, ,,The Use of Money“. Kuid paljudes kirikutes jäetakse meie ajal selline õpetus 
tähele panemata. (SV 288.4) 


Usu tunnistamine on maailmas saanud populaarseks. Valitsejad, — poliitikud, 
õigusteadlased, arstid ja kaupmehed ühinevad kirikuga, et kindlustada endale ühiskonna 
lugupidamine ja usaldus ning tagada oma ilmalike huvide edenemine. Seejärel püüavad nad 
peita kõiki oma ebaõiglasi tehinguid kristluse sildi alla. Mitmesugused usulised 

organisatsioonid, keda omakorda mõjustab nende ridadesse kuuluvate ilmalike inimeste 
jõukus ja mõjuvõim, taotlevad veelgi suuremat populaarsust ja au. Linna tuntuimate 
tänavate äärde püstitatakse kõige silmatorkavamalt kaunistatud toredaid kirikuid. Juma- 
lateenistustest osavõtjad riietuvad kallilt ja uusima moe järgi. Andekale jutlustajale 
makstakse kõrget töötasu, et ta lahutaks rahva meelt ja köidaks suuri hulki. Tema jutlused ei 
tohi puudutada populaarseid patte, vaid peavad meeldima moodsate inimeste kõrvadele. Nii 
kantakse suursugused patused kiriku nimestikku ja jumalakartuse sildi all viljeldakse suuri 
patte. (SV 289.1) 


Kommenteerides kristlaste praegust suhtumist maailmasse, ütleb üks juhtiv ilmalik 
ajakiri: ,, Vähehaaval on kirik järele andnud ajavaimule ja kohandanud oma jumalateenistuse 
tänapäeva vajadustega.“ Tõepoolest, kõiki vahendeid, mis aita-vad muuta usku 
kütkestavaks, kasutab kirik inimeste ligitõmbamiseks.“ üks kirjanik nendib New Yorgi 
»Independent*is“ metodismi kohta järgmiselt: ,,Piirjoon jumalakartliku ja uskmatu vahel 
muutub mingiks poolvarjuks ja kummagi poole agarad inimesed näevad vaeva, et kaotada 
erinevus kahe leeri tegutsemisja lõbutsemisviiside vahel.“ ,, Religiooni populaarsus aitab 
tugevasti kaasa nende arvu suurendamisele, kes tahavad saada usuga kaasnevaid õnnistusi, 
ilma et nad tahaksid ausalt täita selle kohustusi.“ (SV 289.2) 


Howard Crosby ütleb: ,,On põhjust väga muretseda, kuna näeme, et Kristuse kirik täidab 
nii vähe oma Issanda eesmärke. Nii nagu Iisrael vanasti laskis paganarahvastel end 
ebajumalateenistusse meelitada ... nii loobub tänapäeva Jeesuse kogudus salasõpruse tõttu 
uskmatu maailmaga tõsistest põhimõtetest ja alistub jumalakartmatu ühiskonna kahjulikele, 
kuigi sageli usaldust äratavatele harjumustele, argumentidele ja järeldustele, mis on võõrad 
Jumala Sõnale ja otseses vastuolus igasuguse kasvamisega armus.“ — ,,The Healthy 
Christian An Appeal to the Church“, Ik. 141, 142. (SV 289.3) 


Selles ilmalikkuse ja lõbustuste otsingu voolus on kadunud peaaegu täiesti 
enesesalgamine ja eneseohverdus Kristuse pärast. ,, Mõningaid mehi ja naisi, kes nüüd 
aktiivselt tegutsevad meie kirikutes, õpetati lastena ohvreid tooma selleks, et midagi anda ja 
teha Kristuse heaks, kuid ,,kui nüüd on tarvis summasid... ei tohi kedagi üles kutsuda 
andma. Oh ei! Nüüd korraldagem väljamüüke, väikesi vaimulikke lavastusi, oksjone, 
arhailisi õhtusöömaaegu või pakkuge midagi söödavat, et rahvast ligi tõmmata.“ (SV 
290.1) 


Kuberner Washburn Wisconsinist teatas oma iga-aastases läkituses 9. jaan. 1873: , Näib 
olevat vajalik kehtestada seadus, mis saadaks laiali koolid, kust tulevad hasartmängijad. 
Neid on kõikjal. Osutub, et kirikki (kahtlemata ebateadlikult) teeb vahel Saatana tööd. 
Annetuskontserdid, auhinnapakid, loteriid jne. tõsi küll, mõnikord misjonitööks või 
heategevaks ostatrbeks mõeldud üritused, mida sageli siiski vähem väärtuslikel eesmärkidel 
kasutatakse, on kõik ettevõtted, mis õpetavad raha ilma teenimata saama. Miski pole 
õigupoolest nii demoraliseeriv või joovastav, eriti noortele, kui raha või varanduse 

omandamine ilma tööta. Lugupeetud lapsevanemad tegelevad sageli ise selliste 
ettevõtmistega ja rahustavad oma südametunnistust mõttega, et raha läheb heaks otstarbeks. 
Niiviisi annavad nad oma laste harjumustele suuna, mida sellised õnneloosid neis 
juurutavad.“ (SV 290.2) 


Ilmalikkus tungib kristlikesse kirikutesse üle maailma. Robert Atkins maalib ühes oma 
Londonis peetud jutluses tumeda pildi vaimulikust langusest, mis valitseb Inglismaal: 
»Tõeliselt õiged kaovad maa pealt ja keegi ei võta seda südamesse. Käesoleva aja 
usutunnistajad on kõigis kirikuis maailma armastajad, kes armastavad mugavust, kehalisi 
mõnusid ja au. Neid kutsutakse koos Kristusega raskusi taluma, kuid nad ei talu isegi 
väikseimat laitust... Ärataganemine, ärataganemine, ärataganemine on kirjutatud iga kiriku 
fassaadile. Kui nad seda teaksid, siis oleks neil veel lootust, kuid oh häda, nad hüüavad: 
»Me oleme rikkad ja meil on vara küllalt ega ole meil midagi vaja.“ — (Second Advent 
Library, traktaat nr. 39). (SV 290.3) 


Suur patt, milles süüdistatakse Baabüloni, on see, et ta* ,,hooruse viinast on ilmamaa 
elanikud joobnuks saanud“. Joovastav karikas, mida prohvetikuulutuses kujutatud hoor 
pakub, esitab valeõpetusi, mida langenud naine on heaks kiitnud keelatud ühenduse tõttu 
selle ilma vägevatega. Sõprus maailmaga on laostanud usu ning see omakorda on 
mõjustanud maailma, kuna on hakatud õpetama selliseid õpetusi, mis on vastuolus Pühakirja 
kõige selgemate väidetega. (SV 291.1) 


Rooma-katoliku kirik ei andnud inimeste kätte Piiblit ja nõudis, et kõik inimesed 
võtaksid selle asemel vastu tema õpetused. Reformatsiooni eesmärgiks oli anda inimestele 
tagasi Jumala Sõna. Kuid tõsi on seegi, et kaasaja kirikutes õpetatakse inimesi rajama oma 
usku pigem kiriku usutunnistusele ja õpetusele kui Pühakirjale! Charles Beecher ütles 
protestantlikest kirikutest kõneldes: , Nad on iga nende usutunnistuse aadressil lausutud 
karmi sõna suhtes sama tundlikud, nagu pühad isad on olnud pühakute ja märtrite teenimise 
suhtes... Protestantlikud evangeelsed ususektid on sidunud üksteise käed nii, et nende 
ringkondades ei saa keegi jutlustajaks, kui ta ei tunnusta veel mõnda raamatut peale Piibli. 
Väide, et usutunnistuse võim hakkab nüüd keelustama Piiblit samamoodi või isegi 
teravmeelsemal viisil, kui seda tegi kord rooma-katoliku kirik, ei ole midagi ebatõenäolist.“ 
Jutlus teemal ,,The Bible a Sufficient Greed“, peetud Fort Wayne'is Indianas, 22. veebr. 
1846. (SV 291.2) 


Kui ustavad õpetajad seletavad Jumala Sõna, siis tõusevad üles õpetatud mehed, 
jutlustajad, kes tunnistavad, et nad mõistavad Pühakirja, kuid kes kuulutavad terve õpetuse 
maailma ees ketserluseks ja juhivad tõeotsijad eksiteele. Kui maailm ei oleks lootusetult 
joobunud Baabüloni viinast, tunneksid rahvahulgad oma süüd ja tuleksid pöördumisele 
Jumala Sõna selgete teravate tõdede läbi. Kuid nüüd näib usk olevat nii segane ja 
vastuoluline asi, et inimesed ei tea, mida tõena võtta. Maailma paadumus on patt, mille eest 
vastutab kirik. (SV 291.3) 


235 


Vaimne Lugu Kahest Linnast 


Ilmutuseraamatu 14. peatüki teise ingli kuulutust hakati kuulutama 1844. a. suvel ja siis 
pöörduti sellega otseselt Ühendriikide poole, kuna Ameerikas kuulutati kohtukuulutust 
kõige laialdasemalt ja seal heideti see ka kõige üldisemalt ära ning seetõttu oli langus 
sealsetes kirikutes ka kõige kiirem. Ent teise ingli kuulutus ei täitunud täielikult 1844. aastal. 
Tollased kirikud kogesid moraalset allakäiku Kristuse teise tuleku kuulutuse äralükkamise 
tõttu, kuid see langus polnud täielik. Jätkates pidevalt käesoleva aja jaoks antud eritõdede 
äralükkamist, on nad langenud üha sügavamale ja sügavamale. Ent ikka veel ei saa öelda, et 
»langenud on... Baabülon, kes oma hooruskiima viinaga on jootnud kõiki rahvaid.“ Ta ei ole 
veel pannud kõiki rahvaid joobuma. Maailmaga kohandumise meelsus ning ükskõiksus 
nende tõdede suhtes, mis panevad proovile meie aja inimesi, võidab pinda kõigis 
protestantliku usu kirikutes üle kristliku maailma. Teise ingli pühalik ja kohutav hukkamõist 
puudutab neid kogudusi. Ent usust ärataganemine pole jõudnud veel oma kõrgpunkti. (SV 
291.4) 


Piibel teatab, et enne Issanda tulekut tegutseb Saatan ,, igasuguses valeväes ja 
valetunnustähtedega ja valeimetegudega ja igasuguse ülekohtu pettuses“ ning need, kes ,,ei 
võtnud vastu tõe armastust, et nad oleksid võinud pääseda“, võtavad vastu“ vägeva ekistuse, 
et nad hakavad uskuma valet“. 2. Tess. 2, 8—11. Baabüloni langemine ei saa olla lõplik 
enne, kui jõutakse sellise olukorrani, ning kiriku liit maailmaga sõlmub täielikult. See tõsiasi 
ligineb samm-sammult ja seega on Ilm. 14, 8 täielik täitumine veel meie ees. (SV 292.1) 


Vaatamata vaimulikule pimedusele ja Jumalast võõrdumisele, mis eksisteerib kirikutes, 
kes moodustavad Baabüloni, leidub neis veel suurel hulgal Kristuse tõelisi järelkäijaid. 
Nende hulgas on paljusid, kes pole kunagi mõistnud erilisi tõdesid käesoleva aja jaoks. 
Paljud on rahulolematud oma praeguse olukorraga ja igatsevad suuremat valgust. Nad 
püüavad asjatult saavutada Kristuse sarnasust kirikutes, millesse nad kuuluvad. Sedamööda, 
kuidas need kirikud kaugenevad üha enam tõest ja ühinevad ikka tihedamini maailmaga, 
suureneb erinevus kahe klassi vahel veelgi, kuni tuleb lõplik lahknemine. Tuleb aeg, mil 
need, kes armastavad Jumalat üle kõige, ei saa kauemaks jääda ühendusse nendega, kes on 
»rohkem lõbuarmartajad kui jumalaarmastajad, kelledel on jumalakartuse nägu, aga kes 
salgavad Tema väge.“ (SV 292.2) 


Ilmutuse 18. peatükk viitab ajale, mil kogudused, kes on hüljanud Ilmutuse 14, 6—12 
kolmekordse hoiatuse, on jõudnud täielikult olukorda, millest kõneles teine ingel ja Jumala 
rahvas, kes viibib veel Baabülonis, peab sealt lahkuma. See kuulutus on viimane, mis 
maailmale antakse, see teostab oma ülesande. Sel ajal kui need, kes ,,ei ole uskunud tõde, 
vaid kellel on olnud hea meel ülekohtust“ (2. Tess. 2, 12), jäetakse vägeva eksituse 
meelevalda ja nad usuvad valet; sel ajal paistab tõe valgus kõigile neile, kelle süda on sellele 
avatud ja kõik Jumala lapsed, kes veel on Baabülonis, panevad tähele kutset: ,, Minge välja 
temast, minu rahvas!“ (Ilm. 18, 4). (SV 292.3) 

PEATÜKK 22— TÄITUNUD ETTEKUULUTSED 


Kui möödus aeg, mil Issanda tulemist esmalt oodati, nimelt 1844. a. kevad, jäid need, kes 
olid usus Teda oodanud, mõneks ajaks kahtlusesse ja kindlusetusesse. Maailm pidas neid 
küll täiesti lööduiks ja endid eksiarvamustega petta lasknuiks, kuid nende lootuseallikaks jäi 
endiselt Jumala Sõna. Paljud jätkasid Pühakirja uurimist; nad vaatasid uuesti läbi tõendid 
prohvetikuulutuste kohta, et mõista, milles oli asi. Need Piibli tunnistused, millele nad olid 
rajanud oma usu, näisid olevat selged ja vankumatud. Märgid, milles ei saanud eksida, 
osutasid Kristuse peatsele tulekule. Issanda eriline õnnistus, mis ilmnes nii patuste 
pöördumises kui vaimuliku elu taaselustamises kristlaste hulgas, oli veennud usklikke selles, 
et kuulutus oli Jumalast. Ja kuigi Kristuse tuleku ootajad ei suutnud seletada pettumust, olid 
nad kindlad, et Jumal oli juhtinud neid nende möödunud kogemuses. (SV 293.1) 


Nende ettekuulutustega seoses, mida nad olid kasutanud Kristuse teise tuleku eelse aja 
kohta, olid mõned Pühakirja tunnistused, mis sobisid suurepäraselt nende olukorraga 
kõhkluse ja ootuse ajal. Need sõnad julgustasid neid ootama kannatlikult usus ja kinnitasid, 
et see, mis oli sel hetkel mõistmatu, saab omal ajal selgeks. (SV 293.2) 


Üks selline julgustav prohvetikuulutus oli Hab. 2, 1—4: ,,Mina seisan oma vahipostil, 
asun linnusel ja vaatan, et näha, mida ta mulle räägib ja mida ta mulle vastab mu etteheite 
peale! Ja Jehoova vastas mulle ning ütles: Kirjuta üles näger mus ja tähenda selgesti 
lauakeste peale, et see, kes seda loeb, võiks joosta! Sest nägemus ootab küll oma aega, aga 
ta ruttab lõpu poole ega peta mitte! Kui ta viibib, siis oota teda, sest ta tuleb kindlasti ega 
kõhkle mitte! Vaata, kes on ülbe, selle hing ei jää temasse, aga õige elab oma usust!“ (SV 
293.3) 


Juba 1842. a. oli selles prohvetikuulutuses sisalduv üleskutse: ,,Kirjuta üles nägemus ja 
tähenda selgesti lauakeste peale. et see, kes seda loeb, võiks joosta“, andnud Charles Fitchile 
mõtte valmistada prohvetlik skeem, mis illustreeris Taanieli ja iimutuseraamatu nägemusi. 
Selle skeemi trükis ilmumist peeti Habakuki poolt antud käsu täitmiseks. Tol ajal ei 
märganud aga keegi, et sellessamas prohvetikuulutuses kõneldi selgelt viivitusest nägemuse 
täitumisel. Pärast pettumust muutusid eriti tähtsaks selle kirjateksti sõnad: ,,Sest nägemus 
ootab küll oma aega, aga ta ruttab lõpu poole ega peta mitte! Kui ta viibib, siis oota teda, 
sest ta tuleb kindlasti ega kõhkle mitte... Aga õige elab oma usust.“ (SV 293.4) 


Usklike kinnituseks ja lohutuseks oli samuti lõik Hesekieli prohvetikuulutusest: ,,Ja mulle 
tuli Jehoova sõna: ta ütles ,,Inimesepoeg, mis kõneviis see teil on Iisraeli maal, et ütlete 
»»Aeg venib pikale ja kõik nägemused lähevad tühja?“ Seepärast ütle neile: Nõnda ütleb 
Issand Jehoova... Ligidal on aeg ja kõigi nägemuste täitumine!... Sest mina, Jehoova räägin, 
see sõna, mis ma ütlen, läheb täide ega viibi enam.“ ,, Vaata, Iisraeli sugu ütleb: ,, Nägemus, 
mida seesinane näeb, täitub ehk hulga aja pärast, ja ta kuulutab prohvetlikult kaugetest 
aegadest!“ Seepärast ütle neile: Nõnda ütleb Issand Jehoova — Ei viibi enam ükski mu 


237 


Vaimne Lugu Kahest Linnast 


sõna! Sõna, mis ma ütlen, läheb täide, ütleb Issand Jehoova!“ Hesek. 12, 21-25. 27. 28. (SV 
294.1) 


Need, kes ootasid Issandat, said uut jõudu teadmisest, et Tema, kes teab lõppu algusest, 
oli näinud läbi ajastute ette nende pettumust ning kõnelnud neile julgustusja lohutussõnu. 
Kui poleks olnud selliseid Pühakirja osi, mis manitsesid neid kannatlikult ootama ja kindlalt 
kinni hoidma usust Jumala Sõnasse, oleks nende usk sellel katsumusetunnil lõp-penud. (SV 
294.2) 


Tähendamissõna kümnest neitsist Matt. 25. peatükis illustreerib samuti adventrahva 
kogemust. Matt. 24. peatükis kirjeldas Jeesus vastuseks oma jüngrite küsimusele Tema 
tulemise ja maailma lõpu märkide kohta mõningaid kõige tähtsamaid sündmusi maailma ja 
koguduse ajaloos perioodil, mis jäi Tema esimese ja teise tuleku vahele. Ta kõneles 
Jeruusalemma hävitamisest, koguduse käekäigust paganliku ja paavstliku tagakiusamise 
ajal, päikese ja kuu pimenemisest ja tähtede langemisest Seejärel rääkis Ta oma tulevasest 
kuningriigist ja jutustas tähendamissõna, milles oli juttu kahesugustest sulastest, kes ootasid 
Tema ilmumist. 25. peatükk algab sõnadega: ,,Siis on taevariik kümne neitsi sarnane.“ See 
tähendamissõna käsitleb kogudust, kes elab viimastel päevadel, just sellel ajal, millele 
viidatakse 24. peatüki lõpul. Kristuse tuleku ootajate kogemust illustreeritakse juhtumiga 
idamaises pulmas. (SV 294.3) 


»Siis on taevariik kümne neitsi sarnane, kes võtsid oma lambid ja läksid välja peigmehele 
vastu. Viis neist olid rumalad ja viis mõistlikud. Rumalad võtsid küll lambid, aga ei võtnud 
õli enesega. Aga mõistlikud võtsid õli astjatesse ühes oma lampidega. Kui peigmees viibis, 
jäid nad kõik uniseks ja uinusid magama. Aga keskööl kuuldi häält — Ennäe, peigmees! 
Minge vastu!“ (SV 295.1) 


Tol korral mõisteti nii, et peigmehe tulek kujutas siin Kristuse tulekut, mida kuulutas 
esimene ingel. Laialt levinud usuline ärkamine, mille kutsus esile Tema peatse tuleku 
kuulutus, vastas neitsite väljaminekule. Selles tähendamissõnas, nii nagu ka Matt. 24. 
peatüki lõpus esitatus on kõne all kaks inimklassi. Mõlema grupi esindajad olid võtnud oma 
lambid — Piibli — ja läinud selle valgel välja Peigmehega kohtuma. Need, kes olid 
rumalad, võtsid küll lambid, aga ei võtnud õli enesega“, ,,mõistlikud“ seevastu võtsid õli 
astjatesse ühes oma lampidega“. Viimati mainitud inimgrupp oli võtnud vastu Jumala armu, 
Püha Vaimu uuestisünnitava valgustava väe, mis muutis Tema sõna lambiks nende jalgadele 
ja valguseks teerajale. Ustavalt olid nad uurinud Pühakirja, et teada saada tõde, ja tõsiselt 
taotlenud südame ning elu puhtust. Neil oli isiklik kogemus, usk Jumalasse ja Tema 
Sõnasse, mida ei saanud kummutada pettumus ega viivitus. Teised ,,võtsid küll lambid, aga 
ei võtnud õli enesega“. Nad olid tegutsenud lühiaegu meeleliigutuse ajel. Pühalik kuulutus 
oli äratanud neis hirmu, kuid nad olid toetunud oma vendade usule ja rahuldunud heade 
tunnete vilkuva valgusega, ilma tõde täielikult mõistmata ja ilma tõelise armutööta südames. 
Nad olid läinud Issandale vastu täis lootust saada viivitamatult tasu, kuid nad ei olnud ette 

valmistatud viivituseks ja pettumuseks. Kui tulid katsumused, hakkas nende usk hääbuma ja 
lambid valgustasid veel vaevu. ,,Kui peigmees viibis, jäid nad kõik uniseks ja uinusid 
magama“. Peigmehe viibimine kujutab aja möödumist, mil oodati Issandat; pettumust ja 
näilist viivitust. Sellel ebakindlal ajal hakkas pealiskaudsete ja ükskõiksete huvi kiiresti 
kahanema. Nende jõupingutused lõdvenesid. Kuid neil, kelle usk põhines isiklikul Piibli 
tundmisel, oli jalge all Kalju, mida pettumuse lained ei suutnud minema pühkida.... ,,jäid 
nad kõik uniseksj a uinusid magama.“ Ühed ükskõikseina ja usust loobunuina, teised 
kannatlikult oodates, millal antakse suuremat valgust. Siiski näisid ootajadki katsumuseööl 
kaotavat mõningal määral oma innukust ja andumust. Ükskõiksed ja pealiskaudsed ei 
saanud enam toetuda oma vendade usule, Igaüks pidi seisma või langema ise. (SV 295.2) 


Sel ajal hakkas ilmnema fanatism. Mõned, kes olid tunnistanud end innukaiks kuulutusse 
uskujaiks, hülgasid Jumala Sõna kui ainsa eksimatu juhi ning väitsid, et neid juhib Jumala 
Vaim, Tegelikult aga andsid nad voli omaenda tunnetele, muljetele ja kujutlustele. Mõned 
hakkasid sõgedas vagatsevas innukuses süüdistama kõiki, kes nende suunda heaks ei 
kiitnud. Suurem hulk adventiste ei pooldanud nende fanaatilisi ideid ja tegevust, kuid 
rahutusttekitajad tõid põlgust kogu tõe üritusele. (SV 296.1) 


Saatan püüdis niiviisi võidelda Jumala töö vastu ja seda hävitada. Kristuse teise tuleku 
kuulutus oli inimesi suuresti mõjutanud. Tuhanded patused olid pöördunud ja ustavad 
inimesed andunud tõe kuulutamisele ka viivituseajal. Kurjusevürst kaotas oma alamaid. 
Selleks, et seada Jumala töö pilke alla, püüdis ta petta mõningaid, kes tunnistasid usku, ning 
viis nad äärmusesse. Seejärel olid Saatana käsilased valmis suurendama iga eksitust, iga 
nurjumist ja sündsusetut tegu, ei üksikute liialduste kaudu muuta adventistid ja nende usk 
inimeste silmis eemaletõukavaks. Mida enam inimesi tema mõju alla saadi, seda suuremat 
kasu ta sai, sest äärmuslasi võis esitada kõigi adventusklike nimel. (SV 296.2) 


Saatan on ,,vendade süüdistaja“, tema õhutab inimesi valvsalt tähele panema Jumala 
rahva eksitusi ja puudusi, et varjutada nende esiplaanile toomisega häid tegusid. Saatan 
tegutseb alati siis, kui Jumal töötab hingede päästmiseks. Kui Jumala lapsed tulevad Issanda 
ette, tuleb ka Saatan nende sekka. Igasse äratusiiikumisse püüab ta sisse tuua neid, kes on 
pühitsemata südamega ja tasakaalutud. Kui sellised inimesed on vastu võtnud mõned 
tõepunktid ja võitnud usklike poolehoiu, hakkab Saatan nende vahendusel esitama 
koguduses teooriaid, mis petavad hooletuid. See, et inimene on ristitud, et ta käib kirikus ja 
võtab osa pühaõhtusöömaaja teenistusest, ei tee teda veel tõeliseks kristlaseks. Saatan on 
sageli kõige pühalikumatel juhtudel kohal nende isikus, keda ta saab tarvitada oma 
tööriistadena. (SV 296.3) 


Kurjusevürst võitleb iga tolli maa pärast, mida mööda Jumala rahva teekond viib 
taevalinna poole. Kogu kirikuajaloo vältel pole toimunud ühtegi reformatsiooni ilma tõsise 
vastutööta. Nii oli lugu Pauluse ajal; ükskõik, kuhu apostel ka koguduse rajas, ikka leidus 
seal mõni, kes tunnistas end kristlaseks, kuid levitas samas eksiõpetusi, mis oleksid siis, kui 

neid oleks jälgitud, tõrjunud välja tõearmastuse. Luther pidi sageli seisma silmitsi suurte 
raskustega, mida põhjustasid fanaatilised inimesed, kes väitsid, et Jumal rääkis otse nende 
kaudu ja kes seepärast asetasid oma. ideed ja arvamused kõr-gemale Pühakirja tunnistusest. 
Paljud, kellel puudusid usk ja kogemused, kuid kellel meeldis kuulda ja kõnelda midagi uut, 
langesid uute õpetajate pettuste võrku ja ühinesid Saatana tööriistadega, et lammutada maha 
see, mida Luther Jumala juhtimisel oli ehitanud. Täpselt samuti oli lugu Wesley ja teistega, 
kelle mõju ja usk olid olnud õnnistuseks maailmale. Igal sammul tuli neil võidelda Saatana 
pettustega, kes püüdis suunata üliagaraid, tasakaalutuid ja pühitsemata inimesi 
fanatismi. (SV 296.4) 


William Miller ei pooldanud ühtki mõju, mis viis fanatismi. Ta seletas nagu Luthergi, et 
igat vaimu tuleb katsuda läbi Jumala Sõnaga. ,,Saatanal“, ütles Miller, ,,on käesoleval ajal 
suur võim mõnede inimeste üle. Kuidas me võime teada, millise võimu päralt on inimene? 
Piibel vastab: , Nende viljast tunnete nad ...“ ... Palju vaime on välja läinud maailma. Jumal 
on käskinud neid läbi proovida. Vaim, kes ei pane meid elama mõõdukalt, õiglaselt ja 
jumalakartlikult, ei ole Kristuse Vaim. Olen üha rohkem veendunud selles, et Saatanal on 
juhtiv osa igasugustes rahututes liikumistes. ... Paljud meie seast, kes väidavad, et nad on 
täiesti pühitsetud, järgivad inimeste traditsioone ja on niisama silmnähtavalt teadmatud tõe 
suhtes kui teised, kes ei esita selliseid pretensioone.“ — Bliss, Ik. 236, 237. ,,Eksituse vaim 
viib meid tõest kõrvale, aga Jumala Vaim juhib meid tõesse. Kui tekib kahtlus, kas inimene 
on eksituses, kuigi ta mõtleb, et tal on tõde, siis peame ütlema: Vaim ja Sõna on kooskõlas. 
Kui inimene otsustab enese üle Jumala Sõnaga ja leiab, et ta on täielikus kooskõlas kogu 
Sõnaga, siis ta peab uskuma, et tal on tõde. Aga kui ta leiab, et vaim, kes teda juhib, ei 
kooskõlastu kogu Jumala Sõna ja käsuõpetusega, siis hoidku ta selle eest, et Saatan teda 
oma lõksu ei püüa.“ — ,,The Advent Herald and Signs of'the Times Reporter“, kd. 8, nr. 23 
(15. jaan. 1845). ,, Ma olen sageli leidnud suuremaid tunnistusi tõelisest vagadusest vaikse 
hingevärelusega lausutud palvetes kui kogu selles käras, mida tehakse kristlaskonnas.“ — 
Bliss, Ik. 282. (SV 297.1) 


Reformatsiooni päevil süüdistati fanatismi tagajärgedes neid, kes sellele kõige tõsisemalt 
vastu seisid. Samamoodi käitusid adventliikumise vastased. Rahuldumata fanaatikute 
eksituste moonutamise ja liialdamisega, levitasid nad kuulujutte, millel polnud vähimatki 
alust. Neid inimesi õhutasid tegevusele eelarvamused ja vihkamine. Nende rahu häiris 
Kristuse peatse tuleku kuulutus; nad kartsid osaliselt ikkagi, et Kristuse tulek võib osutuda 
tõeks, kuigi lootsid, et see nii ei ole ja see ebakindlus ärritas neid adventistide ja nende usu 
vastu üles. (SV 297.2) 


Tõsiasi, et mõned fanaatikud pugesid adventistide ridadesse, ei anna mingit alust 
otsustada, et liikumine polnud Jumalast. Fanaatikute ja petiste esinemine koguduses Pauluse 
või Lutheri ajal polnud ju samuti mingiks põhjuseks, et nende meeste tööd hukka mõista. 
Ärgaku Jumala rahvas unest ja pöördugu tõsiselt Jumala poole! Uurigu nad Pühakirja, 


õppigu tundma tõde, nagu see on Jeesuses, pühendugu nad täiesti Jumalale, ja siis näitab 

Saatan tõendid oma aktiivsusest ja valvelolekust. Kõikvõimaliku pettusega ja langenud 
inglite abiga ilmutab ta siis oma väge. (SV 298.1) 


Kristuse teise tuleku kuulutamine ei toonud fanatismi ja lahknemist. Need asjad ilmusid 
1844. a. suvel, kui adventistid olid kahtluses ja segaduses oma seisukohtade suhtes. Esimese 
ingli kuulutuse ja ,,kesköö hüüu“ jutlustamine hakkas fanatismi ja lahkhelisid otsekohe 
maha suruma. Need, kes nendest pühalikest liikumistest osa võtsid, olid üksmeelsed; nende 
südameid täitis armastus üksteise ja Jeesuse vastu, keda nad lootsid varsti näha. Üks usk, 
üks õnnis lootus tõstis neid kõrgemale inimlikest mõjutustest ja osutus kilbiks Saatana 
rünnakute vastu. (SV 298.2) 


»Kui peigmees viibis, jäid nad kõik uniseks ja uinusid magama. Aga keskööl kuuldi 
häält: Ennäe, peigmees! Minge vastu! Siis tõusid kõik need neitsid üles ja valmistasid oma 
lambid.“ Matt. 25, 5-7. 1844. a. suvel, seega just kahe 2300 aasta lõppemise arvatava 
tärmini vahepeal, hakkas kõlama hüüd Pühakirja sõnadega: ,,Ennäe, peigmees!“ (SV 298.3) 


2300 PÄEVA ETTEKUULUTUS 


2300 Päeva 
2300 Aastat 









'T0 Nädala 

Salemma || Utesehit- [| Võidmine 


Ülesehita amine - 

Üks Prohvetlik Päev = Üks Sõna Otseses Mõites Aasta... 


% Vastavalt päevade arvule, mis te uurisite seda maad, nelikümmend päeva, iga päeva kohta 
aasta, peate te kandma oma pattu nelikümmend aastat ja tundma minu vastupanu. (Numbrid 
14:34) “Ja kui sa need oled lõpetanud, siis teisel korral pead sa magama parema külje peal 

ja kandma Juuda soo süüd nelikümmend päeva; ma olen sulle määranud iga aasta kohta ühe 
päeva. (Hesekiel 4:6) 


457 E.KR. — 1844 P.KR. = 2300 päevad/aastad. !*Ja ta ütles mulle: 'Kaks tuhat kolmsada 
õhtut-hommikut. Siis saab pühamu taas oma õiguse.'. (Daniel 8:14) ?*Seitsekümmend 
aastanädalat on seatud su rahvale ja su pühale linnale üleastumise lõpetamiseks, patule piiri 
panemiseks ja süüteo lepitamiseks, igavese õiguse toomiseks, nägemuse ja prohveti 
kinnitamiseks ja Kõigepühama võidmiseks. 490 päevad/aastad (Taaniel 9:24) 


457 E.KR. = Määrus Jeruusalemma ülesehitamiseks ja taastamiseks (Artaxerxese käsk). 
-..Ja tea ning mõista: alates sõna tulemisest Jeruusalemma taastamiseks ja ülesehitamiseks 
kuni võitud vürstini on seitse aastanädalat; ja kuuskümmend kaks aastanädalat - siis on see 
jälle üles ehitatud turgude ja vallikraavidega, kuigi aegade surve all. Ja aegade lõpus. 
(Taaniel 9:25) 


408 E.KR. = Jeruusalemma ülesehitamine 


27. P.KR. = Jeesuse Kristuse (Messias) ristimine ja ametisse pühitsemine). *'Ja ta teeb 
paljudega kindla lepingu üheks aastanädalaks; poole aastanädala pealt ta lõpetab tapa- ja 
roaohvri; hävitaja tuleb koletise tiibadel, kuni määratud lõpp voolab üle hävitaja." (Taaniel 
9:27) 


31 P.KR. = Jeesuse Kristuse ristilöömine. Ja ta teeb paljudega kindla lepingu üheks 
aastanädalaks; poole aastanädala pealt ta lõpetab tapa- ja roaohvri (Taaniel 9:27) 


34 P.KR. Stefanuse kividega surnuksloopimine [Juutide ametiaja lõpp ja evangeeliumi 
kuulutamine paganatele] '*Ja seda Kuningriigi Evangeeliumi peab kuulutatama kogu 
maailmas tunnistuseks kõigile rahvaile, ja siis tuleb ots. (Mattheus 24:14) “° Aga Paulus ja 
Barnabas kõnelesid julgesti ning ütlesid: ,,Teile pidi Jumala sõna esiti räägitama; kuid et te 
selle enesest ära lükkate ega arva endid olevat igavest elu väärt, siis me pöördume paganate 
poole. (Apostlite teod 13:46) 


70 P.KR. = Jeruusalemma hävitamine !Ja Jeesus tuli välja pühakojast ja läks edasi. Ja 
Tema jüngrid astusid Ta juure Temale näitama pühakoja hooneid. > Aga Jeesus ütles neile: 
»Eks te näe seda kõike? Tõesti Ma ütlen teile, siia ei jäeta kivi kivi peale, mida maha ei 
kistaks!” (Mattheus 24:1,2) 'Š Kui te siis näete pühas paigas seisvat hävituse koletist, millest 
on rääkinud prohvet Taaniel, — kes seda loeb, see pangu tähele :) (Mattheus 24: 15, 21) 


1844 P.KR. = Kõige pühama puhastamine ja kohtumõistmise algus taevas. 


1810 päeva/ aastat = Jeesuse Kristuse kui meie ülempreestri töö taevases pühakojas. !“ Et 
meil nüüd on suur ülempreester Jeesus, Jumala Poeg, Kes taevad on läbinud, siis pidagem 
kinni tunnistusest! '° Sest meil pole niisugune ülempreester, kellel ei oleks kaastundmust 
meie nõtrustega, vaid kes kõiges on kiusatud otsekui meie, siiski ilma patuta. '° Läki siis 

julgusega armuaujärje ette, et me saaksime halastust ja leiaksime armu oma abiks õigeks 
ajaks. (Heebrealased 4:14-16) 


Selle liikumise tekitas avastus, et Artaxerxese käsk Jeruusalemma taastamiseks, mis oli 
alguspunktiks 2300. päevasele perioodile, jõustus 457. a. sügisel e. m. a., ja mitte aasta 
algul, nagu varem usuti. Seega leiti, et 457. a. sügisest lähtuvalt lõpevad 2300 aastat 1844. a. 
sügisel. (Vaata lisa.) (SV 298.4) 


Vana Testamendi sümboolne teenistus osutas samuti sügisele kui ajale, mil toimus 
pühamu puhastamine. See sai selgeks siis, kui pöörati tähelepanu viisile, kuidas Kristuse 
esimese tulekuga seotud sümbolid olid täitunud. (SV 298.5) 


Paasatalle tapmine oli võrdkuju Kristuse surmast. Paulus ütleb: ,, Meie Paasatall Kristus 
on tapetud.“ 1. Kor. 5, 7. Uudsevilja vihk, mida kõigutati paasapüha ajal Issanda ees, 
sümboliseeris; Kristuse ülestõusmist. Rääkides Issanda ja kogu Tema rahva ülestõusmisest, 
ütleb Paulus: ,,Esimesena Kristus, selle järele Kristuse omad Tema tulemises.“ 1. Kor. 15, 
23. Nii nagu kõigutamisvihk oli esimene küps vili, mida koguti enne lõikust, nii on Kristus 
esimene vili lunastatute surematuse lõikusest, mis kogutakse esimesel ülestõusmisel Jumala 
aita. (SV 298.6) 


Need sümbolid täitusid mitte ainult sündmuste suhtes, mida nad kujutasid, vaid ka 
ajaliselt. Juutide esimese kuu neljateistkümnendal päeval, just sel päeval ja selles kuus, mil 
viieteistkümne pika sajandi jooksul oli tapetud paasatalle, seadis Kristus, olles söönud oma 
Jüngritega paasatalle, sisse mäslestussöömaaja, mis pidi tähistama Tema surma, sest Tema 
oligi see ,,Jumala Tall, kes võtab ära maailma patu“. Selsamal ööl võtsid õela käed Ta kinni, 
et Teda risti lüüa ja tappa. Tõelise kõigutamisvihuna äratati meie Issand kolmandal päeval 
surnust ,,esmaseks nende seast, kes on läinud hingama“, tunnistuseks kõikide õigete 
ülestõusmisest, kelle ,,alanduse ihu““ muudetakse Tema ,,äraseletatud ihu sarnaseks“. Salm 
20; Fil. 3, 21. (SV 299.1) 


Nii et ka Kristuse teise tulekuga seoses olevad sümbolid pidid täituma ajal, millele osutati 
sümboolses teenistuses. Moosese süsteemis toimus pühamu puhastamine ehk suur 
lepituspäev juutide seitsmenda kuu kümnendal päeval (3. Moos. 16, 29-34). Sel päeval 
teostas ülempreester lepituse kogu Iisraeli leeri ja pühamu eest ning seejärel, olles kõige 
püha-mas paigas kõrvaldanud nende patud pühamust, tuli ta välja ja õnnistas rahvast. 
Samuti usuti, et Kristus, meie suur Ülempreester, tuleb selleks, et puhastada maa; hävitada 
patt ja patused ning õnnistada surematusega oma ootavat rahvast. Seitsmenda kuu 
kümnendat päeva, suurt lepituspäeva, pühamu puhastusaega, mis aastal 1844 langes 
kahekümne teisele oktoobrile, peeti seepärast Issanda tuleku ajaks. See oli kooskõlas juba 
esitatud tõenditega, et 2300 päeva lõpevad sügisel, ja järeldus näis vastuvaidlematuna. (SV 
299.2) 

Matt 25. peatüki tähendamissõnas järgnes ootamisajale ja uinumisele peigmehe tulek. 
See oli samuti kooskõlas nii prohvetikuulutuses kui ka sümboolses teenistuses esitatud 
tõenditega. Kõik kokku andis kindla veendumuse sündmuste tõepärasuses ja ,,kesköö 
hüüdu“ hakati kuulutama tuhandete usklike poolt. (SV 299.3) 


Liikumine veeres tõusulainena üle maa. See levis linnast linna, külast külla ka kõige 
kaugemate maakohtadeni, kuni Jumala ootav rahvas oli täielikult äratatud. Fanatism 
kadus selle kuulutuse ees nii nagu sügisene härmatis tõusva päikese ees. Usklike kahtlus ja 
nõutus kadusid ning lootus ja julgus elustasid neid taas. See liikumine oli vaba äärmustest, 
mis ilmnevad siis, kui inimlik erutus pole Jumala Sõna ja Vaimu kontrolliva mõju all. See 
meenutas pigem neid alandumise ja Issanda poole pöördumise aegu, mis vanas Iisraelis 
järgnesid Jumala prohvetite noomituskuulutustele. Seda iseloomustasid samad tunnused, 
mis on olnud omased Jumala tööle igal ajal. Vähe oli ekstaatilist rõõmu, selle asemel ilmnes 
sügav südame läbikatsumine, patutunnistamine ja maailmast loobumine. Ettevalmistus 
Issandaga kohtumiseks oli usklike südamekoorem; võideldi püsivas palves ja anti end 
tervenisti üle Jumalale. (SV 299.4) 


Miller kirjeldas toimunut nii: ,,Ei mingit suurt rõõmujoovastust. See on otsekui jäetud 
tuleviku tarvis, mil kogu taevas ja maa hõiskab väljendamatust rõõmust. Pole mingit 
hõiskamist — seegi varutakse taevase hõiskamise jaoks. Lauljad vaikivad — nad ootavad 
koos inglitega ühinemist taevaseks kooriks... Ei esine arvamuste lahkuminemist — kõigil on 
üks süda ja üks meel.“ — Bliss, Ik. 270, 271. (SV 300.1) 


Keegi teine, kes selles liikumises osales, tunnistas: ,,See kutsus kõikjal esile sügavaima 
südame läbikatsumise ja hinge avamise taeva Jumala ees. See summutas armastuse selle 
maailma asjade vastu, lõpetas vaidluse ja vaenulikkuse, viis ülekohtu ülestunnistamiseni, 
oma mina purustamiseni Jumala ees ja pattukahetsevatest rõhutud südametest tulevate 
palvete esitamiseni, et saada andestust ja leida vastuvõtmist. See tõi kaasa sellise sügava 
alandlikkuse, mille tunnistajad me pole kunagi varem olnud. Jumal oli prohvet Joeli kaudu 
soovinud, et Tema suure päeva lähedus kutsuks esile südamete, mitte riiete lõhkikäristamise 
ja Issanda poole pöördumise. Sakarja kaudu lubas Jumal valada kaastunde ja anumise vaimu 
Tema lastele: nad vaatasid Temale, kelle nad olid läbi pistnud, maal oli suur kaebamine... ja 
need, kes ootasid Issandat, vaevasid oma hinge Tema ees.“ — Bliss, ,, Advent Shield and 
Review“, kd. 1, Ik. 271 (jaanuar 1845). (SV 300.2) 


Ükski suur usuline liikumine alates apostlite päevist pole olnud vabam inimlikest 
vigadest ja Saatana pettustest kui see, mis toimus 1944. a. sügisel; Isegi nüüd, pärast paljude 
aastate möödumist, tunnevad veel kõik, kes võtsid osa sellest liikumisest ja kes on kindlalt 
seisnud tõe alusel, selle õnnistust toonud töö püha mõju. ja tunnistavad, et see oli 
Jumalast. (SV 300.3) 


15° 


Hüüde peale: ,,Ennäe, peigmees! Minge vastu!“ ootajad ,,tõusid... ja valmistasid oma 


lambid“ — nad uurisid Jumaia Sõna suurema innuga kui eales varem. Taevast saadeti inglid 

äratama neid, kes olid araks muutunud, et valmistada neid kuulutust vastu võtma. See töö ei 
seisnud inimeste tarkuses ja teadmistes, vaid Jumala väes. Need, kes esimestena ,,kesköö 
hüüu“ kuulutuse omaks võtsid, polnud kõige andekamad, vaid kõige alandlikumad ja 
pühendunumad ini-mesed. Farmerid jätsid viljasaagi põldudele, õppinud töölised panid 
käest tööriistad ning läksid pisarad silmis ja rõõm südames välja, et hoiatust anda. Need, kes 
varem olid juhtinud liikumist, olid viimaste hulgas, kes selle sõnumiga ühinesid. Kirikud 
üldiselt sulgesid uksed sellele kuulutusele ja suur hulk neist, kes selle kuulutuse vastu 
võtsid, lahkusid oma kogudusest. Jumal juhtis asju nii, et see kuulutus seondus teise ingli 
kuulutusega ja andis sellele väe. (SV 301.1) 


Kuulutuse ,,Ennäe, peigmees!“ mõjusus ei seisnenud niivõrd argumentidest, kuigi 
Pühakirja tõendid olid selged ja otsustavad, vaid kuulutusega kaasnevas väes, mis liigutas 
südameid. Selles ei kaheldud ega probleemitsetud. Tol korral, kui Kristus sisenes võidukalt 
Jeruusalemma, kogunes rahvas, kes oli tulnud kõigist maa osadest pealinna pühi pidama, 
Õlimäele; seal ühinesid mujalt tulnud Jeesust saatva rahvahulgaga ja said osa üldisest 
hetkelisest innustusest ning aitasid paisutada hüüdu: ,,Õnnistatud olgu, kes tuleb Issanda 
nimel!“ Matt. 21, 9. Samamoodi tundsid need uskmatud, kes kogunesid adventistide 
koosolekuile — mõned uudishi-must, teised ainult naeruvääristamiseks — veenvat väge, 
mis saatis kuulutust: ,,Ennäe, peigmees!“ (SV 301.2) 


Tol ajal oli usku, mis tõi vastuseid palvetele, usku, mis vääris tasu. Armu Vaim laskus 
tõelistele otsijatele nii nagu vihmasadu janunevale maale. Need, kes lootsid seista varsti 
silmitsi oma Lunastajaga, tundsid kirjeldamatut pühalikku rõõmu. Püha Vaimu pehmendav, 
alistav vägi sulatas südameid ning Tema õnnistuste küllus voolas rikkalikult ustavaile. (SV 
301.3) 


Sügavas tõsiduses ja pühalikult lähenesid need, kes kuulutuse vastu võtsid, ajale, mil nad 
lootsid kohata oma Issandat. Igal hommikul tundsid nad esmaseks kohustuseks olevat saada 
kinnitust, et Jumal nad vastu võtab. Nende südamed olid lähedalt ühendatud ja nad 
palvetasid palju üksteisega ja üksteise eest. Nad tulid sageli kokku eraldatud kohtades, et 
rääkida Jumalaga; eestpalved tõusid taeva poole põldudelt ja metsasaludest. Veendumus 
Päästja heakskiidust oli neile vajalikum kui igapäevane toit. Kui mõni pilv tumestaski nende 
meeli, ei saanud nad rahu enne, kui see oli eemaldatud. Tundes andestavat armu südames, 
igatsesid nad näha Teda, keda nad armastasid. (SV 301.4) 


Kuid jällegi tabas neid pettumus. Ooteaeg möödus, aga Päästjat ei tulnud. Kõikumatu 
usaldusega olid nad oodanud Tema tulemist ja nüüd tundsid nad end nagu Maarja Päästja 
tühja haua juures nutmas: , Nemad on mu Issanda ära viinud ja ma ei tea kuhu nad ta on 
pannud!“ Joh. 20, 13. (SV 302.1) 


Õudusetunne, hirm, et kuulutus võiks olla õige, oli ohjeldanud mõneks ajaks uskmatut 
maailma. Ka pärast aja möödumist ei kadunud see kohe. Algul ei julgenud pilkajad 


pettunute üle võidurõõmutseda, aga niipea, kui mingeid märke Jumala vihast polnud näha, 

toibusid nad hirmust ja alustasid uuesti ülbitsemist. Suur osa neist, kes olid tunnistanud oma 
usku Issanda peatsesse tulekusse, lõid sellele nüüd käega. Mõnedel, kes olid ootuses väga 
kindlad olnud, sai uhkusetunne nii sügavalt riivatud, et nad soovisid maailmast põgeneda. 
Sarnaselt Joonale kaebasid nad Jumala üle ja valisid pigem surma kui elu. Need, kes olid 
rajanud oma usu teiste arvamustele ja mitte Jumala Sõnale, olid valmis jällegi meelt 
muutma. Pilkajad võtsid nõrgad ja arad oma ridadesse ning ühiselt teatati, et enam pole 
midagi karta ega oodata. Aeg oli möödunud, Issand ei olnud tulnud ja maailm näis jäävat 
veel tuhandeteks aastateks endiseks. (SV 302.2) 


Tõsised siirad usklikud olid Kristuse pärast kõigest loobunud. Nad olid tunnetanud Tema 
lähedust rohkem kui iial varem. Nad uskusid, et nad olid andnud maailmale viimase 
hoiatuse. Kuna nad olid lootnud saada kohe-kohe taevasse oma Looja ja pühade inglite 
juurde, olid nad suuresti eemale tõmbunud nende seltskonnast, kes kuulutust vastu ei 
võtnud. Nad olid suure igatsusega palvetanud: ,,Tule, Issand Jeesus, ja tule ruttu.“ Kuid Ta 
ei tulnud. Kohutav katsumus oli võtta taas elu murede ja kannatuste raske koorem ning 
taluda pilkava maailma mõnitusi ja irvitusi. (SV 302.3) 


Kuid iklkagi polnud see pettumus nii suur, kui oli olnud too, mida kogesid jüngrid 
Kristuse esimese tuleku ajal. Kui Jeesus sõitis võidukalt Jeruusalemma, uskusid Tema 
järelkäijad, et Ta astub Taaveti troonile ja vabastab Iisraeli rõhujaist. Suurte lootuste ja 
rõõmsate ootustega võistlesid nad omavahel Kuningale austuse osutamises. Paljud laotasid 
pea-lisriided vaibaks Tema teerajale ja puistasid Tema ette palmioksi. Vaimustunult 
ühinesid nad rõõmsaks tervitushõiskeks: ,,Hosianna Taaveti Pojale!“ Kui sellisest 
rõõmuavaldusest häiritud ja tigedad variserid Jeesuselt nõudsid, et Ta noomiks oma 
jüngreid, vastas Ta: ,,Kui need vait jääksid, hakkaksid kivid kisendama!“ Luuka 19, 40. 
Prohvetikuulutus pidi täituma. Jüngrid täitsid Jumala eesmärgi, ja ometi sai neile osaks kibe 
pettumus. Mõned napid päevad hiljem pidid nad olema Päästja surmaheitluse tunnistajaiks 
ja asetama Ta hauda. Nende ootused ei olnud hoopiski täitunud ja nende lootused surid koos 
Jeesusega. Nad ei suutnud mõista senikaua, kui nende Issand oli võidukalt hauast väljunud, 
et kõike seda oli prohvetikuulutuses ette öeldud ja et ,,Kristus pidi kannatama ja surnust üles 
tõusma.“ Ap. t. 17, 3. (SV 302.4) 


Viissada aastat varem oli Issand teatanud prohvet Sakarja kaudu: ,,Ole üpris väga 
rõõmus, Siioni tütar, hõiska Jeruusalemma tütar! Vaata, sinu kuningas tuleb sulle, õiglane ja 
aitaja! Tema on alandlik ja sõidab eesli seljas, emaeesli sälu seljas.“ Sak. 9, 9. Oleksid 
jüngrid mõistnud, et Kristus läheb kohtusse ja surma, poleks nad suutnud täita seda 
prohvetikuulutust. (SV 303.1) 


Samal viisil täitsid Miller ja tema kaaslased prohvetikuulutuse ja andsid edasi sõnumi, 
mille kuulutamisest maailmale oli Piibel kõnelnud, kuid mida nad poleks saanud edasi anda 
siis, kui nad oleiksid täiesti mõistnud prohvetikuulutusi, mis osutasid nende pettumusele. 
Nad esitasid teise ingli kuulutust, mida tuli kuulutada kõigile rahvastele enne Issanda 

tulekut. Esimese ja teise ingli kuulutust anti edasi õigel ajal ja need teostasid töö, mida 
Jumal nende kaudu teostada soovis. (SV 303.2) 


Maailm jälgis sündmuste kulgu ja ootas, et siis kui aeg möödub, aga Kristus ei ilmu, 
ununeb kogu Kristuse teise tuleku õpetuste ahel. Kuigi paljud loobusid ägeda siseja 
välissurve all oma usust, oli neid, kes jäid kindlaks. Adventliikumise viljad, alandlikkus ja 
südame läbikatsumine, maailmast loobumine ja elu uuendus, mis olid kuulutusega 
kaasnenud, tunnistasid neile, et see oli Jumalast. Ei saadud salata, et Püha Vaimu vägi oli 
kinnitanud teise tuleku kuulutust. Ei suudetud avastada ühtegi viga prohvetlike perioo-dide 
arvestuses. Kõige võimekamad vastased ei suutnud kummutada adventistide prohvetliku 
tõlgistuse süsteemi. Kristust tõsiselt oodanud inimesed ei saanud ilma Piibli tõenditeta 
loobuda seisukohast, milleni oldi jõutud tõsise palvemeelse Pühakirja uurimisega siis, kui 
Jumala Vaim oli valgustanud mõistust ja pannud põlema südame. Nad ei saanud niisama 
loobuda seisukohtadest, mis olid välja kannatanud populaarsete usuõpetajate ja elutarkade 
meeste teravaima kriitika ja kõneosavaimad vastuväited ning igasuguste inimeste teotuse ja 
pilke. (SV 303.3) 


Tõsi küll, nad pidid olema eksinud sündmuste suhtes, mis pidid toimuma, kuid isegi see 
ei suutnud kõigutada nende usku Jumala Sõnasse. Kui Joona kuulutas Niinive tänavail, et 
neljakümne päeva pärast linn hävitatakse, võttis Issand vastu niinivlaste meeleparanduse ja 
pikendas nende armuaega. Hoolimata sellest oli Joona kuulutus saadetud Jumalast ja Niinive 
pandi proovile Jumala tahte kohaselt. Adventistid uskusid, et samamoodi oli Jumal juhtinud 
neid kuulutama kohtukuulutust. ,,See kuulutus proovis läbi kõikide südame, kes seda 
kuulsid, ja äratas Issanda ilmumise Vastu kas armastuse või viha. Inimsilmad märkasid seda 
suuremal või vähemal määral, kuid Jumal nägi südameid. See tõmbas selge joone nende 
jacks, kes soovisid uurida oma südant, et mõista, kummal pool oleksid nemad olnud siis, kui 
Issand oleks tulnud — kas nad oleksid hüüdnud: ,,Vaata, see on meie Jumal, keda me 
ootasime, et ta meid päästaks,“ või oleksid nad hüüdnud kaljudele ja mägedele, et need lan- 
geksid nende peale ja varjaksid neid selle palge eest, kes aujärjel istub, ja Talle viha eest. 
Me usume, et Jumal katsus sel viisil läbi oma rahvast, nende usku, et näha, kas nad raskel 
katsumusetunnil loobuvad uskumast seda, mida Jumal oli öelnud, või toetuvad hoolimata 
kõigest täielikus usalduses Jumala Sõnale.“ — ,,The Advent Herald and Signs of the Times 
Reporter“, kd. 8, nr. 14 (13. nov. 1844). (SV 304.1) 


Nende tundeid, kes ikkagi uskusid, et Jumal oli juhtinud neid nende möödunud 
kogemuses, väljendavad William Milleri sõnad.: ,, Kui ma peaksin elama oma elu uuesti 
neidsamu olukordi kasutades, siis peaksin ma ikkagi selleks, et Jumala ja inimeste ees 
ausaks jääda, toimima just samuti nagu olen toiminud. Ma loodan, et olen puhastanud oma 
rüü hingede verest. Tunnen, et nii palju kui see oli minu võimuses, olen vabastanud ennast 
nende hukkumise süüst.“ ,, Kuigi ma olen kaks korda oma lootustes pettunud,“ kirjutas see 
Jumala mees, ,,pole ma ikkagi rõhutud ja heidutatud... Minu usk Kristuse tulekusse on 

kaalutluste peale tundsin oma kohustuseks teha. Kui olen eksinud, siis olen teinud seda 
armastusest kaasinimeste ja kohusetundest Jumala vastu. , Ühte ma tean: ma pole midagi 
muud kuulutanud, kui ainult seda, mida olen uskunud ja Jumal on olnud minuga. Tema vägi 
ilmnes töös ja palju head on korda saadetud.“ , Inimliku silma järgi arvestades on paljud 
tuhanded inimesed hakanud uurima Pühakirja ajakohase kuulutuse tõttu ja saanud sel viisil 
usu ja Kristuse vere piserdamise kaudu lepitatud Jumalaga.“ — Bliss, Ik. 256, 255. 257. 
280. 281. , Mind pole kunagi meelitanud uhkete naeratused ega kohustanud maailma 
halvakspanu. Ma ei osta nüüdki nende heakskiitu ega tee midagi lihtsalt selle pärast, et neid 
vihale ärritada. Ma ei soovi iialgi armastada oma elu enam kui Jumalat ega keeldu seda ka 
ohverdamast, kui Jumal oma headuses näeb selle vajaliku olevat.“ J. White, , Life of W. 
Miller“, Ik. 315. (SV 304.2) 


Jumal ei hüljanud oma rahvast. Tema Vaim oli nende juures, kes järelemõtlematult ei 
salanud valgust, mida nad olid saanud, ega süüdistanud adventliikumist. Heebrea raamatus 
on julgustusja hoiatussõnad neile, keda pidi proovile pandama: ,,Ärge siis heitke ära oma 
julgust, mis saab suure palga. Sest kannatlikkust läheb teile tarvis, et teie tehes Jumala 
tahtmist, saaksite kätte tõotuse. Sest ,,veel üsna pisut, pisut aega, siis tuleb see, kes peab 
tulema ega viivita mitte! Aga minu õige peab usust elama, ja kui ta hakkab kõnelema, siis ei 
ole minu hingel temast head meelt!“ ,,Ent meie ei ole need, kes kõnelevad hukatusest, vaid 
need, kes usuvad hinge päästmiseks!“H eebr. 10, 35-39. (SV 305.1) 


Et selle manitsusega pöördutakse viimaste päevade koguduse poole, ilmneb sõnadest, mis 
osutuvad Issanda tuleku lähedusele: ,,Sest veel üsna pisut, pisut aega, siis tuleb see, kes peab 
tulema ega viivita enam.“ On selgesti mõista antud, et Issand näib viivitavat. Siin antud 
õpetus on eriliselt kohane adventistide kogemusele sel ajal. Inimesed, kelle poole apostel 
pöördus, olid ohus kaotada oma usk. Nad olid täitnud Jumala tahet, järginud Tema Vaimu ja 
Sõna juhatust, kuid nad ei suutnud mõista Tema eesmärki valusas kogemuses ega näha 
teerada enda ees. Niiviisi oli neil kiusatus kahelda selles, kas Jumal tõepoolest oli neid 
juhtinud. Selle aja kohta sobisid sõnad: ,, Aga minu õige peab usust elama.“ Kuna ,,kesköö 
hüüu“ ere valgus oli paistnud nende teerajale ja prohvetikuulutused olid nende ees avanenud 
ning nad olid näinud kiiresti tõdenevaid Kristuse tuleku läheduse märke, olid nad käinud nii- 
öelda nägemises. Kuid nüüd. masendatud lootuste pettumisest, võisid nad seisma jääda 
ainult usu läbi Jumalasse ja Tema Sõnasse. Pilkav maailm ütles: ,,Teid on petetud. Loobuge 
oma usust ja ütelge, et adventliikumine oli Saatanast. ,,Ent Jumala Sõna teatas: ,,Kui ta 
hakkab kõhelema, siis ei ole minu hingel temast head meelt!“ Oma usust loobumine ja Püha 
Vaimu väe salgamine nüüd oleks olnud hukatuslik kõhelemine. Neid julgustasid püsivusele 
Pauluse sõnad: ,, Ärge heitke ära oma julgust, sest kannatlikkust läheb teile tarvis, sest veel 
üsna pisut, pisut aega, siis tuleb see, kes peab tulema ega viivita mitte.“ Nende ainsaks 
kindluseks oli hoida valgust, mida nad olid juba Jumalalt saanud, usaldada Tema tõotusi, 
jätkata Pühakirja uurimist ning kannatlikult oodata ja valvata seni, kuni antakse suuremat 
valgust. (SV 305.2) 

PEATÜKK 23— MIS ON PÜHAMU? 


Kirjatekstiks, mis oli adventusule olnud peamiseks alussambaks, oli lause: ,, Kaks tuhat 
kolmsada õhtut-hommikut! Siis saab pühamu oma õiguse!“ (ingl. k.: ,,Siis saab pühamu 
puhastatud!“) Taan. 8, 14. Neid sõnu tundsid kõik, kes uskusid Issanda peatsesse tulekusse. 
Tuhanded inimesed kordasid seda prohvetikuulutust otsekui oma usu parooli. Kõik tundsid, 
et sündmustest, millest see tekst kõneles, sõltusid nende eredamad ootused ja kõige kallimad 
lootused. Prohvetikuulutuse põhjal pidi see aeg lõppema 1844. a. sügisel. Nii nagu kogu 
kristlik maailm, nii uskusid ka adventistid tollal, et maa või mõni osa sellest oli pühamu. 
Nad mõistsid pühamu puhastamise all maa puhastamist viimase suure päeva tulega ja 
arvasid, et see toimub Kristuse teisel tulemisel. Sellest tehtigi järeldus, et Kristus tuleb maa 
peale a. 1844. (SV 306.1) 


Ent määratud aeg oli möödunud ja Issand ei olnud ilmunud. Usklikud teadsid, et Jumala 
Sõna ei võinud eksida, vaid et nende prohvetikuulutuse tõlgitsus pidi olema ekslik; kuid 
milles? Paljud lahendasid probleemi järelemõtlematult ja hakkasid eitama, et 2300 päeva 
lõppes a. 1844. Alust nii teha polnud muud kui fakt, et Kristus ei tulnud ajal, mil nemad 
Teda ootasid. Nad väitsid, et juhul kui prohvetlik aeg oleks tõepoolest lõppenud a. 1844, siis 
oleks Kristus tulnud puhastama maad tulega, ent kuna Ta polnud tulnud, polnud järelikuit 
aeg veel lõppenud. (SV 306.2) 


Sellise väite uskumine tähendas loobumist senisest prohvetlike perioodide arvestusest. 
Oli ju leitud, et 2300 päeva algas siis, kui Artaxerxese käsk Jeruusalemma taastamiseks ja 
ülesehitamiseks jõustus 457. a. sügisel e. m. a. Sellest alguspunktist edasi minnes 
kooskõlastusid täpipealt kõik sündmused, millest ingel kõneles Taanielile. Taan. 9, 25—27. 
Kuuskümmend üheksa aastanädalat ehk esimesed 483 aastat 2300-aastasest perioodist pidid 
ulatuma Messiani, Võituni. Kristluse ristimine ja Püha Vaimuga võidmine a. 27 m. a. j. täitis 
täpselt selle ettekuulutuse. Seitsmekümnenda aastanädala keskel pidi kaotatama Messias. 
Kolm ja pool aastat pärast ristimist, 31. a. kevadel, löödi Kristus risti. Seitsekümmend 
aastanädalat ehk 490 aastat pidid kuuluma eelkõige juutidele. Selle perioodi lõpul pitseeris 
rahvas Kristuse lõpliku hülgamise Tema jüngrite tagakiusamisega ja a. 34 m. a. j. pöördusid 
apostlid paganate poole. Sellega lõppesid 490 aastat 2300-st aastast. Järele jäi veel 1810 
aastat. Aastast 34 m. a. j. edasi minnes 1810 aastat, jõuame aastasse 1844. ,. Siis,“ ütles 
ingel, ,,ssaab pühamu taas oma õiguse“. Kõik prohvetikuulutuse eelnevad etapid olid 
kahtlematult täitunud määratud ajal. (SV 307.1) 


Arvestus oli selge ja kooskõlaline, välja arvatud tõsiasi, et aastal 1844 ei suudetud näha 
mingit sündmust, mis oleks vastanud pühamu puhastamisele. Eitada aga prohvetikuulutuse 
lõppemist sel ajal, tähendas kogu arvestuse kahtluse alla seadmist ja nendest seisukohtadest 
loobumist, mida kinnitasid prohvetikuulutuse eksimatult täitunud lülid. (SV 307.2) 

Ent Jumal oli juhtinud rahvast suures adventliikumises. Tema vägi ja au olid kaasnenud 
tööga ning Tema ei lubanud sellel lõppeda pimeduses ja pettuses. Tema ei lasknud 
halvustada seda kui väära, fanaatilist erutust. Tema ei tahtnud jätta Inimesi Pühakirja suhtes 
kahtlusesse ja teadmatusse. Kuigi paljud loobusid prohvetlike perioodide endisest 
arvestusest ja eitasid sellel põhineva liikumise õigsust, et tahtnud teised tunnistada valeks 
seda usku ja kogemust, mida toetasid Pühakirja ja Jumala Vaimu tunnistus. Nad uskusid, et 
nad olid järginud prohvetikuulutuse tõlgitsemisel õigeid põhimõtteid ning tundsid, et nende 
kohustuseks oli jääda kindlaks juba omandatud tõdedele ja jätkata Piibli uurimist. Tõsise 
palvega kaalusid nad senised seisukohad uuesti läbi ja uurisid Pühakirja, et avastada oma 
viga. Leidmata eksitust prohvetlike perioodide arvestuses, asusid nad lähemalt uurima 
pühamuga seotud küsimusi. (SV 307.3) 


Uurimise käigus selgus, et Pühakirjas ei leidunud ainsatki tõendit üldtunnustatud vaate 
toetuseks, et see maa on pühamu. Seevastu leidsid nad Piiblist täieliku kirjelduse pühamu, 
selle olemuse, asukoha ja teenistuse kohta. Pühade kirjutajate tunistus oli nii selge ja 
küllaldane, et antud küsimuses ei jäänud enam mingit kahtlust. Apostel Paulus ütleb kirjas 
heebrealastele: ,,Esimesel lepingul olid ju ka omad jumalateenistuse korraldused ja oma 
maine pühamu. Sest enne valmistati esimene telk, milles olid küünlajalad ja laud ja 
vaateleivad laual; seda kutsutakse ,,pühaks paigaks“. Selles pühamus oli ka kuldne 
suitsutusaltar ja seaduselaegas, mis oli üleni kullaga karratud, selle sees oli kuldkruus 
mannaga ja Aaroni kepp, mis oli õitsenud ja seaduselauad. Ent laeka peal olid auhiilguse 
keerubid, kes varjasid lepituskasnt.“ Heebr. 9, 1—5. (SV 308.1) 


Pühamu, millele Paulus siin viitab, oli kogudusetelk, mille Mooses ehitas Jumala käsul 
Kõigekõrgema maiseks eluasemeks. ,,Ja nad tehku mulle pühamu, siis ma asun elama nende 
keskele“ (2. Moos. 25, 8), oli korraldus, mis anti Moosesele siis, kui ta viibis Jumalaga 
mäel. (SV 308.2) 


Lisraellased rändasid kõrbes ja kogudusetelk oli ehitatud nii, et seda oli võimalik kanda 
ühest kohast teise. Hoolimata kõigest oli see suurepärane ehitus. Pühamu seinteks olid 
püstipandavad lauad, mis olid karratud kullaga ja asetatud hõbejalgadele, katus aga 
moodustati mitmetest vaipadest ehk katetest; välimine kiht nahkadest, kõige sisemisem 
peenest linasest riidest kunstipäraselt sissekootud keerubitega. Peale eesõue, kus asus 
põletusohvrialtar, koosnes kogudusetelk ise kahest osast, mida nimetati pühaks ja kõige 
pühamaks paigaks. Neid pooli lahutas teineteisest eesriie ehk kate. Samasugune kate sulges 
sissepääsu esimesse ossa. (SV 308.3) 


Püha paiga lõunapoolses küljes paiknes küünlajalg seitsme lambiga, mis valgustasid 
pühamut nii päeval kui öösel. Põhjapool seisis vaateleibade laud ja katte ees, mis eraldas 
püha paika kõige pühamast paigast, oli kuldne suitsutusaltar, millelt iga päev tõusis Jumala 
ette meeldiv lõhn koos Iisraeli palvetega. (SV 308.4) 

Kõige pühamas paigas oli väärispuust kullaga karratud laegas, panipaik kahele kivilauale, 
millele Jumal oli kirjutanud kümme käsku. Püha laeka kaaneks oli kullast armuaujärg, 
suurepärane kahe kuldse keerubiga kummaski otsas, mis otsekui varjasid laegast. Selles 
ruumis avaldus Jumala ligiolek aupilves keerubite vahel. (SV 308.5) 


Pärast seda kui heebrealased asusid Kaananisse paikselt elama, asendati kogudusetelk 
Saalomoni templiga. Kuigi see oli püsiv ja suurejoonelisem hoone, säilisid samad 
proportsioonid ja samalaadne sisustus. Sel kujul eksisteeris pühamu — välja arvatud 
Taanieli aeg, mil tempel oli varemeis — kuni aastani 70 m. a. j., mil roomlased selle 
hävitasid. (SV 309.1) 


See pühamu oli ainus tõeline pühamu maa peal, millest kõneleb Piibel. Paulus nimetas 
seda esimese lepingu pühamuks. Kohe kerkis küsimus, kas uuel lepingul ei ole 
pühamut? (SV 309.2) 


Need, kes otsisid tõde, pöördusid uuesti Heebrea raamatu poole ja leidsid, et needsamad 
salmid juba ise viitasid teisele ehk uue lepingu pühamule: ,,Esimesel lepingul olid ka ju oma 
jumalateenistuse korraldused ja oma maine pühamu.“ Sõna ,,ka“ näitab, et Paulus oli 
eelnevalt juba kõnelnud teisest pühamust. Ja nii lugesid nad eelmise peatüki algusest: ,, Aga 
peaasi selles, millest me kõneleme, on see — meil on selline ülempreester, kes istub 
Ausuuruse istme paremal käel taevas, pühamu ja tõelise telgi ametitalitaja, miile on ehitanud 
Jumal ja mitte inimene.“ Heebr. 8, 1. 2. (SV 309.3) 


On selge, et siin on jutt uue lepingu pühamust. Esimese lepingu pühamu ehitas inimene, 
Mooses; selle on ehitanud Issand, mitte inimene. Vanas pühamus toimetasid teenistust 
maised preestrid; uues teenib Kristus, meie suur ülempreester, Jumala paremal käel. Üks 
pühamu oli maa peal, teine oli taevas. (SV 309.4) 


Ja veel — Moosese poolt ehitatud kogudusetelk tehti eeskuju järele. Issand lausus 
Moosest juhendades: ,,Tehke täpselt eeskuju järele, mida ma sulle näitan, elamu ja kõigi 
selle riistade mudeli järele.“ Taas kästi: ,,Ja vaata, et sa teed nende eeskujude järele, mis 
sulle mäel näidati“ 2. Moos. 25, 9. 40. Paulus ütleb, et esimene telk ,,on praeguse aja kohta 
võrdum, mille kohaselt ohverdatakse ande ja ohvreid“; et selle pühad paigad on ,,taevalike 
asjade kujud“; et preestrid, kes ohverdasid ande vastavalt käsuõpetusele, teenisid selles, mis 
on ,.taevase pühamu kuju ja vari“, ja et ,,Kristus ei läinud kätega tehtud pühamusse kui 
tõeline püha paiga kujusse, vaid taevasse enesesse, et nüüd ilmuda Jumala palge ette meie 
eest.“ Heebr. 9, 9. 23; 8, 5; 9, 24. (SV 309.5) 


Pühamu taevas, milles Jeesus teenib meie heaks, on suur originaal, millest Mooses ehitas 
koopia. Jumal andis maise pühamu ehitajatele osa oma Vaimust. Kunstimeisterlikkus, mis 
ilmnes kogudustelgi konstruktsioonis, tõendas jumalikku tarkust. Seinad näisid olevat 
massiivsest kullast ning peegeldasid igas suunas kuldküülajala seitsme lambi valgust. 
Vaateleibade laud ja suitsutusaltar sädelesid otsekui poleeritud kuld. Suurepärane kate, mis 

moodustas lae ja millesse olid kunstipäraselt kootud keerubid purpursinisest, purpurpunasest 
ja helepunasest lõngast, lisasid vaatepildile ilu. Eesriide taga oli aga püha auhiilgus 
(sekinah), Jumala au nähtav ilmutus, mille ette ei võinud keegi peale ülempreestri astuda ja 
elama jääda. (SV 309.6) 


Maise tunnistustelgi võrratu sära peegeldas inimesele selle taevase templi au, kus Kristus, 
meie eelkäija teenib meie eest Jumala trooni ees. Kuningate Kuninga asupaiga suurus ja 
ülevus, kus tuhat korda tuhat teenivad Teda ja kümme tuhat korda kümme tuhat seisavad 
Tema ees (Taan. 7, 10), taevase templi igavese trooni au, kus seeravid, selle hiilgavad 
kaitseinglid, katavad sügava austuse märgiks palge, peegeldus kõige suurepärasemas 
ehituses, mille inimkäed kunagi on püstitanud, ometi väga ähmaselt. Ja ikkagi õpetati maise 
pühamu ja selle teenistuse kaudu tähtsaid tõdesid taevase pühamu ja selle suure töö kohta, 
mida seal toimetatakse inimese lunastamiseks. (SV 310.1) 


Taevase pühamu pühi paiku kujutasid kaks osakonda maises pühamus. Kui apostel 
Johannesele lubati nägemuses vaadata Jumala templit taevas, nägi ta, et seal põles ,,seitse 
tulist lampi aujärje ees.“ Ilm. 4, 5. Ta nägi inglit, kellel oli ,,kuldsuitsutusastja käes, ja talle 
anti palju suitsutusrohtu, et ta neid lisaks kõigi pühade palvetele kuldaltaril, mis oli aujärje 
ees,“ Ilm. 8, 3. Need tekstid viitavad sellele, et proh-vetil lubati vaadelda taevase pühamu 
esimest osakonda, kus ta nägi ,,seitset tulist lampi“ ja ,.kuldaltarit“. Maises pühamus 
kujutasid neid kuldküünlajalg ja suitsutusaltar. Veelkord avanes ,,Jumala tempel taevas“ 
(Ilm. 11, 19) ja prohvet võis heita pilgu teisele poole sisemist eesriiet, kõige pühamasse 
paika. Seal nägi ta ,,Tema tunnistuselaegast“, mida maises pühamus esitas püha laegas, 
mille Mooses laskis valmistada Jumala käsuõpetuse hoidmiseks. (SV 310.2) 


Need, kes uurisid seda teemat, leidsid vaieldamatuid tõendeid selle kohta, et taevas oli 
pühamu. Mooses tegi maise pühamu selle eeskuju järele, mida talle näidati. Paulus nimetab 
seda eeskuju tõeliseks pühamuks, mis on taevas. Ja Johannes tunnistab, et ta nägi seda 
taevas. (SV 310.3) 


Taevases templis, Jumala eluasemes, on Tema troon rajatud õiglusele ja kohtule. Kõige 
pühamas paigas on Tema käsud, õiguse suur mõõdupuu, mille varal kõiki inimesi 
hinnatakse. Laegas, milles säilitatakse käsulaudu, on kaetud armuaujärjega, mille ees 
Kristus esitab oma verd patuse heaks. Niiviisi esitatakse õigluse ja armu ühendust Jumala 
suures lunastusplaanis. Seda ühendust, mis täidab kogu taeva imetluse ja austusega, võis 
välja mõelda ainult jumalik tarkus ja teostada ainult jumalik vägi. Maise pühamu keerubite 
pilgud olid suunatud aupaklikult alla armuaujärjele, mis pidi kõnelema huvist, millega 
taevaväed jälgivad lunastustööd; seda armusaladust, millesse inglid igatsevad vaadata. See 
kõneles ka sellest, et Jumal on õige ja Ta teeb õigeks kahetseva patuse ning taastab oma 
vahekorra langenud inimsooga; sellest, et Kristus oli valmis alanduma selleks, et tõsta üles 
»hukatuseauku“ langenud inimesed ja katta nad Tema õiguse plekitu rüüga. Ta soovib neis 

taastada samasuguse kuju nagu oli inglitel, kes pole kunagi lange-nud, ja panna nad elama 
igavesti Jumala lähedusse. (SV 310.4) 


Kristuse tööd inimese eestkostjana esitatakse kaunis Sakarja prohvetikuulutuses 
»»Võsust“. Prohvet ütleb: ,,Ta ehitab Jehoova templi ja temale saab osaks kuninglik au; ta 
istub ja valitseb Jehoova aujärjel ja seal on preester oma aujärjel, ja nende mõlema vahel on 
rahutahe!“ Salk. 6, 12, 13. (SV 311.1) 


» ta ehitab Jehoova templi.“ Oma ohvri ja vahendusteenistuse kaudu on Kristus ühtaegu 
nii Jumala koguduse alus kui ehitusmeister. Apostel Paulus osutas Temale kui nurgaki-vile, 
milles kogu hoone on kokku liidetud, ja kasvab pühaks templiks Issandas, kelles teidki 
»»ühes üles ehitatakse Jumala eluasemeks Vaimus“. Ef 2, 20-22. (SV 311.2) 


»Temale saab osaks kuninglik au.“ Kristusele kuulub kogu au langenud inimkonna 
lunastamise eest. Läbi igaviku aegade kõlab lunastatute huulilt laul: , Temale, kes meid on 
armastanud, ja meid on vabastanud meie pattudest oma verega ... olgu au ja vägi ajastute 
ajastuteni.“ Ilm. 1, 5. 6. (SV 311.3) 


»Ta istub ja valitseb Jehoova aujärjel; ja seal on preester oma aujärjel.“ Praegu veel mitte 
»auriigi troonil,“ kuna auriik ei ole veel rajatud. Alles siis, kui Tema töö vahemehena lõpeb, 
annab Jumal Talle ,.ta isa Taaveti aujärje“, kuningriigi, millel ,,ei ole otsa“. Luuka 1 : 32, 33. 
Kristus istub praegu preestrina ühes oma Isaga Tema aujärjel. Ilm 3, 21. Ühes igavese, 
iseeksisteeriva Isaga jagab trooni Tema, kes ,,võttis enese peale meie haigused ja kandis 
meie valu-sid“, kes ,,kõiges on kiusatud otsekui meie, siiski ilma patu ta“, et Ta võiks 
»aidata neid, keda kiusatakse“. ,,Ja kui keegi pattu teeb, siis on meil eestkostja Isa juures.“ 
Jes. 53, 4; Heebr, 4, 15; 2, 18; 1. Joh. 2, 1. Õiguse olla eestkostja annab Talle Tema läbi 
pistetud ja murtud ihu, Tema plekitu elu. Haavatud käed, läbi torgatud külg, vigastatud jalad 
kostavad langenud inimese eest, kelle lunastamine nõudis nii mõõtmatut hinda. (SV 311.4) 


»Nende mõlema vahel on rahutahe.“ Niisama palju kui seda on Poja armastüs, niisama 
palju on Isa armastus päästeallikaks langenud inimsoole. Jeesus ütles oma jüngritele enne, 
kui Ta ära läks: ,,Ja ma ei ütle teile, et ma palun Isa teie eest. Sest Isa ise armastab teid.“ Joh. 
16, 26. 27. ,,Jumal oli Kristuses ja lepitas maailma iseenesega.“ 2. Kor. 5, 19. 
Pühamuteenistuses üleval on ,,nende mõlema vahel rahutahe.“ ,,Sest nõnda on Jumal 
maailma armastanud, et Ta oma ainusündinud Poja on andnud, et ükski, kes temasse usub, 
ei saaks hukka, vaid, et temal oleks igavene elu!“ Joh. 3, 16. (SV 312.1) 


Piibel annab selge vastuse küsimusele: ,, Mis on pühamu?“ Termin ,,pühamu“ sellisena 
nagu seda tarvitatakse Piiblis, osutab esiteks Moosese poolt ehitatud kogudusetelgile, kui 
taevaste asjade koopiale; ja teiseks ,,tõelisele kogudusetelgile“ taevas, mida kujutas maine 
pühamu. Kristuse surmaga lõppes sümboolne teenistus. ,,Tõeline kogudusetelk taevas on 
uue lepingu pühamu“. Kuna Taan. 8, 14, prohvetikuulutus täitub uue lepingu ajal, siis peab 
see pühamu, millest selles salmis kõneldakse, olema uue lepingu pühamu. Juba pikki 


254 


Vaimne Lugu Kahest Linnast 


šaljandeid enne 2300-aastase perioodi lõppu 1844. aastal polnud maa peal enam pühamut. 
Niisiis selgub, et prohveti sõnad: ,,Kaks tuhat kolmsada õhtut-hommikut! Siis saab pühamu 
taas õiguse!“ peavad kaheldamatult silmas taevast pühamut. (SV 312.2) 


Ent vastamata jääb veel kõige tähtsam küsimus: mida tähendab pühamu puhastamine? Et 
selline teenistus oli maises pühamus olemas, sellest kõnelevad Vana Testamendi kirjad. Ent 
kas taevas saab olla midagi, mis vajab puhastamist? Heebrea. 9. peatükk kõneleb selgelt nii 
maise kui taevase pühamu puhastamisest. ,,Ja peaaegu kõik puhastatakse verega 
käsuõpetuse järele, ja ilma verd valamata ei ole andeksandmist olemas. Nii on siis tarvis, et 
taevalike asjade kujud puhastatakse sel teel (loomade verega), aga taevasi asju endid 
puhastatakse paremate ohvritega kui need“ (Heebr. 9, 22. 23), nimelt Kristuse kalli 
verega. (SV 312.3) 


Puhastust nii sümboolses kui ka tõelises teenistuses tuli teostada verega; sümboolses — 
loomade verega, tõelises — Kristuse verega. Põhjuseks, miks puhastust tuleb teostada 
verega, nimetab Paulus tõsiasja, et ,,ilma verd valamata ei ole andeksandmist olemas“. 
Andeksandmine ehk patu kõrvaldamine on töö, mida tuleb teha. Ent kuidas saab patt olla 
seotud pühamuga, ükskõik kas siis taevase või maise pühamuga? Seda selgitab sümboolne 
teenistus maises pühamus, sest apostel kinnitab, et preestrid, kes teostasid teenistust maa 
peal, teenisid ,,selles, mis on taevase pühamu kuju ja vari.“ Heebr. 8, 5. (SV 312.4) 


Teenistus maises pühamus koosneb kahest osast: preestrid teenisid iga päev pühas paigas, 
kuna ülempreester teostas kord aastas erilist lepitust kõige pühamas paigas, et puhastada 
pühamu. Päevast päeva tõid kahetsevad patused ohvreid kogudusetelgi ette ja tunnistasid, 
käed ohvri pea peal, üles oma patud ning kandsid need niiviisi sümboolselt üle süütule 
ohvriloomale. Seejärel loom tapeti. ,,Ilma verd valamata,“ ütleb apostel, ,,ei ole 
andeksandmist olemas.“ ,,Sest liha hing on veres.“ 3. Moos. 17, 11. Jumala käsust 
üleastumine nõudis üleastuja elu. Vere, mis kujutas patustaja surma väärt elu, kelle süü 
asetati otsekui ohvrilooma õlgadele, viis preester pühasse paika ja piserdas eesriide ette, 
mille taga oli laegas, mis sisaldas käske, millest patustaja oli üle astunud. Selle tseremoonia 
kaudu kanti patt sümboolselt vere vahendusel pühamusse. Mõnel juhtumil ei viidud verd 
pühasse paika, kuid sellisel juhul pidid preestrid sööma ohvrilooma liha nagu Mooses õpetas 
Aaroni poegi, öeldes: ,,See on antud teile, et te võtaksite ära koguduse patusüü.“ 3. Moos. 
10, 17. Mõlemad tseremooniad sümboliseerisid patu ülekandmist patukahetsejalt 
pühamule. (SV 313.1) 


Selliselt kanti päevast päeva läbi kogu aasta Iisraeli patud pühamule ning nüüd tekkis 
vältimatu vajadus teostada eriline töö nende kõrvaldamiseks. Jumal käskis teha lepitust püha 
paiga kummagi osa eest. ,,Ja toimetagu lepitust pühamu eest Iisraeli laste roojuse pärast 
kõigi nende pattude kohaselt; nõnda ta tehku ka kogudusetelgiga, mis asetseb nende juures 
keset nende roojusi.“ Lepitust tuli teha ka altari eest — , ja puhastagu ning pühitsegu seda 
Iisraeli laste roojuste pärast.“ 3. Moos. 16, 16. 19. (SV 313.2) 

Kord aastasj suurel lepituspäeval, sisenes ülempreester kõige pühamasse paika pühamut 
puhastama. Seal teostatud teenistus lõpetas aastase teenistusringi. Lepituspäeval toodi kaks 
sikutalle kogudusetelgi ukse ette ja nende vahel heideti liisku — ,.üks liisk Jehoovale ja 
teine liisk Asaselile.“ salm 8. Sikk, Kellele langes liisk ,, Issanda jaoks“, tapeti patuohvriks 
rahva est ja preester pidi viima tema vere sissepoole eesriiet ning piserdama seda 
lepituskaane peale ja lepituskaane ette. Verd tuli piserdada ka suitsutusaltarile, mis oli 
eesriide ees. (SV 313.3) 


»»Ja Aaron pangu oma mõlemad käed elusa siku pea peale ja tunnistagu tema peal üles 
kõik Iisraeli laste süüteod ja kõik nende üleastumised kõigis nende pattudes ja pangu need 
siku pea peale ning saatku see ühe kõlvulise mehe käe kõrval kõrbe — sikk kannab enesega 
kõik nende patud tühjale maale; sikk lastagu kõrbes lahti.“ salmid 21. 22. ,,Patusikk“ ei 
tulnud enam kunagi tagasi Iisraeli leeri ja mehelt, kes ta ära viis, nõuti enese ja oma riiete 
veega pesemist enne leeri tagasipöördumist. (SV 314.1) 


Kogu tseremoonia pidi andma iisraellastele mõiste Jumala pühadusest ja Tema 
vastumeelsusest patu suhtes, ning näitama neile, et nad ei võinud patuga kokku puutudes 
jääda rüvetamata. Iga inimene pidi sel ajal, kui templis seda lepitustööd sooritati, alanduma 
Jumala ette. Kõik tööd tuli jätta kõrvale ja terve Iisraeli kogudus pidi veetma selle päeva 
pühalikus  alandumises Jumala ees; palves, paastumises ja südame — sügavas 
läbikatsumises. (SV 314.2) 


See sümboolne teenistus sisaldab tähtsaid tõdesid lepituse kohta. Patuse asemel võeti 
vastu tema asemik, ohvriloom, kuid looma veri ei kustutanud pattu. See oli vahendiks, mille 
kaudu patt saadi pühamule üle kanda. Vere valamisega tunnustas patune käsu autoriteeti, 
tunnistas end süüdi üleastumises ja väljendas soovi saada andestus usu kaudu tulevasse 
Lunastajasse, kuid ta ei olnud veel täiesti vaba käsu hukkamõistust. Lepituspäeval läks 
ülempreester rahvalt saadud ohvri verega kõige pühamasse paika ja piserdas seda 
armuaujärjele, otse käsu kohale, et rahuldada selle nõudeid. Seega võttis Tema kui pattude 
vahendaja need enesele ja viis need pühamust välja, kus ta asetas oma käed patusiku pea 
peale, tunnistas tema peale üles kõik rahva patud, mis niimoodi sümboolselt siirdusid üle 
temalt sikule. Seejärel kandis sikk need leerist välja, need loeti igavesti rahvast 
eemaldatuks. (SV 314.3) 


Selline oli teenistus, mida teostati ,,taevase pühamu kuju ja varjuna“. Kuid see, mida tehti 
sümboolselt maise pühamu teenistuses, seda tehakse tõeliselt taevases pühamus toimuvas 
teenistuses. Pärast taevasseminekut alustas meie Päästja tööd meie ülempreestrina. Paulus 
ütleb: ,,Sest Kristus ei läinud kätega tehtud pühamusse kui tõelise püha paiga kujusse, 
vaid taevasse enesesse, et nüüd ilmuda Jumala palge ette meie eest.“ Heebr. 9, 24. (SV 
314.4) 


See teenistus, mida preestrid toimetasid kogu aasta jooksul pühamu esimeses osas, 


»»seespool eesriiet“, mis oli ukseks ja eraldas püha paika eesõuest, esitab teenistust, mille 

Kristus pärast taevaminekut vastu võttis. Preestri tööks igapäevases teenistuses oli patuohvri 
vere esitamine Jumalale ühes suitsutamisrohuga, mille suits tõusis üles koos Iisraeli 
palvetega. Nii viis Kristus oma vere tunnistuseks Isale patuste eest ja esitas Temale koos 
oma õiguse kalli lõhnaga kahetsevate usklike palveid. Selline oli teenistus taevase pühamu 
esimeses osas. (SV 315.1) 


Sinna suundusid ka Kristuse jüngrite pilgud usus siis, kui Ta nende nähes taevasse läks. 
Sinna keskendusid nende lootused, ,,mis meile on“, nagu Paulus ütles, ,,otsekui hinge ankur, 
kindel ja tugev, ning ulatub sissepoole eesriide taha, kuhu esijooksjana meie heaks on läinud 
sisse Jeesus, kui ta sai ülempreestriks igavesti.“ ,, Ka mitte sikkude ega vasikate verega, vaid 
iseenese verega, läks ükskord sinna pühasse paika ning saavutas igavese lunastuse.“ Heebr. 
6, 19. 20;:9, 12.- (SV 315.2) 


Teenistus pühamu esimeses osas kestis kaheksateist sajandit. Kristuse veri, mille Ta 
esitas kahetsevate usklike eest Isale, kindlustas neile andestuse ja vastuvõtu Isa juures, kuid 
hoolimata sellest jäid nende patud siiski taevastesse raamatutesse. Nii nagu sümboolses 
teenistuses toimus lepitustöö aasta lõpul, nii toimub lepitustöö patu kõrvaldamiseks 
pühamust enne, kui Kristuse töö inimeste lunastamiseks lõpeb. Just see teenistus algas 2300 
päeva lõpul. Sel ajal, nagu prohvet Taaniel kirjeldas, sisenes meie Ülempreester kõige 
pühamasse paika, et teostada viimane osa pühast teenistusest, nimelt pühamu puhastamine. 
Täpselt samuti nagu vanasti asetati rahva patud usu kaudu patuohvrile ja tema vere kaudu 
kanti sümboolselt üle maisele pühamule, nii asetatakse uue lepingu ajal patukahetseja patud 
usu kaudu Kristusele ja tegelikult kantakse üle taevasele pühamule. Ja nii nagu maise 
pühamu sümboolne puhastus teostati pattude kõrvalda-misega, millega see oli rüvetatud, nii 
tuleb teostada taevase pühamu tegelik puhastus nende pattude kõrvaldamise ehk 
kustutamisega, mis on sinna üles märgitud. Kuid enne, kui see saab toimuda, tuleb läbi 
vaadata aruanderaamatud, mis näitavad, kes omab patukahetsuse ja usu kaudu Kristuse 
õiguse. Seepärast sisaldab pühamu puhastamine uurimiskohut, mis tuleb teostada enne, kui 
Kristus tuleb oma rahvast lunastama, sest siis, kui Ta tuleb, on Tema tasu Temaga, et anda 
igale inimesele vastavalt tema tegudele. Ilm. 22, 12. (SV 315.3) 


Niisiis mõistsid need, kes järgisid prohvetliku sõna kasvavat valgust, et maa peale 
tulemise asemel sisenes Kristus 2300 päeva lõpul a. 1844 taevase pühamu kõige pühamasse 
paika teostama lepituse lõputööd enne oma tulekut. (SV 316.1) 


Mõisteti ka seda, et kuna patuohver osutas Kristusele kui ohvrile ja ülempreester esindas 
Kristuse vahendajaametit, siis patusikk, sikk Asaselile sümboliseeris Saatanat, patu 
algatajat, kellele lõpuks asetatakse tõelise kahetseja patud. Kui ülempreester kõrvaldas 
patuohvri vere teenete kaudu pühamult patud, asetas ta need patusikule. Kui Kristus oma 
vere teenetega kõrvaldab oma rahva patud taevaselt pühamult oma teenistuse lõpul, siis 
asetab Ta need Saatanale, kes kohtuotsuse täideviimisel kannab lõplikku karistust. Sikk 
Asasel saadeti asustamata maale ning ta ei pidanud enam kunagi tulema tagasi Iisraeli 

kogudusse. Nii saadetakse Saatan igavesti ära Jumala ja Tema rahva juurest; ta hävitatakse 
patu ja patuste lõplikus hävingus. (SV 316.2) 

PEATÜKK 24—KÕIGE PÜHAMAS PAIGAS 


Pühamu oli võtmeks, mis avas 1844. aasta pettumuse saladuse. See avas terve tõdede 
süsteemi ning näitas, et Jumala käsi oli juhtinud suurt adventliikumist. See paljastas ühtaegu 
ka ajakohased ülesanded ja näitas Jumala rahvale kätte tema koha ja töö. Nii nagu Jeesuse 
jüngrid olid pärast kohutavat ahastuse ja pettumuse ööd ,rõõmsad, kui Issandat nägid“, nii 
rõõmustasid nüüd need, kes olid oodanud usus Tema teist tulekut. Nad olid oodanud, et Ta 
ilmub aus andma tasu oma sulastele. Kui see lootus neid pettis, kaotasid nad silmist Jeesuse 
ja nutsid Maarja sarnaselt haua juures: ,, Nad on Issanda hauast ära võtnud ja ma ei tea, kuhu 
nad ta on pannud!“ Nüüd nägid nad Teda jälle, oma kaastundlikku ülempreestrit, kes pidi 
varsti ilmuma nende kuningana ja vabastajana. Valgus, mida neile andis pühamu mõistmine, 
valgustas minevikku, olevikku ja tulevikku. Nad teadsid, et Jumal oli juhtinud neid eksimatu 
ettenägelikkusega. Kuigi nad ise polnud mõistnud kuulutust, mida nad kuulutasid, oli see 
olnud igati õige. Seda edasi andes olid nad täitnud Jumala plaani ja nende töö ei olnud asjatu 
Issandas. Sünnitatud ,, uuesti... elavaks lootuseks“, rõõmustasid nad ,,ütlematu ning väga 
kalli rõõmuga“. (SV 317.1) 


Seega osutasid nii Taan. 8, 14 toodud prohvetikuulutus: ,,Kaks tuhat kolmsada õhtut- 
hommikut! Siis saab pühamu taas oma õiguse!“, kui esimese ingli kuulutus: ,,Kartke 
Jumalat ja andke Temale austust, sest on tulnud Tema kohtutund“, Kristuse teenistusele 
kõige pühamas paigas, uurimiskohtule, mitte aga Kristuse tagasitulekule. Viga ei olnud 
prohvetlike perioodide arvestuses, vaid sündmuses, mis pidi toimuma 2300 päeva lõpul. 
Selle eksituse tõttu olid usklikud kannatanud pettumust, kuigi kõik, mida prohvetid olid 
öelnud ja kõik, mida Piibli kirjatekstid andsid põhjust oodata, oli toimunud. Just sel ajal, kui 
nad hädaldasid oma lootuste nurjumise pärast, oli toimunud sündmus, mida kuulutus oli 
ennustanud ja mis pidi täituma enne, kui Issand võib ilmuda, et anda tasu oma 
sulastele. (SV 317.2) 


Kristus oli tulnud, mitte maa peale, nagu Teda oodati, vaid Jumala templi kõige 
pühamasse paika taevas, nagu sümboolne teenistus oli osutanud. Prohvet Taanielile näidati 
nägemuses, kuidas Kristus tuli Selle juurde, kes Vana Päevist. ,,Ja ma nägin öises 
nägemuses, ja vaata, taeva pilvedega tuli keegi, kes oli Inimesepoja sarnane! Ja ta saabus — 
mitte maa peale, vaid selle juurde, kes Vana Päevist ja viidi ligi tema ette.“ Taan. 7, 13. (SV 
317.3) 


Sellest tulemisest kõneleb ka prohvet Malakia: ,.Ja äkitselt tuleb oma templi juurde 
Issand, keda te otsite, ja lepingu ingel, keda te igatsete! Vaata, ta tuleb, ütleb vägede 
Jehoova!“ Mal. 3, 1. Issanda tulek ,,oma templi juurde“ oli äkiline, ootamatu Tema rahvale. 
Nad ei otsinud Teda sealt. Nad lootsid, et Ta tuleb maa peale ,.tuleleegis ja maksab kätte 
neile, kes ei tunne Jumalat ja kes ei alistu meie Issanda Jeesuse Kristuse evangeeliumile.“ 2. 
Tess. 1, 8. (SV 318.1) 

Ent usklikud polnud veel valmis kohtuma oma Issandaga. Neil tuli teha veel 
ettevalmistusi. Tuli saada valgus, mis juhtis nende mõtted Jumala templile taevas, sest siis, 
kui nad usus jälgisid oma Ülempreestrit Tema teenistuses seal, pidi neile ilmutatama uusi 
kohustusi. Kogudusele tuli anda veel üks hoiatuskuulutus ja suuremal määral õpetusi. (SV 
318.2) 


Prohvet ütleb: , Aga kes suudab taluda tema tuleku päeva? Ja kes jääb püsima tema 
ilmudes? Sest tema on nagu sulataja tuli ja nagu vanutajate leelis! Ja ta istub, sulatab ja 
puhastab hõbedat, ta puhastab Leevi poegi ja selitab neid nagu kulda ja hõbedat — siis 
toovad nad Jehoovale õige ohvrianni!“ Mal. 3:2, 3. Need, kes elavad siin maa peal sel ajal, 
kui Kristuse eestkostmine üleval pühamus lõpeb, peavad seisma püha Jumala palge ees ilma 
vahendajata. Nende riided peavad olema plekita, nende iseloom peab olema puhastatud 
patust piserdusverega, Jumala armu ja oma hoolsate jõupingutuste kaudu peavad nad võitma 
võitluse kurjaga. Sel ajal, kui taevas toimub uurimiskohus, ning kahetsevate usklike patud 
kõrvaldatakse pühamust, peab maa peal Jumala rahva seas toimuma eriline puhastustöö, 
patu kõrvaldamine. Seda tööd esitavad selgesti kolm kuulutust Ilmutuseraamatu 14. 
peatükis. (SV 318.3) 


Kui see töö on tehtud, on Kristuse järelkäijad valmis Tema ilmumiseks. ,,Siis meeldib 
Jehoovale Juuda ja Jeruusalemma ohvriand nagu muistseil päevil ja ammuseil aastail!“ Mai. 
3, 4. Siis on kogudus, mille meie Issand oma tulekul endaga võtab, kogudus, millel ei ole 
»laiku ega kortsu ega muud sellesarnast“. Ef. 5, 27. Siis näeb ta välja nii nagu see, kes 
»koiduna alla vaatab, ilus nagu täiskuu, selge nagu päike, kardetav nagu väehulk lippudega.“ 
Ülemlaul 6, 10. (SV 318.4) 


Peale Issanda tulemise oma templi juurde kirjeldab Mala kia ka Tema teist tulekut, Tema 
tulekut kohtuotsuse täideviimiseks, järgnevate sõnadega: ,,Ja ma tulen teile kohut mõistma 
ning olen kärmeks tunnistajaks nõidade, abielurikkujate ja valevandujate vastu ja nende 
vastu, kes teevad liiga palgalisele palga poolest, lesknaisele ja vaeslapsele, kes tõukavad 
võõra kõrvale ja kes ei karda mind, ütleb vägede Jehoova!“ Juuda viitab samale sündmusele, 
kui ta ütleb: ,, Vaata, Issand tuleb oma pühade kümnetuhandetega pidama kohut kõigile ja 
nuhtlema kõiki jumalatuid kõigi nende jumalakartmatute tegude eest.“ Juuda 14, 15. See 
tulemine ja Issanda tulemine oma templi juurde on kaks täiesti erinevat ja eraldi seisvat 
sündmust. (SV 318.5) 


Kristuse tulemine meie Ülempreestrina kõige pühamasse paika, et puhastada pühamu, 
millest kõneldakse Taan. 8, 14; Inimesepoja tulemine selle juurde, kes Vana Päevist, mida 
kirjeldab Taan. 7, 13 ja Malakia ettekuulutus Issanda tulemisest oma templi juurde on ühe ja 
sama sündmuse erinevad kirjeldused. Siia lisandub veel kujund peigmehe tulekust pulma, 
millest räägib Kristuse tähendamissõna kümnest neitsist Matt. 25. peatükis. (SV 319.1) 


15° 


1844. a. suvel ja sügisel anti kuulutus: ,,Ennäe, peigmees!“ Selle kuulutuse tagajärjel 


formeerusid need kaks klassi, keda kujutatakse tarkade ja rumalate neitsitena. Ühed ootasid 

rõõmuga Issanda tulemist ja valmistusid hoolikalt Temaga kohtuma; teised aga lasksid 
mõjutada end ainult hirmul, tegutsesid hetkeimpulsside ajel ning rahuldusid tõe teooriaga 
ega otsinud Jumala Vaimu. Tähendamissõnas läksid siis, kui peigmees tuli, temaga pulma 
need, ,,kes olid valmis“. Siin kirjeldatud peigmehe tulek toimub enne pulma. Pulm esitab 
kuningriigi vastuvõtmist Kristuse poolt. Püha linna, uut Jeruusalemma, mis oli kuningriigi 
pealinn ja esindaja, nimetatakse ,,mõrsjaks, Talle naiseks“. Ingel ütles Johannesele — ,,Tule, 
ma näitan sulle mõrsjat, Talle naist!“ ,,Ja tema kandis mind vaimus,“ ütleb prohvet, ,,suure 
ja kõrge mäe otsa ja näitas mulle linna, püha Jeruusalemma, mis oli maha tulemas taevast 
Jumala juurest.“ Ilm. 21:9, 10. Selles tähendamissõnas esitab mõrsja niisiis Püha linna, ja 
neitsid, kes lähevad välja peigmehega kohtuma, on koguduse sümboliks. Ilmutuseraamatus 
öeldakse, et Jumala rahvas on külaliseks Talle pulma õhtusöömaajal. Ilm. 19, 9. (SV 319.2) 


Kuna Kristuse omad on külalised, ei saa nad olla samal ajal mõrsjaks. Prohvet Taaniel 
ütleb, et Vana Päevist annab taevas Kristusele ,,valitsuse ja au ning kuningriigi“. Ta 
võtab vastu uue Jeruusalemma, oma kuningriigi pealinna, ,,valmistatud otsekui pruut, 
kaunistatud oma mehele.“ Taan. 7, 14; Ilm. 21, 2. Kui Kristus on võtnud vastu kuningriigi, 
siis tuleb Ta aus kui kuningate Kuningas ja isandate Issand. Ta tuleb päästma oma rahvast, 
et viia nad osa võtma Talle pulma õhtusöömaajast, kus nad istuvad ,,lauas ühes Aabrahami, 
Iisaki ja Jaakobiga“ Tema kuningriigis (Matt. 8, 11; Luuka 22, 30). (SV 319.3) 


Kuulutus: ,,Ennäe peigmees!“ pani 1844. a. suvel tuhanded inimesed ootama Issanda 
viivitamatut tulekut. Määratud ajal Peigmees tuligi, mitte aga maa peale nagu ootasid 
inimesed, vaid taevas selle juurde, kes Vana Päevist, tuli pulma, oma kuningriiki vastu 
võtma. ,,Kes olid valmis, läksid temaga pulma. Ja uks suleti.“ Ootajad ei saa pulmas 
isiklikult kohal olla, kuna see toimub taevas sellel ajal, kui nemad on maa peal. Kristuse 
järelkäijad peavad ootama ,,oma Issandat, millal ta lahkub pulmast.“ Luuka 12, 36. Kuid nad 
peavad mõistma Tema tööd ja järgnema Talle usus, kui Ta astub Jumala ette. Selles mõttes 
võib öelda, et nad läksid pulma. (SV 320.1) 


Tähendamissõnas läksid need, kellel oli õli astjates ühes oma lampidega, pulma. Need, 
kes olid Piibli kaudu saanud tõe tundmise ja kellel oli Jumala Vaim ja arm, ning kes raskel 
katsumuseööl olid kannatlikult oodanud ja suurema valguse nimel Piiblit uurinud, need 
mõistsid tõde taevasest pühamust ja Päästja teenistuses toimunud muutust. Nemad järgnesid 
usus Temale Tema töös üleval pühamus. Kõik, kes Pühakirja tunnistuse kaudu samad tõed 
vastu võtavad ja Kristust usus järgivad siis, kui Ta astub Jumala ette, et teostada viimast osa 
vahendustöös ning selle lõpul võtta vastu oma kuningriik — kõiki neid kujutatakse nendena, 
kes lähevad pulma. (SV 320.2) 


Matt. 22. peatüki tähendamissõnas kasutatakse sedasama pulma sümbolit. Uurimiskohut 
esitatakse siin selgesti kui sündmust, mis toimub enne pulma. Enne pulmapeo algust tuleb 
kuningas sisse külalisi vaatama, et näha, kas kõik on riietatud pulmarüüga, selle puhta 
rüüga, mis tähistab Talle veres pestud ja valgeks tehtud iseloomu. Matt. 22, 11; Ilm. 7, 14. 

See, kellel puudub selline iseloom, heidetakse välja, kuid kõiki neid, kes osutuvad kaetuiks 
pulmarüüga, võtab Jumal vastu ja loeb vääriliseks jagama Temaga kuningriiki ning istuma 
ühes Temaga troonil. See toiming, mis kujutab inimese iseloomu uurimist ja otsustamist, 
kes on valmis astuma Jumala riiki, on uurimiskohus, taevase pühamu viimane töö. (SV 
320.3) 


Kui see uurimistöö on lõppenud; kui kõigi kohtuasi, kes maailma algusest alates on 
tunnistanud end Kristuse järelkäijaks, on otsustatud, siis ja alles siis lõpeb armuaeg ja 
armuuks suletakse. Nii viiakse meid lühikese lausega: ,,Kes olid valmis, läksid Temaga 
pulma, ja uks suleti,“ läbi Päästja lõputeenistuse viimase faasi aega, mil suur töö inimese 
päästmiseks on lõppenud. (SV 320.4) 


Maise pühamu teenistuses, mis, nagu oleme näinud, on taevase teenistuse võrdkuju, 
lõppes teenistus pühamu esimeses osas siis, kui ülempreester läks suurel lepituspäeval kõige 
pühamasse paika. Jumal käskis: ,,Ühtki inimest ärgu olgu kogudustelgis, kui ta läheb 
pühamusse lepitust toimetama, kuni ta on välja tulnud.“ 3. Moos. 16, 17. Täpselt samuti 
lõppes Kristuse teenistus pühas paigas siis, kui Ta sisenes kõige pühamasse paika toimetama 
lepituse lõputööd. Kui teenistus esimeses osas lõppes, algas teenistus teises osas. Kui 
sümboolses teenistuses ülempreester lepituspäeval pühast paigast lahkus, läks ta Jumala ette, 
et esitada patuohvri verd kõigi eest Iisraelis, kes tõeliselt kahetsesid oma patte. Niisiis oli 
Kristus lõpetanud ainult ühe osa tööst meie vahendajana, et alustada teist osa, millega seoses 
Ta ikka veel esitab oma verd Isa ees patuste eestkosteks. (SV 321.1) 


Seda tõde ei mõistnud Kristuse teise tuleku ootajad a. 1844. Pärast selle aja möödumist, 
mil Päästjat oodati, uskusid nad endiselt, et Tema tulemine on lähedal. Nad arvasid, et nad 
olid jõudnud pöördepunkti ning et Kristuse töö inimese vahendajana Jumala ees oli 
lõppenud. Nad leidsid, et Piibli järgi lõpeb inimese prooviaeg, lühike aeg enne Issanda 
tegelikku tulemist taeva pilvedel. See ilmnes selgesti neist kirjatekstidest, mis kõnelevad 
ajast, mil inimesed otsivad, koputavad ja hüüavad armuukse taga, kuid seda ei avata. Nüüd 
tekkis Kristust oodanuil küsimus, kas tähtaeg, mil nad olid oodanud Kristuse tulemist, ei 
tähistanud hoopis selle perioodi algust, mis pidi vahetult eelnema Tema tulemisele. Olles 
andnud edasi hoiatuse kohtutunni ligidusest, arvasid nad, et nende töö maailma heaks oli 
tehtud ja nad ei tundnud enam hingekoormat patuste päästmsie pärast, kuna 
jumalakartmatute jultunud ja teotav pilkamine näis tõendavat. et Jumala Vaim oli 
eemaldunud Tema armu hüljanuist. Seega tundus, et prooviaeg oli lõppenud või nii nagu 
nad ise seda väljendasid — ,,armuuks oli suletud“. (SV 321.2) 


Ent suurem arusaamine tuli seoses pühamu küsimuse uurimisega. Mõisteti, et neil oli 
õigus, kui nad uskusid, et 2300 päeva lõpp märkis tähtsat pöördepunkti. Ent samapalju kui 
oli õige see, et lootuse ja armuuks, mille kaudu ini mesed olid leidnud kaheksateistkümne 
sajandi jooksul ligipääsu Jumala juurde, oli sulgunud, oli õige ka see, et teine uks sai avatud 
ja et inimestele pakuti nüüd andestust Kristuse eestkostmise kaudu kõige pühamas paigas. 

Üks osa oli lõppenud lihtsalt selleks, et anda teed teisele. Uks oli ikka veel avatud 
taevasesse pühamusse, kus Kristus teenib patuse heaks. (SV 321.3) 


Nüüd mõisteti Kristuse sõnade tähtsust, millega Ta pöördus Ilmutusraamatus just 
kõnealuse perioodi koguduse poole: ,, Nõnda ütleb Füha, Tõeline, kelle käes on Taaveti võti 
ja kes avab, ja ükski ei sule; kes suleb ja ükski ei ava. Ma tean sinu tegusid. Vaata, ma olen 
seadnud su ette avatud ukse ja ükski ei suuda seda sulgeda.“ Ilm. 3, 7. 8. (SV 322.1) 


Neil, kes usus järgivad Jeesust Tema suures lepitustöös, on kasu Tema 
vahemeheteenistusest, kuid neil, kes heidavad ära valguse, mida see teenistus pakub, ei ole 
sellest mingit kasu, Juudid, kes heitsid ära valguse, mis anti neile Kristuse esimesel tulekul, 
keeldusid uskumast Temasse kui maailma Päästjasse, ega saanud seepärast Temalt pattude 
andes-tust. Kui Jeesus taevaminekul sisenes omaenese verega taevasesse pühamusse, et 
valada jüngrite peale välja need õnnistused, mida Tema eestkoste pakkus, lubas Ta juutidel 
jääda täielikku pimedusse ja jätkata oma tarbetuid ohverdamisi. Sümboolne varjuteenistus 
oli lõppenud. Uks, mille kaudu inimesed olid senini leidnud juurdepääsu Jumala juurde, ei 
olnud enam lahti. Juudid olid keeldunud otsimast Teda ainsal viisil, kuidas Teda tol ajal 
leida võis, nimelt teenistuse kaudu taevases pühamus. Seetõttu ei leidnud nad mingit 
ühendust Jumalaga. Nende jaoks oli uks suletud. Nad ei teadnud midagi Kristusest kui 
tõelisest ohvrist ja ainsast vahendajast Jumala ees ja seepärast ei saanud nad mingit kasu 
Tema vahemehetoöst. (SV 322.2) 


Uskmatute juutide olukord illustreerib hooletute ja uskmatute kristlaste olukorda, kes on 
tahtlikult teadmatuses armulise Ülempreestri tööst. Kui Ülempreester sisenes maise pühamu 
kõige pühamasse paika, pidi kogu Iisrael kogunema pühamu ümber ja kõige pühalikumal 
viisil avama end Jumala ees, et saada pattude andestus ja jääda püsima ko-gudusse. 
Võrratult tähtsam on aga praegusel tõelisel lepituspäeval mõista meie Ülempreestri tööd ja 
teada, millised on meie kohustused. (SV 322.3) 


Inimesed ei saa karistamatult põlata hoiatusi, mida Jumal neile halastuses saadab. Noa 
päevil saadeti maailmale hoiatus taevast, ja inimeste pääste sõltus sellest, kuidas nad 
suhtusid kuulutusse. Kuna nad hoiatuse ära heitsid, lahkus Jumala Vaim patuse inimsoo 
juurest ja nad hukkusid veeuputuse voogudes. Aabrahami ajal lõppes armuaeg Soodoma 
ülekohtuste elanike jaoks ja kõik peale Loti, tema naise ja kahe tütre hävisid taevast 
saadetud tules. Samasugune lugu oli Kristuse päevil. Jumala Poeg lausus tolle põlvkonna 
uskmatutele juutidele: ,, Vaata, teie koda jäetakse teil maha!“ Matt. 23, 28. Pidades silmas 
viimaseid päevi, ütles Jeesus nende kohta, kes ,,ei võtnud vastu tõe armastust, et nad oleksid 
võinud pääseda. Ja sellepärast Jumal läkitas neile vägeva eksituse, et nad hakkavad uskuma 
valet, et mõistetakse hukka kõik need, kes ei ole uskunud tõde, vaid kellel on olnud hea 
meel ülekohtust.“ 2. Tess. 2 : 10-12. Kui inimesed lükkavad ära Jumala Sõna õpetused, 
võtab Jumal ära oma Vaimu ja jätab nad eksitustesse, mida nad armastavad. (SV 322.4) 

Praegu kostab Kristus veel inimese eest, ja neile, kes valgust otsivad, annab Ta seda. 
Kuigi adventistid neid seoseid kõiki kohe ei mõistnud, selgines tõeahel sedamööda, kuidas 
kirjatekstid, mis kirjeldasid nende tõelist seisundit, neile avanesid. (SV 323.1) 


Pärast aja möödumist 1844. aastal järgnes raske katsumusaeg nende jaoks, kes ikkagi 
hoidsid kinni usust Kristuse tulekusse. Ainus asi, mis aitas neil mõista nende õiget 
seisukohta tõe suhtes, oli valgus, mis juhtis nende mõtted pühamule üleval. Mõned ei 
uskunud enam oma varajasemat arvestust prohvetlike perioodide kohta ja omistasid Püha 
Vaimu mõju, mis oli kaasnenud adventliikumisele, inimlikele või saatanlikele tööriistadele. 
Kuid teised uskusid kindlalt, et Issand on juhtinud neid nende möödunud kogemuses. Ja kui 
nad valvates ja palvetades ootasid Jumala tahte mõistmist, hakkasid nad nägema suure 
Ülempreestri teenistust pühamu teises osas. Järgides Teda usus, hakkasid nad mõistma 
koguduse lõputööd. Nad omandasid selgema arusaamise esimese ja teise ingli kuulutusest 
ning olid valmis vastu võtma ja maailmale edasi andma Ilmutuseraamatu 14. peatüki 
kolmanda ingli pühalikku hoiatust. (SV 323.2) 

PEATÜKK 25—JUMALA KÄSK ON MUUTMATU 


»»Ja Jumala tempel taevas avanes ja tema seaduselaegast nähti tema templis.“ Ilm. 11, 19. 
Jumala seaduselaegas on kõige pühamas paigas, pühamu teises osakonnas. Maise 
kogudusetelgi teenistuses, mis oli taevase pühamu kuju ja vari, avati uks sinna osakonda 
ainult suurel lepituspäeval pühamu puhastamiseks. Seepärast osutab teadanne, et Jumala 
tempel taevas oli avatud ja Tema seaduselaegast oli näha, ukse avamisele taevase pühamu 
kõige pühamasse paika 1844, kui Kristus sisenes sinna lepituse lõputöö teostamiseks. Need, 
kes järgisid usus oma suurt Ülempreestrit, kui Ta alustas teenistust kõige pühamas paigas, 
nägid Tema sea-duselaegast. Pühamuteenistuse ainestiku uurimise kaudu hakkasid nad 
mõistma muudatust Päästja teenistuses ja nägid, et Ta oli nüüd kõige pühamas paigas, et 
seal Jumala laeka ees kosta oma verega patuste eest. (SV 324.1) 


Laegas maises kogudusetelgis sisaldas kahte kivilauda, millele olid kirjutatud Jumala 
käsud. Laegas ise oli ainult käsulaudade hoiukohaks — jumalikud eeskirjad olid need, mis 
andsid sellele väärtuse ja pühaduse. Kui Jumala tempel taevas avati, nähti seal Tema 
seaduselaegast. Taevase pühamu kõige pühamas paigas on pühalikult tallel Jumala käsk — 
käsuõpetus, mida Jumal Siinail keset piksemürinat ise rääkis ja oma sõrmedega 
kivilaudadele kirjutas. (SV 324.2) 


Jumala käsud taevases pühamus on suur originaal, millest kivilaudadele kirjutatud ja 
Moosese poolt üles märgitud eeskirjad olid usaldusväärseks koopiaks. Need, kes mõistsid 
seda tähtsat tõde, nägid jumaliku käsu püha, muutmatut olemust. Nad mõistsid äkki Päästja 
sõnade: ,,Kuni kaob taevas ja maa, ei kao käsuõpetusest mitte ühtegi tähekest või ühtki 
märgikest “ Matt. 5, 18 tähtsust sellisena nagu nad seda varem kunagi polnud mõistnud. 
Jumala käsuõpetus on Tema tahte väljendus, Tema iseloomu avaldus ja seepärast peab see 
kestma igavesti ,,kui ustav tunnistaja taevas“. Ühtki käsku Jumala käsuõpetusest pole 
kehtetuks tunnistatud ega ühtki tähekest või märgikest muudetud. Laulja ütleb: , Igavesti, 
Jehoova, jääb püsima sinu sõna taevas!“ ,,Usaldatavad on kõik ta seadmised. Need on 
toetatud ikka ja igavesti.“ Laul 119, 89: 111, 7. 8. (SV 324.3) 


Kümne käsu südames asub neljas käsk sellisena nagu seda algselt kuulutati: ,,Pea meeles, 
et sa pead hingamispäeva pühitsema! Kuus päeva tee tööd ja toimeta kõiki oma talitusi, aga 
seitsmes päev on Jehoova, sinu Jumala hingamis päev, Siis sa ei tohi toimetada ühtki 
talitust, ei sa ise ega su poeg ja tütar, ega su sulane ja ümmardaja, ega su lojus ja võõras, kes 
su väravais on! Sest kuue päevaga Jehoova tegi taeva ja maa, mere ja kõik, mis neis on, ja ta 
hingas seitsmendal päeval, seepärast Jehoova õnnistas hingamispäeva ja pühitses selle.“ 2. 
Moos. 20, 8——11. (SV 325.1) 


Jumala Vaim mõjutas . Tema Sõna uurijate südant. Nad hakkasid aru saama, et nad olid 
teadmatult üle astunud neljandast käsust, alahinnanud Looja poolt seatud puhkepäeva. Nad 
hakkasid uurima põhjusi, miks hakati pidama nädala esimest päeva Jumalast pühitsetud 

päeva asemel, kuid ei leidnud Pühakirjast ainsatki tõendit selle kohta, et neljas käsk oleks 
tühistatud või et hingamispäev oleks muudetud, Õnnistust ja pühitsust, mida Jumal oli 
andnud sitsmendale päevale, polnud kunagi kõrvaldatud. Nad olid püüdnud siiralt täita 
Jumala tahet ja ometi selgus, et nad olid tegelikult kogu aeg Tema käsust üle astunud. 
Nende südant täitis kahetsus ja nad väljendasid oma ustavust Jumalale sellega, et hakkasid 
pühitsema Tema hingamispäeva. Nende veendumuse kummutamiseks tehti palju tõsiseid 
jõupingutusi, ent igaüks võis vaevata mõista, et nii nagu maine pühamu oli taevase pühamu 
kuju ehk koopia, nii oli laekas hoitud käsuõpetus maa peal täpne koopia käsuõpetusest 
taevases laekas. Seega oli nende kohustuseks, kes võtsid vastu tõe taevase pühamu kohta, 
tunnustada ka Jumala käsuõpetuse nõudeid ja pidada neljanda käsu hingamispäeva. Siin 
peituski kibeda ja kindla vastuseisu salajane põhjus, kui esitati selget Piibli seletust Kristuse 
teenistuse kohta taevases pühamus. Inimesed püüdsid sulgeda ust, mille Jumal oli avanud, ja 
avada ust, mille Tema oli sulgenud. Ent Tema, ,,kes avab ja üleski ei sule,“ oli teatanud: 
» Vaata, ma olen seadnud su ette avatud ukse ja ükski ei suuda seda sulgeda.“ Ilm. 3, 8. 
Kristus oli avanud ukse ehk teenistuse kõige pühapaigas, sellest avatud uksest paistis 
taevane valgus, mis näitas, et neljas käsk kuulub käskude hulka, mida säilitatakse pühamus. 
Seda, mida Jumal oli kinnitanud ei võinud ükski inimene kummutada. (SV 325.2) 


Need, kes olid vastu võtnud valguse Kristuse vahendajaameti ja Jumala käsu püsivuse 
kohta, leidsid, et needsamad tõed olid esitatud ilm. 14: peatükis. Selle peatüki kuulutused 
moodustavad kolmekordse hoiatuse (vaata lisa), mis peab maa elanikke Issanda teiseks 
tulekuks ette valmistama. Kuulutus: ,,On tulnud tema kohtutund“, osutab Kristuse teenistuse 
lõputööle inimeste päästmiseks. See kuulutab tõde, mida tuleb edasi anda niikaua, kui 
Päästja eestkostmine lõpeb ja Ta pöördub tagasi maa peale oma rahvast enese juurde võtma. 
Kohtupidamine, mis algas a. 1844, kestab niikaua kui kõikide, nii elavate kui surnute, 
kohtuasi on otsustatud, seepärast kestab see inimeste prooviaja lõpuni. Selleks, et inimesed 
võiksid kohtus püsima jääda, käsib kuulutus: ,,Kartke Jumalat ja andke temale austust ja 
kummardage teda, kes on teinud taeva ja maa ja mere ja veteallikad!“ Nende kuulutuste 
vastuvõtmise tulemusest tunnistavad järgmised sõnad: ,,Siin on need, kes peavad Jumala 
käske ja Jeesuse usku!“ Kohtuks valmistumise üheks vältimatuks tingimuseks on see, et 
inimesed peavad Jumala käske, kuna need käsud on kohtus inimeste iseloomu mõõdupuuks. 
Apostel Paulus teatab: ,,Kõik, kes käsü all on pattu teinud, nende üle mõistetakse ka kohut 
käsu järele... sel päeval, kui Jumal kohut mõistab inimeste salajaste asjade üle Kristuse 
Jeesuse läbi!“ Ta ütleb, et ,,käsu tegijaid mõistetakse õigeks“, Rooma 2:12-16. Usk on 
vajalik Jumala käskude pidamiseks, sest ,ilma usuta on võimatu olla meelepärane“. ,, Aga 
kõik, mis ei ole usust, on patt.“ Heebr. 11, 6; Rooma 14, 23. (SV 325.3) 


Esimene Ingel kutsub inimesi üles kartma Jumalat ja andma Temale austust ning 
kummardama Teda, kes on taeva ja maa Looja. Selleks, et seda teha, peavad nad olema 
kuulekad Tema käskudele. Tark mees ütleb: ,, Karda Jumalat ja pea tema käske, sest see on 
iga inimese kohus!“ Kog. 12, 13. Ilma kuulekuseta Tema käskudele ei saa ükski 

jumalateenistus olla Jumalale meelepärane. ,,Sest see on Jumala armastus, et me peame tema 
käske.“ , Kes pöörab oma kõrva ära käsuõpetust kuulmast, selle palvegi on jõledus.“ 1. Joh. 
5, 3; Õp. s. 28, 9. (SV 326.1) 


Meie kohustus kummardada Jumalat põhineb tõsiasjal, et Tema on Looja ning et Temale 
võlgnevad kõik olendid tänu oma olemasolu eest. Kõikjal Piiblis, kus vastandatakse Jumalat 
ja ebajumalaid ning esitatakse nõue kummardada ja austada Jumalat, viidatakse Tema 
loovale väele. ,,Sest teiste rahvaste jumalad on ebajumalad, Jehoova aga on teinud taevad!“ 
Laul 96, 5. ,,Kellega te siis võrdlete mind ja kelle sarnane ma olen? ütleb See, kes on püha. 
Tõstke oma sil mad kõrgele ja vaadake, kes on loonud need seal?“ ,,Sest nõnda ütleb 
Jehoova, taevaste Looja, tema, kes on Jumal, maa vormija ning valmistaja... Mina olen 
Jehoova ja kedagi teist ei ole.“ Jes. 40, 45. 26; 45, 18. Laulja ütleb: , Teadke, et Jehoova on 
Jumal! Tema on meid teinud ja tema omad me oleme.“ ,,Tulge kummardagem ja 
põlvitagem, heitkem maha Jehoova, oma Looja palge ette!“ Laul 100, 3; 95, 6. Pühad 
olendid, kes kummardavad Jumalat taevas, nimetavad põhjuse, miks nad Teda austavad: 
»Sina, meie Is-sand, oled väärt võtma austust ja au ja väge, sest sina oled loonud kõik 
asjad.“ Ilm. 4, 11. (SV 326.2) 


Ilm. 14. peatükis esitatakse inimestele üleskutse kummardada Loojat. Sama 
prohvetikuulutus kõneleb inimeste grupist, kes on võtnud vastu kolmekordse kuulutuse ja 
selle tulemusena peab Jumala käske. Üks nendest käskudest osutab otseselt Jumalale kui 
Loojale. Neljas käsk teatab: ,, Aga seitsmes päev on Jehoova, sinu Jumala hingamispäev... 
sest kuue päevaga Jehoova tegi taeva ja maa, mere ja kõik, mis neis on, ja ta hingas 
seitsmendal päeval, seepärast Jehoova õnnistas hingamispäeva ja pühitses selle.“ 2. Moos. 
20, 10. 11. Hingamispäeva kohta ütleb Issand lähemalt, et see on ,.märgiks... teadmiseks 
teile, et mina olen Jehoova, teie Jumal.“ Hesek. 20, 20. Ja põhjendus on: ,, Sest kuue päevaga 
Jehoova tegi taeva ja maa, aga seitsmendal päeval ta hingas ja puhkas.“ 2. Moos. 31, 
145. (SV 22 7:13 


»Hingamispäeva tähtsus loomistöö mälestusena seisneb selles, et ta esitab alati Jumala 
kummardamise tõelist põhjust — seda, et Tema on Looja ja meie oleme Tema 
loodolevused.“ ,, Seepärast on hingamispäev Jumala kummardamise aluseks, kuna ta õpetab 
seda suurt tõde kõige mõjuvamalt; ükski teine korraldus ei tee seda. Jumala kummardamise 
tõeline põhjus, mitte ainult seitsmendal päeval, vaid alati, seisneb Looja ja Tema 
loodolevuste erinevuses. See tähtis fakt ei igane kunagi ega tohi ununeda kunagi.“ — J. N. 
Andrews ,.History of the Sabbath“ ptk. 27. Selleks, et seda tõde alati inimeste meeles hoida, 
seadis Jumal hingamispäeva Eedenis: ja nii kaua kui püsib fakt, et Tema on meie Looja, 
niikaua on meil põhjust Teda kummardada ja nii kaua püsib ka hingamispäev selle märgi ja 
mälestusena. Kui kõik inimesed oleksid pidanud hingamispäeva, siis oleksid inimeste 
mõtted ja kiindumused olnud suunatud Loojale kui austuse ja kummardamise objektile ning 
poleks kunagi olnud ühtegi ebajumalakummardajat, ateisti ega uskmatut. Hingamispäeva 


pühitsemine on tõelisele Jumalale sõnakuulelikuks jäämise märgiks; Temale, ,,kes on teinud 

taeva ja maa ja mere ja veteallikad“. Sellest järeldub, et kuulutus, mis käsib inimesi 
kummardada Jumalat ja pidada Tema käske, kutsub neid eelkõige pidama neljandat 
käsku. (SV 327.2) 


Vastandina neile, kes peavad Jumala käske ja kellel on Jeesuse usk, osutab kolmas ingel 
teisele inimklassile, kelle eksituste kohta antakse pühalik ja kohutav hoiatus: ,,Kui keegi 
kummardab metsalist ja tema kuju ja võtab tema märgi oma otsaesisele või oma käe peale, 
siis see saab ka Jumala kange viha viinast juua.“ Ilm. 14, 9. 10. Selleks, et mõista õigesti 
nimetatud kuulutust, tuleb õigesti tõlgendada kasutatud sümboleid. Mida kujutab endast 
metsaline, metsalise kuju ja metsalise märk? (SV 328.1) 


Prohvetikuulutuste sari, milles need sümbolid esinevad, algab Ilm. 12. peatükiga, lohega, 
kes püüdis hävitada Kristust kohe, kui Ta oli sündinud. Öeldakse, et lohe on Saatan (Ilm. 12, 
9). Tema oligi see, kes õhutas Heroodest Päästjat tapma. Kuid Saatana tõhusaimaks relvaks 
võitluses Kristuse ja Tema rahvaga kristliku ajastu esimestel sajanditel oli Rooma 
impeerium, mille valitsevaks religiooniks oli paganlus. Kuigi lohe esitab peamiselt Saatanat, 
on ta teises plaanis ka paganliku Rooma sümboliks. (SV 328.2) 


13. peatükis (salmid 1-10) kirjeldatakse teist metsalist, kes ,,oli pantri sarnane“, kellele 
lohe andis ,,oma väe ja oma aujärje ja suure võimu“. See sümbol, nagu enamik protestante 
on uskunud, esitab paavstlus, mis võttis üle vana Rooma impeerimi väe, aujärje ja võimu. 
Pantrisarnast metsalist iseloomustatakse nii: ,,Ja temale anti suu rääkida suurustamise ja 
jumalapilke sõnu ... ja ta avas oma suu pilka-miseks Jumala vastu, et pilgata tema nime ja 
tema telki, ja neid, kes taevas elavad. Ja temale anti võimus pidada sõda pühadega ja nad ära 
võita; ja temale anti meelevald iga suguharu ja rahva ja keele ja rahvahõimu üle.“ See 
prohvetikuulutus, mis on peaaegu sama Taan. 7. peatüki väikese sarve kirjeldusega, osutab 
kahtlemata paavstlusele. (SV 328.3) 


»»Ja temale anti meelevald tegutseda nelikümmend ja kaks kuud.“ Prohvet ütleb: ,,Ja ma 
nägin ühe tema peadest olevat nagu surmavalt haavatud,“ ja veel: ,,Kui keegi viib vangi, siis 
ta ise satub vangi; kui keegi tapab mõõgaga, siis tapetakse teda ennast mõõgaga.“ 
Nelikümmend kaks kuud tähendavad sedasama, mis ,,aeg, ajad ja pool aega“ Taanieli 7. 
peatükis; seega siis kolme ja poolt aastat ehk 1260 päeva — aega, mille vältel paavstlik 
võim pidi rõhuma Jumala rahvast. See periood, nagu eelnenud peatükkides tõdesime, algas 
a. 538 m. a. j., kui paavstluse ülemvõim kinnistus, ja lõppes a. 1798. Sel ajal vangistas 
Prantsuse armee paavsti, paavstlik võim sai surmavalt haavatud ja täitus ettekuulutus: ,,Kui 
keegi viib vangi, siis ta ise satub vangi.“ (SV 328.4) 


Kohe seejärel esitatakse järgmine sümbol. Prohvet ütleb: ,,Ja ma nägin teist metsalist 
tõusvat maa seest; ja sel oli kaks sarve otsekui tallel.“ Salm 11. Nii selle metsalise väli-mus 
kui tema ilmumise viis näitavad, et rahvas, keda ta esitab, ei sarnane rahvastega, keda 
esitasid eelnenud sümbolid. Suuri maailmariike esitati prohvet Taanielile kiskjate-na, kes 


tõusid, kui ,.neli taeva tuult pani voogama suure mere.“ Taan. 7, 2. Ilm. 17. peatükis seletab 

ingel, et veed ,,on rahvad ja rahvahulgad ja rahvahõimud ja keeled.“ Ilm. 17, 15. Tuuled on 
võitluse sümboliks. Neli taeva tuult, mis panid voogama suure mere, esitavad kohutavaid 
võitlusi ja revolutsioone, mille abil riigid võimule said. (SV 329.1) 


Ent talle sarvedega metsalist nähti ,,tõusvat maa seest“. Kuna see riik ei kukutanud enda 
maksmapanemiseks teisi valitsusvõime, pidi sellega sümboliseeritud riigivõim tekkima 
senini asustamata maa-alal ja kasvama järk-järgult ning rahulikult. Ta ei saanud seetõttu 
ilmuda Vana Maailma kokkusurutud ja võitlevate rahvaste seast, sellest ,,rahvaste, 
rahvahulkade, rahvahõimude ja keelte“ tormisest merest. Teda tuleb otsida 
läänepoolkeralt. (SV 329.2) 


Milline Uue Maailma rahvas tõusis võimule a. 1798 ning tõotas saada tugevaks ja 
suureks ja tõmbas kohe maailma tähelepanu? Sümboli lahtimõtestamine ei tekita mingit 
probleemi. Üks ja ainult üks rahvas vastab selle prohvetikuulutuse iseloomustusele, nimelt 
Ameerika Ühendriigid. Ikka ja jälle on kõnelejad ja ajaloolased ebateadlikult kasutanud 
püha kirjutaja mõtteid ja isegi peaaegu täpseid sõnu selle rahva tekkimise ja kasvamise 
kirjeldamisel. Prohvet nägi seda metsalist ,tõusvat maa seest“. Algkeeles märgib sõna, mida 
siin on tõlgitud , tõusvat“, sõna-sõnalises mõttes: ,,üles kasvama või tärkama nagu taim“. Ja 
nagu tähendasime, pidi see rahvas esile kerkima varem asustamata maa-alal. Üks 
väljapaistev kirjanik räägib ühendriikide sündimist kirjeldades ,tema esilekerkimise 
saladusest tühjast ruumist“, ja ütleb: ,, Vaikse pilliroona kasvasime impeeriumiks“. G. A. 
Towusend, ,,The New World Compared With the Old“, Ik. 462. Aastal 1850 kirjutas üks 
Euroopa ajakiri Ühendriikidest kui imetlusväärsest impeeriumist, mis ,,kerkis esile“ ja 
millele iga päev lisandus ,,keset maa vaikust“ võimu ja uhkust.“ —,,Dublin Nation“. Edward 
Everett ütles ühes oma kõnes maa esimeste asunike, usurändureist asutajate kohta: ,, Kas nad 
leidsid üksildase koha, mis haaranud oma silmapaistvusega, kuid oli kaugel türannide 
valitsuspaikadest; koha, kus Leydeni väike kogudus võis tunda südametunnistuse vabadust? 
Vaadake suuri maa-alasid, mille üle nad rahuliku vallutuse teel... on heisanud ristilipu!“ — 
Plymouth*is Massachusettsis peetud kõne, 22. dets. 1824, Ik. 11. (SV 329.3) 


»Ja sel oli kaks sarve otsekui tallel.“ Talle sarved — nagu neid prohvetile näidati — 
märgivad noorust, süütust ja vagus ust ning iseloomustavad sobivalt ,,tõusvaid“ Ühendriike 
1798, aastal. (SV 330.1) 


Kristlike pagulaste seas, kes esimeste hulgas olid põgenenud Ameerikasse, et leida 
varjupaika kuninga rõhumise ja vaimulikkonna sallimatuse eest, leidus paljusid, kes 
otsustasid rajada valitsuse kodaniku ja usulise vabaduse avarale alusele. Nende vaated 
leidsid väljenduse sõltumatuse deklaratsioonis, mis teatab, et ,,kõik inimesed sünnivad 
üheõiguslikena“ ja on varustatud võõrandamatu õigusega ,,elule, vabadusele ja 
õnnelikkusele“. Konstitutsioon tagas rahvale õiguse riiklikule omavalitsusele rahva 
hääletamisel valitseva esindajatekogu kaudu, kes töötab välja ja kehtestab seadusi. Fikseeriti 
ka usuline vabadus ning iga inimene sai loa teenida Jumalat vastavalt oma 

südametunnistusele. Vabariiklus ja protestantism said selle rahva põhiprintsiipideks. Need 
põhimõtted on senimaani tema võimu ja majandusliku õit-sengu aluseks. Kristlaskonnas 
rõhutud ja tagakiusatud inimesed on suundunud huvi ja lootusega sellele maale. Miljonid on 
rännanud tema rannikule ja Ühendriigid on kindlustanud endale koha kõige võimsamate 
rahvaste seas maailmas. (SV 330.2) 


Ent talle sarvedega metsaline ,,rääkis nagu lohe“. Ta teeb kõik esimese metsalise 
võimuga tema ees. ,,Ta teeb, et maa ja need, kes seal peal elavad, kummardaksid esimest 
metsalist, kelle surmahaav oli paranenud.,. Ning käsib neid, kes maa peal elavad, teha kuju 
metsalisele, kellel oli mõõga haav ja kes virgus ellu.“ Ilm. 13, 11-14. Talle sarved ja lohe 
hääl viitavad silmatorkavale vasturääkivusele selle riigi sõnalise tunnistuse ja tegevuse 
vahel. Rahva ,,rääkimine“ on tema seadusandlike ja kohtuvõimude tegevus. Oma tegevusega 
eitab ta neid vanameelseid ja rahuarmastavaid põhimõtteid, mida ta loeb oma poliitika 
aluseks. Ennustus, et ta räägib ,,nagu lohe“ ja ,,teeb kõik esimese metsalise võimuga*, 
kuulutab selgesti ette sallimatust ja tagakiusamist, mis ilmnes lohe ja pantrisarnase 
metsalisega kujutatud rahvaste juures. Väide, et kahe sarvega metsaline ,,teeb, et maa ja 
need, kes seal peal elavad, kummardavad esimest metsalist*, näitab et see rahvas kasutab 
oma mõjuvõimu mingi korralduse pealesundimiseks, millega austatakse paavstlust. (SV 
330.3) 


Selline tegevus on aga otseselt vastuolus valitsuse põhimõtetega, vabaduse seadustega, 
sõltumatusedeklaratsiooni otsekoheste ja pühalike tunnistustega ning konstitutsiooniga. 
Riigi rajajad püüdsid targasti varuda ettevaatusabinõusid ilmaliku võimu kasutamise vastu 
kiriku poolt, mis viib vältimatult välja sallimatuse ja tagakiusamiseni. Konstitutsioonis on 
kirjas, et ,,kongress ei tohi välja anda ühtki seadust reli-giooni kehtestamiseks või 
usuvabaduse keelamiseks, ja et ,,Ühendriikides ei tuleks kunagi nõuda usutunnistust 
riigiametisse saamise tingimusena.“ Ainult selliste rahva vabadust kindlustavate seaduste 
jämeda rikkumise teel on võimalik mõnda usulist kommet rahvale riigivõimu abil peale 
sundida. Just sellisest vastuolulisest tegevusest kõneleb see sümbol: talle sarvedega 
metsaline — avalikus tunnistuses laitmatu, vagane ja ohutu — kes räägib nagu lohe. (SV 
331.1) 


»Käsib neid, kes maa peal elavad, teha kuju metsalisele.“ Siin on jutt selgelt 
valitsusvormist, milles seadusandlik võim on rahva käes. See aga on kõige kohasem tõend 
selle kohta, et Ühendriigid on rahvas, kellest räägitakse prohvetikuulutuses. (SV 331.2) 


Kuid mis on ,,metsalise kuju?“ Ja kuidas see moodustub? Kahe sarvega metsaline teeb 
kuju ja see on kuju esimesele metsalisele. Seda nimetatakse ka metesalise kujuks. Et teada 
saada, milline on metsalise kuju ja kuidas see moodustatakse, peame uurima metsalise enese 
— paavstluse iseloomustavaid tunnuseid. (SV 331.3) 


Kui varajane kogudus kaotas evangeeliumi puhtuse ja lihtsuse ning võttis vastu 


paganlikud tseremooniad ja tavad, kaotas ta Jumala Vaimu ja väe. Selleks, et valitseda 

inimeste südametunnistuse üle, tuli otsida ilmaliku võimu toetust. Niiviisi sündis paavstlus, 
kirik, kes hoidis ohjes riigivõimu ja kasutas seda oma eesmärkide saavutamiseks, eriti 
»ketserluse“ karistamiseks. Selleks et Ühendriigid saaksid teha metsalise kuju, peab usuline 
võim juhtima -riigivalitsust nii. et kirik kasutab riigivõimu oma eesmärkide 
saavutamiseks. (SV 331.4) 


Alati kui kirik on omandanud ilmaliku võimu, on ta kasutanud seda teisitimõtlejate. 
karistamiseks. Protestantlikud kirikud, kes on käinud rooma-katoliku kiriku jälgedes sellega, 
et nad on astunud liitu ilmalike võimudega, on omamoodi püüdnud piirata südametunnistuse 
vabadust. Selle näiteks olgu teisitimõtlejate kauakestnud tagakiusamine inglise kiriku poolt. 
Kuueteistkümnendal - ja seitsmeteistkümnendal sajandil sunniti tuhandeid 
nonkonformistidest jutlustajaid lahkuma oma kirikutest ning paljud pastorid ja 
koguduseliikmed said karistada; neid heideti vangi, piinati ja paljud surid märtritena. (SV 
332.13 


Ususttaganemine pani varase koguduse riigivalitsuselt abi otsima; ja see valmistas teed 
paavstluse — metsalise — esilekerkimisele. Paulus ütles: ,, Tuleb ärataganemine“ ja saab 
»avalikuks ülekohtu inimene“. 2. Tess. 2, 3. Niisiis valmistab ärataganemine kirikus teed 
metsalise kujule. (SV 332.2) 


Piibel teatab, et enne Issanda tulekut valitseb maailmas samasugune usuline langus nagu 
esimestel sajanditel. ,,Viimseil päevil tuleb raskeid aegu. Sest inimesed on siis 
enesearmastajad, rahaahned, hooplejad, ülbed, teotajad, sõnakuulmatud vanemaile, 
laimajad, pillajad, toored, hea põlgajad, petturid, kergemeelsed, sõgedad, rohkem 
lõbuarmastajad kui jumalaarmastajad, kelledel on jumalakartuse nägu, aga kes salgavad 
Tema väge.“ 2. Tim. 3, 1-5. ,, Aga Vaim ütleb selge sõnaga, et viimsel ajal mõned taganevad 
usust ja hoiavad eksitajate vaimude ja kurjade vaimude õpetuste poole.“ 1. Tim. 4,1. Saatan 
töötab , igasuguses valeväes ja valetunnustähtedega ja valeimetegudega.“ Ja kõik need, kes 
»ei võtnud vastu tõe armastust, et nad oleksid võinud pääseda,“ võtavad vastu ,,vägeva 
eksituse, et nad hakkavad uskuma valet“. 2. Tess. 2, 8-11. Kui jõutakse sellise 
jumalakartmatuse astmeni koguduses, siis järgnevad samasugused ta-gajärjed nagu 
esimestel sajanditel. (SV 332.3) 


Paljud peavad suuri erinevusi protestantlike kirikute tõekspidamistes otsustavateks, et 
jõupingutused sunnitud ühtsuse kindlustamiseks luhtuvad. Kuid aastaid on juba kestnud 
protestantlikes kirikutes üha tugevnev soov üksmeelse liidu järele, mis põhineb ühistel 
õpetuspunktidel. Et sellist üksmeelt kindlustada, tekib paratamatult vajadus loobuda 
vaidlusküsimustest, millega kõik ei nõustuks, hoolimata sellest, kui tähtsad nad oleksid 
Piibli seisukohalt. (SV 332.4) 


Cahrles Beecher ütles ühes jutluses a. 1846, et ,,evangeelsete protestantlike koguduste 
jumalateenistused“ ei toimu ainult inimliku hirmu kohutava surve all, vaid nad elavad, 


liiguvad ja hingavad põhjalikult rikutud olukorras, mille survel nende loomuse halvemad 

omadused püüavad alati summutada tõde ja kummardada põlvi ärataganemise võimu ees. 
Kas just nii ei toimunud rooma-katoliku kirikuga? Kas me ei korda tema käekäiku? Mida 
me näeme lähemas tulevikus? Veel üht üldist kontsiili! Ülemaailmset kokkutulekut! 
Evangeelset liitu ja universaalset usutunnistust!“ Jutlus teemal: ,,Piibel on piisav 
usutunnistus“, peetud Fort Wayne'is Indianas 22. veebr. 1846. a. Kui seda igal juhul 
saavutada tahetakse, jääb täieliku ühtsuse kindlustamiseks üle vaid üks samm — jõu 
kasutamine. (SV 332.5) 


Kui Ühendriikide juhtivad kirikud moodustavad selliste õpetuspunktide alusel, mis neil 
on ühised, liidu ning hakkavad seejärel mõju avaldama riigile, et nende määrustele voli anda 
ja nende korraldusi peale sundida, siis on protestantlik Ameerika teinud kuju paavstlusele 
ning selle vältimatuks tagajärjeks on teisitimõtlejate karistamine. (SV 333.1) 


Kahe sarvega metsaline ,.teeb, et kõik nii pisukesed kui suured, nii vabad kui orjad, 
võtavad märgi oma parema käe peale või oma otsaesisele, ja et ükski muu ei saa osta ega 
müüa, kui aga see, kellel on see märk — metsalise nimi või tema nime arv.“ Ilm. 13, 16. 
17. (SV 333.2) 


Kolmanda ingli hoiatus on: ,,Kui keegi kummardab metsalist ja tema kuju ja võtab tema 
märgi oma otsaesisele või oma käe peale, siis see saab ka juua Jumala kange viha vii-nast.“ 
Selles kuulutuses mainitud ,,metsaline“, kelle kum-mardamist surub peale kahesarveline 
metsaline, on esimene ehk Ilmutuseraamatu 13. peatükis nimetatud pantrisarnane metsaline 
— paavstlus. ,,Kuju metsalisele“ kujutab langenud protestantismi vormi, mis areneb siis, kui 
protestantlikud kirikud otsivad riigivõimu toetust oma dogmade kehtestamiseks. Jääb veel 
defineerida ,,metsalise märk“. (SV 333.3) 


Pärast hoiatust mitte kummardada metsalist ja tema kuju teatab prohvetikuulutus: ,,Siin 
on need, kes peavad Jumala käske ja Jeesuse usku!“ Kuna neid, kes peavad Jumala käske, 
vastandatakse neile, kes kummardavad metsalist ja tema kuju ning võtavad vastu tema 
märgi, siis järeldub siit, et kuulekus Jumala käsule ühelt poolt ja sellest üleastumine teiselt 
poolt toob esile erinevuse Jumala kummardajate ja metsalise kummardajate vahel. (SV 
333.4) 


Seepärast on metsalise ja tema kuju eriliseks iseloomustavaks tunnuseks Jumala 
käskudest üleastumine. Taaniel ütleb väikese sarve ehk paavstluse kohta: ,,Ja ta püüab 
muuta aegu ja seadusi.“ Taan. 7, 25. Paulus nimetas sedasama võimu ,,patu inimeseks“, kes 
ülendab enese üle Jumala, Üks prohvetikuulutus täiendab teist. Paavstlus ei saanud tõsta end 
üle Jumala mingil muul viisil kui ainult Jumala käskude muutmise kaudu. See, kes teadlikult 
peab selliselt muudetud käsku, annab ülimat austust sellele võimule, kelle kaudu see muutus 
tehti. Selliselt muutub kuulekus paavstlikele korraldustele truuduse märgiks mitte Jumalale, 
vaid paavstile. (SV 333.5) 

Paavstlus on püüdnud muuta Jumala käske. Teine käsk, mis keelab kujude 
kummardamise, on käsuõpetusest välja jäetud ja neljas käsk on muudetud, et kinnitada 
seitsmenda päeva asemel esimese päeva kui hingamispäeva pidamist. Paavstluse pooldajad 
põhjendavad teise käsu väljajätmist sellega, et see on tarbetu, kuna samad põhimõtted olevat 
olemas juba esimeses käsus; nemad aga esitavad käske just sellisel kujul, nagu Jumal on 
soovinud. Kõnealune muutus pole siiski see, millest prohvet kõneles. Ta räägib otsesest, 
sihilikust muutmisest: ,,Ja ta püüab muuta aegu ja seadust.“ Neljanda käsu muutmine täidab 
täpselt selle prohvetikuulutuse. Kirik väidab, et temal on selleks autoriteet, ja seega tõstab 
paavstlik võim enese avalikult üle Jumala. (SV 334.1) 


Kuna Jumala kummardajaid iseloomustab eriline austus neljanda käsu vastu — sest see 
on Jumala loova jõu märk ja tunnistus sellest, et inimestel on kohustus anda Temale au; siis 
iseloomustavad metsalise kummardajaid jõupingutused maha kiskuda Looja mälestusmärki 
ja ülistada rooma-katoliku kiriku korraldust. (SV 334.2) 


Just pühapäeva suhtes esitas paavstlus kõige esmalt oma jultunud nõudmised (vaata lisa) 
ja kasutas riigivõimu, et sundida inimesi pidama pühapäeva ,,Issanda päevaks“. Pii-bel 
nimetab Issanda päevaks nädala seitsmendat ja mitte nädala esimest päeva. Kristus ütles: 
»Nii on inimese Poeg ka hingamispäeva isand!“ Neljas käsk ütleb: ,, Seitsmes päev on 
Jehoova, sinu Jumala hingamispäev.“ Ja prohvet Jesaja kaudu nimetab Issand seda: ,,Mu 
püha päev.“ Mark. 2, 28; Jes. 58, 13. (SV 334.3) 


Sageli esitatud väite, et Kristus muutis hingamispäeva, kummutavad Issanda enda sõnad. 
Oma mäejutluses ütles Ta: ,, Ärge arvake, et ma olen tulnud tühistama käsuõpetust või 
prohveteid; ma ei ole tulnud neid tühistama, vaid täitma. Sest tõesti ma ütlen teile, kuni kaob 
taevas ja maa, ei kao käsuõpetusest mitte ühtki tähekest või ühtki märgikest, enne kui kõik 
on sündinud. Kes nüüd iganes tühistab ühe neist vähimaist käskudest ja nõnda õpetab 
inimesi, teda hüütakse vähimaks taevariigis; aga kes sedamööda teeb ja nõnda õpetab, teda 
hüütakse suureks taevariigis.“ Matt. 5, 17-19. (SV 334.4) 


Üldiselt tunnustavad protestandid fakti, et Pühakirjas ei leidu ühtki usaldusväärset 
põhjendust hingamispäeva muutmise kohta. Need seisukohad esitatakse selgesti Ameerika 
Traktaadiseltsi ja Ameerika Pühapäevakooliliidu väljaannetes. Üks neist teostest tunnistab, 
et Uus Testament ,,vaikib täielikult pühapäeva, nädala esimese päeva hingamispäevaks 
pidamisest ega anna mingit juhendit selle pidamiseks“ — George Elliott, , The Abiding 
Sabbath“, Ik. 184. Keegi teine ütleb: , Kuni Kristuse surmani ei tehtud ühtki muudatust 
päevas; ja ,,niivõrd kui aruanne näitab, ei andnud ka apostlid ühtki selgesõnalist käsku 
seitsmenda päeva hingamispäevast loobumiseks ja selle pidamiseks nädala esimesel 
päeval.“ A. E. Waffle, , The Lord*s Day“, Ik. 186-188. (SV 335.1) 


Rooma-katoliiklased tunnistavad, et hingamispäeva muutmise teostas nende kirik ja 
kinnitavad, et pähapäeva pidamisega tunnustavad protestandid kiriku võimu. Raamatus 


»»Catholic Catechism of Christian Religion“ väidetakse vas-tuseks küsimusele, millist päeva 

tuleks pidada neljanda käsu kohaselt: ,, Vana käsuõpetuse ajal oli laupäev pühitsetud päev, 
kuid Jeesus Kristuse poolt õpetatud ja Jumala Vaimust juhitud kirik asendas laupäeva 
pühapäevaga. Nii pühitseme me nüüd esimest ja mitte seitsmendat päeva. Nüüd tähistab 
pühapäev Issanda päeva.“ (SV 335.2) 


Katoliku kiriku võimu märgiks on, nagu tsiteerivad katoliiklikud kirjamehed, 
»hingamispäeva muutmine pühapäevaks, mida protestandid arvestavad; ... sest pidades 
pühapäeva, tunnustavad nad kiriku võimu kehtestada puhkepäevi ja tunnistada nende 
mittepidamist patuks.“ — Henry Tuberville, ,, An Abridgment of the Christian Doctrine“, Ik. 
58. Hingamispäeva muutmine ei saa seega olla midagi muud kui rooma-katoliku kiriku 
autoriteedi tõend ehk tunnusmärk — ,,metsalise märk“! (SV 335.3) 


Rooma-katoliku kirik ei ole loobunud oma nõudest ülemvõimule. Kui maailm ja 
protestantlikud kirikud tema loodud hingamispäeva vastu võtvad ja Piibli hingamispäeva ära 
heidavad, siis nad tegelikult tunnustavadki tema nõudmisi. Nad võivad muutmist 
põhjendada traditsiooni ja isade autoriteediga, kuid nii toimides ei arvesta nad seda 
põhimõtet, mis eraldab neid rooma-katoliku kirikust, nimelt et ,,Piibel ja ainult Piibel on 
protestantide usu alus“. Paavstlased näevad, et protestandid petavad endid ja sulgevad 
tahtlikult silmad faktide ees. Nad rõõmustavad, et liikumine pühapäeva pealesundimiseks 
võidab poolehoidu ning on kindlad selles, et see toob lõpuks kogu protestantliku maailma 
roomakatoliku kiriku lipu alla. (SV 335.4) 


Paavstimeelsed teatavad, et ,, pühapäeva pidamisega osutavad protestandid tahes-tahtmata 
austust kiriku autoriteedile“. — Mgr. Segur, ,,Plain Talk About the Protestantism of Today“, 
Ik. 213. Pühapäeva pidamise maksmapanek protes-tantlike kirikute poolt on paavstluse — 
metsalise — kummardamise pealesundimine. Need, kes mõistavad neljanda käsu nõudeid, 
kuid valivad vale hingamispäeva õige hingamispäeva asemel, annavad sellega austust 
võimule, kes on seadnud sisse vale hingamispäeva. Just usulise kohustuse pealesundimisega 
ilmaliku võimu abil teevad kirikud metsalisele kuju, sest pühapäeva pidamise, kehtestamine 
Ühendriikides saab olema metsalise ja tema kuju kummardamise pealesundimine. (SV 
336.1) 


Tõsi, möödunud generatsioonide kristlased pidasid pühapäeva teadmisega, et nad peavad 
Piibli hingamispäeva. Ja nüüdki on kõikides kirikutes, kaasa arvatud rooma-katoliku kirikus 
neid, kes süralt usuvad, et pühapäev on Jumalast määratud hingamispäev. Jumal võtab vastu 
nende siirad ajendid ja otsekohesuse Tema ees, kuid siis, kui pühapäeva sunnitakse pidama 
seadusega ja maailm saab valgustatud õige hingamispäeva pidamise kohustuse suhtes, siis 
austab igaüks, kes ikkagi astub üle Jumala käsust selleks, et kuu-letuda eeskirjadele, millel 
pole kõrgemat autoriteeti kui rooma-katoliku kiriku oma, paavstlust rohkem kui Jumalat. Ta 
avaldab austust roomakatoliku kirikule ja võimule, kes sunnib peale rooma kiriku poolt 
ettekirjutatud korraldust; ta kummardab metsalist ja tema kuju. Kui inimesed siis heidavad 
kõrvale korralduse, mille Jumal on seadnud oma autoriteedi märgiks ja austavad selle 

asemel seadust, mille rooma kirik on valinud oma ülemvõimu tunnusmärgiks, võtavad nad 
vastu rooma-katoliku kirikule ustavaks jäämise märgi — metsalise märgi“! Alles siis, kui 
see vaidlusküsimus on rahvale selgesti esitatud ja inimestele antakse võimalus valida Jumala 
käskude ja inimeste käskude vahel, saab öelda, et need, kes jätkavad Jumala käsust 
üleastumist, võtavad vastu metsalise märgi“. (SV 336.2) 


Kolmanda ingli kuulutus sisaldab kõige kohutavamat ähvardust, millega on kunagi 
pöördutud surelike poole. See peab olema hirmus patt, mis kutsub esile Jumala armuga 
segamata viha. Inimesi ei jäeta pimedusse selle ülitähtsa asja suhtes. Hoiatust selle patu eest 
tuleb anda maailmale enne Jumala nuhtlust, et kõik võiksid teada, miks neid karistus tabab 
ning et neil oleks võimalus seda vältida. (SV 337.1) 


Prohvetikuulutus ütleb, et esimene ingel annab oma kuulutuse edasi ,,kõigile 
rahvahõimudele ja suguharudele ja keeltele ja rahvastele“. Kolmanda ingli hoiatust, mis 
moodustab osa - kolmekordsest kuulutusest, tuleb levitada sama — ulatuslikult. 
Prohvetikuulutuses kujutab seda keset taevast lendav ingel, kes kuulutab valju häälega ja 
äratab maailma tähelepanu. (SV 337.2) 


Selles võitluses jaguneb kogu kristlaskond kahte suurde klassi — ühed, kes peavad 
Jumala käske ja Jeesuse usku, ning teised, kes kummardavad metsalist ja tema kuju ja 
võtavad vastu tema märgi. Kuigi kirik ja riik ühendavad oma võimu püüdeks sundida, et 
»kõik, nii pisukesed kui suured, nii rikkad kui vaesed, nii vabad kui orjad, võtavad märgi“ 
(Ilm. 13, 16), ei võta Jumala rahvas seda siiski vastu. Patmose prohvet nägi neid, kes olid 
võitnud metsalise ja ta kuju ja ta nime arvu, seisvat klaasmere ääres, Jumala kandled käes“ 
ja laulvat Moosese ja Talle laulu. Ilm. 15, 2. 3. (SV 337.3) 

PEATÜKK 26—REFORM 


Sellest hingamispäeva reformist, mida viimastel päevadel teostatakse, kõneldakse selgelt 
Jesaja prohvetikuulutuses: ,, Nõnda ütleb Jehoova: Pange tähele õigust ja olge õiglased, sest 
mu pääste ligineb ja mu õiglus ilmub! Õnnis on inimene, kes nõnda teeb, inimlaps, kes 
selles püsib, kes peab hingamispäeva ega riku seda, ja kes hoiab oma kätt igast kurjast 
teost!“ ,,Ja võõrad, kes on liitunud Jehoovaga, teenivad teda ja armastavad Jehoova nime, et 
saada tema sulaseiks, kõik, kes peavad hingamispäeva ega riku seda ja kes peavad kinni mu 
lepingust — needki ma viin oma pühale mäele ja ma rõõmustan neid oma palvekojas.“ Jes. 
56, 1. 2. 6.7. (SV 337.4) 


Et need sõnad osutavad kristlikule ajastule, ilmneb kontekstist: ,, Issanda Jehoova ütlus, 
kes kogub Iisraeli hajutatuid — Ma kogun tema juurde veelgi, lisaks neile, kes tema juurde 
on kogutud!“ Siin kuulutatakse ette paganate kogumist evangeeliumi ümber ja seejärel 
lausub Issand õnnistuse neile, kes sel ajal austavad hingamispäeva. Niisiis ula-tub neljanda 
käsu kohustuslikkus palju kaugemale Kristuse - ristilöömisest, . ülestõusmisest ja 
taevaminekust; aega, mil Tema sulased kuulutavad kõigile rahvastele rõõmsaid 
sõnumeid. (SV 338.1) 


Issand käsib oma prohveti kaudu: ,,Seo kinni tunnistus, pitserda õpetus mu õpilastes!“ 
Jes. 8, 16. Jumala käsuõpetuse pitser leidub neljandas käsus. Kümnest käsust on see ainus, 
mis toob ära Käsuandja nime ja tiitli. See käsk nimetab Teda taeva ja maa Loojaks ja näitab 
seega, et Temal on ennekõike õigus nõuda austamist ja kummardamist. Peale selle käsu ei 
leidu kümnes käsus ühtki teist viidet sellele, kelle volitusel on käsuõpetus antud. Kui 
paavstlik võim muutis hingamispäeva, võeti käsuõpetuselt pitser. Jeesuse jüngritelt 
oodatakse neljanda käsu hingamispeäva taastamist Looja mälestusmärgina ja Tema 
autoriteedi tunnusena. (SV 338.2) 


»Õpetuse ja tunnistuse juurde!“ Kuna vastuolulisi õpetusi ja teooriaid esineb külluses, on 
Jumala käsk ainus eksimatu juhis, millega kõiki arvamusi, õpetusi ja teooriaid tuleb 
kontrollida. Prohvet ütleb: ,, Kui nõnda ei kõnelda, siia. ei ole koitu.“ Salm 20. (SV 338.3) 


Issand käsib veel: ,,Hüüa täiest kõrist, ära peata, tõsta oma häält otsekui pasun! Tee 
teatavaks mu rahvale nende üleastumine ja Jaakobi soole nende patud.“ Mitte kurja 
maailma, vaid neid, keda Issand nimetab ,,minu rahvas“, tuleb noomida nende üleastumiste 
pärast. Ta jätkab: ,,Päevast päeva nad küll otsivad mind ja tahavad teada mu teid, nagu oleks 
see rahvas, kes on õiglane ega hülga oma Jumala õiglust.“ Jes. 58, 1. 2. Siin kõneldakse 
inimestest, kes peavad end õigeks ja näivad tundvat suurt huvi Jumala teenimise vastu; kuid 
südamete Läbikatsuja vali ja pühalik noomitus näitab, et nad tallavad jalge alla jumalikke 
eeskirju. (SV 338.4) 


Prohvet juhib tähelepanu korraldusele, mis on hüljatud: ,,Ja su omad ehitavad üles 
muistsed varemed, sa taastad endiste põlvede alusmüürid; sind nimetatakse ,,murtud 

müü ride parandajaks“, ,,teeradade käidavaks tegijaks“. Kui za hingamispäeval peatad oma 
jalga ega tee mu pühal päeval, mis sulle meeldib, kui sa nimetatud hingamispäeva rõõmaks, 
Jehoova püha päeva austusväärseks, ja austad seda, ega tee, mis sulle meeldib, ei otsi 
omakasu, ega kõnele tühje sõnu, siis sa tunned rõõmu Jehoovas,“ Salmid 12-13. 14. See 
prohvetikuulutus kehtib ka meie ajal. Lõhe Jumala käsuõpetusse löödi siis, kui rooma- 
katoliku kiriku võim muutis hingamispäeva, kuid aeg on tulnud selle jumaliku korralduse 
taastamiseks. Lõhe tuleb parandada ja paljude põlvkondade kestel varemeis olnud 
alusmüürid üles ehitada. (SV 338.5) 


Aadam pidas Looja poolt puhkuseks ja õnnistuseks pühitsetud päeva nii Eedenis enne 
oma langemist, kui ka pärast seda, kui ta oli sunnitud lahkuma õnnelikust kodust. Seda 
pidasid kõik patriarhid Aabelist Noani, Aabrahamini, Jaakobini. Kui valitud rahvas oli 
orjuses Egiptuses, kaotasid paljud ebajumalateenistuse kestel teadmise käsust, kuid siis, kui 
Issand vabastas Iisraeli, kuulutas Ta kogunenud rahvahulgale oma käsku aukartustäratavas 
hiilguses, et nad teaksid Tema tahet ning tunnustaksid ja kuuletuksid Temale igavesti. (SV 
332 


Neist kaugeist aegadest kuni tänaseni on maailmas säilitatud Jumala käsu tundmine ja 
peetud neljanda käsu hingamispäeva. Kuigi ,,patu inimesel“ õnnestus Jumala püha päeva 
jalge alla tallata, leidus isegi tema ülemvõimu perioodil varjulistes paikades ustavaid 
inimesi, kes austasid hingamispäeva. Usupuhastusest alates on igas põlvkonnas olnud 
inimesi, kes on pidanud pühaks seda päeva. Tunnistust Jumala käsu kestvusest ja loomise 
hingamispäeva pidamise pühast kohustusest on igal ajal kuulutatud, kuigi sageli keset 
etteheiteid ja tagakiusamisi. (SV 339.2) 


Need tõed sellisena nagu nad esinevad Ilm. 14. peatükis seoses ,, igavese 
evangeeliumiga“, saavad olema Kristuse koguduse tunnuseks Tema ilmumise ajal, sest 
kolmekordse kuulutuse lõpul teatatakse: ,,Siin on need, kes peavad Jumala käske ja Jeesuse 
usku“. See kuulutus on viimane kuulutus, mida enne Issanda tulekut edastatakse. Vahetult 
pärast selle kuulutuse esitamist näeb prohvet Inimese Poega tule-vat aus, et koguda maailma 
lõikus. (SV 339.3) 


Neid, kes said valgust pühamu ja Jumala käsuõpetuse muutmatuse kohta, valdas rõõm ja 
imetlus, kui nad nägid endi ees avaneva tõe süsteemi ilu ja kooskõla. Nad soovisid, et 
valgus, mis näis neile nii kallis, paistaks edasi kõigile kristlastele; nad võisid vaid uskuda, et 
see rõõmuga vastu võetakse. Kuid tõed, mis eraldasid neid maailmast, polnud paljudele, kes 
tunnistasid endid Kristuse järelkaijaiks, teretulnud. Kuulekus neljandale käsule nõudis 
ohvrit, millest enamus keeldus. (SV 339.4) 


Kui esitati nõue pühitseda hingamispäeva, lähenesid paljud kristlased asjale nii nagu 
ilmalikud inimesed. Nad ütlesid: , Me oleme alati pühapäeva pidanud, meie isad pidasid 
seda ning paljud head ja vagad inimesed surid õnnelikena, pidades seda. Kui neil oli õigus, 


siis on meilgi. Selle uue hingamispäeva pidamine viiks meid vastuollu maailmaga ja meil 

poleks enam mingit mõju inimeste üle. Mida suudab väike seltskond seitsmenda päeva 
pidajaid teha kogu maailma vastu, kes peab pühapäeva?“ Samasuguste argumentidega 
püüdsid juudid õigustada Kristuse äraheitmist. Nende isad olid leidnud Jumala heakskiidu 
ohvriteenistuses ja miks ei võinud lapsed leida pääset samal viisil? Tõelised kristlased 
Lutheri ajal olid surnud katoliku usus ja seepärast oli religioon, nagu väitsid paavstlased, 
küllaldane pääsemiseks. Selline suhtumine osutub tugevaks barjääriks igasugustele 
edusammudele usus ja praktikas. (SV 340.1) 


Paljud väitsid, et pühapäeva pidamine on olnud palju sajandeid kiriku üheks 
põhiõpetuseks ja laialt levinud kombeks. Sellele argumendile vastati tõendusega, et 
hingamispäev ja selle pidamine on vanem ja laialt levinum, tegelikult nii vana kui maailm 
ise ja sellel on nii inglite kui Jumala heakskiit. , Kui maa alused paigale pandi, kui 
hommikutähed üheskoos laulsid ja kõik Jumala pojad hõiskasid rõõmuga,“ siis pandi alus 
hingamispäevale. Iiobi 36. 6. 7; 1. Moos. 2, 1-3. See korraldus nõuab meilt austust; seda ei 
seadnud sisse inimlik autoriteet ning see ei toetu inimlikele traditsioonidele; hingamispäeva 
on nii korraldanud Vana Päevist ja andnud selleks käsu oma igaveses sõnas. (SV 340.2) 


Kui inimeste tähelepanu juhiti hingamispäeva reformile, hakkasid populaarsed õpetajad 
Jumala Sõna moonutama ja sel viisil tõlgendama, mis küsivaid inimesi kõige paremini 
rahustas. Need, kes ei uurinud Pühakirja isiklikult, olid nõus vastu võtma seletusi, mis olid 
kooskõlas nende soovidega. Paljud püüdsid kummutada tõde argmentide, sofismi, isade 
traditsioonide ja kiriku autoriteediga, kuid tõe kaitsjad kaitsesid neljanda käsu kehtivust 
Piibliga. Alandlikud inimesed, varustatud ainult tõe sõnaga, seisid vastu õpetatud meeste 
rünnakutele, kes leidsid hämmastuse ja vihaga, et nende väljendusrikas keerutamine oli 
jõuetu nende inimeste lihtsa, otsekohese arutluse vastu, kes olid Pühakirjas kogenenumad 
kui koolitarkuses. (SV 340.3) 


Kuna vastaste väiteid ei toetanud Piibel, rõhutasid paljud väsimatu visadusega sama 
argumenti, mida omal ajal oli kasutatud Kristuse ja Tema apostlite vastu: ,, Miks meie 
tähtsad mehed ei mõista hingamispäeva küsimust? Ainult vähesed usuvad nagu teie. Ei saa 
olla, et teil on õigus ja kõik haritud inimesed maailmas eksivad.“ (SV 341.1) 


Et väärata selliseid vastuväiteid, oli tarvis ainult tsiteerida Pühakirja õpetusi ja Issanda 
plaani oma rahvaga kõikidel ajastutel. Jumal töötab nende kaudu, kes Tema häält kuulevad 
ja sellele kuuletuvad; nende kaudu, kes räägivad vajaduse korral ka vastumeelseid tõdesid; 
nende kaudu, kes ei karda noomida populaarseid patte. Põhjuseks, miks Jumal suuremal 
arvul ei vali õpetatud ja kõrge positsiooniga inimesi reformiliikumiste juhtideks, on see, et 
nad panevad lootuse oma usutunnistusele, teooriatele ja teoloogilistele süsteemidele ega 
tunne vajadust olla õpetatud Jumalast. Ainult need, kellel on isiklik ühendus tarkuse 
Allikaga, võivad mõista ja seletada Pühakirja. Mõnikord kutsub Jumal tõde kuulutama 
inimesi, kellel on vähe koolitarkust; mitte sellepärast, et nad on harimatud, vaid sellepärast, 
et nad ei ole liigselt enesekindlad, et olla Jumalast õpetatud. Nad õpivad Kristuse koolis ja 

nende alandlikkus ning kuulekus teevad neid suureks. Usaldades nende hoolde tõe 
tunnetuse, austab Jumal neid sellise auga, millega võrreldes on maine au ja inimlik suurus 
tähtsusetud. (SV 341.2) 


Enamik Kristuse tuleku ootajaid heitsid kõrvale tõed pühamu ja Jumala käsuõpetuse 
kohta, paljud loobusid ka usust adventliikumisse ning võtsid omaks ekslikud ja 
vastuolulised vaated prohvetikuulutuste kohta, mis sellele liikumisele osutasid. Mõningaid 
inimesi viis eksiteele soov jätkuvalt kindlaks määrata Kristuse tuleku aega. Valgus, mis 
paistis nüüd pühamuteenistuse mõistmise kaudu, oleks näidanud neile, et mitte ükski 
prohvetlik periood ei ulatu Kristuse teise tulekuni ning ükski ettekuulutus ei määratle selle 
sündmuse täpset aega. Kuid valgust eirates jätkasid nad Issanda tuleku -— aja 
kindlaksmääramist ja pettusid seega korduvalt. (SV 341.3) 


Kui Tessaloonika koguduses levisid ekslikud vaated Kristuse tuleku kohta, andis apostel 
Paulus neile nõu hoolikalt kontrollida oma lootusi ja ootusi Jumala Sõnaga. Ta tsiteeris neile 
prohvetikuulutusi, mis kõnelesid Kristuse tulekule eelnevaist sündmustest ja näitas, et neil ei 
olnud mingit põhjust oodata Teda nende elu ajal. , Ärgu ükski teid petku mingil kombel“ (2. 
Tess. 2, 3), hoiatas ta. Ta teadis, et siis, kui kristlased toetuvad omaenda lootustele, mida 
Pühakiri ei kinnita, satuvad nad libedale teele. Pettumus teeb nad uskmatute pilkealusteks ja 
neid varitseb oht heituda ning sattuda kiusatusse kahelda päästmiseks olulistes tõdedes. 
Apostli manitsus tessalooniklastele sisaldab tähtsat õpetust nende jaoks, kes elavad 
viimastel päevadel. Paljud Kristuse tuleku ootajad arvasid, et juhul kui nende usku ei kinnita 
kindel Issanda tuleku aeg, ei saa nad ettevalmistustöös innukad ja hoolsad olla. Kuid kuna 
nende lootused kerkisid korduvalt kõrgele ainult selleks, et jälle hävida, nõrgestas see nende 
usku niivõrd, et nad muutusid peaaegu võimetuiks vastu võtma prohvetikuulutuste suurte 
tõdede mõistmist. (SV 341.4) 


Kohtutunni kindla aja kuulutamine esimese kuulutusega seoses oli Jumalast korraldatud. 
Prohvetlike perioodide arvestus, millel see kuulutus põhines, osutas 2300 päeva lõpule 
1944. a. sügisel. Keegi ei leidnud siin mingit viga. Kuid korduvad jõupingutused prohvetlike 
perioodide alguse ja lõpu uute tähtaegade määramiseks ja ekslikud arutlused, mis olid 
vajalikud järjest uute seisukohtade toetamiseks, juhtisid ühelt poolt inimeste mõtteid eemale 
ajakohasest tõest ja teiselt poolt seadsid põlguse alla kõik jõupingutused prohvetikuulutusi 
selgitada. Mida sagedamini teise tuleku aega kindlaks määrati, ja mida laialdasemalt seda 
õpetati, seda paremini sobis see Saatana eesmärkidega. Kui aeg oli möödunud, õhutas ta 
põlgust ja pilget selle kaitsjate vastu ning tõi nii halvakspanu 1843. a. ja 1844. a. suurele 
adventliikumisele. Need, kes jäävad sellisesse eksitusse, lükkavad lõpuks Kristuse tuleku aja 
liiga kaugele tulevikku. Nii satuvad nad väärasse julgeolekusse ja paljud ei vabane 
eksiarvamustest enne, kui on juba liiga hilja. (SV 342.1) 


Vana Iisraeli ajalugu on tabav näide adventistide kogemusest. Jumal juhtis oma rahvast 
adventliikumises nii, nagu Ta juhtis Iisraeli lapsi välja Egiptusest. Suure pettumuse kaudu 


279 


Vaimne Lugu Kahest Linnast 


prooviti nende usku nii nagu kord prooviti heebrealaste usku Punase mere ääres. Oleksid 
nad siingi usaldanud juhtivat kätt, mis oli nendega olnud möödunud kogemustes, oleksid 
nad näinud Jumala päästet. Kui kõik need, kes olid töötanud ühiselt a. 1844, oleksid võtnud 
vastu kolmanda ingli kuulutuse ja kuulutanud seda Püha Vaimu väes, siis oleks 
Issand nende jõupingutustega võimsalt kaasa töötanud. Maailm oleks saanud valgustatud. 
Aastaid tagasi oleksid maailma elanikud saanud juba hoiatuse, lõputöö oleks tehtud ja 
Kristus oleks tulnud oma rahvast lunastama. (SV 342.2) 


Jumala tahe polnud see, et Iisrael rändas nelikümmend aastat kõrbes. Ta tahtis viia nad 
otse Kaananisse ja asutada nad sinna püha, õnneliku rahvana. Ent ,,oma uskmatuse pärast ei 
võinud nad sisse saada.“ Heebr. 3, 19. Tagasilanguse ja usuhülgamise tõttu hukkusid nad 
kõrbes ning uus põlvkond kasvas üles, et siseneda tõotatud maale. Samuti polnud Jumala 
tahe see, et Kristuse tulemine oleks pidanud nii kaua viibima ja Tema rahvas jääma nii 
paljudeks aastateks sellesse patu ja hädade maailma. Ent uskmatus lahutas nad Jumalast. 
Kui nad keeldusid tegemast neile määratud tööd, laskis Jumal kasvada üles teistel, kes 
kuulutust edasi kandsid. Halastusest maailma vastu viivitab Jeesus tulekuga, et patused 
võiksid veel kuulda hoiatust ja leida Temas kaitset, enne kui vallandub Jumala viha. (SV 
343.1) 


Nii nagu varasematel aegadel, nii äratavad ka nüüd tõed, mis noomivad patte ja eksitusi, 
vastuseisu. ,,Sest igaüks, kes teeb kurja, vihkab valgust, ega tule valguse juurde, et ta tegusid 
ei laidetaks.“ Joh. 3, 20. Kui inimesed näevad, et nad ei saa kaitsta oma seisukohta 
Pühakirjas, otsustavad paljud kaitsta seda igal juhul ning hakkavad mustama nende 
iseloomu ja motiive, kes kaitsevad ebapopulaarset tõde. Sama meetodit on kasutatud 
kõikidel aegadel. Eelijat peeti tülitegijaks Iisraelis, Jeremiat reeturiks ja Paulust templi 
rüvetajaks. Läbi aegade on süüdistatud neid, kes on ustavad tõele, mäs-su õhutamises, 
ketserluses või isegi kiriku lõhestamises. Rahvahulgad, kes on selleks liiga uskmatud, et 
vastu võtta prohvetikuulutuse kindlat sõnumit, võtavad kõhklematu kergeusklikkusega vastu 
süüdistuse nende aadressil, kes julgevad noomida moodsaid patte. Selline meelsus üha 
kasvab. Piibel õpetab selgesti, et ligineb aeg, mil riigiseadused lähevad nii vastuollu Jumala 
käsuga, et kõik, kes tahavad iga hinna eest kuuletuda kõigile jumalikele eeskirjadele, peavad 
taluma etteheiteid ja karistust nagu kurjategijad. (SV 343.2) 


Kui tõe sõnumi kuulutaja seda kõike mõistab, mida ta siis peab tegema? Kas ta peab 
arvama, et tõde pole võimalik esitada, kuna see tekitab inimestes sageli ainult 
kõrvalehoidmist või vastupanu tõe nõuete suhtes? Ei, tal pole mingit põhjust salata Jumala 
Sõna tunnistusi sellepärast, et see äratab vastuseisu, nii nagu polnud põhjust ka 
varasematel reformaatoritel. Pühade ja märtrite poolt esitatud usutunnistus on kirja pandud 
järgnevate põlvkondade kasuks. Need pühaduse ja vankumatu otsekohesuse eeskujud 
sisendavad julgust neisse, keda on nüüd kutsutud Jumalast tunnistust andma. Nad said armu 
ja tõde mitte ainult iseeneste jaoks, vaid selleks, et nende kaudu valgeneks maailm Jumala 

tundmises. Kui Jumal on andnud oma sulaste kätte valguse, siis tuleb seda lasta paista 
maailmale. (SV 343.3) 


Vanasti tunnistas Issand sellele, kes rääkis Tema nimel: ,, Aga Iisraeli sugu ei taha sind 
kuulata, sest nad ei taha mindki kuulata!“ Sellele vaatamata ütles Ta: ,,Vaid sina räägi neile 
minu sõnu, kuulaku nad või ärgu kuulaku.“ Hes. 3, 7; 2, 7. Jumala sulastele on antud 
korraldus: ,,Hüüa täiest kõrist, ära peatu, tõsta oma häält otsdkui pasun!“ Tee teatavaks mu 
rahvale nende üleastumine ja Jaakobi soole nende patud.“ Jes. 58, 1. (SV 344.1) 


Nii kaugele, kui kellegi võimalused ulatuvad, lasub igaühel, kes on tõe valguse vastu 
võtnud, seesama pühalik ja suur vastutus nagu muistsel Iisraeli prohvetil, kellele tuli Issanda 
sõna: ,,Ja sina, inimesepoeg, sind olen ma pannud Iisraeli soole vahimeheks! Kui sa kuuled 
sõna minu suust, siis sa pead neid hoiatama minu poolt! Kui ma ütlen õelale — õel, sa pead 
surema! sina aga ei räägi, et manitseda õelat pöörduma teelt, siis see õel küll sureb oma süü 
pärast, aga tema verd ma küsin sinu käest! Aga kui sa manitsed õelat tema tee pärast, et ta 
sellelt pöörduks, tema aga ei pöördu oma teelt, siis ta sureb oma süü pärast ja sina oled 
päästnud oma hinge!“ (SV 344.2) 


Suureks takistuseks nii tõe vastuvõtmisel kui ka kuulutamisel on tõsiasi, et see toob 
enesega kaasa ebamugavusi ja etteheiteid. See on ainus argument tõe vastu, mida selle 
kaitsjad kunagi ümber lükata pole suutnud. Ent see ei heiduta Kristuse tõelisi järelkäijaid. 
Nad ei oota, kuni tõde saab populaarseks. Veendunud oma kohustuses, võtavad nad 
teadlikult oma risti ja ütlevad koos apostel Paulusega, et ,,see silmapilkne kerge viletsus 
saavutab määratu suure ja rohke igavese au“. Koos Moosesega arvavad nad ,,Kristuse 
teotust suuremaks rikkuseks kui Egiptuse aardeid.“ 2. Kor. 4, 17; Heebr. 11, 26. (SV 344.3) 


Need, kes teenivad oma südames maailma, tegutsevad eelkõige maist heaolu ja mitte 
usulisi põhimõtteid silmas pidades; olgu nende usutunnistus siis milline tahes. Me peame 
valima õigluse sellepärast, et see on õigus ja jätma tagajärjed Jumala hooleks. 
Põhimõttelistele ustavatele ja julgetele inimestele on maailm võlgu suurte reformide eest. 
Selle usupuhastuse, mis tuleb teostada käesoleval ajal, viivad läbi sama ustavad 
inimesed. (SV 344.4) 


Nii ütleb Issand: ,, Kuulge mind õigusetundjad, rahvas, kelle südames on mu käsuõpetus! 
Ärge kartke inimeste laimu ja ärge ehmuge nende sõimust! Sest neid sööb riidekoi nagu 
riiet, neid sööb villakoi nagu villa! Aga minu õiglus jääb igavesti ja mu pääste põlvest 
põlveni!“ Jes. 51, 7. 8. (SV 345.1) 

PEATÜKK 27—NÜÜDISAEGSED ÄRKAMISED 


Jumala Sõna ustav kuulutamine on viinud alati tulemusteni, mis tunnistavad selle 
jumalikust päritolust. Jumala sulaste kuulutust muistsel ajal saatis Jumala Vaim, ja sõnal oli 
vägi. Patused tundsid südametunnistust elustuvat. ,,Valgus, mis valgustab iga inimest, oli 
tulemas maailma“ ja see valgustas nende hinge salajasi soppe ning paljastas pimedusse 
peidetud asjad. Sügav veendumus haaras mõistust ja südant. Nad tulid tunnetusele patu, 
õiguse ja tulevase kohtu suihtes. Nad hakkasid mõistma Jehoova õigust ning neid valdas 
hirm ilmuda süüdlasena ja ebapuhtana südamete Läbikatsuja ette. Nad hüüdsid ahastuses: 
»»Kes päästab mind sellest surma ihust?“ Kui inimeste ees avanes Kolgata rist ja see lõputult 
suur patuste inimeste eest toodud ohver, mõistsid nad, et ainult Kristuse teened võisid 
lepitada nende üleastumised; et ainult Kristus võis lepitada inimest Jumalaga. Usu ja 
alandlikkusega võtsid nad vastu Jumala Talle, kes võtab ära maailma patu. Jeesuse vere läbi 
said nad mineviku pattude andestuse. (SV 345.2) 


Need hinged kandsid meeleparanduse vilja. Nad uskusid, neid ristiti ja nad tõusid veest, 
et olla uus loodu Kristuses Jeesuses ja mitte käia enam oma endiste tahtmiste ja himude 
järele, vaid usu kaudu Jumala Pojasse peegeldada Tema iseloomu ja puhastada ennast nii 
nagu Tema on puhas. Neid asju, mida nad kord vihkasid, armastasid nad nüüd ja neid asju, 
mida nad kord armastasid, hakkasid nad vihkama. Uhked ja iseteadjad muutusid südamelt 
leebeteks ja alandlikeks. Kergemeelsed ja kõrgid muutusid tõsisteks ja tagasi-hoidlikeks. 
Labased muutusid aupaklikeks, joobnud kaineteks ja liiderlikud moraalselt puhtaiks. Edevad 
maailma moed heideti kõrvale. Kristlaste ehteks ei olnud ,,välispidine juuste palmitsemine, 
kulla ümberriputamine ega toredate riietega riietumine, vaid varjul olev südame inimene, 
tasane ja vaikse vaimu kadumatuses, mis on kallis Jumala ees.“ 1. Peetr. 3, 3. 4. (SV 345.3) 


Äratuskoosolekud panid inimesi sügavalt südant läbi katsuma ja alanduma. Neid 
iseloomustasid pühalikud, tõsised üleskutsed, igatsev kaastunne aidata Kristuse verega 
ostetud hingi. Mehed ja naised palvetasid ja võitlesid koos Jumalaga kaasinimeste päästmise 
pärast. Selliste ärkamiste viljad ilmnesid inimestes, kes ei kohkunud tagasi enesesalgamise 
ja ohvri ees, vaid rõõmustasid, et neid arvati väärt kannatama Kristuse pärast etteheiteid ja 
raskeid katsumusi. Inimesed nägid muutust nende elus, kes tunnistasid Jeesuse nime. 
Ühiskonnale oli nende mõju kasuks. Nad kogusid Kristusega ja külvasid Vaimule, et lõigata 
igavest elu. (SV 346.1) 


Nende kohta võis öelda: ,, Kurvastusite meeleparanduseks.“ ,,Sest kurvastus Jumala meele 
järele saavutab meeleparanduse, mis toob pääste, mida ei kahetseta; aga maailma kurvastus 
toob surma. Sest vaadake, kuidas otse see, et te saite kurvaks Jumala meele järele, on teis 
tekitanud millise hoole, millise vabandamise, millise meelepaha, millise kartuse, millise 
igatsemise, millise innukuse, millise karistuse! Te olete kõikepidi osutanud endid puhtaiks 
selles asjas.“ 2. Kor. 7, 9-11. (SV 346.2) 

Selline on Jumala Vaimu töö tagajärg. Tõelisest meeleparandusest pole aga jälgegi seal, 
kus ei toimu elu muutus. Kui patune teeb uue tõotuse ja tagastab selle, mille on röövinud, 
tunnistab oma pattu, armastab Jumalat ja oma kaasinimesi, võib ta olla kindel, et ta on 
leidnud rahu Jumalaga. Sellised tulemused järgnesid möödunud aegade usulistele 
ärkamistele. Nende vili näitas, et Jumal õnnistas neid inimeste päästmisel ja inimkonna 
kõlbluse tõstmisel. (SV 346.3) 


Kuid paljud nüüdisaegsed äratused erinevad märgatavalt neist Jumala armu ilmutustest, 
mis järgnesid varasematel aegadel Jumala sulaste tööle. On tõsi, et on ärganud laialdane 
usuline huvi; paljud tunnistavad ümberpöörmisest ja kirikute -liikmeskond kasvab, kuid 
kõigele vaatamata pole tulemused sellised, mis tunnistaksid tõelise vaimuliku elu sa- 
maväärsest kasvust. Valgus, mis leegitseb teatud aja, kustub varsti ja sellele järgnev 
pimedus on suurem kui enne. (SV 346.4) 


Kahjuks orienteeruvad populaarsed äratused liiga sageli ainult kujutlusvõime ja tunnete 
mõjutamisele, et niiviisi äratada armastust selle vastu, mis on uus ja erutav. Selliselt 
võidetud pöördunutel on vähe soovi kuulata Piibli tõdesid, vähe huvi prohvetite ja apostlite 
tunnistuse vastu. Kui usulises teenistuses ei ole midagi kõmulist, pole sellel nende silmis 
mingit külgetõmbejõudu. Süvenemist ja mõtlemapanevat kaalumist nõudev kuulutus, mis 
pöördub osavõtmatu mõistuse poole, ei leia mingit vastukaja. Jumala Sõna selgeid hoiatusi, 
mis puudutavad otseselt nende igavesi huvisid, ei panda tähele. (SV 346.5) 


Iga tõeliselt pöördunud inimese suureks eluküsimuseks jääb tema isiklik vahekord 
Jumala ja igaveste asjadega. Ent kus on Jumalale pühendumine tänapäeva populaarsetes 
kiri-kutes? Pöördunud ei loobu oma uhkusest ja maailma armastusest. Nad ei soovi ennast 
salata ega kanda oma risti ja järgida tasast ning alandlikku Jeesust rohkem kui enne 
pöördumist. Religioon on saanud uskmatutele ja skeptikutele meelelahutuseks, sest paljud, 
kes kannavad selle nime, et tunne selle põhimõtteid. Jumalakartuse vägi on paljudest 
kirikutest peaaegu kadunud. Seltskondlikud väljasõidud, kiriklikud etendused, kiriku 
väljamüügid, toredad majad, oma isikuga seotud uhkeldamine on mõtted Jumalast eemale 
peletanud. Maavaldused, varandused ja ilmalikud tegevusalad on vallanud mõtted nii, et 
igavese väärtusega asjad leiavad vaevu põgusat tähelepanu. (SV 347.1) 


Vaatamata laialt levinud usu ja valguse langusele, on neis kirikuis Kristuse tõelisi 
järelkäijaid. Enne maad tabavaid viimaseid Jumala kohtunuhtlusi toimub Jumala rahva seas 
selline lihtsa jumalakartuse taaselustumine, millist pole nähtud pärast apostellikku aega. 
Jumala Vaim ja vägi valatakse välja Tema laste peale. Sel ajal lahkuvad paljud neist 
kirikutest, kus selle maailma armastus on välja tõrjunud armastuse Jumala ja Tema Sõna 
vastu. Paljud nii jutlustajate kui ka rahva hulgast võtavad rõõmuga vastu need suured tõed, 
mida Jumal sel ajal on lasknud kuulutada, et valmistada inimesi Issanda teiseks tulekuks. 
Hingevanlane soovib seda tööd takistada. Ja enne kui tuleb aeg selliseks äratuseks, püüab ta 
tõkestada seda võltsingute esitamisega. Neis kirikuis, mida ta saab allutada oma petlikule 

väele, toob ta esile ilminguid, mis jätavad mulje nagu oleks Jumala eriline õnnistus valatud 
välja: seal avaldub see, mida peetakse suureks usuliseks huviks. Rahvahulgad juubeldavad 
selle pärast, et Jumal nii imeväärselt nende heaks töötab, kuid tegelikult tegutseb hoopis 
teine vaim. Usulise sildi all püüab Saatan laiendada oma mõju kristliku maailma üle. (SV 
347.2) 


Paljudes äratustes, mis on toimunud möödunud poole sajandi jooksul, on suuremal või 
vähemal määral olnud tegevuses samad mõjud, mis ilmnevad tulevikus ulatuslikumates 
liikumistes: emotsionaalne erutus, tõe ja vale segu, mis on osavalt kohandatud eksiteele 
viimiseks. Siiski ei tarvitse keegi lasta end petta. Jumala Sõna valgel pole raske otsustada 
liikumiste iseloomu üle. Alati kui inimesed jätavad hooletusse Piibli tunnistuse ning 
pöörduvad kõrvale sellistest selgetest hinge häbikatsuvatest tõdedest, mis nõuavad 
enesesalgamist ja maailmast loobumist, võime olla kindlad, et Jumal ei anna oma õnnistust. 
Juhise järgi, mis Kirstus ise on andnud — ,,Nende viljast te tunnete nad“ (Matt. 7, 16) — 
saab selgeks, et neis liikumistes ei tööta Jumala Vaim. (SV 348.1) 


Oma Sõna tõdedes on Jumal end inimestele ilmutanud; sellepärast on tõde kõigile,kes 
selle vastu võtavad, kaitsekilbiks Saatana pettuste vastu. Nende tõdede hooletusse jätmine 
on avanud ukse pahedele, mis nüüdses usulises maailmas on nii laialt levinud. Suuresti on 
ununenud Jumala käsuõpetuse olemus ja tähtsus. Väär arusaam Jumala käsuõpetuse 
olemusest, muutumatusest ja kohustuslikkusest on viinud valedele arusaamadele 
ümberpöördumisest ja pühitsusest. Tulemuseks on koguduste vagaduse taseme langus. Siin 
peitub Jumala väe ja Vaimu puudumise põhjus meie aja äratustes. (SV 348.2) 


Mitmesugustes ususektides on vagaduse poolest väljapaistvaid inimesi, kes seda fakti 
tunnustavad ja selle pärast südant valutavad. Professor Edwards A. Park ütleb kaasaegsetest 
usulistest ohtudest kõneldes tabavalt: ,, Üks ohu allikas on see, et kantsel jätab hooletusse 
jumaliku käsu rõhutamise. Endistel aegadel oli kantsel südametunnistuse hääle 
võimendaja... Meie kõige kuulsamad jutlustajad andsid oma kõnedele imestusväärse 
ülevuse, samal ajal kui nad järgisid Meistri eeskuju käsu, selle õpetuste ning hoiatuste 
väljapaistvaks tegemisel. Nad kordasid kaht suurt põhimõtet: et käsuõpetus on Jumala 
täiusliku iseloomu koopia ja, et inimene, kes ei armasta käsku, ei armasta evangeeliumi, sest 
käsuõpetus nagu evangeeliumgi on peegel, mis peegeldab Jumala tõelist olemust. See oht 
viib teiseni, nimelt patu ulatuse ja pahelisuse alahindamiseni. Käsu õiguse tunnustamine on 
pöördvõrdeline sellele mittekuuletumise ülekohtuga.“ (SV 348.3) 


»Lähedases suguluses nimetatud ohtudega on oht alahinnata Jumala õiglust. Tänapäeva 
jutlustajatel on kalduvus Jumala õiglust jumalikust headusest välja jätta, madaldada headus 
mingiks tundeks, selle asemel et ülendada see põhimõtteks. Uus teoloogiline prisma lahutab 
selle, mille Jumal on ühendanud. Kas Jumala käsk on hea või halb? Ta on hea. Siis on ka 
õiglus hea, sest see on eelsoodumus käsu täitmiseks. Harjumusest alahinnata Jumala käsku 
ja õiglust, samuti inimeste sõnakuulmatuse ulatust ja pahelisust, libisevad inimesed kergesti 

harjumusse alahinnata armu, mis on teinud lepituse patu eest.“ Nii kaotab evangeelium 
inimeste silmis oma väärtuse ja tähtsuse, ja varsti on nad valmis heitma kõrvale ka 
Piibli. (SV 348.4) 


Paljud usuõpetajad väidavad, et Kristus tühistas oma surmaga käsu ja et inimesed on 
nüüdsest peale vabastatud selle nõuetest. Mõned, kujutavad käsuõpetust ränga ikkena ja 
vastandavad käsu orjusele vabaduse, millest saadakse osa evangeeliumi kaudu. (SV 349.1) 


Prohvetid ja apostlid ei suhtunud niiviisi Jumala pühasse käsku. Taavet ütles: ,,Ja 
avaruses käia, sest ma nõuan sinu korraldusi!“ Laul 119, 45. Apostel Jakoobus, kes kirjutas 
pärast Kristuse surma, viitab kümnele käsule kui ,,kuninglikule käsule“ ja ,, vabaduse 
täiuslikule käsule“. Jak. 2, 8; 1, 25. Ilmutuseraamatu kirjutaja kuulutab pool sajandit pärast 
ristilöömist õnnistusi neile, ,,kes tema käsusõnade järele teevad, et neil võiks meelevald olla 
elupuust süüa ja nemad võiksid väravaist linna, sisse minna.“ Ilm 22, 14 (vt.). (SV 349.2) 


Väide, et Kristus tühistas oma surmaga Isa käsud, on alusetu. Kui oleks olnud võimalik 
muuta või tühistada käsku, poleks Kristus pidanud surema, et inimest patu karistusest 
päästa. Käsu tühistamise asemel tõestas Kristuse surm hoopiski seda, et käsk on muutumatu. 
Jumala Poeg tuli, et ,.teha õpetus suureks ja võimsaks“. Jes. 42, 21. Ta ütles: ,,Ärge arvake, 
et ma olen tulnud tühistama käsuõpetust“; kuni kaob taevas ja maa, ei kao käsuõpetusest 
mitte ühtki tähekest või ühtki märgikest.“ Matt. 5, 17. 18. Ja enese kohta ütleb Ta: ,, Sinu 
tahtmist, mu Jumal, teen ma hea meelega ja sinu käsuõpetus on mu sisemuses.“ Laul 40, 
8. (SV 349.3) 


Jumala käsuõpetus on oma olemuselt muutumatu. Ta on Looja tahte ja iseloomu ilmutus. 
Jumal on armastus ja Tema käsk on armastus. Käsuõpetuse kaheks suureks põhimatteks on 
armastus Jumala ja armastus inimese vastu. ,,Siis on armastus käsu täitmine.“ Hooma 13, 
10. Jumala iseloom on õigus ja tõde, selline on ka Tema käsuõpetuse olemus. Laulja ütleb: 
»»Su käsuõpetus on tõde“; ,,kõik su käsud on õigus“. Laul 119, 142. 172. Ja apostel Paulus 
möönab: ,, Nõnda on siis käsk püha, käsusõna püha ja õige ja hea“. Rooma 7, 12. Selline 
käsusõna, mis on Jumala tahte väljendus, peab olema niisama püsiv nagu Tema 
Loojagi. (SV 349.4) 


Pöördumise ja pühitsemise ülesandeks on lepitada inimesed Jumalaga, tuua nad 
kooskõlla Tema käsuõpetuse põhimõtetega. Alguses loodi inimene Jumala näo järele. Ta oli 
täielikus kooskõlas Jumala loomuse ja käsuga; õigluse põhimõtted olid kirjutatud tema 
südamesse, kuid patt võõrutas ta oma Loojast. Enam ei peegeldanud ta Jumala kuju. Tema 
süda oli sõjajalal Jumala käsu põhimõtetega. ,.Sellepärast, et liha mõtteviis on vaen Jumala 
vastu, sest ta ei alistu Jumala käsule ega võigi alistuda.“ Rooma 8, 7. Ent ,,nõnda on Jumal 
maailma armastanud, et ta oma ainusündinud Poja on andnud“, et inimene saaks lepitatud 
Jumalaga. Kristuse teenete kaudu võivad inimesed saada jälle kooskõlla oma Loojaga. 
Inimese südant peab uuendama Jumala arm. Ta peab saama uue elu ülalt. Selline muutus on 


uussünd ja ilma selleta, ütleb Jeesus, ei või te Jumala riiki pääseda“. (SV 350.1) 
285 


Vaimne Lugu Kahest Linnast 


Esimeseks sammuks Jumalaga lepituse otsimise teel on veendumine oma patus. ,,Patt on 
see, mis on käsu vastu.“ ,,Sest käsu kaudu tuleb patu tundmine.“ (1. Joh. 3, 4; Rooma 3, 20.) 
Selleks, et mõista oma süüd, peab patune kontrollima oma iseloomu Jumala õiguse 
mõõdupuuga. See mõõdupuu on peegel, mis näitab õige iseloomu täiuslikkust ja võimaldab 
tal näha puudusi oma iseloomus. (SV 350.2) 


Käsk ilmutab inimesele tema patte, kuid ei anna ravimit. Käsuõpetus tõotab elu 
kuulekale, kuid teatab ka, et üleastuja osaks on surm. Ainult Kristuse avangeelium võib 
vabastada inimese patu hukkamõistust. Patune peab pöörduma Jumala poole, kelle käsust ta 
on üle astunud, ja uskuma Kristusesse ning Tema lepitavasse ohvrisse. Niiviisi saab ta 
nende pattude andestuse, mida ta on möödunud elu jooksul teinud, ja saab osa jumalikust 
olemusest; temast saab Jumala laps ja ta saab lapsepõlve vaimu, kelles ta hüüab: ,, Abba! 
Isa!“ (SV 350.3) 


Kas ta võib nüüd vabalt üle astuda Jumala käsust? Paulus ütleb: ,, Kas me siis teeme käsu 
tühjaks usu läbi? Mitte sugugi, vaid me kinnitame käsku!“ ,,Meie, kes oleme ära surnud 
patule, kuidas peaksime veel elama selles?“ Ja Johannes tunnistab: ,,Sest see on Jumala 
armastus, et me peame tema käske, ja tema käsud ei ole rasked!“ Rooma 3, 31; 6, 2; 1. Joh. 
5, 3. Uussünni kaudu tuuakse süda kooskõlla Jumalaga, ühtlasi ka kooskõlla Tema 
käsuõpetusega. Kui see suur muutus on patuses toimunud, siis on ta läinud surmast ellu, 
patust pühadusse, üleastumisest ja vastuhakkamisest kuulekusse ja truudusesse. Vana elu, 
mille jooksul ta oli Jumalale võõras, on lõppenud ning uus lepituse, usu ja ar-mastuse elu on 
alanud. Siis viiakse ,,käsu õigus“ ,,täide meie sees, kes me ei käi liha järele, vaid vaimu 
järele“. Rooma 8, 4. Ja inimene hüüab: ,, Kuidas ma armastan sinu käsuõpetust! Iga päev 
mõlgutan ma mõttes seda!“ Laul 119, 97. (SV 350.4) 


»» Jehoova käsuõpetus on laitmatu, see kosutab hinge.“ Laul 19, 8. Ilma käsuõpetuseta ei 
ole inimesel õiget arusaamist Jumala puhtusest ja pühadusest ning omaenda süüst ja 
ebapuhtusest. Tal ei ole õiget arusaamist patust ega vajadust kahetsuse järele. Ta ei näe oma 
hukatuslikku olukorda Jumala käsuõpetusest üleastujana ega mõista seetõttu ka oma 
vajadust Kristuse lepitava vere järele. Ta võtab lihtsalt vastu pääste lootuse ilma südame 
põhjaliku muutuseta ja elu uuenduseta. Nii esineb külluses pealiskaudseid ümberpöörmisi ja 
rahvahulgad, kes selliselt liituvad kogudusega, pole kunagi liitunud Kristusega. (SV 351.1) 


Ekslikel teooriatel pühitsuse kohta, mis tulenevad Jumala käsuõpetuse hooletusse 
jätmisest või äraheitmisest, on väljapaistev koht tänapäeva usulistes liikumistes. Need 
teooriad on väärad õpetuslikust küljest ja ohtlikud praktiliste tagajärgede poolest. Kuna neid 
üldiselt propageeritakse, on seda enam vajalik, et kõigil oleks selge arusaamine sellest, mida 
Pühakiri pühitsuse kohta räägib. (SV 351.2) 


Piibel õpetab selgesti, mis on pühitsus ja kuidas seda saavutada. Apostel Paulus ütleb 
oma kirjas Tessaloonika kogudusele: ,,Sest see on Jumala tahtmine, teie pühitsus.“ Ja palub: 


»» Aga rahu Jumal ise pühitsegu teid täielikult.“ 1. Tess. 4, 3; 5, 23. Päästja palvetas oma 

jüngrite pärast: ,,Pühitse neid tões — sinu sõna on tõde.“ Joh. 17, 17. Paulus õpetab, et 
usklikud peavad olema ,,Pühas Vaimus pühitsetud“. Rooma 15, 16. Mis on Püha Vaimu 
töö? Jeesus ütles oma jüngritele: , Aga kui tema, tõe Vaim, tuleb, siis ta juhatab teid 
kõigesse tõtte.“ Joh. 16, 13. Ka Laulja ütleb: ,,Su käsud on tõde.“ Jumala Sõna ja Vaimu 
kaudu avatakse inimestele suured õigusemõistmise põhimõtted, mida hõlmab Tema 
käsuõpetus. Ja kuna Jumala käsk on ,,püha ja õige ja hea“, Jumala täiuslikkuse koopia, siis 
järelikult ka iseloom, mis kujundatakse kuulekuse kaudu käsule, on püha. Kristus on sellise 
iseloomu täiuslik eeskuju. Ta ütleb: Mina olen pidanud oma Isa käsusõnu.“ ,,Ma teen ikka, 
mis on tema meelt mööda,“ Joh. 15, 10; 8, 29. Kristuse järelkäijad peavad saama Tema 
sarnaseks; nad peavad Jumala armu läbi kujundama endas sellise iseloomu, mis on 
kooskõlas Jumala püha käsu põhimõtetega. Selline on pühitsus Piibli järgi. (SV 351.3) 


Seda saab teostada ainult usu kaudu Kristusesse, inimese sees elava Jumala Vaimu väega. 
Paulus manitseb usklikke: , Nõudke oma päästet kartuse ja värinaga! Sest Jumal on see, kes 
teis on tegev, et te tahate ja tegutsete tema hea meele järele.“ Fil. 2, 12. 13. €SV 352.1) 


Kristlane tunneb küll patu kiusatusi, kuid tal tuleb pidevalt võidelda nende vastu. Siin 
vajab ta Kristuse abi, et inimlik nõrkus ühineks jumaliku tegevusega ja usk hüüaks: ,,Ent 
tänu Jumalale, kes meile võidu annab meie Issanda Jeesuse Kristuse läbi.“ 1. Kor. 15, 
57. (SV 352.2) 


Pühakiri näitab selgesti, et pühitsus on progresseeruv. Kui patune leiab pöördumisel rahu 
Jumalaga lepitusvere läbi, on kristlik elu alles alanud. Nüüd peab ta ,,täielikult“ valmistuma 
abilise tööle, kasvama ,,täieks meheks... Kristuse täiuse täie-ea mõõtu mööda“. Apostel 
Paulus ütleb: ,,Ent ma ütlen: Ma unustan ära, mis on taga, ja ma sirutan sinna poole, mis on 
ees, ma pürgin seatud eesmärgi poole, taevase kutsumise võiduhinna poole Kristuses 
Jeesuses.“ Fil. 3, 13. 14. (SV 352.3) 


Peetrus esitab meile need astmed, mille kaudu saavutatakse piibellik pühitsus: ,,Siis 
kandke sellesama pärast kõikpidi hoolt ja osutage oma usus voorulikkust ja vooruslikkuses 
tunnetust, tunnetusest taltumust, taltumuses kannatlikkust, kannatlikkuses jumalakartmatust, 
jumalakartmatuses vennaarmastust ja vennaarmastuses armastust kõikide vastu ... Kui te 
seda teete, siis te ei komista iialgi.“ 2. Peetr. 1, 5-10. (SV 352.4) 


Nende juures, kes kogevad piibellikku pühitsust, ilmneb alandlikkus. Nad on nii nagu 
Mooses näinud pühaduse aukartustäratavat ülevust ja tunnetanud oma väärtusetust Jumala 
pühitsuse ja üleva täiuslikkusega võrreldes. (SV 352.5) 


Prohvet Taaniel oli tõelise pühitsuse eeskuju. Tema pikk elu oli täis õilsat teenistust oma 
Issanda heaks. Ta oli Taevale ,,armas mees“ (Taan. 10, 11). Kuid selle asemel, et pidada 
ennast puhtaks ja pühaks, luges see austatud prohvet ennast tõeliselt üheks patusest 
Iisraelist, kui ta palvetas Jumala ees oma rahva pärast: ,, Ma ei heida oma anumisi su palge 
ette mitte oma õiguse pärast, vaid sinu suure halastuse pärast.“ ,, Meie oleme pattu teinud ja 

õelad olnud.“ Ta lisas: ,,Ma alles rääkisin ja palvetasin ja tunnistasin oma pattu ja oma 
Iisraeli rahva pattu.“ Kui Jumala Poeg hiljem ilmus temale õpetust andma, ütles Taaniel: 
»»Mu tore välimus muutus hirmsaks ja ma jäin jõuetumaks.“ Taan. 9, 19. 15. 20; 10, 8. (SV 
352.6) 


Kui Iiob kuulis Issanda häält tormituulest, hüüdis ta: , Ma võtan kõik tagasi ning kahetsen 
põrmus ja tuhas!“ Iiobi 42, 6. Kui Jesaja nägi Issanda au ja kuulis seeraveid hüüdmas: 
»»Püha, püha, püha on vägede Jehoova,“ hüüdis ta: , Häda mulle, sest ma olen kadunud..“ 
Jes. 6, 3. 5. Pärast seda, kui Paulus oli tõmmatud kolmanda taevani ja ta oli kuulnud sõnu, 
mida inimene ei saa edasi anda, räägib ta enesest kui ,,kõige vähemast kõigi pühade seast.“ 
2. Kor. 12, 2-4; Ef. 3-8. Armastatud Johannes, kes kord oli nõjatunud Jeesuse rinnale ja 
näinud Tema au, langes nüüd nagu surnu ingli jalge ette. Ilm. 1, 17. (SV 353.1) 


Mingit eneseülistust ega hooplevat väidet patusele pole neis, kes käivad Kolgata risti 
varjus. Nad teavad, et nende patt on põhjustanud ahastust ja valu Jumala Poja südamele ning 
mõte sellest viib nad. enesealandamisele. Need, kes elavad kõige lähemal Jeesusele, 
mõistavad kõige selgemalt inimkonna nõrkusi ja patusust ning nende ainsaks lootuseks on 
ristilöödud ja ülestõusnud Päästja teened. (SV 353.2) 


Pühitsusega, mida nüüdne usuline maailm esitab, kaasneb eneseülistus ja hoolimatus 
Jumala käskude suhtes; need jooned aga tunnistavad sellise pühitsuse võõraks Piibli usule. 
Sellise pühitsuse kaitsjad õpetavad, et pühitsus toimub silmapilkselt, ning et nad saavutavad 
ainult usu kaudu täieliku pühaduse. ,, Ainult uskuge,“ ütlevad nad, ,ja õnnistus on teie oma“. 
Arvatakse, et ,,pühitsuse“ vastuvõtjalt ei nõuta mingit edasist jõupingutust. Samal ajal 
eitavad nad Jumala käsuõpetuse autoriteeti, rõhutades, et nad on vabastatud kohustusest 
pidada käsku. Kuid kas inimestel on võimalik olla püha, kooskõlas Jumala tahte ja 
iseloomuga ilma kooskõlastamata põhimõtetega, mis väljendavad Tema iseloomu ja tahet 
ning näitavad, mis on Temale meelepärane? (SV 353.3) 


Soov omada kerget religiooni, mis ei nõua võitlust, mitte mingisugust enesesalgamist, või 
erinemist maailmast, on teinud õpetuse usust ja ainult usust populaarseks õpetuseks. Kuid 
mida ütleb Jumala Sõna? Apostel Jakoobus ütleb: , Mis kasu on sellest, mu vennad, kui 
keegi ütleb enesel usku olevat, aga tegusid temal ei ole? Ega usk või teda õndsaks teha? ... 
Ent, kas tahad teada, oh tühine inimene, et usk lahus tegudest on tõhutu? Eks Aabraham, 
meie isa, mõistetud õigeks tegudest, kui ta oma poja Iisaki viis ohvrialtarile? Sa näed, et usk 
töötas ühes tema tegudega ja et tegudest sai usk täiuslikuks... Te näete, et inimene 
mõistetakse õigeks tegudest ja mitte üksipäinis usust.“ Jak. 2, 14-24. (SV 353.4) 


Jumala Sõna tunnistus on vastuolus haarava õpetusega usust ilma tegudeta. See ei ole 
usk, mis nõuab taeva heakskiitu ilma et ta nõustuks armu saavutamiseks vajalike 
tingimustega; see on jultumus, sest tõelise usu aluseks on Pühakirja tõotused ja 
tingimused. (SV 354.1) 

Ärgu keegi end petku arvamusega, et ta võib pühaks saada nii kaua kui ta tahtlikult 
kasvõi ühest Jumala käsust üle astub. Tahtlik patustamine sunnib vaikima vaimu tunnistava 
hääle ja lahutab hinge Jumalast. ,,Patt on see, mis on käsu vastu.“ Ja ,,kes pattu teeb (käsust 
üle astub), ei ole teda näinud ega teda kuulnud.“ 1. Joh. 3, 6. (SV 354.2) 


Kuigi Johannes peatub oma kirjas nii pikalt armastusel, ei kõhkle ta siiski paljastada selle 
inimklassi tõelist iseloomu, kes väidab, et ta on pühitsetud, kuid elab ise Jumala käsust 
üleastumises. ,,Kes ütleb: ,, Mina tunnen teda,“ ega pea tema käske, see on valelik ja tõde ei 
ole tema sees. Aga, kes peab tema sõna, selles on tõesti Jumala armastus saanud 
täiuslikuks.“ 1. Joh. 2, 4. 5. Siin on iga inimese tun-nistuse mõõdupuu. Me ei saa nõustuda 
ühegi inimese tunnistusega enne, kui me ei ole mõõtnud teda taevas ja maa peal leiduva 
pühaduse ainsa mõõdupuuga. Kui inimesed ei tunne kõlbelise käsu tähtsust, kui nad 
halvustavad ja võtavad kergelt Jumala eeskirju, kui nad astuvad üle ühest vähimast käsust ja 
õpetavad niiviisi inimesi, siis pole neil mingit lugupidamist Jumala silmis ja me teame, et 
nende väidetel pole alust. (SV 354.3) 


Väide, et ollakse patuta, on iseenesest tõendiks, et see, kes seda väidab, on kaugel 
pühadusest. See, kui inimene tunnistab end pühaks, näitab et ta ei oma õiget arusaamist 
Jumala piiritust puhtusest ja pühadusest või sellest, milliseks peavad saama need, kes on 
kooskõlas Tema iseloomuga. Tal ei ole õiget arusaamist Jeesuse puhtusest ja ülevast 
kaunidusest ning patu halvast mõjust ja pahelisusest. Mida suurem on vahemaa tema ja 
Kristuse vahel ning mida puudulikumad on tema arusaamad Jumala iseloomust ja nõuetest, 
seda õigemana näib ta enesele. (SV 354.4) 


Pühakirjas esiletoodud pühitsus hõlmab kogu olemuse — vaimu, hinge ja ihu. Paulus 
palvetas tessalooniklaste eest, et nende ,,kogu... vaim ja hing ja ihu“ säiliksid , laitmatuina 
meie Issanda Jeesuse Kristuse tulekuks“. 1. Tess. 5, 23. Teises kohas kirjutab ta usklikele: 
»»Mina manitsen teid nüüd, vennad, Jumala suure südamliku halastuse tõttu andma oma ihud 
elavaks, pühaks ja Jumala meelepäraseks ohvriks.“ Rooma 12, 1. (SV 355.1) 


Vana Iisraeli ajal uuriti hoolikalt igat Jumalale ohvriks toodavat ohvriandi. Kui 
ohvriloomal avastati mingi viga, lükati loom tagasi, sest Jumal oli käskinud, et ohver olgu 
»veai ta“. Samuti kästakse kristlasi anda ,,oma ihud elavaks, pühaks ja Jumala 
meelepäraseks ohvriks“. Selleks, et seda teha, tuleb hoida kõiki oma võimeid võimalikult 
parimas korras. Igasugune tegevus, mis nõrgestab füüsilist või vaimset tugevust, teeb 
inimese kõlbmatuks oma Looja teenistuseks. Kas Jumal rahuldub millegi vähemaga kui 
parimaga, mis meil pakkuda on? Kristus ütles: ,, Armasta Issandat, oma Jumalat, kõigest 
oma südamest.“ Need, kes armastavad Jumalat kõigest oma südamest, soovivad anda Tema 
teenistusse parima oma elust ja püüavad pidevalt tuua iga oma hingeja ihujõu kooskõlla 
käskudega, mis edendavad võimet teha Tema tahtmist. Nad ei nõrgesta ega rüveta söögiisu 
rahuldamise ega mingi muu kirega ohvriandi, mille nad toovad oma taevasele Isale. (SV 
399:21 

Peetrus ütleb: , Ma manitsen teid ... hoiduda lihalikest himudest, mis sõdivad hinge 
vastu.“ 1. Peetr. 2, 11. Iga patune himu kaldub halvama võimeid ning suretama vaimset ja 
vaimulikku tajumisvõimet nii, et Jumala Sõna ja Vaim saavad südant ainult nõrgalt 
mõjutada. Paulus kirjutab korintlastele: ,,Puhastagem endid kõigest liha ja vaimu 
rüvedustest ja tehkem täieliseks oma pühitsus Jumala kartuses.“ 2. Kor. 7, 1. Vaimu vilja — 
armastus, rõõm, rahu, pikkmeel, lahkus, ustavus, tasadus“ — hulgas nimetab ta ,,kasinust“. 
Gal. 5, 22. 23. (SV 355.3) 


Vaatamata neile Jumala Sõnas leiduvatele manitsustele nõrgestavad paljud kristlased 
oma võimeid kasumijahi või moekummardamisega. Kui paljud alandavad oma Jumala 
sarnast isiksust liigsöömise, viinajoomise ja keelatud lõbudega! Ja kirik, selle asemel, et 
noomida, julgustab sageli inimesi pahedele: õhutab söögiisu rahuldamist, igatsust ka-sumite 
järele ja armastust lõbustuste vastu, et täita kogudu 


se varalaekaid, sest inimeste armastus Kristuse vastu on liiga nõrk, et varustada kirikut 
vahenditega. Kui Jeesus siseneks tänapäeva kirikutesse ja näeks seda pidutsemist ning 
jumalakartmatut kaubitsemist, mida tehakse usu nimel, küllap Ta siis ajaks välja needki 
pühaduse rüvetajad, nagu Ta ajas välja rahavahetajad templist! (SV 356.4) 


Apostel Jakoobus teatab, et tarkus ülevalt on ,,kõigepealt puhas“. Oleks ta kohanud neid, 
kes võtavad Jeesuse kalli nime tubakaga rüvetatud huultele; neid, kelle hingeõhk ja kes ise 
on reostatud selle vastiku lõhnaga ning kes saastavad taeva õhku ja sunnivad kõiki enda 
ümber sisse hingama mürki, kui apostel oleks kokku puutunud sellise evangeeliu-mi 
puhtusele nii vastandliku teguviisiga, oleks ta ka selle mõistnud hukka kui ,,muldse, maise, 
kurjast vaimust pärit“! Tubaka orjad, kes väidavad, et nad on täielikult pühad, räägivad oma 
lootusest taevariigile, kuid Jumala Sõna teatab selgesti, et ,,sinna ei pääse midagi, mis ei ole 
puhas“. Ilm. 21, 27. (SV 356.1) 


»»Või te ei tea, et teie ihu on teie sees oleva Püha Vaimu tempel, kelle te olete saanud 
Jumalalt, ja et te ei ole iseeneste omad? Sest te olete kalli hinnaga ostetud. Austage siis 
Jumalat oma ihus! ja oma vaimus, mis on Jumala päralt.“ (v. t.) 1. Kor. 6, 19. 20. Inimene, 
kelle keha on Püha Vaimu tempel, ei tohi olla kahjuliku harjumuse ori. Tema võimed 
kuuluvad Kristusele, kes on ostnud ta vere hinnaga. Tema vara kuulub Issandale. Kuidas 
saab ta süütu olla, kui ta raiskab temale usaldatud varandust? Nimekirstlased kulutavad igal 
aastal tohutuid summasid kasutuks ja kahjulikuks eneserahuldamiseks, samal ajal kui hinged 
hukkuvad elusõna puudumisel. Jumalalt röövitakse kümnist ja ohvriande, samas tarvitavad 
nad hävitavate lõbude altaril rohkem, kui annavad vaestele või evangeeliumitöö toetuseks. 
Kui kõik need, kes tunnistavad endid Kristuse järelkäijaiks, oleksid tõeliselt pühitsetud, ei 
kulutaks nad oma vahendeid kasutuiks ja lausa kahjulikeks rahuldusteks vaid annaksid need 
Issanda varakambrisse. Siis oleksid kristlased eeskujuks mõõdukuses, enesesalgamises ja 
eneseohverdamises. Siis oleksid nad valguseks maailmale. (SV 356.2) 

Maailm on andunud eneserahuldamisele. ,,Silmahimu, lihahimu ja elukõrkus“ valitsevad 
inimesi. Ent Kristuse järelkäijail on püham kutsumus. ,,Mine ära nende keskelt ja eralduge 
neist“, ütleb Issand, ,,ja ärge puudutage roojast“. Jumala Söna valgus annab meile õiguse 
väita, et pühitsus ei saa olla ehtne, kui see ei kutsu esile täielikku loobumist maailma 
patustest taotlustest ja naudingutest. (SV 356.3) 


Neile, kes nõustuvad tingimustega: ,, Minge ära nende keskelt ja eralduge neist... ja ärge 
puudutage roojast“, kõlab Jumala tõotus: ,,Siis ma võtan teid vastu ja olen teile Isaks ja teie 
olete mulle poegadeks ja tütardeks“ ütleb kõigeväeline Issand.“ 2. Kor. 6, 17. 18. Iga 
kristlase eesõiguseks ja kohustuseks on omada rikkalikke ja rohkeid kogemusi Jumala töös. 
»Mina olen maailma valgus,“ ütles Jeesus. ,,Kes mind järgib, see ei käi pimeduses, vaid 
temal on elu valgus!“ Joh. 8, 12. ,, Aga õigete rada on otsekui valgusepaistus, mis muutub 
üha selgemaks, kuni päev on saabunud.“ Õp. s. 4, 18. (SV 357.1) 


Iga samm usus ja kuulekuses toob hinge lähemasse ühendusse maailma Valgusega, kelles 
ei ole ,,mingit pimedust“, Õigusepäikese eredad kiired paistavad Jumala sulaste teele ja 
nemad peavad omakorda peegeldama neid kiiri edasi. Nii nagu tähed jutustavad meile 
taevas olevast suurest valgusest, mille hiilgus paneb neid särama, nii peavad kristlased 
näitama, et universumi troonil on Jumal, kelle iseloom väärib ülistamist ja jäljendamist. 
Tema Vaimu armuannid, Tema iseloomu puhtus ja pühadus ilmnevad Tema 
tunnistajates. (SV 357.2) 


Paulus esitab oma kirjas koloslastele neid rikkalikke õnnistusi, mida Jumal annab oma 
lastele. Ta ütleb: ,, Meie ei ole lakanud palvetamast ja palumast teie eest, et teid täidetakse 
Tema tahtmise tunnistusega kõiges vaimulikus tarkuses ja arusaamises, et te elaksite 
väärikalt Issandale, et Temale kõigiti meeldida, vilja kandes kõiges heas töös ning kasvades 
Jumala tunnetuses ja saades vägevaks kõige väega Tema au vägevust mööda kõigeks 
püsivuseks ja pikaks meeleks, rõõmuga.“ Kol. 1, 9-11. (SV 357.3) 


Efeslastele kirjutab ta uuesti soovist, et vennad võiksid mõista kristlase eesõiguse 
suurust. Ta esitab neile kõige sisukamate sõnadega imestusväärse väe ja tarkuse, mida nad 
võivad omada Kõigekõrgema poegade ja tütardena. Nad võivad saada ,,tugevaks tema 
vaimu läbi seespidise inimese poolest“, olla , juurdunud ja rajatud armastusse“, ,,mõista ühes 
kõigi pühadega, mäherdune on armastuse laius ja pikkus ja kõrgus ja sügavus, ja ära tunda 
Kristuse armastuse, mis ületab kõik tunnetuse“. Ent apostli palve jõuab eesõiguse 
kõrgpunkti siis, kui ta palvetab, ,,et oleksite täidetud Jumala kõige täiusega“. Ef. 3, 16- 
19. (SV 357.4) 


Siin ilmutatakse kõrgusi, milleni me võime jõuda usu kaudu oma taevase Isa tõotustesse, 
kui me täidame Tema nõudeid. Kristuse teenete läbi on meil ligipääs Kõigeväelise troonile. 
»Tema, kes oma Poegagi ei säästnud, vaid loovutas Tema meie kõikide eest, kuidas Ta ei 
peaks siis Temaga meile kõike muud annetama?“ Rooma 8, 32. Isa andis Pojale oma Vaimu 


piiramatult ja meiegi võime selle täiusest osa saada. Jeesus ütleb: ,, Kui nüüd teie, kes olete 

kurjad, märkate anda häid ande oma lastele, kui palju enam Isa taevast annab Püha Vaimu 
neile, kes Teda paluvad.“ Luuka 11, 13. ,,Kui te midagi minult palute minu nimel, siis ma 
teen seda.“ ,,Paluge, siis te saate, et teie rõõm võiks olla täielik.“ Joh. 14, 14; 16, 24. (SV 
358.1) 


Kuigi kristlase elu iseloomustab alandlikkus, ei tohi selle all mõista hoopiski mitte 
kurvameelsust või enese alahindamist. Igaühe eesõiguseks on elada nii, et Jumal kiidaks 
heaks tema elu ja õnnistaks teda. Meie taevase Isa tahe pole see, et oleksime alati 
hukkamõistetud ja pimeduses. Tõelise alandlikkuse tõendiks pole kummargil peaga käimine 
ja enda pärast ägav süda. Me võime minna Jeesuse juurde ja saada puhastatud, et seista 
häbita ja südametunnistuse piinadeta käsu ees. ,,Nii ei ole nüüd mingisugust hukkamõist- 
mist neile, kes on Kristuses Jeesuses“ ... , Kes me ei käi liha järele, vaid Vaimu järele.“ 
Rooma 8, 14. (SV 358.2) 


Jeesuse kaudu saavad Aadama langenud lapsed ,,Jumala lasteks“. ,,Sest niihästi pühitseja 
kui pühitsetavad on kõik üht Isa; sel põhjusel tema ka ei häbene neid nimetada vendadeks.“ 
Heebr. 2, 11. Kristuse elu peab olema usu, võidu ja rõõmu elu. ,,Sest kõik, mis Jumalast on 
sündinud, võidab maailma ära; ja see ongi see võit, mis on ära võitnud maailma — meie 
usk!“ 1. Joh. 5, 4. Õigesti ütles Jumala sulane Nehemja: ,,Rõõm Jehoovast on teile kindlaks 
linnaks!“ Neh. 8, 10. Ja Paulus lisab: ,,Olge ikka rõõmsad Issandas! Ja taas ma ütlen — olge 
rõõmsad!“ ,,Olge ikka rõõmsad! Palvetage lakkamata! Olge tänulikud kõige eest; sest see on 
Jumala tahtmine teie suhtes Kristuses Jeesuses.“ Fil. 4, 4; Tess. 5, 16-18. (SV 358.3) 


Sellised on piibelliku pöördumise ja pühitsemise viljad. Just sellepärast, et kristlik 
maailm suhtub nii ükskõikselt Jumala käsuõpetuses esitatud õiguse suurtesse põhimõtetesse, 
on need viljad nii haruldased. Siin on põhjus, miks esineb nii vähe sügavat, püsivat Jumala 
Vaimu tööd, mis tähistas äratusi varematel aegadel. (SV 358.4) 


Vaatamise kaudu me just muutumegi. Kui Jumala pühad käsud, milles Jumal on avanud 
inimestele oma iseloomu täiuslikkuse ja pühaduse, jäetakse hooletusse, ning inimlikud 
õpetused ja teooriad haaravad rahva tähelepanu, pole imestada midagi, kui tõeline 
jumalakartus kirikutes väheneb. Issand ütleb: ,, Minu, elava vee allika, nad jätsid maha, et 
raiuda enestele kasvusid, mis ei pea vett!“ Jer. 2, 13. (SV 359.1) 


»Õnnis on inimene, kes ei käi öelate nõu järele... vaid kel on hea meel Jehoova 
käsuõpetusest, kes uurib Ta käsuõpetust ööd ja päevad! Siis ta on otsekui puu, mis on 
istutatud veeojade äärde, mis oma vilja annab omal ajal ja mille lehed ei närtsi; ja kõik, mis 
ta teeb, läheb korda!“ Laul 1, 1-3. Alles siis, kui taastatakse Jumala käsuõpetuse algne 
seisukoht, saab Jumala rahva seas tekkida ärkamine esialgsele usule ja jumalakartusele. 
Nõnda ütleb Jehoova: ,,Astuge teede peale ja vaadake ja küsige muistsete radade kohta, 
missugune on hea tee, ja käige sellel, siis leiate oma hingele hingamispaiga!“ Jer. 6, 16. (SV 
359.2) 

PEATÜKK 28— | JURIMISKOHUS 


»Kui ma seda vaatasin,“ ütles prohvet Taaniel, ,,asetati aujärjed ja Vana Päevist võttis 
istet. Tema kuub oli valge nagu lumi ja ta juuksed nagu puhas vill! Tema aujärjeks olid 
tuleleegid, selle rattaiks põlev tuli! Tulejõgi voolas ja väljus temast! Tuhat korda tuhat 
teenisid teda, kümme tuhat korda kümme tuhat seisid tema ees! Kohus võttis istet ja 
raamatud avati!“ Taan. 7, 9. 10. (SV 359.3) 


Nii esitati prohvetile nägemuses seda tähtsat ja pühalikku päeva, mil inimeste iseloom ja 
elu tulevad ülevaatusele kogu maailma Kohtuniku ees ning igale inimesele tasutakse ,,tema 
tegude järele“. Vana Päevist on Jumala Isa. Laulja ütleb: ,,Enne kui mäed sündisid ja kui 
maa ja maailm loodi, olid Sina, Jumal, igavesest igavesti!“ Laul 90, 2. Tema, kõige 
olemasoleva allikas ja kogu käsuõpetuse läte, on kohtus eesistujaks. Pühad inglid kui teenrid 
ja tunnistajad, arvult , kümme tuhat korda kümme tuhat“, võtavad osa sellest suurest 
kohtuistungist. (SV 359.4) 


»Taeva pilvedega tuli keegi, kes oli Inimesepoja sarnane! Ja ta saabus Vana Päevist 
juurde ning viidi tema ette. Ja Temale anti valitsus ja au ning kuningriik, ja kõik rahvad, 
suguvõsad ja keeled teenisid Teda! Tema valitsus on igavene valitsus, mis ei lakka ja Tema 
kuningriik ei hukku!“ Taan. 7, 13. 14. Siin kirjeldatud Kirstuse tulemine ei ole Tema teine 
tulek maa peale. Ta tuleb Vana Päevist juurde taevas, et vastu võtta valitsus, au ja 
kuningriik, mis antakse Talle vahemehe töö lõpul. See pole Tema teine tulemine maa peale, 
vaid tulemine, mis toimub prohvetliku ettekuulutuse põhjal 2300 päeva lõpul 1844. aastal. 
Saadetuna taeva inglitest sisenes meie suur Ülempreester kõige pühamasse paika ja hakkas 
seal Jumala juuresolekul viima läbi oma teenistuse viimast osa inimeste heaks — teostama 
uurimiskohut ja tegema lepitust kõikide eest, kellele see eesõigus osaks arvatakse. (SV 
359.5) 


Sümboolses teenistuses oli ainult neil osa lepituspäeva teenistusest, kes olid tulnud 
Jumala ette ülestunnistuse ja kahetsusega ja kelle patud kanti patuohvri vere kaudu üle 
pühamule. Täpselt samuti võetakse ka lõpliku lepituse ja uurimiskohtu suurel päeval 
vaatluse alla ainult Jumala rahva kohtuasi. Jumalakartmatute kohtuasi toimub eraldi, 
hilisemal perioodil. ,,Sest aeg on kohtul alata Jumala kojast, kui see aga algab kõigepealt 
meist, missugune ots ootab neid, kes ei ole sõnakuulelikud Jumala evangeeliumile?“ Peetr. 
4, 17. (SV 360.1) 


Taevaraamatutes leiduvate aruannete alusel, kus on registreeritud inimeste nimed ja teod, 
langetatakse kohtuotsused. Prohvet Taaniel ütleb: ,, Kohus võttis istet ja raamatud ava-ti.“ 
Ilmutuseraamatu kirjutaja lisab sama sündmuse juurde kirjelduse: ,,Ja teine raamat avati, see 
on eluraamat. Ja surnutele mõisteti kohut sedamööda, kuidas raamatuisse oli kirjutatud, 
nende tegude järele.“ Ilm. 20, 12. (SV 360.2) 

Eluraamat sisaldab kõigi nende nimed, kes kunagi on hakanud teenima Jumalat. Jeesus 
ütles oma jüngritele: ,,Rõõmutsege palju enam sellest, et teie nimed on taevasse kirja 
pandud!“ Luuka 10, 20. (SV 360.3) 


Paulus räägib oma ustavatest kaastöölistest, ,,kellede nimed on eluraamatus“. Fil. 4, 3. 
Taaniel, vaadates ettepoole ,,kitsale ajale, mäherdust ei ole olnud“, teatab, et Jumala rahvas 
vabastatakse, ,,kõik, keda leitakse olevat raamatuisse kirjutatud“. Ilmutuseraamatu kirjutaja 
ütleb, et pääsevad ainult need, kelle nimi on ,.kirjutatud Talle eluraamatusse“. Taan. 12, 1; 
Ilm. 21, 27. (SV 360.4) 


Jumala ees on kirjutatud ,,mälestuseraamat“, kuhu on üles märgitud nende head teod, 
»kes kardavad Jehoovat ja austavad Tema nime“. Mal. 3, 16. Nende usust tunnistavad 
sõnad, nende armastusteod on registreeritud taevas. Nehemja viitab sellele, kui ta ütleb: 
»Mõtle, mu Jumal, minu peale selle pärast! Ära kustuta mu häid tegusid, mis ma olen teinud 
oma Jumala koja ja selle teenistuse heaks!“ Neh. 13, 14. Jumala mälestuseraamatus on 
jäädvustatud iga õiglane tegu. Seal on ustavalt kirjas iga kiusatusele vastuseismine, iga pahe 
võitmine ja iga õrn kaastundeavaldus; iga ohver. Kristuse pärast talutud kannatus ja 
kurvastus on üles märgitud. Laulja ütleb: ,, Minu paguluspäevad olid sa ära lugenud; pane 
sina mu pisarad oma lähkrisse; eks need ole su raamatus?“ Laul 56, 9. (SV 360.5) 


Seal on aruanne ka inimeste pattudest. ,,Sest Jumal viib kõik teod kohtusse, mis on iga 
salaja asja üle, olgu see hea või kuri!“ ,, Inimesed peavad kohtupäeval aru andma igaühest 
tühjast sõnast, mis nad on rääkinud.“ Päästja ütles: ,,Sest su sõnust arvatakse sind õigeks ja 
su sõnust mõistetakse sind hukka.“ Kog. 12, 14; Matt. 12, 36. 37. Salajasimadki kavatsused 
ja motiivid seisavad eksimatult aruandes kirjas, sest Jumal ,.toob ka pimeduse salajased 
asjad“ valge ette ja teeb ,,südamete nõud avalikuks“. 1. Kor. 4,5 . ,, Vaata, see on mu ees 
kirja pandud ... nende ja nende vanemate süüteod üheskoos, ütleb Jehoova.“ Jes. 65. 
67. (SV 361.1) 


Iga inimese teod mööduvad ülevaatusel Jumala eest ja leiavad äramärkimist vastavalt 
sellele, kas nad näitavad ustavust või truudusetust Jumala vastu. Taevastes raamatutes on iga 
nime juurde kantud kohutava täpsusega iga ekslik sõna, iga omakasupüüdlik tegu, iga 
täitmata kohustus ja iga salajane patt koos iga kavala teesklusega. Aruannet pidav ingel 
märgib üles taevast saadetud hoiatuste või noomituste hooletusse jätmise, raisatud 
silmapilgud, kasutamata võimalused, ja hea või halva mõju koos selle kaugeleulatuvate 
tagajärgedega. (SV 361.2) 


Jumala käsuõpetus on kohtus mõõdupuuks, millega inimeste elu ja iseloomu mõõdetakse. 
Tark mees ütleb: ,, Karda Jumalat ja pea tema käske, sest see on iga inimese kohus! Sest 
Jumal viib kõik teod kohtusse.“ Kog. 12, 13. 14. Apoltel Jakoobus manitseb oma vendi: 
»Nõnda rääkige ja nõnda toimige kui need, kelledele tuleb kohut mõista vabaduse käsu 
järele.“ Jak. 2, 12. (SV 361.3) 

Neile, kes saavad kohtus ,,väärt arvatud“, on osa õigete ülestõusmisest. Jeesus ütles: 
»Aga, kes on väärt arvatud jõudma teise maailma ja surnuist üles tõusma... on inglite 
sarnased ja nad on Jumala pojad, olles ülestõusmise pojad.“ Luuka 20, 35. 36. Ta lisab, et 
need, kes on teinud head“, tõusevad hauast ,,elu ülestõusmiseks“. Järelikult ei ole nad 
kohtus isiklikult kohal, kui nende aruandeid uuritakse ja nende kohtuasja otsustatakse. (SV 
361.4) 


Jeesus esineb nende kaitsjana ja kostab nende eest Jumala ees. ,,Ja kui keegi pattu teeb, 
siis on meil eestkostja Isa juures, Jeesus Kristus, kes on õige.“ 1. Joh. 2, 1. ,,Sest Kristus ei 
läinud kätega tehtud pühamusse kui tõelise püha paiga kujusse, vaid taevasse enesesse, et 
nüüd ilmuda Jumala palge ette meie eest.“ ,,Sellepärast võib ta ka täielikult päästa neid, kes 
tulevad tema läbi Jumala juurde, elades aina selleks, et kosta nende eest.“ Heebr. 9. 24; 7, 
25. (SV 362.1) 


Kui kohtus aruanderaamatud avatakse, tuleb Jumala ees ülevaatusele igaühe elu, kes on 
uskunud Jeesusesse. Meie Kaitsja alustab neist, kes esimestena elasid maa peal ja siirdub 
siis nende juurde, kes on elanud kõigil järgnevail ajastuil. Ta lõpetab nendega, kes 
käesoleval ajal on veel elus. Iga nime nimetatakse, iga kohtuasja uuritakse üksikasjali-selt. 
Osa nimesid võetakse vastu, osa heidetakse ära. Kui kellegi mälestuseraamatus on patt, 
mida ta pole kahetsenud ja andeks palunud, siis kustutatakse tema nimi eluraamatust ja tema 
heade tegude aruanne Jumala mälestusraamatust. Issand ütles Moosesele: ,,Kes minu vastu 
on pattu teinud, selle ma kustutan oma raamatust!“ 2. Moos. 32, 33. Prohvet Hesekiel ütles: 
»Ja kui õige pöördub oma õigusest ja teeb ülekohut... Ühtki tema õiget tegu, mis ta on 
teinud, ei tu-le meeles pidada.“ Hes. 18. 24. (SV 362.2) 


Kõik, kes on tõeliselt kahetsenud oma patte ja usu kaudu vastu võtnud Kristuse vere kui 
oma lepitusohvri, saavad patud andeks ja nende nimed jäävad taevaraamatutesse. Kui nad 
on saanud Kristuse õiguse osalisteks ja nende iseloom leitakse olevat kooskõlas Jumala 
käsuõpetusega, kustutatakse nende patud ja neid arvestatakse igavese elu väärilisteks. Issand 
teatab prohvetJesaja kaudu: ,,Mina, mina olen see, kes kustutab su üleastumised iseenese 
pärast ega tuleta meelde su patte!“ Jes. 43, 25. Jeesus ütles: , Kes võidab, see riietatakse 
nõnda valgete riietega ja mina ei kustuta tema nime eluraamatust ja ma tahan tunnistada 
tema nime oma Isa ees ja kõigi Tema inglite ees.“ ,, Igaüks nüüd, kes mind tunnistab 
inimeste ees, teda tunnistan minagi oma Isa ees, kes on taevas. Aga kes iganes mind ära 
salgab inimeste ees, teda salgan minagi oma Isa ees, kes on taevas!“ Ilm. 3, 5; Matt. 10, 32. 
33. (SV 362.3) 


Ka kõige sügavam huvi, mida inimesed ilmutavad maiste kohtuotsuste vastu, väljendab 
väga nõrgalt seda huvi, mida tuntakse taevases kohtusaalis, kus maailma Kohtunik vaatab 
üle nende elu aruanded, kes on eluraamatusse kantud. Jumalik Eestkostja palub, et iga 
langenud inimsoo esindaja, kes on võitnud usu läbi Tema veresse, saaks andeks oma üle- 
astumised ja pääseks tagasi oma koju Eedenis ning ta krooniks Tema kaaspärijaks ,,endise 

valitsuse“ taastamiseks. Miika 4, 8. Saatan oli lootnud, et tal õnnestub Jumala plaani 
esimese inimpaari petmise ja patule meelitamise kaudu nurjata, kuid Kristus palub nüüd, et 
see plaan viidaks täide nii, nagu inimene poleks kunagi langenud. Ta ei palu oma rahvale 
üksnes täielikku andestust ja õigeksmõistmist, vaid ka osasaamist Tema aust, ja õigust 
istuda koos Temaga troonil. (SV 363.1) 


Samal ajal kui Jeesus palub nende eest, kes on vastu võtnud Tema armu, süüdistab Saatan 
neid Jumala ees kui üleastujaid. Suur petja on püüdnud panna nad kahtlema usalduses 
Jumalasse selleks, et nad lahutada Tema armastusest ja viia nad astuma üle Tema 
käsuõpetusest. Nüüd osutab ta nende iseloomu vigadele ja Kristusest kaugenemisele, mis 
pole teinud au Lunastajale — see tähendab pattudele, mida tema on ahvatlenud neid tegema; 
ja seetõttu nõuab ta neid endale kui oma alamaid. (SV 363.2) 


Jeesus ei vabanda nende patte, vaid osutab nende patukahetsusele ja usule, ning tõstab 
neile andestust nõudes üles oma haavatud käed Isa ja pühade inglite ees, öeldes: ,, Ma tunnen 
neid nimepidi. Olen märkinud nad oma peopesadesse.“ ,,Jumala meelepärased ohvrid on 
murtud vaim, murtud ja purukslöödud südant ei põlga Jumal!“ Laul 51, 19. Jeesus ütleb 
Tema rahva süüdistajatele: ,,Jehoova sõidelgu sind, saatan! Jah, Jehoova, kes on valinud 
Jeruusalemma, sõidelgu sind! Eks seesinane ole tulest tõmmatud tukk?“ Sak. 3, 2. Kristus 
katab ustava oma õigusega, et esitada kogudust oma Isale ,,austatuna nii, et tal ei oleks laiku 
ega kortsu ega muud sellesarnast“. Ef. 5, 27. Nende nimed on kantud eluraamatusse ja 
nende kohta on kirjutatud: ,, Nad peavad minuga käima valgeis riideis, sest nad on seda 
väärt.“ Ilm. 3, 4. (SV 363.3) 


Nii täitub täielikult uue lepingu tõotus: ,,Sest ma annan andeks nende süü ega tuleta enam 
meelde nende pattu!“ Neil päevil ja sel ajal, ütleb Jehoova, otsitakse Iisraeli süüd, aga seda 
ei ole, ja Juuda patte, aga neid ei leita.“ Jer. 31, 34; 50, 20. ,,Sel päeval on see, mida Jehoova 
laseb kasvada, iluks ja auks ning maa vili uhkuseks ja ehteks Iisraeli pääsnuila. Ja kes 


Jeruusalemmas on eluks kirja pandud.“ Jes. 4, 2. 3. (SV 363.4) 


Uurimiskohtu töö ja pattude kustutamine peab toimuma enne Issanda teist tulekut. Kuna 
surnute peale mõistetakse kohut tegude järele, mis on kirjutatud raamatuisse, siis on 
võimatu, et inimeste patud kustutatakse enne kohtu lõppu, kus nende kohtuasja uuritakse. 
Apostel Paulus ütleb selgesti, et usklike patud saavad kustutatud selleks ajaks, kui 
»hingamiseajad“ tulevad , Issanda palgest“ ja ,.ta läkitab teie jaoks määratud Kristuse 
Jeesuse.“ Ap. t. 3, 19. 20. Kui uurimiskohus lõpeb, tuleb Kristus ja Tema tasu on Temaga, et 
anda igale inimesele tema tegude järele. (SV 364.1) 


Sümboolses teenistuses tuli ülempreester, kui ta oli teinud lepituse Iisraeli ees, välja ja 
õnnistas kogudust. Nii ilmub Kristus oma vahemehe töö lõpul ,,ilma patuta neile, kes teda 
ootavad õndsuseks“ (Heebr. 9, 28); et õnnistada oma ootavat rahvast igavese eluga. Nii nagu 


preester kandis selleks, et kõrvaldada patud pühamust, need üle patusikule, nii asetab 

Kristus kõik meie patud Saatanale, patu algatajale. Sikk, kes kandis Iisraeli patte, saadeti 
»tühjale maale“ (3. Moos. 16, 22); just samuti kannab Saatan kõikide pattude süüd, mida ta 
on õhutanud Jumala rahvast tegema. Ta vangistatakse tuhandeks aastaks maa peale, mis on 
siis tühi ja elaniketa, ning kannab lõpuks patu täieliku karistuse tules, mis hävitab kõik 
õelad. Nii jõuab lunastuse plaan lõpuks patu lõpliku hävitamiseni ja kõikide nende 
vabastamisega, kes on tahtnud patust loobuda. (SV 364.2) 


Kohtule määratud ajal, nimelt 2300 päeva lõpul, seega aastal 1844, algas uurimiskohus ja 
pattude kustutamine. Kõik, kes end kunagi Kristuse nime järgi on nimetanud, peavad käima 
läbi põhjalikust uurimisest. Nii elavatele kui surnutele mõistetakse kohut ,,sedamööda, 
kuidas raamatuisse on kirjutatud, nende tegude järele“. (SV 364.3) 


Patte, mida inimene pole kahetsenud ega maha jätnud, ei andestata ega kustutata 
aruanderaamatuist; need jäävad Jumala päeval tunnistuseks patuse vastu. Hoolimata sellest, 
kas ta on teinud oma kurjad teod päevavalgel või ööpimeduses, on need avalikud ja ilmsed 
kõikvõimsa Kohtuniku ees. Jumala inglid on olnud tunnistajaiks igale patule ja märkinud 
need üles eksimatutesse aruannetesse. Patt võib olla varjatud, teda võib salata, kinni katta, 
isa, ema, naise, laste ja kaaslaste ees; võib-olla mitte kellelgi peale süüdlase pole vähimatki 
aimu, kuid see on paljastatud taevaste olevuste ees. Pimedaima öö pimedus ega osavaim 
kavalus ei suuda varjata ainsat mõtet Igavese ees. Jumalal on täpne aruanne igast 
ebaõiglasest teost ja ülekohtusest motiivist. Teda ei peta väline vagadus. Tema ei eksi 
iseloomu hindamise). Inimesi võivad petta rikutud südamega inimesed, kuid Jumala pilk 
tungib läbi igast maskeeringust ja loeb südame sügavaimaid mõtteid. (SV 364.4) 


Kui pühalik on see mõte! Päev päeva järel, mis kaob igavikku, jätab aruande 
taevaraamatutesse. Kord öeldud sõnu ja tehtud tegusid ei saa kunagi olematuks muuta. 
Inglid on üles tähendanud nii hea kui halva. Kõige vägevam inimene maa peal ei saa 
kustutada ka mitte üheainsa päeva aruannet. Meie teod, kõned, isegi meie kõige salajasemad 
motiivid tulevad arvesse meie saatuse otsustamisel õndsuseks või hukatuseks. Kuigi meie 
võime olla need unustanud, on need ometi tunnistajad, mis mõistavad meid kas õigeks või 
hukka. (SV 365.1) 


Nii nagu piltnik jäädvustab näojooned eksimatu täpsusega fotoplaadile, nii on iseloom 
ustavalt jäädvustatud taevastes raamatutes. Ja hoolimata sellest, tunnevad inimesed nii vähe 
muret selle aruande pärast, mida vaatlevad taevased olendid. Kui võiks kõrvaldada katte, 
mis lahutab nähtava maailma nähtamatust maailmast ja inimlapsed näeksid inglit, kes 
märgib üles iga sõna ja teo, millest nad peavad aru andma kohtus, siis jääks palju sõnu, mida 


Kohtus jälgitakse hoolikalt iga talendi kasutamist. Kuidas oleme tarvitanud Jumalast 
meile laenatud kapitali? Kas Issand oma tulemisel saab enda oma kätte kasuga? Kas oleme 
kasutanud meile usaldatud võimeid, käsi, südant ja aju Jumala auks ning õnnistuseks 


maailmale? Kuidas oleme tarvitanud oma aega, sulge, häält, raha ja mõju? Mida oleme 

teinud Kristuse heaks vaeste, kurvastatute, orbude ja lesknaiste isikus? Jumal on teinud meid 
oma püha sõna hoidjateks. Mida oleme teinud valguse ja tõega, mis on antud meile sel-leks, 
et anda inimestele teadmisi nende päästeks? Paljal usu tunnistamisel Kristusesse ei ole 
iseenesest mingit väärtust. Ainult armastust, mida näidatakse tegudega, arvestatakse. Ainult 
armastus annab Jumala silmis teole väärtuse. Kõik, mida tehakse armastusest, ükskõik kui 
väike võib see näida inimeste meelest, on Jumalale vastuvõetav ja Tema hindab seda. (SV 
365.3) 


Inimeste varjatud omakasupüüdlikkus on üles märgitud taeva raamatuisse. Samas on 
kirjas täitmata kohustused kaasinimeste vastu, Päästja nõuete unustamine. Aruannetest on 
näha, kui sageli on inimene andnud Saatanale oma mõtted ja jõu, mis kuuluvad Kristusele. 
Kurb on aruanne, mille inglid taevasse kannavad. Arukad inimesed, kes tunnistavad end 
Kristuse järelkäijaiks, on kütkestatud ilmaliku varanduse omandamisest. Raha, aeg ja jõud 
kulutatakse hooplevaks uhkeldamiseks ja enesehellitamiseks; mõni üksik hetk pühendatakse 
palvele, Pühakirja uurimisele, hinge alandamisele ja patu tunnistamisele. (SV 366.1) 


Saatan mõtleb välja lugematul hulgal plaane meie mõtete hõivamiseks, et neid iga hinna 
eest hoida eemal tööst, millega peaksime kõige paremini tuttavad olema. Peapetja vihkab 
suuri tõdesid, mis kõnelevad lepitusohvritest ja kõikvõimsast Vahemehest. Ta teab, et tema 
edu sõltub sellest, kuidas ta inimeste mõtteid Jeesusest ja Tema tõest kõrvale juhtida 
suudab. (SV 366.2) 


Need, kes tahavad saada osa Päästja Vahemehe tööst, ei tohiks lubada millelgi segada 
nende kohustust omandada täielik pühitsus Jumala kartuses. Selle asemel, et kasutada 
väärtuslikke tunde lõbustusteks, uhkeldamiseks või kasu ahnitsemiseks, tuleks need 
pühendada tõesõna tõsisele, palvemeelsele uurimisele. Jumala rahvas peaks hakkama 
selgesti mõistma tõde pühamust ja uurimiskohtust. Igaüks vajab isiklikku teadmist oma 
suure Ülempreestri seisukoha ja töö suhtes. Vastasel juhul on võimatu osutada usku, mida 
nõuab meie aeg või täita kohustust, mille Jumal on määranud meil täita. Iga inimese käes on 
võimalus oma hinge päästa või kaotada. Igaühel on ees kohtuasi Jumala kohtus. Igaüks peab 
seisma silmitsi suure kohtunikuga. Kui tähtis on seepärast, et igaüks mõtiskleks sageli nende 
pühalike sündmuste üle, mis toimuvad siis, kui kohus võtab istet ja raamatud avatakse ning 
iga inimene peab, nii nagu ütles Taaniel, tõusma oma liisuosaks päevade lõpus. (SV 366.3) 


Kõik, kes on saanud valgust nende sündmuste kohta, peavad kõnelema edasi neid suuri 
tõdesid, mida Jumal nende hoolde on usaldanud. Pühamu taevas on Kristuse töö keskuseks 
inimeste heaks. See tõde puudutab igat inimest, kes maa peal elab. Pühamu teenistuse 
mõistmine lubab heita pilgu lunastusplaani kuni aegade lõpuni ning ilmutab meile õiguse ja 
patu vahelise võitluse edukat lõppu. On äärmiselt tähtis, et kõik uuriksid neid tõdesid 
põhjalikult ja suudaksid vastata igaühele, kes küsib neilt nende lootuse põhjust. Kristuse 
eestkostel inimese heaks üleval pühamus on lunastusplaanis sama oluline koht nagu on 
Tema surmal ristil. Oma surmaga alustas Ta seda tööd, mida Ta pärast ülestõusmist taevasse 

lõpule viima läks. Me peame usu kaudu astuma sissepoole eesriiet, ,,kuhu eeljooksjana meie 
heaks on läinud sisse Jeesus“. Heebr. 6, 20. Sinna kandub valgus Kolgata ristilt. Seal võime 
saada sügavama arusaamise lunastuse saladustest. Inimese päästmine on maksnud Jumalale 
mõõtmatult palju. Ohver, mille Tema tõi, rahuldab Jumala käsust üleastumise kõige 
rängemad nõuded. Jeesus on avanud tee Isa troonile ja Tema vahenduse kaudu võivad kõik, 
kes usus Tema juurde tulevad, esitada oma siirad soovid Isa ette. (SV 366.4) 


»»Kes oma ülesastumist varjab, ei jõua sihile, aga kes neid tunnistab ja need hülgab, leiab 
armu!“ Õp. s. 28, 13. Kui need, kes varjavad ja vabandavad oma eksitusi, näeksid, kuidas 
Saatan nende üle rõõmustab, kuidas ta Kristust ja pühi ingleid nende pärast mõnitab, siis nad 
ruttaksid tunnistama üles oma patte ja kõrvaldaksid need. Iseloomu vigade kaudu püüab 
Saatan saavutada võimu kogu inimese üle. Ta teab, et siis, kui neid vigu hellitatakse, 
õnnestub tema eesmärk. Seepärast püüab ta pidevalt petta Kristuse järelkäijaid oma 
saatusliku sisendamisega, et neil on võimatu võita. Ent Jeesus esitab nende kaitseks oma 
haavatud käsi ja ihu. Ta ütleb kõigile, kes järgnevad Talle: ,, Sulle saab küllalt minu armust.“ 
2. Kor. 12, 9. ,,Võtke endi peale minu ike ja õppige minust, et mina olen tasane ja südamest 
alandlik; ja te leiate hingamise oma hingedele. Sest minu ike on hea ja minu koorem kerge!“ 
Matt. 11, 29. 30. Ärgu pidagu keegi oma vigu parandamatuiks. Jumal annab usku ja armu 
nende võitmiseks. (SV 367.1) 


Me elame suurel lepituspäeval. Kui sümboolses teenistuses tegi Ülempreester lepitust 
Iisraeli eest, tuli kõigil alanduda Issanda ette ja kahetseda oma patte, et neid ei kaotataks ära 
Jumala rahva seast. Samamoodi peaksid need, kes tahavad säilitada oma nime eluraamatus, 
alanduma prooviaja vähestel järelejäänud päevadel Jumala ette tõelises kahetsuses patu 
pärast. Igaüks peab oma südant sügavalt ja ausameelselt läbi katskuma. Kergemeelsus, mis 
esineb paljude end kristlasteks tunnistajate juures, tuleb hüljata. Tõsine võitlus ootab igaüht, 
kes tahab võita oma halbu kalduvusi, mis pürgivad ülemvõimule. Igavikuks valmistumine 
on isiklik töö. Meid ei päästeta grupikaupa. Ühe inimese puhtus ja pühendumine ei korva 
nende omaduste puudumist teise juures. Kuigi kõik rahvad peavad kohtus mööduma Jumala 
eest, uurib Ta iga inimese kohtuasja nii täpselt ja põhjalikult, nagu polekski ühtegi teist 
inimest maa peal. Igaüht kaalutakse ning tal ei tohi leiduda ühtegi ,,plekki, kortsu ega muud 
sel-lesarnast“. (SV 367.2) 


Pühalikud on sündmused, mis on seotud lepituse lõputööga. See sisaldab ülitähtsaid 
huvisid. Praegu toimub kohus üleval pühamus. See töö on kestnud juba palju aastaid. Keegi 
ei tea, kui varsti läheb otsustamine üle elavate peale. Jumala aukartust-äratavas läheduses 
võetakse meie elu vaatluse alla. Rohkem kui kunagi varem peaks iga inimene praegu 
hindama Päästja manitsust: ,, Vaadake ette, olge valvel, sest teie ei tea, millal see aeg on 
täis!“ Mark. 13, 33. ,, Kui sa nüüd ei valva, tulen ma kui varas ja sina ei tea, mil tunnil ma su 
peale tulen.“ Ilm. 3, 3. (SV 368.1) 

Kui uurimiskohtu töö lõpeb, on kõikide saatus otsustatud eluks või surmaks. Prooviaeg 
lõpeb, lühike aeg enne Issanda ilmumist taeva pilvedel. Kristus ütleb Ilmutuseraamatus seda 
aega silmas pidades: ,,Kes ülekohut teeb, tehku veel ülekohut ja kes on rüve, see rüvetagu 
veel enam; aga kes on õige, tehku veel õigust, ja kes on püha, see pühitsegu ennast veel 
enam! Vaata, ma tulen pea, ja mu palk on minuga tasuda kätte igaühele nõnda nagu tema 
tegu on!“ Ilm. 22, 11. 12. (SV 368.2) 


Õiged ja ülekohtused elavad ka sel ajal maa peal sama argiselt nagu praegu. Inimesed 
istutavad ja ehitavad, söövad ja joovad, teadmata seda, et üleval pühamus on langetatud 
lõplik, muutumatu otsus. Enne veeuputust, pärast seda, kui Noa oli läinud laeva, sulges 
Jumal ukse ning jumalakartmatud ei saanud enam sisse. Kuid veel seitse päeva jätkas 
rahvas, kes ei teadnud, et nende saatus oli otsustatud, oma hooletut,lõbuarmastavat elu ja 
pilkas hoiatust lähenevast kohtust. , Nõnda,“ ütleb Päästja, ,,on ka Inimese Poja tulemine“, 
Matt. 24, 39. Vaikselt, märkamatult nagu kesköine varas, tuleb otsustav tund, mil iga 
inimese saatus on otsustatud ja armu pakkumine süüdlastele inimestele igaveseks 
lõpetatud. (SV 368.3) 


»Nõnda valvake... et ta ei tuleks äkitselt ja ei leiaks teid magavat.“ Mark. 13, 35. 36. 
Ohtlik on nende olukord, kes väsivad valvamast ja pöörduvad maailma meelituste poo-le. 
Võib-olla just sel hetkel, kui ärimees on süvenenud kasuahnitsfmisse, kui lõbuarmastaja 
otsib mõnulemist, kui moedaamid korrastavad oma kaunistusi, kuulutab kogu maailma 
Kohtunik otsuse: ,,Sind on vaekaussidega vaetud ja leitud kerge olevat.“ Taan. 5, 27. (SV 
368.4) 

PEATÜKK 29—KURJUSE ALGUS 


Paljudele inimestele on patu algus ja selle olemasolu põhjustanud palju küsimusi. Nad 
näevad kurjuse tööd, sellest tuleneva häda ja viletsuse kohutavaid tagajärgi ning ei suuda 
mõista, kuidas saab see kõik eksisteerida TEMA kõrgeima võimu all, kel on piiritu tarkus, 
jõud ja armastus. Siin peitub saladus, millele nad ei leia seletust. Teadmatuse ja kahtluste 
tõttu ei suuda nad hinnata tõdesid, mida on selgesti ilmutatud Jumala Sõnas ning mis on 
olulised päästeks. Leidub ka neid, kes püüavad tungida patu olemuse mõistmiseks 
probleemidesse, mida Jumal pole kunagi ilmutanud, ja seepärast ei saa nad oma küsimusele 
vastust. Need, kellel on kalduyusi kahelda ning vigu otsida, kasutavad mittemõistmist 
vabandusena, et ära heita Pühakirja ütlusi. Teised ei leia rahuldavat vastust kurjuse suurele 
probleemile seepärast, et traditsioon ja väärtõlgendus on tumestanud Piibli õpeiusi Jumala 
iseloomu, Tema valitsuse olemuse ja põhimõtete kohta, mismoodi Ta käsitleb pattu. (SV 
369.1) 


Patu algust on sama võimatu seletada, kui võimatu on leida põhjust selle olemasoluks. 
Ometi on nii patu algust kui ka selle olemust võimalik mõista niipalju, et saaks täielikult 
ilmsiks Jumala õiglus ja halastus kurjuse kohtlemisel. Pühakirjas esitatakse väga selgelt 
tõsiasja, et Jumal ei ole mingil viisil vastutav patu sissetungi eest; et polnud mingit 
meelevaldset jumaliku armu tagasitõmbumist, mingit puudujääki Jumala valitsuses, mis 
oleks andnud alust vastuhaku tekkimiseks. Patt on sissetungija, mille olemasoluks pole 
ainsatki põhjust. See on mõistatuslik, seletamatu; vabandada seda tähendab seda kaitsta. Kui 
leiduks vabandus või põhjus patu eksisteerimisele, siis poleks patt enam patt. Meie ain-saks 
patu definitsiooniks on see, mis on antud Jumala Sõnas, see on ,,käsust üleastumine“; 
tähendab et tegutsemine põhimõtte järgi, mis on sõjajalal Jumala valitsuse aluseks oleva 
armastuse suure käsuga. (SV 369.2) 


Enne kurjuse sissetungi valitses kogu universumis rahu ja rõõm. Kõik oli täielikus 
kooskõlas Looja tahtega. Armastus Jumala vastu oli ülim, armastus üksteise vastu 
erapooletu. Kristus, Sõna, Jumala Ainusündinu, oli üks igavese Isaga — üks olemuselt, 
iseloomult ja kavatsustes — ainus olevus kogu universumis, kellel oli osa kõigist Jumala 
nõupidamistest ja kavatsustest. Kristuse kaudu tegutses Isa kõigi tae-vaste olendite loomisel. 
»Sest tema läbi on loodud kõik, mis on taevastes. .. olgu aujärjed, ülemused, valitsused, 
võimud.“ (Kol 1, 16.) Kristusele, võrdsele Isaga, oli ustav kogu taevas. (SV 369.3) 


Armastuse käsk on Jumala valitsuse põhialuseks. Kõigi loodolevuste õnn sõltub nende 
täielikust kooskõlast õigluse suurte põhimõtetega. Jumal soovib kõigilt oma loovolevustelt 
armastuse teenistust — austust, mis tuleneb Tema iseloomu arukast hindamisest. Ta ei tunne 
heameelt sunnitud truudusest ja seepärast andis Ta kõigile vaba tahte, et loodolevused 
võiksid teenida Teda oma vabal valikul. (SV 370.1) 

Ent oli keegi, kes tahtis seda vabadust kasutada vääralt. Patt sai alguse temast, kes 
Kristusest järgmisena oli Jumalast kõige enam austatud ja kellel oli kõrgeim võim ja au 
taeva elanike keskel. Enne langust oli Lutsifer esimene katvatest keerubitest, püha ja puhas. 
»Nõnda ütleb Issand Jehoova — sa olid nagu eeskujulikkuse pitsermärk täis tarkust ja 
täiuslikult ilus! Sa olid Eedenis, Jumala aias, sul olid katteks kõiksugu kalliskivid!“ ,,Sa olid 
nagu keerub, hiilgav kaitsja, ja ma panin sind pühale mäele; sa olid otse jumalik olend, kes 
võis käia tuliste kivide keskel! Sa olid laitmatu oma teedel alates su loomispäevast, kuni 
sinus leiti ülekohut.“ Hesek. 28, 12—15. (SV 370.2) 


Lutsifer oleks võinud jääda Jumala poolehoiu osaliseks, armatatuks ja austatuks kogu 
inglihulga poolt; ta oleks võinud kasutada oma suurepäraseid võimeid teiste õnnistuseks ja 
oma Meistri auks. Kuid prohvet ütleb: ,,Su ilu tõttu läks su süda ülbeks, oma hiilguse pärast 
sa kaotasid tarkuse.“ Salm 17. Vähehaaval hakkas Lutsifier hellitama eneseülistussoovi, ,,Sa 
omast meelest oled Jumala sarnane.“ ,,Sina mõtlesid oma südames: ,,Mina tõusen taevasse, 
kõrgemale Jumala tähtedest ma tõstan oma aujärje ja ma istun kogunemismäele... Ma lähen 
üle pilvede kõrgustikele, ma teen ennast kõigekõrgema sarnaseks.“ Salm 6; Jes. 14, 13. 14. 
Selle asemel, et hoida Jumalat Tema loodolevuste ülima kiindumuse ja truuduse keskmes, 
püüdis Lutsifer nende teenistust ja, austust enesele võita. Ihaldades austust, mida Igavene 
Isa oma Pojale osutas, taotles see inglite vürst võimu, mille eriline eesõigus kuulus ainult 
Kristusele. (SV 370.3) 


Kogu taevas oli tundnud rõõmu Looja au peegeldamisest ja Tema kiitmisest. Nii kaua kui 
Jumalat selliselt austati, valitses kõikjal rahu ja õnn, kuid nüüd rikkus lahkheli taevase 
kooskõla. Enda teenindamine ja ülistamine, mis oli risti vastu Looja plaaniga, äratas kurje 
eelaimusi neis, kellele Jumala au oli ülim. Taevased nõukogud püüdsid tuua Lutsiferi 
enesetundmisele. Jumala Poeg esitas talle Looja suurust, headust ja õiglust ning Tema 
seaduste püha ja muutmatut olemust. Jumal ise oli kehtestanud korra taevas ja sellest üle 
astumisega oleks Lutsifer põlastanud oma Meistrit ning toonud enesele huku. Ent lõputus 
armastuses ja halastuses antud hoiatus kutsus esile ainult vastupanu. Lutsifer lubas 
kadedusel Kristuse vastu võimust võtta ning muutus üha enesekindlamaks. (SV 371.1) 


Uhke oma au pärast, himustas ta ülemvõimu. Lutsifer ei hinnanud temale antud kõrget au 
kui Jumala andi ja see ei kutsunud temas esile tänulikkust Looja vastu. Ta kiitles oma 
hiilgusest ja ülistusest ning taotles võrdsust Jumalaga. Taevased inglihulgad armastasid ja 
austasid teda. Inglid tundsid rõõmu tema käskude täitmisest; tal oli tarkust ning austust 
rohkem kui neil kõigil. Ometi oli Jumala Poeg taeva tunnustatud Valitseja, üks Isaga 
võimult ja autoriteedilt, Kristus võttis osa kõigist Jumala nõupidamistest, kuid Lutsiferil ei 
lubatud selliselt Jumala kavatsustesse tungida. ,, Miks,“ küsis see võimas ingel, ,,peaks 
Kristusel olema ülim autoriteet? Miks austatakse Teda rohkem kui Lutsiferi?“ (SV 371.2) 


Lutsifer lahkus oma kohalt Jumala vahetus läheduses ja läks levitama rahulolematust 
inglite seas. Tema tegevust ümbritses salapära ning ta varjas mõnda aega oma tõelist 

eesmärki Jumala austamise katte taha. Vihjete abil nagu sunniks Jumal peale tarbetuid 
kitsendusi, püüdis ta äratada rahulolematust seaduste suhtes, mis juhtisid taevaseid olevusi. 
Ta rõhutas väitega, et inglite loomus on püha ja seepärast peaksid nad kuuletuma oma 
tahtele. Ta püüdis äratada kaastunnet enese vastu, esitada asja nii, nagu oleks Jumal teda 
ebaõiglaselt kohelnud sellega, et Ta andis ülima au Kristusele. Ta väitis, et tema suurema 
võimu ja au taotlemise põhjuseks polnud hoopiski mitte eneseülistus, vaid püüe kindlustada 
vabadus kõigile taeva elanikele, et selle kaudu viia nad eksisteerimise kõrgema 
astmeni. (SV 371.3) 


Jumal oma suures halastuses kannatas Lutsiferiga kaua. Teda ei tagandatud kõrgelt 
seisukohalt kohe, kui ta avaldas rahulolematust, isegi siis mitte, kui ta hakkas oma vääraid 
nõudeid ustavatele inglitele esitama. Kaua taluti teda taevas. Ikka ja jälle pakuti talle 
andestust tingimusel, et ta kahetseb ja nõustub olema Jumalale sõnakuulelik. Tema 
veenmiseks tehti selliseid jõupingutusi, mida ainult lõputu armastus ja tarkus teha suutis. 
Rahulolematus oli taevas varem tundmatu. Lutsifer ei mõistnud algul isegi, kuhu ta triivis; 
ta ei mõistnud oma tunnete tõelist olemust. Aga kui selgus, et rahulolematus on 
põhjendamatu, tundis ka Lutsifer, et ta eksis, et jumalikud nõuded olid õiged ja et tal tuli 
tunnustada neid sellistena kogu taeva ees. Oleks ta seda teinud, siis oleks ta päästnud ennast 
ja paljusid ingleid. Senimaani ei olnud ta veel täiesti loobunud ustavusest Jumalale. Kuigi ta 
oli loovutanud oma positsiooni katva keerubina, oleks tema seisus taastatud niipea, kui ta 
oleks tahtnud Looja tarkust tunnistades Jumala juurde tagasi pöörduda ja rahulduda kohaga, 
mis Jumala suures plaanis talle määratud oli. Ent uhkus ei lubanud tal alistuda ja ta jätkas 
visalt oma suuna kaitsmist ning teatas, et tal pole midagi kahetseda. Nii laskus ta avalikku 
võitlusse oma Looja vastu. (SV 371.4) 


Siit peale pühendas Lutsifer kõik oma hingejõu petmisele, et kindlustada enesele nende 
inglite poolehoid, kes olid allunud tema käsklustele. Isegi fakti, et Kristus oli teda hoiatanud 
ja talle nõu andnud, kasutas ta ära oma reeturlike plaanide edendamiseks. Neile, kelle 
armastav usaldus temaga kõige lähedasemalt seondus, oli Saatan kurtnud, et tema üle oli 
vääralt otsustatud, et tema positsiooni ei austatud ja et tema vabadust kärbiti. Kristuse 
sõnade väärtõlgenduselt siirdus ta tõe väänamisele ja otsesele valele, süüdistades Jumala 
Poega kavatsuses alandada teda taeva elanike ees. Samuti püüdis ta näidata vales valguses 
enda ja ustavate inglite vahekorda. Kõiki neid, keda ta ümber veenda ega täiesti oma poolele 
tuua ei suutnud, süüdistas ta ükskõiksuses taevaste olendite huvide suhtes. Samas töös, mis 
ta ise tegi, süüdistas ta neid, kes jäid ustavaks Jumalale. Selleks, et toetada oma süüdistust 
nagu oleks Jumal tema suhtes ülekohtune olnud, tõlgitses ta vääralt Looja sõnu ja tegusid. 
Tema eesmärgiks oli inglite meeled teravamõtteliste argumentide abil Jumala kavatsuste 
suhtes segi ajada. Kõik, mis oli lihtne, muutis ta salapäraseks ja kavala keerutamisega äratas 
ta kahtlust Jehoova kõige selgemate väidete suhtes. Tema kõrge positsioon ja lähedane 
ühendus Jumala endaga andis tema esitusele niisuguse kaalu, et paljud ühinesid taeva 
autoriteedi vastu. (SV 372.1) 

Jumal oma tarkuses lubas Saatanal jätkata tööd seni, kuni rahulolematus küpses avalikuks 
väljaastumiseks. Oli vajalik, et tema plaanid täiesti ilmsiks tuleksid ja kõik võiksid näha 
nende tõelist olemust ja suunda. Lutsifer kui võitud keerub oli kõrgelt ülistatud, taevased 
olendid armastasid teda väga ja tema mõju neile oli tugev. Jumala valitsuse alla kuulusid 
kõik maailmad, mida Ta oli loonud. Saatan lootis, et siis, kui tal õnnestub kihutada taeva 
inglid ühes temaga mässule, saab ta võita enda poole ka teised maailmad. Ta esitas asja oma 
poolt ülimalt kavalalt ning kasutas oma eesmärkide kindlustamiseks keerutamist ja pettust. 
Tema võime petta oli väga suur ning valelikkuse rüü tagas teatud edu. Isegi ustavad inglid ei 
suutnud täiesti mõista tema iseloomu ega näha, milleni selline suund välja viib. (SV 373.1) 


Saatanat oli kõrgelt austatud ja kõik tema teod olid olnud nii salapärased, et inglitel oli 
raske mõista tema eesmärkide tõelist olemust. Kuni patt polnud täiesti välja arenenud, ei 
tundunud see olevat halb. Senimaani polnud terves Jumala universumis olnud mingit kohta 
patul, ja pühadel olenditel polnud mingit arusaamist selle olemusest ega pahelisusest. Nad ei 
suutnud mõista kohutavaid tagajärgi, mis tulenevad jumalike seaduste kõrvaleheitmisest. 
Algul oli Saatan oma tööd varjanud ja tunnistanud näiliselt oma ustavust Jumalale. Ta väitis, 
et ta püüab suurendada Jumala au, kindlustada Tema valitsust ja edendada kõigi taeva 
elanike heaolu. Sisendades rahulolematust inglitesse, kes talle allusid, laskis ta kavalalt 
paista nii, nagu püüaks ta rahulolematust kõrvaldada. Kui ta rõhutas, et Jumala valitsuse 
korras ja seadustes tuleks teha muutusi, esitas ta asja nii, nagu oleks muudatused vajalikud 
kooskõla säilitamise pärast taevas. (SV 373.2) 


Võitluses patu vastu võis Jumal kasutada ainult õiglust ja tõde. Saatan võttis kasutusele 
vahendid, mida Jumal ei saanud kasutada: meelitus ja pettus. Ta oli püüdnud inglite ees 
võltsida Jumala Sõna ja tõlgendada vääriti Tema valitsussüsteemi. Ta oli püüdnud väita, et 
Jumal ei lähtunud mitte õiglusest, kui Ta esitas taeva elanikele seadusi ja määrusi ning 
nõudis loodolevuste alistumist ja kuulekust vaid ainult eneseülistussoovist. Sellepärast oli 
vaja näidata taeva elanike ja kõigi maailmade ees, et Jumala valitsus on õiglane, Tema käsk 
täiuslik. Saatan oli lasknud paista, et just tema seisis universumi heaolu eest. Selleks, et kõik 
saaksid tundma õppida tema eesmärke, oli tarvis aega ilmutada ennast oma kurjade tegude 
kaudu. Nendes lahkhelides mille oli põhjustanud tema oma tegevus taevas, süüdistas Saatan 
Jumala valitsust ja käske. Kõik halb, seletas ta, olevat Jumala valitsuse tagajärg. Ta väitis, et 
tema eesmärgiks on parandada Jehoova põhiseadust. Kõige selle tõttu oli vajalik, et ta 
demonstreeriks oma nõuete olemust ja näitaks enda poolt jumalike seaduste juures tehtavate 
muudatuste tulemust. Oli vaja, et tema töö ise mõistaks ta hukka. Saatan on algusest peale 
väitnud, et tema pole vastuhakkaja. Kogu universum peab nägema petjat paljastatuna. (SV 
3/3:21 


Isegi siis, kui otsustati, et Saatan ei või jääda kauemaks taevasse, ei hävitanud piiritu 
Tarkus vastuhakkajat. Kuna Jumalale on vastuvõetav ainult armastuse teenistus, peab Tema 
loodolevuste truudus põhinema veendumusel, et Ta on õiglane ja halastaja. Kuna taeva ja 

suutnud näha Jumala õiglust ja halastust Saatana hävitamiseks. Kui vastuhakkaja oleks kohe 
hävitatud, oleksid nad teeninud Jumalat pigem hirmust kui armastusest. Ja sellisel juhul 
poleks petja mõju ikkagi täiesti hävinud ega mässuvaim viimaseni kadunud. Kurjusel tuli 
lasta küpseda. Kogu universumi igavese heaolu nimel peab Saatan oma põhimõtteid 
täielikumalt välja arendama, et kõik loodolevused näeksid tema süüdistusi Jumala valitsuse 
vastu õiges valguses, et Jumala õiglus ja halastus ning Tema käskude muutmatus võiksid 
igavesti olla väljaspool igasugust kahtlust. (SV 374.1) 


Saatana vastuhakk peab olema õppetunniks universumile läbi kõigi tulevaste ajastuste kui 
igavene tunnistus patu olemusest ja kohutavatest tagajärgedest. Saatana põhiseaduse 
väljatöötamine, selle mõju inimestele ja inglitele näitab, milline on Jumala põhimõtete 
kõrvaldamise vili. See tõendab, et Jumala valitsuse ja käskude jõus püsimisest sõltub kõigi 
Tema loodud olevuste heaolu. Seega peab selle kohutava vastuhaku ajalugu olema 
igaveseks tagatiseks kõigile pühadele olenditele: see peab hoidma neid üleastumise olemuse 
petlikkuse eest, säästma patustamast ja kandmast selle karistust. (SV 374.2) 


Kuni võitluse lõpuni taevas jätkas suur anastaja enese õigustamist. Kui teatati, et ta 
saadetakse koos kõigi poolehoidjatega välja õndsuse eluasemetest, tunnistas mässu juht 
avalikult ja julgelt oma põlgust Looja käskude vastu. Ta kordas sageli oma väidet, et inglid 
ei vaja mingit juhtimist, vaid peavad järgima oma tahet, mis juhib neid alati õigesti. Ta 
hülgas jumalikud seadused kui vabaduse piiramise ja teatas, et tema eesmärgiks on seaduse 
tühistamine selle nimel, et taevased inglite hulgad võiksid kord käsu ikkest vabaneda ja 
saavutada ülevama, aulisema eksisteerimise taseme. (SV 374.3) 


Üksmeelselt veeretasid Saatan ja tema pooldajad süü mässu pärast Kristusele. Nad 
kuulutasid, et siis, kui neile poleks etteheiteid tehtud, poleks nad kunagi mässama hakanud. 
Kangekaelsete ja sõnakuulmatult trotslikena püüdsid nad asjatult kukutada Jumala valitsust 
ja kurtsid, et nemad olid rõhuva võimu süütud ohvrid. Seepärast saadeti peamässaja ja kõik 
tema poolehoidjad lõpuks taevast välja. (SV 375.1) 


Seesama vaim, kes õhutas mässu taevas, innustab seda ka maa peal. Saatana taktika 
inimeste juures on sama mis inglite juures. Tema vaim valitseb nüüd sõnakuulmatutes 
lastes.Nagu tema, püüavad nemadki maha kiskuda Jumala käsuõpetuse kitsendusi ja 
tõotavad inimestele vabadust selle eeskirjadest üleastumise kaudu. Patu noomimine äratab 
ikka veel viha ja vastupanu. Kui Jumala hoiatuskuulutus äratab südametunnistuse, ahvatleb 
Saatan inimesi eneseõigustusele ja otsima teistelt toetust pattu teha. Selle asemel, et 
parandada oma vigu, pöördub nende meelepaha noomija vastu, nagu oleks raskuse ainsaks 
põhjustajaks tema. Oige Aabeli päevist kuni meie ajani on selline meelsus ilmnenud nende 
suhtes, kes julgevad pattu hukka mõista. (SV 375.2) 


Jumala iseloomu väära esitamise kaudu, mida Saatan kasutas taevas ja mille tõttu Jumalat 
hakati pidama karmiks ja türanlikuks, mõjutas Saatan inimest patustama. Kui tal see 

õnnestus, tänitas ta ,et Jumala ebaõiglased kitsendused viisid inimese langemiseni nii, nagu 
nad tedagi olevat mässama pannud. (SV 375.3) 


Ent Igavene Isa ütleb oma iseloomu kohta: ,,Jehoova on halastaja ja armuline Jumal, pika 
meelega ja rikas heldusest ning tõest, kes säilitab heldust tuhandeile, annab andeks ülekohtu 
ja üleastumised ning patu, aga kes siiski ei jäta süüdlast karistamata.“ 2. Moos. 34, 6. 7. (SV 
375.4) 


Saatana väljaheitmisega taevast näitas Jumal oma õiglust ja säilitas oma trooni au. Kuid 
siis, kui inimene oli langenud ärataganeja pettusesse ja patustanud, ilmutas Jumal oma 
armastust sellega, et Ta andis oma ainusündinud Poja surma langenud inimsoo eest. 
Lepituses avaldub Jumala iseloom. Suur tõde, mida esitab rist, näitab kogu universumile, et 
Jumala valitsus ei ole mingil viisil süüdi selles tees, mille Lutsifer oli valinud. (SV 375.5) 


Võitlus Kristuse ja Saatana vahel Päästja maapealse teenistuse ajal paljastas suure petja 
iseloomu. Miski poleks suutnud nii tagajärjekalt maatasa teha taeva inglite ja kogu ustava 
universumi poolehoidu Saatana suhtes, kui tema halastamatu võitlus maailma Lunastaja 
vastu. Tema jultunud nõudmine, et Kristus peaks temale austust avaldama ning tema ülbus 
avaldusid siis, kui ta viis Kristuse mäetipule ja templi harjale: see kuritahtlik kavatsus, mis 
paljastus siis, kui ta õhutas Kristust viskuma alla peadpööritavast kõrgusest, väsimatu viha, 
millega ta jälitas Jeesust ühest kohast teise ning sisendas preestrite ja rahva südamesse soovi 
tagasi lükata Tema armastust ja lõpuks hüüda: ,,Löö risti! Löö risti!“ — kõik see äratas 
universumis hämmastust ja meelepaha. (SV 376.1) 


See oli Saatan, kes õhutas inimest Kristust kõrvale heitma. Kurjuse vürst tarvitas kogu 
oma võimu ja kavalust Jeesuse hävitamiseks, sest ta nägi, et Päästja halastus ja armastus, 
Tema kaastunne ja haletsev õrnus esitasid Kristuse iseloomu. Saatan võitles iga nõude vastu, 
mille Jumalä Poeg esitas ja kasutas oma abilistena inimesi, et Päästja elu kannatuste ja 
kurbusega täita. Ebaausus ja vale, millega ta Jeesuse tööd oli takistada püüdnud, vihkamine, 
mis avaldus sõnakuulmatute laste kaudu, Saatana halastamatud süüdistused Tema vastu, 
kelle elus avaldus võrratu headus, lähtus kõik sügavalt juurdunud kättemaksuihast. Senini 
vaos hoitud kadedus ja kuritahtlikkus, viha ja kättemaksuiha lahvatas Jumala Poja vastu 
välja Kolgatal. Kogu taevas jälgis seda sündmust vaikselt, õudusetundega. (SV 376.2) 


Toonud sellise suure ohvri, keeldus Kristus taevasse minnes võtmast vastu inglite austust 
seni, kuni Ta oli esitanud palve: ,,Ma tahan, et kus mina olen, ka nemad oleksid minu juures, 
kelled sa mulle oled andnud.“ Joh. 17, 24. Selle peale kõlas väljendamatu armastuse ja 
väega vastus Isa troonilt: ,,Kõik Jumala inglid kummardagu teda!“ Heebr. 1, 6. Jeesus oli 
jäänud puhtaks. Tema alandamine oli lõppenud, Tema ohver toodud ja Temale anti nimi, 
mis on üle kõigi nimede. (SV 376.3) 


Nüüd oli näha, et Saatana patule ei leidunud mingit vabandust. Ta oli ilmutanud oma 
tõelist iseloomu valetajana ja mõrvarina. Oli selge, et siis kui tal oleks lubatud valitseda 

taeva elanike üle, oleks ta osutanud sedasama meelsust, millega ta valitses tema võimu all 
olevate inimlaste üle. Ta oli väitnud, et Jumala käskudest üleastumine toob vabaduse ja 
ülenduse, kuid selgus, et selle tulemuseks oli orjus ja mandumine. (SV 376.4) 


Saatana valelikud süüdistused Jumala iseloomu ja valitsuse aadressil paljastusid nende 
õiges valguses. Ta oli süüdistanud Jumalat, et Looja otsib ainult eneseülistust, kui Ta nõudis 
alistumist ja kuulekust oma loodolevustelt. Ta oli seletanud, et kuigi Jumal nõuab 
enesesalgamist kõigilt teistelt, ei näita Ta ise üles enesesalgamist ega too mingit ohvrit. 
Nüüd ilmnes, et langenud ja patuse inimsoo päästmiseks oli universumi Valitseja toonud 
suurima ohvri, mida armastus üldse tuua võib, ,,sest Jumal oli Kristuses ja lepitas maailma 
enesega“. 2. Kor. 5, 19. Oli selge, et Lutsifer oli austuse ja ülemvõimu järele janunedes 
avanud ukse patule, Kristus oli aga selleks, et hävitada pattu, valmis alandama ennast ja 
saama sõnakuulelikuks surmani. (SV 377.1) 


Jumal oli ilmutanud oma põlastust vastuhaku põhimõtete vastu. Kogu taevas nägi Tema 
õiglust nii Saatana hukkamõistmises kui inimese lunastamises. Lutsifer oli teatanud, et siis 
kui Jumala seadus oli muutumatu ja karistust selle vääramisel polnud võimalik vältida, 
polnud ka ühelgi üleastujal iialgi lootust Looja poolehoidu tagasi võita. Ta oli väitnud, et 
patust inimsugu polnud võimalik lunastada ja seepärast kuulusid kõik õigusega temale. Ent 
Kristuse surm oli selline tunnistus inimese kasuks, mida ei saanud kummu-tada. Käsu 
karistus langes Temale, kes oli võrdne Jumalaga, ja sellest ajast võis inimene vaba annina 
vastu võtta Kristuse õiguse, ning patukahetsuse ja alanduse kaudu võita Saatana võimu nii 
nagu Jumala Poeg selle võitis. Nii on Jumal õiglane ja siiski kõigi nende õigeksmõistja, kes 
usuvad Jeesusesse. (SV 377.2) 


Kristus ei tulnud maa peale ainult inimese lunastamiseks kannatama ja surema. Ta tuli, et 
»teha õpetus suureks ja võimsaks ja seda mitte ainult selleks, et selle maailma elanikud 
suhtuksid käsuõpetusse nii, nagu nad sellesse peaksid suhtuma, vaid ka selleks, et näidata 
universumi kõigile maailmadele Jumala käsu muutmatust. Kui käsu nõudeid oleks saanud 
eirata, poleks Jumala Pojal olnud vaja anda oma elu käsust üleastumise lepitamiseks. 
Kristuse surm tõestab käsu muutmatust. Ohver, milleks lõpmatu armastus Isa ja Poega 
sundis, näitab kogu universumile nii nagu ainult lunastusplaan näidata saab, et õiglus ja 
halastus on Jumala käsu ja valitsuse aluseks. (SV 377.3) 


Kohtuotsuse lõplikul täidesaatmisel nähakse, et patu olemasoluks pole mingit põhjust. 
Kui kogu maailma Kohtunik küsib Saatanalt: ,, Miks sa mässasid minu vastu ja röövisid 
minult minu kuningriigi alamaid?“ ei saa kurjuse algataja esitada mingit vabandust. Iga suu 
on suletud ja kõik mässulised hulgad on sõnatud. (SV 377.4) 


Kolgata rist, kuna see tunnistab käsu muutmatusest, kuulutab universumile, et patu palk 
on surm. Sureva Päästja hüüatuses: ,,See on lõpetatud!“, lõi surmakell Saatanale. Suur 
võitlus, mis oli kestnud nii kaua, oli siis otsustatud ja kurjuse lõplik väljajuurimine kindlaks 


tehtud. Jumala Poeg läbis haua väravad, ,,et ta surma läbi kaotaks selle, kelle võimu all oli 

surm, see on kuradi.“ Heebr. 2, 14. Lutsiferi eneseülistamise soov sundis teda ütlema: ,, Mina 
tõusen taevasse, kõrgemale Jumala tähtedest... Ma teen ennast Kõigekõrgema sarnaseks.“ 
Jumal teatab — ,,Ma tegin sind maa peale tuhaks... ja sind ei ole enam iialgi.“ Jes. 14, 13. 
14; Hes. 28, 18. 19. ,,Sest vaata, päev tuleb, põlev nagu ahi ja kõik ülbed ja kõik, kes pattu 
teevad, on nagu kõrred! Ja see päev, mis tuleb, põletab nad, ütleb vägede Jehoova, ega jäta 
neile ei juurt ega oksa.“ Mai. 3, 19. (SV 378.1) 


Kogu universum on saanud patu olemuse ja tagajärgede tunnistajaks. Patu täielik 
väljajuurimine, mis algul oleks äratanud inglites hirmu ja heitnud Jumalale nende silmis 
varju, tõestab nüüd Tema armastust ja kinnitab Tema vastu austust universumi 
loodolevustes, kellele valmistab rõõmu teha Tema tahtmist ja kelle südames on Tema käsud. 
Kunagi enam ei ilmu kurjus. (SV 378.2) 


Jumala Sõna ütleb: ,,Häda ei tule teist korda!“ Nahum 1, 9. Jumala käsuõpetust, mida 
Saatan oli pilkavalt nimetanud orjaikkeks, austatakse siis vabaduse käsuna. Loodolevused, 
kes on läbikatsumises seisma jäänud, ei pöördu kunagi enam ära ustavusest Temale, kelle 
iseloomus ilmnes täielikult põhjatu armastus ja lõputu tarkus. (SV 378.3) 

PEATÜKK 30—VIHAVAEN JNIMESE JA SAATANA VAHEL 


»»Ja ma tõstan vihavaenu sinu ja naise vahele, sinu seemne ja tema seemne vahele, kes 
purustab su pea, aga kelle kanda sa salvad!“ (1. Moos. 3, 15.) Jumalik otsus, mis langetati 
Saatana kohta pärast inimese langemist, oli ühtlasi ka prohvetikuulutus, mis hõlmab kõiki 
ajastuid aegade lõpuni. See räägib suurest võitlusest, millest võtavad osa kõik maa peal 
elavad inimesed. (SV 378.4) 


Jumal ütles: ,,Ja ma tõstan vihavaenu.“ Vihavaen ei tekkinud iseeneslikult. Kui inimene 
astus üle Jumala käsust, muutus tema loomus kurjaks ja harmoneerus Saatana omaga. Patuse 
inimese ja patu algataja vahel ei ole loomu poolest mingit vaenu. Mõlemad muutusid 
kurjaks Jumalast taganemise tõttu. Ärataganenul ei ole kunagi olnud rahu, välja arvatud siis, 
kui ta leiab poolehoidu ja mõjutab ka teisi oma eeskuju järgima. Sellepärast ühinevadki 
langenud inglid ja kurjad inimesed meeletuks seltskonnaks. Kui Jumal ei oleks vahele 
astunud, oleksid Saatan ja inimene moodustanud liidu ning selle asemel, et kogu 
inimperekond oleks hakanud Saatanat vihkama, oleks ta liitunud langenud ingliga mässus 
Jumala vastu. (SV 379.1) 


Saatan ahvatles inimese patule nii, nagu ta oli kihutanud mässama inglid, et kindlustada 
endale sel teel abilisi võitluses Taeva vastu. Kristuse vastu suunatud vihavaenus olid Saatan 
ja langenud inglid täielikult üksmeeles; kuigi nad olid lahkmeeles kõiges muus, ühinesid 
nad tugevaks vastasrindeks siis, kui kõne all oli universumi Valitseja autoriteet. Kui Saatan 
Eedenis kuulis, et tema ja naise vahel, tema seemne ja naise seemne vahel hakkab valitsema 
vihavaen, mõistis ta, et see takistab tema jõupingutusi inimloomuse kõlbelisel rikkumisel. 
Ta teadis, et mõni inimene võib selle tõttu tema võimule vastu seista. (SV 379.2) 


Saatana vihavaen inimsoo vastu süttis sellepärast, et inimkond oli Kristuse kaudu saanud 
Jumala armastuse ja halastuse eriliseks objektiks. Hingevaenlane püüab jumalikku lu- 
nastusplaani nurjata ja Jumalale teotust tuua sellega, et ta moonutab ja rüvetab Looja 
kätetööd. Ta tahab põhjustada kurbust taevale ja täita maailma häda ja meeleheitega, 
seejärel aga osutada kõigile pahedele kui Jumala loomistöö vigadele. (SV 379.3) 


Kristuselt lähtuv arm sünnitab vaenu Saatana vastu. Ilma selle inimhinge muutva ja 
uuendava armuta jääks inimlaps edasi Saatana alandlikuks teenriks, kes on alati valmis 
täitma tema käske. Kuid hinge tunginud uus põhimõte äratab võitlust seal, kus senini 
valitses rahu. Jõud Kristuselt teeb inimese võimeliseks türannile ja anastajale kartuseta silma 
vaatama. See, kes vihkab pattu ja võitleb ning võidab valitsema pürginud kired, see kinnitab 
taevase põhimõtte jõudu. (SV 379.4) 


Kristuse meelsuse ja Saatana meelsuse vahel valitsev vastuolu ilmnes eredalt viisis, 
kuidas võttis maailm vastu Jeesuse. Juudid lükkasid Ta kõrvale mitte niivõrd sellepärast, et 
Ta ilmus maailmaliku rikkuse, toreduse ja hiilguseta, sest nad nägid ju sedagi, et Jeesusel oli 
vägi, mis võis korvata kõik puuduvad välised eelised, kuivõrd sellepärast, et Kristuse puhtus 

ja pühadus kutsus esile jumalakartmatute viha Tema vastu. Issanda ennastsalgav elu ja 
pühendumine oli alaliseks etteheiteks uhkele ja meelelisele rahvale. Just see äratas 
vaenulikkust Jumala Poja vastu. Saatan ja kurjad inglid ühinesid langenud inimestega. Kõik 
kurjuse jõud ühinesid tõe Kaitsja vastu. (SV 379.5) 


Kristuse järelkäijate vastu tõuseb sama vaen, mida osutati nende Meistri vastu. Igaüks, 
kes mõistab patu eemaletõukavust ja seisab Issandalt saadud jõus kiusatusele vastu, äratab 
kindlasti Saatana ja tema alamate viha. Põlgus tõe puhaste põhimõtete vastu ning selle 
kaitsjate tagakiusamine ja pilkamine kestab nii kaua, kui on olemas patused ja patt. Kristuse 
järelkäijad ja Saatana teenrid ei saa iialgi olla ühel meelel. Pahandus risti pärast pole 
lakanud. ,,Kõik, kes tahavad elada jumalakartlikult Kristuses Jeesuses, kiusatakse taga.“ (2. 
Tim. 3, 12). (SV 380.1) 


Saatana abilised töötavad pidevalt tema juhtimisel selleks, et kindlustada tema autoriteeti 
ja üles ehitada tema kuningriiki, mis on vastuolus Jumala valitsusega. Selle nimel püüavad 
nad Kristuse järelkäijaid petta ja truudusetusele ahvatleda. Nii nagu nende juht, nii 
tõlgitsevad ka nemad Pühakirja vääriti ja moonutavad seda oma eesmärke silmas pida-des. 
Nii nagu Saatan püüdis häbistada Jumalat, nii püüavad tema sulased laimata Jumala rahvast. 
Seesama meelsus, mis viis ristile Jeesuse, mõjutab kurje inimesi hävitama ka Tema 
järelkäijaid. Kõike seda kuulutas ette see esimene prohvetikuulutus: ,,Ja ma tõstan 
vihavaenu sinu ja naise vahele, sinu seemne ja tema seemne vahele.“ Ja niiviisi kuni selle 
maailma aja lõpuni. (SV 380.2) 


Saatan kogub kokku kõik oma sõjaväed ja paiskab kogu oma jõu võitlusesse. Millest see 
tuleb, et ta leiab nii nõrka vastupanu? Miks on Kristuse sõjamehed nii unised ja ükskõiksed? 
Seepärast, et neil nii vähe tõelist ühendust Kristusega; seepärast, et neil on nii suur puudus 
Tema Vaimust. Patt ei olnud inimeste meelest nii eemaletõukav ja jälk, nagu ta seda oli 
nende Meistri meelest. Nad ei osuta sellele nii kindlameelset ja otsustavat vastupanu nagu 
esitas Kristus. Nad ei mõista patu äärmist pahelisust ja kahjulikkust ning on pimedad 
kurjuse vürsti iseloomu ja väe suhtes. Saatana ja tema tegevuse vastu ollakse nii ükskõiksed 
sellepärast, et tema väge, salakavalust ja võitluste määratut ulatust Kristuse ja Tema 
koguduse vastu tuntakse nii vähe. Rahvahulgad on selles asjas eksituses. Nad ei tea, et 
nende vaenlaseks on võimas väejuht, kes kurje ingleid käsutades võitleb Kristuse vastu hästi 
läbimõeldud plaanide ja osava tegevuse varal; et tema eesmärgiks on takistada hingede 
päästmist. (SV 380.3) 


Nende hulgas, kes tunnistavad end kristlasteks ja isegi evangeeliumi kuulutajate seas 
kuuleb väga harva mõnda vihjet Saatanale, välja arvatud juhuslikult lausutud sõnad. 
Tõendid tema salalikust tegevusest ja edust jäävad tähelepanuta, hooletusse jäävad arvukad 
hoiatused tema kavaluse kohta ja näib, et enamus isegi ei arvesta tema olemasolu. (SV 
381.1) 

Kuna inimesed ei tunne Saatana plaane, varitseb valvas vaenlane neid igal hetkel. Ta 
tungib sisse igasse valdkonda: meie pereellu, meie tänavaile, kirikuisse, rahvanõukogudesse, 
kohtutesse, et tekitada segadust, petta, võrgutada ja laastada kõikjal meeste, naiste ja laste 
hinge ja ihu, purustada perekondi, külvata vihavaenu, kadedust, tüli, mässu ja tapmist. Näib, 
et kristlik maailm peab neid väärnähtusi Jumalast määratuks, mis nagu peaksidki olemas 
olema. (SV 381.2) 


Saatan püüab lakkamatult Jumala rahvast võita sellega, et ta kisub maha barjääre, mis 
neid maailmast lahutavad. Muistne Iisrael ahvatleti patusse siis, kui nad julgesid astuda 
keelatud läbikäimisesse paganatega. Samasugusel viisil viiakse eksiteele ka tänapäeva 
Iisrael. ,,Kellede uskumatud meeled sellesinase maailma jumal on teinud sõgedaks, et neile 
ei paistaks Kristuse au evangeeliumi valgus, kes on Jumala kuju.“ (2. Kor. 4, 4..) Kõik, kes 
kõigest südamest ei järgi Kristust, teenivad Saatanat. Uuestisündimata südames pesitseb 
armastus patu vastu ja kalduvus seda loomulikuks pidada ning vabandada. Uuendatud süda 
aga vihkab pattu ja osutab sellele kindlameelset vastupanu. Kui kristlased eelistavad 
jumalakartmatute seltskonda, seavad nad end välja kiusatustele. Saatan varjab ennast ja veab 
oma petliku katte vargsi üle nende silmade nii, et nad ei mõista, et selline seltskond teeb 
neile halba. Nii hakkavad nad pisitasa liginema maailmale iseloomus, sõnades ja tegudes 
ning muutuvad patu suhtes aina pimedamaks. (SV 381.3) 


Sarnanemine maailma kommetega pöörab koguduse maailma poole; mitte iialgi ei astu 
maailm sel teel lähemale Kristusele. Lähedane tutvus patuga laseb patul paratamatult paista 
vähem eemaletõukavana kui see on. See, kes käib läbi Saatana sulastega, lakkab varsti 
kartmast nende isandat. Kui me satume oma kohustuste täitmisel raskesse katsumusse nii 
nagu Taaniel kuningakojas, siis võime me olla kindlad, et Jumal meid kaitse, kuid sel juhul 
kui me ise paneme end välja kiusatusele, langeme me varem või hiljem selle ohvriks. (SV 
381.4) 


Kiusaja töötab sageli kõige edukamalt just nende kaudu, keda kõige vähem 
kahtlustatakse. Andekaid ja haritud inimesi imetletakse ja austatakse nii, nagu võiksid need 
omadused korvata jumalakartuse puudumise või tagada inimestele õiguse Jumala ees. 
Andekus ja haritus on iseenesest Jumala annid, kuid kui nendega püütakse asendada 
vagaduse puudumist, kui Jumalale lähemale tõmbamise asemel need Temast kaugemale 
viivad, siis saavad need needuseks ja püüniseks. Paljud arvavad, et igasugune viisakus ja 
delikaatsus kuulub teatud määral Kristusele. Suuremat eksitust ei saagi olla. Viisakus ja 
peenetundelisus peaksid tõesti kaunistama iga kristlase iseloomu, sest need omadused 
avaldavad tugevat mõju tõelise religiooni kasuks, kuid nad peavad olema pühendatud 
Jumalale, muidu on nad mõjusaks relvaks kurjuse vürsti käes. Mõnigi haritud ja meeldiva 
käitumisega inimene, kes ei alandu selleni, mida tavaliselt peetakse kõlb-lusetuks teoks, on 
tegelikult lihvitud instrument Saatana käes. Sellise inimese mõju ja eeskuju salakaval 
näitlikkus muudab ta Kristuse tööle ohtlikumaks vaenlaseks kui seda saavad olla harimatud 


ja ebakultuursed inimesed. (SV 382.1) 

Tõsise palve ja alandlikkusega saavutas Saalomon tarkuse, mis äratas imetlust kogu 
maailmas. Ent siis, kui kuningas pöördus ära oma tugevuse Allikast ja läks edasi ennast 
usaldades, langes ta kiusatusse. Imetlusväärsed võimed, mis anti targimale kuningaist, tegid 
temast hingevaenlase mõjuvaima tööriista. (SV 382.2) 


Kuna Saatan püüab kristlasi selle tõsiasja suhtes pidevalt pimestada, ärgu nad kunagi 
unustagu, et neil ,,ei ole maadlemist vere ja lihaga, vaid valitsuste ja võimudega, selle 
pimeduse maailma valitsejatega, taevaaluse kurjuse vaimudega.“ (Ef. 6, 12.) Jumalik 
hoiatus kõlab sajandite tagant meieni: ,,Olge kained, valvake, sest teie vastane, kurat, käib 
ümber nagu möirgaja lõukoer otsides, keda neelata.“ (1. Peetr. 5, 8.) ,,Varustage endid kogu 
Jumala sõjavarustusega, et te suudaksite seista kuradi kavalate rünnakute vastu.“ (Ef. 6, 
11) (SV 382.3) 


Aadama päevist tänaseni on inimkonna vaenlane kasutanud oma väge Jumala töö 
rikkumiseks ja hävitamiseks. Nüüd valmistub ta oma viimaseks pealetungiks Jumala rahva 
vastu. Kõik, kes järgivad Jeesust, satuvad selle halastamatu vaenlase löögi alla. Mida enam 
kristlane jäljendab jumalikku eeskuju, seda kindlamalt saab temast Saatana rünnakute 
märklaud. Kõik, kes tegutsevad aktiivselt Issanda töös ning püüavad paljastada Saatana 
pettusi ja esitada Kristust Tema aus, võivad koos Paulusega tunnistada, et nad teenivad 
Issandat alandlikkuses, paljude pisaratega ja kiusatustega võideldes. (SV 383.1) 


Saatan ründas Kristust kõige ägedamate ja peenemate kiusatustega, kuid ta tõrjuti tagasi 
igas lõigus. Kristus annab jõudu kõigile, kes jõudu paluvad. Saatan ei saa võita ühtegi 
inimest ilma inimese enda nõusolekuta. Kiusajal ei ole võimu valitseda tahte üle ega sundida 
inimest patustama. Ta võib vaevata, kuid ta ei saa reostada. Ta võib põhjustada meelehärmi, 
kuid mitte hingesaasta. Tõsiasi, et Kristus on võitnud, sisendagu Tema järelkäijatesse julgust 
võidelda kindlameelselt patu ja selle algataja vastu. (SV 383.2) 

PEATÜKK 31—KURJADE VAIMUDE TEGEVUS 


Ühendus nähtava ja nähtamatu maailma vahel ning Jumala inglite teenistus ja kurjade 
vaimude tegevus on Pühakirjas selgesti esile toodud ja inimajalooga lahutamatult läbi 
põimitud. Pidevalt kasvab tendents kahelda kurjade vaimude olemasolus; paljud peavad 
pühi ingleid, kes on ,, läkitatud abistama neid, kes õndsuse pärivad“ (Heebr. 1, 14) surnud 
inimeste vaimudeks. Ent Pühakiri ei räägi mitte ainult heade ja kurjade inglite olemasolust, 
vaid esitab vaieldamatuid tõendeid ka selle kohta, et inglid ei ole surnud inimeste 
vaimud. (SV 383.3) 


Inglid olid olemas enne inimese loomist, sest siis, kui maa ,,alussambad paigale pandi, 
hõiskasid hommikutähed üheskoos ... ja kõik Jumala pojad tõstsid rõõmukisa“ (liob 38, 7.) 
Pärast inimese langemist saadeti inglid valvama elupuud. Kõik see toimus enne, kui ükski 
inimolend oli surnud. Inglid on loomult inimestest kõrgemad, sest Laulja ütleb, et inimene 
tehti pisut alamaks inglitest“ (ingl. k.) (Laul 8, 5.) Piibel kõneleb meile nende taevaste 
olevuste arvust, väest ja aust, nende ühendusest Jumala valitsusega ja ka nende osast 
lunastustöös. ,, Jehoova on oma aujärje kinnitanud taevasse, tema kuningriik valitseb kõiki.“ 
Prohvet ütleb: ,,Ja ma. . . kuulsin paljude inglite häält aujärje... ümber.“ Kuningate Kuninga 
troonisaalis seisavad Tema inglid, ,,vägevad sangarid, teenijad, kes teevad Jumala tahtmist“, 
kuuldes tema sõna häält“ (Laul 103, 19-21). Kümme tuhat korda kümme tuhat ja tuhat 
korda tuhat oli taevalikke käskjalgu, keda nägi prohvet Taaniel. Apostel Paulus teatas, et 
neid on , lugematu hulk“ (Taan. 7, 10; Heebr. 12, 22). Jumala käskjalgadena läksid nad välja 
»»otsekui lööks välku!“ (Hesek. 1, 14). Nii pimestav oli nende au ja nõnda kiire nende lend. 
Ingel, kes ilmus Issanda haua juurde ja kelle ,,nägu oli otsekui välk ja ta riided valged kui 
lumi“, pani valvurid hirmu pärast värisema, nii et nad ,. jäid otsekui surnuks“ (Matt. 28, 3. 
4). Kui Sanherib, kõrk assüürlane, pilkas ja teotas Jumalat ning ähvardas Iisraeli hävitada, 
siis ,,sel ööl sündis, et Jehoova ingel läks välja ning lõi maha Assuri leeris sada 
kaheksakümmend viis tuhat“. Sanheribi armeest kaotati ,,kõik sõjakangelased, pealikud ja 
vürstid“ ja kuningas pidi minema tagasi oma maale, silmad häbi täis“ (2. Kun. 19, 35; 2. Aja 
32, 21). (SV 383.4) 


Inglid = saadeti . Jumala = laste juurde  armukuulutusega: Aabrahami = juurde 
õnnistusetõotusega, Soodoma väravatesse õiget Lotti hukatusest päästma; Eelija juurde, kui 
ta oli kõrbes väsimusest ja näljast suremas; Eliisa juurde tuliste vankrite ja hobustega 
väikest linna ümbritsema, mida vaenlased piirasid; Taanieli juurde, kui ta otsis jumalikku 
tarkust pa-ganliku kuninga õukonnas ja siis, kui ta oli antud lõvidele saagiks; Peetruse 
juurde, kes vaevles surma mõistetuna Heroodese vangikojas; vangide juurde Filipis; Pauluse 
ja tema kaaslaste juurde tormisel ööl merel; Korneeliuse juurde, et avada tema mõistus 
evangeeliumi vastuvõtmiseks; Peetruse juurde teda päästekuulutusega = paganliku 
võõramaalase kotta läkitama. Niiviisi on pühad inglid kõigil ajastutel teeninud Jumala 
rahvast. (SV 384.1) 

Igal Kristuse järelkäijal on oma kaitseingel. See taevane valvur kaitseb jumalakartlikku 
inimest kurjusevürsti võimu eest. Saatan ise tunnistas seda, kui ta ütles: ,,Kas lIiob asjata 
Jumalat kardab? Eks sa ole teinud igast küljest aia ümber temale ja ta kojale ning kõigele 
mis tal on?“ (liobi 1, 9. 10). Sellest, mismoodi Jumal kaitseb oma rahvast, kõnelevad Laulja 
sõnad: ,, Jehoova ingel on leerina nende ümber, kes teda kardavad, ja ta vabastab nad“ (Laul 
34, 8). Rääkides neist, kes usuvad Temasse, ütles Päästja: ,, Vaadake ette, et te ühtki neist 
pisukesist ei põlga; sest ma ütlen teile, et nende inglid taevas alati näevad mu Isa palet, kes 
on taevas.“ (Matt. 18, 10.) Inglitel, kes on määratud teenima Jumala lapsi, on igal ajal 
võimalus astuda Jumala ette. (SV 384.2) 


Niiviisi on Jumala lapsed, keda ümbritseb pimedusevürsti petlik võim ja kurjus, 
kindlustatud lakkamatu taevaste inglite kaitsega. Sellist kaitset ei anta vajaduseta. Jumal on 
tõotanud oma lastele armu ja kaitset siis, kui nad on kurjade vaimude võimsate löökide all, 
sest ta teab, et neil on sõdimist loendamatute kindlameelsete ja väsimatute 
kurjusejõududega, kelle kuritahtlikkust ei saa keegi eitada. (SV 385.1) 


Kurjad vaimud olid algul patuta loodolevused, kes oma olemuse, väe ja ilu poolest olid 
samasugused, kui need pühad olendid, kes praegu on Jumala käskjalad. Kuid patu läbi nad 
langesid ja ühinesid selleks, et Jumalat teotada ja inimest hävitada. Liitunud Saatanaga 
vastuhakus ja temaga koos taevast välja heidetuina, on nad läbi kõigi järgnevate ajastute 
töötanud koos temaga Jumala autoriteedi vastu. Pühakirjas räägitakse meile nende liidust ja 
valitsusest, arukusest ja teravmeelsusest ning nende kuritahtlikest kavatsustest inimeste rahu 
ja õnne rikkumisel. (SV 385.2) 


Vana Testamendi ajalugu nimetab siin-seal kurjade inglite tegevust, kuid sel ajal, kui 
Kristus oli maa peal, ilmutasid deemonid oma jõudu kõige silmatorkavamalt. Kristus tuli 
teostama plaani, mis oli mõeldud inimeste lunastamiseks. Saatan otsustas omakorda kaitsta 
oma õigust valitseda maailma. Tal oli õnnestunud rajada ebajumalateenistus kogu maailmas, 
välja arvatud Palestiinas. Sellele ainsale maale, mis ei olnud veel täiesti alistunud kiusaja 
võimule, tuli nüüd Kristus, et ilmutada inimestele valgust. Seal seisid silmitsi kaks 
võistlevat jõudu, Jeesus sirutas välja oma armastavad käed ja kutsus kõiki, kes igatsesid 
andestust ja rahu, enda juurde. Pimeduse väed nägid, et nende võim polnud piiramatu ja 
mõistsid, et siis, kui Kristuse missiooni kroonib edu, on nende valitsusel lõpp. Saatan 
raevutses nagu aheldatud lõvi ja demonstreeris oma võimu nii inimeste hinge kui ihu 
üle. (SV 385.3) 


Tõsiasja, et inimesed on deemonitest seestunud, kinnitab Uus Testament selgesti. 
Selliselt vaevatud inimesed ei kannatanud ainult loomulikest põhjustest tuleneva haiguse all. 
Kristus teadis tõesti, kellega tal oli tegemist; Ta tundis ära kurjade vaimude kohaloleku ja 
töö. (SV 385.4) 


Kujukas näide Saatana teenrite arvu, võimu ja kuritahtlikkuse kohta, samuti aga Jeesuse 


väe ja halastuse kohta antakse Pühakirja jutustuses seestunute tervistamisest Gadaras. Need 

armetud hullumeelsed väänlesid maas, ajasid suust vahtu välja, raevutsesid, täitsid õhu 
karjetega, tarvitasid vägivalda enda kallal ja ohustasid kõiki, kes neile lähenesid. Nende 
veritsevad ja moonutatud kehad ning segane mõistus oli meelepärane pimeduse vürstile. 
Üks deemonitest teatas võidukalt: ,Mu nimi on Leegion, sest meid on palju“ (Mark. 5, 9). 
Rooma armees koosnes leegion kolmest kuni viiest tuhandest mehest. Saatana väed on 
niisamuti organiseeritud rühmadeks ja üks rühmitus, kuhu kuulusid need deemonid, ulatus 
arvult leegionini. (SV 386.1) 


Jeesuse käsul lahkusid kurjad vaimud oma ohvritest, kes jäid seejärel Päästja jalge ette 
vaikselt istuma, ning osutusid alistunud, arukaiks ja sõbralikeks meesteks. Deemonid said 
loa kihutada seakari merre. Gadara elanikud aga hindasid sigu rohkem kui õnnistusi, mida 
Kristus oli toonud, ja palusid seepärast jumalikul Tervistajal lahkuda. Selline tulemus 
meeldis Saatanale. Olles veeretanud rahva silmis sigade kaotuse Jeesuse peale, äratas ta 
inimestes omakasupüüdliku kartuse ja takistas neid selle kaudu kuulmast Jeesuse sõnu. (SV 
386.2) 


Saatan süüdistas pidevalt kristlasi selles, et nemad on süüdi kaotustes, õnnetustes ja 
kannatustes, selle asemel, et suunata etteheiteid sinna, kuhu vaja, nimelt temale ja tema 
abilistele. (SV 386.3) 


Ent Kristuse kavatsused ei nurjunud. Ta lubas kurjadel vaimudel hävitada seakarja 
etteheiteks juutidele, kes kasvatasid neid roojaseid loomi kasu saamiseks. Kui Kristus 
poleks deemoneid ohjeldanud, oleksid nad uputanud merre ühes sigadega ka nende hoidjad 
ja omanikud. Seakarjused ja omanikud jäid ellu ainult tänu Kristuse väele, mida Ta 
halastavalt nende päästmiseks kasutas. Kõnealune sündmus pidi andma jüngritele tunnistuse 
Saatana halastamatust võimust nii inimeste kui loomade üle. Päästja soovis, et Tema 
järelkäijad hakkaksid tundma vaenlast, kellega neil oli tegemist, et tema plaanid ei petaks 
ega võidaks neid. Ta soovis ka seda, et selle piirkonna inimesed näeksid Jumala väge 
purustada Saatana orjus ja vabastada tema vangid. Ja kuigi Jeesus ise lahkus, jäid need 
imetlusväärsel viisil vabastatud inimesed kohale ja kuulutasid oma «Heategija 
halastusest. (SV 386.4) 


Pühakirjas kõneldakse teistest samalaadsetest juhtumitest. Sürofoiniikia naise tütart 
vaevas rängalt kuri vaim. Jeesus ajas deemoni oma sõnaga välja. (Mark. 7, 26-30). 
»»Seestunu, kes oli pime ja keeletu“, Matt. 12, 22), nooruk, kel oli keeletu vaim, kes sageli 
oli teda ,,küll tulle, küll vette visanud, et teda hukata“ (Mark. 9, 17-27); hullumeelne, keda 
piinas ,,rüveda pahareti vaim“ (Luuka 4, 33—36) ja kes rikkus hingamispäeva rahu 
sünagoogis Kapernaumas — kõiki neid tervistas kaastundlik Päästja. Peaaegu iga juhtumi 
puhul pöördus Kristus deemoni kui mõistusega olevuse poole ja käskis tal oma ohvrist 
lahkuda ning teda mitte enam piinata. Palvetajaid Kapernaumas, kes olid näinud Jeesuse 
suurt väge, valdas kohkumine , ja nad rääkisid isekeskis ning ütlesid: ,, Mis lugu see on, et ta 
meelevalla ja väega käsib rüvedaid vaime ja need väljuvad!“ (Luuka 4, 36.) (SV 387.1) 


315 


Vaimne Lugu Kahest Linnast 


Tavaliselt kannatasid kurjadest vaimudest kiusatud oma piinarikka olukorra all, kuid oli 
ka erandeid. Leidus neid, kes andsid end üleloomuliku väe saamiseks meeleldi Saatama 
mõju alla. Sellised inimesed ei sõdinud deemonitega. Sellesse rühma kuulusid inimesed, 
kellel oli ennustusvaim: Siimon, Elümas, nõid ja tüdruk, kes järgisid Paulust ja Siilast 
Filipis. (SV 387.2) 


Kurjade vaimude mõju suhtes kõige suuremas ohus on need, kes Pühakirja otsesest 
tunnistusest hoolimata eitavad Saatana ja tema inglite olemasolu ja tegevust. Nii kaua, kui 
me ei tunne Saatana riukaid, on temal võrratult suuremad leelised. Paljud panevad tähele 
kurja sisendusi, samal ajal, kui nad arvavad järgivat oma tarkust. Me läheneme lõpuajale, 
mil Saatan hakkab töötama suurima väega, et petta ja hävitada ning levitada kõikjal 
uskumust nagu poleks teda olemaski. Talle on kasulik varjata ennast ja oma tööviisi. (SV 
387.3) 


Suur petja kardab kõige rohkem seda, et tema plaanid tulevad ilmsiks. Et oma tõelist 
iseloomu ja kavatsusi paremini maskeerida, on ta mõjutanud inimesi kujutama kuradit 
olevusena, kes äratab naeruvääristust ja põlgust. Talle meeldib väga see, kui teda 
kujutatakse vastiku inetu olendina, poolloomana, poolinimesena. Saatanale on meelepärane 
kuulda, kui tema nime tarvitavad naljatledes ja mõnitades need, kes [peavad end arukaks ja 
teadlikuks. (SV 387.4) 


Kuna ta on maskeerinud end suurima osavusega, küsitakse: ,, Kas selline olend tõesti 
eksisteerib?“ Selline pärimine kõneleb Saatana edust ning näitab,et teooriad, mis lükkavad 
ümber Pühakirja selgeima tunnistuse, leiavad usulises maailmas üldist heakskiitu. Saatan 
saab kõige hõlpsamalt kontrollida nende meeli, kes ei ole teadlikud tema tööst; just 
sellepärast esitab Jumala Sõna meile arvukalt näiteid tema kuritahtliku tegevuse kohta, mis 
kutsuvad meid üles valvsusele tema rünnakute suhtes. (SV 387.5) 


Saatana ja tema kaaslaste võim ja kuritahtlikkus võiksid meid õigusega ärevusse ajada, 
kui meil puuduks kaitse ja pääste Lunastajas. Me kindlustame oma maju hoolikalt riivide ja 
lukkudega, et kaitsta oma elu ja varandust kurjade inimeste eest; harva mõtleme me aga 
kurjadele inglitele, kes püüavad pidevalt meie sisemusse tungida ja kelle rünnakute vastu 
puudub meil enestel pisemgi kaitsevõime. Saatan võib siis, kui me anname talle selleks loa, 
eksitada meie mõtteid, rikkuda ja piinata ihu ning hävitada meie vara ja elu. Kurjuse väed 
tunnevad rõõmu ainult õnnetusest ja kaosest. Hirmus on nende olukord, kes trotsivad Jumala 
nõudeid ja alistuvad Saatana kiusatustele seni, kuni Jumal jätab nad kurjade vaimude 
meelevalda. Ent need, kes järgivad Kristust, võivad alati loota Tema kaitsele ja hoolele. 
Vägevad inglid saadetakse taevast neid kaitsma. Saatan ei saa läbi murda tõkkest, mille 
Jumal on seadnud oma rahva ümber. (SV 388.1) 

PEATÜKK 32—SAATANA PÜÜNISED 


Suur võitlus Kristuse ja Saatana vahel, mis on kestnud peaaegu kuus tuhat aastat, lõpeb 
peagi. Saatan mitmekordistab oma jõupingutusi, et nurjata Kristuse tööd inimeste heaks. 
Suur petja kogub inimhingesid oma püünistesse. Saatana eesmärk on hoida inimesi 
pimeduses ja patukahetsematuses seni, kuni Päästja vahemehe-amet on lõppenud ja 
igasugune lepitus patu eest lakanud. (SV 388.2) 


Saatan on rahulik niikaua, kui ei tehta erilisi jõupingutusi tema võimule vastupanemiseks, 
kui koguduses ja maailmas valitseb ükskõiksus, sest sellisel juhul pole tal ohtu kaotada neid, 
keda ta juhib oma tahtmise järgi. Ent niipea, kui tähelepanu juhitakse igavestele asjadele ja 
inimene küsib: ,, Mida raa pean tegema, et saada päästetud?“, on Saatan kohal ja püüab vastu 
töötada Püha Vaimu mõjule. (SV 388.3) 


Pühakiri teatab, et kord, kui Jumala inglid ilmusid Issanda ette, tuli ka Saatan nende 
sekka (liob 1, 6), mitte selleks, et kummardada igavese Kuninga ees, vaid selleks, et 
edendada oma kuritahtlikke plaane õigete vastu. Samal eesmärgil ilmub Saatan ka sinna, kus 
inimesed kogunevad Jumala ees palvele. Kuigi varjatult, töötab ta hoolsalt, et eksitada 
palve-tajate mõtteid. Osava väejuhina koostab ta plaanid varakult valmis. Kui Saatan näeb 
Jumala sulast Pühakirja uurimas, paneb ta hoolega tähele teemat. Siis pingutab ta kogu oma 
kavalust ja arukust selle nimel, et juhtida olukordi nii, et kuulutus ei jõuaks just nende 
inimesteni, kes selles küsimuses kõige rohkem hoiatust vajavad. Ta korraldab nende jaoks 
samal ajal mõne äritehnigu, kus neil tuleb kohal olla või takistada mõnel muul viisil 
kuulmast sõnu, mis võiksid neile olla ,,elulõhn eluks“. (SV 389.1) 


Saatan näeb Issanda sulaseid muretsemas vaimuliku pimeduse pärast. Ta kuuleb nende 
tõsiseid palveid Jumala armu ja väe järele, mis kõrvaldaksid ükskõiksuse, hoolimatuse ja 
loiduse. Just siis kasutab kurjusevürst oma oskusi suurima innukusega. Ta ahvatleb inimesi 
ebatervet söögiisu rahuldama või mõnele muule pahele ja halvab nende vastuvõtuvõime nii, 
et nad ei kuule just neid asju, mida neil kõige rohkem vaja on. (SV 389.2) 


Saatan teab hästi, et kõik, keda ta saab mõjutada palvet ja Pühakirja uurimist hooletusse 
jätma, löövad tema rünnakute all vankuma. Seepärast mõtleb ta välja kõikvõimalikke 
plaane, et inimesi köita. Alati on leidunud neid, kes tunnistavad end jumalakartlikeks, kuid 
kes tõe tundmaõppimise jätkamise asemel tegelevad vigade otsimisega nende inimeste 
juures, kellega nad ei sobi. Sellised inimesed on Saatana parimad abilised. Vendade 
süüdistajaid ei ole vähe ja nad on alati aktiivsed siis, kui Jumal töötab ning Tema sulased 
püüavad anda Talle siiralt austust. Kritiseerijad annavad vale värvingu nende sõnadele ja 
tegudele, kes armastavad tõde ja on sellele kuulekad. Nad püüavad näidata, et kõige 
tõsisemad, innukamad ja ennastsalgavamad Kristuse sulased on petturid või petetud. Õhinal 
esitavad nad vääriti iga õige. ja õilsa teo motiive, levitavad laimu ja äratavad kahtlust 

kogenematutes. Igal mõeldaval viisil püüavad nad mõjutada inimesi pidama kõike, mis on 
selge ja õige, võltsiks ja petlikuks. (SV 389.3) 


Ometi ei tarvitse keegi lasta ennast neist petta. Kergesti võib näha, kelle lapsed nad on, 
kelle eeskuju nad järgivad ja kelle tööd nad teevad. ,, Nende viljast te tunnete nad“ (Matt. 7, 
16). Eksitajate teguviis meenutab Saatana, kibestunud laimaja iseloomu, kes on ,,meie 
vendade süüdistaja“ (Ilm. 12, 10). (SV 389.4) 


Suurel petjal on palju abilisi, kes on valmis mässima inimesi igat liiki eksitustesse, mis 
on kohandatud nende inimeste kalduvuste ja võimetega, keda Saatan tahab hävitada. 
Eksitaja eesmärgiks on kogudusse tuua ebasiiraid, uuestisündimata inimesi, kes õhutavad 
kahtlust ja uskmatust ning takistavad kõiki neid, kes soovivad näha Jumala töö edu ja teha 
ise koos sellega edusamme. Paljud, kellel puudub tõeline usk Jumalasse ja Tema Sõnadesse, 
nõustuvad mõnede tõepõhimõtetega ja neid peetakse kristlasteks. Nii hakkavad nad esitama 
oma eksiõpetusi Pühakirja õpetustena. (SV 390.1) 


Väide, et sellel, mida inimesed usuvad, pole mingit tähtsust, on üks Saatana kõige 
edukamaid pettusi. Ta teab, et armastuses vastuvõetud tõde pühitseb vastuvõtja hinge. 
Seepärast püüab ta pidevalt asendada tõde väärate teooriate ja väljamõeldistega. Algusest 
peale on Jumala sulased pidanud võitlema valeõpetajate vastu; mitte ainult paheliste 
inimeste, vaid selliste meeste vastu, kes sisendavad valesid, hinge hävitavaid õpetusi. Eelija, 
Jeremija ja Paulus võitlesid kartmatult nende vastu, kes meelitasid inimesi eemale Jumala 
Sõnast. Need pühad tõe kaitsjad ei kiitnud vähimalgi määral heaks sellist vabameelsust, mis 
pidas õiget religioosset usku tähtsusetuks. (SV 390.2) 


Kristlikus maailmas leiduvad ebaselged ja eriskummalised Pühakirja tõlgendused ning 
paljud vastuolulised õpetuspunktid on meie suure vaenlase järjekordne kätetöö inimeste 
meelte segi ajamiseks. Inimesed ei suuda tõde valest eristada. Lahkhelid ning lõhenemised 
kristlaskonnas on suurel määral tingitud valitsevast tavast väänata Pühakirja mõne 
lemmikteooria toetamiseks. Selle asemel, et uurida alandliku südamega hoolikalt Jumala 
Sõna, et teada saada Jumala tahet, püüavad paljud avastada midagi omapärast, originaalset, 
senikuulmatut. (SV 390.3) 


Selleks, et ekslikke õpetusi või ebakristlikke kogemusi toetada, rebivad mõned ühe või 
teise Pühakirja lõigu lahku kaastekstist või tsiteerivad ainult poolt salmi, mis nagu tõestaks 
nende tõekspidamist, kuigi ülejäänud osa näitab otse vastupidist Mao kavalusega varjuvad 
nad seosetute väljendite taha, mida tõlgendatakse oma ilmalike soovide kohaselt. Niiviisi 
moonutavad paljud tahtlikult Jumala Sõna. Teised, kellel on elav kujutlusvõime, 
tõlgendavad Pühakirja kujundeid ja sümboleid vastavalt oma fantaasiale, arvestades vähe 
Pühakirja tunnistuse kui ainsa õige tõlgendajaga. Oma mõttekujutlusi esitatakse Piibli 
õpetusena. (SV 390.4) 

Iga kord, kui Pühakirja hakatakse uurima ilma palvemeelse, alandliku, vastuvõtliku 
vaimuta, väänatakse valeks ka kõige selgemad ja lihtsamad õpetused. Paavstlikud juhid 
valivad Pühakirjast sellised osad, mis kõige paremini sobivad nende eesmärkidega ja 
tõlgendavad neid vastavalt oma heaksarvamisele. Neid moonutusi esitatakse rahvale, kellel 
on keelatud uurida ise Piiblit ja mõista selle pühi tõdesid. Terve Piibel peaks antama rahva 
kätte just sellisena, nagu ta on kirjutatud. Pigem oleks parem see, kui inimestele ei õpetataks 
üldse Piiblit, kui et seda õpetataks jämedalt vääriti tõlgitsetuna. (SV 391.1) 


Piibel on mõeldud juhtnööriks kõigile, kes soovivad tutvuda oma Looja tahtega. Jumal 
andis inimestele kindla prohvetliku sõna; inglid ja isegi Kristus ise tulid kõnelema Taanielile 
ja Johannesele sündmustest, mis pidid peatselt aset leidma. Need tähtsad asjad, mis on 
seotud meie päästmisega, ei pidanud jääma alatiseks saladusse. Neid ei väljendatud ka 
sellisel viisil, mis võiks viia ausa tõeotsija kimbatusse ja eksiteele. Issand ütles prohvet 
Habakuki kaudu: ,,Kirjuta üles nägemus ja tähenda selgesti, et see, kes loeb, võiks joosta!“ 
(Hab. 2,2). Jumala Sõna on selge kõigile, kes uurivad seda palvemeelse südamega. Iga 
tõeliselt aus inimene jõuab tõetundmisele. ,,Valgus koidab õigele“ (Laul 97, 11). Ükski 
kogudus ei saa edeneda pühitsuses seni, kui ta liikmed ei otsi tõde nii nagu peidetud 
varandust. (SV 391.2) 


Vabameelsuse nõudmisega sulgevad inimesed silmad vaenlase plaanile, kes töötab 
püsivalt oma eesmärgi saavutamiseks. Kui tal õnnestub asendada Piibel inimlike 
targutustega, siis jäetakse Jumala käsusõna kõrvale ja kristlased langevad patuorjusse, kuigi 
nad väidavad, et on vabad. (SV 391.3) 


Paljudele on saanud needuseks teaduse edusammud. Jumal on andnud maailmale suurt 
valgust teaduse ja kunsti alal, kuid ka suurvaimud, keda ei juhi Jumala Sõna, satuvad se- 
gadusse teaduse ja ilmutuse vahelisi seoseid uurides. (SV 391.4) 


Inimlikud teadmised nii materiaalses kui vaimulikus vallas on ühekülgsed ja puudulikud. 
Seepärast ei suuda paljud kooskõlastada oma teaduslikke vaateid Pühakirja väidetega. 
Paljud võtavad teooriaid ja mõtisklusi vastu teaduslike faktidena ning arvavad, et Jumala 
Sõna tuleb kontrollida ,,valenimelise tunnetuse“ (1. Tim. 6, 20) õpetamisega. Looja ja Tema 
teod käivad üle nende mõistuse ja seetõttu, et nad ei suuda seletada Tema tegusid 
loodusseadustega, peetakse Piiblit mitteusaldusväärseks. Need, kes kahtlevad Vana ja Uue 
Testamendi aruannete usaldusväärsuses, astuvad enamasti veel sammu edasi ja kahtlevad 
Jumala eksisteerimises üldse. Lõpptulemusena omistatakse Looja vägi loodule. Raiunud sel 
moel läbi oma ankruketi, ekslevad nad uskumatuse karide vahel. (SV 391.5) 


Nii loobuvad paljud usust ja Saatan saab nad hukutada. Loodolevus püüab oma Loojast 
targem olla. Inimlik filosoofia on üritanud uurida ja seletada saladusi, mida ka läbi igaviku 
aegade ei ilmutata. Kui inimesed uuriksid ja mõistaksid seda, mida Jumal on endast ja oma 
kavatsustest ilmutanud, siis hakkaksid nad mõistma Jehoova au, majesteetlikkust ja väge 

sellisena, mis paneks nad tundma oma mannetust, ning nad oleksid rahul sellega, mis on 
ilmutatud neile ja nende lastele. (SV 392.1) 


Saatana pettuse üheks meistritööks on panna inimeste mõtted tegelema nende asjadega, 
mida Jumal ei ole avaldanud ja mida Ta ei taha, et me praegu mõistaksime. Just sellepärast 
kaotas Lutsifer oma koha taevas. Ta muutus rahulolematuks selle tõttu, et temale ei 
usaldatud Jumala kavatsuste kõiki saladusi, samas aga jättis ta täiesti tähele panemata selle, 
mida oli avaldatud tema töö kohta tema kõrgel ametipostil. Äratanud samasuguse 
rahulolematuse ka inglites, kes olid tema käealused, kutsus Lutsifer esile nende languse. 
Saatan püüab sisendada inimestesse sama meelsust, et nad jätaksid samuti tähele panemata 
Jumala selged käsud. (SV 392.2) 


Need, kes ei taha uskuda Piibli selgeid tõdesid, otsivad pidevalt meeldivaid 
väljamõeldisi, mis vaigistaksid südametunnistust. Mida vähem vaimulikkust, enesesalgamist 
ja alandust esineb õpetustes, seda suurema heakskiiduga võetakse need vastu. Inimesed 
madaldavad selliselt oma vaimseid võimeid ja järgivad lihalikke soove. Nad loevad ennast 
liiga targaks, et uurida Pühakirja alandliku südamega ja paluda tõsiselt Jumala juhtimist 
ning seepärast pole neil ka mingit kaitset eksiarvamuste vastu. Saatan on valmis rahuldama 
lihaliku südame soove ja ta pakub oma pettusi tõe pähe. Selliselt saavutas paavstlus võimu 
inimeste üle. Protestandid, kes heidavad ära tõe, kuna see toob kaasa risti, lähevad sama 
teed. Kõik, kes jätavad Jumala Sõna hooletusse mugavusest ja ettevaatlikkusest, et mitte 
maailmaga vastuollu minna, hakkavad lõpuks uskuma hukatuslikku eksiõpetust. Need, kes 
tahtlikult heidavad ära tõe, langevad kõiksugustesse eksitustesse. See, kes hirmu pärast 
alistub ühele pettusele, võtab hõlpsalt vastu ka teise. Apostel Paulus ütles inimeste kohta, 
kes ,,ei võtnud vastu tõe armatust, et nad oleksid võinud pääseda“: ,,Sellepärast Jumal 
läkitab neile vägeva eksituse, et nad hakkavad uskuma valet, et mõistetakse hukka kõik 
need, kes ei ole uskunud tõde, vaid kellel on olnud hea meel ülekohtust.“ (2. Tes. 2, 10-12). 
Kuna on olemas selline hoiatus, on meie kohus hoolega tähele panna neid õpetusi, mida me 
vastu võtame. (SV 392.3) 


Suure petja kõige edukama tegevuse hulka kuuluvad spiritismi õpetused ja valeimeteod. 
Valguseingliks maskeerununa laotab ta oma võrke sinna, kus seda kõige vähem aimatakse. 
Kui inimesed uuriksid Jumala Raamatut tõsises palves, siis nad mõistaksid seda ja neid ei 
jäetaks pimedusse väärõpetuste suhtes; kuid kui tõde põlatakse, langevad inimesed saagiks 
petturile. (SV 393.1) 


Üheks ohtlikuks eksituseks on õpetus, mis eitab Kristuse jumalikkust ja väidab, et Jeesus 
ei eksisteerinudki enne siia maailma tulekut. Suur hulk inimesi, kes tunnistavad, et usuvad 
Piiblit, võtavad selle teooria vastu poolehoiuga, kuigi see on otseses vastuolus meie Päästja 
kõige selgemate väidetega oma suhetest Isaga, oma jumalikust loomusest ja 
enneeksisteerimisest. Seda teooriat ei saa vastu võtta ilma, et Pühakirja kõige lubamatumal 
viisil moonutataks. Nimetatud väärõpetus halvustab lunastustööd ja õõnestab usku Piiblisse 

kui Jumalast inspireeritud Sõnasse. Siis, kui inimesed hülgavad Pühakirja tunnistuse 
Kristuse jumalikkuse kohta, on tulutu nendega seda küsimust arutada, sest mitte ükski 
tõendus, ükskõik kui otsustav, ei suudaks neid veenda. ,, Aga maine inimene ei võta vastu 
seda, mis on Jumala Vaimust, sest see on temale jõledus ja ta ei või sellest aru saada 
sellepärast, et seda tuleb ära mõista vaimselt!“ (1. Kor. 2, 14). Mitte ühelgi inimesel, kes 
pooldab seda eksiõpetust, ei saa olla õiget arusaamist Kristuse iseloomust, Tema missioonist 
ega Jumala suurest plaanist inimese lunastamiseks. (SV 393.2) 


Üheks teravmeelseks ja halvaks eksituseks on laia leviku saanud uskumus, et Saatan ei 
eksisteeri isikuna, vaid et Pühakiri kasutab seda nime inimeste kurjade mõtete ja soovide 
väljendamiseks. (SV 393.3) 


On veel üks õpetus, mis kantslitest nii laialdaselt kõlab, ni melt arvamus, et Kristuse teine 
tulek tähendab Tema tulemist iga inimese jaoks tema surmamomendil. See vale juhib 
inimeste mõtted kõrvale Tema isiklikust tulemisest taeva pilvedel. Aastaid on Saatan 
öelnud: ,,Vaata, ta on kambrites!“ (Matt. 24, 23-26) ja paljud inimhinged on selle pettuse 
tõttu jäädavalt kaduma läinud. (SV 393.4) 


Ilmalik tarkus õpetab sedagi, et palve ei ole vajalik. Teadlased väidavad, et palvele ei saa 
tulla tegelikku vastust, sest see oleks loodusseaduste eiramine, ime, kuid imesid ei 
eksisteeri. ,, Universumit“, ütlevad nad, ,,valitsevad kindlad seadused ja Jumal ei tegutse 
nende seadustega vastuolus.“ Nii öeldes muudavad nad Jumala olevuseks, keda Tema oma 
seadused seovad, otsekui võiksid jumalikud seadused piirata Jumala vabadust. Selline 
õpetus on vastuolus Pühakirja tunnistusega. Kas Kristus ja Tema apostlid ei teinud 
imetegusid? Kaastundlik Päästja elab ka tänapäeval ja Ta kuuleb usupalvet niisamuti kui 
ajal, mil Ta käis nähtavalt inimeste seas. Loomulik toimib koos üleloomulikuga. Osaks 
Jumala plaanist on vastata usupalvele sellisel viisil, kuidas Ta ei vastaks siis, kui me Teda ei 
paluks. (SV 394.1) 


Arvutult eksiõpetusi ja kummalisi ideid on leidnud koha kristlaskonnas. Võimatu on 
nimetada kõiki neid halbu tagajärgi, mida Jumala Sõna poolt paika pandud ainsagi 
piirimärgi kõrvaldamine on kaasa toonud. Vähe on neid, kes julgevad peatada tõe 
äraheitmist. Enamik kõrvaldab jätkuvalt ühe tõe teise järele, kuni nad muutuvad 
uskmatuiks. (SV 394.2) 


Populaarse teoloogia eksiõpetused on teinud skeptiku nii mõnestki inimesest, kes muidu 
oleks uskunud Pühakirja. Mõnel inimesel on võimatu tunnustada õpetusi, mis piiravad aru- 
saamist õiglusest, halastusest ja heatahtlikkusest; kuna moonutusi esitatakse Piibli 
õpetustena, keeldub ta vastu võtmast Jumala Sõna üldse. (SV 394.3) 


Just seda püüabki Saatan saavutada. Pole midagi, mida ta sooviks hävitada rohkem, kui 
usaldust Jumalasse ja Tema Sõnasse. Saatan seisab kahtlejate suure armee eesotsas ja 
pingutab niipalju kui võimalik oma võimu, et inimesi pettusega oma ridadesse meelitada. 

Kahtlemine on muutunud ülimoodsaks. Leidub hulgaliselt inimesi, kes vaatavad 
umbusaldusega Jumala Sõnale ja selle Autorile sellepärast, et see noomib ja mõistab hukka 
pattu. (SV 394.4) 


Need, kes ei taha kuuletuda Jumala nõuetele, püüavad kummutada Tema autoriteeti. Nad 
loevad Piiblit või kuulavad jutlusi ainult selleks, et leida vigu Pühakirjast või kuulutusest. 
Küllalt paljudest saavad uskmatud seetõttu, et õigustada või vabandada oma kohustuste 
hooletusse jätmist. Teised võtavad skeptilised põhimõtted vastu uhkusest või laiskusest. Nad 
armastavad mugavust ega viitsi teha seda, mis vääriks austust, kuid mis nõuab jõupingutust 
ja enesesalgamist. Selle asemel taotlevad nad tunnustust suure tarkuse eest kritiseerida 
Piiblit. Piiblis on paljugi sellist, mida piiratud mõistus ilma jumaliku tarkuseta on võimetu 
mõistma; nii leiavad nad põhjust kritiseerimiseks. Paljud näivad pidavat heaks tooniks seista 
skeptitsismi ja uskmatuse poolel. Näiliselt on nad siirad, kuid tegelikult õhutab selliseid 
inimesi tegevusele eneseusaldus ja uhkus. Mõningaid huvitab Pühakirjast millegi sellise 
leidmine, millega teisi hämmastada. Mõni kritiseerib ja arutleb Piibli tõdede üle vääriti 
lihtsalt sellepärast, et talle meeldib vaielda. Selline inimene ei mõista, et ta mässib end 
niiviisi linnupüüdja püünisesse. Väljendanud korra juba oma uskmatust, tunneb ta lausa 
kohustust kaitsta oma seisukohta. Nii ühineb ta jumalakartmatutega ja sulgeb enda jaoks 
paradiisi väravad. (SV 394.5) 


Jumal on oma Sõnas andnud piisavalt tõendeid Piibli jumaliku päritolu kohta. Meie 
lunastust käsitlevad tähtsad tõed on esitatud selgesti. Püha Vaimu abiga, mida Jumal on 
õpeta-nud kõigile, kes Teda siiralt otsivad, võib iga inimene ise neid tõdesid mõista. Jumal 
on andnud inimestele tugeva aluse, millele toetada oma usk. (SV 395.1) 


Ent inimese piiratud mõistus ei suuda täiesti mõista igavese Jumala plaane ja kavatsusi. 
Me ei saa kunagi ainult inimliku tarkuse varal avastada Jumalat. Me ei tohi püüda jultunult 
kergitada eesriiet, mille taga Jumal varjab oma majesteetlikkust. Apostel hüüab: ,,Kui 
väljauurimatud on Tema kohtumõistmised ja äraarvamatud Tema teed!“ (Rooma 11, 33). 
Siiski võime niipalju mõista Tema käitumist meiega ja motiive, mis Teda ajendavad, et me 
võime näha piiritu armastuse ja lõpmatu väega ühendatud halastust. Meie Isa juhib kõike 
tarkuses ja õigluses. Me ei tohi olla rahulolematud ja usaldamatud, vaid me peame 
aupaklikult alluma Tema tahtele. Ta avaldab meile oma kavatsustest nii palju, kui meil on 
hea teada, ülejäänus peame usaldama kätt, mis on kõikvõimas ning südant, mis on täis 
armastust. (SV 395.2) 


Kuigi Jumal on andnud meile küllaldase aluse uskuda, ei kõrvalda Ta siiski kunagi 
ettekäändeid uskmatuseks. Igaüks, kes otsib konkse, kuhu riputada oma kahtlusi, leiab neid. 
Need, kes keelduvad kuuletumast Jumala Sõnale seni. kuni kõik vastuväited on kõrvaldatud 
ja enam ei jää võimalust kahtlemiseks, ei tule kunagi valguse juurde. (SV 395.3) 


Umbusaldus Jumala vastu on uuendamata ja Jumala vastu vaenuliku südame loomulik 


vili. Usku äratab Püha Vaim. Usk kasvab ainult siis hästi, kui teda kalliks peetakse. Ükski 

inimene ei saa usus tugevaks ilma kindlameelsete jõupingutusteta. Uskmatus tugevneb, kui 
seda ergutatakse. Kui inimesed lubavad selle asemel, et peatuda tõenditel, mida Jumal on 
andnud nende usu toetamiseks, endil kahelda ja sihilikult vigu otsida, leiavad nad, et nende 
kahtlused muutuvad aina kindlamaks. (SV 396.1) 


Need, kes kahtlevad Jumala tõotustes ja umbusaldavad Tema armu, teotavad Teda. 
Selliste inimeste mõju tõukab ka teisi Kristusest eemale. Nad on viljatud puud, mis laotavad 
oma tumedaid oksi kõikjale ning varjavad teiste taimede eest päikesevalgust nii, et teisedki 
tema jahedas varjus närtsivad. Selliste inimeste elutöö tunnistab alaliselt nende eneste 
kahjuks. Nad külvavad kahtluse seemet, mis annab kindla lõikuse. (SV 396.2) 


Nende jaoks, kes ausalt soovivad vabaneda kahtlustest, on ainult üks võimalus: selle 
asemel, et kahelda ja urgitseda küsimustes, mida nad ei mõista, pangu nad tähele valgust, 
mis paistab nende teele ja nad saavad veelgi suuremat valgust. Täitku nad iga kohustust, mis 
on selgeks saanud, siis muutuvad nad võimeliseks mõistma ja täitma ka seda, milles nad 
nüüd kahtlevad. (SV 396.3) 


Saatan võib esitada võltsingu, mis sarnaneb tõega niivõrd, et see petab paljusid, kes 
soovivad kõrvale hoiduda enesesalgamisest ja ohvrist, mida tõde nõuab, kuid Saatanal on 
võimatu hoida oma võimu all inimest, kes soovib ükskõik millise hinna eest tõde teada 
saada. Kristus on tõde. ,,See tõeline valgus, mis valgustab iga inimest, oli tulemas maailma.“ 
(Joh. 1, 9). Tõe Vaim läkitati juhtima inimest tõe sisse. Jumala Poja autoriteediga teatatakse: 
»» Otsige, siis te leiate!“ , Kui keegi tahab teha tema tahtmist, see tunneb, kas see õpetus on 
Jumalast.“ (Matt. 7, 7; Joh. 7, 17). (SV 396.4) 


Kristuse järelkäijad teavad vähe vandenõudest, mida Saatan ja tema väehulgad peavad 
inimlaste vastu. Ent Isa, kes elab taevas, juhib olukordi nii, et kõik need sepitsused aitavad 
lõpuks kaasa Tema plaanide teostamisele. Issand lubab oma rahval läbi minna kiusatuste 
tuleproovist mitte seepärast, et Ta tunneks rõõmu nende ahastusest ja kurvastusest, vaid 
seepärast, et see protsess on vajalik nende lõplikuks võiduks. Issand ei või meid vabastada 
kiusatustest, sest katsumuste eemärgiks on valmistada meid vastu seisma patu 
meelitustele. (SV 396.5) 


Kurjad inimesed ega kurjad vaimud ei saa takistada Jumala tööd ega keelata Tema 
lähedalolu rahvale, kes alistunud, kahetseva südamega tunnistab üles oma patud ja 
kõrvaldab need ning ootab usus Tema tõotuste täitumist. Igale kiusatusele, igale meelitusele, 
olgu see siis avalik või salajane, võib edukalt vastu seista ,,ei väe ega võimu läbi, vaid minu 
Vaimu läbi, ütleb vägede Jehoova.“ (Sak. 4, 6). (SV 397.1) 


»Sest Issanda silmad on õigete poole ja tema kõrvad nende palvetamise poole... Ja kes 
peaks teile kurja tegema, kui te heategemises olete agarad?“ (1. Peetr. 3, 12. 13). Kui 
Bileam otsustas rikkalikust tasust meelitatuna needa ära Iisraeli fahvast, ning püüdis 
Issandale ohverdamise kaudu manada Tema omasid, ei lubanud Jumala Vaim kuulutada tal 

seda kurja, mida ta öelda tahtis ja Bileam oli sunnitud hüüdma: ,, Kuidas ma võin needa, 
keda Jumal ei nea? Kuidas ma võisin sajatada, keda Jehoova ei sajata?“ ,, Mu hing surgu 
õiglaste surma ja mu lõpp olgu nagu neil.“ Kui järgmine ohver oli toodud, teatas 
jumalakartmatu prohvet: ,,Vaata, mind on kästud õnnistada! Tema on õnnistanud, mina ei 
või seda tagasi võtta! Ei märgata häda Jaakobis ega nähta õnnetust Iisraelis! Jehoova, ta 
Jumal, on temaga ja temas tuntakse rõõmu kuningast!“ ,,Sellepärast ei ole lausumist 
Jaakobis ega ennustamist Iisraelis! Küll üteldakse Jaakobile ja Iisraelile, mis Jumal teeb!“ 
Ometi ehitati veel ka kolmandat korda altarid ja uuesti proovis Bileam lausuda needust. 
Kuid prohveti vastutõrkuvatelt huultelt kuulutas Jumala Vaim oma valitud rahvale heaolu ja 
noomis nende vaenlaste rumalust ning kuritahtlikkust: ,,Õnnistatud olgu, kes sind 
õnnistavad, neetud, kes sind neavad!“ (4. Moos. 23, 8. 10. 20. 21. 23; 24, 9.) (SV 397.2) 


Iisraeli rahvas oli sel ajal ustav Jumalale ja nii kaua kui nad olid kuulekad Tema 
käsuõpetusele, ei saanud ükski vägi ei maa peal ega põrgus nenede üle võimust. (SV 397.3) 


Kuigi Bileamil ei lubatud kuulutada Jumala rahvale halba, õnnestus tal lõpuks siiski tuua 
needus Iisraeli peale sellega, et ta võrgutas nad patusse. Kui rahvas astus üle Jumala 
käskudest, lahutasid nad end Temast ning nad said tunda hävitaja võimu. (SV 397.4) 


Saatan teab väga hästi, et kõige nõrgem inimhing, kes jääb Kristusesse, on tugevam kui 
pimeduse jõud kokku. Kui Saatan ilmutaks ennast avalikult, astutaks talle vastu ja löödaks 
ta tagasi. Seepärast püüab ta ise varjatuks jäädes rünnatavaid nende tugevast kindlustusest 
välja meelitada, et siis hävitada kõiki, kes julgevad tulla tema maa-alale. Me ei saa olla 
kaitstud mingil muul moel, kuid vaid siis, kui me alandlikult usaldame Jumalat ja kuuletume 
kõigile Tema käskudele. (SV 397.5) 


Ühelgi inimesel ei ole ühekski päevaks ega tunniks kaitset siis, kui ta ei palveta. Me 
peaksime Jumalalt eriliselt paluma tarkust Tema Sõna mõistmiseks, sest selles paljastatakse 
kiusaja kavalad võtted ja vahendid, millega vaenlasele edukalt vastu astuda. Saatan võib 
asjatundlikult tsiteerida Pühakirja ja anda oma tõlgitsuse lõikudele, millega ta loodab juhtida 
meid eksiteele. Me peaksime uurima Piiblit alandliku südamega ja mitte kunagi kaotama 
silmist sõltuvust Jumalast. Kuna me peame olema alati valvel Saatana plaanide suhtes, 
peame me pidevalt usus palvetama: ,,Ära saada meid kiusatusse!“ (SV 398.1) 

PEATÜKK 33 —ESIMENE SUUR PETTUS 


Juba inimajaloo koidikul tegi Saatan algust jõupingutustega petta inimsugu. Tema, kes 
oli õhutanud mässu taevas, soovis haarata ka maa elanikud võitlusse Jumala valitsuse vastu. 
Aadam ja Eeva olid olnud täiuslikult õnnelikud, kuna nad olid kuulekad Jumala 
korraldustele. Just see tõsiasi oli vankumatuks tunnistuseks väite vastu, mida Saatan taevas 
oli esitanud: et Jumala käsk oli rõhuv ja vastuolus Tema loodolevuste heaoluga. Pealegi 
äratas Saatanas kadedust kaunis kodu, kus elas patuta inimpaar. Ta otsustas viia nad 
langusele, lahutada nad sel viisil Jumalast ja alistada oma võimu alla. Seejärel võis ta 
haarata enesele maa ja rajada siia oma kuningriigi, et sõdida Kõigekõrgema vastu. (SV 
398.2) 


Oleks Saatan avalikult näidanud oma tõelist olemust, oleks ta kohe tagasi löödud, sest 
Aadamat ja Eevat hoiatati selle ohtliku vaenlase eest. Saatan aga töötas salaja ja varjas oma 
eesmärki, et tõhusamalt oma kavatsusi teostada. Kasutades meediumina madu, kes tollal oli 
paeluva välimusega loom, pöördus Saatan Eeva poole sõnadega: ,,Kas Jumal on tõesti 
ütelnud, et ei tohi süüa mitte ühestki rohuaia puust?“ (1. Moos. 3, 1.) Poleks Eeva laskunud 
vaidlusse kiusajaga, oleks ta olnud kaitstud, kuid ta julges temaga kõnelusse astuda, ja nii 
langes ta Saatana kavalate võtete ohvriks. Samamoodi võidetakse paljusid ka tänapäeval. 
Nad kahtlevad Jumala nõudmiste õigsuses. Selle asemel, et kuuletuda Jumala käskudele, 
võtavad nad vastu inimlikke teooriaid, mis on tegelikult kavalaks suitsukatteks Saatana 
plaanidele. (SV 398.3) 


»Ja naine vastas maole: ,, Me sööme küll rohuaia puude vilja, aga selle puu viljast, mis 
keset aeda, on Jumal ütelnud: ,,Te ei tohi sellest süüa ega selle külge puutuda, et te ei 
sureks!“ Ja madu ütles naisele: ,,Te ei sure kummatigi mitte, vaid Jumal teab, et mil päeval 
te sellest sööte, lähevad teie silmad lahti ja te saate Jumala sarnaseks, tundes head ja kurja!“ 
(Salmid 2-5.) Madu seletas, et nad saavad Jumala sarnaseks, omandavad senisest suurema 
tarkuse ja on võimelised tõusma kõrgemale tasemele. Eeva andis kiusatusele järele; tema 
mõjul juhiti patusse ka Aadam. Nad uskusid mao sõnu, et Jumal ei mõtelnud seda, mida Ta 
ütles. Esimene inimpaar ei usaldanud oma Loojat ja arvas, et Ta piirab nende vabadust ning 
et nad omandavad suure tarkuse ja au siis, kui nad astuvad üle Tema käsust. (SV 399.1) 


Ent millise tähenduse omandasid Aadama jaoks sõnad: ,,Sest päeval, mil sa sellest sööd, 
pead sa surma surema!“ pärast seda, kui ta oli pattu teinud? Kas ta leidis, et need 
tähendasidki seda, mida tõotas Saatan, nimelt tõusmist eksisteerimise kõrgemale tasemele? 
Sel juhul oleks üleastumisega tõepoolest palju head saavutatud ja Saatanast oleks saanud 
inimsoo heategija. Ei, Aadam leidis, et Jumala kohtuotsusel oli teine tähendus. Jumal ütles, 
et karistuseks patu eest peab inimene saama jälle mullaks, kust ta on võetud: ,,Sa olen põrm 
ja pead jälle põrmuks saama!“ (Salm 19.) Saatana sõnad: ,,Siis lähevad teie silmad lahti“ 
osutusid tõeks ainult ühes mõttes: pärast seda, kui Aadam ja Eeva olid sõnakuulmatud 

Jumalale, avanesid nende silmad nägema oma rumalust! Nad tundsid nüüd kurja ja 
maitsesid üleastumise kibedat, oi kui kibedat vilja ... (SV 399.2) 


Keset Eedenit kasvas elupuu, mille viljal oli jõud jäädvustada elu. Kui Aadam oleks 
jäänud kuulekaks Jumalale, oleks tal alati olnud vaba juurdepääs sellele puule, ja ta oleks 
elanud igavesti. Ent kui inimene patustas, võeti talt ära võimalus süüa elupuust. Nüüdsest 
allus senini täiuslik inimlaps surmale. Jumala kohtuotsus: ,,Sa oled põrm ja pead jälle 
põrmuks saama!“ osutab elu täielikule kustumisele. (SV 399.3) 


Surematuse, mida tõotati inimesele kuulekaks jäämise tingimusel, kaotas ta üleastumise 
tõttu. Aadam ei saanud oma järeltulijaile anda edasi seda, mida tal enam ei olnud; seepärast 
poleks langenud inimsool olnud mingit lootust, kui Jumal poleks oma Poja ohvri kaudu 
teinud inimestele surematust uuesti kättesaadavaks. Kuna ,,nõnda on ka surm tunginud 
kõigisse inimestesse, sest nad kõik on pattu teinud“, siis Kristus ,,on toonud valge ette elu ja 
kadumatu põlve evangeeliumi kaudu“ (Rooma 5, 12; 2. Tim. 1, 1). Ainult Kristuse kaudu 
omandab surelik surematuse. Jeesus ütles: ,, Kes usub Pojasse, sellel on igavene elu; aga kes 
ei kuule Poja sõna, see ei saa elu näha.“ (Joh. 3, 36). Iga inimene võib saada selle hindamatu 
õnnistuse siis, kui ta on nõus täitma tingimused. Kõik, ,,”kes head tehes püsivusega otsivad 
au ja kiitust ja kadumatut põlve“, saavad ,,igavese elu“. (Rooma 2, 7.) (SV 399.4) 


Ainuke, kes lubas Aadamale elu sõnakuulmatuse kaudu, oli suur petja. Mao sõnad 
Eevale: ,,Te ei sure kummatigi mitte“ olid kõigi aegade esimeseks jutluseks hinge 
surematusest. Ja hoolimata sellest, et need sõnad toetuvad Saatana autoriteedile, korratakse 
neid kristlaskonna kantslitest ning enamik inimkonnast võtab selle kuulutuse niisama 
meelsasti vastu, nagu meie esivanemad. Jumala otsusele: ,,Hing, kes teeb pattu, peab 
surema“ (Hes. 18, 20) on antud tähendus: ,,Hing, kes teeb pattu, ei pea surema, vaid elama 
igavesti. ,,Meil jääb üle ainult imestada sõgeduse üle, mis muudab inimesed nii 
kergeusklikeks Saatana väidete suhtes ja nii uskmatuiks Jumala sõnade suhtes. (SV 400.1) 


Kui inimesel oleks olnud pärast langemist vaba juurdepääs elupuule, oleks ta elanud 
igavesti ja patt oleks jäädvustatud igaveseks. Kuid keerubid ja leegitsev mõõk hoidsid 
»»elupuu teed“ (1. Moos. 3, 24) ja mitte ükski inimene Aadama perekonnast ei võinud läbida 
seda tõket ning süüa eluandvat vilja. Seetõttu ei eksisteeri ka ainsatki surematut patust. (SV 
400.2) 


Pärast pattulangemist käskis Saatan oma inglitel suunata erilised jõupingutused sellele, et 
sisendada inimestesse usku loomupärasesse surematusesse. Niipea, kui kurjad inglid olid 
saanud mõjutada inimesi seda eksiõpetust vastu võtma, tõi Saatan inimmeeltesse mõtte, et 
kõik patused elavad igaveses viletsuses. Pimedusevürst esitab oma käsilaste abil Jumalat 
kättemaksuhimulise türannina ja teatab, et Jumal heidab põrgusse kõik need, kes Temale ei 
meeldi ja laseb neil seal igavesti tunda Tema viha. Saatana jutu järgi jälgib 
Looja rahuldustundega, neid, kes kannatavad kirjeldamatut ahastust ja väänlevad igavestes 

Niiviisi omistab põrgu vürst inimkonna Loojale ja Heategijale oma iseloomu. Julmus on 
saatanlik. Jumal on armastus ja kõik Tema loomistöö oli puhas, püha ja kaunis, kuni 
esimene vastuhakkaja tõi maailma patu. Saatan ise on see vaenlane, kes ahvatleb inimest 
patule, et teda siis, kui võimalik, hävitada. Kui ta on oma ohvris kindel, tunneb ta rõõmu 
hävingu üle, mille ta ise on korda saatnud. Kui lubataks, tõmbaks Saatan kogu inimkonna 
oma võrku. Kui jumalik vägi ei astuks vahele, siis ei pääseks ükski Aadama poeg ega 
tütar. (SV 401.1) 


Saatan püüab tänapäeval inimesi võita nii nagu ta tegi seda meie esivanemate juures: 
kõigutada nende usaldust oma Loojasse ja panna nad kahtlema Tema targas valitsemises ja 
käskude headuses. Et oma kuritahtlikkust ja vastuhakku õigustada, esitavad kurat ja tema 
saadikud Jumalat veelgi halvemana, kui nad ise on. Suur petis püüab veeretada oma 
iseloomu kohutavat julmust meie taevasele Isale, et näiks nagu oleks Lutsiferile tehtud 
taevast väljaheitmisega suurt ülekohut, kuna ta ei alistunud nii ebaõiglasele valitsejale. 
Saatan pakub maailmale vabadust, mida olevat võimalik nautida tema leebe valitsuse all, 
vastandina orjusele, mida pakkuvat Jehoova karmid seadused. Nii õnnestub tal ahvatleda 
inimesi truudusetusele Jumala vastu. (SV 401.2) 


Kuivõrd vastuvõetamatu on igasuguse armastuse, halastuse ja õigluse seisukohalt õpetus, 
et meeltparandamatuid surnuid piinatakse tules ja väävlis igavesti põlevas põrgus selles 
lühikeses maises elus tehtud pattude eest nii kaua, kui elab Jumal! Ometi on see õpetus laialt 
levinud ja seisab kirjas kristlaskonna paljudes usutunnistustes. Üks õpetatud usuteaduse 
doktor ütles: ,,Patuste põrgupiinade jälgimine ülendab igavesti pühade õnne. Kui nad näevad 
neid, kes on loomult samasugused ja sündinud samasugustes tingimustes, sellises viletsuses, 
ennast aga nii ülendatuina, siis suudavad nad palju paremini mõista oma õnne!“ Keegi teine 
väidab nii: , Kui Jumala hukkamõistuotsus jõustub Igavesti vihariistade kallal, siis nende 
piina suits tõuseb igavesti üles armuriistade nähes, kes selle asemel, et tunda kaasa 
õnnetuile, hõiskavad: ,, Aamen! Halleluuja! Kiitke Issandat!“ (SV 401.3) 


Kus kohas Piiblis leidub selline õpetus? Kas lunastatud taevas kaotavad kaastunde ja 
isegi tavalised inimlikud tunded? Kas need vahetatakse külmaverelise ükskõiksuse 
või metslase halastamatuse vastu? Ei, ei! See ei ole Jumala Raamatu õpetus! Need, kes 
esitavad eelpool toodud vaateid, võivad olla õpetatud ja isegi siirad inimesed, kuid nad on 
eksiteele viidud Saatana sosistustest. Tema paneb neid Pühakirja kindlaid sõnu vääriti 
mõistma, omistama Jumala armastavatele sõnadele kibeduse ja kuritahtlikkuse värvingut, 
mis kuulub kuradile ja mitte meie Loojale. ,,Nii tõesti, kui ma elan, ütleb Issand Jehoova, ei 
ole mul hea meel õela surmast, vaid sellest, et õel pöörduks oma teelt ja elaks! Pöörduge, 
pöörduge oma kurjadelt teedelt, sest miks peaksite surema?“ (Hes. 33, 11.) (SV 401.4) 


Mis kasu tooks Jumalale see, kui Ta tunneks rõõmu, nagu väidetakse, lakkamatutest 
piinadest ning kuulaks naudinguga kannatajate oigeid, kiljatusi ja sajatusi, keda hoitakse 
põrguleekides? Kas need koledad häälitsused võiksid kõlada muusikana Igavese Armastuse 

kõrvus? Rõhutatakse, et õelate lõputu viletsus näitab Jumala viha patu kui pahe vastu, mis 
on hukatuslik universumi rahule ja korrale. Milline hirmus jumalateotus! Nagu oleks Jumala 
viha patu vastu põhjuseks, et pattu jäädvustada. Selliste teoloogide õpetuste kohaselt paneb 
pidev ilma lootuseta piinamine märatsema armetud ohvrid, kes siis, kui nende raev 
needustes ja jumalateotustes välja purskub, kasvatavad pidevalt oma süükoormat ... Teadku 
kõik, et Jumala au ei suurendata patu igavesti kestmise ja lakkamatu suurendamise abil. €SV 
402.1) 


Inimmõistus ei suuda kokku arvata seda halba, mida on korda saatnud eksiõpetus 
igavesest piinast. Piibellik usk mis on täis armastust, headust ja kaastunnet, tumestatakse 
eelarvamusega ja kaetakse õudusega. Kui mõtleme sellele, millise vale värvingu on Saatan 
andnud Jumala iseloomule, siis ei imesta me enam selle üle, et meie armastavat Loojat kar- 
detakse ja lausa vihatakse! Kohutavad ettekujutused Jumalast, mida kuulutatakse kantslitest 
üle maailma, on muutnud tuhanded, jah, miljonid inimesed skeptikuiks ja uskmatuiks. (SV 
402.2) 


Õpetus igavesest põrgupiinast on üks neist väärõpetustest, mis moodustavad Baabüloni 
jälkuste viina, mida jooma meelitab Saatan kõiki rahvaid (Ilm. 14, 8; 17, 2). See, et 
kristlikud õpetajad hakkasid sellist eksiõpetust soosima ja pühast kõnetoolist kuulutama, on 
tõepoolest mõistatus. Nad võtsid selle üle rooma-katoliku kirikult, nii nagu nad võtsid vale 
hingamispäeva. Tõsi, seda õpetasid omal ajal õilsad ja head inimesed, kuid nemad ei saanud 
selle asja kohta sellist val gust, mida omame meie. Nemad olid vastutavad ainult selle 
valguse eest, mis paistis nende ajal; meie aga vastutame selle eest, mis paistab meie päevil. 
Kui me pöörduksime Juma-la Sõna tunnistusest väärõpetuste poole sellepärast, et meie isad 
neid õpetasid, langeme me hukkamõistu alla, mida kuulutati Baabülonile. Me joome siis 
tema jäleduste viina. (SV 402.3) 


Paljud, kellele õpetus igavesest piinast on eemaletõukav, kalduvad vastupidisesse 
eksitusse. Nad näevad, et Pühakiri esitab Jumalat armastava ja kaastundliku Loojana ega 
suuda seepärast uskuda, et Ta saadab oma loodolevused igavesti põleva põrgu tulle. Kuid 
olles võtnud omaks õpetuse surematust hingest, ei näe nad teist võimalust kui järeldada, et 
kogu inimkond saab lõpuks õndsaks. Paljud arvavad, et Piibli ähvardused on mõeldud ainult 
selleks, et inimesi hirmu kaudu kuulekusele tuua, ja mitte sõna-sõnalt täitumiseks. Seega 
võib patune elada oma isekate soovide järele, jätta Jumala nõuded tähele panemata ja loota 
siiski, et ta lõpuks armu saab. Selline õpetus, mis usaldab Jumala halastust, kuid jätab tähele 
panemata Tema õigluse, meeldib lihalikule südamele ja julgustab õelaid ülekohtule. €SV 
403.1) 


Selleks, et mõista, kuidas ülemaailmset päästmist kuulutavad inimesed tõlgendavad 
vääralt Pühakirja oma hingehävitavate dogmade toetamiseks, piisab nende endi sõnade 
tsiteerimisest. Ühe uskmatu noormehe matusel, kes sai õnnetusjuhtumil otsekohe surma, 
valis universalistist jutlustaja leinakõne tekstiks Pühakirja sõnad Taaveti kohta.“ (,.Sest ta oli 

ennast trööstinud Amnoni pärast, kes ära surnud“ v. t.) Sest ta harjus sellega, et Amnon oli 
surnud.“ (2. Saam. 13, 39.) (SV 403.2) 


»Minult küsitakse sageli,“ ütles kõneleja, ,,milline on nende saatus, kes lahkuvad 
maailmast patus; need, kes surevad kas joobnult või roima punaste plekkidega riietel või nii 
nagu see noormees, kes oma elu jooksul ei tunnistanud usku ega tundnud rõõmu usulisest 
kogemusest. Meid rahuldab Pühakirjas öeldu. Selle Raamatu vastus lahendab südames 
tõusva probleemi. Amnon oli üliväga patune; ta ei kahetsenud, ta joodeti purju ja joobnuna 
tapeti. Taavet oli Jumala prohvet; tema pidi teadma, kas tulevases maailmas on Amnonil hea 
või halb elu. Kuidas väljendas ta oma südame tundeid? ,,Ja kuningas Taavet jättis järele 
Absalomi vastu väljaminemise, sest ta oli ennast trööstinud Amnoni pärast, kes ära surnud.“ 
(Salm 39 v. t.) (SV 403.3) 


»»Ja millise järelduse saab nendest sõnadest teha? Kas mitte sellise, et Taavet ei uskunud 
õpetust lõputust piinast? Nii me seda mõistame ja leiame siit võimsa tõestuse palju 
meeldivamale, selgitavamale ja heatahtlikumale õpetusele, ni-melt üldise pühitsuse ja rahu 
õpetusele. Taavet oli lohutatud oma poja surma pärast. Ja miks siis? Sellepärast, et ta võis 
prohvetliku silmaga vaadata aulist 'tulevikku ja näha, et poeg on lahutatud kõigist 
kiusatustest, vabastatud orjusest ja puhastatud patu rüvetusest ning saanud küllaldaselt 
pühaks ja õilsaks, et rõõmustada ülestõusnud õndsate hingede seltskonnas. Isa ainsaks 
lohutuseks oli teadmine, et tema armastatud poeg on eemaldatud patust ja kannatustest ning 
läinud sinna, kus Püha Vaimu ülevad hingused valgustavad tema pimestatud hinge, kus 
mõistus avaneb taevasele tarkusele ja surematu armastuse magusale joovastusele, ning kus 
ta saab pühitsetud loomusega nautida rahu ja taevase pärandi osadust. (SV 403.4) 


Me soovime, et selle läbielu kaudu mõistetakse, et me usume, et taeva õndsust ei saa 
saavutada selle kaudu, mida meie võime selles elus teha; see ei sõltu südame muutusest 
meie elu ajal, ei praegusest uskumusest ega usu tunnistamisest.“ (SV 404.1) 


Nii kordab end Kristuse tunnistajaks nimetaja valet, mida lausus madu Eedenis: ,,Te ei 
sure kummatigi mitte!“ Mil päeval te sellest sööte, lähevad teie silmad lahti ja te saate 
Jumala sarnaseks.“ Ta kuulutab, et kõige alatumad patused — mõrtsukad, vargad ja 
abielurikkujad — saavad pärast surma õiguse siseneda lõputusse õndsusesse. (SV 404.2) 


Millele rajab see Pühakirja moonutav õpetaja oma järeldused? Ühele lausele, millega 
Taavet väljendas oma alistumist Jumala valitsusele. Kuningas ,. jättis järele Absalomi vastu 
väljaminemise, sest ta oli ennast trööstinud Amnoni pärast, kes oli surnud.“ Kurbuse teravus 
pehmenes aja jooksul ja tema mõtted pöördusid surnud pojalt elavale pojale, kes oli 
maapaos sooritatud mõrva õiglase karistuse hirmus. Ja see oli matusekõnelejale tõendiks, et 
veresüüdlane ja joobnud Amnon läks otsekohe pärast surma õndsuse eluasemetesse, et seal 
saada puhastatud ja kõlbavaks tehtud patuta inglite seltskonna jaoks! Selline õpetus on 
tõepoolest hästi kohane rahuldama lihalikku südant! See on Saatana õpetus, mis teeb 

tagajärjekalt oma tööd. Kas peaksime imes-tama, et jumalakartmatus levib selle õpetuse 
tagajärjel? (SV 404.3) 


Selle ühe valeõpetaja suund illustreerib paljude teiste oma. Siis, kui eraldatakse Pühakirja 
mõned sõnad kaastekstist, mis paljudel juhtumitel on täiesti vastandliku tähendusega 
tõlgendustele, mis neile oma õpetuse tõestamiseks omistatakse, saadakse seletused, millel 
pole mingit alust Jumala Sõnas. Näiteks toodud tunnistus, mis püüab tõestada, et joobnud 
Amnon on taevas, on tühipaljas mõttekäik, mis otseselt räägib vastu Pühakirja selgele ja 
kindlale väitele, et ükski joodik ei päri Jumala riiki (1. Kor. 6, 10). Sel viisil väänavad 
kahtlejad, uskmatud ja skeptikud tõe valeks. Nende targutustega petetakse rahvahulki, keda 
kiigutatakse magama lihaliku julgeoleku hällis. (SV 404.4) 


Kui oleks õige, et kõikide inimeste hinged lähevad surmatunnil otsekohe taevasse, siis 
võiksime ihaldada pigemini surma kui elu. Sellise usu tõttu on paljud lõpetanud ise oma elu. 
Olles masendatud muredest, nõutusest ja pettumustest, näib kergena katkestada elu habras 
niidike ja hõljuda igavese maailma õndsusesse. (SV 405.1) 


Jumal on oma Sõnas andnud kindla tõendi selle kohta, et Ta karistab Tema käsust 
üleastujaid. Neil, kes äratavad endis väärlootusi, nagu oleks Jumal liiga armuline selleks, et 
patuse üle õiglast kohut mõista, tarvitseb vaadata vaid Kolgata ristile. Veatu Jumala Poja 
surm kõneleb sellest, et ,,patu palk on surm“ ning iga Jumala käsust üleastumine saab oma 
teenitud karistuse. Patuta Kristus sai patuks inimese eest; Ta talus üleastumise süüd ja 
lahusolekut Isast, Tema palge varjamist, kuni Päästja süda murdus ja elu kustus. Kolgata 
ohver toodi selleks, et patused saaksid lunastatud. Ühelgi teisel viisil ei võinud inimene patu 
karistusest vabaneda. Iga hing, kes keeldub sellise hinna eest saadud lepitust vastu võtmast, 
peab kandma oma üleastumise süüd ja karistust. (SV 405.2) 


Vaadakem, mida õpetab Piibel jumalatute ja meeltparandamatute kohta, keda universalist 
ütleb olevat taevas pühade, õnnelike inglitena! (SV 405.3) 


»»Mina annan sellele, kellel on janu, eluvee allikast ilma hinnata!“ (Ilm. 21, 6.) See tõotus 
on kehtiv ainult nende kohta, kellel on janu. Ainult need, kes tunnevad vajadust eluvee 
järele ja otsivad seda ka juhul, kui nad kõik muu kaotaksid, rahuldatakse. ,,Kes võidab, see 
pärib selle, ja mina olen temale Jumalaks ja tema on minule pojaks.“ (Salm 7.) Siin 
esitatakse ühtlasi tingimused. Et tõotust pärida, peame me patule vastu seisma ja seda 
võitma. (SV 405.4) 


Issand teatab prohvet Jesaja kaudu: ,,Ütle õigele, et tema käsi käib hästi.“ ,, Häda õelale! 
Tema käsi käib halvasti, sest ta käte töö tasutakse talle!“ (Jes. 3, 10. 11.) ,,Ehk küll patune 
teeb sada korda kurja,“ ütleb tark mees, ,,ja pikendab oma päevi, tean ma siiski, et neil, kes 
Jumalat kardavad, käib käsi hästi, sellepärast, et nad Tema palet kardavad, kuna õela käsi ei 
käi hästi.“ (Kog. 8, 12. 13.) Paulus tunnistab, et patune kogub ,,enesele viha oma kangusega 
ja patustpöördumata südamega vihapäevaks ja Jumala õige kohtu ilmumiseks, kes igaühele 

maksab tema tegude järele.“ ,,Viletsus ning ahastus tuleb igale inimese hingele, kes kurja 
teeb.“ (Rooma 2, 5. 6. 9.) (SV 405.5) 


»Mitte ühelgi hoorajal ega ropul ega ahnel, kuna ta on ebajumala ori, ei ole pärandit 
Kristuse ja Jumala riigis.“ (Efes. 5, 5.) ,, Nõudke rahu kõikidega ja pühitsust; ilma selleta ei 
saa ükski Issandat näha.“ (Heebr. 12, 14.) ,,Õndsad need, kes oma rüüd pesevad, et neil 
oleks meelevald süüa elupuust ja väravaist linna sisse minna! Väljaspool on koerad ja nõiad 
ja hoorajad ja tapjad ja ebajumalateenijad ja kõik, kes valet armastavad ja teevad.“ (Ilm. 22, 
14. 15.) (SV 406.1) 


Jumal on andnud inimestele teada oma iseloomu ja suhtumise pattu ning patusesse. 
»»Jehoova on halastaja ja armuline Jumal, pika meelega ja rikas heldusest ning tõest, kes 
säilitab heldust tuhandeile, annab andeks ülekohtu ja üleastumised ning patu, aga kes siiski 
ei jäta süüdlasi karistamata.“ (2. Moos. 34, 6. 7.) ,,Hävitab kõik õelad.“ ,,Ent üleastujad 
kaotatakse täiesti ja õelate tulevik hävib!“ (Laul 145, 20; 37, 38.) Jumala valitsuse võimu ja 
autoriteeti kasutatakse mässu mahasurumiseks ja ometi on kõik õiglase karistuse avaldused 
täielikus kooskõlas Jumala iseloomuga, kes on halastaja, pika meelega ja heatahtlik. (SV 
406.2) 


Jumal ei sunni kellegi tahet ega otsustuvõimet. Ta ei tunne rõõmu orjalikust kuulekusest, 
vaid soovib, et Tema loodolevused armastaksid Teda sellepärast, et Ta on armastusväärne, 
Issand tahab, et nad kuuletuksid Talle sellepärast, et nad hindavad arukalt Tema tarkust, 
õiglust ja heatahtlikkust. Kõik, kellel on õige arusaamine neist omadustest, armastavad 
Jumalat seepärast, et neid köidab Tema kaunis iseloom ja armastus. (SV 406.3) 


Heasüdamlikkuse, halastuse ja armastuse põhimõtted, mida õpetas ja mille järgi elas 
meie Päästja, esitavad Jumala tahet ja iseloomu. Kristus ütles, et Ta ei õpeta midagi muud 
kui ainult seda, mida ta on saanud oma Isalt. Jumala valitsuse põhimõtted on täielikus 
kooskõlas Päästja nõuandega: ,, Armastage oma vaenlasi.“ (SV 406.4) 


Jumal mõistab kohut õelate üle universumi kasuks ja isegi nende endi kasuks, keda Tema 
nuhtlused tabavad. Tema tahaks teha nad õnnelikeks, kui Ta saaks seda teha kooskõlas taeva 
valitsuse seadustega ja Looja iseloomu õiglusega. Jumal ümbritseb meid oma armastuse 
tõenditega, annab teada oma käsuõpetuse ja pakub halastust, kuid inimlapsed põlgavad 
Tema armastust, tühistavad Tema käsud ja lükkavad tagasi Tema halastuse. Kuigi nad 
kasutavad pidevalt Tema ande, teotavad nad And]at. Jumalat vihatakse sellepärast, et Jumal 
põlgab nende patte. Issand kannatab kaua nende kangekaelsusega, kuid lõpuks tuleb 
otsustav tund, mil nende saatus otsustatakse. Kas Jumal peaks ikkagi võtma mässajad 
enesega ja sundima neid tegema Tema tahtmist? (SV 407.1) 


Need, kes on valinud oma juhiks Saatana ja keda tema juhendab, ei ole valmis astuma 
Jumala ette. Uhkus, pettus, ohjeldamatus ja halastamatus on kinnistunud nende iseloomus. 
Kas nad võiksid elama asuda taevasse, igavesti ühes nendega, keda nad maa peal põlgasid ja 

vihkasid? Valetajale ei saa tõde kunagi meeldivaks; alandlikkus ei rahulda enesest 
lugupidavat ja uhket; puhtus ei ole vastuvõetav kõlvatule; omakasupüüdmatu armastus ei 
näi isekale kütkestav. Millist rõõmu saaks taevas pakkuda neile, keda jäägitult haaravad 
maised ja isekad huvid? (SV 407.2) 


Kas saaks viia neid, kes on elanud mässumeeles Jumala vastu, äkki taevasse, kus nad 
näevad kõrget, püha täiuslikkust, mis seal valitseb? Iga süda taevas on täidetud armastusest; 
kaasakiskuvalt kaunikõlaline muusika kõlab Jumala ja Talle auks, ning valguskiired 
voogavad lunastatutele Tema palgelt, kes istub troonil. Kas võivad need, kelle südant täidab 
viha Jumala, tõe ja pühaduse vastu, ühineda taevase lunastatute hulgaga ja osa võtta ühistest 
tänulauludest? Kas nad taluksid Jumala ja Talle au? Ei, ei! Neile anti pikk prooviaeg, et nad 
kujundaksid oma iseloomu taeva jaoks; kuid nad pole kasvatanud endas armastust puhtuse 
vastu; nad pole kunagi õppinud taevast keelt ja nüüd on liiga hilja. Jumala vastu mässav 
meel on muutnud nad kõlbmatuks taeva jaoks. Sealne puhtus, pühadus ja rahu oleks neile 
ainult piinaks; Jumala au saaks neile hävitavaks tuleks. Nad igatseksid põgeneda sellest 
pühast paigast, ja oleksid rõõmsad hävimise üle, mis päästab nad Tema palge eest, kes suri 
nende lunastamiseks. Õelate saatuse määrab nende oma valik. Nad jäetakse taevast välja 
nende oma soovi kohaselt. Jumal teeb seda õiglaselt ja halastavalt. (SV 407.3) 


Nagu veeuputuse vesi, nii tunnistab ka selle suure päeva tuli Jumala lõplikku otsust, et 
õelad on parandamatud. Nad ei taha alluda Jumala autoriteedile. Nad on rakendanud oma 
tahet Jumala vastu mässamiseks, ning siis, kui nende elu lõpeb, on liiga hilja selleks, et 
pöörata nende mõttekäiku vastassuunda, liiga hilja, et pöörduda üleastumisest kuulekusse ja 
vihast armastusse. (SV 408.1) 


Kui Jumal säästis mõrvar Kaini elu, andis Jumal sellega maailmale hoiatava eeskuju 
tagajärgedest, mis ilmneksid siis, kui patusel lubataks elada ja ohjeldamatult jätkata 
ülekohtust suunda. Kaini õpetuste ja eeskuju mõjul pöördus suur hulk tema järglastest 
patusse, kuni ,,inimese kurjus maa peal oli suur ja kõik ta südame mõtlemised iga päev 
üksnes kurjad.“ ,, Aga maa oli Jumala palge ees raisku läinud ja vägivald täitis maad.“ (1. 
Moos. 6, 5. 11.) (SV 408.2) 


Halastusest maailma vastu hävitas Jumal Noa ajal jumalakartmatud inimesed. Halastusest 
hävitas Ta Soodoma kõlvatud elanikud. Saatana petva väe kaudu võidavad ülekohtutegijad 
kaasinimeste poolehoiu ja imetluse ning juhivad oma mõju kaudu mässule teisigi. Nii oli 
lugu Kaini ja Noa, Aabrahami ja Loti päevil; nii on lugu ka meie ajal. Halastusest 
universumi vastu hävitab Jumal lõpuks Tema armu põlgajad. (SV 408.3) 


»Sest patu palk on surm, aga Jumala armuand on igavene elu Kristuses Jeesuses, meie 
Issandas.“ (Rooma 6, 23.) Elu on õigete pärand, õelate osaks on surm. Mooses ütles 
Iisraelile: ,,Vaata, mina panen täna su ette elu ja hea, surma ja kurja.“ (5. Moos. 30, 15.) 
Surm, mida nendes kirjatekstides silmas peetakse, ei ole see surm, mida kuulutati Aadamale, 

sest kogu inimkond kannatab tema üleastumise karistust. See on ,,teine surm“, mida 
vastandatakse igavesele elule. (SV 408.4) 


Aadama patu tagajärjel kandus surm edasi kogu inimsoole. Kõik lähevad ühtviisi alla 
hauda ning lunastusplaani kohaselt äratatakse kõik hauast ka üles. ,,Tuleb õigete ja üle- 
kohtuste ülestõusmine;“ ,,sest nõnda surevad kõik Aadamas, nõnda tehakse ka kõik elavaiks 
Kristuses.“ (Ap. t. 24, 15; 1. Kor. 15, 22.) Kuid kahe inimklassi vahel, kes haudadest 
väljuvad, on erinevus. ,,Kõik, kes on haudades, kuulevad tema häält ning tulevad välja need, 
kes on teinud head, elu ülestõusmiseks, aga kes on teinud halba, hukkamõistmise 
ülestõusmiseks.“ (Joh. 5, 28. 29.) Kes on ,,väärt arvatud“ elu ülestõusmiseks, on ,,õndsad ja 
pühad“. , Nende üle ei ole teisel surmal meelevalda“ (Ilm. 20, 6). Ent need, kes ei ole saanud 
kahetsuse ja usu kaudu andestust, peavad vastu võtma üleastumise karistuse — ,,patu 
palga“. Nad kannavad karistust, mis vastab kestvuselt ja valjuselt nende ,,tegudele“, kuid 
lõpuks hävivad nad teises surmas. Kuna Jumalal on võimatu päästa pattudesse jäävat patust 
oma õigluse ja halastuse pärast, siis lõpetab Looja tema eksisteerimise. Üleastumise tõttu ei 
ole ta osutunud igaviku vääriliseks. Piibel ütleb: , Natuke aega ja õelat ei ole enam; sa vahid 
tema aset, aga teda pole kuskil.“ Teisal öeldakse: ,,Ja siis on, nagu ei oleks neid olnudki“ 
(Laul 37, 10; Obad. 16). Häbiga kaetud, vajuvad nad igavesse unustusse. (SV 408.5) 


Nii tehakse lõpp patule koos sellest tuleneva viletsuse ja laostumisega. Taavet ütleb: ,,Sa 
hukkasid õela, sa pühkisid ära nende nime alatiseks ja igaveseks! Vaenlased on hävi-nud, 
nad on jäädavad rusud.“ (Laul 9, 5. 6.) Ilmutuseraamatu autor Johannes nägi nägemuses 
igavest armuriiki ja kuulis kaunist, ebakõladest vaba kiituselaulu. Ta kuulis, kuidas iga 
olend taevas ja maa peal andis austust Jumalale. (Ilm. 5, 13.) Siis ei ole enam ainsatki vastu 
hakkavat, Jumalat teotavat inimest, mitte ainsatki hinge, kes väänleks lõputuis piinades, ei 
ainsatki olendit põrgus, kelle karjed seguneksid päästetute lauludega. (SV 409.1) 


Eksiõpetusel hinge surematusest põhineb ka teooria teadvusest surmas — õpetus, mis 
nagu igavene piingi on vastuolus Pühakirja sõnadega, mõistuse ja inimlike tunnetega. 
Vastavalt populaarsele uskumusele on lunastatud taevas kursis kõigega, mis toimub maa 
peal, eriti neist maha jäänud sõprade eluga. Kuidas võiks tulla surnutele õnneks see, kui nad 
tunnevad teiste elumuresid, on tunnistajaiks pattudele, mida teevad neile armsad inimesed, 
ning näevad neid talumas elumuresid, pettumusi ja ahastust! Kuivõrd saaksid taevalikku 
õndsust nautida need, kes hõljuvad oma maa peal elavate sõprade kohal? Kuivõrd 
eemaletõukav on uskumus, et niipea kui hingeõhk lahkub kehast, saadetakse 
pattukahetsematu hing põrguleekidessel Millist sügavat ahastust peavad tundma need, kes 
näevad oma sõpru minevat hauda ettevalmistamatult, eeldusel, et nad astuvad viletsuse ja 
patususe igavikku! Paljusid on see valulik mõte viinud hullumeelsusse. (SV 409.2) 


Mida ütleb Pühakiri nende küsimuste kohta? Taavet kinnitab, et inimesel ei ole surmas 
teadvust. ,, Kui tema vaim väljub, siis ta pöördub tagasi oma mulda; samal päeval kaovad 
tema kõrged mõtted!“ (Laul 146, 4.) Saalomon annab sama tunnistuse: ,,Sest elavad teavad, 

et nad peavad surema, aga surnud ei tea enam midagi.“ ,,Niihästi nende armastus kui ka 
viha, samuti nende armukadeduski on ammu kadunud ja neil ei ole iialgi enam osa sellest 
kõigest mis päikese all sünnib!“ ,,Sest surmavallas, kuhu sa lähed, ei ole tööd ega toimetust, 
tunnetust ega tarkust.“ (Kog. 9, 5. 6. 10.) (SV 409.3) 


Kui Hiskija palve peale pikendati tema elu viisteist aastat, avaldas tänulik kuningas 
Jumalale kiitust Tema suure halastuse eest. Oma laulus väljendas ta põhjuse, miks ta nii 
rõõmustas. ,,Sest surmavaid ei kiida sind, surm ei ülista sind, hauda vajunud ei looda su 
ustavuse peale! Elav, ainult elav kiidab sind, nõnda nagu minagi teen täna.“ (Jes. 38, 18. 
19.) Populaarne eksiõpetus väidab, et õiged surnud on taeva õndsuses, kus nad kiidavad 
Jumalat surematu keelega; kuid Hiskija ei näinud surmas sellist suurepärast väljavaadet. 
Tema sõnad on kooskõlas Taaveti tunnistusega: ,,Sest surmas ei meenutata sind! Kes 
surmavallas tänab sind?“ ,,Ei surnud kiida Jehoovat ega need, kes lähevad alla 
surmavaikusesse.“ (Laul 6, 5; 115, 17.) (SV 410.1) 


Nelipühipäevil ütles Peetrus, et peavanem Taavet ,,on surnud ja maha maetud ja tema 
haud on meie juures tänapäevani.“ ,,Sest Taavet ei ole läinud taevasse.“ (Ap. t. 2, 29. 34.) 
Fakt, et Taavet jääb hauda kuni ülestõusmiseni, tõestab, et õiged ei lähe suremisel taevasse. 
Ainult ülestõusmise kaudu ja selle tõttu, et Kristus on hauast üles tõusnud, võib Taavet 
lõpuks istuda Jumala paremale käele. (SV 410.2) 


Paulus väitis: ,,Sest kui surnuid ei äratata, siis ei ole ka Kristust äratatud. Aga kui Kristus 
ei ole äratatud, siis on teie usk tühine ja te olete alles oma pattude sees. Siis on ka need, kes 
Kristuse sees on läinud hingama, hukka saanud.“ (1. Kor. 15, 16-18.) Kui nelja tuhande 
aasta jooksul surnud õiged oleksid kohe taevasse läinud, kuidas oleks siis Paulus saanud 
öelda: Kui ei ole ülestõusmist, ,siis on ka need, kes Kristuse sees on läinud hingama, hukka 
saanud?“ Ülestõusmine poleks sel juhul vajalik. (SV 410.3) 


Märter Tyndale ütles surnute seisukorra kohta: ,,Ma tunnistan avalikult, et ma pole 
veendunud, et nad on juba täies aus, nagu on Kristus ja Jumala valitud inglid. Ma ei pea 
seda enda usutunnistuseks, sest vastasel korral oleks kuulutus liha ülestõusmisest asjatu.“ 
(William Tyndale, eessõna Uuele Testamendile, välja antud 1534.) Uuesti trükitud ,.British 
Reformers*is — ,.Tindal, Frith, Barnes“, Ik. 349.) (SV 410.4) 


Vaieldamatu on fakt, et lootus igavesele õndsusele kohe pärast surma ongi põhjuseks, 
miks Piibli õpetus ülestõusmisest on kõrvale jäänud. Asjade sellist kulgu märkas dr. Adam 
Clarke, kes ütles: ,, Näib, et algkristlaste seas peeti õpetust ülestõusmisest palju tähtsamaks 
kui nüüd! Millest see tuleneb? Apostlid rõhutasid seda tõde ikka ja alati ning õhutasid 
Jumala lapsi selle kaudu hoolsusele, kuulekusele ja rõõmsameelsusele; kuid nende järglased 
meie päevil mainivad seda nii harva! Nii jutlustasid apostlid ja nii uskusid algkristlased; nii 
kõneleme meie ja nii usuvad meie kuulajad. Evangeeliumis ei leidu ühtegi õpetust, millele 
pandaks suuremat rõhku, kuid praeguses jutlustamissüsteemis pole ühtegi õpetust, mis oleks 


rohkem hooletusse jäetud!“ (,,Commentary“, märkusi 1. Kor. 15 kohta, 8 3.) (SV 410.5) 

See häbiväärne mahavaikimine on kestnud seni, kuni ülestõusmise auline tõde on 
peaaegu täiesti varju jäänud ja kristliku maailma silmis kadunud. Üks juhtiv usuline autor 
ütleb 1. Tess. 4, 13-18 toodud Pauluse väljendust seletades nii: ,,Praktilise lohutuse tagamise 
eesmärgil vahetab õpetus õigete õndsate surematusest välja ebakindla õpetuse Issanda 
teisest tulemisest. Surma hetlkel tuleb Issand meile järele. See on asi, mida me peame 
ootama ja lootma. Surnud on juba läinud ausse! Nad ei oota oma kohtuotsuse ja õndsuse 
pasunahüüdu!“ (SV 411.1) 


Kui Jeesus oli oma jüngritest lahkumas, ei öelnud Ta neile, et nad varsti tulevad Tema 
juurde. ,,Ma lähen teile aset valmistama,“ ütles Ta. ,,Ja kui ma olen läinud ja teile aseme 
valmistanud, tulen ma jälle tagasi ja võtan teid enese juurde.“ (Joh. 14, 2. 3.) Paulus ütleb 
neile lähemalt: ,,Issand ise tuleb taevast alla sõjahüüuga, peaingli hääle ning Jumala 
pasunaga, ja Kristuses surnud tõusevad üles esmalt, selle järele kistakse meid, kes elame ja 
üle jääme, ühtlasi nendega pilvede peal Issandale vastu üles õhku, ja nõnda saame olla ikka 
ühes Issandaga.“ Ja ta lisab: ,,Kinnitage nüüd üksteist nende sõnadega!“ (1. Tess. 4, 16-18.) 
Milline suur erinevus on nende lohutussõnade ja universalistist jutlustaja sõnade vahel, mida 
eelnevalt tsiteerisime! Jutlustaja lohutas leinavaid sõpru kinnitusega, et ükskõik kui patune 
surnu ka oli, võeti ta elust lahkumise hetkel inglite hulka. Paulus seevastu juhib oma 
vendade tähelepanu Issanda tulekule, mil haua köidikud murtakse ja ,,Kristuses surnud“ 
äratatakse igavesele elule. (SV 411.2) 


Enne kui keegi tohib astuda õndsuse eluasemetesse, tuleb tema kohtuasi uurimisele ning 
tema iseloom ja teod Jumala ees läbivaatusele. Kõigi üle mõistetakse kohut vastavalt sellele, 
kuidas on — kirjutatud raamatuisse. Inimesele tasutakse tema tegude järgi. See 
kohtumõistmine ei toimu inimese suremisel. Pane tähele Pauluse sõnu: ,,Ta on seadnud 
päeva, mil ta tahab kohut mõista maailma üle õiglase mehe läbi, kelle ta selleks on 
määranud, ja pakub usku kõigile pärast seda, kui ta on tema surnuist üles äratanud!“ (Ap. t. 
17, 31.) Siin viitab apostel selgesti ajale, mis tollal oli alles tulevikus, kuid mille Jumal on 
määranud maailma üle kohtumõistmiseks. (SV 411.3) 


Juuda peab silmas sama perioodi, kui ta ütleb: ,,Ja et tema inglid, kes oma seisust ei 
hoidnud, vaid jätsid maha oma eluaseme, pani kinni igaveste ahelatega pilkase pimeduse 
alla suure päeva kohtuks.“ Ta tsiteerib ka Eenoki sõnu: ,,Vaata, Issand tuleb oma pühade 
kümnetuhandetega pidama kohut kõigile.“ (Juuda 6, 14. 15.) Johannes kuulutab, et ta nägi 
»surnuid,, suuri ja pisukesi, seisvat aujärje ees, ja raamatud avati... Ja surnutele mõisteti 
kohut seda mööda, kuidas raamatuisse oli kirjutatud.“ (Ilm. 20, 12.) €SV 412.1) 


Ent milleks siis, kui surnud juba rõõmustavad taeva õndsuses või väänlevad 
põrguleekides, on vaja veel tulevast kohut? Jumala Sõna õpetused nendes tähtsates 
küsimustes ei ole ebaselged ega vasturääkivad, terve mõistus mõistab neid. Milline siiras 
inimene suudaks näha tarkust või õiglust väärteoorias? Kas õiged rõõmustaksid pärast nende 
kohtuasjade uurimist heakskiitva otsuse üle: ,,See on hea, sa hea ja ustav sulane! ... Mine 

oma Issanda rõõmusse“ juhul, kui nad on elanud Tema juures juba pikki ajastuid? Kas õelad 
kutsutakse piinapaigast võtma vastu kohtuotsust maailma Kohtunikult ,, Minge ära minu 
juurest, te neetud, igavesse tulle“? (Matt. 25, 21/41.) Milline pilge! Milline häbistav 
süüdistus Jumala tarkuse ja õigluse suhtes! (SV 412.2) 


Õpetus hinge surematusest oli üks neist valeõpetustest, mille rooma-katoliku kirik 
paganluselt laenas ja kristliku religiooniga ühendas. Martin Luther nimetas seda 
»koletislikuks väljamõeldiseks, osaks Rooma paavsti käskkirjade sõnnikuhunnikust.“ (E. 
Petavel, , The Problem of Immortality“, Ik. 255.) Seletades Saalomoni sõnu Koguja 
raamatus — ,,surnud ei tea midagi,“ ütleb reformaator: ,,Ühes teises kohas kinnitab ta, et 
surnutel ei ole... tundmist, Seal pole, ütleb ta, mingit kohustust, oskust, teadmist ega tarkust. 
Saalomon usub, et surnud magavad ja ei tunne üldse midagi; surnud ei arvesta päevi ega 
aastaid. Siis kui nad äratatakse, näib neile, nagu oleksid nad maganud vaevalt ühe minuti.“ 
(Martin Luther ,,Exposition of Salomon*s Booke Called Ecclesiastes“, Ik. 152.) (SV 412.3) 


Mitte kusagil Pühakirjas ei leidu mingit tõendit selle kohta, et õiged saavad kätte tasu ja 
õelad oma karistuse kohe suremisel. Patriarhid ja prohvetid ei ole jätnud ainsatki 
sellesuunalist kinnitust. Kristus ja Tema apostlid pole samuti sellest midagi kõnelnud. Piibel 
õpetab selgesti, et surnud ei lähe kohe taevasse. Nad magavad kuni ülestõusmiseni (1. Tess 
4, 14; Iiobi 14, 10-12). Just sel päeval, kui hõbeköis katkeb ja kuldkauss puruneb (Kog. 12, 
6), kaovad inimese mõtted. Neil, kes lähevad alla hauda, on rahu. Nad ei tea enam midagi 
sellest, mis toimub päikese all. (liobi 14, 21.) Õnnis rahu väsinud õigetele! Aeg, olgu see 
pikk või lühike, näib neile vaid hetkena. Nad magavad. Neid äratab alles Ju-mala pasun 
aulisele surematusele. ,,Sest pasun hüüab ja surnud tõusevad üles kadumatutena.. . Aga kui 
see kaduv riietub kadumatusega ja see surev riietub surematusega, siis saab tõeks sõna, mis 
on kirjutatud: ,,Surm on neelatud või-dusse“ (1. Kor. 15, 52-54). Kui inimlapsed äratatakse 
sellest sügavast unest, jätkavad nad oma mõttekäiku sealt, kus see lakkas. Viimane tunne oli 
surmavalu; viimane mõte oli surmasse hääbumisest. Kui nad hauast tõusevad, kõlab nende 
esimene rõõmus mõte võidurõõmsas hüüdes: ,,Surm, kus on sinu võit? Surm, kus on sinu 
astel?“ (Salm 55.) (SV 413.1) 

PEATÜKK 34—KAS SURNUD VÕIVAD MEIEGA RÄÄKIDA? 


Pühade inglite teenistus sellisena, nagu seda kirjeldab Pühakiri, on ülimalt lohutav ja 
kallis tõde igale Kristuse järelkäijale. Ent seda Piibli õpetust on tumestanud ja moonutanud 
paljud väärteooriad. Õpetus hinge surematusest, mis laenati omal ajal paganlikust 
filosoofiast ja suure ärataganemise perioodil liideti kristliku usuga, on kõrvale tõrjunud 
Pühakirja selge tõe, et ,,surnud ei tea enam midagi“. Rahvahulgad on hakanud uskuma, et 
surnute vaimud on teenijad vaimud, läkitatud abistama neid, kes õndsuse pärivad“. Oo, kui 
paljud usuvad niiviisi, kuigi Pühakiri kõneleb taeva inglite olemasolust, nende osast 
inimeste elus juba enne seda, kui esimene inimolevus suri. (SV 413.2) 


Õpetus inimeste teadvustatud olekust surmas, eriti aga uskumus, et surnute vaimud 
pöörduvad tagasi maa peale elavaid teenima, on valmistanud teed spiritismile. Kui oleks 
tõsi, et surnud saaksid Jumala ja pühade inglite juurde ning neil oleks eesõigus saada palju 
suuremaid teadmisi kui neil varem oli, miks nad siis ei peaks tõepoolest pöörduma tagasi 
maa peale, et valgustada ja õpetada elavaid! Kui surnute vaimud hõljuvad oma maapealsete 
sõprade ümber, nagu õpetavad populaarsed teoloogid, miks ei peaks nad siis nendega ka 
suhtlema, hoiatama pahede eest või lohutama muredes? Kuidas võiksid sel juhul need, kes 
usuvad inimese teadvusesse surmas, heita kõrvale teadmisi, mis tulevad neile jumaliku 
valgusena kallite lahkunute vaimudelt? Siin on kanal, mida peetakse pühaks, kuid mille 
kaudu tegelikult töötab Saatan oma eesmärkide nimel. Langenud inglid, kes tema korraldusi 
täidavad, esinevad käskjalgadena vaimudemaailmast. Jättes mulje nagu võiksid elavad 
suhelda surnutega, avaldab kurjusevürst inimestele hävitavat mõju. (SV 414.1) 


Saatanal on võime kehastada inimestele nende lahkunud sõpru. Võltsing on täiuslik: 
tuttavat välimust, sõnu ja häälekõla reprodutseeritakse imestusväärse täpsusega. Paljusid 
lohutab kinnitus, et nende armastatud elavad taeva õndsuses, ning ohtu aimamata hoiavad 
nad ,,eksitajate vaimude ja kurjade vaimude õpetuste poole.“ (SV 414.2) 


Kui inimesed on hakanud uskuma, et surnud suhtlevad nendega tõepoolest, siis võtab 
Saatan selliste inimeste kuju, kes läksid hauda ettevalmistamatult. Sellised ,, lahkunute 
vaimud“ väidavad, et nad elavad nüüd taevas, on õnnelikud ja omavad seal isegi kõrgeid 
seisukohti; sel teel aga levitatakse eksiõpetust, et pole mingit vahet õigete ja õelate vahel. 
Arvatavad külalised vaknudemaailmast annavad mõnikord edasi hoiatusi, mis osutuvad 
tõesti õigeks. Olles niiviisi võitnud usalduse, esitavad nad õpetusi, mis õõnestavad usku 
Jumala Sõnasse. Näiliselt ilmutavad nad sügavat huvi oma ,,sõprade“ heaolu vastu maa peal, 
kuid samas poetavad nad kavalalt sisse kõige ohtlikumaid eksiõpetusi. Tõik, et nad esitavad 
mõningaid tõdesid ja ennustavad mõnikord ka tulevikusündmusi, annab nende väidetele 
näilise usaldus-väärsuse, mistõttu suured hulgad võtavad valeõpetused meeleldi vastu ja 
usuvad kõhkluseta, nagu oleksid need kõige pühamad Piibli tõed. Jumala käsuõpetus 
kõrvaldatakse, armu Vaimu põlatakse ja lepingu verd teotatakse. Vaimud eitavad Kristuse 
jumalikkust ja asetavad Looja nende endiga samale tasemele. Nii jätkab suur mässaja uues 

kuues seda vastuhakku Jumalale, mis algas taevas ja on kestnud maa peal ligi kuus tuhat 
aastat. (SV 414.3) 


Paljud püüavad vaimudemaailma ilmutusi seletada pettuse ja meediumi trikkidega. Ent 
kuigi on tõsi, et selliseid trikke on esitatud ehtsate ilmutuste sildi all, on tõsi ka see, et 
tähelepanuväärsed sündmused on toimunud üleloomuliku väe kaudu. Salapärane 
koputamine, millega algas nüüdisaegne spiritism, ei olnud inimeste triki või kavaluse 
tulemus, vaid kurjade inglite otsene töö. Sel viisil tõid nad esile ühe kõige edukama, 
hingehävitavama pettuse. Paljud satuvad libedale teele sellega, et nad peavad spiritismi vaid 
inimeste pettuseks. Ent siis, kui nad seatakse silmitsi ilmutustega, mis on vaieldamatult 
üleloomulikud, võtavad nad neid jahmunult vastu Jumala suure väe avaldustena. (SV 
415.1) 


Need inimesed jätavad tähele panemata Pühakirja tunnistuse imetegude kohta, mida on 
teinud Saatan ja tema abilised. Saatana abil võisid vaarao maagid võltsida Jumala tööd. 
Paulus tunnistab, et enne Kristuse teist tulekut ilmnevad samasugused Saatana väe ilmingud. 
Issanda tulekule eelnevad imed Saatana Võimu mõjutusel igasuguses valeväes ja 
valetunnustähtedega ja valeimetegudega ja igasuguse ülekohtu pettuses“ (2. Tess. 2, 9. 10). 
Apostel Johannes ütleb seda imettegevat väge kirjeldades, mis ilmub viimastel päevadel: ,,Ja 
ta teeb suuri tunnustähti, nõnda, et ta inimeste ees laseb tuldki tulla taevast alla maa peale. 
Ja ta eksitab neid, kes maa peal elavad, tunnustähtedega, mis temale on antud teha“ (Ilm. 13, 
13. 14). Siin ei ole jutt tavalisest pettusest. Inimesi pimestatakse imetegudega, mida Saatana 
abilised on võimelised tegema; mis pole näilised, vaid reaalsed. (SV 415.2) 


Pimedusvürst, kes on nii kaua pingutanud oma võimeid petmiseks, mõistab oma kiusatusi 
osavalt kohandada iga inimese ja olukorraga. Haritud inimestele esitab Saatan spiritismi 
peenemal ja mõistuspärasemal kujul, ning nii õnnestub tal meelitada paljusid oma lõksu. 
Tarkus, mille spiritism annab, on selline tarkus, mille kohta apostel Jakoobus ütleb, et see ei 
tule ,,ülalt“, vaid on ,,muldne, maine, kurjast vaimust pärit“ (Jak. 3, 15). Seda suur petja 
muidugi varjab, kuna varjamine sobib paremini tema eesmärkidega. Tema, kes ilmus kõrbes 
Kristust kiusama taevase seeravi hiilguses, ilmub inimeste ette kõige kütkestavama 
valguseinglina. Ta äratab inimetes huvi ülevate teemadega, vaimustab kujutlusvõimet 
kaasakiskuvate vaatepiltidega ja võidab nende kiindumuse väljendusrikka kujutlusega tema 
armastusest ja heldusest. Saatan erutab inimeste kujutlusvõime kõrgelennuliseks ja paneb 
inimesed uhkust tundma oma tarkuse üle nii, et nad põlgavad südames Igavest Jumalat. See 
võimas olend, kes võis viia maailma Lunastaja kõrgele mäele ja näidata Talle kõiki maailma 
kuningriike ning nende au, esitab kiusatusi inimestele selliselt, et need eksitavad kõiki, keda 
ei varja Jumala vägi. (SV 415.3) 


Saatan eksitab inimesi samamoodi, nagu ta pettis Eevat Eedenis meelitustega, sütitades 
himu keelatud teadmiste järele ja äratades eneseülistust. Nende samade pahede hellitamine 
viis korda langusele. Saatana ja samade asjade kaudu püüab ta hävitada ka inimesi. ,,Te 

saate Jumala sarnaseks“, teatab ta, ,,tundes head ja kurja“ (1. Moos. 3, 5). Spiritism õpetab, 
et inimene on tõusujoones arenev olend, et tema tee läheb sünnist peale progressi poole, 
igavikuni, ,,Jumaluse poole“. Ja ka seda, et ,,.iga inimene mõistab ise enese üle kohut, mitte 
keegi teine.“ ,,Selline kohtumõistmine on õige, sest see on inimese enda otsus... Troon on 
sinus eneses.“ Üks spiritistlik õpetaja ütles selle kohta, kui tema ärkas ,,vaimulik 
teadlikkus“: , Mu kaasinimesed olid kõik langemata pooljumalad“. Keegi teine teatab: , Iga 
õiglane ja täiuslik olend ongi Kristus.“ (SV 416.1) 


Igavese Jumala ning Tema õiguse ja täiuslikkuse kui ainsa õige austuse objekti asemele, 
Tema täiusliku käsuõpetuse kui inimeste ainsa mõõdupuu asemele on Saatan seadnud 
inimese enda patuse eksliku loomuse kui ainsa austusväärse otsustamisreegli ja iseloomu 
mõõdupuu. See on progress, kuid mitte üles, vaid allapoole. (SV 416.2) 


Nii intellektuaalse kui ka vaimuliku elu seaduseks on tõsiasi, et vaatlemise kaudu me 
muutume. Mõistus kohaneb järk-järgult sellega, mille juures tal lubatakse viibida. Ta 
samastub sellega, mida teda on harjutatud armastama ja austama. Inimene ei tõuse kunagi 
kõrgemale kui on tema puhtuse, headuse ja tõe ideaal. Kui ,,mina“ on tema kõrgeim ideaal, 
siis ei saavuta ta eales midagi kõrgemat; pigem vajub ta aina madalamale. Ainult Jumala 
armul on jõud inimest õilistada. Enda hoolde jäetuna langeb ta vältimatult allapoole. (SV 
416.3) 


Ennasthellitavale, lõbuarmastavale, meelelisele inimesele esitleb spiritism end vähem 
rafineerituna kui peenetundelisele ja haritud inimesele. Spiritismi jämedakoelisemad vormid 
sobivad paremini nende madalate kalduvustega. Saatan uurib inimolemuse iga nõrkust. Ta 
võtab arvesse patte, mida tema ohver kaldub tegema ja hoolitseb siis selle eest, et ei 
puuduks võimalus kurje kalduvusi rahuldada. Ta ahvatleb inimesi liialdustele, mõjutab neid 
ohjeldamatuse abil nõrgendama oma füüsilisi, vaimseid ja kõlbelisi väärtusi. Hingevaenlane 
on hävitanud ja hävitab veelgi tuhandeid inimesi kirgede rahuldamisega, mis muudavad 
nende loomuse üha jõhkramaks. Oma eesmärgi saavutamiseks kuulutab ta vaimude kaudu, 
et ,,tõelised teadmised tõstavad inimese kõrgemale kõigist seadustest“, et ,,kõik, mis on 
olemas, on õige“, et,,Jumal ei mõista hukka“ ning ,.kõik patud, mis tehakse, on süütud“. Kui 
inimesed selle tulemusena uskuma hakkavad, et nende himu ongi kõrgeim seadus, et 
vabadus on omavoli ja et inimene on vastutav ainult iseenese ees, siis pole ju ime, kui me 
kohtame kõikjal moraalset laostumist ja kõlvatust! Loendamatud hulgad võtavad innukalt 
vastu Õpetusi, mis annavad neile vabaduse rahuldada oma lihaliku südame soove. 
Enesevalitsemise ohjad pannakse himude kaela ja mõistus ning tunded alistatakse 
loomalikele kalduvustele. Saatan aga tõmbab võidurõõmsalt oma võrku tuhandeid ini-mesi, 
kes tunnistavad endid Kristuse järelkäijateks. (SV 416.4) 


Ent keegi ei tarvitse lasta ennast petta spiritismi valelikest väidetest. Jumal on andnud 
maailmale küllaldaselt valgust püüniste avastamiseks. Me oleme juba kõnelnud sellest, et 
teooria, mis moodustab spiritismi põhialuse, on vastuolus Piibli kõige selgemate väidetega. 

Pühakiri teatab, et surnud ei tea midagi, et nende mõtted on kadunud, et neil pole vä-himatki 
osa millestki, mida tehakse päikese all; et nad ei tea midagi nende rõõmudest ja muredest, 
kes olid neile maa peal kõige kallimad. (SV 417.1) 


Selletõttu on Jumal eriliselt keelanud igasuguse läbikäimise arvatavate lahkunute 
vaimudega. Heebrealaste päevil leidus inimesi, kes väitsid nii nagu kaasaegsed spiritistid, et 
nad suhtlevad surnutega. Kuid Piibel kinnitab, et need ,,surnute vaimud“ ehk külalised 
teisest maailmast, on ,,kurjad vaimud“ (vrd. 4. Moos. 25, 1-3; Laul 106, 28; 1. Kor. 10, 20; 
Ilm. 16, 14). Surnute vaimudega suhtlemist nimetatakse jä-lestusväärseks ning see oli 
keelatud surma ähvardusel (3. Moos. 19, 31; 20, 27). (SV 417.2) 


Nõiakunsti kui nimetust ennast peetakse tänapäeval põlastusväärseks. Väidet, et inimesed 
võivad suhelda kurjade vaimudega, peetakse pimeda keskaja väljamõeldiseks. Ent spiritism, 
mis loendab oma jüngreid sadade tuhandetega, lausa miljonitega, spiritism; mis on leidnud 
endale tee teaduslikesse ringkondadesse, tunginud kirikutesse ja leidnud heakskiitu 
seadusandlikes kogudes — see mõjuvõimas pettus pole midagi muud kui nõiakunsti 
taaselustumine uuel kujul. See, mida Jumal vanasti hukka mõistis ja keelas, on nüüd 
rüütatud uue kuuega ja tõstetud ausse. (SV 417.3) 


Kui ei leiduks ühtegi teist tõendit spiritismi tõelise olemuse kohta, siis peaks kristlasele 
piisama juba sellestki, et sellised vaimud ei tee mingit vahet õigluse ja patu vahel, Kristuse 
kõige õilsamate ja puhtamate apostlite ning Saatana kõlvatuimate teenrite vahel. Sellega, kui 
Saatan teatab, et kõige alatumad inimesed on taevas, kus neid väga ülistatakse, kuulutab ta 
tegelikult maailmale: ,,Pole tähtis kui kurjad te olete, pole tähtis, kas te usute Jumalat ja 
Piiblit või mitte. Elage kuidas teile meeldib, teie kodu on taevas.“ Spiritistlikud õpetajad 
ütlevad tegelikult: , Igaüks, kes teeb kurja, on Jehoova silmis hea ja seesugune on tema 
meele järele! Ta tunneb neist rõõmu, või: ,, Kus on kohtumõistev Jumal?“ (Mal. 2, 17). 
Jumala Sõna ütleb: ,,Häda neile, kes hüüavad kurja heaks ja head kurjaks, kes teevad 
pimeduse valguseks ja valguse pimeduseks“ (Jes. 5, 20). (SV 418.1) 


Valelikud vaimud kõnelevad apostlite nimel, kellena nad end paista lasevad, risti vastu 
sellele, mida need Jumala sulased oma eluajal Püha Vaimu juhtimisel kirjutasid. Nad 
eitavad Piibli jumalikku päritolu ja lõhuvad nii maha kristlaste lootuste aluse ning 
kustutavad valguse, mis näitab teed taevasse. Saatan paneb maailma uskuma, et Piibel on 
paljas väljamõeldis või vähemalt raamat, mis sobis inimsoole lapseeas, kuid mis nüüd tuleks 
iganenuna hüljata. Jumala Sõna asemele seab hingevaenlane oma pettused. Siin on kanal, 
mis allub täielikult temale; selle kaudu võib ta panna maailma uskuma kõike, mida tema 
tahab. Raamatu, mis mõistab kohut Saatana ja tema järelkäijate üle, jätab ta varju, sest just 
varjul tahab ta seda hoida. Maailma Päästjat esitab ta täiesti tavalise inimesena. Nii nagu 
Rooma valvurid, kes valvasid Jeesuse hauda, levitasid preestrite ja vanemate käsul 
valeteadet, nii püüavad ka need, kes usuvad vaimude väiteid, näidata, et meie Päästja elus 
polnud midagi üleloomulikku. Tõrjudes tahaplaanile Jeesuse, juhivad eksitajad vaimud 

tähelepanu omaenese imetegudele ja seletavad, et need ületa-vad kaugelt Kristuse 
tegusid. (SV 418.2) 


On õige, et spiritism muudab oma kuju. Oma kõige vasturääkivamaid iseloomujooni 
varjates võtab see kristliku ilme. Kõnetooli ja ajakirjanduse kaudu on spiritismi õpetused 
olnud avalikkuse ees juba palju aastaid ning nendes ilmneb spiritismi tõeline olemus: neid 
õpetusi ei saa eitada ega varjata. (SV 418.3) 


Spiritism oma praegusel kujul, kaugel sellest, et olla vastuvõetavam kui varem, on 
tegelikult ohtlikum, kuna ta on nüüd salakavalam. Kui see võltsing mõistis varem Kristuse 
ja Piibli hukka, siis nüüd tunnistab ta mõlemaid. Spiritism tõlgitseb Piiblit uuendamata 
südamele meelepärasel viisil ning muudab selle Raamatu pühad ja elulised tõed mõjutuks. 
Armastust nimetatakse Jumala tähtsaimaks iseloomujooneks, kuid see alandatakse 
sentimentaalsuseks, mis teeb vähe vahet hea ja kurja vahel. Jumala õiglus, Tema viha patu 
vastu, Tema püha käsusõna nõuded on silme eest kõrvaldatud. Inimesi õpetatakse kümmet 
käsku pidama surnud kirjatäheks. Meeldivad, lummavad väljamõeldised paeluvad meeli ja 
juhivad inimesi hülgama Piiblit kui usu alust. Kristust salatakse samapalju kui varemgi, kuid 
Saatan on inimeste silmad pimestanud nii, et tema pettust ei märgatagi. (SV 419.1) 


Vähestel on õige arusaamine spiritismi hukutavast mõjust. Paljud hakkavad tegelema 
sellega ainult uudishimust. Neil pole sellesse tõelist usku ja neid valdaks õudus kui nad 
mõistaksid, et nad allutavad end vaimude juhtimise alla; kuid kuna nad julgevad astuda 
keelatud pinnale, kasutab suur petja ohvrite juures oma võimu vastu nende tahtmist. Kui 
inimesed allutavad korrakski oma tahte tema juhtimise alla, siis võtab ta nad vangi ning neil 
on võimatu oma jõuga vabaneda tema peibutavast, petlikust mõjust. Mitte miski peale 
Jumala väe, mis antakse vastusena tõsisele usupalvele, ei saa vabastada petja paeltesse 
sattunud hingi. Kõik, kes annavad järele oma patustele kalduvustele või hellitavad tahtlikult 
mõnd teadaolevat pattu, avavad ukse kiusatustele. Nad lahutavad endid ise Jumalast ja Tema 
inglite kaitsest. Kui Saatan siis oma pattusid esitab, langevad nad kaitseta jäänuina kergesti 
tema saagiks. Need, kes end tema võimusesse annavad, ei mõtle sellele, kuhu viib nende tee. 
Saavutanud selliste inimeste üle võimu, kasutab kiusaja neid oma abilistena teistegi 
hukatusse meelitamiseks. (SV 419.2) 


Prohvet Jesaja ütleb: ,,Ja kui teile üteldakse: ,,Küsitlege surnute vaime ja ennustajaid, kes 
sosistavad ja pomisevad, siis vastake: Kas rahvas ei peaks küsitlema oma Jumalat? Kas 
tuleb elavate pärast küsitella surnuid? Õpetuse ja tunnistuse juurde! Kui nõnda ei kõnelda, 
siis ei ole koitu!“ (Jes. 8, 19. 20). Kui inimesed tahaksid võtta vastu tõde inimese olemuse ja 
surnute seisukorra kohta, mida nii selgesti esitatakse Pühakirjas, siis näeksid nad spiritismis 
Saatana tööd, mis tegutseb suure väe, tunnustähtede ja valeimetegudega. Kuid selle asemel, 
et loobuda lodevusest, mis on loomupärane lihalikule südamele ja ütelda lahti pattudest, 
mida armastatakse, sulgevad inimesed pigem silmad valgusele. Nad jätkavad hoiatustest 
hoolimata patust elu ning Saatan põimib oma püünised nende ümber nii, et neist saab tema 

kindel saak. ,,Sellepärast, et nad ei võtnud vastu tõe armastust, et nad oleksid võinud 
pääseda. Ja sellepärast Jumal läkitab neile vägeva eksituse, et nad hakkavad uskuma valet.“ 
(2. Tess, 2, 10. 11.) (SV 419.3) 


Neid, kes spiritismi vastu võitlevad, ei ründa ainult inimesed, vaid Saatan koos oma 
inglitega. See on võitlus valitsuste ja võimude ning taevaaluste kurjade vaimudega. Saatan 
ei tagane tolligi seni, kui taevased saadikud sunnivad ta taganema. Jumala rahvas peaks 
kiusajale vastu astuma samade sõnadega nagu meie Päästja: ,,Kirjutatud on.“ Saatan võib 
meie ajal tsiteerida Pühakirja samuti nagu Kristuse päevil: ta moonutab selle õpetusi oma 
pettuste toetamiseks. Need, kes tahavad praegusel ohtlikul ajal kindlaks jääda, peavad ise 
uurima Pühakirja tõdesid. (SV 420.1) 


Paljudel tuleb seista silmitsi kurjade vaimudega, kes esinevad nende armastatud sugulaste 
või sõprade kujul ja levitavad sel teel kõig? ohtlikumaid eksiõpetusi. Külalised 
vaimudemaailmast puudutavad inimeste kõige õrnemaid tundeid ja teevad oma väidete 
toetuseks imesid. Me peame olema valmis vastu astuma neile Piibli tõega: ,, Surnud ei tea 
mida-gi“ ja need, kes lahkunute vaimudena ilmuvad, on kurjad vaimud. (SV 420.2) 


Meie ees seisab kiusatusetund, ,,mis on tulemas kogu maailma peale neid kiusama, kes 
maa peal elavad“ (Ilm. 3, 10). Kõik need, kelle usk pole kindlalt rajatud Jumala Sõnale, 
saavad petetud ja võidetakse. Saatan tegutseb ,,igasuguse ülekohtu pettuses“, et saavutada 
võimu inimlaste üle. Tema pettused suurenevad pidevalt. Ja ikkagi võib ta eesmärgi 
saavutada ainult siis, kui inimesed vabatahtlikult annavad järele tema kiusatustele. Need, kes 
tõsiselt otsivad tõde ja püüavad puhastada oma hinge sõnakuulmises ning teevad kõik, mis 
suudavad, et valmistuda võitluseks, leiavad Jumalas kindla kaitse. Et sa mu kannatlikkuse 
sõna oled pidanud, siis mingi tahan sind hoida“ (Ilm. 3, 10). See on Päästja tõotus. Issand 
saadab taevast pigem kõik oma inglid Tema rahvast kaitsma kui et jätab ühe ainsagi hinge, 
kes Temale loodab, Saatana võimusesse. (SV 420.3) 


Prohvet Jesaja kõneleb kohutavatest pettustest, millesse jumalakartmatud langevad ja mis 
jätavad neile mulje, et nad on kindlustatud Jumala kohtu eest: ,, Me oleme sõlminud surmaga 
lepingu ja loonud põrguhauaga liidu — käigu või üle tulvav uputus, meieni see ei ulatu, sest 
me valisime oma varjupaigaks vale ja pugesime pelgu pettusesse!“ (Jes. 28, 15.) Siin 
kirjeldatud inimklassi hulka on arvatud ka need, kes tõrksas meelteparandamatuses 
lohutavad end mõttega, et patuseid ei karistata pattude pärast ning et kogu inimkond, 
ükskõik kui paheline, pääseb taevasse ja saab Jumala inglite samaseks. Kuid veelgi 
kindlamalt loovad ipõrguhauaga liidu need, kes ei tunnusta tõdesid, mis taevas on andnud 
õigetele kaitseks viletsuse eest. Nad võtavad vastu valede varjupaiga, mida pakub Saatan — 
nimelt spiritismi hukutava pettuse. (SV 421.1) 


Uskumatult suur on praegusaegse sugupõlve pimedus. Tuhanded hülgavad Jumala Sõna 
kui mitteusaldusväärse, kuid võtavad samas meelsasti vastu Saatana pettused. Skeptikud ja 


pilkajad nimetavad kitsarinnaliseks neid, kes võitlevad prohvetite ja apostlite usu eest. 

Kõlvatud pilkavad Pühakirja pühalikke kuulutusi Kristusest, lunastusplaanist ja karistusest, 
mis tabab tõe põlgajaid. Saatana järgijad tunnevad kaasa neile, kes on nende arvates 
kitsarinnalised, nõrgad ja ebausklikud, kuna nad tunnustavad Jumala nõudeid ja kuuletuvad 
Tema käskudele. Tuhanded on nii enesekindlad, nagu oleksid nad tõepoolest sõlminud 
surmaga lepingu ja loonud põrguhauaga liidu — magu oleksid nad püstitanud ligipääsmatu 
barjääri enese ja Jumala kohtunuhtluste vahele. Mitte mingi asi ei suuda enam nende 
kalestatud hingedes kartust äratada. Nii jäägitult on nad alistunud kiusajale, nii tihedalt end 
temaga ühendanud, nii pilgeni kurjuse vaimu täis, et neil pole enam jõudu ega tahtmist tema 
püünistest välja rabelda. (SV 421.2) 


Saatan on kaua valmistunud viimseks jõupingutuseks petta kogu maailm. Aluse oma 
tööle pani ta siis, kui ta Eevale Eedenis kinnitas: ,,Te ei sure kummatigi mitte!“ ,, Mil päeval 
te sellest sööte, lähevad teie silmad lahti ja te saate Jumala sarnaseks, tundes head ja kurja!“ 
(1. Moos. 3, 4. 5.) Tasapisi on ta valmistanud teed oma meistriteosele — spiritismile. Ta ei 
ole jõudnud veel oma plaane täielikult teostada, kuid ta teeb seda peagi. Prohvet hoiatab: ,,Ja 
ma nägin... väljuvat kolm rüvedat vaimu otsekui konnad. Need on nimelt kuradite 
tunnustähti tegevad vaimud, kes lähevad välja kõige ilmamaa kuningate juurde neid koguma 
sõtta Kõigeväelise Jumala suureks päevaks.“ (Ilm. 16, 13. 14.) Kogu maailm, välja arvatud 
need. keda hoitakse Jumala väes usu läbi Tema Sõnasse, mässitakse Saatana pettustesse. 
Inimesed suigutatakse petlikus kindlusetundes, kust nad ärkavad alles siis, kui Jumala viha 
välja valatakse. (SV 421.3) 


Issand Jumal ütleb: ,,Mina panen õiguse mõõdunööriks ja õigluse loodiks! Rahe hävitab 
vale varjupaiga ja veed uhuvad ulualuse! Teie leping surmaga lõpeb ja teie liit põrguhauaga 
ei püsi — kui tulvav uputus üle käib, muutute selle tallermaaks.“ (Jes. 28, 17. 18.) (SV 
422.1) 

PEATÜKK 35—SÜDAMETUNNISTUSE VABADUS 


Protestandid suhtuvad tänapäeval rooma-katoliku kiriku õpetustesse palju suurema 
poolehoiuga kui varasematel aastatel. Nendes maades, kus katoliiklased ei ole ülekaalus 
ning kus rooma kirik on poolehoiu võitmiseks võtnud lepitava hoiaku, võib täheldada üha 
suurenevat ükskõiksust õpetuste suhtes, mis lahutavad reformeeritud kirikuid paavstlikust 
preesterkonnast. Maad on võtnud arvamus, et tähtsate õpetuspunktide vahel polegi nii suurt 
erinevust kui arvatud ning juhul kui protestandid teevad omalt poolt mõningaid 
järeleandmisi, mõistavad nad paremini rooma-katoliku kirikut. Oli aeg, mil protestandid 
hindasid kõrgelt kallilt ostetud südametunnistuse vabadust. Nad õpetasid oma lapsi taunima 
paavstlust ja pidasid kompromissi katoliku kirikuga ustavusetuseks Jumala vastu. Kui palju 
erinevad protestantide arvamused tänapäeval! (SV 422.2) 


Paavstluse kaitsjad seletavad, et kirikut on laimatud ja protestantlik maailm kiirustab seda 
väidet tunnustama. Paljud leiavad, et on vale anda meie päevil hinnangut rooma kirikule 
jäledate tegude pärast, mis tähistasid tema valitsust ammustel teadmatuse ja pimeduse 
sajanditel. Kiriku kohutavat julmust vabandatakse tol ajal valitsenud barbaarsusega. 
Paavstluse soosijad ütlevad kaitsvalt, et tänapäeva tsivilisatsiooni mõju on põhjalikult 
muutnud katoliku kiriku vaateid. (SV 422.3) 


Kas need inimesed on unustanud ilmeksimatuse nõude, mille see kõrk võim esitas 
kaheksasaja aasta eest? Kaugel sellest, et sellisest nõudest loobuda, kinnitati seda 19. 
sajandil veelgi suurema veendumusega kui kunagi varem. Kuna rooma-katoliku kirik 
väidab, et ,,kirik ei ole kunagi eksinud ega eksi vastavalt Pühakirjale ealeski“ (John L. von. 
Moshein,, ,.Institutes of Ecclesiastical History“, raamat 3, sajand II, osa 2, peatükk 2, $ 9, 
märkus 17), ei ole ta ju loobunud põhimõtetest, mis juhtisid tema tegevust möödunud 
aegadel? (SV 423.1) 


Paavstlik kirik ei loobu iialgi oma taotlusest ilmeksimatusele. Kõike, mida katoliku kirik 
on teinud nende tagakiusamiseks, kes hülgasid tema dogmad, peetakse siiani ainuõigeks. 
Kas ta ei kordaks samu tegusid, kui selleks avaneks võimalus? Kui praegu kõrvaldataks 
ilmalike valitsuste poolt kehtestatud kitsendused ja rooma-katoliku kirikule antakse tagasi 
tema endine võim, taastuks viivitamatult ka hirmuvalitsus ning tagakiusamine. (SV 423.2) 


Rooma-katoliku kiriku suhtumise kohta südametunnistuse vabadusse ning nende ohtude 
kohta, mis ähvardavad eelkõige Ühendriikide kiriku poliitika edu puhul, lausub üks tuntud 
kirjanik järgmist: (SV 423.3) 


»Ühendriikides on palju neid, kes peavad kartust roomakatoliku kiriku õpetuste suhtes 
kitsarinnalisuseks või lapsikuks. Sellised inimesed ei näe paavstluse seisukohtades ja 
olemuses midagi, mis oleks vaenulik meie tavadele. Nad ei leia midagi pahaendelist tema 
mõju kasvatamises. Võrrelgem seepärast vaid mõnda meie valitsuse peamist põhimõtet 
katoliku kiriku omaga: (SV 423.4) 

»Ühendriikide konstitutsioon kindlustab kõigile südametunnistuse vabaduse. Miski pole 
sellest kallim ega tähtsam. Paavst Pius IX ütles oma ringkirjas 15. aug. 1854. a.: , Mõttetud 
ja ekslikud õpetused südametunnistuse vabaduse kait-seks on kõige hukatuslikum eksitus, 
katk, mida tuleb riigis kõige rohkem karta.“ Seesama paavst pani 8. dets. 1864. a. oma 
ringkirjas kirikuvande alla ,,need, kes nõuavad südametunnistuse ja jumalateenistuse 
vabadust“, samuti ,,kõik need, kes väidavad, et kirik ei tohi kasutada sundust“. (SV 423.5) 


Rooma-katoliku kiriku rahuarmastav toon Ühendriikides ei tähista muutust tema 
iseloomus. Ta on leplik selles, milles ta on võimetu. Piiskop O*Connor ütleb: ,,Usuline 
vabadus kestab vaid seni, kuni saabub võimalus kehtestada vastupidine seadus, mis ei 
õõnesta katoliiklust.“ ...St. Louis*'i peapiiskop sõnas kord: ,,Eksiõpetus ja uskmatus on 
kuriteod. Kristlikes maades, nagu näiteks Itaalias ja Hispaanias, kus kõik inimesed on 
katoliiklased ja kus katoliku kirikul on seadusandluses oluline osa, karistatakse nende eest 
samuti nagu teiste kuridegude eest.“ (SV 423.6) 


»Iga katoliku kiriku kardinal, peapiiskop ja piiskop annab paavstile truudusevande, 
muuhulgas järgmiste sõnadega: ,,Väärusulisi, kirikust lahkulööjaid ja meie isandale 
(paavstile) või tema eespool nimetatud järglastele vastuhakkajaid kiusan ma taga kõigest 
väest ja töötan nende vastu“ (Josiah Strong, ,,Our Country“, ptk. 5, 8 2-4). (SV 424.1) 


Loomulikult on rooma-katoliku kirikus ka tõelisi kristlasi. Tuhanded selle kiriku liikmed 
teenivad Jumalat parima arusaamise kohaselt, mis neil on. Kuna lihtliikmetel on keelatud 
lugeda Jumala Sõna, ei tunne nad tõde. Nad pole kunagi näinud erinevust elava, südamest 
tuleva teenistuse ja tühiste kommete ning tseremooniate vahel. Jumal vaatab kaastundlikult 
ja õrnalt neid inimhingi, keda on kasvatatud petlikus usus. Ta saadab valguskiiri läbi pilkase 
pimeduse, mis neid ümbritseb; kui neile ilmutatakse tõde Jeesuses, ühinevad paljud neist 
veel Jumala rahvaga. (SV 424.2) 


Ent paavstlik kirik pole tänapäeval rohkem kooskõlas Kristuse evangeeliumiga kui mõnel 
oma ajaloo varasemal perioodil. Protestantlikud kirikud on suures pimeduses, sest muidu 
võtaksid nad arvesse ajamärke. Rooma-katoliku kirik on oma plaanides ja 
tegutsemismotiivides tulevikkuvaatav. Oma mõjusfääri ja võimu suurendamiseks kasutab ta 
igasuguseid vahendeid ning valmistub ägedaks ja otsustavaks võitluseks veelkordse 
ülemvõimu pärast. Ta igatseb taas alustada tagakiusamisi ja hävitada kõike, mida 
protestantism on saavutanud. Katoliiklus levib kõikjale. Pangem tähele tema kirikute ja 
kabelite suurenevat arvu protestantlikes maades. Vaadakem tema kolledžite ja seminaride 
populaarsust Ameerikas; paljud protestandidki käivad neis. Vaadakem - rituaalide 
tugevnemist Inglismaal; üha rohkem inimesi läheb üle katoliiklaste ridadesse. See peaks 
tekitama ärevust kõigis, kes hindavad evangeeliumi puhtaid põhimõtteid. (SV 424.3) 


Protestandid on läinud paavstlusega kaasa ning isegi kaitsevad seda. Nad on teinud 
selliseid kompromisse ja järeleandmisi, mille üle isegi katoliiklased on üllatunud ja mida 


nad ei suuda mõista. Inimesed sulevad silmad rooma-katoliku kiriku tõelise olemuse ja 

nende ohtude ees, mida võib oodata tema ülemvõimult. Rahvas tuleb äratada vastu seisma 
südametunnistuse ja usulise vabaduse ohtlikeima vaenlase lähenemiskatsetele. (SV 424.4) 


Paljud protestandid peavad katoliku usku ebahuvitavaks ning selle jumalateenistust 
külmaks, mõttetuks tseremooniate rutiiniks. Siin eksitakse. Kuigi katoliku usk ei rajane 
tõele, pole see labane või saamatu pettus. Katoliku kiriku teenistus on väga mõjurikas 
tseremoonia. Väline hiilgus ja pühalikud usutalitused paeluvad inimeste meeli ning 
summutavad mõistuse ja südametunnistuse hääle. Selles on, mis silmi võlub. Suurepärased 
kirikud, = aukartustäratavad rongkäigud, kuldsed — altarid, juveelidega kaunistatud 
säilmekirstud, ülihead maalid ja oivalised skulptuurid pakuvad naudingut ilu armastavale 
hingele. Ka kõrvad saavad võlutud, sest muusika on lausa ületamatu. Inimesed täituvad 
aukartusega, kuulates võimsa oreli helisid, mis mitmehäälses harmoonias tõusevad toredate 
katedraalide kõrgete kuppelvõlvide ja sammastike alla. (SV 425.1) 


Väline hiilgus, toredus ja tseremoonia, mis tegelikult mõnitab patuhaige hinge igatsusi, 
on tõendiks seesmisest laostumisest. Kristuse religioon ei vaja selliseid peibutusi. Ristilt 
paistvas valguses paistab tõeline kristlus nii puhtana ja kaunina, et mingi väline ilustamine 
ei saa enam selle tõelist väärtust suurendada. Pühaduse ilu, alandlik ja tasane meelsus on 
omadused, mida hindab Jumal. (SV 425.2) 


Väline hiilgus pole veel puhaste ja üllate mõtete tunnuseks. Kõrget kunstimõistmist ja 
peent maitset omavad sageli meelelised inimesed. Saatan aga kasutab neid selleks, et 
inimesed unustaksid hinge vajadused, kaotaksid silmist tuleviku ja igavese elu ning 
pöörduksid ära oma tõelisest Aitajast, et elada ainult sellele maailmale. (SV 425.3) 


Väliselt toretsev religioon on uuendamata südamele kütkestav. Katoliku kiriku 
jumalateenistuse toredusel ja tseremoonial on ligitõmbav ja lummav mõju. See paneb 
paljusid arvama, et rooma-katoliku kirik on taevavärav ise. Ainult need, kes astuvad kindlalt 
tõe alusele ja kelle südant on uuendanud Jumala Vaim, võivad olla kartmatud Saatana mõju 
suhtes. Tuhanded inimesed, kellel puudub kogemuslik Kristuse tundmine, võtavad vastu 
jumalakartuse välise vormi ilma selle väeta. Just sellist religiooni ihaldab lihalik süda. (SV 
425.4) 


Kuna katoliku kirik väidab, et kirikul on õigus andestada patte, tunneb katoliiklane end 
vabana patust; pihilkäimise sakrament, ilma milleta kirik ei anna andestust, toetab omakorda 
vabadust pattu teha. See, kes põlvitab langenud inimese ees. et avada talle oma südame 
salajasemad mõtted, alandab oma inimväärikust. Pattude tunnistamisega preestrile — 
eksivale, patusele surelikule, kes on ise sageli rikutud viina ja kõlvatu eluga — madaldab 
inimene oma hinge õilsa-maid tundeid ja langeb andestuse ning rahu asemel pettuse võrku. 
Tema arusaam Jumalast samastub langenud inimesega, sest preester on ju Jumala esindaja. 
See alandav pattude ülestunnistamine teisele inimesele on sogaseks lätteks, millest on välja 
voolanud paljud pahed, mis rüvetavad maailma ja valmistavad seda ette lõplikuks 


hävinguks. Ometi on sellel, kes armastab eneserahuldamist, meeldivam tunnistada eksimusi 

kaassurelikule, kui avada hing Jumalale. Rikutud iseloomule on vastuvõetavam pattu 
kahetseda, kui et sellest loobuda. Kergem on suretada liha kotiriide, nõgeste ja ahelate abil, 
kui et lihalikke himusid risti lüüa. Lihalik süda on valmis kandma pigem rasket iket, kui 
kummarduma Kristuse ikke alla. (SV 425.53) 


Rooma-katoliku kiriku ja Kristuse esimese tuleku aegse juudi koguduse vahel on 
silmatorkav sarnasus. Kuigi juudid tallasid salaja kõik Jumala käsuõpetuse põhimõtted jalge 
alla, olid nad väliselt ranged käsu eeskirjade järgijad. Nad valvasid korralduste täitmist 
range täpsusega ja koormasid inimesi traditsioonidega, mis tegid kuulekuse vaevarikkaks ja 
rängaks. Nii nagu juudid nimetasid sellist suunda käsuõpetuse austamiseks, nii nimetavad 
katoliiklased end risti austajateks. Kuigi nad ülistavad Kristuse kannatuste sümbolit, 
salgavad nad oma eluga Teda, keda rist esitab. (SV 426.1) 


Paavstluse pooldajad kinnitavad ristid oma kirikuile, altaritele ja riietele. Ristimärke on 
kõikjal. Väliselt austatakse seda küll, kuid Kristuse õpetused maetakse mõttetute tra- 
ditsioonide, väärtõlgenduste ja väärate korralduste alla. Päästja sõnad vagatsevate juutide 
kohta sobivad veelgi paremini rooma-katoliku kiriku juhtide kohta: , Nad seovad kokku 
raskeid ja ränki koormaid ja panevad neid inimeste õlga-dele, aga ise nad ei taha sõrmegagi 
neid liigutada.“ (Matt. 23, 4.) Kohusetundlikke inimesi hoitakse pidevas hirmus Jumala viha 
ees, samal ajal kui kiriku kõrged aukandjad elavad toreduses ja meelelistes lõbudes. €SV 
426.2) 


Kujude ja reliikviate kummardamine, pühakute appihüüdmine ja paavsti ülistamine on 
Saatana osav plaan, mille kaudu juhtida inimeste mõtted eemale Jumala Pojast. Selleks, et 
viia inimesi hävingusse, püüab Saatan pöörata nende tähelepanu ära Temalt, kelle kaudu nad 
ainsana võivad leida päästet. Hingevaenlane tahab kinnitada nende tähelepanu 


millelegi, mis asendaks Teda, kes ütles: ,, Tulge minu juurde kõik, kes olete, vaevatud ja 
koormatud, ja mina annan teile hingamise!“ (Matt. 11, 28.) (SV 426.3) 


Saatan teeb pidevalt jõupingutusi, et esitada vääriti Jumala iseloomu, pattu ja suure 
võitluse tõelisi eesmärke. Tema targutused vähendavad Jumala käsuõpetuse autoriteeti ning 
annavad inimestele patustamiseks vabad käed. Samal ajal mõjutab Saatan neid pidama 
Jumalat julmaks türanniks, et nad armastuse asemel hakkaksid Temasse suhtuma hirmu ja 
vihkamisega. Julmus, mis on omane Saatana iseloomule, omistatakse Loojale. See sisendus 
on kinnistunud religiooni süsteemidesse ning väljendub jumalateenistuse viisides. Nii 
pimestatakse inimeste meeled ja Saatan julgustab neid sõdima sellise vägivaldse Jumala 
vastu. Jumalusest loodud moonutatud arusaama tõttu hakkasid paganarahvad uskuma, et 
inimeste ohverdamine oli vajalik jumaluse poolehoiu kind-lustamiseks. Nii said alguse 
kohutavalt julmad teod ebajumalateenistuses. (SV 427.1) 


Rooma-katoliku kirik ühendas paganluse kristlusega, esitas vääriti Jumala iseloomu ning 
võttis kasutusele sama halastamatud ja eemaletõukavad abinõud. Rooma-katoliku kiriku 

hiilgeajal kasutati piinapinke, et sundida inimesi nõustuma paavsti doktriinidega. Tuleriit 
ootas neid, kes ei nõustunud kiriku õpetustega. Veresaunu toimus nii meeletult palju, et 
nende tõelised tagajärjed ilmnevad alles Jumala kohtus. Kiriku aukandjad õppisid oma 
isanda, Saatana, juhendusel leiutama vahendid, mis põhjustasid ohvrile ülimaid piinu, kuid 
ei lõpetanud tema elu. Tihti korrati põrgulikku protsessi inimese vastupidavuse äärmise 
piirini, kuni kannataja tervitas surma kui vabastajat. (SV 427.2) 


Selline oli rooma-katoliku kiriku vastaste saatus. Poolehoidjate jaoks oli tal varuks piits, 
näljutamine ja muud kõikmõeldavad eemaletõukavad kehalised vaevad. Et kindlustada taeva 
poolehoidu, rikkusid patukahetsejad Jumala käsku loodusseadustest üleastumisega. Neid 
õpetati purustama sidemeid, mida Jumal oli seadnud õnnistuseks ja rõõmuks ini-mese 
maisel rännakul. Kalmistul puhkavad miljonid ohvrid, kes on pühendanud kogu elu 
asjatutele õigustustele maha suruda oma loomulikke kiindumusi, hoida tagasi iga sooja 
tunnet kaasinimeste suhtes kui seda, mis olevat Jumalale vastumeelne. (SV 427.3) 


Kui tahame mõista Saatana halastamatust, nagu see ilmnes sadade aastate jooksul mitte 
nende seas, kes kunagi ei olnud kuulnud midagi Jumalast, vaid kristlaskonna enda seas, 
tarvitseb meil ainult tutvuda katoliikluse ajalooga. Selle tohutu petliku süsteemi abil 
saavutas kurjusevürst oma eesmärgi, nimelt tõi teotust Jumalale ja viletsust inimestele. Kui 
näeme, kuidas tal õnnestus ennast maskeerida ja koguduse juhtide kaudu tegutseda, võime 
paremini mõista seda, miks on katoliku kirikul nii suur vastumeelsus Piibli vastu. Kui seda 
Raamatut loetakse, ilmneb Jumala armastus ja halastus; inimesed hakkavad mõistma, et 
Tema ei aseta kellelegi ühtegi sellist rasket koormat. Kõik, mida Isa ootab, on murtud ja 
kahetsev süda ning alandlik, kuulekas, meel. (SV 427.4) 


Kristuse elu ei andnud vähimalgi määral eeskuju selles, et inimesed peaksid sulgema end 
kloostritesse, et pääseda taevasse. Ta pole kunagi õpetanud, et armastus ja osavõtlikkus 
tuleb endast välja juurida. Päästja süda oli ääreni täis armastust. Mida lähemale jõuab 
inimene kõlbelisele täiuslikkusele, seda sügavamaks muutub tema tundeõrnus, seda 
teravamaks patutunnetus ja seda suuremaks kaastunne vaevatute vastu. Paavst ütles enese 
olevat Kristuse asemik. Ent kuidas saab võrrelda tema iseloomu meie Päästja iseloomuga? 
Kas keegi on kuulnud, et Kristus saatis inimesi vanglasse või piinapingile sellepärast, et nad 
ei austanud Teda taeva Kuningana? Kas Ta saatis surma neid, kes ei võtnud Teda vastu? Kui 
Samaaria küla elanikud Jeesust halvustasid, sai apostel Johannes pahaseks ja küsis: ,. Issand, 
kas tahad, et me käsime tulla tule taevast maha ja nad hävitada?“ Jeesus vaatas 
kaastundlikult jüngrile otsa ja noomis tema valjust sõnadega: ,,Inimese Poeg ei ole tulnud 
inimeste hingesid hukka saatma, vaid ära päästma.“ (Luuka 9, 54. 56 v. t.) Kuivõrd erinev 
on Kristuse iseloom paavsti iseloomust, kes kuulutab end ometi Tema asemikuks! (SV 
428.1) 


Rooma-katoliku kirik näitab tänapäeva maailmale oma hiilgavat palet, kuid kaitseb 
vabandustega kohutavat julmade tegude aruannet. Ta on riietunud Kristuse sarnasuse rüüsse, 

kuid tema olemus pole muutunud. Iga paavstluse põhimõte, mis oli tunnusmärgiks 
möödunud aegadel, on alles ka tänapäeval. Pimeduseaegadel välja mõeldud õpetused 
püsivad jõus. Ärgu keegi lasku ennast petta! Paavstlus, mida protestandid on praegu nii 
varmad austama, on seesama, mis valitses maailma reformatsiooni ajal, mil Jumala mehed 
astusid elu ohtu pannes selle vastu välja. Ta on sama uhke ja ülbelt häbematu nagu siis, kui 
ta valitses kuningate ja vürstide üle ning väitis, et tal on samad õigused kui Jumalal. 
Paavstlus pole nüüd vähem halastamatu ja despootlik kui siis, kui ta surus maha inimeste 
vabaduse ja tappis Kõigekõrgema pühasid. (SV 428.2) 


Paavstlus on just selline nagu prohvetikuulutus teda nimetab — ,,viimase aja 
ärataganemine“ (2. Tess. 2, 3. 4). See kirik tegutseb just nii nagu on kõige parem tema 
eesmärkide saavutamiseks. Kameeleoni muutliku välimuse all varjab ta mao mürki. ,,Usk ei 
peaks olema heas vahekorras ketseritega ega nendega, keda kahtlustatakse ketserluses“. 
(Lenfant, köide I1, Ik. 516). Kas seda võimu, kelle aruanne on kirjutatud tuhande aasta 
jooksul pühade verega, tuleks nüüd tunnustada Kristuse koguduse osana? (SV 429.1) 


Põhjuseta ei tunnistata protestantlikes maades tõsiasja, et katoliiklus erineb 
protestantismist nüüd palju vähem kui varasematel aegadel. On toimunud muutus, kuid 
mitte = paavstluses. . Rooma-katoliku kirik sarnaneb tõepoolest = paljuski - nüüdse 
protestantismiga, kuna protestantism on reformaatoriteaegse tasemega võrreldes suuresti 
muutunud. (SV 429.2) 


Kuna protestantlikud kirikud on otsinud maailma poolehoidu, on väärleebus teinud nende 
silmad pimedaks. Nad peavad õigeks uskuda head kõiges halvas ja paratamatu tu-lemusena 
hakkavad nad lõpuks uskuma halba kõiges heas. Selle asemel, et kaitsta kord pühadele 
antud usku, paluvad nad nüüd rooma-katoliku kirikult andestust oma karmi hinnangu ja 
kitsarinnalisuse pärast. (SV 429.3) 


Paljud need, kes ei vaata katoliiklusele poolehoiuga, ei näe siiski ka ohtu tema võimus ja 
mõjus. Paljud arvavad, et vaimne ja kõlbeline pimedus, mis valitses keskajal, soodustas 
kiriku dogmade, usuliste eelarvamuste ja rõhumise levikut, kuid et tänapäeva valgustatus, 
teadmiste üldine levik ja suurenev vabadus usuasjus takistavat sallimatuse ja 
hirmuvalitsemise taaselustumist. Paljas mõte, et midagi sellist võiks toimuda meie 
valgustatud ajastul, tundub naeruväärsena. Praegusele põlvkonnale paistab tõepoolest suur 
vaimne, kõlbeline ja religioosne valgus. Jumala avatud püha Sõna kaudu on maailm 
valgustatud, kuid tuleb meeles pidada, et mida suurem on antud valgus, seda suurem on 
pimedus neis, kes valgust moonutavad ja kõrvale heidavad. (SV 429.4) 


Kui protestandid uuriksid palves Piiblit, siis õpiksid nad tundma paavstluse iseloomu, 
hoiduksid sellest kõrvale. Kahjuks peavad paljud ennast nii targaks, et nad ei tunne 
vähimatki vajadust otsida alandlikult Jumalat, kes juhataks neid tõesse. Kuigi inimlapsed 
uhkustavad haridusega, ei tunne nad Pühakirja ja Jumala väge. Neil peab olema midagi, 

Nad igatsevad Jumalat unustada, kuid tahavad samas, et nad siiski näiks Tema 
meelespidajaina. Paavstlus on täiesti sobiv selliseid soove rahuldama. See on kohandatud 
kahesuguse inimgrupi vajaduste jaoks, kes hõlmavad peaaegu kogu maailma, nimelt need, 
kes tahaksid päästetud saada oma teenete kaudu ja need, kes püüavad pääseda ühes oma 
pattudega. Siin peitub katoliku kiriku võimu saladus. (SV 429.5) 


On selge, et suure vaimse pimeduse aeg oli paavstlusele soodus aeg, kuid on selge, et ka 
vaimse valguse ajastu on talle sama soodus. Möödunud aegadel, kui inimesed olid jäetud 
ilma Jumala Sõnata ning tõetundmiseta, olid nende silmad otsekui seotud ja seetõttu 
langesid tuhanded lõksu. Nad ei suutnud näha püüdepaela, mis oli laotatud nende jalge ette. 
Meie põlvkonnas leidub palju neid, kelle silmi pimestab inimeste mõttetarkuste sädelus, 
vääralt teaduseks nimetatud“ tarkus. Ka nemad ei märka võrku ja lähevad sellesse sama 
kergesti nagu oleksid nendegi silmad seotud. Inimese vaimsed võimed on Looja and ja 
Jumala plaani kohaselt peaksid inimesed kasutama neid tõe ja õiguse teenistuses. Kuid siis, 
kui südames hellitatakse uhkust ja auahnust ning inimesed ülistavad oma teooriaid enam kui 
Jumala Sõna, võib tarkus korda saata rohkem kurja kui teadmatus. Nii osutub tänapäeva 
väärteadus, mis õõnestab usku Piiblisse ja valmistab teed paavstluse vastuvõtmisele selle 
meeldivates vormides, sama edukaks vahendiks kui seda oli teadmiste puudumine, mis avas 
tee katoliikluse edule pimedal keskajal. (SV 430.1) 


Liikumistega, mis püüavad Ühendriikides praegu kindlustada kiriku tavadele ja 
kommetele riigi toetust, astuvad protestandid paavsti jälgedes. Veelgi enam — nad avavad 
sellega ukse katoliiklusele, et see võiks protestantlikus Ameerikas saavutada selle 
ülemvõimu, mille ta Vanas Maailmas kaotas. Kõnealusele liikumisele lisab tähtsust fakt, et 
peamiseks eesmärgiks on pühapäevaseaduse maksmapanek — tava, mis sai alguse rooma- 
katoliku kirikust ja mida ta peab oma autoriteedi märgiks. Saatana eesmärk ja paavstluse 
vaim — anda suurem austus inimlikele, traditsioonidele kui Jumala käskudele — tungib 
protestantlikesse kirikutesse ja paneb nad ülistama pühapäeva, mille paavstlus seadis sisse 
oma võimu märgiks. (SV 430.2) 


Kui lugeja tahab teada vahendeid, mida hakatakse kasutama peatselt saabuvas võitluses, 
tarvitseb uurida ainult ajalugu, et näha, milliseid vahendeid kasutas katoliku kirik samal 
eesmärgil möödunud aegadel. Kui lugeja tahab teada, kuidas paavsti pooldajad ja 
protestandid hakkavad ühinemise korral kohtlema neid, kes ei võta omaks nende dogmasid, 
siis vaadelgu ta katoliku kiriku suhtumist hingamispäeva ja selle kaitsjatesse. (SV 430.3) 


Kuninglikud käskkirjad, üldised kirikukogud ja kiriku korraldused, mida maine võim 
toetas, olid vahendid, mille abil paganlik püha saavutas kristlikus maailmas austatud 
positsiooni. Esimeseks avalikuks sammuks pühapäeva pidamise maksmapanekul oli keiser 
Constantinuse poolt väljastatud määrus (321. a. m. a. j.; vaata lisa). See edikt kohustas 
linnainimesi puhkama ,,päikese auväärsel päeval“, kuid lubas maainimesel hädapäraseid 

põllutöid teha. On tähelepanuväärne, et see paganlik seadus kehtestati keisri poolt pärast 
seda, kui ta oli kristluse nimeliselt vastu võtnud. (SV 431.1) 


Kuna kuninglik mandaat ei suutnud täielikult asendada jumalikku autoriteeti, siis esitas 
piiskop Eusebios, kes ihaldas vürstide soosingut ja oli Constantinuse südamesõber, väite, et 
Kristus olevat ise kandnud hingamispäeva üle pühapäevale. Uue õpetuse kinnituseks ei 
esitatud ainsatki Pühakirja tunnistust. Eusebios ise tunnistas tahtmatult selle võltsingu 
alusetust ja viitas muudatuse tõelistele autoritele. ,,Kõik asjad,“ ütles ta, ,,mis olid 
kohustuslikud hingamispäeval, oleme meie üle viinud Issanda päevale.“ (Robert Cox, 
»Sabbath Laws and Sabbath Duties“, Ik. 538.) Ent kuigi pühapäeva pühitsemine oli alusetu, 
julgustas selline väide inimesi Issanda hingamispäeva jalge alla tallama. Kõik, kes soovisid 
saada maist au, võtsid vastu populaarse püha päeva. (SV 431.2) 


Pärast seda, kui paavstlus oli kinnistunud, jätkati pühapäeva ülistamist. Mõni aeg 
tegelesid inimesed pühapäeval veel põllutööga, kui nad ei läinud just kirikusse. Seitsmendat 
päeva peeti endiselt hingamispäevaks. Kuid paavsti seadus hakkas mõju avaldama. Neil, kes 
olid pühas ametis, keelati pühapäeval kodanlikes vaidlusküsimustes kohut mõista. Peagi 
kästi kõigil inimestel, hoolimata ühiskondlikust seisundist, hoiduda tööst pühapäeval. 
Sellest korraldusest üleastujat trahviti, kui ta oli vaba kodanik või anti piitsa, kui ta oli 
sulane. Hiljem anti välja määrus, mille kohaselt rikkaid inimesi tuli uleastumise korral 
karistada poole varanduse kaotamisega; kui nad aga osutusid kangekaelseteks, pidid neist 
saama orjad. Alamaid rahvaklasse karistati eluaegse pagendusega. Asja huvides räägiti ka 
imetegudest. Muude kummaliste juhtumite reas kõneldi ühest põllumehest, kes otsustas 
kõvasti mehele käe külge kinni ja kaks aastat kandnud ta seda enesega kaasas ,,oma üpris 
suureks piinaks ja häbiks“. (Francis West, ,,Historical and Practical Discourse on the Lord*s 
Day“, Ik. 174.) (SV 431.3) 


Seejärel käskis paavst kihelkonna preestril manitseda pühapäevaseadusest üleastujaid ja 
soovitada neil minna kirikusse palvetama, et mitte tuua mõnd suurt õnnetust enesele ja 
naabritele. Ühel kirikukogul esitati väide, mida hiljem on laialdaselt kasutanud ka 
protestandid: kuna mõnda inimest oli pühapäeval töötamise ajal tabanud välk, siis näitavat 
see, et pühapäev on tõesti hingamispäev. Prelaadid ütlesid: ,,Siit näeme, kui suur on Jumala 
meelepaha nende inimeste vastu, kes ei pühitse Issanda päeva.“ Ja siis tehti üleskutse 
preestritele, vaimulikele, kuningatele, vürstidele ja kõigile ustavaile inimestele ,,näidata üles 
innukust ja hoolt, et sellele päevale antaks temale vääriline austus ja seda päeva peetakse 
Kristuse auks veelgi tõsisemalt“ (Thomas Morer, ,,Discourse in Six Dialogues on the Name, 
Nation and Observation of the Lord*s Day“, Ik. 271). (SV 432.1) 


Kui kirikukogude dekreedid osutusid veel ebapiisavaiks, paluti ilmalikku valitsust anda 
välja käskkiri, mis pidi hirmutama inimesi ja sundima neid pühapäeval tööst loobuma. Ühel 
Roomas peetud sinodil kinnitati kõik otsused uuesti, veelgi suurema jõu ja pühalikkusega. 

Need liideti kiriku seadustega ja riigivõimud kehtestasid nõudmised kogu kristlaskonnas. 
(Vaata Heylyn, ,,History of the Sabbath“, ptk. 2. 5, 7 osa.) (SV 432.2) 


Kuna pühapäeva pidamisel puudus Pühakirja autoriteet, kutsus selline otsus esile suure 
hämmelduse. Inimesed kahtlesid oma õpetajate õiguses kõrvaldada Jehoova kindel 
teadaanne: ,, Seitsmes päev on Jehoova, sinu Jumala hingamispäev“ selle nimel, et austada 
päikesepäeva. Et korvata Piibli tunnistuse puudumist, oli vaja leida uusi väljapääsuteid. Üks 
innukas pühapäeva kaitsja, kes kaheteistkümnenda sajandi lõpul külastas Inglismaa kirikuid, 
leidis, et ustavad tunnistajad panid ametlikule korraldusele vastu. Tema jõupingutused jäid 
nii viljatuks, et ta otsustas mõneks ajaks isegi maalt lahkuda, et oma õpetuste 
pealesurumiseks tõendusi otsida. Kui ta tagasi pöördus, oli tema tööl suurem edu ja 
väljamõeldud vahendid tegid oma osa. Ta võttis nimelt endaga kaasa ühe kirjarulli, mille 
ütles olevat saanud Jumalalt eneselt. See sisaldas käsku pühapäeva pühitsemiseks ja 
kohutavaid ähvardusi sõnakuulmatutele. See mõjukas dokument, mis oli sama alatu võltsing 
kui korraldus, mida ta toetama pidi, öeldi olevat langenud taevast ja leitud Jeruusalemmast 
püha Siimeoni altarilt Kolgatal. Tegelikult oli see pärit paavsti paleest Roomas. Pettust ja 
võltsimist kiriku võimu ning rikkuse suurendamiseks on paavstlik preesterkond kõigil 
aegadel pidanud seaduslikuks. (SV 432.3) 


Kirjarull keelas töötamise alates üheksandast tunnist ehk kella kolmest laupäeva 
õhtupoolikul kuni päikesetõusuni esmaspäeval. Selle autoriteetsust kinnitasid paljud 
»imeteod“, nagu teatati. Nii näiteks jutustati, et inimesi, kes töötasid pärast määratud tundi, 
olevat tabanud halvatus. Keegi mölder, kes püüdnud jahvatada jahu pühapäeval, näinud, et 
jahu asemel voolas välja veri ja veskiratas seisis paigal. Üks naine, kes pannud taigna 
leivaahju, leidnud selle väljavõtmisel olevat küpsemata, kuigi ahi oli olnud väga kuum. Üks 
teine naine, kes valmistanud taigna küpsetamiseks üheksandal tunnil, kuid otsustanud selle 
siiski kõrvale panna esmaspäevani, leidnud järgmisel päeval, et see oli jumalikul väel 
muutunud küpseks leivapätsiks. Üks mees, kes küpsetanud leiba laupäeval pärast 
üheksandat tundi, leidnud järgmisel hommikul leiba murdes, et sellest hakanud voolama 
verd. Selliste mõttetute ja ebausklike väljamõeldistega püüdsid pühapäeva kaitsjad tagada 
pühapäeva pühadust. (Vaata Ro-ger de Hoveden ,, Annals“, k-2, Ik. 528-530.) (SV 433.1) 


Sotimaal ja Inglismaal püüti kindlustada pühapäevale suuremat austust sellega, et sellele 
liideti osa vanast hingamispäevast. Ent aeg, mille pühakspidamist nõuti, oli üsna erinev. Üks 
Sotimaa kuninga edikt teatas, et ,, laupäeva, alates kella kaheteistkümnest keskpäeval, tuleks 
pidada pühaks“, ja et ,,ükski inimene ei tohiks tegelda ilmalike talitustega, alates sellest ajast 
kuni esmaspäeva hommikuni“. (Morer, 1k. 290, 291.) (SV 433.2) 


Vaatamata kõigile jõupingutustele kehtestada pühapäeva pühadus, tunnistasid 
katoliiklased ka ise avalikult, et hingamispäev põhines jumalikul autoriteedil ja selle 
asemele seatud päikesepäev oli inimliku päritoluga. 16 sajandil kuulutas paavstlik 
kirikukogu avalikult: ,,Pidagu kõik kristlased meeles, et Jumal pühitses seitsmendat päeva, 

et selle võtsid omaks ja seda pühitsesid mitte ainult juudid, vaid ka kõik teised, kes 
väidavad, et nad teenivad Jumalat, kuigi meie, kristlased, oleme muutnud nende 
hingamispäeva Issanda päevaks“ (samas Ik. 281, 282). Need, kes omavoliliselt muutsid 
Jumala käsu, ei teinud seda teadmatult, vaid seadsid endid teadlikult Jumalast 
kõrgemale. (SV 433.3) 


Tabavaks näiteks katoliku kiriku käitumisest nendega, kes ei nõustunud temaga, on pikk 
ja verine lugu valdeslaste tagakiusamisest, kellest mitmed olid hingamispäeva pühitsejad. 
Ka paljud teised kannatasid ustavuse pärast neljandale käsule. Eriti iseloomulik on Etioopia 
kirikute ajalugu. Keset pimeda aja süngust unustas ja kaotas maailm silmist kirstlased Kesk- 
Aafrikas. Palju sajandeid nautisid nad usulise teenistuse vabadust, kuid lõpuks sai rooma- 
katoliku kirik teada nende olemasolust. Varsti suudeti Etioopia keiser mee-litada 
tunnustama paavsti Kristuse asemikuna. Järgnes muidki järeleandmisi. Anti välja käskkiri, 
mis keelas hingamispäeva pühitsemise kõige karmimate karistuste ähvardusel. (Vaata 
Michael Geddes, ,, Church History of Etiopia“, Ik. 311, 312.) Ent paavstlik hirmuvalitsus 
muutus varsti nii raskeks ikkeks, et Etioopia otsustas selle oma kaelalt heita. Pärast hirmsat 
võitlust aeti katoliiklased riigist välja ja taastati endine usk. Kogudused tundsid 
vabanemisest rõõmu ega unustanud kunagi õppetundi, mida olid õppinud rooma kiriku 
petliku, fanaatilise ja despootliku võimu all. Sõltumatuks jääda tähendas jääda tundmatuks 
ülejäänud kristlaskonnale. (SV 434.1) 


Aafrika kirikud pidasid hingamispäeva nii, nagu oli pidanud paavstlik kirik enne oma 
täielikku ärataganemist: seitsmendat päeva peeti kuulekuses Jumala käsule, kuid pühapäeval 
hoiduti tööst vastavalt kiriku kombele. Rooma kirik oli pärast võimule saamist tallanud jalge 
alla Jumala hingamispäeva, et ülistada oma päeva, kuid Aafrika kogudused, kes jäid otsekui 
varju peaaegu tuhandeks aastaks, ei võtnud sellest ususttaganemisest osa. Sellel perioodil, 
kui nad allutati paavsti võimu alla, olid nad sunnitud kõrvaldama tõelise ja austama vale 
hingamispäeva, kuid niipea kui nad saavutasid taas sõltumatuse, hakkasid nad uuesti pidama 
neljanda käsu hingamispäeva. (Vaata lisa.) (SV 434.2) 


Need minevikukogemused ilmutavad selgesti rooma kiriku vaenulikkust tõelise 
hingamispäeva ja selle kaitsjate vastu ja näitavad, milliseid vahendeid ta kasutab oma 
korralduste tunnustamise saavutamiseks. Jumala Sõna teatab meile, et need sündmused 
korduvad, kui -rooma-katoliiklased ja protestandid ühinevad pühapäeva - esile 
tõstmiseks. (SV 434.3) 


Ilmutusraamatu 13. peatüki prohvetikuulutus ütleb, et võim, mida esitab tallesarvedega 
metslane, teeb, et ,,maa ja need, kes seal peal elavad“, kummardavad paavstlust, keda selles 
kirjatekstis sümboliseeritakse ,,pantrisarnase“ metsalisega. Kahe sarvega metsaline ,,käsib 
neid, kes maa peal elavad,teha kuju metsalisele“ ja ta ,teeb, et kõik, nii pisukesed kui 
suured, nii rikkad kui vaesed, nii vabad kui orjad, võtavad vastu metsalise märgi“ (Ilm. 13, 
11-16). Oleme juba leidnud, et Ühendriigid on võim, mida esitab tallesarvedega metsaline 

ning et see prohvetikuulutus täitub siis, kui Ühendriigid panevad maksma pühapäeva 
seaduse, mida rooma-katoliku kirik nimetab oma ülemvõimu eriliseks tundemärgiks. Ent 
seda ei teosta Ühendriigid üksinda. Rooma-katoliku kiriku mõju pole maades, mis kord 
tunnustasid tema valitsust, veel kaugeltki kadunud. Prohvetikuulutus ennustab tema võimu 
taastamist: ,,Ja ma nägin ühe tema peadest olevat nagu surmavalt haavatud; ja tema 
surmahaav paranes. Ja kogu ilmamaa imetles, jälgides metsalist“ (salm 3). Surmav haav 
osutab paavstluse langusele aastal 1798. Pärast seda, ütleb prohvet, ,,tema surmahaav 
paranes. Ja kogu ilmamaa imetles, jälgides metsalist“. Paulus teatab selgesti, et ,,ülekohtu 
inimene“ püsib Kristuse teise tulekuni (2. Tess. 2, 3-8). Kuni armuaja lõpuni jätkab ta oma 
petmistööd. Ilmutusraamatu kirjutaja lisab paavstluse kohta: ,,Ja teda hakkavad 
kummardama kõik, kes maa peal elavad, kellede nimed maailma algusest ei ole kirjutatud 
tapetud Talle eluraamatusse.“ (Ilm. 13, 8.) Nii Vanas kui ka Uues Maailmas saab paavstlus 
austatud pühapäeva pidamise kaudu, mis põhineb üksnes rooma-katoliku kiriku 
autoriteedil. (SV 434.4) 


19. sajandi keskpaigast alates on prohvetikuulutuste uurijad esitanud maailmale seda 
tõsiasja. Sündmustes, mis toimuvad, on näha kiiret ettekuulutuste täitumist. Protestantlikud 
õpetajad nõuavad jumaliku autoriteedi tunnustamise tõenduseks samuti austust pühapäevale, 
kuigi nad näevad, et selleks puudub Pühakirjas alus. Korratakse väidet, et Jumala kohtud 
tabavad inimesi pühapäeva pühadusest üleastumise pärast. Seda juba hakataksegi toonitama. 
Liikumine pühapäeva seaduse kehtestamiseks võtab kiiresti ülemaailmse ulatuse. (SV 
435.1) 


Rooma-katoliku kirik on lausa imestusväärselt osav. Ta mõistab, mis toimub. Ta ootab 
oma aega, sest ta näeb, et protestantlikud kirikud annavad talle austust siis, kui nad võtavad 
vastu vale hingamispäeva ning et nad valmistuvad selle maksmapanekuks just nende 
vahenditega, mida ta ise kasutas möödunud aegadel. Need, kes heidavad ära tõevalgu se, 
otsivad veelkord tuge ennast ilmeksimatuks tunnistavalt võimult, et suruda peale korraldust, 
mille on seadnud inimene. Pole raske kujutleda, kui meelsasti aitab rooma kirik protestante 
selles töös. Ja kes oskakski paavstlikest juhtidest paremini kohelda - kirikule 
sõnakuulmatuid? (SV 435.2) 


Rooma-katoliku kirik koos kõigi oma harudega üle maailma moodustab suure paavsti 
valitsuse all oleva organisatsiooni, mis on seatud teenima tema huve. Kiriku miljoneid 
liikmeid üle kogu maailma kohustatakse olema ustavad paavstile. Olenemata rahvusest või 
riigikorrast peavad nad kiriku autoriteeti pidama kõigest muust tähtsamaks. Kuigi nad 
võivad vanduda riigile lojaalsust, seisab sellest tõotusest kõrgemal kuulekusetõotus rooma- 
katoliku kirikule, kes vabastab nad kiriku huvidele ebasoodsast vandest. (SV 436.1) 


Ajalugu tunnistab paavstliku Rooma kavalatest ja järelejätmatutest jõupingutustest 
sekkuda riikide siseasjadesse. Olles võitnud niiviisi endale jalgealuse, edendab katoliku 
kirik oma eesmärke ka siis, kui see nõuab valitsejate ja rahva hävingut. 1204. a. pressis 

paavst Innocentius III Aragoni kuningalt Peter II välja järgmise vande: ,,Mina, Peter, 
aragoonide kuningas, tunnistan ja tõotan olla alati ustav ja kuulekas minu isandale paavst 
Innocentiusele, tema katoliiklastest järglastele ja rooma-katoliku kirikule, ning ustavalt 
hoida oma kuningriiki kuulekuses temale, kaitsta katoliku usku ja hävitada eksiõpetusi.“ 
(John Dowling, ,,The History of the Romanism“ raamat 5, ptk. 6, 55 osa.) Selline kohustus 
on kooskõlas dogmaga, et Rooma paavstil ,,on õigus keisreid troonilt tõugata“ ja ,,et ta võib 
vabastada alamaid nende truudusest jumalakartmatute valitsejate vastu.“ (Mosheim, r. 3, 
cent. II, pt. 2, ptk. 2, see. 9, märkuks 17 (vaata ka lisa.) (SV 436.2) 


Pidagem meeles rooma-katoliku kiriku kiitlemist, et kirik ei muutu kunagi. Gregorius VII 
ja Innocentius II põhimõtted on ikka veel rooma-katoliku kiriku põhimõtted. Oleks tal vaid 
võimu, siis rakendaks ta neid nüüd niisama jõuliselt kui möödunud sajandeil. Protestandid ei 
tea, mida nad teevad sellega, kui nad kavatsevad katoliku kiriku abiga maksma panna 
pühapäeva seadust. Nemad tahavad saavutada oma eesmärki, kuid katoliku kirik püüab selle 
kaudu võita tagasi oma kaotatud ülemvõimu. Kui Ühendriikides kehtestatakse seadus, et 
kirik võib kasutada või suunata riigivõimu ning et usulistest kommetest kinnipidamist 
hakatakse peale sundima ilmalike seadustega, tähendab, et kiriku ja riigi autoriteet peab 
valitsema südametunnistust, siis on tagatud katoliku kiriku triumf. (SV 436.3) 


Jumala Sõna on andnud ähvardava ohu kohta hoiatuse. Kui seda hoiatust tähele ei panda, 
saab protestantlik maailm tunda, millised on tegelikult katoliku kiriku kavatsused, ainult et 
siis on lõksust pääseda juba liiga hilja. Katoliku kiriku võim kasvab vaikselt. Tema õpetused 
avaldavad oma mõju seadusandlikes kodades, kirikuis ja inimeste südames. Ta ehitab 
kõrgeid ja massiivseid hooneid, mille salajastes peiduurgastes seatakse kord uuesti sisse 
endised vaenuvõtted. Salaja ja märkamatult tugevdab ta oma jõude selle nimel, et saavutada 
eesmärk siis, kui saabub aeg tegutseda. Ennekõike vajavad paavsti käsilased soodsat 
pinnast. See on neil peaaegu et olemas. Varsti saame näha ja tunda, mis on katoliku kiriku 
eesmärk. See, kes usub Jumala Sõna ja kuuletub sellele, tõmbab endale paavsti käsilaste 
põlguse ja tagakiusamise. (SV 437.1) 

PEATÜKK 36—[ÄHENEV VÕITLUS 


Suure võitluse algusest saadik on Saatana eesmärgiks olnud Jumala käskude 
kummutamine. Selle eesmärgi nimel alustas ta mässu Looja vastu. Siis, kui ta heideti taevast 
välja, jätkas ta võitlust maa peal. Tema püsivaks eesmärgiks on olnud inimeste petmine ja 
Jumala käsuõpetuse teotamine. Jumala käsuõpetust teotada on võimalik kas kogu 
käsuõpetuse äraheitmisega või ühe eeskirja kõrvaldamisega — tulemus on kokkuvõttes 
sama. See, kes eksib ,,ühe vastu“, näitab põlgust kogu käsuõpetuse vastu; tema mõju ja 
eeskuju soodustab üleastumist; ta saab ,,süüdlaseks kõigi vastu“ (Jak. 2, 10). (SV 437.2) 


Saatan on moonutanud Piibli õpetusi, et sel teel tuua põlgust jumalikele seadustele ja nii 
on eksiõpetused saanud tuhandete inimeste usuks, kes tunnistavad, et nad usuvad Pühakirja. 
Viimane suur kokkupõrge tõe ja eksituse vahel on tegelikult Jumala käsu pärast peetud 
kauakestnud võitluse viimane heitlus. See lahing seisab meie ees — lahing inimeste käskude 
ja Jehoova eeskirjade, Piibli usu ning väljamõeldiste ja traditsioonide vahel. (SV 437.3) 


Jõud, mis selles võitluses ühinevad tõe ja õiguse vastu, tegutsevad ülimalt aktiivselt. Ja 
ometi hinnatakse nii vähe Jumala Püha Sõna, mis on meieni jõudnud selliste kannatuste ja 
vere hinnaga. Piibel on tänapäeval kättesaadav kõigile, kuid vähesed võtavad selle vastu 
elujuhisena. Uskma-tus valitseb ärevusttekitavas ulatuses mitte ainult maailmas, vaid ka 
koguduses. Paljud eitavad õpetusi, mis on kristliku usu tugisammasteks. Loomise suured 
tõed sellisel kujul nagu neid esitavad inspireeritud kirjutajad, samuti inimese languse, 
lepituse ja Jumala käsu püsivuse põhimõtted on kas tervikuna või osaliselt hüljanud enamik 
end kristlikuks tunnistatavast maailmast. Tuhended inimesed, kes uhkeldavad oma tarkuse 
ja sõltumatusega, peavad nõrkuseks usaldada täielikult Piiblit. Nad loevad andekuse ja 
õpetuse tunnuseks Pühakirja kallal norimist; nad kõrvaldavad Jumala Sõna kõige tähtsamad 
tõed ja annavad neile oma seletuse. Paljud jutlustajad, professorid ja õpetajad räägivad 
inimestele, et Jumala käsuõpetus on muudetud või tühistatud. Neid, kes peavad käsu 
nõudeid veelgi kehtivaks, peetakse naeru ja põlguse vääriliseks. (SV 437.4) 


Kui inimesed heidavad kõrvale tõe, heidavad nad ära ka tõe Autori. Kui nad tallavad 
jalge alla Jumala käsuõpetuse, eitavad nad ka Käsuandja autoriteeti. Õpetustest ja teooriatest 
on sama kerge teha endale ebajumalat kui puust või kivist. Jumala iseloomu vääresitusega 
püüab Saatan luua inimestes pilti Jumalast kui julmast olevusest. Nii mõnegi filosoofia 
ebajumala tõstavad inimesed troonile Jehoova asemele, elavat Jumalat aga nii nagu Ta on 
ilmutatud Tema Sõnas, Kristuses ja loomistöös, kummardavad tegelikult vähesed. Tuhanded 
inimesed kummardavad loodust, samal ajal salgavad nad looduse Jumalat. 
Ebajumalateenistus on tänapäeva kristlikus maailmas olemas sama reaalselt, kui ta oli seda 
vanas Iisraelis Eelija päevil; erinevus on vaid vormis. Paljude targaks peetud inimeste — 
filosoofide, poeetide, poliitikute, ajakirjanike jumal, tunnustatud moodsate ringkondade, 
kolledžite ja ülikoolide ning isegi mõnede teoloogiliste asutuste jumal pole sugugi parem 
kui Baal, Foiniikia päikesejumal. (SV 438.1) 

Mitte ükski teine eksiõpetus, mille kristlik maailm on vastu võtnud, ei kõiguta Jumala 
autoriteeti jultunumalt, pole loogilisele mõtlemisele vastukäivam ega hukatuslikum oma 
tagajärgede poolest, kui seda on kaasaegne kiireltleviv õpetus, et Jumala käsk ei ole enam 
kohustuslik. Igal rahval on oma seadused, mis nõuavad austust ja kuulekust; ükski valitsus 
ei saa eksisteerida ilma nendeta. Kuidas võiks siis arvata, et taeva ja maa Loojal pole ühtki 
seadust oma loodolevuste valitsemiseks? Oletagem, et väljapaistvad kirikuõpetajad 
õpetaksid avalikult, et seadused, mille põhjal valitsetakse nende maad ja mis kaitsevad riigi 
kodanike õigusi, ei ole kohustuslikud, kuna need piiravad inimeste vabadust, ja seepärast ei 
tuleks neile kuuletuda. Kui kaua lubataks sellistel meestel kantslist kõnelda? Kuid kas 
riigiseaduste tähele panemata jätmine on suurem kuritegu kui jumalike eeskirjade jalge alla 
tallamine? (SV 438.2) 


Arusaadavam oleks see, et riigid tühistavad ennemini oma seadused ja lubavad inimestel 
teha, nagu neile meeldib, kui et universumi Valitseja kõrvaldab oma seadused ja jätab 
maailma õiguse mõõdupuuta, mille järgi mõista hukka süüdlast ja õigeks kuulekaid. Kas me 
teame, milline tagajärg on Jumala käsu hülgamisel? Seda on teha püütud. Kohutavad olid 
sündmused Prantsusmaal, kui valitsevaks võimuks sai ateism. Siis nägi maailm, et Jumalast 
seatud korralduste kõrvaleheitmine tähendab kõige julmemate türannide valitsema 
pääsemist. Kui õiguse mõõdupuu kõrvaldatakse, avatakse kurjusevürstile tee oma võimu 
kinnitamiseks maa peal. (SV 439.1) 


Ükskõik mis punktis jumalikud eeskirjad ära heidetakse, ei näi patt seal enam patuna ega 
õiglus ihaldusväärsena. Need, kes keelduvad alistumast Jumala valitsusele, on täiesti 
võimetud valitsema iseennast. Hukatuslike õpetuste kaudu sisendatakse sõnakuulmatust 
loomu poolest nagunii kannatamatute laste ja noorukite südamesse. Tagajärjeks on 
seadusetus ja ohjeldamatus ühiskonnas. Rahvahulgad pilkavad nende kergeusklikkust, kes 
on kuulekad Jumala nõudmistele, kuid võtavad ise õhinal vastu Saatana pettused. Nad 
annavad voli oma himudele ja naudivad patte, mis on paganate peale kutsunud Jumala 
kohtunuhtlused. (SV 439.2) 


Need, kes õpetavad rahvast Jumala käskudesse üleolevalt suhtuma, külvavad 
sõnakuulmatust ja lõikavad seda. Kui Jumala käsuõpetuse piirav mõju täiesti hüljata, jääksid 
varsti kõrvale ka inimeste seadused. Kuna Jumal keelab ebaausad teod, himustamise, 
valelikkuse ja petmise, on inimesed valmis jalge alla tallama Jumala seadused kui takistused 
ilmaliku heaolu teel. Taeva eeskirjade kõrvaldamise tulemused on aga sellised, milliseid ei 
oska aimatagi. Kui käsud ei oleks kohustuslikud, siis ei kardaks enam keegi neist üle astuda! 
Siis ei oleks võimalik enam kaitsta oma vara, sest inimesed omandaksid vägivaldselt 
kaasinimeste omandi ja tugevaimast inimesest saaks rikkaim. Siis ei oleks elu enam kallis. 
Abielutõotus ei kaitseks perekonda püha kaitsevallina. See, kellel on võimu, võtaks soovi 
korral vägivaldselt ligimese naise. Viies käsk kõrvaldataks samuti nagu neljas ja lapsed ei 
kohkuks enam mõrvamast oma vanemaid, kui sel viisil on võimalik rahuldada oma rikutud 

südame ihasid. Tsiviliseeritud maailm muutuks röövlite ja mõrtsukate tallermaaks, rahu ja 
õnn pageks maa pealt sootuks. (SV 439.3) 


Õpetus, et inimesed on vabastatud kuulekusest Jumala nõuetele, on juba iseenesest 
nõrgendanud kõlbelist jõudu ja avanud maailmale ülekohtulüüsid. Seadusetus ja kõlbeline 
laostumine tormavad meie peale tohutu tõusulainena. Perekonnas tegutseb Saatan, tema lipp 
lehvib isegi näiliselt kristlikes kodudes. Selles kitsas ringis valitsevad kadedus, kurjad 
kahtlustused, silmakirjalikkus, võõrdumine, tülid, püha usalduse reetmine ja himude 
rahuldamine. Kogu usuliste põhimõtete ja õpetuste süsteem, mis peaks moodustama 
ühiskonna aluse ja raamistiku, näib kõikuvat kokkuvarisemise äärel. (SV 440.1) 


Kõige alatumatele roimaritele, kes on kuritegude tõttu vanglasse toimetatud, osutatakse 
sageli suurimat tähelepanu nagu oleksid nad saavutanud kadestusväärse seisukoha. 
Ajakirjanduses kirjeldatakse kuritegude eemaletõukavaid üksikasju; sel viisil aga 
pühendatakse paljusid pettuste, röövimiste ja mõrvade taktikasse ning Saatan juubeldab oma 
põrgu-like plaanide edu üle. Pahede levik, enesetapud, joomine ja igat liiki ülekohtu 
suurenemine peaks panema kõiki, kes kardavad Jumalat, mõtlema, mida küll teha kurjuse 
tõusu tõkestamiseks? (SV 440.2) 


Kohtud on äraostetavad. Valitsejaid õhutab tegevusele kasumiiha ja meelelised lõbud. 
Joomine on tumestanud paljude võimeid nii, et Saatan on saanud nende üle lausa piiramatu 
võimu. Juriste petetakse, ostetakse ära ja viiakse eksiteele. Joomingud, pidustused, viha, 
kadedus ja kõikmõeldav ebaõiglus valitseb nende hulgas, kes annavad välja seadusi. ,, Õiglus 
seisab kaugel, sest tõde komistab uulitsal ja otsekohesus ei saa sisse tulla!“ (Jes. 59, 
14.) (SV 440.3) 


Jumalakartmatus ja vaimulik pimedus, mis valitses rooma-katoliku kiriku ülemvõimu 
ajal, oli Pühakirja luku taha panemise vältimatu tagajärg. Kuid mis on üleüldise uskmatuse, 
Jumala käskude hülgamise ja sellest tuleneva moraalse laostumise põhjuseks evangeeliumi 
täie valguse ajastul, usulise vabaduse ajastul? Kuna Saatan ei saa enam hoida maailma oma 
võimu all Pühakirja lugemise keeluga, püüab ta teiste vahendite kasutamisega saavutada 
sama eesmärki. Ta hävitab usu Piiblisse ja saavutab sama, mis Piibli enda hävitamisega. Ta 
sisendab mõtte, et Jumala käsud ei ole kohustuslikud ning juhib inimesi nendest üle astuma 
sama ta-gajärjekalt, nagu oleksid nad nende suhtes täielikus teadmatuses. Nii nagu 
varasematel aegadel, nii tegutseb hingevaenlane ka nüüd oma plaanide teostamiseks 
koguduse kaudu. Tänapäeva usulised organisatsioonid keelduvad kuulmast ebapopulaarseid 
tõdesid, mida esitab Pühakiri; nende vastu võitlemise kaudu on nad võtnud vastu ebaõiged 
tõlgitsused ja seisukohad. Säilitades paavstliku eksiõpetuse inimese loomu-pärasest 
surematusest ja elust vaimuderiigis, on nad ära heitnud ainsa kaitse spiritismi pettuste ees. 
Õpetus igavesest piinast on röövinud paljudelt usu Piiblisse. Kui inimes-tele esitada 
neljanda käsu nõudeid, siis leiaksid nad, et seitsmes päev on hingamispäev; selleks aga, et 
vabaneda kohustusest, mida ei taheta täita, tuleb populaarsetel jutlustajatel väita, et Jumala 

käsud ei ole enam kohustuslikud. Niiviisi hülgavad nad käsuõpetuse ja hingamispäeva. 
Sedamööda kuidas levib valgus hingamispäeva kohta, muutub Jumala käskude äraheitmine 
neljanda käsu nõuetest hoidumiseks peaaegu üleüldiseks. Valeõpetused on avanud ukse 
uskmatusele, spiritismile ja Jumala pühade seaduste põlgamisele. Kirikute juhtidel lasub 
kohutav vastutus kristlikus maailmas va-litseva ülekohtu pärast. Ometi väidab just see klass 
inimesi, et kiiresti laienev moraalne laostumine tuleneb suurel määral niinimetatud 
»kristliku hingamispäeva“ pühaduse teotamisest ja et pühapäeva range nõudmine parandaks 
suuresti ühiskonna kõlbelist palet. Seda rõhutatakse eelkõige Ameerikas, kus on õiget 
õpetust hingamispäevast kõige laialdasemalt kuulutatud. Siin ühendatakse sageli karskus töö 
kui üks tähtsaim ja väljapaistvaim kõlblusereform pühapäeva liikumisega ja selle 
propageerijad väidavad, et nad töötavad ühiskonna kõrgemate huvide kaitsjatena. Neid, kes 
keelduvad ühinemast selliste karskusseltsidega, süüdistatakse vastuseisus karskusele ja 
reformidele. Kuid tõsiasi, et liikumine, mis on rajatud eksitusele, ühineb tööga, mis on 
iseenesest hea, ei ole veel argument valeõpetuse tunnustamiseks. Me võime varjata mürki 
sel viisil, et segame selle tervisliku toiduga, kuid me ei suuda niiviisi muuta mürgi olemust. 
Otse vastupidi — mürk muutub veelgi ohtlikumaks, kuna tõenäoliselt ei osata seda sellises 
koostises kahtlustadagi. Üheks Saatana meetodiks ongi ühendada vale nii suure hulga tõega, 
et pettus muutub usaldusväärseks. Pühapäeva-liikumise juhid võivad propageerida reformi, 
mida inimesed vajavad, põhimõtteid, mis on kooskõlas Piibliga, kuid nii kaua, kui nad 
kaitsevad nõudmisi, mis on vastuolus Jumala käskudega, ei tohi Tema sulased nendega 
ühineda. Miski ei õigusta Jumala käskude kõrvaldamist inimeste eeskirjade nimel. (SV 
440.4) 


Kahe suure eksiõpetuse kaudu — hinge surematuse ja pühapäevale omistatud pühaduse 
kaudu — petab Saatan inimesi. Kui esimene neist paneb aluse spiritismile, siis viimane loob 
vendluse rooma-katoliku kirikuga. Ühendriikide protestandid ulatavad esimestena käed üle 
kuristiku, et haarata kinni spiritismi käest, nemad täidavad ka selle sügaviku, mis asub 
protestantismi ja rooma-katoliku kiriku vahel ning selle kolmekordse ühenduse mõjul 
hakkab see maa katoliku kiriku jälgedes tallama jalge alla südametunnistuse vabadust. (SV 
442.1) 


Kuna spiritism jäljendab väga täpselt tänapäeva nimekristlust, on sellel ka suurem võim 
petta ja võrgutada. Saatan kohandab end tänapäeva olukordadele. Ta ilmub valguseinglina. 
Spiritismi abil tehakse imetegusid; tervistatakse haigeid ja tehakse palju muid vaieldamatuid 
imesid. Ja kuna vaimud tunnistavad usku Piiblisse ning avaldavad lugupidamist kiriku 
tavadele, võetakse nende tegevus vastu Jumala väe ilminguna. (SV 442.2) 


Erinevus end kristlasteks tunnistajate ja jumalakartmatute vahel on tänapäeval 
vaevumärgatav. Koguduseliikmed armastavad seda, mida armastab maailm ja on valmis 
minema maailmaga kompromissile. Saatan püüab kirikut maailmaga ühendada ja sel 
kombel oma võimu tugevdades nad kõik spiritismi rööbastele juhtida. (SV 442.3) 

Katoliiklasi, kes ülistavad imetegusid kui õige kiriku kindlaid tunnusmärke, petab Saatan 
hõlpsasti oma imettegeva väega, protestante, kes on hüljanud tõe kaitse, eksitab ta samuti. 
Katoliiklased, protestandid ja ilmalikud inimesed võtavad kõik lõpuks vastu jumalakartuse 
välise vormi, kuid keelduvad selle väest; nad näevad selles liidus võimsat liikumist maailma 
ümberpööramiseks. Nende meelest on see sissejuhatuseks kauaoodatud tuhandeaastasele 
rahuriigile. (SV 442.4) 


Spiritismi kaudu esitab Saatan end inimsoo heategijana, kes parandab haigusi ja näib 
esitavat uut ja kõrgemat usulist taset, kuid samal ajal tegutseb ta hävitajana. Saatana 
kiusatused laostavad rahvahulki. Ohjeldamatus tõukab troonilt mõistuse. Sellele järgneb 
meeleline eneserahuldamine, tülid ja verevalamised. Saatan ihkab sõda, sest see äratab 
inimhinge halvimad kired ning viib oma ohvrid igavikku koos nende pahede ja 
veretöödega. Saatana eesmärgiks on õhutada rahvaid üksteise vastu sõtta. Nii saab ta juhtida 
inimese mõtted kõrvale vajalikust ettevalmistusest Issanda päevaks. (SV 442.5) 


Pimeduse vürst tegutseb ka loodusjõudude kaudu, et koguda ettevalmistamata inimestest 
endale rikkalikku saaki. Ta on uurinud looduse laboratooriumide saladusi ja kasutab kogu 
oma väge, et valitseda loodusjõude nii palju, kui Jumal lubab. Kui kiiresti pühkis ta siis, kui 
tal anti luba vaevata Tiobit, ära tema lambaja veisekarjad, sulased, majad ja lapsed; kui 
kiiresti järgnes üks õnnetus teisele! Jumal kaitseb oma loodolevusi ja hoiab neid hävitaja 
väe eest. Ometi põlgab kristlik maailm Jehoova käsku ja Issand teeb seda, mi-da Ta on 
lubanud — Ta tõmbab maa pealt tagasi õnnistused ja eemaldab oma kaitsva käe neilt, kes 
Tema käsu vastu mässavad ning teisi sedasama tegema sunnivad. Saatanal on võim kõigi 
üle, keda Jumal eriliselt ei kaitse. Higevaenlane soosib mõningaid ja annab neile edu, edu 
oma eesmärkide saavutamise nimel; teistele toob ta õnnetusi ja paneb nad uskuma et see on 
Jumal, kes neid vaevab. (SV 443.1) 


Esinedes suure arstina, kes võib ravida kõiki haigusi, külvab Saatan ühtaegu tõbesid ja 
õnnetusi, mis laostavad rahvarohked linnad. Ta tegutseb ka praegusel hetkel. 
Õnnetusjuhtumites nii merel kui maal, suurtes tulekahjudes, kohutavates tornaadodes, 
raevukates rahetormides, marudes, üleujutustes, tsüklonites, tõusulainetes ja maavärinates 
on män-gus Saatana käsi tuhandel viisil. Ta hävitab valmiva viljasaagi; järgneb näljahäda 
ning viletsus. Ta rüvetab õhku surmavate haiguspisikutega ja tuhanded inimesed hukkuvad 
katku läbi. Need nuhtlused muutuvad üha sagedasemaks ja hävitavamaks. Viletsus puudutab 
lisaks inimestele ka loomi. ,,Maa leinab, laostub.“ ,, Maa rahva ülemused rammestuvad! Maa 
on rüvetunud oma elanike all, sest need on üle astunud käsuõpetusest, muutnud seadusi, 
murdnud igavese lepingu!“ (Jes. 24, 4. 5.) (SV 443.2) 


Kõige krooniks veenab suur petis inimesi, et kõige nende hädade põhjustajaks on need, 
kes peavad kangekaelselt kinni Jumala käsu nõudmistest. Inimesed, kes tegelikult ise on 
kutsunud esile Jumala meelepaha, süüdistavad kõiges neid, kelle kuulekus Jumala käskudele 
on üleastujatele lakkamatuks etteheiteks. Teatatakse, et pühapäeva mittepühitsemine on 

Jumala teotamine ning et nimetatud patt toob kaasa hädasid, mis ei lakka enne, kui 
pühapäevaseadus rangelt maksma pannakse. Need, kes esitavad neljanda käsu nõudeid ja 
havetavad niiviisi austust pühapäeva vastu, on rahva silmis tülitegijad, kes takistavad 
Jumala poolehoidu ja ajalikku heaolu. Nii korratakse süüdistust, mida esitati juba ammustel 
aegadel Jumala sulastele: ,,Ja kui Ahab nägi Eelijat, siis küsis Ahab temalt: ,,Kas oled sina 
see, kes saadab Iisraeli õnnetusse?“ Ja ta vastas: ,,Mina ei saada Iisraeli õnnetusse, küll aga 
sina ja su isa sugu, sest te jätate maha Jahoova käsud ja sina käid baalide järel.“ (1. Kun. 18, 
17. 18.) Kui valesüüdistused on rahva viha lõkkele puhunud, koheldakse Jumala saadikuid 
samuti nagu kohtles ärataganenud Iisrael Eelijat. (SV 443.3) 


Spiritismi kaudu ilmnev imettegev vägi avaldab oma mõju ka neile, kes sooviksid 
kuuletuda pigemini Jumalale kui inimestele. Vaimud kinnitavad, et Jumal on andnud neile 
ülesande veenda pühapäeva pühitsemisest loobujaid eksitusest pöörduma. Nad kinnitavad, 
et riigi seadustele tuleb kuuletuda samuti nagu Jumala käskudele. Vaimud kurdavad 
maailmas valitseva suure kurjuse üle ning toetavad usuõpetajate väidet, et kõlbelise 
allakäigu põhjuseks on pühapäeva teotamine. Suur on vaimudeilma saadikute meelepaha 
kõikide vastu, kes keelduvad nende tunnistust vastu võtmast. (SV 444.1) 


Saatana taktika selles viimases võitluses Jumala rahva vastu on sama, mida ta kasutas 
taevas võitluse algul. Tollal väitis ta, et ta püüab edendada Jumala valitsuse püsivust, kuigi 
samal ajal tegi salaja kõik selle kukutamiseks. Ta süüdistas Jumalale ustavaid ingleid. Sama 
petlik tegevus tähistab ka rooma-katoliku kiriku ajalugu. Kirik on tunnistanud end Jumala 
asemikuks, kuid on samas püüdnud tõsta end Jumalast kõrgemale ning muuta Tema käske. 
Rooma-katoliku kirik mõistis kurjategijatena hukka need, kes jäid ustavaks evangeeliumile, 
Öeldi, et nad on astunud liitu Saatanaga. Kasutati kõikvõimalikke vahendeid, et muuta nad 
rahva silmis kõige alatumateks kurjategijateks. Nii saab olema ka nüüd. Kuna Saatan püüab 
hävitada neid, kes austavad Jumala käske, mõjutab ta inimesi süüdistama neid käsu 
hülgamises, jumalateotuses ja nuhtluse toomises maa peale. (SV 444.2) 


Jumal ei sunni kunagi inimese tahet ega südametunnistust, kuid Saatan kasutab pidevalt 
karmi sundust, et saavutada võimu nende üle, keda ta ei saa teisiti hukutada. Hirmu või 
vägivalla abil püüab ta valitseda südametunnistust ja kindlustada endale austust. Selle 
eesmärgi nimel tegutseb ta nii usuliste kui ilmalike võimude kaudu, mõjutades neid välja 
andma Jumala käsuõpetust trotsivaid inimeste seadmisi. (SV 444.3) 


Need, kes austavad Piibli hingamispäeva, tembeldatakse seaduse ja korra vaenlasteks, 
ühiskonna kõlbluseeskirjade rikkujaiks, anarhia ja laostumise põhjustajaiks, kes tõmbavad 
maa peale Jumala nuhtlused. Nende ustavust nimetatakse kangekaelsuseks, jonnakuseks ja 
kiriku autoriteedi põlgamiseks. Neid süüdistatakse vaenulikkuses valitsuse vastu. 
Jutlustajad, kes eitavad Jumala käsu kohustuslikkust, nõuavad kantslist alistumist 
riigivõimudele kui Jumalast määratud ametnikele. Seadusandlikes kodades ja kohtutes 

esitatakse käsupidajaid vääriti ja mõistetakse nad hukka. Nende sõnadele antakse vale 
värving ja tegutsemismotiive tõlgitsetakse kõige halvemas mõttes. (SV 445.1) 


Kui protestantlikud kirikud hülgavad Pühakirja selged tõendid Jumala käsu muutumatuse 
kohta, tahavad nad sundida vaikima neid, kelle usku nad ei saa Piibliga kummutada. 
Sulgenud silmad õiguse ees, hakkavad ärataganejad veenma neid, kes keelduvad tegemast 
seda, mida keelab Jumal, ega tunnusta paavstliku hingamispäeva nõudeid. (SV 445.2) 


Kiriku ja riigi kõrged aukandjad ühinevad, et meelitada, veenda ja sundida jõuga kõiki 
pühapäeva austama. Jumaliku autoriteedi puudumine korvatakse pealesurutud seadustega. 
Poliitiline laostumine hävitab õiglusearmastuse ja lugupidamise tõe vastu. Isegi vabas 
Ameerikas annavad seaduseandjad rahva poolehoiu kindlustamiseks järele rahva 
nõudmistele. = Väljastatakse seadus, mis kohustab kõiki pühapäeva = pidama. 
Südametunnistuse vabadust, mis nõudis omal ajal nii suuri ohvreid, ei austata enam. Peatselt 
saabuva võitluse finaalis täituvad prohveti sõnad: ,,Ja lohe sai vihaseks naise peale ja läks 
sõdima nendega, kes naise soost olid üle jäänud ja kes peavad Jumala käske ja kellel on 
Jeesuse tunnistus.“ (Ilm. 12, 17.) (SV 445.3) 

PEATÜKK 37—PÜHAKIRI ON KAITSEKILBIKS 


»Õpetuse ja tunnistuse juurde! Kui nõnda ei kõnelda, siis ei ole koitu!“ (Jes. 8. 20.) 
Jumala rahvas juhatatakse Pühakirja juurde kui kaitsevahendi juurde valeõpetajate ja 
pimeduse vaimude petva väe vastu. Saatan kasutab kõiki võimalusi, et takistada inimesi 
Jumala Sõna uurimast, sest Pühakirja selged tõed paljastavad tema pettused. Iga Jumala töö 
elustumine paneb kurjusevürsti aktiivsemalt tegutsema. Ta teeb äärmisi jõupingutusi 
viimaseks võitluseks Kristuse ja Tema järelkäijate vastu, Peatselt seisab meie ees viimane 
suur pettus. Antikristus teeb oma imestusväärseid tegusid meie silme all. Võltsing sarnaneb 
originaaliga sedavõrd, et neid on võimatu eristada ilma Pühakirja abita. Selle Raamatu 
tunnistustega tuleb läbi katsuda kõik väited ja imeteod. (SV 445.4) 


Need, kes püüavad kuuletuda kõigile Jumala käskudele, saavad tunda vastuseisu ja pilget. 
Ainult Jumala abiga võivad nad seisma jääda. Selleks, et eelseisvates rasketes katsumustes 
vastu pidada, peavad nad mõistma Jumala tahet nii nagu see on ilmutatud Tema Sõnas. Nad 
saavad Jumalat austada ainult siis, kui neil on õige arusaamine Tema iseloomust, valitsusest 
ja eesmärkidest ning nad tegutsevad kooskõlas selle arusaamisega. Ainult need, kes on 
kindlustanud oma meeled Piibli tõdedega, jäävad püsima viimases suures võitluses. Iga 
inimene peab end põhjalikult läbi katsuma! Olen ma kuulekas Jumalale või inimestele? 
Otsustav tund on tulnud. Kas meie jalad seisavad kindlalt Jumala muutumatu Sõna kaljul? 
Kas me oleme valmis kaitsma kindlalt Jumala käske ja Jeesuse usku? (SV 446.1) 


Enne ristilöömist kõneles Päästja oma jüngritele, et Teda surmatakse, kuid Ta tõuseb 
hauast üles. Inglid olid kohal, et jäädvustada Õpetaja sõnad jüngrite meeltes ja südames. Ent 
jüngrid ootasid ajalikku vabastust Rooma ikkest ega suutnud mõista, et Tema, kellesse olid 
keskendunud kõik nende lootused, peaks kannatama häbistavat surma. Sõnad, mida neil oli 
vaja meeles pidada, jäid unarusse ning siis, kui tuli raske katsumuseaeg, tabas see neid 
ootamatult. Jeesuse surm hävitas nende lootused nii nagu Ta poleks neid ette hoiatanudki. 
Prohvetikuulutused avavad meie ees tuleviku sama selgesti, nagu avas Kristus oma 
jüngritele. Prooviaja lõppemise ja viletsusajaks ettevalmistamisega seotud sündmused on 
selgesti kirjas. Ent rahvahulkadel puudub nende tähtsate tõdede tundmine, otsekui poleks 
neid kunagi ilmutatud. Saatan püüab kõrvaldada iga mõju, mis võiks nad päästmise suhtes 
targemaks teha, ning viletsusaeg tabab neid ootamatult. (SV 446.2) 


Kui Jumala poolt saadetud hoiatused on nii tähtsad, et neid kujutatakse kesk taevast 
lendavate inglite kuulutusena, peab iga mõtlemisvõimeline inimene sõnumile tähelepanu 
pöörama. Kohutavad nuhtlused, mis ootavad neid, kes kummardavad metsalist ja tema kuju 
(Ilm. 14, 9-11), peaksid panema kõiki hoolikalt prohvetikuulutus! uurima, et jõuda 
selgusele, mis on metsalise märk ja kuidas vältida selle vastuvõtmist. Ometi keeravad 
inimesed kõrvale tõde kuulmast. Meelsamini pooldatakse väljamõeldisi. Viimaseid päevi 
silmas pidades ütles apostel Paulus: ,, Tuleb aeg, et nad tervet õpetust ei taha sallida!“ (2. 
Tim. 4, 3.) See aeg on tulnud. Rahvas ei taha kuulda Piibli tõde, kuna see käib vastu nende 

patuse, maailma armastava südame soovidele. Saatan pakub neile pettusi, mida nad 
armastavad. (SV 446.3) 


Ent Jumalal on maa peal rahvas, kes peab Piiblit ja ainult Piiblit kõikide õpetuste 
mõõdupuuks ja reformide aluseks. Õpetatud meeste hinnanguid, teaduslikke järeldusi, 
kiriklike nõukogude tõekspidamisi ja otsuseid, mis on niisama arvukad ja vastuolulised kui 
uskkonnadki, mida nad esindavad, enamuse arvamust — mitte midagi neist ega neid 
tervikuna ei tuleks pidada tõendiks seisukoha võtmisel ühegi usupunkti poolt ega vastu. 
Enne mingi õpetuse või eeskirja vastuvõtmist peaksime nõudma selle toetuseks kindlat 
tõendit: ,, Nõnda ütleb Issand.“ (SV 447.1) 


Läbi aegade on Saatan püüdnud kinnitada inimeste tähelepanu mõnele inimesele Jumala 
asemel. Ta suunab silmad piiskoppidele, pastoritele ja teoloogiaprofessoritele, selle asemel, 
et rahvas uuriks Pühakirja, kust ta õpiks tundma oma kohustusi. Autoriteetide mõtteid 
suunates saab Saatan mõjutada inimesi oma tahte kohaselt. (SV 447.2) 


Kui Kristus jagas Elusõna, kuulasid lihtsad inimesed Teda rõõmuga, isegi paljud 
preestritest ja valitsejatest uskusid Temasse. Kuid ülempreester ja rahva juhid otsustasid 
Messia õpetused hukka mõista ja hüljata. Kuigi nad ei leidnud Jeesuse vastu ühtki 
süüdistust, ning kuigi nad tundsid tahtmatult jumaliku väe mõju ja tarkust Tema sõnades, 
jäid nad siiski oma eelarvamuste juurde. Nad heitsid ära kõige selgemad tõendid Jeesuse kui 
Messia kohta, kuna nad ei tahtnud saada Tema jüngriteks. Jeesuse vastasteks olid me-hed, 
keda juudid olid juba lapseeast peale õppinud austama, kelle autoriteedi ees nad olid 
harjunud vastuvaidlematult kummardama. ,,Millest see tuleb,“ küsisid nad, ,,et meie 
vanemad ja kirjatundjad ei usu Jeesusesse? Kas need vagad mehed ei võtaks Teda vastu, kui 
Ta oleks Kristus?“ Selliste õpetajate mõjul hülgas juudi rahvas oma Lunastaja. (SV 447.3) 


Meelsus, mis tiivustas tollaseid preestreid ja vanemaid, ilmneb ka täna paljude juures, kes 
tõstavad esile oma suure vagaduse. Nad keelduvad uurimast Pühakirja tunnistusi meie aia 
eriliste tõdede kohta. Nad osutavad oma arvukusele ja populaarsusele ning vaatavad 
põlgusega tõe kaitsjatele kui vähestele vaestele, ebateadlikele inimestele, kelle usk eral-dab 
neid maailmast. (SV 447.4) 


Kristus nägi ette, et selline autoriteet, mida lubasid endile kirjatundjad ja variserid, ei 
lõpe juutide hajutamisega. Prohvetliku pilguga nägi Ta ette aegu, mil inimesed kasutavad 
oma võimu selleks, et valitseda teiste südametunnistuse üle. See surve on olnud kogudusele 
kohutavaks needuseks kõigil aegadel. Issanda noomitused kirjatundjatele ja varise-ridele 
ning hoiatused rahvale mitte järgida pimedaid juhte, pidid olema hoiatuseks ka tulevastele 
põlvedele. €SV 448.1) 


Rooma-katoliku kirik annab vaimulikkonnale õiguse Pühakirja tõlgitseda, lihtrahval on 
see keelatud. Kuigi reformatsioon andis Pühakirja kõigile, takistab põhimõte, mille säilitas 
rooma-katoliku kirik, endiselt rahvahulkadel protestantlikes kirikutes uurida Piiblit enda 

jaoks. Neid õpetatakse õpetusi vastu võtma nii, nagu tõlgendab neid kirik. Paljud ei julge 
uskuda midagi, mis on vastuolus nende usutunnistusega või kiriku kindlaksmääratud 
õpetusega, kuigi Pühakiri sellest selgesti kõneleb. (SV 448.2) 


Vaatamata sellele, et Piibel on täis hoiatusi valeõpetajate suhtes, on paljud valmis 
usaldama oma hinge vaimulikkonna hoolde. Tänapäeval on tuhandeid usutunnistajaid, kelle 
usu aluseks on see, mida on õpetanud neile nende usulised juhid. Nad jätavad tähele 
panemata Päästja õpetused ja usaldavad kõhklematult jutlustajaid. Kuid kas jutlustajad on 
eksimatud? Kuidas me võime usaldada oma hinge nende juhtimise alla, kui me ei tea Jumala 
Sõna põhjal, kas nad on valguse kandjad? Kuna puudub moraalne julgus astuda kõrvale 
maailma sissetallatud rajalt, sammuvad paljud õpetatud meeste jälgedes, ja kuna järelkäijad 
ise ei uuri, aheldatakse nad lootusetult eksiõpetuse külge. Nad mõistavad, et tõde käesoleva 
aja jaoks on Piiblis selgesti esile toodud, nad teavad, et Püha Vaimu vägi kaasneb selle 
kuulutusega, kuid nad lasevad end vaimulikkonna vastutöö tõttu valgusest ära pöörata. 
Mõistus ja südametunnistus on küll veendunud, kuid nad ei julge mõelda teistmoodi, kui 
õpetab nende jutlustaja; nii toovad nad oma igavesed huvid ohvriks kellegi teise 
uskmatusele, uhkusele ja eelarvamusele. (SV 448.3) 


Saatan kasutab mitmesuguseid vahendeid, et oma vange inimliku mõjuga köita. Ta seob 
paljud armastuse siidinööridega Kristuse risti vaenlaste külge. Olgu see side siis kas 
vanemate ja laste või mehe ja naise vaheline armatus või hoopis kiindumus teatud 
seltskonda — mõju on üks. Tõe vastased kasutavad oma võimu südametunnistuse 
mõjutamiseks ja inimestel, kes on nende mõju all, pole julgust ega iseseisvust toimida oma 
veendumuste kohaselt. (SV 448.4) 


Tõde ja Jumala au on lahutamatud; meil on võimatu austada Jumalat ekslike õpetuste 
kaudu, kui meie käeulatuses on Piibel. Paljud väidavad, et see, mida keegi usub, pole 
oluline, peaasi kui õigesti elatakse, kuid usk kujundab elu. Kui valgus ja tõde on meile 
kättesaadavad, kuid meie ei kasuta võimalust seda kuulda ja lugeda, heidame me tegelikult 
tõe ära ja valime valguse asemel pimeduse. (SV 449.1) 


»Mehe meelest on nii mõnigi tee õige, aga lõppeks on see surma tee!“ (Õp. s. 16. 25.) 
Teadmatusega ei saa vabandada mingit eksitust ega pattu, kui on võimalus tundma õppida 
Jumala tahet. Kui rändur jõuab teeristi, võib ta teeviidalt teada saada, kuhu mingi teeharu 
viib, kuid kui teekäija ei hooli teeviitadest ja valib suvalise tee, mis näib talle õigena, siis on 
üsna tõenäoline, et ta satub valele teele, hoolimata sellest, kui siiras ta oleks. (SV 449.2) 


Jumal on andnud meile oma Sõna, et me õpiksime tundma selle õpetusi ja saaksime 
teada, mida Ta meilt ootab. Kui üks kirjatundja tuli Jeesuse juurde küsima: ,, Mis ma pean 
tegema, et ma igavese elu päriksin?“ andis Päästja talle nõu uurida Pühakirja, öeldes: 
»Kuidas on käsuõpetuses kirjutatud? Kuidas sa loed?“ Teadmatus ei vabanda noort ega 
vana. Teadmatus ei vabasta kedagi õiglasest karistusest Jumala käsust üleastumise pärast, 

sellest, kui inimesel on head kavatsused, ei piisa, kui inimene teeb seda, mis ta õigeks peab 
või mida jutlustaja ütleb õige olevat. Kaalul on tema elu, seepärast peab ta ise uurima 
Pühakirja. Ükskõik kui tugevad on veendumused, ükskõik kui kindel on inimene selles, et 
jutlustaja tunneb tõde, ometi pole see tema usu aluseks. Meil on kaart, kuhu on märgitud 
kõik teemärgid matkal taeva poole ja keegi ei pea midagi umbes arvama. (SV 449.3) 


Iga mõistusega inimese esmaseks ja suurimaks kohustuseks on uurida Pühakirjast, mis on 
tõde ning siis selles valguses ka käia ja teisi samale julgustada. Me peaksime lugema iga 
päev hoolega Piiblit, kaaluma iga mõtet ja võrdlema kirjatekste üksteisega. Jumala abiga 
tuleb meil ise omandada oma tõekspidamised, sest me peame ise Jumala ees vastust andma. 
Tõdesid, mida Piibel väga selgesti esitab, on õpetatud mehed mähkinud kahtluste pimedusse 
ning targa näo-ga õpetavad nad, et Pühakirjal on müstiline, varjatud vaimulik tähendus, 
mida pole võimalik mõista. Need mehed on valeõpetajad. Sellistele õpetajatele lausus 
Jeesus: ,,Te ei tunne pühi kirju ega Jumala väge.“ (Mark. 12, 24.) Piibli sõnu tu-leb seletada 
nende otseses tähenduses, kui pole just kasutatud mõnda sümbolit või kujundit. Kristus on 
andnud tõotuse: (SV 449.4) 


»»Kui keegi tahab teha tema tahtmist, see tunneb, kas see õpetus on Jumalast“ (Joh. 7, 17.) 
Kui inimesed tahaksid uskuda Piiblit nii, nagu sinna on kirjutatud ja kui ei oleks 
valeõpetajaid, kes inimesi eksiteele viivad ja nende mõtteid segavad, siis tehtaks tööd, mis 
rõõmustaks ingleid ja tooks Kristuse karja tuhandeid, kes käivad praegu veel eksiteel. €SV 
450.1) 


Me peaksime kasutama kogu oma hingejõudu Pühakirja uurimiseks ning harjutama oma 
mõistust Jumala sügavustega niipalju kui surelikel on võimalik mõista. Seejuures ei tohi me 
unustada, et lapselik kuulekus ja allaheitlikkus on õpilase õige meelsus. Raskeid kohti 
Pühakirjas ei saa kunagi lahendada samade meetoditega, mida kasutatakse filosoo-filiste 
probleemide pulhul. Me ei peaks uurima Piiblit sellise eneseusaldusega, millega paljud 
tungivad teaduse valdkonda; me peaksime alandliku palvega pöörduma Jumala poole ja 
siiralt soovima teada saada Tema tahet. Me peame tulema suure Jumala ette alandliku ja 
vastuvõtliku vaimuga või muidu pimestavad kurjad inglid meie mõistuse ja kalgistavad 
südame nii, et tõde ei avalda meile mõju. (SV 450.2) 


Mõnigi Pühakirja osa, mida õpetatud mehed nimetavad salapäraseks või millest nad 
mööduvad kui tähtsusetust, on lohutusrikas ja õpetlik sellele, kes on õppinud Kristuse 
koolis. Üheks põhjuseks, miks paljudel teoloogidel ei ole selget arusaamist Jumala Sõnast, 
on tõsiasi, et nad sulgevad teadlikult silmad nende tõdede ees, mille järgi nad ei soovi elada. 
Fiibli tõdede mõistmine ei sõltu niipalju uurimiseks rakendatud mõistusejõust, kui just 
sihikindlusest ja tõsisest igatsusest õiguse järele. (SV 450.3) 


Piiblit ei peaks kunagi uurima ilma palveta. Ainult Püha Vaim võib avada meile Piibli 
elusõna ja takistada meid ebaõigesti tõlgendamast raskestimõistetavaid osi. Taevaste inglite 


ülesandeks on valmistada inimsüdant mõistma Jumala Sõna, et Piibli ilu saaks meid 

kütkestada, selle hoiatused manitseda ja tõotused kinnitada. Taaveti palve peaks saama 
meiegi palveks: ,, Ava mu silmad vaatlema Su käsuõpetuse imesid!“ (Laul 119, 18.) 
Kiusatused tunduvad sageli vastupandamatutena seepärast, et palve ja Piibli uurimine on 
hooletusse jäänud. Selle tõttu ei meenu kohe ka Jumala tõotused ning me ei oska Pühakirja 
relvadega Saatanale vastu astuda. Kuid inglid ümbritsevad neid, kes tahavad õppida Jumala 
tõdesid, ja meenutavad õigel ajal just neid sõnu, mida on vaja. Niisiis: ,, Kui vaenlane tuleb 
kui jõgi, siis tõstab Jehoova Vaim lipu üles tema vastu.“ (Jes. 59, 19 v.t.) (SV 450.4) 


Jeesus tõotas oma jüngritele: ,, Aga Trööstija, Püha Vaim, kelle minu Isa läkitas minu 
nimel, see õpetab teile kõik ja tuletab teile meelde kõik, mis mina teile olen ütelnud.“ (Joh. 
14, 26.) Kristuse õpetused peavad olema eelnevalt mällu salvestatud, et Jumala Vaim saaks 
neid meile ohtlikul ajal meenutada. ,,Ma panen Su sõna tallele oma südamesse,“ ütles 
Taavet, ,,et ma ei teeks pattu sinu vastu“ (Laul 119, 11). (SV 451.1) 


Kõik, kes hindavad igavest elu, peaksid olema valvel skeptitsismi sissetungi suhtes. 
Rünnatakse just tõe tugisambaid. Tänapäeval on võimatu vältida sarkasmi, sofismi ja 
salakavalate ning hukatuslike õpetuste haardeulatust. Saatan kohandab oma kiusatused 
igasuguste huvidega inimestele. Ta ründab harimatuid irvituse ja pilkega, kuid haritud 
inimeste teele asub ta teaduslike väidete ja filosoofiliste arutlustega et äratada umbusaldust 
ja põlgust Pühakirja vastu. Isegi väheste kogemustega noorukid julgevad väljendada 
kahtlust kristluse fundamentaalsete põhimõtete suhtes. See nooruslik uskmatus, pinnapealne 
nagu ta on, avaldab ikkagi oma mõju. Paljusid on see pannud pilkama oma isade usku ja 
halvustama armu Vaimu (Heebr. 10, 29). Nii mõnegi inimese elu, mis tõotas olla auks 
Jumalale ja õnnistuseks maailmale, on kärbunud uskmatuse jälgi hinguse käes. Kõik need, 
kes usaldavad inimmõistuse hooplevaid otsuseid ja kujutlevad, et nad suudavad ise seletada 
jumalikke saladusi ning jõuda tõeni ilma Jumala tarkuse abita, satuvad Saatana 
püünisesse. (SV 451.2) 


Me elame maailma ajaloo kõige pühalikumal perioodil. Otsustamisel on maailma 
rahvaste saatus. Meie oma heaolu tulevikus ja ka teiste hingede päästmine sõltub suunast, 
mille oleme valinud. Meid peaks juhtima tõe vaim. Iga Kristuse järelkäija peaks tõsiselt 
küsima: ,,Issand, mis Sa tahad, et ma pean tegema?“ (v. t.). Meil on vaja alanduda Issanda 
ees paastumise ja palvega ning mõtiskleda palju Tema Sõna üle, eriti kohtu sündmuste üle. 
Peaksime otsima sügavat ja elavat kogemust Jumala Sõnast. Me ei või hetkegi kaotada. 
Meie ümber toimuvad elulise tähtsusega sündmused. Viibime Saatanast nõiutud pinnal. 
Ärge magage, Jumala vahimehed! Vaenlane varitseb ja on iga hetk valmis teie peale 
hüppama, kui peaksite muutuma loiuks ja uniseks. Ta ihaldab saada teid saagiks. (SV 
451.3) 


Paljusid petab nende tõeline seisukord Jumala ees. Nad tunnevad rõõmu, et ei käitu 
hukkamõistu vääriliselt, kuid nad unustavad samal ajal need head ja õilsad teod, mida nõuab 
Jumal. Ei ole küllalt, kui nad on vaid puud Jumala aias. Nad peavad kandma vilja, sest seda 

ootab neilt Jumal, Jumal peab neid vastutavaks selle eest, et nad pole teinud kõike head, 
mida nad oleksid võinud Tema armu läbi teha. Taeva raamatuisse märgitakse nad üles maa 
kumajatena. Siiski pole selliste inimeste olukord päris lootusetu. Isegi neid, kes on põlanud 
Jumala halastust ja vääralt kasutanud Tema armu, püüab Jumal veel kannatlikult veenda. 
»Sellepärast Ta ütleb: ,,Ärka üles, kes magad, ja tõuse üles surnuist, siis Kristus valgustab 
sind!“ ,,Siis vaadake hästi, kui-das te elate... pidades aega kalliks, sest päevad on kurjad!“ 
(Ef. 5, 14-16.) (SV 452.1) 


Kui tuleb prooviaeg, siis saab selgeks, kelle elu juhiseks on olnud Jumala Sõna. Suvel 
pole märgatavat vahet igihaljaste ja teiste puude vahel, kuid talvekülmade tulekul seisavad 
igihaljad muutumatult, teiste lehestik on aga langenud. Täpselt samuti on praegu raske 
eristada truudusetut usutunnistajat tõelisest kristlasest, kuid saabub päev, mil erinevus saab 
silmaga nähtavaks. Tõusku vaid vastupanu, võimutsegu jällegi kitsarinnalisus ja sallimatus, 
süttigu tagakiusamine, ja ükskõiksed ning silmakirjalikud löövad kõikuma ning loobuvad 
usust. Tõeline kristlane seisab kindlalt kui kalju, tema usk muutub isegi tugevamaks ja 
lootus helgemaks kui heaolu päevil. (SV 452.2) 


Taavet ütleb: , Ma olen mõlgutanud mõttes su tunnistusi.“ ,,Su korraldustest ma olen 
saanud arukaks, sellepärast ma vihkan kõiki vale teeradu.“ (Laul 119, 99. 104.) (SV 452.3) 


»Õnnis on inimene, kes leiab tarkuse.“ ,,Tema on otsekui vee äärde istutatud puu, mis 
ajab oma juuri oja kaldal ega karda kui palavus tuleb, vaid ta lehed on haljad: ja põuaaastal 
ta ei muretse ega lakka vilja kandmast!“ (Õp. s. 3, 13; Jer. 17, 8.) (SV 452.4) 

PEATÜKK 38—VIIMANE HOIATUS 


»»Ma nägin teist inglit taevast maha tulevat, ja temal oli suur meelevald; ja ilmamaa läks 
valgeks tema auhiilgusest. Ja tema hüüdis võimsa häälega ning ütles: ,, Langenud, lan-genud 
on suur Baabülon ja on saanud kurjade vaimude eluasemeks ja kõigi rüvedate ja vihatud 
lindude pesapaigaks.“ ,,Ja ma kuulsin teist häält taevast ütlevat: , Minge välja temast minu 
rahvas, ette ei saaks tema pattude osaliseks ja et teid ei tabaks tema nuhtlused!“ (Ilm. 18, 1. 
2.4.) (SV 453.1) 


See kirjatekst osutab ajale, mil korratakse Baabüloni languse kuulutust, nagu seda andis 
Ilmutusraamatu 14. peatüki teine ingel; lisandub veel hoiatus moraalse laostumise kohta 
mitmesugustes organisatsioonides, mis moodustavad Baabüloni alates ajast, kui see 
kuulutus esmakordselt 1844. a. suvel kõlas. Siin kirjeldatakse usulise maailma kohutavat 
olukorda. Tõe äraheitmine tumestab inimeste mõistuse, nende süda muutub üha 
kangekaelsemaks ja lõpuks langevad nad täielikult uskmatusse. Hoolimata hoiatustest, mida 
Jumal on andnud, jätkavad nad üha käsu jalge alla tallamist ning hak-kavad kiusama neid, 
kes peavad käsuõpetust pühaks. Kristust põlatakse selle kaudu, mismoodi suhtutakse Tema 
Sõnadesse ja Tema rahvasse. Kui kirikud võtavad vastu spiritismi õpetused, siis 
kõrvaldatakse lihalikule südamele seatud kitsendused ja usu tunnistamisest saab kate, mis 
varjab kõige alatumat ülekohut. Usk vaimudemaailma ilmingutesse avab ukse kurjade 
vaimude õpetustele ning kurjad inglid laiendavad oma mõju kirikutes. (SV 453.2) 


Baabüloni kohta teatatakse prohvetikuulutuses: ,, Tema patud on ulatunud taevani ja 
Jumal on tuletanud meelde tema ülekohtused teod.“ (Ilm. 18, 5.) Baabülon on täitnud oma 
ülekohtu mõõdu ja peagi tabab teda hävitus. Ent Jumalal on seal ikkagi veel oma rahvast ja 
enne kui Tema nuhtlused langevad Baabülonile, kutsutakse ustavad sellest välja, et nad ei 
saaks osa tema pattudest ja et neid ,,ei tabaks nuhtlused“. Seda kujutabki liikumine, mida 
esitab ingel, kes tuleb taevast ja valgustab maad auga ning teeb valju häälega teatavaks 
Baabüloni patud. Ühenduses ingli hoiatusega kuul-dakse kutset: ,, Minge välja temast, minu 
rahvas.“ Need sõnumid koos kolmanda ingli kuulutusega moodustavad viimase hoiatuse 
maailma elanikele. (SV 453.3) 


Kohutav on võitlus, mille poole maailm suundub. Siis kui riigid on ühinenud võitluseks 
Jumala käskude vastu, annavad nad välja määruse, ,,et kõik, nii pisukesed kui suured, nii 
rikkad kui vaesed, nii vabad kui orjad“ (Ilm. 13, 16) peavad kiriku tava kohaselt hakkama 
pidama vale-hingamispäeva. Kõiki, kes sellega ei nõustu, karistatakse seadusandluse 
kohaselt. Lõpuks otsustatakse, et nad on väärt surma-nuhtlust. Teisest küljest nõuab ka 
Jumala käsk kuulekust ning kohustab inimesi pidama Looja puhkepäeva ja räägib Jumala 
viha langemisest kõigile neile, kes selle eeskirjadest üle astuvad. (SV 454.1) 


Selle nii selgesti esitatud teadaande tõttu võtab igaüks, kes tallab jalge alla Jumala käsu, 
et kuuletuda inimeste seadusele, vastu metsalise märgi. Ta vannub seega truudust võimule, 

kellele ta valib kuuletuda Jumala asemel. Hoiatus taevast kõlab nii: ,, Kui keegi kummardab 
metsalist ja tema kuju ja võtab tema märgi oma otsaesisele või oma käe peale, siis see saab 
ka juua Jumala kange viha viinast.“ (Ilm. 14, 9. 10.) (SV 454.2) 


Ent keegi ei pea kanatama Jumala viha enne, kui tõde on talle selgitatud ning ta on sellest 
aru saades selle hüljanud. On paljusid, kellel pole kunagi olnud võimalust kuulda käesoleva 
aja tõdesid. Neljanda käsu täitmise kohustust pole neile kunagi esitatud õiges valguses. 
Tema, kes tunneb iga inimese südant ja katsub läbi motiivid, ei lase kedagi, kes soovib tõde 
tundma saada, selles küsimuses petetuks jääda. Seda määrust ei sunnita inimestele pimesi 
peale. Igaüks saab küllaldaselt valgust, et langetada teadlik otsus. (SV 454.3) 


Hingamispäev saab ustavuse katsekiviks, sest see on tõepunkt, millele eriti vihaselt vastu 
vaieldakse. Siis, kui inimesed seatakse viimase läbikatsumise ette, siis tõmmatakse piir 
nende vahele, kes teenivad Jumalat ja kes mitte. Nii nagu vale hingamispäeva pidamine 
kuulekuse - avaldusena - riigiseadusele, kuid vastandlikuna neljandale käsule on 
truudusemärgiks Jumala-vastasele võimule, nii on õige hingamispäeva pühitsemine 
kuulekuses Jumala käsuga ustavuse tõendiks Loojale. Ühed võtavad vastu metsalise märgi, 
näidates oma alistumist maistele Jumala käsuga vastuolus olevatele seadustele, kuid teised, 
kes valivad ustavuse jumalikule autoriteedile, saavad Jumala pitseri. (SV 454.4) 


Senimaani on peetud neid, kes esitavad kolmanda ingli kuulutust, rahutuste külvajaiks. 
Nende hoiatust, et Ühendriikides võtab võimust usuline sallimatus ning et kirik ja riik 
ühinevad Jumala käske pidavate inimeste tagakiusamiseks, on nimetatud alusetuks ja 
mõttetuks. Kindlalt on väidetud, et see maa ei või kunagi teistsuguseks muutuda — ta oli, on 
ja jääb usulise vabaduse kaitsjaks. Kuid siis, kui pühapäeva pühitsemise küsimus esile 
tõstetakse ja selle maksmapanekut laia avalikkuse ees arutatakse, nähakse, et sündmus, 
milles nii kaua on kaheldud ja millesse ei usutud, hakkab tõdenema. Siis saab kolmanda 
ingli kuulutus mõju, mida tal varem ei saanud olla. (SV 454.5) 


Läbi aegade on Jumal saatnud oma sulased noomima pattu nii maailmas kui koguduses. 
Ent inimesed soovivad, et neile räägitaks meeldivaid asju, ja seepärast pole puhas ilustamata 
tõde vastuvõetav. Paljud reformaatorid otsustasid uuendustöö kallale asudes kasutada 
suurimat ettevaatlikkust koguduse ja rahva pattude noomimisel. Nad lootsid puhta, kristliku 
elu eeskujuga juhtida rahvast tagasi Piibli õpetuste juurde. Kuid Jumala Vaim tuli nende 
peale nii, nagu Ta tuli Eelija peale, kes pidi noomima õela kuninga ja ärataganenud rahva 
pattu; ja reformaatorid ei saanud jätta kuulutamata Piibli algseid tõdesid, õpetusi, mille 
kuulutamist nad olid vältinud. Nad olid sunnitud kartmatult kõnelema tõest ja ohust, mis 
ähvardas inimesi. Nad rääkisid seda, mida Issand neile andis, kartmata tagajärgi. Rahvas 
pidi hoiatust kuulma, meeldis see neile või mitte. (SV 455.1) 


Samamoodi kuulutatakse kolmanda ingli kuulutust. Kui saabub aeg selle edasiandmiseks 
suurima väega, töötab Issand alandlike tööriistade kaudu ning juhib nende meeli, kes 


pühendavad end Tema teenistusse. Töölised saavad võimeliseks oma ülesannet täitma 

pigem Püha Vaimu võidmise kaudu, kui et õppeasutusest saadava koolituse kaudu. Usuja 
palveinimesed lähevad püha innuga kuulutama sõnu, mida Jumal neile annab. Baabüloni 
patud paljastatakse. Avalikult kõneldakse riigi autoriteediga kiriku tavade maksmapaneku 
kohutavatest tagajärgedest, spiritismi sissetungist, paavstliku võimu salajasest, kuid kiirest 
progressist. Need pühalikud hoiatused äratavad inimesi. Tuhanded ja tuhanded, kes pole 
kunagi midagi sellist kuulnud, saavad teada, et Baabülon on kirik, kes on langenud 
eksiõpetuste ja pattude pärast ning taevast saadetud tõe äraheitmise tõttu. Kui inimesed 
lähevad oma endiste õpetajate juurde küsima: ,,Kas need asjad on nii?“ esitavad 
valeõpetajad väljamõeldisi ja ennustavad häid aegu, et rahustada rahva hirmu ja vaigistada 
ärganud südametunnistust. Kuna aga paljud keelduvad rahuldumast ainult inimeste 
autoriteediga ja nõuavad selget tõendit: , Nõnda ütleb Issand,“ vihastuvad populaarsed 
jutlustajad samuti nagu vanasti variserid. Kui hakatakse kahtlema nende autoriteedis, 
teatavad jutlustajad, et teistsugune kuulutus on Saatanast; ning õhutavad pattu armastavaid 
rahvahulki teotama ja kiusama neid, kes Jumala hoiatused vstu võtavad. (SV 455.2) 


Kui võitlus kandub uutesse paikkondadesse ja inimeste tähelepanu pöördub jalge alla 
tallatud Jumala käsule, ägendab Saatan oma tegevust. Kuulutusega kaasnev vägi muudab 
neid, kes selle vastu võitlevad, veelgi metsikumaks. Vaimulikkond teeb praegu üliinimlikke 
jõupingutusi, et takistada valgust paistmast nende karjadele. Kõigi oma käsutuses ole-vate 
vahenditega püüavad nad summutada eluliste küsimuste arutlust. Kirik toetub riigivõimu 
tugevale käsivarrele ning rooma-katoliiklased ja protestandid ühinevad selles töös. 
Sedamööda, kuidas liikumine pühapäeva maksmapanekuks muutub julgemaks ja 
otsustavamaks, antakse välja seadus Jumala käsu pidajate vastu. Neid ähvardatakse trahvide 
ja vangistusega, mõnedele pakutakse mõjurikkaid töökohti ning muid eeliseid tingimusel, et 
nad loobuvad oma usust. Kuid ustavate kindel nõudmine on: ,,Näidake meile Jumala Sõnast 
meie eksitust“ — sama nõudmine, mille esitas Luther samataolises olukorras. Need, keda 
kutsutakse kohtu ette, kaitsevad tõde nii julgesti, et mõned pealtkuulajad langetavad otsuse 
pidada kõiki Jumala käske. Nii esitatakse valgust tuhandetele inimestele, kes vastasel korral 
poleks neist tõdedest midagi teadnud. (SV 456.1) 


Kuulekust Jumala Sõnale peetakse mässuks. Saatanast pimestatuna on lapsevanem karm 
oma uskliku lapse vastu ja peremees või perenaine rõhub oma käskupidavat teenijat. 
Armastus kaob; lapsed jäetakse ilma pärandist ja aetakse välja kodust. Pauluse sõnad 
täituvad täpselt. ,,Kõiki, kes tahavad elada jumalakartlikult Kristuses Jeesuses, kiusatakse 
taga.“ (2. Tim. 3, 12.) Kui tõe kaitsjad keelduvad austamast pühapäeva hingamispäevana, 
siis heidetakse mõned neist vanglatesse, teised pagendatakse ja paljusid koheldakse kui orje. 
Inimmõistusele näib see kaasajal võimatuna, kuid siis, kui Jumala Vaimu tagasihoidev mõju 
inimestest eemaldub, ja need, kes jumalikke eeskirju vihkavad, täielikult Saatana 
võimusesse langevad, siis tekivad harvanähtud olukorrad. Inimene võib olla väga 
halastamatu, kui kõrvaldatakse jumalakartus ja armastus. (SV 456.2) 

Kui torm laheneb, loobub suur hulk inimesi, kes on tunnistanud usku kolmanda ingli 
kuulutusse, kuid kes pole pühitsetud tõele kuulekuse kaudu, oma usust ja läiheb üle 
vastasleeri. Sõprus mailmaga ja maailma vaimust osa saamise tõttu hakkavad nad asju 
nägema peaaegu samas valguses kui maailmgi ning läbikatsumisaja saabumisel valivad nad 
kergema, populaarsema tee. Andekad ja meeldiva käitumisega mehed, kes kord tundsid 
rõõmu tõest, tarvitavad oma võimeid nüüd inimeste petmiseks ja eksiteele viimiseks. Neist 
saavad oma endiste vendade kõige vihasemad vaenlased. Kui hingamispäevapidajad viiakse 
usu pärast kohtu ette vastust andma, on need ärataganenud usklikud Saatana kõige 
võimekamateks abilisteks. Nad esitavad oma endisi vendi vääriti ning õhutavad 
valetunnistuste ja laimu kaudu ka valitsejaid ustavate vastu üles. (SV 457.1) 


Sellel tagakiusamisperioodil pannakse Issanda sulaste usk proovile. Nad annavad ustavalt 
edasi hoiatust, toetudes ainult Kristusele ja Tema Sõnadele. Jumala Vaim on mõju-tanud 
nende südant ja sunnib neid rääkima, Õhutatuna pühast innukusest ja jumalikust 
armastusest, täidavad nad oma kohustust, arvestamata tagajärgi, mida see neile toob. Nad ei 
pea silmas ajalikke huve, ei püüa säilitada oma reputatsiooni ega elu. Kuid siis, kui puhkeb 
vastupanu ja etteheidete torm, on mõned valmis hüüatama: ,,Oleksime me teadnud oma 
kuulutuse tagajärgi, siis oleksime olnud vait.“ Saatan ründab Jumala sulaseid ägedate 
kiusatustega. Töö, mille nad ette võtsid, näib kaugelt ületavat nende võimed. Neid 
ähvardatakse surmaga. Vaimustus, mis neid hingestas, kaob, kuid nad ei saa tagasi 
pöörduda. Kui nad siis tunnevad oma täielikku abitust, põgenevad nad kõikväelise Jumala 
juurde, et ammutada jõudu. Nad teavad, et kuulutus, mida nad andsid, ei olnud nende, vaid 
Jumala oma. Jumal andis tõe nende südamesse ja nad ei saanud vaikida. (SV 457.2) 


Möödunud aegadel kogesid jumalamehed neidsamu katsumusi. Wycliffe, Hus, Lutiher, 
Tyndale, Baxter ja Wesley rõhutasid, et kõiki õpetusi tuleb läbi katsuda Piibliga. Nad 
teatasid, et ei tunnusta midagi, mida Piibel ei õpeta. Nende meeste vastu raevutses 
tagakiusaja vaibumatu ägedusega, kuid nad ei lakanud tõde kuulutamast. Koguduse ajaloo 
eri-nevaid perioode on tähistanud ühe või teise erilise tõe kuulutamine, mis on olnud vajalik 
Jumala rahva jaoks just tol ajal. Iga uus tõde on äratanud viha ja opositsiooni. Neid, kellele 
paistis tõe valgus, kiusati ja pandi proovile. Issand an nab oma rahva jaoks erilise tõe siis, 
kui selleks on vajadus. Kes julgeb keelduda selle edasiandmisest? Ta käsib oma sulastel 
anda maailmale viimane armukutse. Nad ei saa vaikida oma hinge ohtu seadmata. Kristuse 
saadikuil pole mingit tegemist tagajärgedega. Nad peavad täitma oma kohustust ja jätma 
tulemused Jumala hooleks. (SV 457.3) 


Kui opositsioon ägeneb, on Jumala sulased uuesti hämmeldunud, sest neile näib, et 
nemad on kriisi esile kutsunud. Kuid südametunnistus ja Jumala Sõna kinnitavad, et nende 
suund on õige ja kuigi rasked katsumused kestavad, antakse neile jõudu seda taluda. Võitlus 
muutub pingelisemaks ja teravamaks, kuid Jumala sulaste usk ja julgus kasvab sedamööda, 
kuidas seda kasutatakse. Nad tunnistavad: ,,Me ei julge võltsida Jumala Sõna, nimetada 


Tema pühadest käskudest ühte osa oluliseks ja teist ebaoluliseks selleks, et võita maailma 

poolehoidu. Issand, keda me teenime, päästab meid. Kristus on võitnud maailma. Kas meie 
peaksime kartma seda, kes on juba võidetud?“ (SV 458.1) 


Tagakiusamine oma mitmesugustes vormides eksisteerib niikaua kui Saatan ja jätkub 
kuni kristlus elujõulisena püsib. Ükski inimene ei saa teenida Jumalat ilma, et ta ei õhutaks 
enda vastu pimedusevägede opositsiooni. Kurjad inglid ründavad teda, kuna nad kardavad, 
et tema mõju rebib neil saagi käest. Kurjad inimesed, keda noomib Jumala lapse eeskuju, 
ühinevad Saatanaga, et ustavat Jumalast meelitavate kiusatustega lahutada. Kui see kõik ei 
anna tagajärgi, siis kasutatakse südametunnistuse mõjutamiseks vägivalda. (SV 458.2) 


Nii kaua, kui Jeesus on taevases pühamus inimeste eestkostja, on nii võimukandjate kui 
lihtrahva juures tunda Püha Vaimu ohjeldavat mõju. See juhib sel ajal veel mõningal määral 
maa seadusandlust; kui poleks neid seadusi, oleks olukord maailmas palju halvem kui ta on. 
Kuigi paljud meie valitsejad on aktiivsed Saatana abilised, on Jumalal veel rahva juhtide 
seas oma esindajaid. Vaenlane õhutab oma sulaseid astuma samme, mis takistaksid Jumala 
riigi tööd, kuid pühad inglid mõjutavad riigimehi, kes kardavad Issandat, võitlema selliste 
plaanide vastu. Nii hoiavad vähesed inimesed vaos kurjuse võimast voolu. Tõe vaenlaste 
vastutööd takistatakse selleks, et kolmanda ingli kuulutus saaks teostada oma töö. Kui 
antakse viimane hoiatus, köidab see nende riigijuhtide tähelepanu, kelle kaudu Issand 
praegu töötab, ja mõned neist võtavad tõe vastu ning jäävad koos Jumala rahvaga kindlaks 
viletsuseajal. (SV 458.3) 


Ingel, kes aitab kolmanda ingli kuulutamisel, valgustab oma auga kogu maad. Niiviisi 
kujutab Piibel ülemaailmse ulatusega tööd ja sellega kaasnevat ebatavalist väge. 
Adventliikumine aastail 1840-1844 oli Jumala väe auline ilmutus. Esimese ingli kuulutust 
viidi maailma igasse misjonijaama. Mõnedes maades tunti sellist usulist huvi, millist pärast 
16. saj. reformatsiooni ei olnud veel nähtud; ja ometi ületab selle ärkamise Võimas 
liikumine kolmanda ingli viimase hoiatuse ajal. (SV 459.1) 


See töö sarnaneb nelipühapäeva kuulutusega. Nii nagu anti ,,varane vihm“ Püha Vaimu 
väljavalamisel evangeeliumitöö algul, et panna kallis seeme tärkama, nii antakse selle lõpul 
»hiline vihm“ vilja küpsemiseks. ,, Tundkem siis, püüdkem tunda Jehoovat, tema tulek on 
kindel nagu koit, tema tuleb meile nagu vihm, otsekui kevadine vihm, mis kastab maad!“ 
(Hoos. 6, 3.) ,,Ja teie, Siioni lapsed, hõisake ja rõõmutsege Jehoovas, oma Jumalas, sest 
tema annab teile õiglaselt varajast vihma, saadab teile alla varase ja hilise vihma.“ (Joel 2, 
23.) , Ja viimaseil päevil sünnib, ütles Jumal, et ma valan oma Vaimu kõige liha peale!“ ,,Ja 
sünnib, et igaüks, kes appi hüüab Issanda nime, pääseb!“ (Ap. t. 2, 17. 21.) (SV 459.2) 


On tähelepanuväärne, et evangeeliumi suur töö lõpetatakse Jumala väe sama suure 
avaldumisega kui oli selle algul. Prohvetikuulutused, mis täitusid varase vihma 
väljavalamisel evangeeliumitöö algul, täituvad uuesti hilise vihma ajal töö lõpul. Need on 
»hingamisajad“, mille poole vaatas apostel Peetrus, kui ta ütles: ,,Sellepärast parandage 

meelt ja pöörduge, et teie patud kustutataks, et hingamisajad tuleksid Issanda palgest ja et ta 
läkitaks teie jaoks määratud Kristuse Jeesuse.“ (Ap. t. 3, 19. 20.) (SV 459.3) 


Jumala sulased ruttavad pühendumisest särava näoga ühest kohast teise, et kuulutada 
taeva sõnumit. Hoiatus kandub tuhandehäälsena üle kogu maailma. Tehakse imetegusid, 
tervistatakse haigeid — tunnusmärgid ja imed kaasnevad selle tööga; kuid ka Saatan 
tegutseb valeväe ja imetegude kaudu, lastes isegi tuld taevast langeda inimeste nähes. (Ilm. 
13, 13)... Nii peavad maailma elanikud võtma otsustava seisukoha. (SV 459.4) 


Kuulutust ei anta edasi mitte niivõrd tõestuste, kuivõrd Jumala Vaimu sügava veenmisjõu 
kaudu. Tõendid on juba esitatud, seeme on külvatud ja nüüd tärkab see ning kannab vilja. 
Misjonäride poolt levitatud trükised on avaldanud mõju; kuid siiski on paljusid, keda tõde 
sügavalt mõjutas, takistanud mitmesugused asjad tõde täielikult mõistmast ja sellele 
kuuletumast. Nüüd tungivad valguskiired kõikjale ja tõde lööb särama oma täies selguses. 
Jumala ustavad lapsed katkestavad seosed, mis on neid seni tõest eemale hoidnud. 
Perekondlikud sidemed ja koguduse suhted ei suuda neid enam takistada. Tõde on kallim 
kõigest muust. Vaatamata sellele, at Saatan püüab kõigiti tõe levikut tõkestada, astub suur 
hulk inimesi Issanda poolele. (SV 459.5) 

PEATÜKK 39—VILETSUSAEG 


»Ja sel ajal tõuseb Miikael, see suur vürst, kes seisab su rahva laste eest. Siis on kitsas 
aeg, mäherdust ei ole olnud rahvaste algusest peale kuni selle ajani; aga sel ajal päästetakse 
su rahvas, kõik, keda leitakse olevat raamatusse kirjutatud.“ (Taan. 12, 1.) €SV 460.1) 


Kui lõpeb kolmanda ingli kuulutus, ei kaitse Jumala arm enam maailma rikutud elanikke. 
Jumala rahvas on lõpetanud töö. Nad on saanud ,. hilise vihma“ ehk ,,hingamisajad Issanda 
palgest“ ja on seega valmis eelseisvaks katsumustunniks. Inglid ruttavad taevas edasi-tagasi. 
Ingel, kes pöördub maa pealt tagasi, teatab, et tema töö on tehtud. Maailm on teinud läbi 
viimase armukatsumuse. Kõik, kes on osutunud ustavaiks jumalikele eeskirjadele, on 
saanud ,,elava Jumala pitseri“. Siis lõpetab Jeesus eestkostmise üleval pühamus. Ta tõstab 
käed ja ütleb valju häälega: ,,See on lõpetatud“. Inglite hulk võtab peast kroonid, kui Jeesus 
teatab pühalikult: ,,Kes ülekohut teeb, tehku veel ülekohut, kes on rüve, see rüvetugu veel 
enam; aga kes on õige, tehku veel õigust, ja kes on püha, see pühitsegu ennast veel enam!“ 
(Ilm. 22, 11.) Igaühe kohtuasi on otsustatud — kas eluks või surmaks. Kristus on teinud 
lepituse oma rahva eest ja kustutanud ära nende patud. Tema alamate arv on kindlaks 
määratud. ,,Kuningriik ning valitsus ja võim kuningriikide üle kogu taeva all“ antakse 
lunastuse pärijaile ja Jeesus valitseb kui kuningate Kuningas ning isandate Issand. (SV 
460.2) 


Kui Kristus lahkub pühamust, katab maailma elanikke pimedus. Sel kohutaval ajal 
peavad õiged olema püha Jumala palge ees ilma eestkostjata, Õelaid vaoshoidnud vägi on 
kõrvaldatud ja Saatan saab täieliku võimu meeltparandamatute üle. Jumala pükkmeel on 
lõppenud. Maailm on hüljanud Looja armu, põlanud Tema armastuse ja tallanud jalge alla 
Tema käsud. Õelad on ületanud armu piiri. Jumala Vaim, kelle vastu nad on pidevalt 
sõdinud, on nad lõplikult maha jätnud. Ilma Jumala armu kaitseta pole aga inimestel mingit 
kaitset hingevaenlase eest. Saatan tõukab maailma elanikud lõplikku viletsusse. Kui Jumala 
inglid lõpetavad inimlike kirgede raevutuulte vaoshoidmise, vallandub tõeline kaos. Kogu 
maailm satub kohutavasse hävingusse, kui oli see, mis tabas muistset Jeruusalemma. (SV 
460.3) 


Üksainus ingel hävitas kõik egiptlaste esmasündinud ja täitis maa leinaga. Kui Taavet 
eksis Jumala vastu rahva loendamisega, teostas üksainus ingel kohutava hävingu, kuninga 
patu karistamiseks. Sedasama hävitavat jõudu, mida kasutavad pühad inglid Jumala 
korraldusel, kasutavad ka kurjad inglid niipea, kui Jumal seda lubab. On jõude, mis ootavad 
ainult Jumala luba, et külvata hukatust. (SV 461.1) 


Neid, kes austavad Jumala käsku, süüdistatakse selles, et nad toovad nuhtlused 
maailmale. Neid peetakse maad hädaga täitvate kohutavate loodusõnnetuste ja verevalamise 
põhjustajateks. Viimase hoiatusega kaasnev vägi ajab õelad raevu. Nende viha süttib kõigi 

vastu, kes võtavad vastu Jumala sõnumi. Saatan ergutab inimesi veelgi suuremale 
vihavaenule ja tagakiusamisele. (SV 461.2) 


Kui Jumal oma käe Juuda rahva juurest tagasi tõmbas, ei tundnud seda ei preestrid ega 
rahvas. Kuigi nad jäid nüüd Saatana võimu alla ja neid valitsesid hirmsad kuritahtlikud 
kired, pidasid nad end ikka veel Jumala valituiks. Teenistus templis kestis edasi. Rüvetatud 
altareil toodi ohvreid ja ige päev palusid preestrid õnnistust rahvale, kes oli löönud risti 
Jumala kalli Poja ning tappis nüüd Tema kuulutajaid ja apostleid. Samamoodi saab olema 
siis, kui pühamu lõplik otsus on kuulutatud ja maailma saatus igaveseks otsustatud — 
maailma elanikud ei tea sellest midagi. Rahvas jätkab usukommete täitmist, kuigi Jumala 
Vaim on neist eemaldunud. Saatanlik agarus, millega kurjusevürst neid oma kuritahtlike 
plaanide teostamisele innustab, sarnaneb agarusega Jumala heaks. (SV 461.3) 


Kui hingamispäev on saanud kogu kristlaskonna eriliseks vaidlusküsimuseks ja usulised 
ning ilmalikud võimud ühinevad selleks, et panna maksma pühapäevaseadus, siis 
toob väikese hulga kindel keeldumine alistuda jumalavastasele nõudele neile üleüldise 
põlguse ja raevu. Nõutakse tungivalt, et nende väheste vastu, kes on vastuolus kiriku 
korralduse ja riigi seadusega, oldaks sallimatud. Parem kannatagu nemad, kui et kõik rahvad 
satuvad korratusse ja seadusetusesse. 18 sajandit tagasi kasutasid , rahva vanemad“ 
sedasama väidet Kristuse vastu: ,,Teile on parem“, ütles kaval Kaifas, ,,et üks inimene sureb 
rahva eest, kui et kogu rahvas huk-kub!“ (Joh. 11, 50.) See väide on otsustav ka lõpupäevil. 
Nende vastu, kes pühitsevad neljanda käsu hingamispäeva, antakse välja määrus, mille 
kohaselt nad väärivad kõige karmimat karistust. Rahvale antakse teatud aja möödumise järel 
vabad käed neid surmata. Katoliiklus ja langenud protestantism võtavad sellise seisukoha 
nende suhtes, kes austavad kõiki jumalikke eeskirju. Jumala rahvas satub siis sellisesse 
kitsikusse ja ahastusse, mida prohvet kirjeldab Jaakobi ahastuse ajana: ,,Nõnda ütleb 
Jehoova: ,,Me oleme kuulnud hirmukisa: on kartus, aga mitte rahu! ... Mispärast on kõik 
näod muutunud kahvatumaks? Häda! Sest see päev on suur, sellesarnast ei ole! See on 
Jaakobile ahastuse aeg, aga ta päästetakse sellest.“ (Jer. 30, 5-7.) (SV 461.4) 


Öö, mil Jaakob võitles ahastavas palves Eesavi käest pääsemise pärast (1. Moos. 32, 
24—30), esitab Jumala rahva kogemust ahastusajal. Kuna Jaakob oli haaranud endale 
pettusega oma isa õnnistuse, mis oli määratud Eesavile, siis pidi ta oma elu nimel 
põgenema, kuna vend ähvardas teda surmata. Pärast paljusid pagendusaastaid asus Jaakob 
Jumala käsul teele, et oma naiste, laste, lambaja veisekarjadega kodumaale tagasi pöörduda. 
Kodumaa piirile jõudnud, valdas Jaakobit hirm teadete pärast, et Eesav läheneb talle 
sõjasalgaga — kahtlemata selleks, et kätte maksta. Näis, et ka Jaakobi relvadeta ja kaitsetud 
kaaslased langevad vägivalla ohvriks. Rahutusele ja hirmule lisandus rõhuv süütunne, sest 
Jaakobi oma patt oli selle häda põhjuseks. Tema ainus lootus oli Jumala arm ja ainsaiks 
kaitseks palve. Ent Jaakob ei jätnud ka omalt poolt midagi tegemata, et heaks teha vennale 
tehtud ülekohut ning ära hoida ähvardavat ohtu. Nii peaksid toimima Kristuse järelkäijad 


viletsusaja lähenedes. Nad peaksid tegema kõik, et seada end rahva silmis õigesse 

valgusesse, kõrvaldada eelarvamused ja hoida ära ohtu, mis ähvardab südametunnistuse 
vabadust. (SV 462.1) 


Saatnud kõrvale oma perekonna, et nad ei näeks tema ahastust, jäi Jaakob üksinda 
palvesse Jumala ette. Ta tunnistas oma pattu ja tänas Jumalat temale osutatud armu eest. 
Jaakob tuletas sügava alandlikkusega meelde lepingut, mida Jumal oli teinud tema 
esiisadega, ja temale endale antud tõotusi öönägemuses Peetelis ja pagendusmaal. Jaakobi 
elus oli saabunud murranguhetk. Kaalul oli kõik. Pimeduses ja üksinduses palvetas ta 
alandunult ikka veel Jumala ees. Äkki langes üks käsi Jaakobi õlale. Mõeldes, et mõni 
vaenlane püüab talt elu võtta, võitles Jaakob meeleheitlikult oma kallaletungijaga. Kui päev 
hakkas koitma, ilmutas võõras oma üliinimlikku väge. Tema puudutusel sai tugev mees 
otsekui halvatud ja langes abitu, nutva palujana oma salapärase vastase kaela. Jaakob teadis 
nüüd, et ta võitles seaduse Ingliga. Kuigi vigastatud ja suures valus, ei loobunud ta oma 
eesmärgist. Kaua oli ta talunud nõutust, südametunnistuse piinu ja vaeva oma patu pärast, 
nüüd pidi ta saama kinnituse, et tema patt oli andestatud. Jumalik saadik näis tahtvat 
lahkuda, kuid Jaakob klammerdus tema külge ja palus tungivalt õnnistust. Ingel nõudis: 
»Lase mind lahti, sest juba koidab!“ kuid patriarh hüüdis: ,,Ei ma lase sind mitte, kui sa 
mind ei õnnista!“ Milline usaldus, milline kindlus ja visadus! Oleks see olnud hooplev, ülbe 
nõue, oleks Jaakob hävitatud otsekohe, kuid kuna ta tunnistas oma nõrkust ja väärtusetust ja 
usaldas samas lepingut pidava Jumala armu, sai ta kinnituse. (SV 462.2) 


» Ta võitles ingliga ja võitis.“ (Hoos. 12, 4.) Alanduse, patukahetsuse ja enesealandamise 
kaudu võitis see patune, ekslik surelik taeva Majesteedi. Ta oli haaranud kinni Jumala 
tõotustest ja igavese Armastuse süda ei saanud kahetsejast ära pöörduda. Tunnistusena tema 
võidust ja julgustuseks teistele muudeti Jaakobi nimi pattu meelde tuletavast sõnast nimeks, 
mis tähistas võitu. Ja tõsiasi, et Jaakob võitis Jumala, oli kinnituseks, et ta võidab ka 
inimesed. Enam ei kartnud ta kohtuda oma vennaga,sest Issand oli tema kaitse. (SV 463.1) 


Saatan oli süüdistanud Jaakobit Jumala inglite ees ning nõudnud õigust hävitada teda 
tema patu pärast. Saatan mõjutas Eesavit Jaakobile vastu tulema, ja patriarhi pika võitlusöö 
ajal püüdis palujale süütunnet peale suruda, et teda niiviisi araks teha ja lootuse Jumala 
peale purustada. Jaakob jõudis peaaegu meeleheite piirini, kuid ta teadis, et ilma abita 
taevast ta hukkub. Ta oli siiralt kahetsenud oma suurt pattu ja nüüd anus Ta Jumalalt armu. 
Saatan ei saanud Jaakobit tema otsuses kõigutada, sest mees hoidis inglist kõvas-ti kinni ja 
esitas oma palve tõsises ahastavas hüüdes, kuni võitis. (SV 463.2) 


Nii nagu Saatan mõjutas Eesavit sõjaväega Jaakobile vastu marssima, nii õhutab ta õelaid 
Jumala rahvast viletsuseajal hävitama. Nii nagu ta süüdistas Jaakobit, nii esitab ta oma 
süüdistused Jumala rahva vastu. Ta nimetab maailma elanikke oma alamaiks; ainult väike 
hulgake, kes peab Jumala käske, sõdib tema ülemvõimu vastu. Kui Saatanal läheks korda 
nad maa pealt hävitada, oleks tema võit täielik. Hingevaenlane näeb, et pühad inglid 
kaitsevad õigeid. Ta järeldab sellest, et nende paitud on andestatud, kuid ta ei tea, et nende 

kohtuasjad on otsustatud tavases pühamus. Saatanal on täpne aruanne pattudest, mida ta 
ahvatles inimesi tegema ning ta esitab neid Jumalale liialdatult ja rõhutab, et inimesed on 
väärt sama suurt karistust nagu tema — ilma jäämist Jumala poolehoiust. Ta teatab, et 
Issand ei saa neile patte andestada, kui ta seejuures hävitab teda ja tema ingleid. See polevat 
õiglane. Saatan väidab, et need on tema ohvrid ja nõuab, et nad antaks tema kätte 
hävitamiseks. (SV 464.1) 


Kuna Saatan süüdistab Jumala rahvast nende pattude pärast, lubab Issand tal neid veel 
proovile panna. Nende usaldus Jumala vastu, nende usk ja kindlus katsutakse läbi, Kui 
inimesed mõtlevad oma minevikule, siis nende lootus kaob, sest kogu oma elus näevad nad 
vähe head. Nad tunnevad oma nõrkusi ja väärtusetust. Saatan püüab neid hirmutada 
mõttega, et nende olukord on lootusetu ja nende rüvedust ei saa kunagi maha pesta. Ta 
loodab niiviisi nende usku hävitada ja soovib, et nad annaksid järele tema kiusatustele ja 
loobuksid truudusest Jumalale. (SV 464.2) 


Kuigi Jumala rahvas on ümbritsetud vaenlastest, kes tahavad neid hävitada, pole ahastuse 
põhjuseks hirm tagakiusamise ees tõe pärast. Nad kardavad, et nad pole iga pattu 
kahetsenud ja et mõne vea tõttu ei saa nad osa Päästja tõotusest: ,, Minagi tahan sind hoida 
kiusatusetunni eest, mis on tulemas kogu maailma peale,“ (Ilm. 3, 10.) Kui neil oleks kindel 
teadmine, et nende patud on andestatud, ei kohkuks nad tagasi piinamisest ega surmast, ent 
sel juhul, kui nad osutuvad väärituiks ja kaotavad elu oma iseloomu vigade tõttu, saab 
Jumala püha nimi teotatud. (SV 464.3) 


Kõikjal kuulevad Jumala lapsed reetjate salasepitsusi ja näevad vastuhaku tõusu. Kõik 
see äratab neis südamest tuleva soovi ja tõsise igatsuse, et see suur võitlus lõpeks ja õelate 
kurjus hakkaks. Ent paludes Jumalal kurjust tõkestada, teevad nad endale teravaid 
etteheiteid selle pärast, et neil pole olnud rohkem jõudu kurjuse võimsale tõusule vastu 
seista. Nad tunnevad, et siis kui nad oleksid alati kasutanud kõiki oma võimeid Kristuse 
teenistuses ja läinud edasi väest väesse, oleks Saatana jõududel vähem väge. (SV 464.4) 


Jumala rahvas vaevab oma hinge Jumala ees; nad osutavad oma paljude pattude 
kahetsemisele minevikus ja paluvad Päästja tõotuse täitumist: ,,Või olgu siis, et haaratakse 
kin-ni minu kaitsest, tehakse minuga rahu — rahu tehakse minuga.“ (Jes. 27, 3.) Nende usk 
ei lõpe, kuigi nende palvetele kohe ei vastata. Vaatamata sellele, et nad tunnevad sügavat 
ahastust, hirmu ja kurvastust, ei loobu nad eestpalvest. Nad haaravad kinni Jumala 
tugevusest nii nagu Jaakob Inglist, ja nende hing kisendab: ,,Ei ma lase sind mitte, kui sa 
mind ei õnnista!“ (SV 465.1) 


Kui Jaakob poleks eelnevalt kahetsenud seda, et ta haaras pettusega endale 
esmasünniõiguse, siis ei oleks Jumal tema palvet kuulnud ega armulikult tema elu juhtinud. 
Niisamuti on ka viletsuseajal; kui Jumala rahval leiduks sellel hirmu ja ahastuse piinaval 
ajal veel mõni ülestunnistamata patt, võidaks neid masendus; meeleheide hävitaks nende usu 


ja neil puuduks julgus paluda Jumalalt vabastust. Ent kuigi nad tunnevad sügavalt oma 

väärtusetust, ei ole neil enam üles tunnistada ühtki eksimust. Nende patud on olnud kohtu 
ees ja on seal ära kustutatud; ja nad ei saa neid enam meenutada. (SV 465.2) 


Saatan paneb paljud uskuma, et Jumal jätab tähelepanuta nende ustavuse väikestes 
asjades. Kuid viis, mismoodi Jumal kohtles Jaakobit, näitas, et Ta ei kiida iialgi heaks ega 
salli kunagi kurjust. Kõik need, kes püüavad vabandada või varjata oma patte, lasevad need 
sel kombel jääda taeva raamatuisse ülestunnistamatult ja andestamatult. Nii võidab neid 
Saatan. Mida kõrgem on inimeste ametikoht ja mida auväärsem nende positsioon, seda 
rängem on nende süü Jumala silmis ja seda kindlam on ka suure vastase võit. Need, kes 
viivitavad ettevalmistamisega Issanda päevaks, ei saa enam valmistuda viletsusajal ega ka 
sellele järgnevatel päevadel. Kõi] kide selliste inimeste olukord on lootusetu. (SV 465.3) 


Need nimekristlased, kes astuvad viimasesse kohutavasse võitlusesse ettevalmistamata, 
tunnistavad meeleheites oma patte, õelad aga juubeldavad nende ahastuse üle. Need 
ülestunnistused on olemuselt samad, mis Eesavi ja Juudase omad. Kõik need, kes teevad 
selliseid ülestunnistusi, hädaldavad küll üleastumise tagajärje pärast, kuid mitte süü enda 
pärast. Nad ei tunne tõelist patukahetsust ega põlga kurjust. Nad tunnistavad oma pattu 
hirmu pärast karistuse ees, kuid nagu vaarao vanasti, muutuksid nad Jumala vastu 
trotslikuks niipea, kui nuhtlused kõrvaldataks. (SV 465.4) 


Jaakobi elulugu on kinnitus ka selle kohta, et Jumal ei hiilga neid, keda on petetud, 
kiusatud ja ahvatletud patusse, kuid kes tõsises kahetsuses pöörduvad Tema poole. Kui 
Saatan püüab niisugust inimest hävitada, saadab Jumal oma inglid teda lohutama ja ohu ajal 
kaitsma. Saatana rünnakud on ägedad ja otsustavad, tema pettused kohutavad, kuid Issanda 
silmad valvavad Tema rahvast ja Tema kõrvad kuulevad nende appihüüdeid. Nende kitsikus 
on suur, Sulatusahju leegid näivad neid hävitavat, kuid Puhastaja toob nad välja nii nagu 
tules proovitud kulla. Jumala armastus oma laste vastu on raskel katsumuseajal niisama 
tugev ja õrn nagu kõige päikesepaistelisematel päevadel. Ometi on vaja panna nad 
sulatusahju. Kõik, mis maine, peab saama hävitatud, et Kristuse kuju võiks inimesest 
täielikult vastu peegelduda. (SV 466.1) 


Kurvastuse ja ahastuse aeg nõuab usku, mis talub väsimust, viivitust ja nälga — usku, 
mis ei nõrke, kui seda tõsiselt proovile pannakse. Kõigile antakse ettevalmistuseks aega. 
Jaakob võitis, sest ta oli püsiv ja kindlameelne. Tema võit on tõendiks püsiva palve väest. 
Kõik need, kes haaravad Jaakobi sarnaselt kinni Jumala tõotusest ning on sama tõsised ja 
püsivad palves, Võidavad nii nagu võitis tema. Need aga, kes ei taha ennast salata ega 
kahetseda Jumala ees ning paluda kaua ja tõsiselt Tema õnnistuse pärast, ei saavuta 
õnnistust. Kui vähesed teavad, mida tähendab tegelikult võidelda Jumalaga! Kui vähesed on 
püüdnud läheneda Jumalale nii tugeva sooviga, et pingutavad kogu oma jõudu! Kui 
meeleheite lained, milliseid ükski keel ei suuda väljendada, sööstavad üle härda paluja, 
klammerduvad vaid vähesed kõikumatu usuga Jumala tõotuste külge. (SV 466.2) 

Need, kes omavad nüüd vähe usku, on suures ohus langeda saatanlike pettuste ja 
südametunnistust sundiva dekreedi mõju alla. Kui nad ka proovi välja kannatavad, tunnevad 
nad viletsusajal sügavat kurvastust ja ahastust, sest nad pole harjunud usaldama Jumalat. 
Hooletusse jäetud usu õppetükke on nad sunnitud õppima arakstegeva olukorra kohu-tava 
pinge all. (SV 466.3) 


Me peaksime täna saama sõbraks Jumalaga ja toetuma Tema tõotustele. Inglid märgivad 
üles iga tõsise, siira palve. Me peaksime pigemini loobuma isekaist soovidest, kui et 
hooletusse jätma suhtlemise Jumalaga. Suurim vaesus ja enesesalgamine Tema heakskiidu 
nimel on parem kui rikkus, au heaolu ja sõprus ilma selleta. Me peame võtma palveks aega. 
Kui laseme maistel huvidel hõivata end üleni, peab Issand vahel andma meile aega sellega, 
et Ta kõrvaldab meilt meie ebajumalaks saanud raha, majad või viljakad põllud. (SV 466.4) 


Noori ei hukutaks patt, kui nad loobuksid teistest teedest ja asuksid sellele, millel nad 
võivad paluda Jumala õnnistusi. Kui käskjalad, kes viivad maailmale viimast pühalikku 
hoiatust, paluksid Jumala õnnistust — mitte külmalt, ükskõikselt ja laisalt, vaid innukalt ja 
usus nagu Jaakob, oleks neil palju põhjust öelda: ,, Kuigi ma nägin Jumalat palgest palgesse, 
pääses siiski mu hing!“ (1. Moos. 32, 31.) Nii oleksid nad kui vürstid, kellel on jõudu 
võidelda Jumalaga ja inimestega ja võita. (SV 467.1) 


»Ahastusaeg, mille sarnast ei ole“ avaneb meie ees varsti. Siis vajame kogemusi, millist 
meil nüüd ei ole ja mille omandamiseks on paljud liiga laisad. Sageli on nii, et raskus 
tundub kujutluses suuremana kui tegelikult on. See hinnang ei kehti meie ees seisva kriisi 
kohta. Kõige elavamgi kujutlusvõime ei suuda aimata raske katsumuse suurust. Sel ahastuse 
ajal peab iga inimene seisma Jumala ees üksi... Kui ,, Noa, Taaniel ja Iiob oleksid selle 
keskel, nii tõesti kui ma elan, ütleb Issand Jehoova, ei päästaks nad poega ega tütart, nad 
päästaksid oma enese hinged oma õiguse tõttu!“ (Hes. 14, 20.) (SV 467.2) 


Nüüd, kui meie suur Ülempreester teeb veel meie eest lepitust, peaksime püüdma saada 
täiuslikuks Kristuses. Isegi mitte mõtetes ei alistunud meie Päästja kiusatusele. Saatan leiab 
inimsüdames mõne koha, kus ta võib end sisse seada; veel hellitatakse mõnda patust soovi, 
mille kaudu tema kiusatused saavad oma mõju avaldada. Ent Kristus ütles: ,,Selle maailma 
vürst tuleb ja ta ei saa minust midagi.“ (Joh. 14, 20.) Saatan ei leidnud Jumala Pojas midagi, 
mis oleks võimaldanud tal võita. Jeesus pidas oma Isa käske ja nii ei olnud Temas ühtki 
pattu, mida Saatan oleks saanud ära kasu-tada. Sellises olukorras peavad olema ka need, kes 
tahavad ahastuseajal kindlalt seisma jääda. (SV 467.3) 


Just selles elus peame me usu kaudu Kristuse lepitavasse veresse vabanema patust. Meie 
kallis Päästja kutsub meid enda juurde, et ühedada meie nõrkus Tema tugevusega, meie 
teadmatus Tema tarkusega, meie väärtusetus Tema teenetega. Jumala hoolitsev juhtimine on 
kooliks, kus me peame õppima Jeesuse alandlikkust. Issand ei sea meie ette teed, mille meie 
valiksime ja mis näib kergem ja meeldivam, vaid elu tõelise eesmärgi. Me peaksime kaasa 


töötama kõigi nende vahenditega, mida Taevas kasutab meie iseloomu ümberkujundamiseks 

jumaliku eeskuju järele. Keegi ei saa seda tööd ilma oma hinge ohustamata hooletusse jätta 
või endasi lükata. (SV 467.4) 


Apostel Johannes kuulis nägemuses valju häält taevast hüüdvat: ,, Häda maale ja merele, 
sest kurat on tulnud maha teie juurde ja tal on suur viha, sest ta teab, et tal on pisut aega!“ 
(Ilm. 12,12.) Kohutavad on sündmused, mis kutsuvad esile taevase hääle. Saatana viha 
suureneb sedamööda, kuidas tema aeg läheneb. Tema pettus ning hävitustöö jõuavad oma 
kõrgpunkti ahastuseajal. (SV 468.1) 


Imettegevate kurjade vaimude väe märgina ilmuvad taevalaotuses peagi kohutavad 
üleloomulikud vaatepildid. Rüvedad vaimud lähevad maailma kuningate juurde ja kogu 
maailma, et inimesi pettuses kinnitada ning neid temaga viimases võitluses taevase valitsuse 
vastu ühinema õhutada. Selliste abinõude vahendusel petetakse nii valitsejaid kui alamaid. 
Esile astuvad isikud, kes väidavad, et nad on Kristus, ja nõuavad austust, mis kuulub 
maailma Lunastajale. Nad teevad imetlusväärselt terveks haigeid ja tunnistavad, et neil on 
ilmutusi Jumalalt — ilmutusi, mis on vasturääkivad Pühakirja tunnistusele. (SV 468.2) 


Pettuse suure draama krooniks esineb Saatan ise Kristusena. Kogudus on juba kaua 
tunnistanud, et Päästja tulek on lootuste täitumine. Nüüd lasebki suur petja paista, et Kristus 
on tulnud. Maailma erinevates osades ilmutab ta ennast inimestele majesteetliku olendina 
pimestavas hiilguses, mis sarnaneb Johannese poolt Ilmutuseraamatus antud Jumala Poja 
kirjeldusele (Ilm. 1, 13-15). Teda ümbritsev hiilgus ületab sära, mida surelike silmad on 
kunagi näinud. Kõlab võiduhüüd: ,,Kristus on tulnud!“ Inimesed viskuvad sügavas austuses 
põlvili, tema aga tõstab üles oma käed ja õnnistab neid nii nagu õnnistas Kristus maa peal 
olles oma jüngreid. Tema hääl on õrn ja mahe ja meloodiline. Leebe ja kaastundliku tooniga 
esitab ta mõned sellised aulised taevased tõed, mida rääkis Päästja. Ta parandab inimeste 
haigusi ning väidab siis, et ta on muutnud hingamispäeva pühapäevaks. Ta käsib kõiki 
austada päeva, mida tema on õnnistanud. Ta teatab, et need, kes jäävad kindlaks seitsmenda 
päeva hingamispäevale, teotavad tema nime, kuna nad keelduvad kuulmast ingleid, kes on 
saadetud nende juurde valguse ja tõega. See on võimas, peaaegu võitmatu pettus. Nagu 
Samaaria rahvas, keda pettis maag Siimon, tunnustavad rahvahulgad alamatest ülemateni 
nõidusi, öeldes: ,,See on Jumala vägi“. (Ap. t. 8, 10.) (SV 468.3) 


Ent Jumala rahvas ei satu eksiteele. Selle valekristuse õpetused ei ole Pühakirjaga 
kooskõlas. Tema õnnistab metsalise ja selle kuju kummardajaid, inimklassi, kelle peale 
Piibli tunnistuse kohaselt valatakse välja Jumala segamata viha. (SV 469.1) 


Ja pealegi pole Saatanal lubatud võltsida Kristuse tulemise viisi. Päästja on hoiatanud 
oma rahvast selle pettuse suhtes ja öelnud selgesti oma teise tuleku viisi. ,,Sest valekristusi 
ja valeprohveteid tõuseb ja need teevad suuri tunnustähti ja imesid, et eksitada kui võimalik, 
ka äravalituid... Kui teile siis üteldakse: Vaata, ta on kõrves! ärge minge väl-ja. Vaata ta on 
kambrites! ärge uskuge. Sest otsekui välk sähvab ida poolt ja paistab läände, nõnda peab 


olema Inimese Poja tulemine.“ (Matt. 24, 24-27, 31; 25, 31; Ilm. 1 7; Tess. 4, 16. 17.) 

Kristuse tulemist ei ole võimalik võltsida. Seda nähakse ülemaailmselt — tunnistajaks saab 
olema kogu maailm. (SV 469.2) 


Ainult need, kes on olnud Pühakirja hoolsad uurijad ja kes armastavad tõde kogu 
südamest, on kaitstud võimsa pettuse eest, mis vallutab maailma. Piibli tunnistuse abil 
avastavad nad petja maskeeringu. Kõiki katsutakse läbi. Kiusatus, mis on sõelumiseks, 
näitab, kes on tõeline kristlane. Kas Jumala rahvas on nii kindlalt rajatud Tema Sõnale, et 
nad ei alistu sellele, mida näeb silm? Kas nad hoiavad kriisiajal kinni Piiblist ja ainult 
Piiblist? Saatan takistab neid nii kuidas võimalik, ettevalmistamisel. Ta korraldab asju, mille 
kaudu siduda neid maise tegevuse külge, panna neid kandma rasket, väsitavat koormat; ta 
püüab nende südant vaevata selle elu muredega nii, et katsumispäev tabaks neid otsekui 
varas öösel. (SV 469.3) 


Kui kristlaskonna juhtide poolt väljaantud käskkiri kõrvaldab Jumala lastelt valitsuse 
kaitse ja loovutab nad selliste inimeste meelevalla alla, kes tahavad neid hävitada, põgeneb 
Jumala rahvas linnadest ja küladest ning ühineb gruppideks kõige mahajäetumates ja 
üksildasemates kohtades. Paljud leiavad varjupaiga mägedes. Nagu Piedmonti orgude 
kristlased, nii teevad nemad maa kõrgustikud oma pühamuteks, ja tänavad Jumalat 
»ligipääsmatute kaljude“ eest (Jes. 33, 16). Ent paljud kõigist rahvastest ja 
ühiskonnakihtidest, ülemad ja alamad, rikkad ja vaesed, mustad ja valged, heidetakse kõige 
karmimasse orjusesse. Jumala lastele saabuvad rasked päevad. Nad pannakse ahelaisse, 
suletakse vanglatrellide taha, mõistetakse surma, mõned jäetakse nälga surema pimedatesse 
ja vastikutesse maa-alustesse vangikongidesse. Ükski kõrv ei kuule nende oigeid, ükski 
inimkäsi pole valmis neid aitama. (SV 469.4) 


Kas Issand unustab sel katsumustunnil oma rahva? Kas Ta unustas ustava Noa, kui 
nuhtlused tabasid veeuputuseelset maailma? Kas Ta unustas Loti, kui tuli taevast hävitas 
lagendiku / linnad? Kas Ta unustas Joosepi, keda ümbritsesid Egiptuse 
väärjumalakummardajad? Kas Ta unustas Eelija, kui Iisebel ähvardas teda Baali prohvetite 
saatusega? Kas Ta unustas Jeremija vangla pimedasse ja sügavasse auku? Kas Ta unustas 
kolm noormeest tuleahjus või Taanieli lõvide koopas? (SV 470.1) 


»Aga Siion ütles: ,,Jehoova on mind maha jätnud, Issand on mind unustanud!“ ,,Kas 
naine unustab oma lapsukese ega halasta oma ihuvilja peale? Ja kuigi nad unustaksid, siis 
mina ei unusta sind mitte! Vaata, ma olen sind märkinud oma peopesadesse.“ (Jes. 49, 14- 
16.) Vägede Issand on öelnud: ,,Kes puudutab teid, see puudutab Tema silmatera.“ (Sak. 2, 
12.) (SV 470.2) 


Kuigi vaenlased võivad heita ustavaid vanglasse, ei saa vangikongi müürid katkestada 
nende ühendust Kristusega. Tema, kes näeb nende iga nõrkust, kes tunneb iga katsumust, on 
üle kõigi maiste võimude. Inglid tulevad nende juurde üksikutes vangikongides ning toovad 
valgust ja rahu taevast. Vanglast saab otsekui palee, sest seal elavad usust rikkad. Süngeid 

müüre valgustab taevane valgus nii nagu siis, kui Paulus ja Siilas Filipi vanglas keskööl 
palvetasid ja kiituselaule laulsid. (SV 470.3) 


Jumala nuhtlused tabavad neid, kes püüavad rõhuda ja hävitada Tema rahvast. Tema suur 
kanatlikkus õelate vastu julgustab inimesi ülekohtus, kuid nende karistus on kindel ja 
kohutav, kuigi seda on kaua edasi lükatud. ,,Sest nagu Peratsimi mäel tõuseb Jehoova; ta 
vihastub nagu Gibeoni orus, et teha oma tööd — hämmastav on tema töö, ja et toi-metada 
oma tegu — võõristav on tema tegu!“ (Jes. 28, 21.) Meie armulisele Jumalale on 
karistamine võõras töö. ,,Nii tõesti kui ma elan, ütleb Issand Jehoova, ei ole mul hea meel 
õela surmast.“ (Hes. 33, 11.) ,,Jehoova on halastaja ja armuline Jumal, pika meelega ja rikas 
heldusest ning tõest... annab andeks ülekohtu ja üleastumised ning patu, aga kes siiski ei jäta 
süüdlast karistamata.“ ,,Jehoova on pika vihaga ja rammult suur ja ei jäta kedagi 
karistamata.“ (2. Moos. 34. 6. 7; Neh. 1, 3.) Kohutava õiglusega kaitseb Ta jalge alla 
tallatud käsu autoriteeti. Rahva peale, kellega Ta on kaua kannatanud ja keda Ta ei hävita 
enne, kui see on täitnud oma ülekohtu mõõdu Jumala ees, tühjendab Ta lõpuks armuga 
segamata vihakarika. (SV 470.4) 


Kui Kristus lõpetab pühamus oma eestkostmise, valatakse välja armuga segamata viha. 
See tabab neid, kes kummardavad metsalist ja tema kuju ning võtavad vastu tema märgi 
(Ilm. 14, 9. 10). Nuhtlused, mis langesid Egiptusele, kui Jumal hakkas vabastama Iisraeli, 
sarnanevad nende veelgi kohutavamate ja ulatuslikumate nuhtlustega, mis langevad 
maailmale vahetult enne Jumala rahva lõplikku vabastamist. Kirjeldades neid kohutavaid 
nuhtlusi, ütleb Ilmutuseraamatu kirjutaja: ,,Ja kurje ning ilgeid mädapaiseid tekkis inimeste 
külge, kellel oli metsalise märk ja kes kummardasid tema kuju.“ Meri ,,sai otsegu surnu 
vereks, ja suri iga elav hing, kõik, kes meres olid.“ Ja jõed ja veeallikad... ,,said vereks“. 
Kuigi karistused on kohutavad, ei ole need suuremad kui Jumala õiglus nõuab. Taevane 
ingel teatab: ,,Õige olen sina... et sa nõnda oled kohut mõistnud. Sest nemad on pühade ja 
prohvetite verd valanud, ja verd oled ka sina neile juua andnud; nad on seda väärt!“ (Ilm. 
16, 2-6.) Jumala rahva surma mõistmisega on õelad süüdi õigete veres nii nagu see oleks 
valatud nende oma kätega. Samal viisil kuulutas Kristus omaaegsed juudid süüdlasteks 
kõikide pühade meeste veres, mis oli valatud Aabeli päevist alates, kuna neil oli prohvetite 
mõrvaritega ühesugune meelsus ja nad püüdsid teha sedasama. (SV 471.1) 


Järgneva nuhtluse ajal antakse päikesele võim ,,inimesi tulega kõrvetada. Ja suur kuumus 
kõrvetas inimesi“ (salmid 8 ja 9). Prohvetid kirjeldavad maailma olukorda sel kohutaval ajal 
nii: ,, Maapind leinab, sest vili on rüüstatud ... Kõik metsapuud on kuivanud; tõesti, rõõm on 
häbiga lahkunud inimlaste juurest.“ ,,Viljaaidad on maha kistud, sest vili on ikaldunud! 
Kuidas küll lojused ägavad, veiste karjad on hullunud! Sest neil pole karjamaad! ... Veeojad 
on kuivanud ja tuli on neelanud kõrve rohumaad.“ ,,Sel päeval muutuvad ulumiseks palee 
laulud, ütleb Issand Jehoova! Palju on laipu, heidetud igasse paika! Vaikus!“ (Joel 1, 10-12; 
17-20; Aamos 8. 3.) (SV 471.2) 

Need nuhtlused ei ole ülemaailmsed, sest vastasel korral tehakse lõpp kogu maailma 
elanikele. Siiski on need kõige kohutavamad nuhtlused, mida surelikel on kunagi taluda 
tulnud. Enne prooviaja lõppu on kõik nuhtlused segatud armuga. Kristuse vereohver varjab 
veel patust ning ta ei saa karistada oma süü täie mõõdu järgi. Lõpukohtus aga valatakse viha 
välja armuga segamatult. (SV 472.1) 


Tol päeval igatsevad rahvahulgad Jumala armu kaitset, mida nad on nii kaua põlanud. 
» Vaata, päevad tulevad,“ ütleb Issand Jehoova, ,,millal ma saadan maale nälja mitte leiva ja 
janu, mitte vee järele, vaid Jehoova sõnade kuulmise järele! Siis nad vaaruvad merest 
mereni ja põhjast itta, nad uitavad otsides Jehoova sõna, aga nad ei leia! (Aamos 8, 11. 
12.) (SV 472.2) 


Jumala rahvas ei ole vaba kannatustest, kuid kuigi nad on tagakiusatud, vaevatud ja 
toidupuuduses, ei jäeta neid hukkuma. See Jumal, kes hoolitseb Eelija eest, ei möödu 
ühestki oma lapsest! Tema, kes loendab ära juuksekarvad inimlaste peas, hoolitseb nende 
eest ja näljaajal on nad rahuldatud. Sel ajal, kui õelad surevad nälja ja katku läbi, kaitsevad 
inglid õigeid. Sellele, ,,kes elab õigluses“, kõlab tõotus: , Temale antakse ta leib, temale on 
vesi kindlustatud.“ ,,Kui viletsad ja vaesed asjata otsivad vett ja nende keel kuivad janust, 
siis mina, Jehoova, kuulen neid, mina, Iisraeli Jumal, ei jäta neid maha!“ (Jes. 33, 15. 16; 
41, 17.) (SV 472.3) 


»Kuigi viigipuu ei õitse ja viinapuudel pole vilja, õlipuu saak äpardub ja põllud ei anna 
toidust, pudulojused kaovad tarast ja veiseid pole karjaaedades,“ siiski need, kes kardavad 
Teda, rõõmustavad Jehoovas ja hõiskavad ,,oma pääste Ju-malas“. (Habak. 3, 17. 18.) (SV 
472.4) 


»» Jehoova on su hoidja, Jehoova on su vari su paremal käel! Päeval ei pista sind päike ega 
kuu öösel! Jehoova hoiab sind kõige kurja eest, ta hoiab sinu hinge!“ ,,Sest ta kisub sind 
välja linnupüüdja paelust, hukkava katku käest! Oma tiivasulgedega kaitseb ta sind ja tema 
tiibade all sa leiad varju; tema tõde on kilp ja kaitseriist! Ei sa siis karda öö hirmu ega noolt, 
mis päeval lendab, et katku, mis rändab pilkases pimeduses, ega tõbe, mis laastab lõunaajal! 
Langegu tuhat su kõrvalt ja kümme tuhat su paremalt poolt, sinu külge see ei puutu! Aga sa 
vaatled oma silmaga ja näed, kuidas kätte makstakse õelatele! Sest sina, Jehoova, oled mu 
varjupaik! Kõigekõrgema oled sina, mu hing, võtnud oma eluasemeks! Ei taba õnnetus sind 
ega lähene häda su telgile! (Laul 121, 5-7; 91, 3-10.) (SV 472.5) 


Ometi näib, et Jumala rahvas peab varsti pitseerima oma tunnistuse verega, nagu tegid 
märtrid enne neid. Nad isegi kardavad, et Issand laseb neid langeda vaenlaste käe läbi. See 
on kohutava ahastuse aeg. Päeval ja öösel kisendavad õiged Jumala poole vabastamise 
pärast. Õelad juubeldavad ja küsivad pilkavalt: ,, Kus on nüüd teie usk? Miks Jumal ei 
vabasta teid meie käest, kui te tõepoolest olete Tema rahvas?“ Kuid ootajaile meenub surev 
Jeesus Kolgata ristil ja ülempreestrite ning rahvavanemate pilkavad hüüded: ,, Teisi on ta 


aidanud, iseennast ta ei või aidata; kui Ta on Iisraeli kuningas, astugu ta nüüd ristilt maha, 

siis me usume Temasse!“ (Matt, 27, 42.) Nii nagu Jaakob, nii võitlevad ka nemad Jumalaga. 
Kahvatutel nägudel peegeldub sisemine heitlus; kuid ometi ei lakka nad tõsiselt 
palvetamast. (SV 473.1) 


Kui inimesed võiksid näha Jumala silmadega, näeksid nad inglite hulki valvamas neid, 
kes on pidanud Jumala seadusi. Inglid jälgivad kaastundlikult nende ahastust ja on kuulnud 
nende palveid. Nad ootavad oma Käskija korraldusi, et päästa Jumala rahvas ohust. Kuid 
siiski peavad nad veel natuke ootama. Jumala rahvas peab jooma karikast ja saama ristitud 
sellise ristimisega. Just see piinarikas viivitus on parim vastus nende palvetele. Kui nad 
ootavad usaldavalt Issanda tegutsemist, peavad nad harjutama usku, lootust ja kannatlikkust, 
mida senini on liiga vähe harjutatud. Kuid väljavalitute pärast lühendatakse ahastuseaega. 
»Kas siis Jumal ei peaks muretsema õigust oma äravalituile, kes tema poole kisndavad ööd 
ja päevad? ... Ma ütlen teile: Küll ta peatselt muretseb neile õiguse.“ (Luuka 18, 7. 8.) Lõpp 
tuleb kiiremini kui keegi ootab. Nisu kogutakse ja seotakse vihkudeks Jumala varaaida 
jaoks, luste aga köidetakse kubudeks hävitustule tarvis. (SV 473.2) 


Ustavad taevased valvurid jätkavad oma valvamist. Kuigi üldine seadus on määranud 
kindlaks aja, mil käsupidajaid võib surmata, ennetavad nende vaenlased mõnel juhtumil 
määrust ning püüavad enne selleks määratud aega võtta ustavatelt elu. Ent keegi ei saa 
mööduda ustavatest valvuritest, kes ümbritsevad iga ustavat hinge. Mõningaid rünnatakse 
põgenemisel linnadest ja küladest, kuid nende vastu tõstetud mõõgad purunevad ja langevad 
maha jõuetult nagu õlekõrred. Teisi kaitsevad inglid sõjameeste kujul. (SV 473.3) 


Kõikidel aegadel on Jumal oma rahva abistamiseks ja vabastamiseks tegutsenud pühade 
inglite kaudu. Taevased olendid võtavad inimeste elust aktiivselt osa. Nad on ilmunud 
säravais rüüdes, mis hiilgasid otsekui välk; nad on tulnud ränduritena. Inglid on 
jumalameestele ilmunud inimese ku-jul. Nad on väsinud teekäijatena puhanud keskpäeval 
tammede all. Nad on kasutanud inimeste kodude külalislahkust. Nad on olnud juhtideks 
ööpimeduses rändajaile. Nad on oma kätega süüdanud altarituld. Nad on avanud vanglauksi 
ja vabastanud Issanda sulaseid. Nad tulid taevases sõjavarustuses ja veeretasid ära kivi 
Päästja haualt. (SV 473.4) 


Inimeste kujul viibivad inglid sageli Jumala laste koosviibimistel, nad külastavad ka 
õelate koosolekuid, nii nagu nad läksid Soodomasse, et teha aruannet nende tegudest ja 
otsustada, kas selle elanikud on ületanud Jumala kannatlikkuse piiri. Issand osutab oma 
halastust ka nende pärast, kes Teda tõeliselt teenivad, ning hoiab nende väheste pärast tagasi 
õnnetusi ja pikendab rahuaega. Jumala vastu patustajad ei mõista, et nad võlgnevad oma elu 
ustavatele, kelle naeruvääristamisest ja rõhumisest nad rõõmu tunnevad. (SV 474.1) 


Kuigi selle maailma valitsejad seda ei tea, on sageli nende nõupidamistel olnud 
kõnelejateks inglid. Inimsilmad on vaadelnud neid; inimkõrvad on kuulnud nende 
üleskutseid; inimhuuled on nende ettepanekuile vastu rääkinud ja nende nõuandeid 


naeruvääristanud; inimesed on kohelnud neid solvavalt ja teotavalt. Nõukoguruumides ja 

kohtutes on need taevased käskjalad näidanud, et tunnevad hästi ajalugu ja võivad paremini 
kaitsta rõhutute kohtuasja kui nende kõige paremad ja kõneosavamad kaitsjad. Inglid on 
nurja ajanud kavatsusi ja takistanud pahesid, mis oleksid suuresti pidurdanud Jumala riigi 
tööd ja põhjustanud suuri kannatusi Tema rahvale. Ohtlikul ajal ja ahastusetunnil on 
»» Jehoova ingel leerina nende ümber, kes teda kardavad ja vabastab nad!“ (Laul 34, 8.) (SV 
474.2) 


Tõsise igatsusega ootab Jumala rahvas oma Kuninga tuleku märke. Kui vahimeestelt 
küsitakse: ,,On*s palju veel ööd?“ kuuldub kindel vastus: , Hommik tuleb, aga öö ka.“ (Jes. 
21, 11. 12.) Valgus kumab pilvedel mäetippude kohal. Varsti ilmub Tema au. Õiguse Päike 
hakkab paistma. Hommik ja öö on mõlemad käes — lõputu päeva algus õigetele ja igavene 
öö õelatele. (SV 474.3) 


Kui võitlejad palvetavad Jumala ees, siis näib kate, mis lahutas neid nähtamatust, 
peaaegu kõrvale tõmmatuna. Taevalaotus õhetab igavese päeva koidust ja inglilauluna 
kostavad kõrvu sõnad: ,,Jääge ustavaks. Abi tuleb!“ Kristus, kõikvõimas Voitja, ulatab oma 
väsinud lastele surematu aukrooni. Tema hääl kostab avatud väravatest: ,, Vaata, ma olen teie 
juures. Ärge kartke. Ma tunnen kõiki teie hädasid; ma olen kandnud teie muresid. Te ei 
võitle võitmatute vaenlastega. Mina olen võidelnud teie heaks ja minu nimel olete te rohkem 
kui võitjad.“ (SV 474.4) 


Armastav Päästja saadab abi just siis, kui me seda vajame. Tee taevasse on pühitsetud 
Jeesuse jalajälgedega. Iga okas, mis haavab meie jalgu, on haavanud Tema omi. Iga risti, 
mida peame kandma meie, on kandnud Tema enne meid. Issand lubab tulla vastuolusid, 
mille kaudu hinge rahuks ette valmistada. Ahastuseaeg on Jumala rahvale kohutavaks 
tuleprooviks, kuid see on igale tõsisele usklikule üles vaatamise ajaks, kus ta usu kaudu võib 
näha teda ümbritsevat tõotuse vikerkaart. (SV 475.1) 


»»Ja Jehoova lunastatud pöörduvad tagasi ning tulevad Siionisse hõisates! Nende pea 
kohal on igavene rõõm, rõõmustus ja rõõm valdavad neid, aga kurbus ja ohkamine 
põgenevad ära! Mina, mina olen see, kes teid trööstib! Kes oled sina, et sa kardad surelikke 
inimesi, inimlapsi, kes on nagu rohi, ja unustad Jehoova, kes sind on teinud... ja värised 
alati, iga päev, rõhuja viha ees, kui ta valmistub hävitama? Aga kus on nüüd rõhuja viha! 
Varsti vabastatakse aheldatu; ta ei sure vangiauku, tal ei puudu leib! Sest mina olen 
Jehoova, su Jumal, kes liigutab merd ja paneb lained kohasema, kelle nimi on vägede 
Jehoova! Ja ma panin oma sõnad sulle suhu, ma peitsin oma käe varju alla.“ (Jes. 51, 11- 
16.) (SV 475.2) 


»» Seepärast kuule ometi seda, sa vilets, kes oled joobnud, aga mitte viinast. Nõnda ütleb 
su Issand, Jehoova, su Jumal, kes riidleb oma rahva vastu: Vaata, ma võtan su käest 
uimastuse karika, oma viha peekri — seda ei ole sul enam vaja juua! Ja ma annan selle kätte 
su piinajaile, kes ütlesid su hingele: , Kummarda, et saaksime sinust üle käia!“ Sa andsidki 
oma selja maaks ja käijatele uulitsaks!“ (Salmid 21-23.) (SV 475.3) 

Jumala silmad nägid läbi aegade ja peatusid kriisiajal, mis Tema rahval tuleb üle elada 
siis, kui maised võimud koonduvad nende vastu. Nagu pagendatud vangid, nii kardavad 
nemadki nälja või vägivalla kaudu surmale saagiks langeda. Ent Püha, kes lõhestas Punase 
mere Iisraeli ees, ilmutab oma väge ja pöörab nende vangipõlve. ,,Ja nad kuuluvad mulle, 
ütleb vägede Jehoova, on mu eraomand sel päeval, mille ma valmistan! Ja ma olen neile 
armuline, nõnda nagu mees on armuline oma pojale, kes teda teenib.“ (Mai. 3, 17.) Kui sel 
ajal valatakse Kristuse ustavate tunnistajate verd, ei tooks see enam nii nagu märtrite veri 
lõikust Jumala külvatud seemnele. Nende ustavus ei oleks tunnistuseks, mis veenaks teisi 
tões, sest kangekaelne süda on Jumala armu nii kaua tagasi tõrjunud, et arm ei saa teda enam 
mõjutada. Kui õiged jääksid nüüd saagiks vaenlastele, oleks see ainult võidurõõmuks 
pimedusevürstile. Taavet ütleb oma Laulus: ,,Sest ta peidab mind oma majasse kurjal ajal, ta 
peab mind salajas oma telgi peidupaigas.“ (Laul 27, 5.) Kristus on öelnud: ,,Tule mu rahvas, 
mine oma kambritesse, ja sule uksed enese takka, peitu üürikeseks ajaks, kuni meelepaha 
möödub! Sest vaata, Jehoova väljub oma asupaigast nuhtlema maa elanikke nende ülekohtu 
pärast!“ (Jes. 26. 20. 21.) Auline on nende vabastus, kes on kannatlikult oodanud Issanda 
tulemist ja kelle nimed on kirjutatud eluraamatusse. (SV 475.4) 

PEATÜKK 40—SUUR VABASTAMINE 


Kui inimlikud seadused ei kaitse enam neid, kes austavad Jumala käsku, siis otsustatakse 
nad erinevatel maadel samaaegselt hävitada. Dekreedis määratud ajal otsustatakse vihatud 
usulahk välja juurida. Ühel ööl plaanitsetakse anda otsustav löök, mis peaks sundima täiesti 
vaikima teisitimõtlejate noomiva hääle. Jumala rahvas — mõned vangikongides, teised 
üksildastes peidupaikades metsades ja mägedes — paluvad jumalikku kaitset ajal, mil 
kurjadest inglitest õhutatud meeste salgad valmistuvad tapmistööks. Sellel äärmise häda ajal 
astub Iisraeli Jumal vahele, et vabastada oma valitud. Issand ütleb: ,,Siis te laulate otsekui 
püha pühitsemise ööl ja rõõmustate südamest, otsekui see, kes läheb Jehoova mäele, Iisraeli 
Kalju juurde! Ja Jehoova annab kuulda oma võimast häält ja näha oma käsivarre laskumist 
maruvihas hävitava tuleleegina ühes vihmapladina ja äikese ning rahekividega.“ (Jes. 30, 
29. 30.) (SV 476.1) 


Kurjad inimesed on valmis oma ohvrile võidurõõmsalt kallale tormama, kui tihe 
pimedus, sügavam kui öö, langeb maa peale. Siis valgustab äkki vikerkaar, mis hiilgab 
Jumala trooni aust, taevalaotust ning näib ümbritsevat iga palvetajate gruppi. Vihased 
rahvahulgad vakatavad. Nende pilkavad hüüded hääbuvad ja nad unustavad oma mõrvarliku 
viha objektid. Kohutava aimdusega põrnitsevad nad üksisilmi Jumala lepingu sümbolit ja 
igatsevad olla varjatud selle kõikevaldava hiilguse eest. (SV 476.2) 


Siis kuulevad Jumala lapsed selget ja kaunist häält: ,, Vaadake üles!“ ja tõstnud silmad 
taeva poole, näevad nad tõotuse vikerkaart. Tumedad, sünged pilved, mis katsid tae- 
valaotust, on hajunud. Jumala lapsed vaatavad taevasse ja näevad nii nagu Stefanos Jumala 
au ning Inimese Poega istumas Tema troonil. Jeesuse ihul märkavad nad Tema alandamise 
märke ja Õnnistegija huulilt kuulevad nad palvet, mille Ta esitab oma Isa ja pühade inglite 
ees: ,. Isa, ma tahan, et kus mina olen, ka nemad oleksid minu juures, kelled sa mulle oled 
andnud.“ (Joh. 17, 24.) Jällegi kuuldakse majesteetlikku, võidurõõmsat häält: , Nad tulevad, 
nad tulevad, pühad ja süütud ja rüvetamata! Nad on pidanud mu kannatuse sõna ja peavad 
käima inglite seas.“ Ustavate kahvatuilt, värisevailt huulilt vallandub võiduhüüd. (SV 
477.1) 


Keskööl ilmutab Jumal oma väge oma rahva vabastamiseks. Päike lööb särama oma täies 
hiilguses. Imed järgnevad kiiresti üksteisele. Õelad vaatavad hirmu ja hämmastusega neid 
sündmusi, õiged aga silmitsevad pühaliku rõõmuga oma vabastamise märke. Looduses näib 
kõik pöörduvat pahupidi. Jõed lakkavad voolamast. Tumedad rasked pilved kerkivad 
taevasse ja põrkuvad kokku. Keset vihast taevalaotust on üks selgesti nähtav, kirjeldamatult 
hiilgav avaus, kust kostab Jumala hääl nagu suurte vete kohin: ,,See on sündinud!“ (Ilm. 16, 
17.) See hääl paneb värisema taeva ja maa. Tekib võimas maavärin, ,,mäherdust ei ole olnud 
sest ajast, kui inimesi on olnud maa peal; säärane suur maavärisemine see oli.“ (Salmid 17, 
18.) Taevalaotus näib avanevat ja sulguvat. Auhiilgus Jumala troonilt sähvab sellest läbi. 
Mäed vappu-vad nagu pilliroog tuules ja lõhenevad kaljupangad paiskuvad laiali. Kostab 

läheneva tormi mühinat. Meri mässab ja torm raevutseb nii nagu möirgaksid deemonid 
hävitusööl. Maapind kerkib ja vajub nagu merelained. Maa lõhkeb. Selle alused näivad 
kokku langevat. Mäeahelikud värisevad. Asustatud saared kaovad. Vihased lained neelavad 
enda alla sadamalinnu, mis on muutunud kurjuse poolest Soodoma sarnasteks. ,,Suurt 
Baabüloni tuletati meelde Jumala ees, et Jumal annaks temale oma raevu viina karika.“ 
Suured ta lendiraskused raheterad teevad oma hävitustöö. (Salmid 19. 21.) Maailma kõige 
toredamad linnad kaovad. Luksuslikud paleed, mille püstitamiseks maailma suured mehed 
on kulutanud oma rikkuse, et austada iseennast, muutuvad varemeiks nende silme all. 
Vanglamüürid purunevad ja Jumala rahvas, keda on nende usu pärast orjuses hoitud, 
vabaneb. (SV 477.2) 


Hauad avanevad ,.ja paljud neist, kes magavad mulla põrmus, ärkavad — ühed igaveseks 
eluks ja teised teotuseks, igaveseks põlastuseks.“ (Taan. 12, 2.) Kõik need, kes on sur-nud 
usus kolmanda ingli kuulutusse, tulevad austatuina haudadest välja, et kuulda Jumala 
rahuseadust nendega, kes on pidanud Tema käsku. ,,Ja need, kes tema läbi pistsid“ (Ilm. 1, 
7), need, kes pilkasid ja mõnitasid Kristuse surmaheitlusi ning need, kes olid Tema tõe ja 
rahva kõige rängemad rõhujad, äratatakse üles nägema Kristust Tema aus ja ustavaile osaks 
saavat austust. (SV 478.1) 


Paksud pilved katavad veel taevast, kuid aeg-ajalt tungivad päikesekiired neist läbi 
otsekui Jehoova kättemaksev silm. Sähvivad välgud mähivad maa valguselõõma. Läbi 
kohutava piksemürina teevad salapärased ja aukartust äratavad hääled teatavaks õelate 
saatuse. Kõik ei mõista räägitud sõnu, kuid valeõpetajad saavad neist selgesti aru. Need, kes 
olid veel pisut aega tagasi hulljulged, hooplevad, väljakutsuvad ja halastamatud Jumala 
käske pidava rahva vastu, on nüüd kohkunud ja värisevad hirmust. Nende halisemist on 
kuulda üle mässavate loodusjõudude. Deemonid tunnustavad Kristuse jumalikkust ja 
värisevad Tema väe ees, inimesed aga anuvad armu ja roomavad mööda maad kohutavas 
hirmus. Kui vanaaja prohvetid nägid nägemuses Issanda päeva, ütlesid nad: ,,Uluge, sest 
Jehoova päev on ligidal, see tuleb kui hävitus Kõigeväeliselt.“ (Jes. 13, 6.) ,,Poe kalju sisse 
je peida ennast põrmu Jehoova kartuse pärast ja tema kõrge aupaistuse eest! Inimeste 
suurelised silmad alandatakse ja meeste kõrkus painutatakse! Jah, sel päeval on Jehoova 
üksinda kõrgel. Sest vägede Jehooval on päev — kõige suureliste ja kõrkide jaoks, kõigi 
jaots, kes kõrgele on tõusnud, et neid alandada. ,,Sel päeval viskavad inimesed oma 
hõbedased ja kuldsed ebajumalad, mis nad endile kummardamiseks on teinud, muttidele ja 
nahkhiirtele, et aga saaks pugeda kaljupragudesse ja kivivahedesse Jehoova kartuse pärast ja 
Tema kõrge aupaistuse eest, kui ta tõuseb maad hirmutama.“ (Jes. 2, 10-12. 20. 21.) (SV 
478.2) 


Läbi pilvedevahelise lõhe kiirgab täht, mille hiilgus pais tab ümbritseva pimeduse tõttu 
neljakordselt eredamana. Ustavaile toob see lootust ;ja rõõmu, Jumala käsust üleastujaile 
aga häda ja viha. Need, kes on kõik ohverdanud Kristuse pärast, seisavad kaitstult, nagu 


Issanda koja salajases paigas. Nad on läbi proovitud ja maailma ning tõe põlgajate ees 

näidanud oma ustavust Tema vastu, kes suri nende eest. Imestamisväärne muutus on 
toimunud nendega, kes silme ees seisvast surmast hoolimata jäid ustavaks. Nad on äkki 
vabastatud kuratlike inimeste süngest hirmuvalitsusest. Näod, mis hiljuti olid kahvatud, 
kartlikud ja kurnatud, säravad imet-lusest, usust ja armastusest. Nende hääled paisuvad 
võidurõõmsaks lauluks: ,,Jumal on meie varjupaik ja tugevus, meie abimees kitsikuses ja 
kergesti leitav! Sellepärast me ei karda, kui maa liiguks asemelt ja mäed kõiguksid mere 
põhjas! Möllaku ja vahutagu tema veed, värisegu mäed tema ülevuses!“ (Laul 46, 2-4.) (SV 
478.3) 


Siis, kui need püha usaldust väljendavad sõnad tõusevad Jumala juurde, taganevad pilved 
ja paljastavad tähistaeva täis väljendamatut auhiilgust, vastandina süngele ja tumedale 
taevalaotusele teisel pool. Taevase linna au hoovab avatud väravaist. Siis ilmub taevale käsi, 
mis hoiab kahte kokkupandud kivilauda. Prohvet ütleb: ,,Siis taevad kuulutavad tema õigust, 
sest Jumal on kohtumõistja!“ (Laul 50, 6.) Seda püha seadust, Jumala õigust, mida kuulutati 
Siinailt keset piksemürinat ja tuleleeke kui elu juhtnööri, näidatakse nüüd kui kohtumäärust. 
Käsi avab lauad ja siis on näha tulekirjas kirjutatud kümmet käsku. Sõnad on nii selged, et 
kõik võivad neid lugeda. Mälestused elustuvad, religioossed eelarvamused ja eksiõpetused 
sulavad ning Jumala kümme käsku, lühikesed, mõistetavad ja autoriteetsed, seisavad 
maailma kõikide elanike silme ees. (SV 479.1) 


Võimatu on kirjeldada nende hirmu ja meeleheidet, kes on Jumala pühad nõuded jalge 
alla tallanud. Issand andis neile oma seadused. Nad oleksid võinud võrrelda oma iseloomu 
nendega ning Õppida tundma oma puudusi siis, kui oli veel võimalus kahetseda ja meelt 
parandada. Kuid maailma poolehoiu tagamiseks heitsid nad ära need eeskirjad ja õpetasid 
teisigi neist üle astuma. Nad püüdsid sundida Jumala rahvast teotama Tema hingamispäeva. 
Nüüd mõistab kask, mida nad põlgasid, nad hukka. Kohutava selgusega mõistavad nad äkki, 
et neil pole mingit vabandust. Nad valisid ise, keda nad tahtsid teenida ja kummardada. ,,Ja 
te näete jälle vahet õige ja õela vahel, selle vahel, kes teenib Ju malat ja selle vahel, kes teda 
ei teeni.“ (Mal. 3, 18.) (SV 479.2) 


Jumala käsu vaenlastele, alates jutlustajast kuni kõige viletsama inimeseni, avaneb selge 
arusaamine tõest ja kohustustest. Liiga hilja mõistavad nad, et neljanda käsu hingamispäev 
on elava Jumala pitser. Liiga hilja mõistavad nad võltsitud hingamispäeva tõelist olemust ja 
alust, millele nad on ehitanud. Nad mõistavad, et nad võitlesid Jumala vastu. Usuõpetajad 
on viinud inimesed hukatusse, kuigi nad kinnitasid, et juhivad neid paradiisi väravate 
juurde. Alles viimasel aruandepäeval mõistavad nad, kui suur oli pühas ametis olevate 
meeste vastutus ja kui kohutavad on nende ustavusetuse tagajärjed. Alles igavikus võime me 
õigesti hinnata ühe inimhinge kaotuse hinge. Kohutav on selle saatus, kellele Jumal peab 
ütlema: ,,Mine ära, sina õel sulane!“ (SV 480.1) 


Taevast kõlab Jumala hääl, mis teatab Jeesuse tuleku päeva ja tunni ning esitab igavese 
lepingu oma rahvaga. Otsekui valjud piksekärgatused veerevad Jumala sõnad üle maa. 

Tema Iisrael seisab kuulatades, silmad üles suunatud. Nende näod on valgustatud Tema aust 
ja hiilgavad nagu Moosese pale, kui Ta Siinailt alla tuli. Õelad ei või vaadata neile otsa. Siis, 
kui kuulutatakse õnnistust neile, kes on austanud Jumalat Tema hingamispäeva pühaks 
pidamise kaudu, kuuldub võimas võiduhüüd. (SV 480.2) 


Varsti ilmub idas väike must pilv, umbes inimese poole kämbla suurune. See pilv 
ümbritseb Päästjat ning näib eemalt olevat mähkunud pimedusse. Jumala rahvas teab, et see 
on Inimese Poja märk. Pühalikus vaikuses vaatlevad nad pilve, kui see läheneb maale, 
muutudes üha heledamaks ja aulisemaks, kuni sellest saab suur valge pilv, mille alus hiilgab 
nagu hävitav tuli ja miile kohal kummub lepingu vikerkaar. Jeesus ilmub vägeva võitjana. 
Ta ei tule enam ,,valude mehena“, et juua häbi ja valu karikast. Ta tuleb Võitjana taevas ja 
maa peal. et kohut mõista elavate ja surnute üle. ,, Ustav ja Tõeline ja tema mõistab kohut ja 
sõdib õiguses.“ ,,Ja sõjaväed taevas“ järgivad teda. (Ilm. 19, 11. 14.) Võidulaule laulev 
pühade inglite loendamatu hulk saadab Issandat Tema teel. Taevalaotus on täis hiilgavaid 
olendeid: ,,tuhat korda tuhat“ ja ,, kümme tuhat korda kümme tuhat“. Ükski sulg ei suuda 
kirjeldada seda sündmust; ühegi sureliku mõistus ei ole võimeline kujutlema selle hiilgust. 
»Tema aulikkus katab taevaid ja maa on täis tema kiitust!“ Tema all on nagu valguse sära.“ 
(Hab. 3, 3. 4.) Kui elav pilv läheneb, näevad kõikide silmad Eluvürsti. Okaskroon ei 
ümbritse enam seda püha pead. Hiilgav pärg ehib Tema püha laupa. Lunastaja nägu särab 
heledamini kui keskpäeva päikese pimestav hiilgus. ,,Ja temale on tema kuue ja puusa peale 
kirjutatud nimi: ,, Kuningate Kuningas ja isandate Issand!“ (Ilm. 19, 16.) (SV 480.3) 


Tema ees ,,on kõik näod muutunud kahvatumaks“; Jumala armu põlgavaile langeb 
igavese meeleheite pitser. ,, Julgus kaob, põlved võbisevad ... ja kõik palged õhetavad.“ (Jer. 
30, 6; Nah. 2, 10.) Õiged hüüavad värisedes: ,,Kes võib püsida?“ Inglite laul katkeb. Maad 
võtab kohutav vaikus. Siis kõlab Jeesuse hääl: ,, Minu armust saab teile küllalt.“ Õigete näod 
on üles tõstetud ja rõõm täidab südameid. Inglid hakkavad veel juubeldavamalt laulma ning 
tulevad veel ligemale. (SV 481.1) 


Kuningate Kuningas tuleb pilvedel, ümbritsetuna leegitsevast tulest. Taevalaotus on 
rullunud kokku nagu rullraamat, maa väriseb Tema ees ja kõik mäed ning saared liiguvad 
asemeilt. ,, Meie Jumal tuleb ega vaiki, tuli põletab tema eel ja tema ümber möllab maru 
väga! Ta kutsub taeva ülalt ja maa, et kohut mõista oma rahvale!“ (Laul 50,3. 4.) (SV 
481.2) 


»»Ja ilmamaa kuningad ja suured isandad ja sõjapealikud ja rikkad ja võimumehed ja kõik 
orjad ja kõik vabad pugesid varjule koobastesse ja mägede kaljudesse ja nad ütlesid 
mägedele ja kaljudele: , Langege meie peale ja varjake meid selle palge eest, kes aujärjel 
istub, ja Talle viha eest! Sest on tulnud tema suur vihapäev, ja kes võib püsida?“ (Ilm. 6, 15- 
17.) (SV 481.3) 


Mõnitused on lõppenud, valetavad huuled vaikinud. Relvade tärin, lahingu kära, 


»sõjakäras sõtkutud saabas ja veres veeretatud vammus“ (Jes. 9, 4) on kadunud. Nüüd on 

kuulda ainult palvehäält, nuttu ja halisemist. Huulilt, mis alles hiljuti pilkasid, kostab halin: 
»Sest on tulnud tema suur vihapäev ja kes võib püsida?“ Õelad paluvad, et nad mattuksid 
kaljude ja mägede alla, et mitte näha Tema palet, keda nad põlgasid ja teotasid. (SV 481.4) 


Seda häält, mis võib tungida ka surnute kõrvu, nad tunnevad. Kui sageli on see kurvalt ja 
õrnalt kutsunud neid meeleparandusele. Kui sageli on seda kuuldud sõbra, venna, Lunastaja 
südantliigutavates palvetes. Armu põlgajate jaoks pole ükski teine hääl nii hukkamõistev ja 
süüdistav kui hääl, mis nii kaua palus: ,,Pöörduge, pöörduge oma kurjadelt teedelt, sest miks 
peaksite surema?“ (Hes. 33, 11.) Oh oleks see ometi neile võõras hääl! Jeesus ütleb: , Ma 
olen kutsunud, aga te olete tõrkunud, olen sirutanud oma käe, aga ükski pole tähele pannud, 
ja et te pole hoolinud mitte ühestki minu nõust ega ole tahtnud mu noomimist.“ (Õp. s. 24, 
25.) See hääl äratab mälestusi, mida nad meelsasti mälust kustutaksid — põlatud hoiatusi, 
tagasilükatud kutseid, halvaks pandud eesõigusi. (SV 481.5) 


Ülestõusnute hulgas on ka need, kes pilkasid Kristust Tema alanduses; neile meenuvad 
nüüd Kannataja sõnad, kui Ta ülempreestri poolt vannutatuna pühalikult lausus: ,,Sel-lest 
ajast te näete Inimese Poega istuvat Jumala väe paremal pool ja tulevat taeva pilvede peal! 
(Matt. 26, 64.) Nüüd näevad nad Jeesust Tema aus, istumas Jumala paremal käel. (SV 
482.1) 


Need, kes pilkasid Jeesust, kui Ta ütles end olevat Jumala Poja, on nüüd keeletud. Seal 
seisab kõrk Herodes, kes pilkas Jeesuse kuninglikku nime ja käskis mõnitavaid sõdureid 
kroonida ta okaskrooniga kuningaks. Seal on needsamad mehed, kelle kõlvatud käed 
riietasid Teda purpurkuuega, asetasid Tema pühale otsmikule kibuvitsakrooni ja andsid 
kätte pilliroost valitsuskepi ning kummardasid Tema ees jumalatteotava pilkega. Need 
mehed, kes lõid Eluvürsti ja sülitasid Temale, pöörduvad nüüd kõrvale Tema läbitungiva 
pilgu eest ja püüavad põgeneda Tema lähedusest. Need, kes lõid naelad läbi Lunastaja kätest 
ja jalgadest, sõdur, kes torkas mõõga Tema küljesse, vaatlevad neid arme õuduse ja piinaga. 
Kohutava selgusega meenutavad preestrid ja rahvavanemad Kolgata sündmusi. Jälestusega 
meenub neile see, kuidas nad päid vangutades karjusid saatanliku võidurõõmuga: ,,Teisi Ta 
on aidanud, iseennast Ta ei või aidata; kui Ta on Iisraeli kuningas, astugu Ta nüüd ristilt 
maha, siis me usume Temasse! Ta on lootnud Jumala peale, see päästku nüüd tema, kui ta 
tahab!“ (Matt. 27, 42.43.) (SV 482.2) 


Elavalt meenub neile Päästja tähendamissõna aednikest, kes keeldusid andmast oma 
majaisandale viinamäe vilja ja teotasid tema sulaseid ning tapsid tema poja. Meenub ka 
kohtuotsus, mille nad ise endale kuulutasid: Viinamäe isand hukkab ,,need kurjad ... ära 
kurjasti“. Nende ustavusetute aednike patus ja karistuses näevad preestrid ja vanemad 
iseendid ja oma õiglast saatust. Ja nüüd kõlab surmaahastust väljendav karje. Valjemini kui 
mõnitav: ,.Löö ta risti, löö ta risti!“, mis kaikus läbi Jeruusalemma tänavate, kõlab kohutav, 
meeleheitlik halisemine: ,, Tema on Jumala Poeg! Tema on tõeline Messias!“ Nad püüavad 

põgeneda kuningate Ku-ninga lähedusest. Nad püüavad varju leida maa sügavates koobas 
ees, mida karistasid loodusjõud. (SV 482.3) 


Kõikide nende elus, kes tõe hülgavad, on hetki, mil südametunnistus ärkab ja mällu 
kerkivad piinavad mälestused silmakirjalikust elust. Siis täidab südant valus kahetsus. Ent 
see on tühine võrreldes tolle päeva südametunnistuse piinadega, mil ,,kohkumine tormina 
tuleb ja teie õnnetus tuulekeerisena saabub!“ (Õp. s. 1, 27.) Need, kes tahtsid hävitada 
Kristust ja Tema ustavat rahvast, näevad nüüd au, mis ustavaid ümbritseb. Hirmuga 
kuulevad nad pühade hääli rõõmsalt hõiskamas: ,,Vaata, see on meie Jumal, keda me 
ootasime, et ta meid päästaks!“ (Jes, 25, 9.) (SV 483.1) 


Üle maavärisemise, välgusähvatuste ja äikesemürina kutsub Jumala Poja hääl magavad 
pühad haudadest välja. Ta vaatab õigete haudadele, tõstab käed taeva poole ja hüüab: 
»Argake, ärgake, teie, kes mullapõues magate ja tõuske üles!“ Üle kogu maa kuulevad 
surnud seda häält ja ärkavad ellu. Kogu maa kajab suure rahvahulga sammudest. Inimesed 
kõigist rahvahõimudest, suguharudest, keeltest ja rahvastest tulevad välja surma 
vangikambrist, kaetud kadumatu auga ja hüüavad: ,,Surm, kus on sinu võit? Surm, kus on 
sinu astel?“ (1. Kor. 15, 55.) Ja elavad õiged ning ülestõusnud pühad ühendavad oma hääled 
pikaks rõõmsaks võiduhüüdeks. (SV 483.2) 


Haudadest väljuvad kõik kasvult samasugustena kui nad sinna läksid. Aadam, kes seisab 
ülestõusnud rahvahulga seas, on kõrge ja suursuguse kujuga, pikkuselt ainult natuke lü-hem 
Jumala Pojast. Ta moodustab silmatorkava kontrasti hilisemate generatsioonidega. On näha 
inimsoo suurt mandumist. Surnud ärkavad elule igavese nooruse värskuses ja jõus. Algul 
loodi inimene Jumala sarnaseks mitte ainult iseloomult, vaid ka kujult ja näojoontelt. Patt 
rikkus ja peaaegu, et hävitas jumaliku kuju. Kristus tuli taastama seda, mis läks kaotsi. Ta 
muudab meie viletsa ihu oma aulise ihu sarnaseks. Surelik, rikutud inimene, kes sai 
rüvetatud patuga, muutub täiuslikuks, ilusaks ja surematuks. Kõik defektid ja moonutused 
jäävad hauda. Päästetud saavad tagasi elupuu juurde ammu kaotatud Eedenis ning 
»kasvavad“ (Mal. 4, 2) seal oma täie kasvuni selle esialgses ilus ja aus. Viimasedki 
patuneeduse jäljed kõrvaldatakse ning Kristuse ustavad ilmuvad ,. Issanda, meie Jumala 
ilus“, peegeldades oma Issanda täiuslikku kuju. Oo, imetlusväärne lunastus, millest nii kaua 


kunagi täiesti ei mõistetud (SV 483.3) 


Elavad õiged muudetakse ,.äkitselt ühe silmapilguga“, Jumala hääle peale saavad nad 
austatud, muudetud surema 


tuiks ja ühes ülestõusnud pühadega tõmmatakse nad Issandale vastu üles õhku. Inglid 
»koguvad kokku ta äravalitud neljast tuulest, ühest taeva otsast teise“. Pühad inglid asetavad 
väikesed lapsed nende emade kätele. Surma läbi kaua lahus olnud sõbrad kohtuvad, et mitte 
kunagi enam lahkuda. Kõik lähevad üheskoos, rõõmulaulud suul, Jumala linna. (SV 483.4) 

Pilvevankri igal küljel on tiivad ja selle all elavad rattad; ja siis, kui vanker veereb 
ülespoole, hüüavad rattad: ,, Püha!“ Ja tiivad, kui nad liiguvad, hüüavad: ,,Püha!“ ja inglitest 
saatjaskond hüüab: ,,Püha, püha, püha, Issand Jumal, Kõigeväeline!“ Ka lunastatud 
hüüavad: ,,Halleluuja!“, kui pilv liigub Uue Jeruusalemma poole. (SV 484.1) 


15° 


Enne Jumala linna sisenemist annab Päästja oma järelkäijaile võidumärgid ja ehib nad 
kuninglikku seisusesse kuulumise tunnustega. Hiilgavad hulgad rivistuvad nelinurkselt 
ümber Kuninga, kelle kõrge kuju paistab majesteetlikult üle pühade ja inglite ning kelle näol 
särab armastus. Loendamatu hulga lunastatute pilgud kinnituvad Issandale, kõikide sil-mad 
vaatlevad Tema auhiilgust, kes oli ,,nõnda rikutud, ebainimlik oli ta välimus ja ta kuju ei 
olnud inimlaste taoline“. Oma parema käega asetab Kristus võitjatele pähe aukroonid. 
Igaühe jaoks on kroon, mis kannab tema ,,uut nime“ (Ilm. 2, 17) ja pealkirja: ,,Püha 
Issandale“. Igaüks saab või-dupalmi ja hiilgava harfi. Siis, kui juhtivad inglid hakkavad 
mängima, liigub iga käsi osavalt harfi keeltel. Kõlab mahe imekaunis muusika. 
Kirjeldamatu vaimustus täidab iga südant ja nad laulavad tänulikult kiituselaulu: ,, Temale, 
kes meid on armastanud ja meid on vabastanud meie pattudest oma verega ja on meid teinud 
kuningriigiks, preestriks Jumalale ja oma Isale, temale olgu au ja vägi ajastute ajastu-teni!“ 
(Ilm. 1, 5. 6). (SV 484.2) 


Lunastatute hulga ees on Püha linn. Jeesus avab pärliväravad ja need, kes on tõde kalliks 
pidanud, sisenevad. Seal näevad nad Jumala paradiisi — Aadama kodu. Jeesuse hääl kõlab 
meeldivamalt kui ükski muusika, mida surelikud kõrvad on kunagi kuulnud: ,,Teie võitlus 
on lõppenud.“ ,,Tulge siia, minu Isa õnnistatud, pärige kuningriik, mis teile on valmistatud 
maailma asutamisest!“ (SV 484.3) 


Nüüd täitub Päästja palve oma jüngrite pärast: , Ma tahan, et kus mina olen, ka nemad 
oleksid minu juures, kelled sa mulle oled andnud.“ Kristus esitab Isale oma verega ostetuid 
»»veatumaina“ ja seades nad ,,oma auhiilguse palge ette hõiskamisega“ (Juuda 24), teatab Ta: 
»Vaata, siin olen mina ja lapsed, kelle Jumal on mulle andnud.“ Need, kelle ,,sa oled mulle 
andnud ja ma hoidsin neid.“ Oo, kui imeline on Päästja armastus. Kui auline on hetk, kui 
igavene Isa näeb lunastatutele otsa vaadates neis oma kuju. Patu ebakõla on kaotatud, selle 
hävitav mõju eemaldatud ja inimene taas kooskõlas Jumalaga! (SV 484.4) 


Väljendamatu armastusega tervitab Jeesus oma ustavaid. Lunastajal on rõõm näha 
aukuningariigis inimesi, kes on päästetud Tema surmaheitluse ja alandamise läbi. 
Lunastatud mõistavad Tema rõõmu, kui nad näevad õndsate seas neid, keda võideti 
Kristusele nende palvete, töö ja armastusohvrite kaudu. Kui kogunetakse suure valge trooni 
ümber, valdab lunastatuid väljendamatu rõõm nende pärast, keda nad on võitnud Kristusele 
ja kes omakorda on võitnud teisi. Kõik on nüüd rahusadamas, kus nad heidavad oma krooni 
Jeesuse jalge ette ja kiidavad Teda läbi igaviku lõputute aegade. Kui lunastatutele 
soovitakse tere tulemast Jumala linna, kõlab juubeldav austushüüd. Kaks Aadamat 
kohtuvad: Jumala Poeg seisab väljasirutatud kätega, et võtta vastu inimsoo isa — olevus, 

kelle Ta lõi, kuid kes patustas oma Looja vastu ja kelle patu pärast kannab Päästja 
ristilöömise märke. Kui Aadam näeb naeltearme, ei lange ta oma Issanda rinnale, vaid 
langeb alanduses Tema jalge ette, hüüdes: ,,Tall, kes on tapetud, on väärt!“ Päästja tõstab ta 
õrnalt üles ja palub teda jalutuskäigule Eedenisse, koju, millest ta on nii kaua olnud 
eemal. (SV 485.1) 


Pärast inimpaari väljasaatmist Eedenist oli Aadama elu maa peal täis kurbust. Iga närtsiv 
leht, iga ohver, iga needuse jälg kaunil loodusel, iga plekk inimese puhtusel tuletas elavalt 
meelde tema pattu. Kohutav oli südametunnistuse piin, kui ta nägi ülekohtu kasvu ning 
kuulis vastuseks oma hoiatustele süüdistusi patu põhjustamises. Kannatlikult ja alandlikult 
kandis Aadam peaaegu tuhat aastat üleastumise karistust. Alanduses kahetses ta oma pattu 
ja lootis tõotatud Päästja teenetele ning suri ülestõusmise lootuses. Jumala Poeg lunastas 
langenud inimese ja nüüd saab Aadam lepitustöö kaudu tagasi oma endised valdused. (SV 
485.2) 


Rõõmujoovastuses vaatleb Aadam puid, mis olid talle kunagi rõõmu valmistanud — 
neidsamu puid, mille vilja ta oli korjanud oma süütuse ja rõõmu päevil. Ta näeb 
viinamarjavääte, mida ta oma käed on harinud, lilli, mille eest ta oli armastusega 
hoolitsenud. Ta tajub, et see kõik on tegelikkus ja mõistab, et see on tõepoolest taastatud 
Eeden ning see on nüüd veel palju kaunim kui siis, mil ta sealt minema aeti. Päästja viib 
Aadama elupuu juurde, võtab suurepärase vilja ja palub tal seda süüa. Aadam pöördub 
ümber ja näeb suurt hulka oma perekonnast seisvat lunastatutena Jumala paradiisis. Siis 
heidab ta oma hiilgava krooni Jeesuse jalge ette ja, langenud Lunastaja rinnale, embab Teda. 
Aadam mängib kuldset harfi ning taevavõlvid kajavad juubeldusest: ,, Väärt, väärt, väärt on 
Tall, kes oli tapetud ja elab jälle!“ Aadama perekond ühineb lauluga. Nad heidavad oma 
kroonid Päästja jalge ette ning kummarduvad Tema ees sügavas austuses. (SV 485.3) 


Selle taasühinemise tunnistajaiks on inglid, kes nutsid Aadama langemisel ja 
rõõmustasid, kui Jeesus pärast oma ülestõusmist tõusis taevasse, olles omandanud surma ja 
surmavalla võtmed. Nüüd imetlevad inglid lõpetatud lunastustööd ja ühendavad oma hääled 
võimsalt voogavaks kiituselauluks. (SV 486.1) 


Kristallmerele trooni ees, sellele justkui tulega segatud klaasmerele — niivõrd sädeleb 
see Jumala aust — kogunevad need, ,,kes olid võitnud metsalise ja ta kuju ja ta nime ar-vu.“ 
Nad seisavad Tallega Siioni mäel ,, Jumala kandled käes“, sada nelikümmend neli tuhat, kes 
on lunastatud inimeste seast. Neil on kuldsed kandled, ning ,,kandlelööjate hääl, kes löövad 
oma kandleid“, kõlab otsekui hulga vete kohisemine ja nagu suure müristamise hääl. Ja nad 
laulavad aujärje ees ,,uut laulu“, laulu, mida ükski inimene ei või laulda kui ainult need sada 
nelikümmend neli tuhat. See on Moosese ja Talle laul — vabanemise laul. Ainult need sada 
nelikümmend neli tuhat võivad laulda seda laulu, sest see on laul nende kogemusest — 
kogemusest, millist ühelgi teisel pole kunagi olnud. ,, Need on, kes Talle järgivad, kuhu Ta 
iganes läheb.“ Nemad võeti maa pealt nende hulgast, kes Kristuse tulles elasid maa peal, 

ning arvestatakse ,,esianniks Jumalale ja Tallele.“ (Ilm. 15, 2. 3; 14, 1-5.) — ,,Need on, kes 
tulevad suurest viletsusest.“ Nad on üle elanud ahastuseaja, millist pole kunagi varem olnud 
sellest ajast saadik, kui inimesed maa peal on elanud. Nad on kogenud Jaakobi viletsuseaja 
ahastust, nad on seisnud ilma eestkostjata Jumala viimaste nuhtluste väljavalamise ajal. Nad 
päästeti, sest nad ,,on oma rüüd pesnud ja oma rüüd valgeks teinud Talle veres!“ , Nende 
suust ei ole leitud kavalust, nemad on veatumad“ Jumala ees. ,,Sellepärast on nad Jumala 
aujärje ees ja teenivad teda ööd ja päevad tema templis.“ ,,Ja see, kes aujärjel istub, laotab 
oma telgi nende üle.“ Nad on näinud näl jast ja katkust laastatud maad, inimesi suure 
kuumusega kõrvetavat päikest. Nad on talunud piina, janu ja nälga. Ent ,,neil ei ole siis 
enam nälga ja janu; ka ei lange nende peale päikest ega mingisugust palavat; sest Tall, kes 
on keset aujärge, hoiab neid ja juhatab nad elava vee allikale; ja Jumal pühib ära kõik 
pisarad nende silmist!“ (SV 486.2) 


Kõigil aegadel on Jumala ustavaid õpetatud ja kasvatatud katsumuste koolis. Siin 
maailmas käisid nad kitsal teel ning said puhastatud kannatuste sulatusahjus. Jeesuse pärast 
talusid nad vastuseisu, viha ja laimu. Nad järgisid Teda läbi tõsiste katsumuste; nad talusid 
enesesalgamist ja kogesid kibedaid pettumusi. Oma valusate kogemuste kaudu õppisid nad 
tundma patu patusust, selle väge ja häda ning nad vaatasid sellele jälestusega. Mõte 
määratule ohvrile, mis toodi patu kõrvaldamiseks, alandab neid nende endi silmis ja täidab 
südame tänu ja kiitusega, mida need, kes pole kunagi langenud, ei oska sel määral hinnata. 
Nad armastavad palju, sest neile on palju andestatud. Nad on saanud osa Kristuse 
kannatustest, seepärast on nad nüüd valmis jagama ka Tema au. (SV 487.1) 


Jumala riigi pärijad on tulnud katusekambritest, viletsatest onnidest, maa-alustest 
vangikongidest, tapalavalt, mägedest, kõrbetest, maaõõnsustest ja meresügavustest. Maa 
peal olid nad , puuduses, vaevatud ja piinatud“. Miljonid läksid alla hauda teotatult, sest nad 
keeldusid kindlalt järele andmast Saatana petlikele väidetele. Maise kohtu poolt tembeldati 
nad kõige alatumateks kurjategijateks. Kuid nüüd on ,,Jumal kohtumõistja“. (Laul 50, 6.) Ja 
Tema tühistab maailma kohtunike otsused. Ta ,,kõrvaldab oma rahva teotuse kogu maalt.“ 
(Jes. 25, 8.) ,,Ja neid hüütakse ,,pühaks rahvaks“, ,,Jehoova lunastatuiks“. ,,Ta on otsustanud 
anda ,,neile laubaehte tuha asemele, rõõmuõli leina asemele, ülistusrüü kustuva vaimu 
asemele“. (Jes. 62, 12; 61, 3.) Nad ei ole enam jõuetud, laialipillatud, vaevatud ja rõhutud. 
Nüüdsest peale on nad alati Issandaga. Nad seisavad trooni ees, riietatud toredaima rüüga 
kui on ükski inimene maailmas kunagi kandnud. Neid kroonitakse suurepärasemate 
diadeemidega kui ku-nagi on asetatud maiste monarhide pähe. Piina ja nutu päevad on 
igaveseks lõppenud. Aukuningas pühib ära pisarad kõikide silmist. Kõik kurvastuse 
põhjused on kõrvaldatud. Palmioksi lehvitades alustavad lunastatud kõlavat, imekaunist 
tänulaulu. Sellega ühinevad kõik, kuni see täidab terve universumi: ,,õnnistus meie 
Jumalale, kes aujärjel istub, ja Tallele!“ Ja kõik taeva elanikud vastavad sellele: ,, Aamen, 
kiitus ja austus ja tarkus ja tänu ja au ja vägi ja ramm meie Jumalale ajastute ajastuteni!“ 
(Ilm. 7, 10. 12.) (SV 487.2) 

Selles elus võime me õige pisut mõista imestusväärset lunastustööd. Oma piiratud 
mõistusega võime mõtiskleda häbi ja au, elu ja surma, õiguse ja armu üle, mis kohtuvad 
ristil, kuid isegi siis, kui me pingutaksime oma vaimseid võimeid äärmuseni, ei õnnestuks 
meil tabada lunastuse täit saladust. Me võime ainult ähmaselt mõista lunastava armastuse 
pikkust ja laiust, sügavust ja kõrgust. Lunastusplaani ei mõista päästetud täielikult ka siis 
mitte, kui nad näevad Jumalat palgest palgesse, tunnevad Teda nii, nagu Ta on. Läbi igaviku 
aegade avanevad imestavatele ja vaimustatud lunastatutele uued tõed. Kuigi maised 
kurvastused, vaevad ja kiusatused on lõppenud ja patt kõrvaldatud, säilib Jumala rahval 
alatiseks selge arusaamine sellest, mida läks maksma nende pääsemine. (SV 488.1) 


Kristuse rist on lunastatute uurimisaineks ja lauluks läbi kogu igaviku. Austatud 
Kristuses näevad nad ristilöödud Kristust. Nad ei unusta kunagi seda, et Tema, kelle vägi lõi 
ja hoidis ülal loendamatud maailmad ääretus ilmaruumis, on Jumalast Armastatu, taeva 
Majesteet. Tema, keda keerubid ja hiilgavad seeravid vaimustatult austasid. Nad ei unusta 
kunagi, et Tema alandus selleks, et tõsta üles langenud inimene; et Tema kandis patu süüd ja 
häbi ning et Tema läks nii kaugele, et Isa varjas Tema eest oma palge, kui kadunud maailma 
hädad murdsid Ta südame ja kustutasid Tema elu Kolgata ristil. Tõsiasi, et kõigi maailmade 
Looja, kõigi inimeste kohtunik, pani kõrvale oma au ja alandas ennast armastusest inimeste 
vastu, äratab pidevalt universumi imetlust ja austust. Kui päästetud vaatavad oma 
Lunastajale ja näevad Isa igavest au Tema näol, kui nad silmitsevad Tema trooni, mis kestab 
igavesti, ja teavad, et Tema kuningriigil ei ole lõppu, siis alustavad nad taas vaimustatult 
laulu: ,, Väärt, väärt on Tall, kes on tapetud ja on lunastanud meid Jumalale oma kalli 
verega!“ (SV 488.2) 


Risti saladus seletab kõik teised saladused. Valguses, mis voolab Kolgatalt, paistab 
Jumala iseloom, mis täitis meid hirmu ja aukartusega, kauni ja kütkestavana. Arm, õrnus ja 
vanemlik armastus segunevad pühaduse, õigluse ja väega. Jumala üleva trooni 
majesteetlikkust vaadeldes näeme me Tema iseloomu meeldivust ja mõistame nii nagu ei 
kunagi varem nime ,,Meie Isa“ tähendust. (SV 488.3) 


Siis mõistetakse, et Tema, kel on piiritu tarkus, ei saanud meie päästmiseks välja mõelda 
mingit teist teed, kui et ohverdada oma Poeg. Tasuks selle ohvri eest on Jeesusel rõõm 
asustada maa lunastatud pühadega, õnnelike ja surematute inimestega. Päästja võitlus 
pimeduse jõududega on toonud lunastatutele rõõmu, mis austab Jumalat läbi igaviku. Nii 
suur on Jumala silmis inimhinge väärtus, et Isa pidi selle eest maksma oma Pojaga. Kristus 
on oma suure ohvri vilja nähes rahuldatud ja õnnelik koos lunastatute määratu hul- 
gaga. (SV 489.1) 

PEATÜKK 41—[ AASTATUD MAA 


»»Sest tema patud on ulatunud taevani ja Jumal on tuletanud meelde tema ülekohtused 
teod. ... Karikasse, mille tema on täis valanud, valage temale kahekordselt; nii palju kui 
tema on ülistanud iseennast ja taga ajanud toredust, niisama palju tehke temale piina ja 
leina. Sest ta ütleb oma südames: ,,Ma istun kui kuninganna ega ole lesk ega saa kuna-gi 
näha kurvastust!“ Sellepärast tulevad ühel päeval tema nuhtlused — surm ja lein ja nälg, ja 
ta põletatakse ära tulega, sest vägev on Issand Jumal, kes on mõistnud kohut tema üle! Ja 
teda uluvad taga ja kaebavad ilmamaa kuningad, kes temaga on hooranud ja toredasti elanud 
... üteldes: ,, Häda, häda, Baabülon, sa suur linn, sa vägev linn, sest ühe silmapilguga on su 
kohus tulnud!“ (Ilm. 18, 5-10.) (SV 489.2) 


»Ja ilmamaa kaupmehed,“ kes on ,,tema liiast toredusest rikkaks saanud,“ ,,seisavad 
kaugel hirmu pärast tema piina ees, nuttes ja leinates, ja ütlevad: ,, Häda, häda, sa suur linn, 
kes olid riietatud kalli lõuendi ja purpuri ja helkjaspunase riidega ning olid ilustatud kulla ja 
kalliskivide ja pärlitega, sest ühe silmapilguga on nii suur rikkus hävitatud!“ (Ilm. 18, 11. 
15-17.) (SV 489.3) 


Sellised on nuhtlused, mis langevad Baabülonile Jumala viha päeval. Ülekohtu mõõt on 
täis, käes on kättemaksutund. Baabülon on küps hävitamiseks. (SV 489.4) 


Kui Jumala hääl vabastab oma rahva vangipõlvest, saabub kohutav ärkamine neile, kes 
osutuvad suures võitluses kaotajaiks. Prooviajal pimestasid neid Saatana pettused ja 
nad õigustasid igati oma patust elu. Rikkad uhkeldasid nende ees, kes olid vähem soodsas 
olukorras, andmata enesele aru, et nende rikkus tulenes Jumala käsu rikkumisest. Nad ei 
toitnud näljaseid, ei riietanud alastiolijaid, ei kohelnud õiglaselt kaasinimesi ega armastanud 
halastust. Nad ülistasid vaid endid ja püüdsid omandada kaasinimeste austust. Nüüd on nad 
kaotanud kõik, mis tegi neid suureks; nad on ilma varandusest ja kaitsest. Õudusega näevad 
nad ebajumalate hävinemist, mida nad eelistasid oma Loojale. Nad müüsid oma hinge 
maiste rikkuste ja mõnude eest ega püüdnud saada rikkaks Jumalas. Tulemuseks on 
nurjunud elu. Nende lõbud on muutunud sapiks, aarded hävinud. Eluaegsed saavutused 
haihtuvad silmapilgu jooksul. Rikkad ahastavad, kui nende toredad majad hävivad ning kuld 
ja hõbe laiali paiskub. Ent nende hädaldamist vaigistab hirm, et nad ise hukkuvad koos oma 
ebajumalatega. (SV 489.5) 


Õelad tunnevad kahetsust, kuid mitte sellepärast, et nad on Jumala ja kaasinimesed 
hooletusse jätnud, vaid sellepärast, et Jumal on Võitja, nemad aga kaotajad. Nad hädaldavad 
tagajärgede pärast, kuid ei kahetse oma kurjust. Nad ei jätaks ühtegi vahendit kasutamata, et 
võita, kui see oleks võimalik. (SV 490.1) 


Maailm näeb neid, keda nad olid pilganud ja mõnitanud ning soovinud hävitada, astuvat 
puutumatult läbi katku, tormi ja maavärina. Tema, kes on Jumala käsust üleastujaile 
hävitavaks tuleks, on oma rahvale kindlaks varjupaigaks. (SV 490.2) 

Jutlustaja, kes ohverdab tõe, et saavutada inimeste heakskiitu, mõistab nüüd oma õpetuste 
iseloomu ja mõju. On selge, et Jumala silmad jälgisid teda siis, kui ta seisis kõnepuldis, kui 
kõndis tänaval, kui ta seltsis inimestega. Iga emotsiocn, iga kirjutatud rida, iga lausutud 
sõna, iga tegu, mis juhtis inimesi otsima varju vale juures, oli seemne külv. Nüüd näeb ta 
lõikust armetute, kadunud hingede näol enda ümber. (SV 490.3) 


15° 


Issand ütleb: ,,Ja mu rahva tütre vigastust nad ravivad kerglaselt, üteldes: ,,Rahu, rahu 
kuigi rahu ei ole!“ ,,Et te olete valmistanud valega õige südamele valu, mina aga ei ole 
valmistanud temale valu, ja et te olete kinnitanud õela käsi, et ta ei pöörduks oma kurjalt 
teelt oma elu hoidmiseks.“ (Jer. 8, 11; Jes. 13, 22.) (SV 490.4) 


»Häda karjaseile, kes hukkuvad ja pillutavad mu karjamaa lambaid!“... ,, Vaata, ma 
nuhtlen teid teie pahategude pärast.“ ,,Uluge, karjased, ja kisendage, püherdage 
karja isandad, sest päevad on täis, et teid tappa ja pillutada. .. Siis kaob karjastel varjupaik ja 
karja isandail pakkupääs.“ (Jer. 3, 1. 2; 25, 34. 35.) (SV 490.5) 


Jutlustajad ja rahvas mõistavad, et nad ei ole olnud Jumalaga õiges vahekorras. Nad 
näevad, et nad on vastu kõigi õigete ja õiglaste käskude Andjale. Jumalike eeskirjade 
kõrvaldamine on tekitanud tuhandeid lahkhelisid, viha ja ülekohut, kuni maa on muutunud 
suureks võitlusväljaks, moraalse laostumise mülkaks. Seda näevad Issanda tulekul need, kes 
heitsid ära tõe ja valisid eksituse. Ükski keel ei suuda väljendada ängi, mida tunnevad 
sõnakuulmatud ja truudusetud siis, kui nad mõistavad, et nad on alatiseks kaotanud igavese 
elu. Mehed, keda maailm kummardas nende andekuse ja kõneosavuse pärast, näevad nüüd 
asju nende õiges valguses. Nad mõistavad, mida nad kaotasid käsust üle-astumisega. Nad 
langevad nende jalge ette, kelle ustavust ,,ad on põlanud ja mõnitanud. (SV 491.1) 


Inimesed näevad, et nad on viidud eksiteele. Nad süüdistavad hukatuses üksteist, kuid 
viimaks suunavad kõik oma etteheited jutlustajate pihta. Ustavusetud õpetajad tõotasid neile 
meeldivaid asju. Nad mõjutasid oma kuulajaid Jumala käsku tühjaks tegema ja neid taga 
kiusama, kes pidasid seda pühaks. Nüüd on need õpetajad sunnitud kogu maailma ees oma 
pettust tunnistama. Rahvahulgad on raevunud. ,,Me oleme kadunud!“ karjuvad nad. ,, Teie 
olete põhjustanud meie hukatuse!“ Nad tormavad valekarjaste kallale. Needsamad inimesed, 
kes kord oma õpetajaid kõige enam imetlesid, neavad neid nüüd kõige hirmsamini. 
Needsamad käed, kes kord kroonisid neid loorberitega, tõusevad hingekarjaseid tapma. 
Mõõku, mis pidid tapma Jumala rahvast, kasutatakse nüüd valekarjaste hävitamiseks. 
Kõikjal käib võitlus ja verevala-mine. (SV 491.2) 


»»Mürin jõuab maailma ääreni, sest Jehooval on rahvastega riid, ta käib kohut kõige lihaga 
—ta annab õelad mõõga kätte.“ (Jer. 25, 31.) Suur võitlus on kestnud kuus tuhat aastat. 
Jumala Poeg ja Tema tulevased käskjalad on võidelnud kurjuse võimuga, et inimlapsi 
hoiatada, valgustada ja päästa. Nüüd on kõik teinud oma otsuse. Kurjad inimesed on 
täielikult ühinenud Saatanaga tema võitluses Jumala vastu. Aeg on tulnud Jumalal kaitsta 

jalge alla tallatud autoriteeti. Võitlus ei käi nüüd enam ainult Saatanaga, vaid ka inimestega. 
»»Jehooval on rahvastega riid“; ,, Ta annab õelad mõõga kätte.“ (SV 491.3) 


Kõik need ,,kes ohkavad ja ägavad kõigi jäleduste pärast, mida selles linnas tehakse,“ on 
märgistatud vabastuse märgiga. Ilmub surmaingel, keda Hesekiel nägi nägemuses 
relvastatud meeste salgana, kellele anti käsk: , Tapke sootumaks vanad, noored mehed ja 
neitsid, lapsed ja naised, aga ärge puutuge ühtki, kellel on märk küljes! Ja alustage mu 
pühamust!“ Prohvet ütles: ,,Ja nad alustasid meestest, vanemaist, kes olid koja sees,“ (Hes. 
9, 1-6.) Hävitustöö algab neist, kes on nimetanud end rahva vaimulikeks juhtideks. 
Valevahimehed langevad esimestena. Kedagi ei haletseta ega säästeta. Mehed, naised, 
neitsid ja väikesed lapsed hukkuvad ühtviisi. (SV 491.4) 


»Jehoova väljub oma asupaigast nuhtlema maa elanikke nende ülekohtu pärast! Siis 
paljastab maa oma veresüü ega kata enam neid, kes ta peal on tapetud!“ (Jes. 26, 21.) ,,Ja 
see on nuhtlus, millega Jehoova lööb kõiki rahvaid, kes sõdivad Jeruusalemma vastu: ta 
määndab nende liha, kui nad alles jalgel seisavad, nende silmad mädanevad oma koobastes 
ja neil mädaneb keel suus! Ja sel päeval on nende hulgas suur Jehoova kartus, nõnda, et nad 
haaravad kinni üksteise käest ja ühe käsi tõuseb teise käe vastu!“ (Sak. 14, 12, 13.) Nende 
oma metsiku viha meeletuse ja Jumala segamata viha väljavalamise läbi langevad maailma 
kurjad elanikud — preestrid, valitsejad ja rahvas, rikkad ja vaesed, kõrged ja madalad. ,.Ja 
sel päeval on Jehoova mahalööduid maa äärest ääreni! Neid ei leinata ja neid ei koristata ega 
maeta, nad jäävad maa peale sõnnikuks!“ (Jer. 25. 33.) (SV 492.1) 


Kristuse tulekul kaotatakse õelad kogu maalt. Nad surmatakse Tema suu vaimuga ja 
hävitatakse Tema auhiilgusega. Kristus viib oma rahva Jumala linna ja maa jääb elanikest 
tühjaks. ,, Vaata, Jehoova laastab maa ja rüüstab selle, paiskab segi selle pinna ja pillutab 
elanikud!“ ,,Maa laastatakse täiesti ja riisutakse sootumaks, sest Jehoova on ütelnud selle 
sõna!“ ,,Sest need on üle astunud käsuõpetusest, muutnud seadusi, murdnud igavese lepingu. 
Seepärast neelab needus maa ja selle elanikud jäävad süüdlasteks; seepärast kahaneb maa 
elanike hulk.“ (Jes. 24, 1. 3. 5. 6.) (SV 492.2) 


Kogu maa näib tühja kõrbena. Maavärina poolt hävitatud linnade ja külade varemed, 
juurtega üles kistud puud, merest välja paistnud rahnud ja maad mööda laiali paisatud kaljud 
katavad selle pinda. Tohutu suured koopad tähistavad kohti, kust mäed rebiti oma 
alustelt. (SV 492.3) 


Ja siis toimub sündmus, mida tähendas äralepitamispäeva viimane pühalik teenistus. Kui 
teenistus kõige pühamas pai gas oli lõpetatud ja Iisraeli patud pühamust patuohvri verega 
kõrvaldatud, seati patusikk elavana Issanda ette ja koguduse juuresolekul tunnistas 
ülempreester tema kohal üles ,,kõik Iisraeli laste süüteod ja kõik nende üleastumised kõigis 
nende pattudes ja pani need siku pea peale“. (3. Moos. 16, 21.) Kui lepitustöö taevases 
pühamus on lõpetatud, pannakse Jumala rahva patud samamoodi Jumala, taeva inglite ja 


lunastatute juuresolekul Saatanale. Ta kuulutatakse süüdlaseks kõiges kurjas, mida ta on 

mõjutanud inimesi tegema. Ja nagu patusikk saadeti ära asustamata aladele, nii 
pagendatakse Saatan laastatud maale, tühjaksjäänud ja süngesse kõrbe. (SV 492.4) 


Ilmutusraamatu kirjutaja kirjeldab Saatana karistust ja maa laastatud olukorda ning 
teatab, et see kestab tuhat aastat. Pärast Issanda teise tuleku sündmuste ja õelate hävitamise 
kirjeldamist jätkub prohvetikuulutus: ,,Ja ma nägin ingli taevast maha tulevat; sellel oli 
sügaviku võti ja suured ahelad käes. Ja ta võttis kinni lohe, vana mao, see on kuradi ehk 
Saatana, ja sidus ta ahelaisse tuhandeks aastaks ja heitis ta sügavikku ja pani ta luku taha ja 
vajutas pealepoole teda pitseri, et ta enam ei eksitaks rahvaid, kuni need tuhat aastat otsa 
saavad. Pärast seda peab ta natukeseks ajaks lahti lastama.“ (Ilm. 20, 1-3.) (SV 493.1) 


Sõna ,.sügavik“ tähistab maad laastatuna, korratuses ja pimeduses nii nagu ilmneb teistest 
kirjatekstidest. Piibel ütleb, et ,,alguses“ oli ,,maa tühi ja paljas ja pimedus oli sügavuse 
peal.“ (Heebreakeelne sõna, mida siin tõlgitakse ,,sügavus“, on Vana Testamendi 
Septuaginta kreeka tõlkes sama sõna, mida kasutatakse Ilm. 20, 1-3 tähistama mõistet 
»sügavik“). (1. Moos. 1. 2) Jeremija prohvetikuulutus ütleb, et maa muutub vähemalt 
osaliselt samasuguseks. Jumala suurele päevale osutades kuulutab prohvet: ,, Ma vaatasin 
maad, ja ennäe, see oli tühi ja paljas; ja vaatasin taevaste poole, aga neil ei olnud valgust; 
ma vaatasin mägesid ja ennäe, need vabisesid ja kõik künkad kõikusid! Ma vaatasin, ja 
ennäe, ei olnud ühtki inimest ja kõik taeva linnud olid põgenenud! Ma vaa-tasin, ja ennäe, 
viljakas maa oli kõrb ja kõik selle linnad maha kistud.“ (Jer. 4, 23-26.) (SV 493.2) 


Siin on tuhadeks aastaks asupaik Saatanale ja tema kurjadele inglitele. Saatanal ei ole 
luba lahkuda maa pealt, et ta ei pääseks teistesse maailmadesse kiusama ja tüütama neid, kes 
pole kunagi langenud. Selles mõttes on ta seotud ahelaisse, sest ei ole enam kedagi, kelle 
juures oma võimu kasutada. Saatanal pole enam kedagi petta ega hävitada nii nagu ta palju 
sajandeid on rõõmuga teinud. (SV 493.3) 


Vaadates ettepoole, Saatana hävitamisele, hüüab prohvet Jesaja: ,, Kuidas sa ometi oled, 
helkjas koidutäht, alla langenud taevast, tükkidena paisatud maha, rahvaste alistaja? Si-na 
mõtlesid oma südames: ,,Mina tõusen taevasse, kõrgemale Jumala tähtedest ma tõstan oma 
aujärje — ma teen ennast Kõigekõrgema sarnaseks!“ Aga sind tõugati alla surmavaida, 
kõige sügavamasse hauda! Kes sind nägi, silmitsevad sind, vaatlevad sind üksisilmi: ,,Kas 
see on mees, kes pani maa värisema, kuningriigid vabisema, kes tegi ilmamaa kõrbe 
sarnaseks ja kiskus maha selle linnad, kes oma vange ei lasknud koju?“ (Jes, 14, 12- 
17.) (SV 494.1) 


Saatana vastuhakk on kuue tuhande aasta kestel pannud ,,maa värisema“. Ta ,.tegi 
ilmamaa kõrbeks ja kiskus maha selle linnad“. Ja ,,oma vange ei lasknud ta koju“. Kuus 
tuhat aastat on tema vangla võtnud vastu Jumala rahvast. Ta hoiaks neid vangistuses 
igavesti, kuid Kristus on murdnud tema ahelad ja vabastanud vangid. (SV 494.2) 

Isegi õelad on sel ajal väljaspool Saatana võimupiiri ja ta jääb üksi oma kurjade inglitega, 
et mõtiskleda patu neetud tagajärgede üle. ,,Kõik rahvaste kuningad magavad auga, igaüks 
oma hauakambris, sina aga oled, nagu põlatud kotkas, eemale heidetud oma hauast. ... Sina 
ei ühine nendega hauas, sest sa oled hävitanud oma maa, tapnud oma rahva!“ (Jes. 14, 18- 
20.) (SV 494.3) 


Tuhat aastat rändab Saatan laastatud maad mööda ringi ja näeb oma mässu tagajärgi. See 
aeg on talle kannatusteaeg. Langusest saadik on alaline tegutsemine peletanud temast 
mõtiskluse. Nüüd on temalt võetud võim ja ta on jäetud mõtlema selle üle, mida ta on teinud 
alates ajast, mil ta hakkas mässama Jumala valitsuse vastu. Värisemise ja hirmuga mõtleb ta 
kohutavale tulevikule, mil ta peab karistust kandma kogu kurja eest, mida ta on teinud. Ta 
peab võtma vastu karistuse ka nende pattude eest, mida ta mõjutas teisi tegema. (SV 494.4) 


Jumala rahvale toob Saatana vangistus rõõmu. Prohvet ütleb: ,,Ja sel päeval, mil Jehoova 
annab sulle rahu vaevast ja ässitusest ning raskest tööst, mida sa pidid tegema, sa hakkad 
laulma seda pilkelaulu Paabeli kuningast (kelle all siin mõeldakse Saatanat) ja ütled: 
»Kuidas on siis nüüd rõhujale lõpp tulnud?... Jehoova on katki murdnud õelate kepi, 
võimutsejate vitsa, mis rahvaid lõi raevus, lõputute löökidega, mis rahvusi valitses vihas, 
lakkamatute jälitustega!“ (Salmid 5, 6.) (SV 494.5) 


Esimese ja teise ülestõusmise vahele jääva tuhande aasta jooksul toimub kohus õelate 
üle. Apostel Paulus osutab sellele kohtule kui sündmusele, mis järgneb Kristuse teisele 
tulekule. ,,Sellepärast ärge mõistke ühtki kohut enneaegu, enne kui Issand tuleb, kes ka 
pimeduse salajased asjad toob valguse ette ja südamete nõud teeb avalikuks.“ (1. Kor. 4, 5.) 
Taaniel kuulutab, et kui Vana Päevist tuli, anti ,,kohus Kõi-gekõrgema pühade kätte.“ (Taan. 
7, 22.) Sel ajal valitsevad õiged kui kuningad ja preestrid Jumala ees. Johannes ütleb 
Ilmutuseraamatust ,,Ja ma nägin aujärgi ja neid, kes nendel istusid; ja kohus anti nende 
kätte.“ , Nad peavad olema Jumala ja Kristuse preestrid ja valitsema kuninglikult ühes 
temaga need tuhat aastat.“ (Ilm. 20, 4. 6.) Sel ajal mõistavad, nagu Paulus on ette 
kuulutanud, ,,pühad kohut maailma üle.“ (1. Kor. 6, 2.) Koos Kristusega mõistavad nad 
kohut õelate üle, võrdlevad nende tegusid põhiseadusega — Piibliga — ja otsustavad iga 
kohtuasja üle vastavalt tehtud tegudele. Sel ajal määratakse karistuse suurus vastavalt igaühe 
tegudele. See märgitakse nende nime juurde surmaraamatus. (SV 495.1) 


Kristus ja Tema rahvas mõistavad kohut ka Saatana ja kurjade inglite üle. Paulus ütleb: 
»EKs te tea, et kord me mõistame kohut inglitegi üle.“ (Salm 3.) Ja Juuda lisab: , Inglid, kes 
oma seisust ei hoidnud, vaid jätsid maha oma eluaseme, pani ta kinni igaveste ahelatega 
pimeduse alla suure päeva kohtuks.“ (Juuda 6.) (SV 495.2) 


Tuhande aasta lõpul toimub teine ülestõusmine. Siis äratatakse surmast õelad ja nad 
ilmuvad Jumala ette ,.kirjutatud kohtuotsuse“ täidesaatmiseks. Nii ütleb Ilmutusraamatu 
autor pärast õigete ülestõusmise kirjeldust: ,, Aga muud surnud ei elustunud mitte, kuni need 

tuhat aastat otsa saavad.“ (Ilm. 20, 5.) Jesaja ütleb õelate kohta: , Need kogutakse kokku, 
suletakse vangitorni ja hulga aja pärast nuheldakse neid!“ (Jes. 24, 22.) €SV 495.3) 

PEATÜKK 42— VÕITLUS LÕPPENUD 


Tuhande aasta lõpul pöördub Kristus tagasi maa peale. Teda saadab lunastatute hulk ja 
inglite aueskort. Kui Kristus tuleb oma majesteetlikkuses, käsib Ta õelaid surnuid üles 
tõusta, et vastu võtta oma kohtuotsus. Ärkab üles võimas hulk, loendamatu nagu mere liiv. 
Milline kontrast nendega võrreldes, kes äratati esimeses ülestõusmises! Õiged olid kaetud 
kadumatu nooruse ja iluga; õelad kannavad haiguse ja surma pitserit. (SV 495.4) 


Kõikide silmad selles määratusuures hulgas pöörduvad vaatlema Jumala Poja au. Ühel 
häälel hüüavad õelate hulgad: »Õnnistatud on see, kes tuleb Issanda nimel!“ See hüüd pole 
ajendatud armastusest Jeesuse vastu, vaid tõe jõud sunnib huuli neid sõnu tahtmatult 
lausuma. Nii nagu õelad oma haudadesse läksid, nii tulevad nad sealt ka välja; sama 
vaenulikult Kristuse vastu ja samasuguse mässumeelsusega. Nad ei saa uut prooviaega, 
mille kestel parandada oma puudusi. Sellel ei oleks mõtet. Kogu nende ülekohtune eluaeg ei 
ole pehmendanud nende südant. Teine prooviaeg, kui see ka neile antaks, mööduks samuti 
nagu esimenegi; nad põikleksid kõrvale Jumala nõuetest ja õhutaksid mässu Tema 
vastu. (SV 496.1) 


Kristus laskub Õlimäele, kust Ta tõusis taevasse pärast oma ülestõusmist ja kus inglid 
kordasid Tema tagasituleku tõotust. Prohvet ütleb: ,,Ja Jehoova, minu Jumal tuleb, kõik 
pühad ühes Temaga!“ ,,Sel päeval seisavad ta jalad Õlimäel, mis on Jeruusalemma ees ida 
pool; ja Õlimägi lõhkeb keskelt pooleks... väga suureks oruks.“ ,.Ja Jehoova on kuningaks 
kogu maale! Sel päeval on Jehoova ainus ja tema nimi on ainus!“ (Sak. 14, 5, 5. 9.) Kui Uus 
Jeruusalemm oma pimestavas hiilguses laskub taevast alla, laskub ta puhastatud ja tema 
vastuvõtmiseks valmistatud kohale ning Kristus koos oma rahva ja inglitega siseneb pühasse 
linna. (SV 496.2) 


Nüüd valmistub Saatan viimaseks suureks võitluseks ülemvõimu pärast. Siis, kui 
kurjusevürstil polnud enam võimu ja tema petmisele oli tehtud lõpp, oli ta õnnetu ja 
rõhutud. Kuid nüüd on õelad surnud üles äratatud ja Saatan näeb määratu suuri rahvahulki 
oma poolel. Tema lootused elustuvad ja ta otsustab mitte alistuda. Ta rivistab oma lipu alla 
kõik hävitusele määratud ja püüab nende kaudu oma plaane teostada. Õelad on Saatana 
vangid. Kristuse äraheitmisega on nad vastu võtnud mässujuhi valitsusvõimu. Nad on 
valmis tema ettepanekuid tunnustama ja tema käske täitma. Ent truuks jäädes oma 
varasemale kavalusele, ei tunnista Saatan ennast Saatanaks. Ta väidab, et temalt kui 
valitsejalt, maailma seaduslikult omanikult on tema pärand ebaseaduslikult ära kistud. Ta 
esitab end petetud alamaile lunastajana ja kinnitab, et tema vägi tõi nad haudadest välja ning 
et tema vabastab rahva Jumala äärmiselt julmast hirmuvalitsusest. Kuna Kristuse lähedus on 
kõrvaldatud, teeb Saatan oma väidete kinnitamiseks imesid. Ta teeb nõrgad tugevaks ning 
innustab kõiki oma vaimu ja energiaga. Ta kavatseb rünnata koos nendega pühade leeri ja 
vallutada Jumala linn. Saatanliku rõõmuga osutab ta loendamatutele inimestele, kes on 

äratatud surnuist. Saatan teatab, et tema, nende juht, on võimeline vallutama linna ja tagasi 
võitma oma trooni ja kuningriigi. (SV 496.3) 


Selles määratus rahvahulgas leidub pikaealisi, kes elasid enne veeuputust, suurekasvulisi 
ja geniaalse mõistusega inimesi, kes pühendasid langenud ingli alamatena kõik oma osavuse 
ja teadmised iseenda ülistamiseks; inimesi, kelle imetlusväärsed kunstiteosed panid maailma 
jumaldama nende annet, kuid kelle julmus ja kurjad väljamõeldised rüvetasid maad ja 
moonutasid Jumala kuju inimeste silmis. Seal on kuningaid ja väejuhte, kes võitsid rahvaid, 
vapraid mehi, kes kunagi ei kogenud kaotusekibedust, julgeid, auahneid sõjamehi, kelle 
lähenemine pani värisema kuningriigid. Surm ei teostanud neis mingit muutust. Kui nad 
väljuvad hauast, alustavad nad oma mõttekäiku just sealt, kus see lakkas. Neid õhutab sama 
võitlushimu. mis valdas neid siis, kui nad langesid. (SV 497.1) 


Saatan peab nõu oma inglitega ja seejärel kuningate ja vägevate meestega. Nad 
arvestavad oma poolel olevate inimeste tugevuse ja arvukusega ning teatavad, et sõjavägi 
linnas on nende omaga võrreldes väike ning linn on võidetav. Nad teevad plaane uue 
Jeruusalemma rikkuse ja au omandamiseks. Kõik hakkavad otsemaid lahinguks valmistuma. 
Osavad meistrid valmistavad sõjariistu. Edukad väejuhid rivistavad sõjakad mehed 
üles. (SV 497.2) 


Lõpuks antakse korraldus edasiliikumiseks. Arvutu hulk inimesi läheb liikvele — armee, 
millist maised vallutajad pole kunagi kogunud ja millega ei saa võrrelda kõigi aegade 
ühendatud sõjavägesid. Saatan, võimsaim sõjameestest, juhib eesliini ja tema inglidki 
ühendavad oma jõud selleks viimaseks võitluseks. Saatana saatjaskonnas on kuningaid ja 
väejuhte ning sõjavägi järgneb määratu suurtes hulkades, igaüks temale määratud juhi järel. 
Sõjaväelise täpsusega liiguvad koondrivid üle purustatud ja ebatasase maapinna Jumala 
linna poole. Jeesuse käsul suletakse Uue Jeruusalemma väravad. Saatana armee piirab linna 
ümber. Valmistutakse rünnakuks. (SV 497.3) 


Nüüd ilmub Kristus taas oma vaenlaste silme ette. Kõrgele üle linna paistab hiilgavast 
kullast alusel asetsev troon. Sellel istub Jumala Poeg. Tema ümber on Tema kuningriigi 
alamad. Ükski keel ega sulg ei suuda kirjeldada Kristuse väge ja majesteetlikkust. Igavese 
Isa au ümbritseb Poega. Tema läheduse hiilgus valgustab Jumala linna ja voolab välja 
väravatest, ujutades oma kiirgusega üle kogu maa. (SV 498.1) 


Kõige lähemal troonile seisavad need, kes olid kord innukad Saatana töös, kuid kes 
otsekui tulest välja kistud tukid tulid ja järgisid oma Päästjat sügava pühendumisega. Nende 
kõrval seisavad need, kes arendasid kristlikku iseloomu kesk valelikkust ja uskmatust, kes 
austasid Jumala käsku, kui kristlik maailm selle tühistas; siis miljonid inimesed kõiki-dest 
aegadest, kes surid oma usu eest märtritena. Ja edasi see ,,suur hulk rahvast, keda ükski ei 
võinud ära lugeda kõigist rahvahõimudest ja suguharudest ja rahvaist ja keeltest ... aujärje 
ees ja Talle ees, riietatud valgeisse rüüdesse ja palmioksad käes.“ (Ilm. 7, 9.) Nende võitlus 


on lõppenud, võit saavutatud. Nad on jooksnud võidujooksu ja saanud auhinna. Palmioksad 

nende käes on nende võidurõõmu sümboliks, valge rüü aga Kristuse plektita õiguse 
võrdkujuks, mis nüüd neile kuulub. (SV 498.2) 


Lunastatud alustavad kiituselaulu, mis kajab võimsalt vastu taeva võlvidelt: Õnnistus 
meie Jumalale, kes aujärjel istub, ja Tallele!“ (Salm 10.) Inglid ja seeravid ühendavad 
nendega oma hääled sügavas austuses. Kuna lunastatud on näinud Saatana võimu ja 
kuritahtlikkust, mõistavad nad paremini kui kunagi varem, et ainult Kristuse armastus tegi 
nad võitjateks. Kogu selles hiilgavas hulgas pole kedagi, kes omistaks päästmist enesele, 
oma jõule või headusele. Ei räägita sellest, mida nemad on teinud või kannatanud; iga laulu 
sisuks on õnnistus meie Jumalale ja Tallele! (SV 498.3) 


Maa ja taeva elanike juuresolekul toimub Jumala Poja lõplik kroonimine. Ja nüüd, olles 
varustatud kõrgeima majesteetlikkuse ja võimuga, kuulutab kuningate Kuningas kohtu poolt 
määratud karistuse Tema valitsuse vastu mässajatele ning viib kohtuotsuse täide nende 
juures, kes astusid üle Tema käsust ja rõhusid Tema rahvast. Jumala prohvet ütleb: ,,Ja ma 
nägin suurt valget aujärge ja seda, kes sellel istub, kelle palge eest põgenesid maa ja taevas, 
ja neile ei leitud aset. Ja ma nägin surnuid, suuri ja pisukesi seisvat aujärje ees, ja raamatud 
avati. Ja teine raamat avati, see on eluraamat. Ja surnutele mõisteti kohut sedamööda kuidas 
raamatuisse oli kirjutatud, nende tegude järele.“ (Ilm. 20, 11. 12.) (SV 498.4) 


Niipea, kui aruanderaamatud avatakse ja Jeesuse silmad vaatavad õelatele, meenub neile 
iga patt, mida nad kunagi on teinud. Nad näevad täpselt, kus nende jalad kaldusid kõrvale 
puhtuse ja pühaduse teelt, kui kaugele kandsid uhkus ja vastuhakk neid Jumala käsust 
üleastumises. Hukutavad kiusatused, mis ergutasid neid patule järele andma, õnnistustest 
ärapööramine, Jumala  käskjalgade põlgamine, hoiatuste hülgamine, -armulainete 
tagasiheitmine tõrksa, kahetsematu südame poolt — kõik avaneb nende ees nii nagu oleks 
see kirjutatud tulekirjaga. (SV 499.1) 


Trooni kohal nähakse risti. Panoraamina mööduvad kõigi silme eest sündmused Aadama 
kiusatusest ja langusest ning üksteisele järgnevad stseenid suurest lunastusplaanist: Päästja 
sündimine madaluses; Tema varajane elu lihtsuses ja kuulekuses; Tema ristimine Jordanis; 
paastumine ja kiusatus kõrbes; Jeesuse avalik teenistus, mis avas inimestele taeva kõige 
kallimad õnnistused; päevad täis armastuse ja halastuse tegusid, öised palved ja valvamine 
mägede üksinduses; kadeduse, vihkamise ja kuritahtlikkuse salasepitsused tasuks Kristuse 
heategude eest, kohutav surmaahastus Ketsemanis kogu maailma rõhuva patukoorma all; 
Issanda reetmine, mõrvarliku rahvahulga kätte andmine, viimase hirmsa öö kohutavad 
sündmused ja armastatud jüngritest maha jäetud alandlik vang. keda viiakse jõhkralt, 
kiirustades läbi Jeruusalemma tänavate; Jumala Poja võidurõõmus esitamine Annasele; 
süüdistamine ülempreestri palees, Pilaatuse kohtusaalis ara ja julma Heroodese ees; 
pilgatud, solvatud, piinatud ja surma mõistetud Jumala Poeg — kõike seda nähakse nii nagu 
see oli. (SV 499.2) 

Ja nüüd ilmuvad erutatud rahvahulga ette lõpusündmused: kannatlik Õnnistegija astumas 
Kolgata teel; taeva Valitseja ristil; kõrgid preestrid ja pilkav rahvamass mõnitamas Tema 
surmaagooniat; üleloomulik pimedus; värisev maa, lõhestatud kaljud, avatud hauad 
tähistamas hetke, mil maailma Lunastaja andis oma elu patuse inimese eest. (SV 499.3) 


Kohutav vaatepilt ilmub just nii nagu see oli. Saatanal, tema inglitel ja alamatel ei ole 
võimalik oma tegudest lahti öelda. Igale asjaosalisele meenub see osa, mida tema täitis: 
Heroodesele Petlemma süütute laste surmamine, et hävitada Iisraeli Kuningas; alatule 
Heroodiale tema hingel lasuv Ristija Johannese veri. Oma süü tohutut ulatust näevad nõrk, 
omakasupüüdlikult paindlik Pilaatus, pilkavad sõdurid, preestrid, rahvavanemad ja hullunud 
rahvahulk, kes karjusid: ,, Tema veri tulgu meie peale ja meie laste peale!“ Asjatult püüavad 
nad varjata end Kristuse palge jumaliku majasteetlikkuse eest, mille sära on otsekui 
päikesehiilgus siis, kui lunastatud heidavad oma kroonid Päästja jalge ette ja hüüavad: ,,Ta 
suri minu eest!“ (SV 499.4) 


Kesk lunastatute hulka seisavad Kristuse apostlid: kangelaslik Paulus, tulihingeline 
Peetrus, armastatud ja armastav Johannes ning nende ustavad vennad ja suur hulk märtreid. 
Väljaspool müüre on kõik need, kes Jumala rahvast taga kiusasid, vangistasid ja tapsid. Seal 
on Nero, julm ja ebavooruslik mees, kes näeb nüüd nende rõõmu ja ülendust, keda ta kord 
piinas ja kelle äärmisest ahastusest saatanlikku rõõmu tundis. Samas on keisri ema 
tunnistajaks oma töö tagajärgedest, sellest, kuidas tema halvad iseloomujooned kandusid 
edasi pojale; kuidas tema mõju ja eeskuju julgustasid ja arendasid madalaid kirgi ning 
kandsid vilja roimades, mis panid kogu maailma vabisema. (SV 500.1) 


Seal on paavsti preestrid ja preiaadid, kes väitsid, et nad on Kristuse saadikud, kuid 
tarvitasid piinapinki, vangikodasid ja tuleriitu, et saavutada võitu Jumala laste südametun- 
nistuse üle. Seal seisavad uhked paavstid, kes ülistasid end üle Jumala ja julgesid muuta 
Kõigekõrgema käsku. Need võltsid kirikuisad peavad esitama Jumalale aruande, millest nad 
meelsasti vabaneksid. Liiga hilja näevad nad, et Jumal on olnud valvas oma käsu suhtes ja et 
Ta iial ei vabanda süüdlast. Nad mõistavad nüüd, et Kristus samastab oma kannatava rahva 
huvid oma huvidega ja nad kogevad Tema sõnade kehtivust: ,, Mida te iganes olete teinud 
ühele nendest mu vähemate vendade seast, seda olete te minule teinud!“ (Matt. 25, 40.) (SV 
500.2) 


Kogu patune maailm seisab Jumala kohtujärje ees süüdlastena taeva valitsuse reetmises. 
Keegi ei kaitse nende kohtuasja, millele ei ole vabandust ja neile kuulutatakse otsus: igavene 
surm. (SV 500.3) 


Nüüd on kõigile selge, et patu palk ei ole suurepärane sõltumatus ja igavene elu, vaid 
orjus, laostumine ja surm. Õelad näevad, mida nad oma mässulise eluga kaotasid. Nad on 
põlanud igavest au siis, kui seda neile pakuti; kui ihaldav näib see aga nüüd! ,,Kõike seda,“ 
hüüab kadunud hing, ,,oleksin ma võinud saada, kuid ma tõukasin need asjad enesest 

meeleheite vastu!“ Kõik mõistavad, et nende väljajätmine taevast on õige. Oma eluga on 
nad öelnud: ,,Me ei taha, et see Mees (Jeesus) meie üle valitseb.“ (SV 500.4) 


Võlutuna vaatavad õelad Jumala Poja kroonimist. Nad näevad Tema käes Jumala 
käsulaudu — seadusi, mida nemad on põlanud ja millest üle astunud. Nad näevad päästetute 
imetlust, vaimustust ja sügavat austust ning kuulevad, kuidas üle rahvahulkade kõlab 
üksmeelne hüüd: ,,Suured ja imelised on sinu teod, Issand Jumal, Kõigeväeline! Õiged ja 
tõelised on sinu teed, sa rahvaste Kuningas!“ (Ilm. 15, 3). Maha heites kummardavad kõik 
Eluvürsti. (SV 501.1) 


Saatan näib otsekui halvatuna Kristuse au ja majesteetlikkuse ees. Tema, kes oli kord 
kattev keerub, mõistab, mida ta kaotas. Hiilgav seerav, ,,hommikutäht“ — kui muutunud, 
kui alandatud! Nõukogust, kus teda kord austati, on ta igavesti välja jäetud. Ta näeb nüüd 
teist inglit Isa juures, et katta Tema au. Saatan näeb, kuidas üks kõrgekasvuline ja 
majesteetliku välimusega ingel asetab krooni Kristuse pähe ja ta teab, et selle ingli kõrge 
positsioon oleks võinud kuuluda temale. (SV 501.2) 


Saatanale meenub ta süütu ja puhas kodu, rahu ja rahulolu, mida ta omas seni, kuni ta 
hakkas nurisema Jumala vastu ja kadestama Kristust. Langenud Lutsiferi süüdistused, 
vastuhakk, inglite poolehoiu ja toetuse võitmiseks kasutatud pettused, tema kangekaelne 
vastupanu, et mitte end parandada, kui Jumal oleks soovinud talle andestada — kõik see 
meenub talle elavalt. Saatan läbib mõttes oma töö inimeste keskel ja selle tagajärjed, 
inimeste vaenulikkuse kaaslaste vastu, kohutavad tapmised, kuningriikide tõusud ja 
langused, troonide kukutamise, üksteisele järgnevad rahutused, võitlused ja revolutsioonid. 
Saatanale meenuvad tema pidevad jõupingutused töötada vastu Kristusele ja meelitada 
inimesi ikka madalamale ja madalamale. Ta näeb, et tema põrgulikud plaanid hävitavad 
neid, kes panid oma lootuse Jeesusele, on osutunud jõuetuiks. Kui Saatan vaatab oma riiki, 
oma töö vilja, näeb ta ainult nurjumist ja hävingut. Ta paneb rahvahulgad uskuma, et Jumala 
linn on kergesti kättesaadav saak, kuigi teab, et see on vale. Ikka ja jälle on ta suure võitluse 
käigus kaotanud ja alistuma sunnitud. Ta teab liiga hästi igavese Jumala väge ja 
majesteetlikkust. (SV 501.3) 


Suure mässaja eesmärgiks on alati olnud enese õigustami ne ja tõestamine, et Jumala 
valitsus on süüdi mässus. Selleks on ta pingutanud kogu oma mõistust. Ta on töötanud 
ettekavatsetult ja süstemaatiliselt ning imetlusväärse eduga mõjutanud suuri rahvahulki 
vastu võtma tema seisukohti nii kaua kestnud suures võitluses. Tuhandeid aastaid on see 
salasepitsuste peamees pakkunud valet tõe pähe. Nüüd on tulnud aeg vastuhakk lõplikult 
maha suruda ja Saatana töö ning iseloom paljastada. Peapetja paljastub lõplikult viimases 
suures jõupingutuses Kristus troonilt tõugata ja Tema rahvas hävitada ning Jumala linn 
vallutada. Need, kes on temaga ühinenud, näevad tema ettevõtmise täielikku 
ebaõnnestumist. Kristuse järelkäijad ja ustavad inglid näevad Saatana sepitsuste täit ulatust. 
Saatan langeb üleüldise põlastuse alla. (SV 501.4) 

Ta näeb, et tema sihilik mäss on läbi kukkunud ja ta on taeva jaoks absoluutselt 
kõlbmatu. Ta on treeninud oma võimeid sõjaks Jumala vastu ja seepärast oleks taeva puhtus, 
rahu ja kooskõla temale suurimaks piinaks. Saatana süüdistused Jumala halastuse ja õigluse 
suhtes vaikivad. Etteheide, mida ta tegi Jehoovale, langeb täielikult temale enesele. Ja nüüd 
kummardub Saatan maha ning tunnistab õigeiks temale määratud kohtuotsuse. (SV 502.1) 


»Kes ei peaks kartma sind, Issand, ja andma austust sinu nimele? Sest sina üksi oled 
püha; sest kõik paganad tulevad ja kummardavad sind, sellepärast, et su õiged kohtuotsused 
on saanud avalikuks!“ (Salm 4.) Iga kahtlus tõe ja eksituse suhtes selles pikaajalises. 
võitluses on nüüd selgeks tehtud. Vastuhaku tagajärjed, Jumala seadustest üleastumise viljad 
on näha kõigile mõistusega olevustele. Saatana valitsuse ja Jumala valitsuse vastandlikkus 
on esitatud kogu universumile. Saatana oma tegevus mõistab ta hukka. Jumala tarkus, Tema 
õiglus ja headus on täielikult vabastatud ebaõigetest süüdistustest. Selgub, et kogu Jumala 
tegevust suures võitluses juhtis põhimõte kindlustada Tema rahvale igavene heaolu ja Tema 
poolt loodud maailmade hüved. ,,Sind ülistavad, Jehoova, kõik sinu teod, ja su vagad 
tänavad sind!“ (Laul 145, 10.) Patu ajalugu tunnistab läbi igaviku, et Jumala käskude 
olemasolus peitub kõigi Tema loodolevuste õnn. Suure võitluse kõiki fakte arvestades teatab 
kogu universum — nii ustavad kui mässajad — üksmeelselt: ,,Õiged ja tõelised on sinu teed, 
sa rahvaste kuningas!“ (SV 502.2) 


Universumile selgub Isa ja Poja poolt inimese heaks toodud suure ohvri tähtsus. On 
saabunud tund, mil Kristus võtab endale Temale õigusega kuuluva positsiooni ja Teda 
ülendatakse üle valitsuste ja võimude ning üle iga nime, mida nimetatakse. Rõõmu pärast, 
mida Ta tol korral tulevikus ees nägi — et Ta võiks viia palju lapsi ausse — kannatas Ta 
ristisuirma ega hoolinud häbist. Ja kuigi kurvastus oli kujuteldamatult suur, on rõõm ja au 
veelgi suurem. Ta vaatab lunastatuid, kes on taas Tema sarnased. Iga süda kannab ju- 
malikku pitserit ja iga nägu peegeldab oma Kuningat. Jeesus näeb neis oma hingevaeva vilja 
ja on rahuldatud. Siis teatab Ta häälega, mis kõlab üle õigete ja õelate hulga: ,, Vaadake 
minu verega ostetuid. Nende eest ma kannatasin, nende eest ma surin, et nemad võiksid 
elada minu juures läbi igaviku aegade.“ Ja kiituselaul tõuseb valgesse riietatud lunastatute 
hulga huulilt trooni ümber: ,,Tall, kes on tapetud, on väärt võtma väge ja rikkust ja tarkust ja 
rammu ja au ja austust ja kiitust!“ (Ilm. 5, 12.) €SV 502.3) 


Kuigi Saatan on sunnitud tunnustama Jumala õiglust ja kummardama Kristuse 
ülemvõimu ees, jääb tema iseloom muutumatuks. Mässuvaim purskub taas võimsalt esile. 
Raevunult otsustab ta võitlusest mitte loobuda. Aeg viimaseks meeleheitlikuks võitluseks 
Taeva Kuninga vastu on käes. Ta tormab oma alamate sekka ning püüab neid oma raevuga 
in-nustada ja äkkrünnakule õhutada. Ent kõikidest loendamatuist miljoneist inimestest, keda 
ta on mässule meelitanud, pole nüüd ühtegi, kes tahaks teda tunnustada. Saatana võimu on 
murtud. Õelad on täidetud sama vihaga Jumala vastu, mis innustas Saatanat, kuid nad 
mõistavad, et nende olukord on lootusetu ja et nad ei saa võitu Jehoova üle. Nende viha 

süttib Saatana ja nende vastu, kes on olnud petmisel tema abilisteks; deemonliku raevuga 
pöörduvad nad nende vastu. (SV 503.1) 


Issand ütleb: ,,Et sa omast meelest oled Jumala sarnane, vaata, siis toon ma su kallale 
võõraid, kõige julmemaid paganaist, nemad tõmbavad oma mõõgad sinu ilusa tarkuse vastu 
ja teotavad su hiilguse! Nad tõukavad sind alla hauda.“ ,,Hävitasin sind, kaitsja keerub, 
tuliste kivide keskelt!... Ma viskasin sind maa peale, ma panin sind kuningate ette, et nad 
saaksid sind vahtida!? ... Ma tegin sind maa peale tuhaks kõigi silme ees, kes sind nägid!... 
Sa muutusid hirmutuseks ja sind ei ole enam iialgi!“ (Hes. 28, 6-8; 16-19.) (SV 503.2) 


15° 


»Sest iga sõjakäras sõtkutud saabas ja veres veeretatud vammus põletatakse tuleroaks 
»»Sest Jehooval on raev kõigi rahvaste ja viha kõigi nende väehulkade vastu — ta on pannud 
need vande alla, ta on andnud need tappa!“ ,,Ta laseb sadada õelate peale süsi, tuld ja 
väävlit; ja kõrvetav tuul on nende karikaosa!“ (Jes. 9, 4; 34, 2; Laul 11, 6.) Tuli langeb 
taevast. Maa avaneb. Maapõues varjul olnud purustavad jõud tungivad välja. Hävitavad 
leegid purskuvad esile igast haigutavast lõhest. Isegi kaljud põlevad. Päev on tulnud, mis 
põleb kui ahi. Algained sulavad kuumuses, samuti maa ja kõik, mis seal sees, põlevad ära. 
(Mal. 3, 19; 2. Peetr. 3, 10.) Maapind näib sulamassina — määratu suure keeva tulejärvena. 
See on kohtuotsus, jumalakartmatute häving: ,, Jehoova kättemaksupäev, tasumisaasta riiu 
eest Siioniga.“ (Jes. 34, 8.) (SV 503.3) 


Õelad saavad oma tasu maa peal. (Õp. s. 11, 31.) Nad ,,on nagu kõrred! Ja see päev, mis 
tuleb, põletab nad, ütleb vägede Jehoova.“ (Mal. 3, 19.) Mõned hävitatakse momentaalselt, 
teised kannatavad mitu päeva. Kõiki karistatakse ,,nende tegude järele“. Õigete patud 
kantakse üle Saatanale, kes peab kannatama mitte ainult oma vastuhaku, vaid ka kõigi 
pattude eest, mida tema on mõjutanud inimesi tegema. Tema karistus on palju suurem kui 
nende oma, keda ta on petnud. Pärast seda, kui on hukkunud kõik need, kes langesid tema 
pettuste läbi, peab Saatan veel edasi kannatama. Puhastavad leegid hävitavad kõik õelad 
lõpuni — hävivad nii juur kui oksad — Saatan on juur, tema järelkäijad oksad. Täielik 
karistus käsu järele on täide viidud! Õigluse nõuded on rahuldatud ning taevas ja maa 
kuulutavad seda nähes Jehoova õiglust. (SV 504.1) 


Saatana hävitustöö on igaveseks lõppenud. Kuus tuhat aastat on ta teinud oma tahtmist, 
täitnud maailma hädadega ja põhjustanud kurbust kogu universumile. Kogu loodu ägas ja 
piinles. Nüüd vabanevad Jumala loodolevused igaveseks Saatana kiusatustest. ,, Kogu maa 
tõmbab hinge, puhkab, nad (õiged) rõkatavad rõõmust.“ (Jes. 14, 7.) Tänu ja võidurõõm 
kõlab kogu universumist. On kuulda ,,otsekui hulga rahva häält ja otsekui suurte vete 
kohinat ja otsekui kange pikse müristamist, ütlevat: ,,Halleluuja! Sest Issand, meie 
Kõigeväeline Jumal, on võtnud kuningliku valitsuse oma kätte!“ (Ilm. 19, 6.) (SV 504.2) 


Sel ajal, kui maa on mähkunud hävitustulle, elavad õiged ohutult pühas linnas. Nende 
üle, kellel oli osa esimesest ülestõusmisest, ei ole teisel surmal mingit meelevalda. Jumal, 

kes on õelatele hävitavaks tuleks, on oma rahvale päikeseks ja kilbiks. (Ilm. 20, 6; Laul 84, 
11) (SV 504.3) 


»»Ja ma nägin uut taevast ja uut maad; sest esimene taevas ja esimene maa olid kadunud.“ 
(Ilm. 21, 22.) Tuli, mis hävi tab õelad, puhastab ka maa. Needuse kõik jäljed kaotatakse. 
Mitte mingi igavesti lõõmav põrgu ei hoia lunastatute silme ees patu kohutavaid 
tagajärgi. (SV 504.4) 


märke. Tema haavatud peal, küljel, kätel ja jalgadel säilivad julma töö jäljed, mida patt on 
teinud. Vaadeldes Kristust Tema aus, ütleb prohvet: ,,Tema all on nagu valguse sära, tema 
kõrval on kiired, seal on ta võimsuse loor!“ (Hab. 3, 4.) Jeesuse läbitorgatud külg, kust 
voolas vereoja, mis lepitas inimese Jumalaga, on Päästja au, ,,tema võimsuse loor“. ,, Võimas 
päästma“ lunastusohvri läbi, oli Ta ustav kohut mõistma nende üle, kes põlgasid Jumala 
armu. Alanduse märgid on Õnnistegija suurimaks ehteks. Läbi igaviku aegade on Kolgata 
haavad Talle auks ja kõnelevad Tema väest. (SV 505.1) 


»Ja sina, Karjatorn, Siioni tütre küngas! Sinu juurde tuleb ja saabub endine valitsus.“ 
(Miika 4, 8.) Viimaks ometi on käes aeg, mida pühad igatsusega ootasid juba siis, kui 
tuleleegina sähviv mõõk tõkestas esimesele inimpaarile tee Eedeni aeda — aeg ,,omandi 
lunastamiseks“ (Ff. 1, 14). Maa, mis alguses anti inimesele tema kuningriigiks, kuid mille ta 
loovutas Saatanale ja mida võimas vaenlane nii kaua oma käes hoidis, on antud tagasi suure 
lunastusplaani kaudu. Kõik, mis patu läbi kaotati, on taastatud. ,,Sest nõnda ütleb Jehoova, 
maa Vvormija ning valmistaja; tema, selle rajaja, ei ole loonud seda tühjaks, vaid on 
valmistanud, et seal elatakse“ (Jes. 45, 18). (SV 505.2) 


Jumala algne eesmärk maa loomisega täitub siis, kui see saab lunastatute igaveseks 
eluasemeks. ,,Õiged pärivad maa ja elavad seal peal põliselt!“ (Laul 37, 29.) (SV 505.3) 


Kartusest lasta paista tulevast pärandit liiga materiaalsena on paljud vaimulikud seletanud 
vääriti neid tõdesid, mis lubavad meil näha uues maas oma tõelist kodu. Kristus kinnitas 
oma jüngritele, et Ta läheb neile Isa juurde eluasemeid valmistama. Need, kes võtavad vastu 
Jumala Sõna õpetused, ei ole täielikult teadmatuses taevase eluaseme olemusest. Ja siiski 
ütleb Paulus: ,, Mida silm ei ole näinud ja kõrv ei ole kuulnud ja mis inimese südamesse ei 
ole tõusnud, mis Jumal on valmistanud neile, kes teda armastavad!“ (1. Kor. 2, 9.) Inimkeel 
on puudulik kirjeldama õigete tasu. Seda saavad tunda ainult need, kes seda kord ise näevad. 
Ükski piiratud mõistus ei suuda haarata Jumala paradiisi au. (SV 505.4) 


Piiblis nimetatakse päästetute pärandit ,,maaks“. (Heebr. 11, 14-16.) Sellel maal viib 
Taevane Karjane oma karja elava vee allikatele. Elupuu annab oma vilja igas kuus ja puu 
lõhed on rahvastele terviseks. Seal on igavesti voolavad jõed, selged kui kristall. Nende 
kallastel kohisevad puud heidavad varje teeradadele, mis on valmistatud Issanda 
lunastatutele. Avarad tasandikud vahelduvad kenade küngastega ja Jumala mäed sirutavad 

kõrgusse oma ülevaid tippe. Neil rahulikel tasandikel ja voolavate jõgede kallastel leiab nii 
kaua ränduritena ekselnud Jumala rahvas endale kodu. (SV 505.5) 


»»Ja mu rahvas elab rahu eluasemes, kindlais elamuis ning segamatuis hingamispaigus.“ 
»Ei kuuldu enam vägivallast su maal, rüüstamist ja hävitusest su rajades; sa nimetad oma 
müüre , päästeks“ ja väravaid ,.kiituseks“. , Nad ehitavad kodasid ja elavad nendes, istutavad 
viinamägesid ja söövad nende vilja! Nad ei ehita teistele elamiseks, ei istuta teistele 
söömiseks, ... ja mu valitud kasutavad ise oma käte tööd!“ (Jes. 32, 18; 60, 18; 65, 21. 
22.) €SV 506.1) 


Seal rõõmustab ,,kõrb ja liivik, nõmmemaa hõiskab ja õitseb nagu liilia!“ ,,Kibuvitste 
asemel kasvavad küpressid, nõgeste asemel kasvavad mürdid!“ ,,Siis elab hunt tallega 
üheskoos ja panter magab kitsekese kõrval; ... ning pisuke poiss ajab neid.“ ,,Ei tehta paha 
ega kahju; kogu mu pühal mäel,“ ütleb Issand. (Jes. 35, 1; 55, 13; 11, 6. 9.) (SV 506.2) 


Taevalikus õhkkonnas ei eksisteeri kannatusi. Seal ei ole enam pisaraid, matuseronge ega 
leinamärke. ,,Ja surma ei ole enam ega leinamist ega kisendamist.., sest endised asjad on 
möödunud.“ ,,Ja ükski elanik ei ütle: , Ma olen nõder!“ Rahvale, kes elab, antakse süü 
andeks!“ (Ilm. 21, 4; Jes. 33, 24.) (SV 506.3) 


Seal on Uus Jeruusalemm, uue maa pealinn, ,,toredaks krooniks Jehoova käes ja 
kuninglikuks peakatteks oma Jumala pihus.“ ,, Tema valgus on kõige kallima kivi sarnane, 
otsegu jaspiskivi, mis hiilgab nagu mägikristall.“ ,,Ja rahvad hakkavad käima tema valguses, 
ja ilmamaa kuningad toovad sinna oma auhiilguse.“ Issand ütleb: ,, Mina rõõmutsen 
Jeruusalemma pärast ja tunnen rõõmu oma rahvast.“ ,,Jumala telk on inimeste juures! Je 
tema asub nende juurde elama ja nemad on tema rahvas ja Jumal ise on nendega.“ (Jes. 62, 
3; Ilm. 21, 11. 24; Jes. 65, 19; Ilm. 21,3.) (SV 506.4) 


Jumala linnas ,,ei ole enam“ ööd. Keegi ei vaja ega soovi puhkust. Jumala tahet täites ja 
Tema nimele kiitust tuues ei tunta väsimust. Me tunneme hommiku värskust, mis kunagi ei 
lõpe. ,,Neile ei ole vaja lambivalgust ega päevavalget, sest Issand Jumal valgustab neid.“ 
Päikesevalgust asendab kiirgus, mis ei ole valulikult pimestav, kuid mis ületab mõõtmatult 
meie keskpäeva helenduse. Jumala ja Talle au täidab püha linna kustumatu valgusega. 
Lunastatud käivad igavese päeva päikeseta auhiilguses. (SV 506.5) 


»»Ja templit ma seal ei näinud, sest Issand, Kõigeväeline Jumal, on tema tempel ja Tall.“ 
(Ilm. 21, 22.) Jumala rahva eesõiguseks on suhelda isiklikult Isa ja Pojaga. ,, Nüüd me näeme 
nagu peeglis tuhmi kujutist.“ (1. Kor. 13, 12.) Me näeme Jumala kujutist peegelduvat 
otsekui peeglis — looduses ja selles, kuidas Jumal kohtleb inimesi; kuid seal näeme me 
Teda palgest palgesse ilma varjava katteta. Me seisame Tema läheduses ja vaatleme Tema 
palge auhiilgust. (SV 507.1) 


Seal tunnevad lunastatud üksteist nii nagu ammused tuttavad. Armastus ja osavõtlikkus, 
mida Jumal ise on hinge istutanud, leiab seal kõige tõelisema ja meeldivama väljenduse. 

Puhas suhtlemine pühade olenditega, harmooniline seltskondlik elu pühade inglitega ja 
kõigi aegade ustavate inimestega, kes on oma rüüd pesnud ja valgeks teinud Talle veres, 
pühad sidemed, mis ühendavad ,,kõiki suguvõsasid taevas ja maa peal“ (Ef. 3, 15) — see 
kõik suurendab lunastatute õnne. Seal mõtisklevad surematud lõppematu rõõmuga loova väe 
imede ja lunastava armastuse mõistatuse üle. Seal pole ainsatki halastamatut, petvat 
vaenlast, kes ahvatleks Jumalat unustama. Iga annet saab arendada, iga võimet suurendada. 
Teadmiste omandamine ei väsita mõistust ega kurna jõudu. Seal võib teostada kõige 
suurepärasemaid ettevõtmisi ja unistusi, ellu viia kõrgeimaid ideid ja teostada ülevaimaid 
taotlusi. Ja ikkagi kerkib uusi kõrgusi ületamiseks, uusi imesid imetlemiseks, uusi tõdesid 
mõistmiseks ja uudseid eesmärke mõistuse ja hinge võimete rakendamiseks. (SV 507.2) 


Jumala lunastatutele on uurimiseks avatud kõik universumi saladused, seadused ja 
aarded. Surelikkuse ahelaist vabadena võivad nad lennata kaugetesse maailmadesse — 
planee-tidele, mille elanikud värisesid kurbusest inimlaste hädasid nähes, ja rõkkasid 
rõõmulauludest iga lunastatud hinge puhul. Juubeldades võtavad selle maailma lapsed osa 
langemata olendite rõõmudest ja tarkusest. Nad jagavad meiega teadmise ja mõistmise 
aardeid, mida nad on omandanud läbi ajastute Jumala kätetööd uurides. Tumestamata 
pilguga vaatlevad nad Looja au — päikesi, tähti ja nende süsteeme, mis kõik tiirlevad neile 
määratud korras ümber Jumala trooni. Kõigele — vähimast kuni suurimani on kirjutatud 
Looja nimi. Kõiges on näha Tema väe suurust. (SV 507.3) 


Ja iga järgnev hetk toob igavikus esile ikka rikkalikumaid ja aulisemaid ilmutusi Jumalast 
ning Kristusest. Sedamööda, kuidas kasvavad teadmised, suureneb ka armastus, aukartus ja 
Jumala laste õnn. Mida rohkem inimesed Jumalast teada saavad, seda enam imetlevad nad 
Tema iseloomu. Kui Jeesus avab nende ees lunastuse imestusväärsed ja hämmastavad 
võidud, mis saavutati suures võitluses Saatanaga, värisevad lunastatute südamed, Üha 
rõõmsama vaimustusega mängivad nad kuldsetel kanneldel. Kümme tuhat korda kümme 
tuhat ja tuhat korda tuhat häält ühinevad võimsaks kiituselauluks. (SV 508.1) 


»»Ja kõike loodut, mis on taevas ja maa peal ja maa all ja mores, ja kõike mis nendes on, 
kuulsin ma ütlevat: ,,Sellele, kes istub aujärjele, ja Tallele olgu kiitus ja au ja austus ja vägi 
ajastute ajastuteni!“ (Ilm. 5, 13.) (SV 508.2) 


Suur võitlus on lõppenud. Pattu ja patuseid ei ole enam. Kõik on puhas. Kogu ääretu 
universum tuksub täiusliku harmoonia ja õnne ühtses rütmis. Temast, kes on kõige Looja, 
voogab elu, valgus ja rõõm läbi lõpmatute aegade. Kõige väiksemast aatomist suurima 
maailmani kuulutab elus ja elutu oma täiuslikus ilus: (SV 508.3) 


»» JUMAL ON ARMASTUS!“ (SV 508.4) 

